
f OM Teil ff hu IPO LIS 


La distribuziun de questa quarta amnada dellas annalas 
de nossa Societad Rhaeto-romanscha fit, causa impediments 
insuperabels, retardada per qualche emdas e sa succeder pür 
nel meins de Mars. | 


Nossas remarcas, gia fatgas nella seconda annada dellas 
annalas,. valan er per la presenta publicaziun; nus stovein 
repeter nos displascher da non haver saviu divider tenor nos 
giaviisch il codesch in secziuns secund la qualitad della 
materia, causa non füttan remessas diversas lavurs al comité, 
et autras memia tard per far possibla üna classificaziun cor- 
respondenta. 


Er quest ann nus stovein repeter nossa supplica als 
scribents romanschs da nus voler protrametter commensuradas 
lavurs per il proxim tom dellas annalas; fitg giavüschadas 
sun specialmein numerusas provas dialecticás che tractan, 
tant sco eis possibel, tradiziuns che se han mantenidas nella 
bucca del póvel nels divers comüns; er usits vegls in oc- 
casiun da festas populars (calendas, scheiver, perdunanzas, 
gücs della giuventüna etc.) se qualificheschan fitg bein per 
talás lavurs. Tot quels usits che nel temps modern semper 
plú svanischan, meritan da daventar conoschents alla posteri- 
tad, essend che els nus dan ün' idea et ün imatg della vita 
sociala e della cultura de noss antecessurs. 


Granda peisa nus mettein er sün l' acquista da ma- 
nuscripts vegls che sun d'interess general, e nus supplichein 
ils resp. possessurs de tals da nus ils voler remetter per 
nossas annalas futuras; ils manuscripts seran in ogni cas 
returnai als possessurs, cur els sun stampai, ma er in cas 
che ils comité non fagess adóver de medems. 


. Quels patriots romanschs tgi volan contribuir inzatgei 
per la quinta annada de nossas annalas, sun supplicai d' aschi 
prest sco possibel nus indicar il titul de lur lavur e da nus 
remetter lur lavur al plü tard durant il meins de Fenadur. 


Noss saliits a tots Patriots romanschs! 


Cuera, il December 1889. 


I comité. 

Un Disfortunò! 


Tscherchand, saimper tscherchand giraiva’l nels gods, sii’ls 
munts, nels prezipizzis e parfin da voutas la not nel sunteri, siin 
las tombas. i 

E chi eira bain que pover disfortünö, e chi tscherchaiva’l ?. 


Vers la mited del dischdochével secul vivaiv’in nossa Val 
ün'onesta famiglia composta da tschinch persunas, bap, mamma, 
duos. figls e üna figlia, divers ans pü giuvna cu'ls duos frers. 

Gian, il figl pú vegl eira sudó in Frauntscha, Peider sieu 
frer eira stabilieu a Vnescha sco pastizier. | 

Zieva divers ans d'servezzan, Gian optgnit iin permiss 
da duos mais, e cul grado da sergent gnit el a revair ils sieus 
e l'améda val. 

Quaunt invidas bandunet el darchó sieu lò natal, sieus 
genituors, sa sour e surtuot l'ameda Nina, sa spusa. 


Quauntas voutas gürettan tuots duos aunz cu's separer da 
s'amér adünna e decidettan da s'unir scumbod cha Gian returnaiva 
in patria, per nun la banduner pü. 

Pür memma, poch pü d'ün ann ziev'il depart da Gian, Nina 
Sforzeda da sieus genituors spuset ün hom digia atempó, ma fich 
rich e da noblia! 

Dalun chia Gian avet arfschieu trés ils sieus la trista nouva, 
cha quella ch'el taunt amaiva eira per saimper persa per el, 
desertet el, ma aunz cu podair ariver al confin, fit el clappó e 
languit qualche temp in üna s-chüra praschun, spettand sia condanna 
a mort. 


Lu DI: i 


Però poch temp aunz esser giidichò, il pover disfortiinò 
perdet la.radschun. 


El giraiva saimper intuorn nella praschun, tscherchand qual- 
chosa e zieva cha’ls doctuors avettan arcontschieu e declaró ch'el 
saja demaint, fit el acompagnó fin al confin da duos amihs chi 
eiran nel istess regimaint, e lo sieu bap gnit al tschercher. 


E' pover disfortiinó arivó a chesa, giraiva di e not partuot 
saimper tscherchand, non pronunzchand mé niaunch' ün sulet pled, 
neir a chesa con ils sieus, e non guardant mé üngün. 


Usché passetan duos ans durante ils quels, per sia disgrazcha 
sieus buns genituors murittan, s'pó dir da fadia e displaschair 
per el. 


Poch temp zieva il pover demaint füt condott da sieu frer 
in Italia e miss ló in un Ospitel da demaints. 


Sa sour, chi allura vaiva conplieu vaunch anns, e chi zieva 
la mort da sieus genituors, staiva tar üna sour da sa mamma, non 
podaiv' as consoler dal depart da sieu frer, ch' ella taunt amaiva, 
e cur ch'ella duos ans zieva s'unit ad un giuven benestaut e brev, 
consentit sieu marid gugent a sia suplica da pigler il pover 
demaint in lur chesa. 


Poch temp zieva lur nozza partitan els per il ló inua Gian 
eira stó mnó da sieu frer. ` 


O qaunt soffrit Maria vzand ló sieu amó frer tachó vi d'üna 
greiva chadagna girand saimper intuorn taunt distant cha la 
chadagna tandschaiva. La rincla tacheda a sieu pe' vaiva scurchó 
la charn da quel fin sün l'óss, inua as' vaiva furmo ün dür tscherr. 

Eir sas arains eiran tscherredas dallas bottas ch' ün al daiva, 
per l'impedir da girer, e spér el eira una coppa d'fier, eir tachéda 
cun üna chadagna, e in quella al gniva do il mauger. 

Schi! cun quaunta crudelted gnivan trattos da que temp ils 
povers disfortünos demaints, qaunt progress in que raport! Schi 
grazch'a Dieu partuot sun els uossa trattos e chürós our cun vaira 
cristiauna charited ! 

E returno in patria, Gian recomanzet sas cuorsas, e usche 
passetan bgers anns, fin ch’ el all’ eted da tschinquaunt’ ans as 
malattet d'iina prievlusa puoncha chi füt causa da sia mort. 

Ma la saira aunz il di ch'el bandunet il muond, chi per el 
füt bain trist quel chi redsch' ogni destin, levet il vél chi daspó 
taunt ans covriva sa radschun. 


m MR 


Ziev' ün quiet sónn, as sdasdet el dandettamaing, e fixand 
sa sour Chi eira spér sieu let, zieva ch'el daspú taunts ans 
non’ avaiva pronunzcho ün sulet pled, la dschet: 


Chi essas vus, e perche essas quia nella praschun tar mé? 


O amó frer, dschet ella al braucland, eau sun ta sour, ta 
Maria cha tü taunt amaivast non am cognuoschast pü, o tü non 
est pü nella praschun, til est qui’ in nossa chesa. 


Ma cur sun partieu avaunt circ' un ann davent da quia, 
dschet el, eirast bé giuvnetta e uossa pérast d'avair bod quaraunt' ans, 
cu ais que possibel? schi cha't cognuosch perché tü hest ils ógls 
e la vusch da ma mamma, e la mamma e il bap inua sun quels? 


Sun gia bgers anns ch' els pósan, dschet Maria, els sun in 
tschel ! | 


E ,Ella“ inua ais’ la? dschet Gian, straundschand il maun 
da sa sour in sieus? 


Eir ella daspó lónch pósa in noss sunteri, ell’ ais morta da 
fadia e da displaschair per té. 


O allura se uossa que chi durante lung temp s'ais passo con 
mé, dschet el sospirand, dal fuonz da mieu cour t'ingrazch améda 
sour per tout que cha tü hest fat per mé, eir saint cha bain bod 
gnaro l'momaint ch’ eau podero revair quels ch’ eau quia he 
taunt amò! 


Un sench Dschermiigl! 


Sest mamma, hè quinto mieus spargns in ma chaschina 
Sun richa, schi quaist ann tratteda ün m'hó fich bain 
Di quaunt, di bger, bgerrun, o chera ingiovina, 

Vaunch francs, di bè vaunch francs in tuot ella contain! 


E bain mieu cher infaunt, spargn' uoss' quella monaida 

Chi só, fors l'ann ventur a't rend' auncha bain pü, 

Cu'l tuot allur'aà' T cumpr ùn bel chappè iin vstieu d’ saida 
Üngünas nun saron bain missas, rich sco tü! 


=. Ü ë 


Na, na chappels nun port e d'vstieus nun hè covaida 
Uoss' pels disfortünós al fondo chantunel 

O mamma lascha'm der mieus spargns, quista monaida. 
E l’infaunt s’ insimget culs aungels e dal Tschel! 


L*pú sench dschermigl d*sieu cour, d'fer l'bain la viva bramma 
Nun la laschet tadler l’ dutsch clamm d’la vanited. 

Un di quel dvainteró d' sieu cour pü dutscha flamma 

Chi semna pésch, amur, e's clama Charited ! 


La Rimur in chesa 


da 


Maschel Janett Salis 


0 


Tout ais Destin! 


Ne 





Il Curunel*) 


e 


Las tratschoulas da Deta Petz! 





L'hest vis, l'avais vis? l'ais arivo er saira; l'ais vtieu d'ofiziel, 
üna fich bella mundura, e chi'l] sto bain, fich bain! 

Que as dschaivan las giuvnas da Schlarina, ün dels prüms 
dis d' Meg del ann 1690! 

Mo Dieu, sco eau nun al chatt allura quista summa bellezza, 
dschaivan eir piissas, schi Gudench ais grand e bain creschieu 
e sia unifuorma ais bella, ma sgir bgers da noss giuvens, scha 
fiissan vstieus sco el, fessan taunta e forsa eir pù parada cu el! 

Ma bè per sè, giist quellas sospirand eir as dschaivan: 

Ah, chi bel giuven ch' ais Gudench, e cu ch'el chamina vi 
svelt e cun grazcha, cun che maniera e amabilted ch' el saliida 
e tschauntscha a tuots, Ah!!! 

Quel chi eira arivo, e dal quél tuot Schlarina tschantschaiva, 
eira Gudench Salis, giuven da 26 anns, l'unic figl da Maschel 
Jannet e duona Chatrina Salis! 

Gudench Salis avaiva 14 ans, cur ch' el vzet úna vouta a 
Samedan ún curunel e duos ofiziels chi eiran arivos dal Ester! 

Quellas bellas unifuormas plaschettan immensamaing a Gudench. 
Eau vógl dvanter eir eau ofiziel, e forsa ,Curunel*, as dschet el 
e da allur in vi sia idea fissa e continua füt d'ir in Frauntscha 
e s'ingager nella guardia Svizzera! 


*) Scrit usche da quell’ epoca. 


M um 


E cur ch'el avet complieu vaunch anns, nonobstante las 
‘ larmas, suplicas e aròvs da sieus genituors e Nina, lur fantschella, 
Gudench s'ingaget per sés ans, e partit per Paris, cun divers oters 
Grischuns ! | | 

Durante ils sés ans cha Gudench füt militar, sia condotta 
füt vairamaing esemplara, e s'aviand el saimper dó granda paina 
per s'instruir saja in ogni manóvra, sco eir nella lingua francesa 
cur ch'el turnet a chesa, per passer la sted cun sieus genituors 
eira'l gia offiziel ! | | 

Inmensa füt l'algrezcha da sieus genituors e Nina (chi per 
usché dir faiva part della famiglia) da revair lur amó figl, uschè 
bel vstieu d'offiziel, ma sur tuot, grazius e affabel cun tuots! 

O sco uossa nun partast pü al dschaivan suvenz tuots trais, 
tü stest saimper cun nus, nischi amó figl, uossa cha essans vegls 
avains pü chi bsógn da qualchün chi 'ns soria e'ns renda la vita 
main trista, nus nun 't laschains pü partir! 

Ma Gudench soriand als dschaiva: vus savais bain cha uossa 
m' ais que impossibel da renunzcher alla vita militara, siand granda 
probabilited cha in pochs anns possa obtgnair ün grado fich avan- 
tagius, e allura podais esser sgürs cha tuorn tar vus e passarons 
insemel dis d’ incomparabla leidezza è felicited! 

Tü turnarost cur cha sarons tuots trais aint a St. Gian al 
respondet ün di Nina fich gritta, sfruntó, bisnarum, nosch mattun, 
na tú nun partast pü, eau't dun charta e sage, varguogna, vituperi 
da tieu fat da vulair pú bain a ún schnatt, sdratsch mondura da 
,Curunel^ chi a tieu bap, a ta mamma e a ta Nina, eau saveró 
bain t'impedir da partir! 

Nina tü est üna terribla e am fest quasi temma, dschet Gudench 
strandschand sieu maun, ma eir ans fest vairamaing paina in ans 
tschantschand usché, é sco solaiva fer ogni damaun el get sün 
lur lobgia, inua el durante circa ün' ura s'instruiva cun cudeschs 
ch' el avaiva porto da Paris, e chi'ls püss trataivan da l'arte 
della guerra! 

Breva ma Nina, dschet duonna Chatrina cur cha Gudench füt 
partieu, tü hest fich bain fat dal fer üna brava parlata, e tuots 
trais stovains fer noss possibel da l'impedir da partir, ma dins 
que cha tü quintast fer per ch'el nun parta, dins? 

Que cha quint fer! dschet Nina soriand, ella so bain duonna 
patruna cha grazch' al Tschel, il Segner am ho schafida e 
fatta cha vez usche dalóntsch, e in bgerras chosas pú dalóntsch 


zar cr uu 


cu bgers oters, e per conseguenza sé eir que chi ais da fer cha 
Gudench nun parta pü, e que ais, cha'l fains marider. 


Ed uossa surtuot ch'els nu's masdan brich ne sich, in quaist 
affer, cha sgür be eau se mner a buna fin, eau m'incharg dal 
tschercher e’l fer gnir inamuro in qualche giuvna richa e breva, 
bain inclet chi saja vschina da Schlarina, ù almain vschina da 
Cumón, e sch’ ella nun ais neir giist d’tina famiglia usché nobla 
cu la nossa, schi per que nun guardaro neir taunt per stig], üna 
vouta cha quist sfrunto mattun saro inamuró, schi vularo’l bain 
spert spuser e nun ais pü prievel cha'l parta, allura saro eir finida 
per saimper quista melprüveda, gramazchusa istorgia da dvanter 
, Curunel*. 

Nina Biitz! usche’ vaiva nom la fautschella della famiglia 
Salis, chi avaiva tschantscho usche cun sieus patruns, in merit a 
Gudench lur figl. 

Ella eira da St. Murezan, della famiglia ,Bütz^, chi eira 
vschina da St. Murezau. 


All’ eted da tredesch ans, Nina eira gnida a Schlarina, sco 
fantschella tar Maschel Jann-Nuot Salis, il bap da sieu actuel 
patrun, ed eira dal temp da quist requint, gia pü da quaraunt' ans 
in chesa Salis. | 


Kir tuot’ Schlarina la clamaiva ,Nina Salis“ impè da „Nina 
Bütz^, e scha per cas qualchün la dschaiva sieu vair nom, quel 
eira mel arvschieu, eau sun uossa bod mez secul in ma chesa Salis 
dschaiv'la, e per conseguenza sun üna ,Salis^, a pér da qualunque 
oters Salis. 


Taunt sieus patruns, cu Gudench la trattaivan e la con- 
sideraivan eir sco scha ella fess part da lur famiglia, ed ella per 
usche dir comaindaiva tuot in chesa. 


Gudench poi per ella eira l'Univers, sa vita, ella l'amaiva 
el consideraiva sco sch’ el fiiss sieu figl, ma eir Gudench l'amaiva 
e's confidaiva cun ella sco cun üna mamma. 

Cun vair zeli e amur la mamma Nina as mettet al ovra, 

per tschercher que ch'ella dschaiva ,ün bun partieu^ per sieu 
Gudench. 
Di e not stüdgiaivla e passaiva in revista las giuvnas da 
vschinauncha e d'our d'vschinauncha, per savair quela chi convgniss 
il megl per sieu figl e per els in chesa, e quasi ogni oter di l'offriva 
iin otra, vzand cha el bè riaiva da sas tschernas e offertas. 


Eo cH. x 


Pür continua ma Nina, pür tschercha, dschaiva saimper riand 
Gudench, tü nun sest quaunt cha tü'm devertast cun que, ma tü 
post eir esser sgüra cha tü perdast tieu temp, perche eau't he gia 
ditta e tuorn a't dir cha quaista vouta nun am fatsch spus, 
né'm marid! d'utuon part e vógl dvanter ,Curunel^ aunz chi’m 
marider. 


O ta Nina nun as lascha abatter e nun perda taunt chóntsch 
il curaschi, dschaiva ella riand e'l charezzand, sest mieu bel 
Curunel mancho cha nun ais auncha utuon, cha fin d'utuon 
bgers millis pérs utschelins avaron gnieuvo, milliuns flurinas saron 
sortidas da lur butuns e avaron sorieu al Tschél, sü'ls pros, ers 
e pasculs uossa apaina verds, il chod fuogn avaró nino e vanno 
miliuns stüis, fluors, fóglias e spias, ils ots munts auncha cuverts 
da naiv saron dvautos verds, e lo avaron pasculo nombrusas scossas, 
ed in tschients oters móds e manieras, trés la belleza e grandezza 
dalla natira il Segner avarò dit a pü d'ün cour: Amma! Amma! 
bè Amur ais felicited. 

E ta Nina, cha eir tü sest ais stêda s-chafida da Dieu, cha 
in quasi tuottas chosas vezla taunt dalüntsch, e pü dalóntsch chi 
bgers oters, prevezza cha aunz l'utuon il Segner semnaro eir in 
tieu cour que graunin della flur da beadentscha „Amur* chi piglia 
risch e flurescha usche chóntsch nel cour d' ogni giuven da tia etét. 

Ma Gudench nun as devertiva bè cu ’ls discuors e provas da 
Nina per al fer marider, el chataiva eir grand plaschair e daletaivel 
passatemp in compagnia dels oters giuvens, e sartuot la dumengia 
saira cun la giuventüna. 

El nun faiva neir diferenzcha üngüna, traunter las nombrusas 
giuvnas da Schlarina, chi faivan part della compagnia, tschantschaiva 
a tuottas amiaivelmaing, ed eir sch' üna d'ellas al plaschaiva e 
l’ eira pü simpatica cu las otras, nun la faiva el soter pü cu las 
otras nè tschantschaiva cun ella pü famiglermaing. 

La terza dumengia cha Gudench eira a Schlarina, zieva sieu 
arivo, pêra cha la saira el stet pü lönch cu’l solit in compagnia 
cun la giuventünna, perchè il Lündesdi damaun, cur cha Maschel 
Jannet, duonna Chatrina e Nina cruschinaivan, el dormiva auncha. 

Tü’m pêrast avair quista damaun üna tscherta tscherina 
rianteda, chi sgür significha qualchosa d’bun, dschet duonna Cha- 
trina a Nina, chi in effet paraiva pii containta cu’l solit, nun 
avarost forsa darchó in vista qualche bun partieu per noss 
Gudench ? 

Schi duona patruna, dschet Nina as dant ün ajer da grand ’in- 
portanza, il Segner am hò s-chafida cha in quasi tuottas chosas 
vez usche dalóntsch e pü dalóntsch cu bgers oters, ed eir in quaist 
affer sun sgüra da reuschir, ma sgür na sainza paina e fadia, na 
fand sco els, surtuot il Sar patrun, chi nu's mouva, nu's sdovla 
ne's disturba zuond brich per prover da drizzer our qualchosa in 
merit e impedir ch'el ans parta quist utuon e al pü probabel 
nul vezzans pü. 


Eau's hé saimper dittas, e's di darcho, e sun sgür e tschert, 
cha in quaist pover muond ,tout ais Destin“, dschet Maschel 
Jannet soriand, e's fand üna fletta, tuot que cha fains e farons per 
impedir cha Gudench parta, nun serva sgür ad ünguotta, scha que 
ais destinó ch'el parta, partirol tuottüna, Dieu guida, redscha e 
destina tout, e stovains cun rassegnaziun ans suotametter a Sia 
sencha volonted, schi, pür crajem „Tuot ais Destin“. 


Destin, darcho destin, el nun ho propi mê in buocha chi que 
melprüvó pled destin, parfin cur cha’l mangia flettas cun painch 
e meil, dschet Nina cun rabgia e's tagliand ün tóch chaschól cun 
téla forza, cha'l tagler as cupichet, e'ls tóchs d'chaschúl gettan 
tuots per maisa intuorn. 


Schi ,Destin*, per el saimper tuot ais destin, e scumett ma 
testa cha scha nossa chesa clappés f6, schi per el füss que darcho 
destin, e per conseguenza neir niencha da pruver da stüzer il fü, 
nischi? 

Na, pür cha'l sapcha „Tuot nun ais Destin“, il Segner güda 
schi, ma eir nus stovains ans güder, ans inschigner, mouver e 
sdovler, scha vulains reuschir in bgerras chosas, parvgnir a noss 
scopo, e gnir três nel muond. 


Da que avis e parair eiran eir mieus buns barmörs, taunt 
mieu bap cu ma mamma (cha’l Segner hegia arfschieu lur ormas 
in sia gloria)! 

In que momaint arivet Gudench! 


Quista damaun hest dormieu pii lénch cu’l solit, al dschet 
sa mamma, zieva l’avair dit bun di, ma tü est eir gnieu brav 
tard, poch aunz mezza not, que péra cha tü't divertast passabel- 
maing in compagnia. 

Schi mamma, dschet el eau'm divert fich bain, eau chatt. 
usché bel quella liberted chi regna quia traunter giuvens e giuvnas 
e surtuot cha tuots as tüagian. 

Eir am plescha quella sincera famigliarited e allegria, sco 
eir quellas bellas e armoniusas chanzuns cha chantains tuots in- 
semmel passand tres las vschinaunchas, ah che diferenza dals costüms 
da nossa chér 'Engiadina, als costüms e üsaunzas nel Ester. 


E poi nossas mattas sun tuottas usche allegras e amiaivlas, 
cha que ais propi ün grand dalet per mé d'ir la Dumengia saira 
in compagnia. : 

Ma nun and füss forsa üna, ü eir pü d'üna chi't pleschan 
pü cu las otras, dschet Nina, tü est bain poch confident cun 
ils tieus? | 

Schi ma Nina, dschet Gudench, que ais saimper stó e saimper 
sarò, ed eir eau he pü simpatia e bainvóglenscha per üna da nossas 
giuvnas cu per las otras, ma que cha eir a't di per sgür, cha mé 
nun la farò vair ch'ella am plescha, perche forsa ch' eir ella 
pigless allura bainvóglenscha per mé, e que füss sgür ün mele 
dann per tuots duos. 

E chi mé füss quista preferida da Sar Gudench, e chi probabel 
in di sarò ,Curunel“, dschet Nina al fissand bain in fatscha, nun 
füss que possibel cha eir nus sapchans chi ch' ell' ais. 

Na ma chera, dschet Gudench, dvanto serius, digia cha nun 
végl ch’ ella sapcha ch’ ell’ am plescha, nun vógl neir ch' üngün 
sapcha chi ch’ ell’ ais. 

Ti nun voust ch’ üngün sapcha chi ch’ ell’ ais! dschet Nina 
cruschand sieus bratschs sü'l sain, e'l guardand cun ün sorir quasi 
da sdegn. 

O tü pover infaunt, schi infaunt a't di, ed auncha ün bain 
innozaint. 

A ta Nina discht queco, a ta Nina cha tü sest fich bain 
cha 'l Segner l'hò s-chafida cha in tuot, schi in tout, vezla pú 
dalóntsch cu quasi tuots ils oters ? 

Sapchast mieu bluord Curunel, cha aunz 8 dis Nina Salis, 
sainza avair bsógn da tas confidenzas, dscharó al bel offiziel 
Gudench da Salis, chi chi ais quella Signurina chi ho la fortüna 
dal plaschair. 

Ma que cha vógl güst eir a't' vair dit, digia cha l’ ocasiun 
am pera adatteda, sapchast cha absolutamaing nun vulains üna 
misaliaunza in nossa famiglia. 

Nus essans ,Salis^ e Salis pür saung, ed eir scha sco bgers 
oters Salis, nun ans scrivains ,da Salis^, schi essans nobels a 
pér da quels. 

Nus essans richs, e vulains cha quella cha tü 'ns mainast 
in chesa nun saja üna murdida, ma surtuot ch' ella saja da buna- 
famiglia e almain vschina da Cumón. 


Que füss fich bel, scha quel chi craja d’ esser iin di , Curunel“ 
s' inamuress in qualche fulastera partensra, tavoschra ü tschalovra, 
sco pür mema and avains uossa bgerras in vschinauncha, e parfin 
ün per d'ellas perche cha nun sun güsta tridas, e haun égna 
chesa, suos-chan as crair d'esser qualchosa. 

Uossa glivra dalun, dschet duona Chatrina, melnüzza, noscha 
laungia chi taglia e foura, cur cha tü comainzast nun sest pü 
glivrer, e saimper dest adóss allas fulasteras, chi sun brevas, 
onestas e degnas da stima, a pér dellas PIDE be cha tú 
sapchast. 

E eir Gudench hà uossa l'etéd e güdizi avuonda per savair 
quela ch’ el hò da tscherner, per al render fortüno, sco eir a nus, 
per mé be ch' ella saja breva e buna, e d'üna famiglia salnza 
macla, l’ arvscharo sco üna chera, ameda figlia. 

E tü cher figl, taidla la mamma e lascha uossa d' vart 
quels cudeschs cha tü vest ogni damaun a ler sün lobgia, e cha 
tü dist chi sun fats per imprender a fer la guerra, il pü SEH 
flagè dell’ umanited. 

Fo la damaun qualche spassageda a vair noss bel god, e'Is 
contuorns da nossa Schlarina, chi sun uschè bels e dalettaivels 
da quaista stagiun e rendaron darchò viva tia amur per la patria. 

O amo figl lascha d' vart quellas ideas da guerra e bataglias 
e sto cun nus per saimper, tü sest cha tü est per nus la felicited, 
la vita, il tuot, o nun ans lascher al abandun, tü sest bain cha 
scha tü partast, schi cha bain spert. murins tuots trais da fadia 
e d' increschentiina. 

Que ha tü'l dist ais fich bain dit, e'm comova, dschet 
Maschel Jannet, trand sü üna dobla praisa, ma tuot que cha tü 
e Nina dschais e faross ais sgür temp pers, perche eau's he 
saimper dittas, as di darcho, e's dscharo fin cha viv, cha in quaist 
pover muond „Tuot ais Destin“, e scha Dieu hó destinó cha Gudench 
parta quist’ utuon schi partiro ’1, ma scha Dieu hò destino ch’ el 
bain bod as marida e stetta saimper cun nus, schi be quella 
ch’ el l’ hò destino e tschernieu pigliaro 'l, e na otra. 

Misericordia, schfruntur, Segner ans stetta tiers per grazcha 
divina Sia, dschet Nina, saglind sü da sieu s-chabe, ma nun füssans 
darchò qui’ cun l’eteruel gramazcha ,Destin^, o schi que ais poi 

memma, propi memma, seguond el, scumett ma testa, cha scha 
noss figl pigless magari la figlia del Kutsch da Zuoz, schi füss 
que sto destino da Dieu, schi, eir que füss ,Destin* e'l stimatissem 
Sigr. Mastrel Jannet da Salis, la gess incunter soriand, e l' arvschess 
in nossa chesa ,da Salis^ (chi ho sü nossa gloriusa vappa) cun 
s-chavos ed inclins, e dal pü probabel cur cha] bap da sa brüt 
(sieu consór) avéss bgerra lavur, gess gugent al güder. 


E Nina partit riand dad ot, containta d'avair podieu sfuguer 
sa rabgia sün il Sar patrun, perché seguond ella, ,bé ella^ avaiva 
uossa il dret da tscherner quella cha Gudench avaiva da spuser, 
e que cha Gudench avaiva dit, cha üna dellas giuvnas da Schla- 
rina, al plaschaiva pü cu las otras, l'avaiva fich contrarieda, 
aviand ella darcho in vista dal propuoner ün partieu briland 
e avantagius, üna Signurina da Zuoz. 


Quella povra Nina, per am vulair memma bain, e vulair 
a tuotta forza am tschercher ella üna duonna, perda propi la testa, 
dschet Gudench, cur cha Nina füt partida, vzaross ch'ün bel di, 
ella guaró am dir cha sun spus, e cha ingiovina cun chi? 


E vzand cha eira gia tard Gudench nun get quella damaun sün 
la lobgia a ler, ma get gio la stalla, inua el suvenz s' exercitaiva 
cun la spéda al duel, pigliaud per adversari ün dels tols chi 
separaivan las duos stallas. | 


Güst nel momaint cha Gudench tuot containt dschaiva: 
,ünelmaing he reuschieu eir quist cuolp taunt dificil eau'l he 
tucho il cour,“ Nina intret in stalla, e Gudench la vzand dschet: 
Guarda ma Nina, guarda chera, que ais ün cuolp d'speda, cha me 
nun he savieu reuschir, e hoz guarda eau l he güst tucho il cour. 


Possast me fer oter, o amen in Dieu, dschet Nina tout gritta, 
est darcho co cun ta melnüzza speda ans furer il tol? 


Ma nun vezzast cha daspó niauncha trais eivnas cha tü est 
quia l'hest bod furo tres a tres, e glivrast in ogni cás per ans 
sbover il talvo e la stalla, ma nun hest varguogna, trid, sfadschus 
mattum ? 

E poi be cha tü sapchast, cha que cha tü fest, ais ün gran- 
dischem, sgrischus, pecaminus pcho d' avaunt Dieu e sieus senchs 
comandamaints! 

Schi, pür sapchast cha tschercher dad imprender a mazzer 
sieu prossem ais ün pcho orend ed inpardunabel, ün pcho chi 
merita l'infiern. ` 

Tü stust bain vair aint e incler ma Nina, dschet Gudench 
pigliand sieus mauns in sieus, cha sch’ eir tii managiast bain, hest 
tiiert, as batter al duel nun voul dir e nun ais ,mazzer sieu 
prossem “. 


Tl duel ais ,defender sa vita, e pruver da mazzer quel chi 
tschercha dans mazzer. 


E poi til inclegiast bain eir, cha durante quista sted stégl 
m’ exerciter uschiglé cur tuorn a Paris he sgiir smancho tuot que 
cha savaiva, e... 


Na, na sbregit Nina, retrand sieus mauns da quels da Gudench, 
na, tü mel prüvó, sfadschus mattum, sainza cour né amur pels 


tieus, na tü nun tuornast a Paris, tü nun partast pü davent da 
Schlarina. 


Ta buna mamma m'ho gia ditta, cha scha mé provast da 
partir schi ch'ell'as bütta per terra davaunt il chavagl, ed eau 


vegn in lung suot il charr, e vzarons scha tü sus-charost ans 
smagagner ? 


E scha mé cha tü provast da partir a pé, schi tuots trais 
ans büttains intuorn tieu culóz e't suplichains in amur dellas 
plejas da noss Salveder da nun ans banduner, e vzarons scha tü 
hest il curaschi dans stumpler davent e da 'ns assasiner da fadia 
e d'amur, bé pervia d'üna inferücha, maledetta unifuorma da 


,Curunel^, (cha '] Segner nu'm scriva mieus pchos scha tü 'm fest 
blastmer) amen! 


O que nun po esser oter, cu cha tii hegiast a Paris qualche 
duonna melprüveda chi t’ atira, chi’t hd instrio, mné al mel, e 
büttó üna noscha sort sün té, üna disgrazcheda, sfadschusa GC ns 
hó invulos tia amur e bainvóglenscha. 

Ah! povers, schi povers disfortünos cha essans. 

E dit que Nina mettet sa testa in sieu squassel, e comanzet 
a scufuonder dad ota vusch. 


Nina, Nina chera mia, dschet Gudench comoss e provand da 
la trer a sé, o tú nun sest quaunt mel cha tü'm fest, na, eau nun 
merit cha tü'm trattast usché, eau't gür pel salüd da mi'orma 
ch’ eau nun am üngün a Paris, üngün nun m'atira, bé mieu bap, 
ma mamma e tü essas per me il muond, il tuot, e poi tü sest 
bain cha scha part, que saró pür d'utuon, e fin allura poss avair 
eir eau müdo idea, e chi sò forsa esser bel e marido, e per 
conseguenza sgür nun partir pü. 

Ma per uossa lasche'm continuer mieus stüdis e exercizis, 
que ais per me eir ün grand passa temp, ve no ma Nina, ve no 
e sajast radschunabla, tli sest bain cha’t am sco scha tii fissast 
ma mamma. 

Melpriivo, nosch mattum, dschet Nina, sortind la testa our 
suot sieu squassel e'l soriand tres sas larmas, ve no e tschaunta't 
ün momaint qui sü'l baunchet sper me, cha he da't comunicher 
qualchosa da granda, grandischma, ponderus' importanza. 

Ma vzand cha sü'l baunchet eira la speda da Gudench, 
Nina con rabgia la biittet vi per stalla, e cur cha Gudench füt 
tschanto spér ella e Pavet passeda sieu bratsch intuorn culóz, ella 
al dschet: 

Tü sest cha Signura Clergia ais üna persuna chi in tuot 
affers vezza eir ella passabelmaing dalóntsch, insomma tuot dit, 
„üna duonna fich scorta". 

E bain, er zievà predgia seguonda, sun passeda aposta zieva 
gio sa chesa, perche cha sè cha da quell’ura ais’la quasi saimper 
a plaz si’l baunchet, in sieu Gert, 

Zieva ch'eau l'avet salüdeda cun summa maniera e domandeda 
novas da tuots ils sieus, ella am dschet: e tü ma Nina Salis ad 
est (perche tü sest ch'ella am tüagia, sgür be perche cha sun üna 
Salis) ? 

E'ls tieus iu chesa sun eir tuots bain am dschet'la? 

Tuots charinamaing la dschet, be la duona patruna ed eau 
cridains gia ed essans in anguoschas, pervia cha noss Gudench 
voul darchò partir e turner quist utuon in Frauntscha; o! que ais 
bain teribel per nus. 

E perche al laschais partir, am dschet'la soriand. 

Vè ma Nina Salis, vè ün momaint in stüva, schi't fatsch 
vair mas duos tailas cha avains filo quist inviern. 

= Que sun tailas ch'ella e sas figlias ogni inviern filan e 
per Pentecosta daun allura taunta passa per ün als povers in 
vschinauncha. 

Tü sest cha eir ta mamma ed eau filains l'inviern da gust, 
e gugent launa, e fains stinvs per ils povers, ma avains gia dit, 
cha scha tü't maridast, schi cha ta duonna e nus filarons allura 
eir e farons tailas per ils bsógnus, e tieu bap ho dit ch'el splajaró 
las atschas e las chanellas, e'm faró sü zieva maun ils spols cur 
ch'eau tess poi las tailas, e tü farost poi eir qualchosa, tü giarost 
allura a partir our ils tóchs, cur cha sun glivredas, nischi? 

O che algrezchas cha que saro in nossa chesa, di mieu 
figl, di. 


Ed uossa turnaiu a Signura Clergia. 


Apaina arivedas in stüva am dschet'la: scha vulais cha voss 
Gudench nun parta pü, schi fe'l marider, que ais il sulet mez per 
l’impedir da partir. 

Gist l'istessa idea cu la mia chera Signura Clergia, la 
dschet, schi il Segner am ho s-chafida cha vez eir eau passabel- 
maing dalóntsch, güst pled par pled que ch’ ella am disch, he 
dit eir eau als mieus, ma piir memma fin in uossa péra cha noss 
figl hegia pocha vóglia da's marider. | 


Taidla ma Nina Salis am dschet sün que Signura Clergia, 
sch'eau se e tout so cha ti nun est naschida cun la testa aunt 
. in ün sach, schi tuottüna am permett da't der ün cussagl: 


Fo ir tieu Gudench üna vouta gio Zuoz, ma guarda ch'el as 
vestischa cun sa bella mondura d'offiziel chi'l sto taunt bain e'l 
fo parair auncha pü grand e pü bel, e scha tscherta Signurina 
richa, nobla e surtuot bella cha cugnuosch cugio al vezza, e cur 
vegn gio aposta iu visita tar ella am tschauntscha dad el, que 
cha faró eir eau, schi m'incharg allura bain eau cha's vezzan üna 
vouta, cha's tschauntschan ed imprendan as cognuoscher, e il rest 
allura vo be sulet, tü m'inclegiast nischi Nina? 


Ma que ch'ella surtuot m'ho summamaing arcomandeda, ais 
cha üngün mé nun sapcha cu tü que ch'ell'am ho ditta, e niencha 
nun am ho ditta il nom della bella Signurina, que cha baininclet 
eau neir nun sut-chet la domander. 


Ed uossa cher figl, nischi cha tü'm fest quella summa grazcha 
e plaschair d'ir bain god gio Zuoz, vstieu d'ofiziel, di mieu 
Gudench? | | 

Schi ma Nina Salis, schi dschet Gudench riand da cour, eau 
savaiva bain, cha darcho am proponissast qualche nouv e rich 
partieu, eir faro que cha tü'm giavüschast, e giaro gio Zuoz in 
unifuorma, ma bé per a't fer plaschair sest, na per am fer vair 
e vair la Signurina da Signura Clergia, que a't di d'avaunza, sest? 


Bain, bain be cha tü giajast gio, dschet Nina immensamaing 
sadisfatta, ma darcho t'arcomand da nun dir que ad orma vivainta 
sest mieu figl, perche la Signura am ho taunt arcomandeda da 
taschair. 


T Am 


La damaun zieva Gudench piglet darcho sieus cudeschs e 
s'inchaminet per la lobgia, quintand peró da ster lo be ün momaint, 
e poi, per fer plaschair a sa mamma, d'ir üna spassageda in god. 


Ma cur ch'el füt tar la porta d'talvó, ch’el avaiva da tra- 
verser per ir sün la lobgia, udit el qualchün chi bé bassin chantaiva 
nel talvo in fatscha al lur, e chi eira separo dal lur trés üna 
stretta straglia. 


Gudench conschet dalun quella vusch, que eira Deta Petz 
chi chantaiva. 


Eir sa vusch am plescha e'm daletta, as dschet el, returnand 
plaunin in suler, get si per s-chéla d’suler in palinschieu, da lò 
in erapenda, d'inua el trés il vód del tet e dellas assas d'talvo, 
podet vair tuot que chi's passaiva nel talvo in fatscha al lur. 


Lo, sú'l ladritsch, dal quel restaivan be auncha pochas im- 
praismas Deta Petz, frais-cha e bella giuvna da vaunch ans, 
taglaiva fain, e chantaiva sa chanzun favorida: 


Eau sun tina giuvnetta, chi am a ster alegramaint, 
Schabain cha sun povretta, schi he mieu cour containt. 
Sch’eir nun he roba ne daner, schi se da que chóntsch 

m'impasser. 
Eau sun üna giuvnetta chi he mieu cour containt.* 


E Deta (chi eira quella cha Gudench preferiva a tuottas las 
otras giuvnas da Schlarina, e dalla quela el avaiva tschantscho 
als sieus sainza la nomner), nel simpel negligé della damaun, 
per fer sas lavuors d'chesa, al paraiva auncha bain pii bella e 
graziusa cu mé. 


` Ma que chi surtuot al fassinaiva e atraiva sieu sguord, eiran 
las duos lungias tratschoulas della frais-cha e robusta giuvna, chi 
quasi ogni vouta ch'ella daiva il zapp sü'l taglia-fain, as büttaivan 
cun grazcha davaunt e paraivan la brancler, e charezzer sieu bel ` 
sain agito, fin ch'ella darcho, cun ün grazius movimaint las büttaiva 
davous siin sas arains. 

Cur cha Deta avet taglio circa la mited dell’ impraisma, 
pozet'la il taglia-fain sü'l ladritsch e saglit gio sü'l fain ch'ella 
avaiva taglio. 

Allura saimper chantand bé bassin, chaminand e's sunand 
Sco per soter, get dal talvo in sulér. à 

Deta Petz, eira la figlia da Flori Petz, vschin da Zuoz, chi's 
avaiva marido a Schlarina cun Giunfra Annetta Frizum, e s'avaiva 
domicilio allo. 


Gia daspó qualche ans Flori Petz eira mort, e Deta cun sa 
mamma staivan sulettas in lur chesa lavurand ellas lur egen 
fuonz, e fand cun lur muaglia, sco per usche dir tuots faivan da 
que temp. 


Deta eira la figloula da duonna Chatrina Salis, e gniva suvenz 
a chatter sa madrütscha, e las sairas d'inviern, sco chantunaisas 
ellà e sa mamma gnivan tar duonna Chatrina e Nina a tramegl 
da filadè. 


Taunt duon' Annetta, chi Deta eiran saimper bain visas in 
chesa Salis ma daspó cha Gudench eira arivo, Deta nun gniva 
pü in visita. | 

Eir Deta Petz, cur eira arivo Gudench, l'avaiva chatto bel. 
e grazius, vstieu da offiziel, e surtuot admiraiva sia amabilited e 
gentilezza. 


El nun ais be bel e bun, as dschaiva ella, el ais eir ün 
giuven plain d'maniera, brev ed onest, chi nun fó pü bella tschera. 
allas ünas cu allas otras, perche ch'el só bain cha'l cour d'üna 
giuvnetta ais debel e spert dispost as inamurer, in ün giuven bel 
e grazius sco el. | j 


Eir ella s'avaiva ditta e's dschaiva saimper pü suvenz: 


Me nun he vis ün giuven usche bel, chi'm saja usche sim- 
patic, e chi'm plaschess sco Gudench. Ah! H | 

Auncha ün bun momaint zieva cha Deta füt sortida dal talvo 
in suler, Gudench restet suot il tol, fissand il ladritsch e l'in- 
praisma, ma surtuot la porta d'talvo, sperand cha Deta gniss à 
glivrer tagler l'impraisma comanzeda. 

Ma zieva avair spetto inütilmaing pü d'ün quart d'ura s'in- 
pissand cha scha Deta quintaiva returner, avess'la lascho il taglia 
fain tar limpraisma, e na miss quel sü'l ladritsch, Gudench guit 
suotour il tól, piglet in crapenda sieus cudeschs ch'el avaiva puzzo 
lò sün ün'archa e get sün la lobgia. | 

Ma in plazza da vair sü'ls cudeschs las lingias chi denotaivan, 
las diferentas posiziuns dellas compagnias, regimaints, fortezzas ect. 
vzaival be Deta sün quels, e'l grazius movimaint ch'ella faiva 
büttand sas duos desobediaintas tratschoulas darcho sün sias arains, 
e bain spert. el serret sieus cudeschs, get tar sa mamma e lx 

dschet: hoz nun he propi vóglia brich da stüdger, e vegn üna 
spassageda in god. 

Brev mieu figl, dschet sa mamma, que'm fo vairamaing ün 
grand plaschair, cha tii giajast ún po a spass e vezzast cu cha 
- tuot ais uossa admirabelmaing bel e grazius qui'tar nus. 

Gudench get fin ta'l leih da Statz, e da lo traversand il god 
arivet tar las rovinas del Chaste-Muragl, chi eiran in mez ils 
Pros-Belvair. 


Ma saja in god, sco eir intuorn las rovinas del chaste, ils. 
utschelins chi chantaivan, al paraivan tuots chanter: | 


Eau sun üna giuvnetta chi am a ster alegramaint. 

E' mazz d'fluors ch'el avaiva clet, destino per gnir tacho 
vi dallas tratschoulas da Deta, ch'el avaiva vis tauntas voutas la 
brancler e charezzer sieu sain, e dallas quelas el eira per usche 
dir uossa gelus. 

El gnit vers chesa dalla vart da »Paliid-chappe* e cur fit 
som Riva-d'god as fermet lo iin bun momaint. 


= Mê St. Gian, ils munts, ers, pros e pasculs da Schlarina, 
nun l'avaivan parieus usché bels cu que di, mé Schlarina e. 
Crasta, inquadredas dals pros gia tuots verds, usché graziusas e 
romanticas. 


Mé il profüm cha' chod fuogn al portaiva dal god, uschè 
dutsch ed agreabel. 


Mé nun avaiva'l sentieu taunta bramma da revair sa mamma, 
sieu bap e Nina. | ! 

Arivo a chesa ofrit el iin mazz d’fluors a sa mamma ed iin 
a Nina, e a maisa quintet tuot'ils detagls da sa bella e daletaivla 
spassageda. 


O cu cha tuot ais uossa bel e pompus dschet el eir, ils 
pasculs sun eir gia verds, e que saro eir iin bain per quels chi 
haun poch fain, gúst tar nossa chantunaisa, duon' Annetta Petz, 
he vis tres las sfalizas dellas assas d'talvo, cha dal ladritsch haun 
be pü var 3 ü 4 impraismas; haun ellas bgerra s. o. muaglia, e 
per quaunts dis avaron fain per pavler tuot lur muvel cun l'im- 
praisma cha he vis comanzeda? 


Ellas haun be duos vachas e qualche siitts, dschet Nina e 
sgiir eir fain avuonda, tin’ inpraisma da lur ladritsch diira divers 
dis, uossa cha bes-cha e chevras vaun gia al pascul. 

Gudench nun füt sadisfat da que chi'l dschet Nina in merit 
all impraisma da Deta, el speraiva cha gia il di zieva ella gess 
a glivrer tagler l'impraisma comanzeda. 

Avais vis, dschet duona Chatrina, cur cha Gudench fit 
partieu, avais remarcho cu ch'el ais turno containt e sadisfat da 
sa spassageda, vzaross cha’ pigliarò grand plaschair a girer 
per gods e munts, e cha que sarò il vair mez per ch'el piglia 
darcho amur per noss cher pajais, e avais vis cun che interess 
ch'el comainza gia a tschantscher da pros, pasculs, s. v. muaglia 
ladritschs, parfin dumando quaunt chi dira in’ impraisma.“ 

A vzaross cha poch a poch piglial darcho dalet vi da 
nossas lavuors, e cha allura bger pü fazil as dezideró da nun 
banduner pü nossa chera Schlarina, da lascher our d'testa ,Curunel* 
e guerra e's tscherner üna benedida compagna, chi saró noss'al- 
grezcha. 

Usche saja e usche dvainta, tres pira, divina grazcha, Amen, 
dschet Nina. 

Ma be per se Nina as dschet: povra duonna patruna, tscherts 
dis vo'lla propi ün po in fanzógna, ed uossa as ho'lla missa in 
testa, cha spassagedas in god e par munts e vals saron il sulet 
vair mez, per ch’el piglia duonna, be Nina Salis sd che spassageda 
ch'el ho da fer per ch'el spert as marida, que ais quella da Zuoz, 
Schi eau prevez cha da lo ans vain la felicited in chesa. 

Il] di zieva, almain mez'ura pü bod cu'l di avaunt, Gudench 
eira gia suot il tol in crapenda, sperand cha Deta gniss a glivrer 
tagler l'impraisma. 

Sch'el eir dubitaiva ch'ella gniss, eira'l gia sto lo pü da 
mez'ura, cur cha dandettamaing, ün terribel sbreg da Nina, chi 
per cas eira gnida in craprenda, al fet saglir suot-our il tol tuot 
spavento. 

Ma Segner ans stetta tiers cun sieu divin e pussaunt agiid, 
dschet Nina, tü'm hest fat tina tela tremenda temma, cha'm trembla 
la vita e las chammas, o di'm be, per las plejas del Cruzificho 
que ha tü fest co suot que tol, plazzo da maniera cha tü nun 
poust resi pü a't smuanter ? 

O eau guard bè, eau... eau guard, guard bè, dschet Gudench : 
quasi balbagiand dal imbaratz, eau guard bè, schi eau... eau 
guardaiva bé, scha ... scha mé cha l'inimih gniss da... da quista 
vart, chè... chè ios cha stovess fer pigler a mieu SEH | 
per defender Schlarina. 

O Segner nu'l pigler sieu saun intelet, dschet Nina cun 
rabgia, ma ais que possibel cha tü sajast taunt indiavlo in quellas 
maledettas, infernelas istorgias da guerras e bataglias (cha'l Segner 
am perduna cha darcho am fest blastmer cunter vóglia), as 
straschiner sü suot ils tols per vair inimihs, regimaints, che se 
eau, ma nun vezzast cha tü nun poust quasi pü tschantscher e 
balbagiast, a forza da't avair squitscho insemel il stomi, traunter 
il tol e las assas. 


O in amur dalla Sencha Trinited, amo figl lascha uossa 
d’vart quellas gramazchusas, pecaminusas ovras, per mazzer e 
roviner la povra glieud, e chi saron tia rovina e la nossa. 


Schi ma Nina, quista vouta a't d'un tout'la radschun, dschet 
Gudenz soriand, tuot containt d’avair savieu cun iin’ inozainta 
manzógna limpedir da savair que ch’el faiva suot il tol. 


Ma tü sest bain, cha in ün sulet di nun poss güst smetter 
tuots mieus adüs da sés ans, e tü hest bain vis cha gia er nun 
he let, ne' tucho speda, e hoz fatsch listess, eau part dalun uossa, 
pass vi il piaunch dal Flatz, vegn our da Champagna fin Samedan, 
e par Cristulais e Buottels tuorn a chesa, est containta, di ma 
Nina? 


Ün dubi però, avet Nina, bainbod zieva cha Gudench füt partieu, 
Pü chi me se sgür da vair in touts affers pü dalóntsch chi resi 
tuots oters dschet ella, ma tüottüna in quaist affer nun vez güst 
tuot clér. 


Qualchosa d'insolit as passa tar Gudeuch sgür e tschert. 


Nè er, e pêra neir hoz nun ho'l stüdgio, né s'ho batieu alla 
speda cul tol, ed er e hoz darcho ais el ieu a spass, chi so mê 
scha que nun ais forsa la Signurina da Zuoz chi comainza al ir 
par la testa? 


E cur ch'el ais gnieu suot our il tol era) teribelmaing in- 
barazzo e balbagiaiva parfin in am tschantschand dal inimih, e 
zieva cur ch'eau Pavet fat la predgia, avaiva ün gió, ün sfrign, 
üna vóglia da rir ch'el nun savaiva quasi zupper, e chi sgür 
vulaiva dir qualchosa. 

Chi só mé, scha forsa d'inua ch'el eira suot il tol nun as 
vezzan ils munts da Zuoz, ú il piz del clucher? 

E hoz hò 1'dit ch'el vo a spass our da Champagna, Cristulais 
e Buottels, d'inua ún vezza fich bain ils munts da Zuoz cun las 
aclas, e las chesas giosom vschinauncha. 

O mieu Dieu, que'm péra cha piglessans l'affer digia bain- 
ischem stipp. 

Dsche’m ina stria, vegn' arsa cha l’ais digia piglio aint per 
ella sainza niencha l’avair visa, schi, schi, el ais gia nella trapla, 
que nun pò esser oter, perche per vair scha l’inimih gniss vers 
Schlarina, nun ho'l bsógn d'ir as rampcher suot ils tols, dsche'm 
ün'otra, cha que ais be sto üna bell'e buna s-chüsa, per cha nun 
sapcha que ch'el faiva suot il tol. 


Mo, mo, mieu Signur Curunel, sch'eir a't crajast fin, schi 
ans cognuosch üna, chi sch'eir nun ais stéda a Paris a't vendess 
aint in ün sach, a té e a bgers oters. 


. D'üna maniera ü l'otra am rampch bain eir eau suot il tol, 
per vair que ch'ün vezza da lò. | 


Durante tuott'eivna, ogni damaun, nels momaints ch'el eira 
quasi sgür cha Nina nun gniss, Gudench giaiva suot il tol, ma a 
sieu grand regret Deta nun as fet pü vair, bé la Samda, cur 
ch’el get darcho 10, vzet cha l'impraisma eira stéda tagleda tuotta. 


Ella saro gnida a tagler il fain er saira, ù quaista damaun 
as dschet Gudench tuot trist, oramai nun la vzarò chi damaun 
a predgia, e damaun a saira in compagnia. 


Eir durante tuott’ eivna nun avaiva’l tuchò nè cudeschs, nè 
spéda, e avaiva fat lungias spassagedas. 


O Gudench sentiva uossa da di in di augmenter sia simpatia, 
per quella bella, fras-cha e bréva giuvna, il maun da Dieu avaiva 
semno in sieu cour il sem da quella flur cha Nina clamaiva ,la 
flur della beadentscha“, Amur. 

E quellas spassagedas ch’el faiva sulet tres gods, vals e 
munts, nel momaint cha Engiadina eira güst in tuotta pumpa e 
bellezza, e cha tuot nella natüra tschauntscha d'amur, quellas 
eiran bain eir causa, cha Gudench chi nun avaiva auncha amo, 
sentiva più viva e pi dutscha la leidezza d'ün amur chi nascha. 

Nina avaiva bain radschun, cur ch'ella dschaiva cha üna 
vouta cha’l Segner ho miss nel cour d'ün giuven, dell'eted da 
Gudench il sem della beadentscha della flur ,Amur^ schi cha 
quel spert piglia risch, dschermiiglia e flurescha. 

La Dumengia saira, in compagnia, Gudench fet soter la 
prüma Deta, ed eir pü suvenz cu las otras. 

In giand a spass, piglet el sieu bratsch, e l'acompagnand a 
chesa, la dschand buna not, straindschet sieu maun. 

| Quasi ogni di Gudench giaiva a sieu 16 predilet, suot il tol, 
e'l marcoldi avet il dalet da vair Deta, chi comanzaiva ina nouva 
impraisma. 
Ma Deta nun chantaiva e paraiva trista. 


| Darcho sas lungias tratschoulas gnivan davaunt alla charezzer, 
ma tagliand ella il fain main spert chi la prüma vouta cha Gudench 
la vzet ló, eir las tratschoulas paraivan tristas sco ella. 


O quella tristezza da Deta, als ógls da Gudench, la rendaivan 
auncha bain pü bella e pü graziusa. 


Deta ameda mia, as dschet Gudench, da di in di saint cha 
Tü, be Tü post am render fortüno, Dumengia saira t'acompagnand 
a chesa a't di ch'eau t'am, e't domand tieu cour e tieu maun, e 
scha tü adereschast a mieu giavüsch, schi nun bandun pü nossa 
chera Schlarina. ; 


E cur cha la dumengia zieva el la saira l'acompagnand a 
chesa l'avet declareda sia amur, e cha sieus leivs as pozettan la 
prüma vouta sün quels da sa spusa, eir ella al dschet: 


O Tü nun sest Güdench, mieu benedieu, quaunt ch'eir eau 
t'am e quaunt’ algrezcha ch’eau saint uossa in mieu cour, da 
podair a't dir ,Mieu Amó^ crajast cha tieus genituors e Nina 
vzaron da bun ógl, cha tü'm hegiast tschernida per lür figlia? 


Schi mi'ameda, la dschet Gudench, tü sest cha'ls mieus a't 
vóglian bain e saron sgür eir containts ch'eau't hegia tschernida 
per compagna da ma vita, be forsa Nina faro ün po d'mel viers, 
siand vulaiva ella am tscherner ma spusa, e daspó cha sun arivo 
am turmainta, à megl dit am deverta, m'ofrind ogni oter di 
ün'otra bain inclet be Signuras. 

Eir per que he gia piglio provedimaint, cioè per qualche 
temp tgnains noss’ inpromissun adascus e fains la confidenza be 
a ta mamma, e allura in bel di fatsch finta da fer mieus preparativs 
da depart, e impe da partir a't main üna saira in chesa nossa e 
t’preschaint a mieus genituors, chi't artschaivron a bratscha avierta, 
e Nina saviand ch'eau nun part pü, faró sco els, e's consolero da 
nun avair podieu ella, am fer la confidenza cha sun spus, e'm fer 
ingioviner cun chi? 

Ma per que sest bain cha ogni saira vegn tuoitüna tar te, 
allas desch, cur cha'ls mieus dorman, pass da mieu talvo nella 
straglia, da lo in ta cligna, tieu talvo, suler e stüva, e stun cun 
te fin cha tü'm tramettast a chesa. 

E cur cha brancland sa mamma, Deta l'avet quinteda sia 
immensa felicited, sia inpromissiun cun Gudench, dal fuonz da sieu 
cour fluittan eir larmas d'algord, d'amur e da regret, ed ella vzand 
sieu sguard vers il Tschel dschet: 

O bap mieu chér, chi taunt m'amaivast, ed eirast taunt bun 
cun me, o be cha tü vivessast auncha, podessast pigler part a 
noss' algrezcha, vair noss' amur, e'ns der ta benediziun. 

Gudench s'alvet flch bod la damaun zieva, get in talvó, e 
cun üna zaungia tret our la claviglia d'üna dellas assas chi eiran 
in fatscha alla cligna da duon' Annetta Petz. 

Dalla vart ch'el avaiva levo la claviglia laschet el ir per 
terra l'assa, pruvet da passer tres il spazzi lascho, nella straglia 
e vzet ch'el podaiva passer ló comodamaing. 

E] mettet darcho l'assa a lü; sainza picher aint la claviglia, 
per podair la lever be cu! maun, e gia allas 9 e */, Gudench 
passet da lo nella straglia, nella cligna e pochs momaints zieva 
eira arvschieu da sa spusa e da duonn' Annetta, chi comossa d'al- 
grezcha als giavüschet bain e benediziun. 

E bain bod sulets Gudench e Deta passetan insemmel lur 
prüma saira d'incomparabla leidezza e felicited per duos cours 
chi s'aman sco s'amaivan ils duos nouvs impromiss. 

E bain bod Gudench nun eira pü gelus dellas tratschoulas 
da sia améda, ellas eiran lungias avuonda per ils brancler 
tuots duos. 

E usche passettan pü da quindesch dis, durante ils quels, 
Gudench ogni saira a l'istess' ura, e per l'istessa. via, giaiva tar 
sa spusa, e staiva cun ella fin mezza not, sainza esser mé stó 
vis d'üngün. 

Vi pel di faiva el saimper lungias spassagedas, e ün di ch'el 
eira partieu da chesa a bunura, returnet pür la saira tar ils sieus, 
que chi'ls surprendet fich, surtuot Nina. | 

Ma taunt ella cu duona Chatrina e Maschel Jannet eiran 
fich containts d'el, aviand el diretamaing miss d'vard sieus cudeschs 
e la spêda, e nun tschantschaiva ne da partir, da guerra, bataglias, 
d'offiziels e „Curunel*. | 

La Rimur e Visiun in chesa Salis 


e 


Benediziun. 


Ma che'm dschais da noss Gudench, dschaiva suvenz duonna 
Chatrina a Maschel Jannet e Nina, pü cudeschs, pü spéda, e 
continuas spassagedas. 


Eau's he bain dits cha be quellas ans salvan, e faron ch'el 
piglia darcho amur per la patria e nun parta pü. 


E surtuot il di zieva cha Gudench eira sto absaint fin 
tard la saira, duonna Chatrina bain pú eira sadisfatta e containta. 


Schi da senn cha crai ch'el hegia drizzo qualche marusa, 
dschet ella riand, el ais bger pú containt, pil rianto chi avaunt e 
ogni momaint am brauncla e bger pü stên cu mé. 


Tü Giunfra Nina Salis ,la fina^ chi dist saimper cha in tuot 
vezzast pú dalóntsch cu'ls oters, e chi hest dit cha tü t'in- 
chargiaivast dal procurer üna duonna, nun't hest auncha inachüerta 
né savieu, quela ch’el prefera dallas mattas da Schlarina, scha’l 
comainza a l'ir zieva e oul hest auncha chatto ingiina chi’l 
plescha ? 


O Dieu schi, dschet Nina cun ün ajer da dispet, cha he gia 
savieu chatter quella chil convain, e cha grazch' a Dieu vez pü 
dalóntsch cu'ls oters nun ais pü ün misteri per üngün, pür cha 
la sapcha ed oda, perfin la Signura chi ais üna dellas pü scortas 
duonnas dell' intera Vall, m'ho fatta fich bain incler que l'oter di. 


E poi be cha la sapcha, cha que nun ais a Schlarina cha la 
he tschernida, a Schlarina nun and sun adatedas per el, eau he 
chatto megl utró. | 

Eau's he saimper dittas, e tuorn as dir, dschet Maschel 
Jannet cun sieu solit sorir, cha ,Tuot ais Destin‘. 

Tuot voss „ľfer ir a spass“, tuot voss tschercher per el 
üna marusa, üna duona adatteda ais temp pers e nun serva ad 
ünguotta. 

Scha Dieu ho destino ch'el parta, partiro'l tuottüna. 

E sch'el nun parta e's marida, schi quella cha Dieu l'ho 
destino piglero'l, e na otra! Schi Tuot ais Destin. 

O eau savaiva, schi eau savaiva ch'el ho propi decis, e 
destino d’am metter vi, dschet Nina uzand ils. bratschs vers il 
tschél, schi eau saint darcho mas furedas nellas costas e ma 
s-chalmaneda, sco ogni vouta, ed uossa pür memma ogni di ans 
turmainta'l cun que gramazchus pled e discuors. 


Ma che craja’l chi dscharo la duonna da noss Gudench, scha 
ogni momaint od’la sas istessas, melpriivedas geremiadas e proverbis 
da Salamon? 

Cur cha la saro in chesa, scha’l continua usché schi stuverons 
in nom da Dieu be'l fer ir a ster sün stüva sur, eir scha l'inviern 
stoveró allura metter fó in pigna in duos lós, pervia dad el. 

E Nina sortit da stüva fand finta d'avair üna rabgia angu- 
schagiusa, ma dalun arived'in chadafó as mettet a rir sco üna 
bluorda, as dschand: 

Povers chanasters, sch'eir sun cirea da mia etéd, comainzan 
tuots duos ad ir bainischem in fanzógna ed our per la ramma. 

Ella, crajand cha las spassagedas al fatschan marider, ed el 
cun sieu eternel „Destin“ chim fo gnir las vivras cur cha! 
comainza, e var desch minuts avaunt gia prevez vi da sieu sorir 
pchadus, güst sco chi ho St. Rocc, chi aunch' uossa ais pitüro sün 
la chesa del preir in Crasta. 

Be eau suletta se que chi's passa nel cour da Gudench, e 
que chi voul dir, ch'el ais usche containt, da spass e nun po resi 
ster nella pel: 

Be eau se que chi voul dir que sorir da spus, ch'el ho uossa 
cur che" am guarda, e pera saimper ch'el stóglia am dir em 
confider qualchosa. 

O que qualchosa nun ais oter cu ,La bella Signurina da 
Zuoz^! Schi, schi er ais el sto davent tuotta di, e scomettess 
ma part del Tschel cha l’ais sto a Zuoz, perche er saira cur cha 
l'ais gnieu paraival auncha pü aleger e pü bluord cu'l solit, e 
eur cha eun mieu sguard incomparabel, l'he fixo in al domandant 
inua ch'el eira sto tuotta di ho’l be ris sco ün despero, e quasi, 
quasi am faiva la confidenza. 

Dal .pü probabel, aunz ir gio, ho" tschantscho a Signura 
Clergia. 

Schi que's fo, que's fo sgür e tschert, e lónch pú nun so'l 
ne po taschair. 
| Benediziun divina che algrezcha, surtuot cha que saro eau 
chi l’he cussglio dalla pigler, e's po dir bütteda in bratsch. 


più. VOUS uir 


Ma queco saron dalets e gustezzas cur cha l'averons in chesa, 
e cha eau e la duonna patruna giarons cun ella a spass. 

Tuot dscharo: Las Signuras Salis vaun lur solita spassageda. 

O Dieu mieu, po esser felicited più granda nel muond? 

Na sgür brich. 

E che beadentscha, cur avarons infauntins in chesa e cha 
podains dir noss. 

Allura stoverons tuottüna pigler in chesa qualchün per ans 
güder, ma in ogni cas piglains be qualche mattetta. 

Fantschella na, fantschellas mé pi nun and vógl per peis, 
quellas melpriivedas, dalun cha sun duos dis in üna chesa, 
comainzan a volair comander ellas, e fer las patrunas. 

Pigliains be üna mattatscha, per mner a spass quellas 
creatürinas benedidas e dalettaivlas. 

O leidezza, algrezcha incomparabla, avair in chesa creatürinas 
ch'eir eau poss dir „mias“. | 

E Nina, dal grand dalet comanzet a chanter a tuotta 
forza: 


O amma chi T'amma e lascha dir chi voul. 

O amma chi T'amma e lascha dir chi voul. 

Tü est da gnir mia, Tü est da gnir mia, 
Scha Dieu'T volv'il cour! 


Scha Dieu'T volv'il cour, schi sajast bain containta. 
Scha Dieu'T volv'il cour, schi sajast bain containta. 
Ch'eau e Tü insemel, Ch'eau e Tü insemel. 

Possans chaser aint! 


Chi, chi voul nuschella giaj'sü per la ramma. 

Chi, chi voul nuschella giajsü per la ramma. 

Chi, chi voul la figlia, chi chi voul la figlia 
Gurbescha alla mamma! 


O schi alla mamma vulains nus bain gurbir, 
O schi alla mamma vulains nus bain gur..... | 


Ma in que momaint qualchün in suler clamet: Holla! 


Nina conschet dalun la vusch da quel chi avaiva clamo: 
Holla, que eira Duri Pain, il guaiteder da Schlarina! 

O füssast sfatt e s-chavezzo, melnüz charnogn, dschet Nina 
quasi in desparaziun, mel-prüvo figur, trida gorgia mel laveda, 
scha tü hest güst da gnir uossa am disturber, nel momaint cha 
eira in üna felicited e beadentscha pü chi mondauna. 


Scha tü füssast inua cha m'impais, schi nun gnivast am 
interumper in mieu chaunt, eau't dun chart'e sage. 


E sgür darcho ais el có, sco'l solit cun qualche s-chüsa, per 
chal Sar patrun chi ais taunt bun al detta ün magól d'vin. 


Gnida sin porta d'chadafó ella al dschet cun ün sun da 
rabgia: Che vulais Duri? 


Al bundi Giunfra Nina Salis, dschet Duri Pain, pigliaud gio 
sa chapütscha d'pell d'vuolp, eau avess gieu gugent, scha que 


ais possibel da dir duos pleds, e simlas chosas al Stimatissem 
Signur Mastrel, Sar Cumper. 


E Duri eira pü fin da que cha bgers al crajaivan, el dschaiva 
saimper a Nina: Giunfra Nina Salis, e parfin da voutas da Salis, 
perche ch'el savaiva, ch'ella comandaiva tuot in chesa, e cha 
pervia ch'el usche la clamaiva, ella da bümaun al daiva saimper 
3 spungias e trais grandas liangias, e vi per l'ann suvenz vesti- 
mainta chal Sar patrun nun porteiva pü. 


Vzand cha Duri la tschantschand, avaiva parfin piglio gio 
sà chapütscha e l'avaiva ditta que nom ch'ella taunt amaiva, Nina 


get in suler el d’schet tuot’ rianteda: Che bavegnas Duri, essas 
tuots bain in chesa? 


Schi Giunfra Nina, Dieu ludo tuots bain, be la chamineda, 
las archas e la s-chantschia dal chaschól staun poch bain inguan, 
ma paun d'graun pels infaunts avains tuottiina saimper gieu fin 


in uossa avuonda e las sadellas dell'ova sun eir saimper ad arfil, 
e Dieu güdero. 


Pür gni in stüva, dschet Nina, il Sar patrun ais cuaint, ma 
get eir ella in stüva cun el, voliand savair que ch'el avaiva da 
dir a Maschel Jannet, taunt a bun ura. 


Al bundi stimeda duona Chatrina, al bundi Stimatissem, 
Signur Mastrel, Sar Cumper, dschet Duri stand sper l'üseh, cun 


sa Chapútscha in maun, eau avess gugent da tschantscher ún 
momaint sulet cun el, e simlas chosas. 


E bain Duri, gni cun me siin stüva sur, dschet Maschel 
Jannet, e lo podais am dir da que chi's tratta. 


O mieu bun, Stimatissem, Sar Mastrel, Sar Cumper, dschet 
Duri cur ch'els füttan arivos sün stüva sur, pür memma he dal 
quinter ün affer bain trist, e bain gramazchus e simlas chosas. 


Tadle Duri, dschet Maschel Jannet l'interumpand, eau's 
giavüsch üna vouta per tuottas da lascher d'vart il Stimatissem, 
sco eir ün dals duos, ü Sar Mastrel, ù bain Sar Cumper, quel 
cha vulais ed uossa dsche'm dalun da que chi's tratta, am fais 
quasi temma. 

Schi, pür memma mieu cher Signur Cumper, he dal quinter 
qualchosa chi fo temma, teribel, anguschagius e simlas chosas, e 
surtuot prievlus per el e tuots ils sieus. 

Ma quinte allura, quinte dschet Maschel Jannett quasi grit, 
nun vzais cha'm spaventais, e'm fais ster sü'l chóttel? 

E bain, mieu Stimatissem, Sar Mastrel, pür memma in sa 
chesa fo rimur la not. 

E cu avais podieu vair e savair cha in ma chesa fo rimur, 
nun siand vus me in chesa mia la not? 

Uoss& mieu Stimo Sar Cumper al di precis ed exact, cu cha 
quist trist affer ais gnieu a ma cognuschenscha e simlas chosas. 

Ogni not cha Dieu fó, güst zieva mezza not, ün gigant, ün 
spiert, üna visiun teribla sorta dalla chesa da duon' Annetta Petz 
e vo nella sia! 

El s'algorda bain cha circa avaunt quindesch dis, ina not 
crudet circa mezza quarta d'naiv. 

Quella not, sco' solit in giant cun la guaita, comanzet a 
chanter ün Psalm som Schlarina, ma siand aroch nun chantet pü 
e causa la naiv nun s'odivan ne mieus pass, ne l'fracasch da 
mieu bastun e simlas chosas. 

Partuot paraiva üna vaira suldünna e quietezza da mort. 

Cur cha arivet, güst cha sunaiva mezza not tar la chesa 
da duon' Annetta vzet nel talvo üna spezcha d'elarited, chi dalun 
sparit, ma allura odit ün liger fracasch in talvo e sco qualchün 
chi sospiress e simlas chosas. 

Mieu bun bap barmór (cha Segner Vhegia arvschieu in 
grazcha) eira naschieu traunter mezza not e l'üna, e vzaiva visiuns, 
spierts, rimuors, bal dallas strias, ils morts fand funerels la not 
e simlas chosas, e bain, el am ho dit bgerras voutas: guarda bain 
Duri, scha me cha giant in faira la not vezzast qualchosa d'na 
dret, à surnatürel, schi guarda scha tü voust, ma me nun't volver, 
me nun tschercher la not que cha tü nun hest pers. 

Avaiva quasi voglia da fer que cha mieu bap m'avaiva 
arcomando, perche stu dir cha avet ün po temma, ma mieu dovair 
eira d'ir a vair scha forsa nun füssan leders in chesa, e spert 
fand main fracasch possibel get davous gio sia chesa, per vair 
scha nella straglia chi separa las duos chesas podess udir ü vair 
qualchosa. 

Cur cha fütt arivo tar la straglia, vzet as avrir l'üsch della 
cligna da duon' Annetta. 

Zuppo davous la chantunera da sa chesa, vzet allura a gnir 
our dalla cligna, üna spezcha d'gigant, üna visiun inmensamaing 
granda, odit auncha duos profuonds sospirs chi dschettan: O 
Dieu! A Dieu! e l'üsch della cligna as fermet be da se, e simlas 
chosas. | 

Ed uossa surtuot cha'lfatscha curaschi, mieu cher Stimatissem 
Sar Cumper, uossa vain il pü terribel, spaventus, üna chosa mé 
visa, mé odida, e chi'm fet dresser ils chavels sün la testa, cha 
ma chapütscha eira sgür üna quarta sur la testa. 

E bain quella visiun chi eira sgür mez pass da cumón pü 
granda cu ogni otra creatüra raziunela s-chafida dal divin Créeder, 
passet güst sco ün füm, trés la sfalizna da duos dellas assas da 
sieu talvo, inua cha nieuch' ün infaunt nun podess passer aint 
sieu maun, pò’l crair chi spavent e schnuizi. 

Ma nun avais forsa survis, dschet Maschel Jannet, gnieu 
sblêch, nun avaivas forsa ün po bavieu? 

Na, na mieu Stimatissem Sar Cumper, eau’l gür par ma part 
dal Tschel cha eira sóli sco cha el ais uossa, eau'l gür par il salüd 
da mia orma e per las plejas del crucificho, cha que ch'eau l'he 
dit ais vaira, e simlas chosas. 

E tschinch voutas gia, tschinch nots sun ieu lò nel istess lö, 
e ogni vouta intuorn mezza not l'istessa teribla visiun, ais sortida 
dalla cligna .da duon’ Annetta e passéda trés la sfalizza dallas 
duos assas in sia chesa, parfin sun passo lò da di, e he guardo 
nella straglia per vair scha forsa fiiss steda pigleda davent 
in’ assa, ma las assas sun tuottas si e tachedas iina spér l’otra. 


Schi mieu Stimatissem Sar Cumper, in sa chesa pür memma 
fò rimur, üna disgrazcheda creatüra, condanneda da Dieu a nun 
avair pós, à bain qualche spiert infernel vó ogni not, a mezza not 
in sa chesa, e parfin ho üna vouta gieu il curaschi da spetter fin 
chi spuntet l'alba dal di, per vair scha la visiun returness in 
chesa Petz, ma inütilmaing, ella nun as fet vair. 

Ed uossa novamaing al di, scha que ch'eau l'he quinto nun 
ais vaira, schi vógl cha dvainta sül ictem momaint üna pütta 
d'sel, sco la duonna da Lot, à cha'm rumpa las chammas sortind da 
sa chesa. | 

Crajal mieu cher, bun, Stimatissem, Signur Mastrel, Sar 
Cumper cha que ch'eaul he cumunicho saja la püra, sencha, 
s-chetta vardet, ù voul el forsa cha güra auncha, e simlas chosas, 
per l'ossa da mieus antenats chi posan nel sunteri da Segl, inua 
cha sun vschin? 

Schi Cumper ,eau's eraj^ dschet Maschel Jannet, pür memma 
có nun ais pú dubi possibel, ma che crajais chi saja da pigler 
a maun, e fer per scongúrer per saimper que malefizi, quella dis- 
grazcheda visiun, ah eau temm bain cha quell'ans porta dis- 
grazcha e fadias grandas in chesa. 

Cha" taidla mieu Stimo Sar cumper, dschet Duri, El so sgür 
eir el, cha sun da duos sorts visiuns e spierts, ils spierts dits 
infernels, à dal malamm, chi's faun vair inua sun zuppos tesors, 
e ils spierts disgrazchos, chi nun haun pos, cioé las ormas da 
quels chi haun assasino, chi haun güró fos per il sench nom da 
Dieu, da fos termaduors, ed otras creatüras perversas e dis- 
grazchedas, chi haun transgredieu ils senchs comandamaints, e 
simlas chosas. | 


E che crajais cumper, dschet Maschel Jannet, cha la visiun 
chi vain la not in chesa mia, saja ün spiert dal malamm, à bain 
üna povr'orma chi nun ho pos, sco pür memma l'orma del Preir 
da Crasta, cha taunts haun gia vis ló in baselgia e in sa chesa, 
chi tuocha la baselgia? 

Quaunt à que, na da senn, in conscienzcha mia nun savess 
al dir dschet Duri, ma eir el so sgür, sco tuots saun, cha sün 
Albanas ais ün hom, chi cognuoscha tuots quels malefizis, ü megl 
dit, tin Striun e Inchantadur, della priima spezcha. 


Quel só fer, e venda puolvras e simlas chosas, per scongiirer 
ogni sorts, spierts e rimuors, saja visiuns dal malamm, sco eir 
ormas dannedas, e vain dit cha inua ch'el ho scongüró ils spierts 
da tesors, pü d'ün ho gia chatto in chesa sia monaida zuppeda. 


Ma las puolvras e robas ch'el venda, per scongürer las povras 
ormas chi faun rimur, quellas venda'l bger pü cher chi las otras, 
e só eir dalun ché qualited d'spiert, ü visiun chi ais quella ch'ün 
vezza, be in al dschand cu ch'ell'ais fatta. 

Sch’el giaviischa ch’eau giaja al tschantscher, pervia della 
visiun chi vain in sa chesa ogni not, schi part dalun e gia vers 
las duos saró quia. 


Tadle Duri, dschet Maschel Jannet, eir eau he gia bger 
odieu a discuorrer del ,Striun d'Albanas^ ma he eir odieu a dir da 
persunas rispetablas e bain informedas, cha'l Striun d'Albanas e 
sa duonna, vaun els la not nella chesa inua vain dit chi fo rimur, 
a fer fracasch e cha els svess sun la rimur, e que baininclet, 
per podair vender lur puolvras e diavlarias simlas als povers 
ignoraints. 

Eir se da buna part, cha a St. Murezzan ün tschert Signur, 
cha vus ed eau contschains, ho do al Striun d'Albanas divers bels 
zechins da Vnéscha, per cha quel fatscha rimur in üna chesa ch'el 
avaiva vóglia da cumprer, e in que mód ün aun zieva survgnit 
la chesa per Ja mited da que ch'ella valaiva. | 

Aunz chi's trametter a tschantscher a que hom in merit a 
la visiun chi vain in ma chesa, sch'eir se d'avaunza da gnir amalo 
dalla temma, vógl la vair eir eau, baininclet in giant con vus, e 
scha vulais schi quaista not, cur avais clamó la prüma vouta las 
uras, gniss qui'tar mé allas 11 e !/,, e zieva avair piglio curaschi 
in mieu murütsch e miss'nels mauns da Dieu trés l’uraziun, 
giarons, ma saró auncha megl cha giajans dall otra vart, cioé 
tres l'üert giarons davous la chesa da duonn' Annetta, e lo tres la 
cligna vzarons allura, scha la rimur vain our dal talvo nella 
cligna, e siand in fatscha a mieu talvo vzarons eir cu ch'ella fo 
per passer tres las assas? 

Ma avaunt tuot dsché'm Duri, nun aveross forsa gia tschan- 
tscho da que als voss u ad oters? 

Na, na mieu cher Sar cumper dschet Duri, eir scha que 
pera, schi in bgerras chosas, nun sun sgür pü cott a dür cu 
bgers oters e simlas chosas, e poss darcho al gürer cha nun he 
dit que ad orma vivainta, saviand bain cha que metess in spavent 
ils sieus e l'intera vschinauncha. 

Eau s'ingrazch fich Duri, cha avais tgnieu que secret, e's 
giavüsch in amur da Dieu da taschair eir d'uoss'invi, eir as 
recompenseró per que. 

Vus savais bain cha taunt ma duonna, cu Nina, scha gnissan 
a savair cha üna visiun in spiert intra ogni not in nossa chesa, 
ellas sgür e tschert nun stessan pü niench' ün momaint in chesa, 
surtuot la not. 

E poi il pes füss auncha per Gudench, chi nun craja ne a 
striamainta, rimurs, spierts ed oter simil, quel, sch'el gniss que a 
savair as zuppes dalun in talvo, armo da sa speda e pistola, e 
bain sgür arivess üna disgrazcha, perche as batter cun creatüras 
eun charn ed ossa, ais üna chosa, ma vulair druver armas cunter 
spierts, visiuns e rimuors, ho púr memma gia custo la vita a 
bgers increduls. 


Ch'el stetta pür sainza üngün pisser, mieu stimo Sar cumper, 
dschet Duri, el po esser sgür e tschert cha tres me üngün me 
nun savero que, e gugent, fichun gugent, vegn cun el quaista not, 
usche po'l eir el as persvader, cha que ch'eau l'he dit ais vardet, 
e vair el svess la teribla spaventusa visiun, la rimur, è simlas 
chosas. 

Dunque essans inclets, dschet Maschel unes allas 11 e !/, 
podais gnir, e chattaross la porta d'cuort be stumpleda cunter, ed 
eau saro in stalla. 

Ed uossa gni, schi giains auncha ün momaint in murütsch. 

Dalun cha Maschel Jannet e Duri füttan sortieus da stüva, 
per ir sün stüva sur, Nina dschet a duona Chatrina: ` 

Sgür darcho üna da sas solitas confidenzas u visitas, sco 
cha Duri fo a bgers per ir poi in murütsch, ma eir in que he vis 
pü dalóntsch cu bgers oters, cioé cha el vo saimper be tar quels 
chi haun vin in chesa. 

Cur fiit quasi mezz’ ura cha Maschel Jannet e Duri eiran 
sün stüva sur, Nina comanzet as inquieter e dschet: che dianzer 
mé ho'l bain dal dir, cha staun taunt lónch cussü? 

Ma cur füt passeda ün'ura, daspó ch'els eiran partieus e 
nun gnivan auncha, Nina teribelmaing agiteda comanzet a spassager 
sü e gio per stüva, e dschet: queco nun ais üna dretta chosa, in 
amur da Dieu duonna patruna ch'ell am dia que ch'ella craja cha 
Duri hegia bain dal dir? 

Che voust ch'eau sapcha, dschet duonna Chatrina, sehidasdind 
cha craj eir eau, cha qualchosa d’insolit al dal, uschiglo sgùr 
cha Jannet l'avess gia do il magól d'vin e spedièui 

O benedida duonna patruna, dschet Nina, ch'ell' am lascha ir 
sü be ün momaint a tadler sper l'üsch, ed ella so bain eir ella 
cha schafida sco cha sun, udind be ün per pleds da que cha dian, 
se dalun da que chi’s tratta, dal A al Z. 

Na Nina, e nadinun cha nun’t lasch ir a tadler davous las 
portas, varguogna da tieu fat, melnuzza bundragiusa, dschet duonna 

Chatrina, e glivra uossa eir ün sacura, cun ta continua, melprüveda 
chanzun, d'esser pü fina, e da vair pü dalóntsch cu'ls oters, cha 
que do propi sün la gnierva, e do auncha bain pü fastidi cu'l 
contin ,Destin^ da Jannet, be cha tü sapchast. 


In que momaint duona Chatrina e Nina odittan cha Maschel 
Jannet e Duri guittan gio da stüva sur e gettan in murütsch. 

E bain, dschet Nina, vezla cha he darcho ingiuvino, e cha 
quellas grandas secretezzas glivran tuottüna „gio muriitsch*. 

Ma in ogni cas, que cha Duri l'ho dit e confido vegn bain 
spert a savair, eau la dun charta e sage, il prüm prov da fer 
tschantscher il Sar patrun, schabain cha ad el ais difizil dal trer 
il verm our dal nes, ma Duri se bain que cha que voul per al 
fer schüvler, e tschantscher. 

Cur cha Maschel Jannet, ziev avair congedio Duri, returnet 
in stüva, taunt duonna Chatrina cu Nina vzettan dalun ch'el eira 
pü trist e abatieu cu'l solit. 

Ma di'm be in amur da Dieu, dschet duonna Chatrina che 
fortiinas cha Duri ho bain gien dat dir, durante pü d'ün'ura? 

Quel po t'avair dit e confido summa chosa, ed eir am perast 
avair üna tschera inaunz gramazchusa. 

O schi multas secretezzas, dschet Nina cun ajer da sdegm, 
summa confidenza, chi a me nun am péra güsta bain plazeda, ne 
stetta bain sur, traunter ün fulaster, e ün Signur Mastrel, vschin 
da Schlarina e Salis da schlatta. 

E alla fin del quint poi, as po savair que chal Stimatissem 
Signur guaiteder l'ho bain confido, que'm pera cha in famiglia 
‘ nun saja poi neir bsógn da taunts misteris, almain fin in uossa 
avains salmper suschieu, e gieu la crejaunza dans dir, que ch'ün 
ù l’oter ans confidaiva, ma nischi duonna patruna cha he radschun? 

Ma che mé vulais ch'el m'hegia confido e dit d'extraordinari, 
dschet Maschel Jannet visibelmaing imbarazzo, el ho sco’l solit ` 
tschantscho da que ch'el vezza cur vó la not a clamer las uras, 
e dellas rimuors, strias, visiuns, spierts e ,simlas chosas^ (sco 
cha savais ch'el disch saimper) chi dschaiva da vair, ù forsa 
vzaiva sieu bap barmör. 

Mo, mo dschet Nina, scha sieu bap dschaiva da vair strias, 
spierts e rimurs, schi sgür eir las vzaiva'l, sco cha bgera glieud 
da fé e temma da Dieu haun saimper vis e vezzan auncha hoz 
in di, e güst el am pera cha’l eomainza bainischem a nun crair 
pü ad ünguotta, e pür cha'l craja cha que ais ün grandissem, 

pecaminus pchd d’avaunt Dieu, da nun crair a tuot que cha noss 
buns vegls crajaivan, e traunter quels eir sieu bun bap e sieu 
respettabel nôn, cha'l Segner als hegia arvschieus tuots duos in- 
semel cun tuots mieus chers trapassos, in Sieu etern e dutsch 
grannér, Amen. | 


Ma che prova, e chi disch cha nun craja a tuot que chi 
crajaivan ils buns vegls, e mieus chers barmórs, dschet Maschel 
Jannet, cun ün profuond sospir? | 


O schi, sgür pü cu mê crai a spierts e rimurs, e he be 
vulieu dir cha Duri cur cha'l comainza cun que, nun so pü glivrer, 
sco eir cun sieus contins „Stimatissem Signur Mastrel! Sar cumper ! 
e simlas chosas^! e usche mé nun as vain a fin cun el. 


O sco quaunt a dir saimper l'istessa chosa, nun ais el sulet, 
dschet Nina cun ün rir da sdegn, bgers, fich bgers cun saimper 
l'istessa gramazchusa chanzun, e seutenza da Salomon faun clapper 
las vivras e saglir sii per las paraits la povra glieud, be cha” 
sapcha ed oda. 


E alla fin del quint bé per odir Duri al dir: ,e da simlas 
chosas^ ,e Stimatissem^, nun füss'el sto cussü cun el pú d'ün'ura, 
e pür ch'el dia uossa spert que cha'l guaiteder l'ho confido? 


In que momaint arivet Gudench, chi gia returnaiva da sa 
Spassageda, Maschel Janett füt fich containt da sieu arivo, chi'l 
levet d'ün grand imbaraz. 


Inua est gia sto mieu figl, dschet duonna Chatrina, quista 
damaun est partieu pü bod cu'l solit, güst cha nossa randolina 
comanzaiva a chanter sun noss balcun, giist cu’ls priims sclings 
da sain da di sortivast da chesa? 


Sun sto siin ,Muottas-otas“, sur Laret, dschet Gudench, ah! 
che vista admirabla ch'ün ho da lò, ün vezza ils leihs e quasi 
tuott' nossa bell’ Engiadina, eir S-chanf, e quels bels, admirabels 
munts da Zuoz, ün tóch del cluchér, e tina part della vschinauncha. 

Admirabels, e's po bain dir incomparabels quels bels munts 
da Zuoz, dschet Nina partind, e guardant Gudench con ün sorir 
fich significativ. 

Ma dalun ch'ella füt in suler, comanzet'la as sfruscher ils 
mauns as dschand: schi, tuot bel cussü que ch'ün vezza, ma 
surtuot ils ,Admirabels munts da Zuoz ,e aunz di partissans 
digia, e'ns straschinessans fin sün ,Muottas-otas, be per vair il 
piz del clucher da Zuoz. 

E surtuot quella continua tscherina containta e rianteda, 
ch’el ho uossa saimper, ais prova sgüra cha l'afer ais bel e fat, 
o sgür e tschert cha d'ün momaint al oter cratschla’l, e da dalet 
ans straungla mez tuots trais ans psalmodant las confidenzas. 


Con ün pretest à l'oter vegn damaun tar Signura Clergia, 
quella sò sgir cu cha l’afer stò, e sch’ella passa eir per esser 
üna dellas più scortas duonnas dell’ Engiadina, Nina da Salis (sco 
cha'l Segner l’ho schafida) cun pochs discuors, e bain spert sò 
bain la fer sburflér our tuot que cha la voul savair, in merit a 
Gudench e la Signurina da Zuoz. 

Durante l'inter di Maschel Jannet stiidget che pretest ü 
schiisa pigler, per podair ster in stiiva, i alvo la not, e vers 
saira dschet a Nina, da metter fó in pigna, aviand el ferm mel 
ils daints, e nun podiant el sgür ster in let la not. 

Chi dann, dschet Nina, veza’l que ch’el ho guadagno cun las 
grandas confidenzas del guaiteder, queco podaiva' bain savair 
d'avaunza, da claper aint qualche malura, stand taunt lónch sün 
quella stüva sur, chi ais ün vair vadret, causa cha Gudench voul 
saimper cha las fnestras stettan aviertas, fin ch'el và in let, cha 
nun se propi cu cha'l dischól nun ais gia intró vaunch voutas as 
plazzer sün sieu cour e'l sufocher e standschanter. 

Cun la schüsa da mel ils daints, gia allas ùndesch e !/, 
la not, Maschel Jannet eira in stalla, e pochs momaints zieva, 
zieva avair cun Duri piglio brav curaschi in murütsch, tuots duos 
sortitan plaunin dalla cuort, per ir trés l'üert da duonn' Annetta 
Petz, davous sa cligna, chi eira in fatscha allas assas del talvo 
da Maschel Jannet. 

Arivos nel üert da duonn’ Annetta, dandettamaing Duri fermet 
Maschel Giannet e'l fet vair cha tres la sfalizza da duos üschöls 
iin vzaiva cha in stiiva da duonn’ Annetta eira glüsch. 

Chi sd me que cha da quaistas uras, resi mezza not, paun 
bain fer in stiiva duonn’ Annetta e sa figlia, dschet Duri, giand 
plaunin si'l baunch, plazzo suot las duos fnestras ? 

Ma apaina ch'el, trés la sfalizza avet guardo ün momaint in 
stüva, Duri d'ün sagl füt gio dal baunch, e trand Maschel Jannet 
pel bratseh davent da lo, gio vers la cligna, cun vair' anguoscha 
al dschet. 

Misericordia, dulur, sfruntur, spavent, la visiun, la teribla 
giganta visiun, ais cuaint in mez la stüva e prova da strangler 
Giunfra Deta. 

Povra disfortüneda creatüra, probabel avaro eir ella vis e 
odieu qualchosa d’surnatiirel e avaro volieu ir memma spér a vair 
que cha que ais, ed uossa mela vita peja bain cher sieu buonder. 


Be ch'ella podess pigler in maun ün tóch d'paun, chi ais 
roba benedida, i bain ch’ell’avess la bun’ inspiraziun da dir ün 
Bap noss, ù as metter nels mauns da Dieu tres qualunque oraziun, 
schi fúss'la salveda e la visiun svaniss dalun, sainza il che Segner 
só que chi arivero, e simlas chosas. 


Sch'eir spavento dalla temma e schnuizzi da Duri, Maschel 
Jannet vulet tuottüna vair eir el quella teribla visiun, e güdo 
da Duri get sü'l baunch inua eira sto quel, e avaiva vis quella 
teribla scéna. 


Maschel Jannett stet però bger pü lönch cu Duri, sü'l 
baunch a guarder que chi's passaiva nella stüva, e gnieu gio dal 
baunch riand da cour, e cun ün sorir d'algrezcha cha Duri nun 
podet vair, al dschet: 


Schi mieu cumper, vus avais pür memma radschun, que ais 
sgür il spiert ü visiun, cha vzaivas a gnir la not our dalla cligna 
da duonn' Annetta nella giassa, e da lo tres las sfalizzas dellas 
assas da mieu talvo in chesa mia. 


Ma uossa cuaint in stüva ais que bain pés, la povra dis- 
fortüneda Deta Petz, as defenda taunt ch'ella pò, e tuots duos 
s'haun clappos giist intuorn culóz e provan sgür da's strangler 
l'ün l'oter. 

Schi mieu cumper, voss bun bap barmür avaiva bain radschun 
cur ch'el as dschaiva: „scha me vzessast la not qualchosa d'sur- 
natürel schi vò par ta via, e nun ir a tscherscher que cha tü 
nun hest pers.* 


E que vulains fer eir nus, e giains a SE que ais sgür pü 
radschuno e pü prudaint. 

Bain spert tuots duos sortitan dal üert da duonn' Annetta, 
e s'instradettan per ir a chesa, Duri pü anguschagio e spavento 
cu mé, e Maschel Jannet soriand d'algrezcha, e's dschand: 

Oramai noss amò figl nun parta pi per Paris, eaul 
cugnuosch memma bain, el ais memma brev e onest, per ir tar 
Deta, be per la schnaranter, els sun spus e sgür spuseron gia 
d'utuon. 

Gudench nun ans ho auncha anunzchos sia impromissiun cun 
Deta, be per via da quella bluorda Nina, chi volaiva saimper al 

fer spuser Signuras, e forsa fó mel viers, saviand ch'el ho tschernieu 
Deta, sainza la dumander cussagl. 

E quaista vouta Giunfra Nina da Salis, nun ho vis pü 
dalóntsch cu'ls oters, e que ho'la d'uoss' invi d'odir pü d'üna 
vouta, sco eir cha sgür „Tuot ais Destin“ e cha eir l'impromissiun 
da Gudench a Deta, Dieu chi tuot guida e destina, avaiva destino 
e decis, e cha sieu agir da bluorda, per procurer a Gudench üna 
Signurina nun ho servieu ad ünguotta, perche cha „Tuot ais 
Destin“ e ünguotta nun ho lö sainza la volouted del Suprem. 


Dalun intro in chesa, Maschel Jannet as zoppet in talvo, e 
bain bod vzet a comparir Gudench chi passet tres il vöd furmo 
dall’assa ch’el avaiva levo aunz cu ir tar Deta, è da lo ir sü 
per schela d'erapenda in stüvasur inua ch'el dormiva. 


La damaun zieva, all'ura cha Gudench solaiva s'alver, 
Maschel Jannet get tar el in stüva sur, e siand el gia alvo, in 
al brancland al dschet: 

Bundi Sar spus, sun gnieu a't giavüscher benediziun, possast 
passer bgers ans felices cun ta chera Deta. 


Stupefat, pür zieva ün bun momaint Gudench al dschet: 


Grazcha bap, per tieu giavüsch, e in prüm ló a't domand 
pardun, scha nun as he confidós dalun mia impromissiun cun Deta, 
ma sun sgür cha digia sest il perche, cioè cha poch a poch 
vulaiva preparer Nina per la dir que, saviand ch'ella sgür ans 
fess qualche scêna, aviand ella daspó cha sun gnieu saimper be 
gieu in testa da'm tscherner ella ma spusa e bain inclet qualche 
Signura nobla e richa. 

Ma uossa di'm in che mód e trés chi cha tü est gnieu a 
savair noss' impromissiun? | 

Bain spert Maschel Jannett avet quinto a sieu figl l'inter'istorgia 
della rimur ú visiun da Duri, lur spassageda la not, que ch'els 
vzettan nella stiiva da duonn’ Annetta, e cha zuppo nel talvo, el 
al vzet a passer trés las sfalizzas dellas assas in lur talvo. 

Schi, dal fuonz da mieu cour giaviisch cha’l Segner as 
benedescha, dschet pü'navaunt Maschel Jannet, ma vezzast mieu 
cher figl, cha que cha tieu bap disch adiina cha be Dieu redscha 
e guida tuot, e cha tuot ais dad El destino, as ho eir cun té 
realizo nel pü ot gro. 


Ed uossa vegn spert a clammer ta mamma, e se davaunza 
cha eir ella sco eau, avaro ün immens dalet, cha per compagna 

da ta vita, hegiast tschernieu sa figlioula, ch'ella voul bain sco 
ad üna egna figlia. 

Pochs momaints zieva eir duonna Chatrina, cridant d'algrezcha, 
strandschaiva a sieu cour sieu amô figl e benediva il nouv pér, 
surtuot immensamaing containta, cha Gudench la dschet: 

Vezzast mamma benedida, cha oramai nun as bandun mé 
pú, e nun part pú davent da nossa bella Schlarina, e sest cha eir 
las spassagedas cha tü'm fetast ir, a vair la bellazza della natüra, 
in quaista stagiun, contribuitan a aumenter l'amur chi in mieu cour 
naschiva per ma chera Deta. 

Cur cha Nina vzet ad ir Maschel Jannet, usche abunura tar 
Gudench sün stüva sur, as dschet'la: 

Ma che anguoschas po bain esser arivo, cha gia da quaist'ura 
vo' tar Gudench, qualchosa d'insolit ais sgür per aria? 

Ma que füt bain pés, cur ch’ell’al vzet a saglir gio da 
schéla seu sch'el avess vaunch anns, e ün momaint zieva el e la 
duona patruna ir insemel sil per schéla riand e tschantschand 
suot vusch. 

O granda püffa, ignorainta cha sun, as dschet ella bain bod, 
eau chi uossa poss bain dir da vair saimper e in tuot, pii dalónsch 
cu tuots oters, nun he sü'l item momaint savieu que chi’s passa? 

Schi trida cuogna melprüveda, ,que sun las confidenzas, 
schi las confidenzas, il pulschain ho finelmaing ruot il crós, e in 
quaist momaint ais cussü chi tschiivla, dsche’m iin’otra, ed eir 
magari narra a lier, cha merit tuot. 

D'ün momaint a l'oter am claman eir a mé sgür e tschert 
cussi. 

Que ais quella buna, scortà SE Clergia chi ho tuot 
combino. 

Sterzas, ch'el füt davent tuotta di, sco he gia dit, ais el sto 
gio Zuoz e l'ho domandeda. 

O nouva ponderusa, algrezcha inefabla, cha suosch quasi 
dir celestiela, uoss'ais que fat, e poss dir a tuots cha que ais 
eau, be eau chi'l hé cussglio dalla pigler. 

Amó figl mieu, benedieu ógl gross, eau nun poss propi pü 
spetter il momaint d'at straundscher cunter mieu cour e't benedir. 

Be am péra cha las confidenzas avess el podieu ans fer a 
tuots trais insemel, ma Gudench avaro sgür vulieu esser sulet 
cun me per am dir sia algrezcha, e podair pü cordielmaing m'in- 
grazcher. 


E bain bod Maschel Jannet e duonna Chatrina gnittan gio 
da stüva sur e sco cha Nina avaiva previs, duonna Chatrina la 
dschet soriand: 

Gudench a't giavüscha d'ir ün momaint tar el e el ho da't 
tschantscher d'ün affer da summa importanza. 

E bain mieu figl, e bain mieu fortüno spusin, dschet Nina 
intreda in duos sagls in mezza stüva, sgualatand la testa e tignand 
sieus mauns sü'ls chaluns, che't ho saimper dit ta Nina, ch'ell'ais 
schafida, ch'ella vezza pü dalóntschs cu tuots oters, che m'in dist? 

Schi figl amó, ta Nina hó tuot vis e previs e predit. 

Ma avaunt tuot di'm uossa la frauncha, la schetta, la püra 
vardet, nischi Gudench, cha la müsted ais ida sterzas, il di cha 
tü est sto davent da chesa della damaun, fin tard la saira, nischi 
figl, cha tü est sto que di gio Zuoz alla domander? 

Na ma chera Nina, dschet Gudench, la pigliand «il maun, 
tú't falast, eau nun sun sto gio Zuoz ne que di, ne oters. 

Sterzas, il di ch'eau nun gnit a chesa cu la saira tard, sun 
sto durante l'inter di in god cun ma spusa, Chi sgrataiva ariid 
spér il Sass-Manella, ed eau cu'l champach he portó nó l'arüd fin 
tar la via d'Andrea Gobétt. 

E poss bain t'asgürer, cha que di füt ün dels pü bels e pü 
daletaivels da ma vita. 

Ma eir hoz sest ma Nina, ais per mè ün di d'incomparabla 
algrezcha e leidezza, perche hoz ais il di cha a vus mieus chers 
. as fatsch la confidenza, cha per compagna diletta da ma vita hè 
tschernieu la figloula da ma mamma „Deta Petz* nossa chera 
chantunaisa, ch'eau se, cha taunt tü, cu mieus genituors l'avais 
saimper volida ün grand bain. 

Sco petrificheda Nina restet durante ün bun momaint in mez 
la stüva sainza savair dir niench'ün pled. 

Disfortüneda, povra disfortüneda ch'eau sun, dschet ella finel- 
maing, as büttand cun la fatscha sü'l let da Gudench e scufondand 
dad ota vusch. 

E Nina nun cridaiva perche cha Gudench avaiva tschernieu 
Deta per sa compagna, perche quella l'eira saimper stéda sim- 
patica e chera. 


Nina cridaiva da rabgia, da nun s'avair inacurschida cha 
Gudench amaiva Deta, e da nun l'avair ella cussglo e dit cha 
Deta füss quella chi'l convgniss il megl, e da nun l'avair propost 
eir quella, sco tauntas otras. 


Ma surtuot cridaivla da fadia e da displaschair, siand sgüra 
cha da allurinvi duonna Chatrina, ma surtuot il Sar patrun la 
minchunessan bain suvenz, in la dschand: 

Tü chi dist saimper cha'l Segner t'ho schafida cha in tuot 
vezzast pú dalóntsch cu'ls oters, in quaist affer nun hest vis zist 
dal vivaunt Dieu pü chi nus. 

Tü chi dschaivast cha absolutamaing nun voust ch'üngün 
cu tii suletta as masda per al tschercher ün bun partieu (e bain 
inclet úna Signura) nun hest savieu drizzer our güst unguotta. 

Ma il pés (as dschaiva ella) saro cha d'uos'invi bain pú ans 
turmantero'l cun sieu melprüvó ,Destin^, cun sia eternela sentenza 

„Tuot ais Destin“, o quaunt sun bain disfortüneda! | 

Nina, Nina benedida mia, la dschet Gudench provant da 
l'atrer a sè, o tü nun sest quaunta fadia e quaunt mel cha 
tü'm fest. 

Tü sest ch'eau t'am sco üna mamma, que cha tü eir 
meritast. 

Taunt mieu bap cu ma mamma, haun cridô da dalet, cha 
he tschernieu Deta, cha tü sest bain eir tü, ais üna brêva, 
virtuusa e lavariusa giuvna, chi suot tuots raports ans rendero 
sgür felices a tuots. 

Tü sest bain, cha scha avess piglio qualche Signura, cha 
nun amaiva, e chi forsa füss stéda tuotta di in stüva a rachamer, 
e't laschaiva fer tuott' las lavuors e la servir, schi cha absoluta- 
maing que nun avess volieu, e probabel bain bod avess’ la 
criticho e chattó nosch, tuot que cha la mamma e tii faivas e 
cuschinaivas. 

Cha cun nossa Deta saró que tuot oter, sest bain eir tü, 
ella farò las lavuors d’chesa, e’l bap, la mamma e tü staros in 
stüva as der praisas, il bap as ligeró la bibgia e istorgias, e la 
saira, cun duon’ Annetta chantaros ils psalms, e suvenz giarons 
a spass tuots insemmel. 

E poi pigliarons inavous noss fuonz cha avains do a fit, e 
Deta ed eau farons las lavuors e cun la s. v. muaglia, e tü vainst 
be ans dir e ans musser que cha avains da fer, e saimper farons 
tuot que cha tü'ns dist. 


E poi sest ma Nina, cha scha'l Segner ans benedescha cun 
creatiirinas cheras, schi üna da nossas figlinas vógl chi hegia nom 
Nina Salis, Nina da Salis, ù magari scha tü preferast la metterons 
nom „Nina Bütz“. 


Ee dS. 2 


D'ün sagl Nina füt spér Gudench, ed al sgualatand cun 
forza, l’aviand clappo pels bratschs al dschet: 

Disgrazch6, malign, tii, tii ch’eau am pii chi mieus dgls, tii 
chi est ma vita e ma spraunza sun terra, tii hest darcho suschieu 
am dir que nom sgiamgiageder e vituperus? 

O schi, eau sun bain üna povra disfortüneda, o be cha 
podess murir. 


In que momaint arivet duonna Chatrina. 


O benedida duonna patruna, dschet Nina, la pigliand il maun, 
el, el, Gudench, schi el, ho darcho suschieu am dir que nom 
infam e da bescha. | 


Nina, Nina, dschet Gudench, tü est propi dvanteda ün vair 
infaunt, sest mamma, eau la he ditta cha üna da nossas figlinas 
vógl chi hegia nom Nina da Salis, e per pruver dalla fer rir, he 
agiunt cha scha ella prefera magari, la metterons nomm , Nina Biitz“, 
schi vezzast in che mód ch'ell'am tratta, e poi sest mamma ch'ella 
ho saimper be plaunt e cridó, e nun am ho auncha giavüschó bain, 
que chi dad ella füss balsam per mieu cour. 


E perche plaundschast e cridast, la dschet duonna Chatrina? 


Ma nun hest saimper dit eir tü, cha Deta ma chera figloula 
ais üna breva, buna matta e cha tü la voust bain? 

O que cha tü fest Nina ais trid e sgrischus, be cha tü 
sapchast e prova cha tü nun voust bain brich ne sich a noss 
amó Gudench. 

Schi, schi ch'eau l'vógl bain, dschet Nina scufondant, es 
büttand nels bratschs da Gudench, o schi ch'eau t'amm, e pü chi 
tuottas otras creatüras in quist muond, be tü est ma vita e mia 
oraziun, pardunam amó infaunt, mieu dilet, sajas benedieus in vita 
e- mort tü e nossa chera Deta, il Segner vóglia as combler da sa 
grazcha e inefabla bunted. : 

Ed uossa, tü nosch, mel prüvó, benedieu be cha tü sapchast, 
cha vógl cha tü'm quintast, e dalun dal A al Z, cu cha que ais 
ieu cun la müsted, cur cha tü la hest domandeda, inua, e que cha 
tü ed ella avais dit? 

Cun pochs pleds Gudench quintet a sa mamma e a Nina 
tuot que chi's eira passó traunter Deta ed el, sainza smancher il 
tól, l'impraisma e las tratschoulas da sa spusa. 

O tii furbatz, fos, schléttrum, dschet Nina riand da cour, schi 
eira que be per vair a tagler fain ta Deta, cha tü't straschinaivast 

suot il tól sun crapenda, e’m hest ditta balbagiand cha que eira 
per defender Schlarina dal inimih? 


E cur cha que di est gnieu da ta priima spassageda ans 
hest dumandós scha tar duonn' Annetta haun bgerra s. v. muaglia, 
e quaunt chi po dürer üna da lur impraismas, eira que per savair 
scha Deta turness bain bod a glivrer l'impraisma? 


E bain che disch'la chera duonna patruna, dellas finezzas, 
astuzias e fintas da quist Signur Curunel manchó, e dir cha eau 
nun am sun inachüerta d'ünguotta, e he cret tuott' sas falistorgias, 
e travundidas per zücher e pizetras. 


Vzand cha duonna Chatrina e Nina staivan lónch sün stüva 
sur, Maschel Jannet, chi que di nun avaiva pós inüngür, arivet eir 
el ló, e giavüscho da Gudench quintet darcho l'intera istorgia della 
visiun da Duri Pain, nun smanchand la baruffa della visiun e Deta, 
in stüva. 

Fortüna da Dieu, vulais pés, vulais pés sbregiva Nina, as 
tignand las costas dal grand vir, o cha'l glivra, in amur da Dieu 
cher Sar patron chal tascha, cha nun poss propi pü, quel avaró 
dit qualche voutas: 


E simlas chosas, pover Duri, vulais pés. 


Schi ma Giunfra Nina da Salis, dschet Maschel Jannet, eau 
glivr dalun e tasch, ma be nun poss fer a main cu da la dir 
auncha, cha ella Signurina Nina, chi disch adünna cha in quasi 
tuottas chosas vez’la taunt dalóntsch e pú dalóntsch cu bgers 
oters, quista vouta poi nun ho vis direttamaing, ú chazramaing 
poch, né dalóntsch, né spéra. 

Be in üna chosa quaista vouta, stu'la allura bain confesser 
ch'ella vezza clér, cioé cha in quaist' uniun da noss Gudench e 
Deta, darcho as po vair e tucher, cha be Dieu ho tuot mnó, guidó, 
e destinó, sco as he saimper dittas, e saimper as dscharo! cha be 
E] redscha e tuot maina a fin, e cha „Tuot ais Destin‘. — 

O eau savaiva, eau'm sun bain inpisseda, as dschet Nina 
sospirand. 

O per las plejas da noss Salveder, benedieu Sar patrun 
dschet ella, almain hoz, ün di solenn sco hoz, ch’el nun ans 
turmainta cun sa funebra istorgia, ch'el nun am fatscha clapper 
mieus granfs e forsa auncha la puoncha zupéda, quists sun 
tuottüna aprovamaints pés cu qualunque pleja BEES e bos-chas 
del Apocalipse. 

Schi, que ais vaira dschet Maschel Jannet, hoz ho dad esser 
per nus tuots ün di d'incomparabla leidezza e dalet, e per cha 
possans tuots rir bain a bunura as main uossa dalun in noss 
talvo, e's fatsch vair inua cha la teribla visiun ,posaiva per ir 
tar Deta alla strangler, e da lo gniva darcho in chesa nossa. | 

O l’arte della guerra ais tuottüna üna grand' bella chosa, 
dschet Maschel Jannet, cur ch'els füttan in talvo, levand la 
claviglia dell' assa e la laschand cruder per terra, vzais cha noss 
Sar spus füss tuotüna dvanto ün famus generel, vzais che indschin 
ch'el avess gieu per chatter lós, per fer passer sia arméda sainza 
esser visa dal inimih? | 

Ün' idea, ün'idea am vain, dschet duonna Chatrina vzand 
Passa per terra, ün proget chi bain sgür eir als plascharo a 
tuots.“ 

‘ Eau nun poss propi pi spetter il momaint, d'ir a straindscher 
a mieu cour mia améda figlia Deta, e propuon cha passans uossa 
dalun tuots quatter quia, inua passaivast tü mieu figl e giajans 
eir trés la cligna tar duonn' Annetta e nossa Deta a giavüscher 
benediziun. 

I] proget da duonna Chatrina füt da tuots trais acepto cun 
grand dalet, e bain spert duonna Chatrina e Nina, güdedas da 
Gudench, chi eira sortieu el il prüm füttan nella giassa. 

Ma provand eir Maschel Jannet da passer, siand fich corpulent 
nun al füt que possibel. | 

Destin, destin, schi sco quaista vouta dsche'm ün'otra, cha 
erai eir eau al Destin, comanzet a sbregir Nina, riand sco üna 
bluorda. | 

Que eira destino cha nus podessans passer tres las sfalizas 
dellas assas ed el na, e ch'el stóglia sortir da porta d'talvo e fer 
il giro per gnir fin tar nus! Schi, schi „Tuot ais Destin“. 

Bain bod eir Maschel Jannet arivet nella giassa, e fand 
main fracasch possibel tuots quatter intrettan nella cligna da 
duonn' Annetta e da lo traversettan il talvo e'l sulêr. 

Arivós tar l'üsch d'stüva (duonna Chatrina dand il bratsch 
à Maschel Jannet e Nina il bratsch a Gudench), duonna Chatrina 
dandettamaing avrit lüsch e intrand tuots quatter insemel ella 
dschet : | 

„Bundi ma chera consöra! Bundi mia ameda figlia, ad essans 
gnieus per giavüscher bain e benediziun al nouv pêr.“ 

Duos dis zieva, davaunt la porta d'chesa da duonn' Annetta 
Petz eira fermó ün charr e chavagl. 

Sü] char, chi paraiva güst nouv, telmaing ch'el eira sto 
lavo e sfruschó eira sto miss ün'assa, alva sco'l lat, e sün quella 
ün bel pann tudaisch tuot nouv. 

Ló as tschantettan Gudench Salis, vstieu dad offiziel, e spér 
el sa spusa Deta Petz. 

Els giaivan fin a Zuoz lur spassageda da müsted, e nell 
istess temp a vair e der part da lur impromissiun als nombrus 
paraints da Deta chi eiran vschins da Zuoz e lo domizilios. 

Intuorn il char, per salüder ils duos fortünos viandaunts, 
eiran radunos duonn' Annetta Petz, Maschel Jannet, duonna Chatrina, 
Nina e qualche prossems paraints. 

Tuchand maun a Nina, Gudench la dschet riand: 

Vezzast ma chera cha in tuot saimper fatsch que cha tü'm 
giavüschast e sun ün hom da pled, eau't he impromissa d'ir bain 
bod ün di gio Zuoz vstieu d’offiziel, e vezzast cha hoz tegn ma 
promessa. 

Schi, schi, dschet Nina, furbatz bizzarun, daspó cha tü est 
gnieu, am hest fatta da bellas, e da tuottas culurs, ma la pü bella 
füt tuottüna quella cha eir eau sun ida am rampcher sü suot il 
tol d'erapenda, per vair scha da ló as vzaiva ils munts da Zuoz. 

Tuottüna stust confesser, cha in pü d'ün affer chi't concerna, 
ta Nina ho tuot previs, predit e vis bain dalóntsch. 

Schi eau't hé dit cha mé nun sarost ,Curunel^, cha tü nun 
partirost pü, e cha aunz chi glivra la sted gnarost eir tü inamuro 
bluord, at farost spus, e't mariderost. | 

Que ais vaira, que ais bain vaira, dschet Gudench partind, 
tü hest eir in quaists affers vis fich dalóntsch, ma chi chi eira 
quella cha vulaiva bain, chi vaiva d'esser ma spusa e ma duonna 
que nun hest tuottüna savieu vair, ne ingiuviner. 


Ex o eeg(go-t- ——— -—— 


Tout ais Destin! 


fl" A Af 


L'Utuon erg arivó! 


Millis e millis psalmists da munts, gods e vals, avaivan 
chanto l'amur e l'onur a Dieu. 

Milliuns d'flurinas eiran sortidas da lus butuns, avaivan sorieu 
al tschel, e tramiss lur profüm. 

Sün pros, pasculs ed ers, il chod vent avaiva graziusamaing 
ninó e undagio, ils stüihs, fóglias, fluors e spias. 

Cun lur bel verd, munts e gods avaivan clamó a tuots: 
Spraunza! spraunza! 

E in milli manieras la bellezza e grandezza dell' ovra del 
Omnipotaint avaiva dit a pú d'ün cour: 

Amma! Amma! Amur ais felicited! 

E Nina avaiva bain eir previs e ingiuvino, cur ch'ella 
d'prümavaira avaiva dit a sieu Gudench: 

Eir in tieu cour, Dieu semnero il sem della ,Flur da 
beadenscha* ,Amur*! | 

La prüma Dumengia d'October, füt ün da quels dis clérs e 
serains d'utuon, chi'ns faun vair il Tschel pi blov cu’l solit, e 
cha quel a tuots ans disch: 

Uzè voss sguard vers il Segner, e ingrazche per tuots ils 
bains e benediziun ch'el darcho as ho largiamaing concess. 

Que di, nel nouv e pompus taimpel da Schlarina, sto termino 
da fabricher be daspó pochs ans, ün ,Nouv Pér^ gniva lo unieu, 
e benedieu dal minister del pled da Dieu. 

Que pér eira: Gudench Salis e Deta Petz! 

Fich nombrus eiran ils fortünos chambrers, stós invüdos a 
pigler part all'algrezcha e leidezza dellas duos famiglias Salis 
e Petz, e lur paraints. 

Vers la fin del grandius ,Gianter da nozzas^ dels sur numnos 
(cur cha eir quels chi uschigló tschauntschan poch, dvaintan fich 
eloquents e discursivs, e quasi saimper, cur cha'l vin fo sieu effet, 
tschauntschan pü cu'ls oters), Nina ‘chi eira tschanteda sper duonna 
Chatrina, s& patruna, la dschet suot vusch. 


+ 

Fortüna del vivaunt Dieu, dolur, sfruntur, duonna patruna, 
cha'l Segner ans stetta tiers, ch'ell'al guarda, el comainza a avair 
quella tschera rianteda e pchadusa da St. Rocus, güst sco cur 
sch'el as prepara per ans dir sia eternela sentenza salomonica del 
Destin. 

Ella vzarò cha uossa per la fin del gianter, an’s serva’l 
sgür auncha üna discreta doscha da sieu gramazchus ,Tuot ais 
Destin^ mangiand la buoglia da spusa. 


E quaista vouta podains esser sgüras, cha que saró bger pü 
lung cu'l solit, perche eau chi in tuot vez dalóntsch, he remarcho, 
cha cur ch'el ho bavieu ün magól d'vin pü cul solit, explicha/l 
eir la geremiada bger pü in lung ed in larg, o cha'l Segner ans 
detta sa buna, sencha pazenzcha. 

E Nina darcho avaiva ingiuvino, cha'l Sar patrun avaiva 
vóglia da dir qualchosa, perché apaina ch'ella avet dit que a 
duonna Chatrina, el fet segn da fer silenzio, e dschet: 

Stiméda Compagnia! 

Hoz, il pü bel di da ma vita avess desiderò, cha na bè tuots 
noss paraints e bgers amihs piglessan part a noss' algrezcha, ma 
bainschi nossa chera Schlarina intera. 

Sco ch'els vezzan, eir noss brév e bun guaiteder ,Duri 
Pain“ ais in dels chambrers, e cun vair dalet al vezz hoz 
qui' traunter nus. 

Schi! eau hé gieu gugent cha quel, cha tuots savains, chi 
conscienziusamaing fò sieu dovair, chi durante cha nus quiet- 
tamaing dormins la not, vaglia per nus, e guarda cha üngün 
prievel ne disgrazcha nu’ns imnatschan, piglia eir part a noss' im- 
mensa leidezza e dalet. 

Ma eir he volieu ch'el saja chambrer, perché el füt il prüm 
chi savet la müsted da Deta e mieu figl, el füt il prüm chi'ls 
" vzet, unieus. 

Eau nun se cu l'ingrazcher avuonda, mieu cher Stimatissem 
Signur Mastrel, Sar cumper, dschet Duri fich comoss, dal bain 
ch'el hó dit da mé, e della granda, summa onur ch'el am ho fat 
da'm invider alla nozza da sieu onorabel e rispettabel figl, in 
compagnia da taunts venerabels, stimatissems, ilustrisems rispet- 
tabels, onorabels Signuors e simlas chosas. 

Ma quaunt ad esser sto eau il prüm chi he savieu cha Sar 
Gudench e duonna Deta as hegian impromiss eterna amur, e simlas 
chosas, que propi nun crai e dubitesch chi saja vaira. 

Eau se ch'el cun que voul dir, e saimper prova da'm persvader, 
cha la giganta visiun, ch'eau vzet püssas voutas ad intrer a 
mezza not in sa chesa, e l'ultima vouta vzet in stüva da duonn’- 
Annetta insemel cun duonna Deta, nun eira oter cu Sar Gudench 
sieu figl. 

Ma sch'eir que péra, schi sgür nun sun neir eau pü cott a dür 
cu oters e simlas chosas, e sun darcho pront a gürer, cha la 
visiun ch'eau vzet, saja nella straglia, sco quella nella stüva, eira 
almain mez pass da Cumón pü granda cu Sar Gudench, télmaing 
cha cur ch’in stiiva provet’la da strangler u standschanter duonna 
Deta, s'avaiv'la stovida plajer quasi dobla, per podair la pigler 
intuorn culóz. 

E la püra, s-chetta vardet, scha duonna Deta voul bain 
confesser, ais ch'ella ho gieu la buna inspiraziun da dir in que 
teribel, gramazchus momaint, ün Bap noss, u bain missa in mauns 
da Dieu urand, e aruvand ch'el detta pesch, e fatscha svanir per 
saimper, quella povra visiun, rimur, u spiert infernel. 

Schi, eau sun tuottafat d'ün'otra opuniun, dschet il Signur 
Curunel Planta, eau sun sgür cha duonna Deta as ho lascheda 
fich gugent strangler e standschanter da quella visiun, u spiert 
infernel, e avaro aruvo il Segner ch'ella tuorna darcho la not 
zieva. 

E pür, dschet il Signur Reverendo, vus savais fich bain Duri, 
cha m'avais dit, cha zieva essas turno püssas voutas a mezza not 
a guarder scha la visiun as fess darcho vair, e nun l'avais mé 
pü visa. | 
Tschert, nun di que, per vulair pruver cha nun existan 
visiuns, rimuors, striógn, spierts e povras ormas condannedas da 
Dieu a nun avair pós. 

Na zuond brich, e que füss parfin ün grand pchó, perche la 
sencha scritüra ans tschauntscha in merit clêr e prezis, saja da 
spierts melnetts, sco eir da striuns, inchantaduors, spierts diabolics 
e visiuns. | 

Ma in quaist cas Duri pür crajé, cha la prova ais sgüra 
cha que cha avais vis nun eira üna visiun, ne ün spiert, perche 
uschiglé l’avessas vis eir zieva. 

E poi, pir crajé, que cha bgers haun pretais ed ais sgiir 
vaira, cioè cha la temma, l'anguoscha e spavent faun quasi saimper 
vair las chosas bger pü grandas, pü tridas e sgrischusas da que 
cha sun. 

Allura ais auncha üna chosa: mieu stimó Sar cumper Maschel 
Jannet am hó gieu quinto, cha quella not, aunz cu partir per ir 
a vair la teribla visiun, avaivas piglio üna discreta, inaunz copiusa 
doscha d’curaschi, our dal butschin pitschen, e probabel eir que 
Sho fat vair la visiun, à megl dit: „Sar Gudench^ bger pü grand 
e tuot diferent da que ch'el ais. 


Stimatissem Signur Reverendo Sar cumper, dschet Duri, riand 
eir el cu’l rest dels chambrers, que ch’el disch saro. 

. Ma nun ais eir possibel, cha la povra disfortüneda orma, 
spiert ú visiun e simlas chosas, nun as fatscha pü vair e gioda 
uossa pós, perchè cha'l temp destinó da Dieu per sia expiaziun 
ais finieu? i 

À gnaró sgür eir il temp, cha üngün nun vzaró pú la 
teribla rimur da Brattas u chavagl schimmel, e il disfortüno 
preir à fer rimur nella baselgia da Crasta e nella chesa chi eira 
dal preir. 

Eir per quels Dieu averó destinó il temp per expier lur 
anguschagiusas acziuns e simlas chosas. 

Ma quaunt alla visiun nella straglia e nella stüva da 
duonn' Annetta üngün mé nu'm persvadaró cha quella eira Sar 
Gudench, taunt clér vez eir eau da savair distingner que chi ais 
üna creatüra cun charn ed ossa, u bain ün spiert e simlas chosas. 

Duri, dschet Maschel Jannet, durante voss discuors avais 
dit ün pled, ch'eau nun poss lascher passer sainza al repetir, e 
dal quel avaiva gia decis da tschantscher hoz, di della nozza da 
mieu figl. 

Ad essans, ad essans, dschet Nina scundunand duonna 
Chatrina, o par lamur da Dieu cha la guarda che tschéra da 
beadentscha ch'el fó, nun la he ditta cha que saro güst dintaunt 
cha] mangia la ,buoglia da spusa^ Dieu vóglia cha'm falla, ma 
sco hoz temm bain cha que saro bger pü lung cu'l solit, 

Vus avais tschantscho da que cha Dieu destina, in merit a 
povras ormas chi nun haun pós, ed eau dscharo duos pleds dal 
sDestin“ chi hoz ans ho quia reunieus. 

.E bain! prova pü palpabla, pü visibla, pü evidenta nun and 
ais sgür sto cu la müsted e matrimuni da mieu figl e Deta, cha Dieu 
redscha, guida e destina tuot El nel muond, e cha , Tuot ais Destin‘. 

Els bain sgür saun tuots, cha gia d'infaunt, Gudench piglet 
la resoluziun e fixaziun da vulair dvanter sudó, offiziel e parfin 
Curunel. 

E cun quell’idea fixa partit el per terra estra, nonobstante 
nossas suplicas e larmas, e durante sés ans as det tuotta paina 
possibla per reuschir, e's fer onur in sa vocaziun tschernida. 


El gnit quaista prümavaira, per passer qualche mais cun 
nus, ma saimper pü cu mé decis da ir darcho quaist utuon a 
Paris, e pü cu mé persvass d'esser ün di ,Curunel*. 

Eir il prüm temp ch'el eira arivo, ogni di stüdgiaival uras 
interas in sieus cudeschs chi trattan da guerra e bataglias, 
s'exercitaiva al duel, chaminaivà perfin per ir in let saimper al 
pass militar, e a maisa cu’ sdun e curtè bataiva il tambur, sin 
sieu plat d’zin e parfin üna damaun Nina curit ans dir, ch'el 
as'vaiva straschinó sün crapenda, suot ün tól, per vair che posiziun 
ch'el avess da fer pigler a sia armeda, scha l’inimih gniva per 
porter davent Schlarina. 

Ma dandettamaing in bel di noss Gudench fit sco transfurmò. 

El mettet dvart sieus cudeschs, la spéda, il batter il tambur 
sü'l platt d'zin, e'l pass militar per ir in let. 

El comanzet a fer lungias spassagedas, ad esser pü trist e 
pensiv, e parfin suvenz sospiraiva. 

Poch dis zieva.però, da sas spassagedas portaival püschels 
d'fluors a sa mamma e Nina, eira saimper rianto e plain d'spass, 
tschüvlaiva ,Eau sun üna giuvnetta chi am a ster alegramaint* 
e surtuot ans branclaiva bger pú suvenz e pú sten cu avaunt. 

E tuots trais eirans in algrezchas e containts da quella 
benedida müdeda. 

Ma duonna, quella dschaiva cha que sun las spassagedas, 
vzand la bellezza della natüra in tuotta sa pumpa, chi'l faivan 
smancher Paris, ,Curunel*, guerra e bataglias. 

Nina quella füt pü aveduta, quella dschaiva: 

Quistas brancledas continuas, quista tschera da beadentscha, 
quista buocha schladeda, chi péra saimper ch'el stóglia ans dir 
qualchosa ú gnir our cu'l sfrin, quist tschüvler ,Eau sun tina 
giuvnetta,^ quists spassins e vóglia da giuver con nus sco ün 
infaunt, tuot que crajé'm pür, faun be ils spus. 

Ed eau avaiva tuott'ün'otra opiniun, eau crajaiva sgir e 
tschert, cha nossa, taunt sauna salatta da randichels, l'avess 
pürgió e calmó il saung, ed eir sa teribla smagna e passiun 
guerriera. 

Ma bain bod savettans (ed eau il prüm) il motiv da quella 
benedida müdeda tar noss figl. 


Una vusch dutscha e possainta, avaiva clamó in sieu cour 
e nel cour da Deta: Amma! Amma! Ammess! Eau he destino 
voss' Uniun! | 

E quella vusch eira la sencha, la divina, la vusch da quel 
chi tuot vezza, redscha, guida e destina, la vusch da Dieu. 


Schi! ,Tout ais Destin*” 


E noss fig] nun s'impaisa pü a „Partenza, Curunel, Guerra e Bataglia*, 
Ma be à ,Patria, Famiglia, Pésch e Amur“! 


Vóglia, mieus amos infaunts, Quel chi's ho unieus eir as 
benedir. 

Possas saimper in El avair vossa fé e fidaunza, e sentir, cha 
be in sia evdaunza in chatta l’algrezcha sencha vaira, confort 
nell'affliziun, pésch in famiglia e la vaira felicited. 

Amen! Amen cher Segner, tres püra, ponderusa, buntadaivla, 
incomparabla grazcha Sia, Amen! Usche saja, usche dvainta. 

O schi cha'l Segner als benedescha, dschet Nina a duonna 
Chatrina as süjantand ils ógls. 

Schi dasenna cha quista vouta am hó que parida vair bel e 
ünguotta taunt lung, que ch'el ho dit, e dintaunt ch’el hd tschan- 
tscho, nun he sentieu né furedas, né duledas, né strattas, né granfs 
d'üngünas varts. 

Ma nischi chera duonna patruna, cha que ch'el ho dit quaista 
vouta ais bger pü cordiel, comovent e da fundamaint? 

Ti possaint Dieu, chi mé'vess dit e eret, cha cun sieu 
„Destin“ que cher, bun Sar patrun, avess savieu m'inplir il cour 
d’iina simla comuvenscha, e'm fer crider? 

Schi dasenna, in vardet buna cha quaista vouta chatt eir 
eau ch’el ho radschun e cha tuot que ch'el ho dit ais vaira 
e güst. | 

Tuots progets, stiidis, exersizis, manóvras e sforzs da Gudench, 
per dvanter ,Curunel* sun stos temp pers e nun haun servieu 
üna s-chavazéda. 

Tuott’ mas scuraridas, provas, tschernas, combinédas, e nots 
passedas sainza pds, per al tschercher, procurer e'l fer spuser 
tina ,Signurina^ nun haun güdo ne servieu zischt dal vivaunt 
Dieu. | 
Schi, in quaist affer stu confesser, cha vezz eir eau sco! 
Sar patrun ,Il daint da Dieu“ cha be il Segner ho muò tuot a 
fin, ho decreto, e destino l’uniun da noss amos infaunts. 

Bréva ma Nina! Bréva, dschet duonna Chatrina la stran- 
dschand il maun, eau chat eir eau cha tü hest radschun, cha mieu 
hom, hoz ho tschantscho pü cordielmaing e pü bain cu il solit. 

Ma na be el, ma eir Tü ma Nina hest quaista vouta discurieu 
e radschuno, eun pü fundamaint, bun senn e güdizzi. 

E surtuot, sainza a't loder e vanaglorier cun tia eterna, 
gramazchusa ,s-chafida*, e vair pü dalóntsch cu'ls oters^ sco 
cha tü fest ogni di bgerras voutas, e prova ta superbgia e vanited, 
chi sun ün grandissem pcho davaunt il Segner, be cha tü sapchast 
ed odast, e craja pir cha las lodavaglias da te stess, daun auncha 
bain pü sün la gnierva, cu la sentenza dal ,Destin^ da mieu hom, 
chi schabain stüfcha, perche ch'el eir la disch precis l'istess pü 
d'üna vouta al di, ma cha hoz seu cha tü hest stovieu confesser, cha 
que ch'el disch ais güst e vaira, e prova sa ferma fé, cretta e 
fidaunza in Dieu. 

, E poi eir Tü damaun e saira mettast tieus mauns insemmel, 
ozast tieu sguard vers il Tschel, ingrazchast l'Omnipotaint per sa 
bunted e ogni dun, al suplichast per sia agüd e benediziun per te, 
ils tieus etieus conumauns, l'arovast da surlavger tuots sofferents 
e conforter ils atristos e disfortünós, e'L dest lod, gloria ed onur. 

Ô cun que ma Nina, provast eir Tü, cha tü hest fidaunza in 
sa sencha volunted, e cha tü est persvasa, e sgira cha ,bè El“ 
tuot redscha, guida e destina, in Tschel e siin terra, e cha 


„Tuot ais Destin“! 


Giov. Mathis. 

Superstiziun e fantasia, 


FARSA IN TRAIS ACTS, 


Composta nel dialect dell’ Engiadina bassa 


da 


C. BARDOLA, 


"ee" 


$ 
xrersunas. 





Cristina, Ved'* possedainta, 
Crescenza, giuvnetta, sia vaschina, 
Lanz, hom possedaint del 13, 
Hans, seis famaigl, 

Gúst, doctor juris, 
Rudin, mattin, figl dün giornalist, 
Mstr. Gian, vegl contadin, 
Duri, seis figl, 
Paulina, üna fantschella, 
Corina, sia compagna. 





Lé dell’ acziun. —  L'Engiadina bassa 
üna passegiada sü' liber, 


plü tard in chasa. 


EEN 


. Annotaziun. In quista prova vala in general l'ortografia veglia dell’ En- 
giadina bassa. Da remarchar ais be, cha no scrivain il e chi tuna sco k avant 
ün e, con üna lingetta tranter las duas literas; manc-et, banc-et ais da leer: 
manket, banket. | 

















[DCHD AOMORI 





5 













































s S guung a VIVI I NI CAVA ASA A A SACA Re ASACASA ATA AS 3 er Gimme 3 
413 Ç WEIS Gogo AAA AER = St 
418| Z SIBI Sc ES 
x : HE SIS 
HE ï á ANE AS E IE 
SIS z ^ ` (ue AAN | = = | RIE 
a z = O OA iii È o i = = e d 
42) = Z | SaDa: EE 2 S = Sy 
È Fenian DIVAS IDE IDEN ID ID EDAD EDI IAN INS) EJE O 2 > 
4 one PIER Sange 
My 






























I. Aet. 


NYSNINS 


I. Scena. 


Cristina, Lanz, Hans, Dctr. Giist, Cresc. e Rudin con auters 
infants, Paulina e Corina, qualas duos in seguit s'absaintan. 


Cristina (siouand), 


Aria. 


Infants ouravant. 


Hoz brill’ allegria, 
Hoz flada plaschair, 
Chi sotta, chi ria — 
D'algrezia pe" vair. 


Mattina spuntada 
Solai'ns ha porta, 
Pro la passegiada, 
Ch'ün lóng ha spettà. 


D'algrezia qui gübla 
Il cour del infant, 
Chi chanta, chi schiibla, 
Tot s’chatta containt. 


Almain ch’eu alla fin davo tant cuorrer 
Eir possa siouer üna già a tots. 

It pü plan plan, no possan eir discuorer; 
La prescha non cuschina mai buns trats. 


Lane. 


Hans. 


Lanz. 


Crist. 

Appunto, eran qui per far 'na posa 

E contemplar ün pa eir nos contegns. 

Da quist punct 'our as ha 'na bella vista, 
Perque posseivan qui adün'ils vegls. 

Il taimp crai bel, abain cha abunura, 

La pizz intuorn tot era chapütschà. 

E las corniglias faivan trid schuschüri, 
Peró, la samda, solit, l'avra stà. 


Scha’l temp ais favoraivel sco chi para, 
Schi la stagiun ans spordscha grand plaschair, 
In mez quist paradis, quista contrada, 
Tant magnific’ e bella da survair. 

Guardai, l’aspet chi spordscha nossa pizza, 
Con seis vadrets, seis pasculs e seis gods, 
Qui daints, là spelms, qui verd, stupenda vista 
Confonda l'ógl con seis richams pertot. 

E quant stupend tschütt' oura nella soula, 
Nos ógl survezza quia plüs comüns — 

E comünets u vihs pertot spars oura; 
Guardai, l'impressiun da tants chamins, 
Tots füman, sco scha füssan charbunéras, 
RI contadin tra via — co'l seja 

Con seis pradérs, durante laS masséras 
Traplinan intuorn chasa fand giantar. 


Perbacco! Quist ais segn da buna vziida, 
Siand t'imbruoglias usche bod co’l s’dun, 
Fin uossa sun appaina trais quarts d’ura, 
Cha nus avain giodü la colaziun; 

E pür, tü chattas, l'apetit füss bun. 

Dal reist accord, ti' aria decleráda 

E forz’ ellectrisanta da nos munts, 

Mal cuolmen del plaschair a noss’ ögliàda 


Risplenda nel aspet da prad' e champs. 


Riaint pertot intuorn ais l'avertüra 

E scielta füt la vista sün quist muot, 
Peró il vaira s-chaz' ais la natüra, 

Il cudesch da scienza sur da tot. 


Hans. 


Gist (con Hans). 


Lanz (observand). 

Guardai amis, che bella colombetta, 
Chi là nel champ da Mstr. Gian svolet, 
Eu crai dal sgür, cha quella as vivainta 
Dal gran intuorn per plü comodità. 
Eir ils utschells desidran d'avair comod. 
Il gniou in mez tin champ ha grand vantach; 
Un spargna tants viadis per vivanda, 
Siand pertot intuorn ais gran a sfrach. 


Ho, ho! In mez il gran — pultrunaria — 
A far lur gniou; la mod’ ais siin on bos-ch. 
Oh chastórdà! O trida furbaria! 

Usurpar drets, que ais totüna suos-ch. 


Las bestias non cognoschan dret e ledscha, 
Ad ellas non füt dat ün intellet; 

In lur instinct cognoschan bain il comod, 
Ma brich dovrand sco calcul d'avantach. 
Sulet l'uman masüra con la ledscha 

E combinescha la comodità ; 

As reposand lavura'l con la teista, 

E quist eleva pür l'umanità. 

Dal Ost al Vest s'incruschan ferovias, 

E sur muntagnas pass' il telegram, 
Subtils indrizs con stradas, galerias, 

Chi spordschan a comodità il man. 

Il grand regent per comod fa la guerra, 
I] negoziant fa calculs sü'l sofà, 

KI preir pro sa prevend' e sa masnéra; 
Tots spicoleschan sün comodità. 

Perció tot bram' il comod qui sün terra, 
Stant ais la vita dell' actività 

La clav d’iin stad’ e’l bain da milliera. 
Vost plü ,minchun*? Tot ais comodità. 


Taschai! Udi! La aise plüs chi schüblan, 
Que ais la clotscha co'ls pulschins nel gniou. 
Oh povers blods! Udi, co quels tots güblan, 
Vezand spartir real a minch’ iin il siou. 


G üst. 


Hans (mossand). 


Rudin. 

Con dret. Els sun tots figls da quella mamma, 
Giuvnins d'età, bsògnus perque pustüt; 
Perció, sta bain a genituors, chi aman 

A tots egual, dand eir egual ajüd. 


He mera! La vi' mez in la stramaglia, 
Vez’ eu la mamm' e plüs cheu-ins intuorn. 


Ingio? Muoss' eir a mai? Oh che marmaglia, 
Oh che bellez”, o che pompus penam! 
Havess' eu quels utschells in mia stüva, 
Subit fess far' na chabgia con fils d'aur, 
Voless pavlar ils vegls e la genüra 
Con coccas e bombons a bainplaschair 
E con dalet alvar v'less la mattina, 
Udir ,Dirididi^, lur bel chantar, 
Accord sublim, oh bella chanzunina, 
Chi our dal són l'uman sa diletár. 
Schabain tants móds fan allegrar sün terra 
E tot ha melodia per sotàr —, . 
Ma sia vusch, distingu' ün dalla fuolla, 
Siand seis chant surtot sublim e char. 
„In tschim' ün bós-ch l'artist sa vusch adoza, 
,Con trillers majestus, electrisants, 
sTot vain attrat, tot cuorra sün la plazza, 
Per vair il chantadur, per udir il chant. 
Eir eu sun chantadur e chant adüna, 
Udi, che bella, bella chanzunina: 

(chanta) 


A mai plasch il cuorrer, 
Il giò e las fluors, 

Eu am bap e mamma, 
Meis buns genituors. 


Il tschel con las stailas, 
La glin’ el solai, 

Il muvel chi cuorra, 
Quai tot plasch a mai. 


Tots. 


Crist. (exclama). 


` Hans. 


G üst. 

L'utschella chi svola, 
La muos-cha del meil, 
Eu am eir la scola, 
Eu am tot il bón. 


Ha, bravo Rudin! bravo, bravo tü! 


Il chant dell’ orma ais d'infant, 

E'] cour del cour ais d'innozaint. 

Qui ais l'accord da vaira harmonia, 

Qui ais dal tschel la dretta allegria; 

Il sguard d'iin 6g] plain d’grazi’e plain clemenza, 

Il bratsch d’in anim promt all’ assistenza, 

Ün puls, chi baita vair resentimaint, 

Con lengua, chi declam' ün cour containt. 

Quist ais dal tschel la dretta allegria, 

Quist ais Paccord da vaira harmonia. 
(s'adressand a Rudin) 

Da tals utschells non 's tegna nellas chasas, 

Siand non sun per chant, sco'l canarin, 

Neir per bellez' attiran els l'ógliada; ` 

Peró san da predir tras lur instinct. 

La bella colombetta, u pür dit „quaglia“, 

Percuorra saimper ras nel fuond dels strams, 

Con chant „marcant“ nel temp da madüranza, 

Ingiavinand il pretsch futur dels grans; 

E que contant precisa cognoschentscha, 

Tants renschs il móz, sco tantas già seis clam. . 


Ho, ho! Ais que possibel, cha volaglia, 
Quadrupeds, reptils oder peschs nel mar, 
Fin al futur possan bütar ógliadas 

E sco profets volair as battezar. 


Las bestias non's prevezzan tras sabgentscha, 
Ne calculs, quints chi propi sabgien far, 
L’ais nel instinct’ na tscherta cognoschentscha, 
Chi quas’ adiina soula gratagiàr: 

„La muntanella 's chav' eir nella terra, 
»La rondolina füg' eir sur il mar, 


Tots. 


Lanz. 


Rudin. 


Lanz. 


Rudin. 


Pliis, 


Gist. 

» la lindorna sii sa chasa serra, 

„Siand prevezan bsögn, as volan preservar.“ — 
Quists tots sun uordens stricts a lur natüra, 
Sco dalla guagl' il mód d'as allegrar, 
Landrour 'umans fan talas profezias, 

Cur fantasia po interpretar. 


(Paulina, sazia dalla compagnia, tschógna 
a Corina e's absainta —) 


Ha bravo Güst, spiert nóbel penetrant; 
Quist ais la clav da tants profets nel mond. 


T'ingraz', ami, per quista decleranza, — 

Di'm, Güst amo, che vain la clotsch' a far 
Con seis pulschins nel temp da madüranza, 
Siand dals grans la sto bod bandunar? 

Nels champs temprivs gia's tschunca la granaglia, 
Tü sas, chi'n ün pér dids tot ais madür 

Pro nossa gliout; e maister Gian sgür taglia; 
Allur il pover cuv! Ingio sto'l ir? 


Laschai, ch'eu vógl pro maister Gian ir via, 
Rovar, ch'el ced’ il gran a quels utschells, 
Schapür vógl dar quist mail e quist zoc d'üa, 
Per contentar; uschgliô ’1 main eu davent. 


E tascha tü sgurdin con tas parablas, 
Non interromper saimper nos discuors!. 


Ma schi, Signur! Meis bap vain nan, na fablas, 
E quel, scha pür, t'il moss' il „ball del uors.“ 


Ha, bravo Rudin! Bravo, bravo tü. 


Udiva qui da Rud' il sacrifici, 
Compassiun e viv resentimaint. 
Ach, 'vessan tots umans tal gentilezza 
Vers lur manglus e pover convivaint. 


(s'adressand a Lanz) 


Tots. 


Paulina (con sai). 


Corina (arriva). 


= HO. 5 


Per uossa, Lanz, ha’l cuv sgiir abondanza; 
Col gran da maister Gian po’) triumfar; 
Intant plü tard gnarà la providenza, 

Per quel, sco per no tots, a pisserar. 


Per quel, sco per no tots, a pisserar. 


II. Scena. 


Paulina e Corina. 


La vain, la vain! Corina sgiir non falla, 
Digià plüs mais sun, ch'eu cognosch seis far; 
Meis tschógn ha ell' inclet e sgür non sbaglia 
Da: eur pro mai, pro melder conversar; 
Perche, eir ella saimper reistet mütta, 

Con quista compagnia da puchads — 

Pro quala, schabain ch'ella ais plü sütta 
Listess, sto resentir, star sainza pleds. — 
Eu resentit la sort da ,star minchuna* 

Con tants impissamaints perderts nel cour 
E maj podair dir pled, stant els adiina 
Finivan e tachevan nouv discuors. 

Que ais ún vil trattár vers giuventschellas, 
Usche, ch'eu bod squasseva dallas felas. — 


Finalmaing sun eu quá! 


Paulina (abbratscha). Tü'm es bainvgnüda! 


Corina. 


Paulina. 


Meis cour non brama auter, co a tai! 


Eu crai, tü dubitevas mi' avgnüda, 
Ch'eu vess surviss teis tschógn, dat là a mai, 
Schabain ch'eu quel vezzet subit. — 


— Subit — 
Un tschógn solet bastet, per cha inclejas 
Da'ls laschar ire star davó planet; 
Usche, ch'ingió favella plii non riva, 
Qua tenschan segns con güst listess efett. 


Corina. 


Paulina. 


Corina. 

E qui appunto ais adatt nos sexo 
Con si' astuzi' in ün mód genial, 

Chi ultrapass' il stüdi e finezza 

D'ün professur u doct a seis congual. 


La sapienz' ais l'hom; peró fraidezza 

E flegm’ al renda tantas già distrat, | 
Intant la femn’ as tegn’ a piccolezza 

E stà attent’ ad ogni avantach. 

Daplü ais l'impostura in natüra 

Pro nus, intant cha l'hom non ha quel dun ; 
Eir sch'el imprend', il v'zain contin suroura, 
Ch’el reist’ a boce’ averta — sco'n ,minchun*. 
Cur lögl el cour nel azzopà s'incuntra, 
Schi serv’ ün sguard solet, ün squitsch da man, 
Ün mot col cheu, u pür ün segn qualunca, 
Per as inclèr, egual sco’n telegramm. 

'Na siml' abilità ais motivada, 

Cha'l sexo feminin ais important, 

Tant plü, ch'ün vol pretender ch'el hoz guida 
Direct u indirect il bler nel mond. — 


Dafatt' usche potent —? 


Schi, schi potent 
E saimper plü con tact s'emancipescha 
In mód, cha l’ignoranza exellescha 
Sco degnitá — da spiert e da talent. 
Però restain pro chosa comanzada, 
Al ché poss dir, ch’eu veiva observa, 
Durante noss’ intera passegiada, 
Cha tü non eras leigra sco'l passà. 
O bain, chi non a't plascha la contrada, 
Ch'ün as tschernet da quista vart del Oen, 
O pür, chi non t'plaschet la compagnia, 
Cha es stada retratta dacontin. 
Perque subit he viss teis tschógn, in fretta 
Restet eu inavó a teis confort 
E vógl sperár, cha mia assistenza 
A't possa surleivgiar quist esser mort. 


- Paulina. 


Corina. 

Felice quella giuvna, chi qua eistra 
As tscherna 'na compagna, sco es tü, 


. Chi gioda il plaschair, ma chi s'allegra, 


Scha tot il po giodair, per tant da plü. 
'Na sour es tü e na be ma compagna, 
Que mossa tot teis far e tour a man, 
Cha tot es cour, sco ais teis nom Corina, 
'Na chara, chara giuvna da tot bain. — 
A tai usche, poss confessar la chosa 

O sia il motiv, chi'm offendet, 

Ch'eu stet davo soletta, fand' na posa, 
Tschógnet a tai; e tü promt m'as inclet. 
Pereió a't quint l'affar tot, cler e net: 
La scielta del spassegio am plascheva, 
Peró la compagnia non plaschet, 

Siand cha quella dacontin favleva 

Ed eu povretta mai non gniv' a pled. 
Tü sas, cha'ls richs sovent han que per moda, 
D'avair contin, contin els l'aua d'sort, 
Finir e comanzar darcheu la roda 

Ais pro ils blers l'üsanza da modest. 
Que sun impertinentas compagnias, 

Chi sainza tact, decenza u resguard, 

Non pon cuvir il pled a lur amias, 

Las fand reistàr ,minchunas^ d'üna vart. 
Con simla gliout non po ün ir las vias, 
Minchün ha dret del pled e vol sa part. 
Favlar non ais ün gener nel comerci, 
Ün gener, per il vender u cumprar, 

Co'l scopo d'ün acquist ch'ün vess in vista, — 
El ais e reist' ün gener da brattàr. 
Perció sto ogni ün podair favlar. 


Tú has raschun! Favell” ais da natiira 

Ün dun dat als umans ad imminchün ; 
Scha’l mond la tgness sco raba da butia, 
Allura gniss’ la marsch’ in magazin. 

Ell’ ais concessa, pro toccant adöver, 

Ad ogni ün, al pover ed al rich, 

Usche, chi'n l'oceurent ün as po mover 

Per render cler seis bsógns, scha nel defich. 


Paulina. 


Corina. 


Paulina. 


Corina. 


Paulina. 

Peró eu sun tot oter in quel merit; | 
Eu tschantsch gugent, ma cuort ais meis tschantschar, 
Eu he plaschair cur oters dan plü esit 

Ad’ iin discuors, tscherchand da profitàr. 

L’uman prudaint non brama bler favlar; 

Sch’iin bler favella, iin sto eir concliider, 

Ch'el sabgia bler, o pür ch'el es manznér; 

E scha’l discuors quists conotats non segna, 
Allura sta pür tschert, ch'el es ün narr. 


Tú chara sour es plü che cordiala; 

Teis sguard d'amur surpassa il cussaigl, 
Unind a quel eir chos’ essenziala, 
L'instrueziun, chi güd' our d'ogni sbagl. 
Perque schi daà'm a tia curtaschia 

A meis contegn amó ún sclerimaint 

Sur las persunas della compagnia, 

Essendo pliis non sun a mai contschaints. 
Chi ais quel hom con quella barba bionda, 
Chi saimper hoz guideva il discuors, 

Vesti a moda con 'na rassa lunga, 

Cilinder e bastun, portand ógliers? 

E quella duonna franca attempada, 

Chi tant sco l'hom eir discuoriva bler 
Durante noss' intera passegiada, 
Tscherchand sün totils puncts darender cler —? 


La duonna ais da qui, "na possedainta, 
La sour del president là sur il bügl, 

'Na brava duonna, scorta e prudainta, 
Stimad' e bainvoglüda d'ogni ün. 

Seis hom ais mort, usché cha ella havda, 
Daspó plüs anns soletta sü'l podair; 
Cristina ais seis nom. 


Dimena guaivda? 


Pür massa guaivda. 


Trist ais seis giodair! 


Corina. 


Paulina. 


Corina. 


Paulina. 


Corina. 


Paulina. 


Cur ch'üna duonna reist! abbandunada 
Amó nels melders anns da si' età 

E sto far quint sün vita isolada, 
Allura ais que trist. 


Ach schi, puchà ! 


Schi tschert, puchà! Eir cur cha mezs non mancan, 
Per indutschir l'amar del greiv fasch; 

Schi ais listess, — ’na vita isolada — 

Egual in insla aint in mez il mar. 

Perquè perdun, scha quella duonna tschercha 
Nel viver social in tschert surleivg. 


Essendo tü a quella duonna s-chüsas 

L’express ‘imbiitt da massa bler favlar, 

Schi t'vógl descriver l’hom, dal qual giavüschas 
Ün sclerimaint pro dit medem afàr. 

Quel hom ais ün famus doctur da ledscha, 

U pür coll nom vulgar dit „ün jurist“, 

Ün galanthom, chi guida e chi redscha 

L'inter comün. Seis nom ais: docter Giist. 


Un advocat ais quel? — 


Un advocat; 
E que tin bun e bricha iin tschavat. 
Lapro tin hom da pled e conscienzia, 
Chi vol giistia tal e qual, sco’l nom; 
Dotta con bun organ ed eloquenza, 
Con flegma e profonda cognoschentscha 
Giod’ el l'opiniun dad' ün brav hom. ` 


Schi, schi! Que'm para tot sco calculeva 
A prüma vista, cur ch'eu il vezzét, — 
Udind sa vusch frapante ch'intoneva 

E seis motivs, chi saimper spicoleva, 
Ch'el sia ün da quels — per seis sachet. 
Cur l'hom non bada la raschun d’iin oter 
E vol adüna seis princip per dret, — 
Favell' e trumfa da contin sur oters 

U tschercha da confuonder l'intellet, 

Schi quel non sbaglia, d'esser ün magnat. 


Corina. 


Paulina. 


Corina. 


Paulina. 


Corina. 

Na, na! El ais ün hom da cognoschentscha, 
Chi quida tot ils fats da nos comün; 
Lapro non manc' ad el l'experienza 

E buna voluntà con diligenza, 

Ch'el ais e reista qui pro nus il prüm. 


Da cognoschentscha lasch valair, ch'el saja ; 
Ma quell' experienza ais il fat, 

Ch'ün saimper ha sustgnü — sa malattia 
Sco dictatur in tot l'economia, 

Usche, ch'el ais dvantà complet magnat. 
Cur ch'ün comün contin medem hom tscherna, 
Sco sia guid' in front ed in profil, 

Schi perd' el l'aigna forza, stant el snerva 
La giuventüm, e's rend' a quel servil. 
Lapro sun quels, chi braman lóng il sezel 
Pel solit spicolants a lur vantach, 

Els giran e regiran quist lur mobil, 

Infin cha'l grass als crouda in lur sach. 
E'l póvel vezza tot, ma non cognoscha 

I] fil, chi ais rantà pro quist regir, 

Siand ch'el non ha pratica, ne suos-cha 

Plii domandar clereza sii'l motiv. 

Perque sto ún comiin pro vigilanza, 

Tenor l'expressiun da meis patrun, 

Müdar eir gio il sezzel da pussanza, 

Con special resguard sün giuventüm. 


Tú tschantschas hoz precis sco'n advocat, 
Penetras con teis sguard fin sü'l politic, 
Basand raschuns e prodüand citats, 

Dals quals, per partim, sto convgnir vardads, 
Ch'eu dubit ferm — scha sia humoristic 

U pür teis serio. 


Serio e vardads. 


Conció'm rassegn, siand tü es persvasa 
D'ün simil u consimil regiràr 

Sün otra prova sur preditta chosa, 
Essend' eir eu comainz a dubitàr. 


Paulina. 


Corina. 


Paulina. 

Però t'voleiv' amó far 'na domanda 
Reguardo maister Gian e seis Duri, 

Quals nus avain scuntrá intuorn mezdi. 

Eu sá, cha anns fá geivas a giornada 

Pro quist tamaza trid e malvoglü; 

Perque schi di'm: Co t'han els hoz plaschü? 


Üngotta main, ne plü, co ais lur solit. 

A prima vista sun els socials, 

Galants, modests e quasi eir reals, 

Ma veh a quel, chi stà con els in trafic 

U tras servezau crouda in lur mans. 

Il vegl ais criij da fich rapace tschera, 

Ün hom ramfèr, avari e crudel; 

Lapro perfid infin all' otta sfèra, 

Ch'el per duos raps scorchess d'ün gio la pell. 
Schabain ün possedaint da champs e prada, 
Mobiglias e vivand' in quantità — 

Tablads plain pavel, chaistas plain granaglia, 
Con stallas plainas muvel e muvaglia, 
S'orbaint 'el saimper plü nel vegl puchà. 
Dal nonno nan sta il danér in pruna, 

Sur qual l'aragn sa taila va filand ; 

Spér obligs vegls e novs, ch'el qua mantuna 
Tras fits exagerads dals bazs e'l fuond. 
Listess contin ais el qua chi travaglia, 
Domeng' e lavurdids, sco füss ün sclav, 
Dalla brünetta fin tard nella saira, 

Chi s-chars al vanz' il temp plü per mangiar. 


L'avari viv! eir el, però non gioda 

Ils nébels giaudimaints dad’ iin uman; 
Seis ógls as colmineschan be sün raba, 
Per qual’ el fa figira — da vilan. 

El ais e reist' ün sclav da sa richezza, 
Sainz’ ideals sublims per s’elevar; 

Seis spiert mortifichà sa vita persa, 
Ch'el benedicziun non po sperár. 


Üngün uman non po con quel gnir oura, 
Ne servitüd, ne oters mansterans, 


\ 


Corina. 


Paulina. 


Corina. 


Paulina. 


Corina. 

Siand ch'el di e not insembel nuva 

E paja — con blastemas ed ingians. 

Col's vschins sü'l fuond ha'l saimper differenza, 
Essendo el survez' adün' ils terms; 


" Giavüsch' allura s-chüsa e pazienza, 


Ma bricha — da volair refàr ils dans. 

I] peggio ais peró, ch'el disch manzógnas 
Chi scrosch’il cour e sgrischa ils chavells. 
Dafatta faus el gür' avant il güdisch, 
Mentind svess si’ udida, spiert ed dgls. 
Sch'el chatta ün oget, zopaint' el via 

E schnej e güra, ch'el non haja viss, 
Reguard' allura quel sco raba sia 

E ha il frunt eir da pretender quist. 


Quel infernal va d'ün puchà in l'oter! 


Appunto, causa ch'el non ha caracter. 

El chatt’ eir chosas, ch'ün non po chattar, 
Las qualas pür ün lader po sgrafflar. 

Ma plan a plan vain que contschaint al póvel ; 
Perche ,burasca^ lascha saimper nüvel; 
Usche ch'ün sta attent el' clappa sgür, 

E la canaglia vain bainbod — nel s-chür. 


Non fà perque la duonn' ad el rimprovers? 


La duonna! Bain rimprovers, comandar. 
In tot quists cass ais ella, chi imprima 
Con seis cussaigl il mód, sco deva fàr. 


Allur' am ais eir quella — üna buna! 


Que lej' ün gio dals ógls e da sa tschera, 
Ch'ell' ais adatta pro qualunc” affar. 

Quels ógls glüschaints e quella tschera greiva, 
Histerica, foccüss' ed hypochondra 

Non laschan sin bler oter calcular. 

Lapro ha ell’ eir üna noscha lengua, 
Tagliaint ed indolenta da spavent, 

Chi blasma ledscha, uorden ed offenda 

Ad ogni iin, chi vain con ell’ ardaint. 


Corina. 

Sot quistas circonstanzas e deblezzas 
Podeivan güst quists duos as combinar, 
Stant simil a consimil agredescha; 

Usche s'han els chattads e fan eir per. 
Tant plü fan per, siand as sumaglievan 
L'ün nair e pitschen, l'oter pitschen nair, 
D'ün ram tot eister, sco cha lur chavazza, 
Non hà nell Engiadina tschep ne schlatta. 
Durj, il figl, paress ün mat passabel, 
Narras-ch e vód listess, amó real; 

Peró siand ch'el ais solet l'hertavel, 
Dubit, ch'el üerta tot conció eir l'aigl; 
Allura che's po far con quel giuvnet: 
Rovar a Diou, ch’el reist’ almain solet, 
Usche cha da quist tschep e simla razza, 
Non possa qui's multiplichar plü schlatta. 


Quant füt eu fortünada, char' amia 

Da podair gnir con tai hoz a discuors, 
Per conversar fra nus da compagnia 

Sur chosas, chi desidran ün succuors; 
Pro'] ché poss dir, cha tia eloquenza 

Sa schioglier tot usché concis e clér, 

In mód tant penetrant, cha dubitanza 
Non nascha plü, siand del tot persvasa. 
Teis sguard ais franc, schi quasi infallibel, 
Teis pled vardaivel, piir sco'l cler solai, 
Usche ch’eu sun completamaing convincta 
Sur tot ils clerimaints qui dats a mai. 
Schabain ch'éir eu qua circa m'impisseva, 
Cha maister Gian füss sgür ün egoist, 
Peró dafatt' usché non calculeva, 

Ch'el füss capace simil, sco tü'm disch. 


E pür, sta tschert, ch'eu sgüra non mentisch 
Nemain ün pled sün tot que 't'ha descritta. 


Laschain l'homatsch dimen' a seis chaprizi, 
Ch'el tratta pür il mond sco principal; — 
El gioda pac e reista infelice, 

Siand seis cour complet material. 


Paulina. 
Corina. 


Paulina. 


Cresc. (con Crist.). 


so, MI uuu 


Quel non cognoscha vita agreabla 

In seis starschin e seis contin lavur; 
Nemain ün' ur' al reista daletaivla 

U libra da pissér per 's cultivar. 

Per el sun chosas grandas tot üngotta, 


Seis spiert ais tot complet mortifichà, 


Ch'el non ha gnanca senn plü per belezza 
E non distingua con seis ógl grandezza 

E giasch' in mez seis raps disfortiina. 

Che differenza tanter el e Rudi! | 

Quel bel matin, il figl del giornalist, 

Ch'iin al nomnet: L'accord dell” armonia 
U pür dal tschel — la dretta allegria; 
Mossand sco l'ógl plain graz' e plain clemenza, 
Con bratsch ed anim promt ad assistenza, 
D'ün puls, chi batta vair resentimaint 

E lengua, chi declam' ün cour containt. 
Pro quist ramfér non ais nemain sumbriva, 
Ch'el our dal fango vegn’ as elevàr, 

Usche, ch'el reista mort, schabain ch'el viva; 
Ma benedicziun non po’l speràr. 


Ach chara sour! Nus vain ün auter indul. 
E poss’ il tschel pro nus gist quel mantgnair! 


Schi, chara sour! Giist quel mantgnair! 
(via). 


III. Scena. 


Crist. Cresc. Lanz e Hans, plü tard 


maister Gian e seis figl Duri. 


Ach guarda, lá'ns vegnan eisters sin visitta, ` 

E pára, no survegnan grand concuors; 

Davo cha la stradella füt erétta, 

S'incuntra ogni tant ün pér signuors. 

Dafatta fin sü'ls munts d'extaisa vista 

Van rampignand con spejels ed ógliers 

Sur spelms, vadrets, tscherchand ils puncts da vista, 
Per vair nos pasculs, gods, nos prads ed érs. 


Crist. 


Mstr. Gian. 


Eco Br vam 


Per tschert, as tscherner sa la signuria, 
Peró quists non sun eisters — eu'ls cognosch, — 
L'ais maister Gian co'l figl in compagnia ; 
Chi sa! Ingio quists duos van hoz a spass. 

(Maister Gian e'l figl arrivan, 

Crist. ils salüda). 

Bun di, signuors! Ingio han il viadi? 
Sch'eu nu'ls offend, siand pertot vain s-chür. 


Plaschair nus fain' na pitschna passegiada 
In quist champ là per vair, sch'el es madür. 


(arrivá pro" champ, tschantscha co’] figl.) 


Ach guarda qui, Duri! Quist gran s'po tschunc-er. 
Daman, scha'] temp es bel, eu batt la fodsch, 

E tü intant tot nos amis giavüscha 

Per ans giidár, siand Pais madiir-crotsch. 


(Visitand plü' navant il gran, tschantscha.) 


Danóv ais quà del gran la madüranza, 


‘Tot ha seis temp e tot sia stagiùn —; 


Ün ann intér domanda que pazienza; 
Perció convain da tschunc-er, cur l'ais bun. 
Ma stante ch'ais fondà con sapienza 

Nel cour uman iin tschert attachamaint, 
Chi vicendevol chatta accoglienza 

Intanter buns amis e buns paraints, 

Schi spet, cha quels am dettan assistenza; 
Siand solet co'l fig] in quist lavur 

Chi vol resguard, perdess eu la semenza 

E meis bun nom da bun cultivadur. © 


Lanz(con Crist.ironic). Aha! Uoss’ aud’ eir ella. Eu penseva 


Crist. (con Lanz). 


La pérdita, chi tant am disturbet: 


'E vain il temp, cha’ls „blots“ sun sainza tet, 


Oh povers vus! privads del plü manglus! 


Zuond dür per genituors chi han famiglia, 
Ais sainza tet; blers povers ston patir; 
Peró fintant ch'el sün amis as fida, 

Stat pür containt! Quels s'fan plü gent servir 
E spettan eir amo da’ls reverir. 


Lane (con Crist.). 


ze TA no 


Attent! Plan plan, perchè il maister vain. 
El ais eistruss, superbi e sensibel, 

Un narr, sco soul’ ün dir, be plain suspet, 
Chi fa gugent grimassas u consimil 

E dallas vottas bragia'l, ch’el vain rac. 


Mstr. Gian (arriva, 11 temp es quá, da tschunc-er es uoss' ura, 
tschantsch Crist. . 
sohentaeha con Crist? Pertot intuorn sun ampas e pule; 


Crist. (ironic). 


Mstr. Gian. 


Duri (co'l bap). 


Mstr. Gian. 


(Duri parta) 


Mstr. Gian 


E con daman vain l'ündeschavla glüna. 


Eir eu aprov e crai precis uschè 

Tant plü, ch'ün practicun comprova sü. 

Cur maister Gian, sco hom d'experienza 
Comainza üna votta a tagliàr, 

Schi tot il mond chi cuorra, e prudenza 
Non ais pro nossa gliout plü da chattar. 


Par Diou! La moustra d'ün pajais, dafatta. 
S-chüsa'm, meis figl es quà, ün autra votta. 


Sün nos amis, char bap, non't comprometter 
Tots portan s-chüsas per podair negàr. 


Aha, schi và, char figl, pro nos paraints in fretta 
E rova'ls chodamaing per ans güdar; 
Siand madür non possan plü surtrar. 


Intant vógl uoss' eir eu am far a chasa, 


(con Crist.) Per preparar l'üsaglia del pradèr, 


Crist. (con Lanz). 


Lanz (ironic). 


'Na buna fodsch, ’na cut ed iin cuzèr. 


Mstr. Gian parta, ün oda a batter 
la fodsch.) 


Ha'l viss, Signur, che esit e premura, 
Cha seis amis han gnü a t'il güdar? 


Üngotta main, il privel non pass' oura, 
Siand ch'el seis paraints ha fat clamar; 
Perque havet el furi, 'udi — el batta 

A chasa sia fodesch per star rizà; 

E scha per cass, chil riva sia schlatta, 
In cuort momaint scumet, cha l’hom es qua. 


Cresc. 


Crist. 


Lanz. 


Cresc. 


Crist. 


Lanz. 


Crist. 


Lanz. 


Cresc. | 


Crist. 


E cg tco 


E'ls povers ,blots* dalander ston passar, 
Privads dal tet e sainza da mangiár. 


Piir massa, char Signur, la disfortúna 

Da Seis presentimaint ais arrivá, 

Cha’ls povers , blots“ — oh povra la gintira! — 
Ston bandunar il champ in üna già. 

Oh povra la famiglia qui sün terra, 

Chi vain privada d'ün evenimaint 

Da sia chas' e tot seis nudriari! 

Oh trista sort, ruina d'ün momaint! 


Zuond dür per genituors, chi han famiglia, 
Eis sainza pan; a blers fa que larmàr. 
Però fintant ch’el siin paraints as fida, 
Stat pür containts, quels han tots svess da far. 


Scha pür ch'eir qui restessan nella buoglia, 
E cha'ls paraints tradissan sco'ls amis, 
Ston els tantüna tschunc-er la granaglia, 

E que nel cuors dels prossims venturs dids. 


Almain la clotscha resentiss l'indici 

Da's far davent con seis pulschins bainbod, 
Uschglió, crodant nels mans da quella razza, 
Ais da prevair per els 'na düra sort. 


Da que sun tschert, la clotscha as prevezza 
E pigl il contratemp per as retrar. 

Cur ch’iina sa predir il pretsch da plazza, 
Schi tant plü vala qui per as salvar; 

Dal privel tot chi tschercha da miitschar. 


Oh perdunai, ch’eu croud nella favella; 
Guardai, cha maister Gian ans fain fingia, 
El ha svolta nel curv della stradella 

E sto in pacs momaints rivàr a quà. 


Hoz val’ il gran, perqué ha’l tanta früda. 
Ma be solet non po l'ami tagliàr. 
Oh povers ,blots^, voss' ura ais currüda! 


Eu pens, la clotscha savarà 's güdar. 


mm TB lo 


Lanz. Taschai, taschai! Udi ün pà, que schübla. 
Hans e Cresc. Per bacco, schi; ha bravo, bravo tü! 
Crist. Guardai, la vegl' il prüm, chi clamm' e gübla. 


Hans e Cresc. E’ls pitschens van containts schübland davo. 


Crist. | Non he eu dit, la veglia ingiavina? 
Lanz. Ah bah! Que ais lur temp d'imprender a svolàr. 
Crist. (ironic). Schi, schi, svolàr! Per els ais 'na fortüna; 


E plù ’navant po’ L crajer u laschár. 


Mstr. Gian (vittana Par Diou! Hoz faja chod con quista chargia; 
gio la basaseis) Du sun bod stit dal toc; lascha’m posàr! 
Con quista fodsch e tot quista marenda 
I] diavel sto gnir stüffi da portàr. 


Crist. (con sai). I] ,diavel^ ais ün hom, 
O piir ún — asen, 
Siand ch’ tin aud’ il nom 
Pro lod e blasem. 


Pertot iin clama pro 
In ogni mangel; 
E'] pover diavel sto 
Del sgür gnir stangel. 


L'intera val il vol 
Con tot sa flamma ; 
Ma diavel, diavel vain, 
Scha diavel clama! 


Lanz (con mstr. Gian). Ku sun persvas, ch' el sgiira sará stangel, 
Ma che vol el solet qui tour per mans? 


Mstr. Gian. Eu spet famaglia, stante no vain mangel, 
Per tschunc-er gió pro temp ün pa nos grans. 


Lanz (guardand las Quist ais 'na bella fodsch e sgür 'na buna, 


isaglias, ironic). H quista cut, par Diou! quella tra bain. 
Mstr. Gian. L'ingrazch! Que ais üsaglias da ma nonna. 
Crist. (ironic). Ch'el tegn' a quint, perche cha que convain. 


Eu he udi a dir da quella femna. 


Mstr. Gian. 


Crist. 


Mstr. Gian. 


Duri (arriva). 


Mstr. Gian. 


za. dE. en 


Da quella vain pertot il mond tschantschà. 
Oh, que discuorr’ in eir dal abiadi. 


Perdun, ün' otra già, meis figl es quà. 

(ils auters passan) Mstr. Gian (cun sai). 
Un char infant, a pain” il pled our d'bocca, 
Subit e'l promt, subit el da retuorn; 

Il figl del vschin s'fa suord, o pür barbotta 
E qualche vottas va'l e ma non vain. 

Il früt tradischa saimper sia planta, 

Precis uschea era eir seis bap, 

Intant ch'el era giuven; tot s'almainta, 

Ma meis Duri ais tot ün auter mat. 


Ach bap! Tant nos amis, co -nossa schlatta, 
Non tendan a dovairs per ans giidar. 
Surtrand usche, perdain il gran dafatta; 
Perque volain nus duos solets provár. 


Ach veh, char figl! Siin chi mettain fidanza; 

Quant vana ais saimper l'ambiziun! 

L'ami ais mort, e fraid' ais la fradglianza, 

Il mond ais plain d’ingian pertot intuorn. 

Pür uossa vez, quant vana füt ma spranza, 

E quant ch'ün sün umans as po fidàr; 

Perque, unids con anim e constanza, 

Volain mais figl daman solets provàr. 
(reposa e sospiira.) 

Con anim e con sforz da propia bratscha, 

Con propria diligenza e virtüd 

E con süuors da nossa propia fatscha, 

S’acquist’ tin la coruna del salüd. 


II. Aet. 


A 


I. Scena. 


Lanz e Hans. (Lanz aintra e chatta a Hans 
tschantá confus nels stiidis.) 


Lanz. Che stas surprais? Che fas co'l man tant strepids ? 
Che stübgias tant, volvand ils ógls a tschel ? 

Hans. Quiet pensar piis vottas ha seis merits. 

Lanz. Que ais varda, sch’ iin sa da tgnair il fil; 
Ma tantas vottas ais quel massa stigl. 

Hans. Que sun eu sgiir, siand ch’ el ais palpabel. 

Lanz. Schi, sgiir! Eu vess bod tema — be probabel. 


Perque ‘schi di’m: Che grigls tii has in teista 
E che ais il motiv da tot quaists esters? 


Hans. Eu pens, patrun, cha’l mond non ais pli mond. 
Lanz. Has forza viss, ch’ el manca — da rodond? 
Hans. Rodond u quader ais per mai totiina! 

Lanz. Schi, di'm, il mancamaint! Ais quel nels vents? 


U forza nel solai, u nella glüna? 


Hans. Ils vents e'ls asters paran saimpr' ils vegls, 
Peró mancanta vez eu la natiira. 
Un fa ridicul uossa seis secrets. 


Lanz. Usché profond has viss nella s-chürdüna? 


Hans. Pir pais’ ils pleds, ma eu giidich’ ils fats. 
Ungotta non cuverna plü'l venturo, 
Cur ch'üna simpla quaglia sa predir 
Al contadin ils pretschs ch'ün venda lura 
I] gran precis. Plü ultra da's nutrir 
In mez ün champ e da's partir sü'l' ura, 
Cha?'l contadin vol tschunc-er il furmaint. 


Lanz. 


Hans. 


Lanz. 


Hans. 


Lanz. 


Hans. 


Lanz. 


Hans. 


Lanz. 


Hans. 


Lanz. 


Hans. 


Lanz. 


Hans. 


Lanz. 


se 0: ue 

Ais qui la leivra crodad’ aint il paiver? 
Per bacco! Cur ch’ iin vezza, iin sto crair. 
Has tot teis san inclet, u est fors' aiver? 


Na, quella tema non fa bsógn d'havair; — 
Eu tir gugent, ma saimper con masüra. 


Allur has durmi mal e vas in són. 


Est narr! In són vost dir da quistas uras ; 
Eu sà meis fats e n'ha dormi fich bain. 


Schi co dimena, prüma non crajevas? 
Da simlas chosas non podeiv' eu crair. 


T'algordas? Che canèra, cha tü feivas, 
Cur ch' ün quinteiv' e v'leva que sustgnair. 


Schi, schi, eu m'oponiva sco'n minchun; 
Ma uossa sun persvas, ch'ün ha raschun. 


O pover Hans! Quant gross' ais la s-chürdüm. 
Ach, cura vain pro simla gliout la glüm. 


Ma cur ch’ ün vezza svess, schi sto’) bain crair. 
Eu v'zet la vegl' il prüm sco manadura, 

E'ls pitschens tot containts schübland davó; 
Passand davent del champ, precis s'ül'ura, 
Cha maister Gian col figl er’ arrivà. 

Quist ais vardà! Eu non poss plü negàr; 

E scha volaglia ha scuvert la taila, 

Schi tant plü sgür gnarà l'uman a far. 


Allura schi! Chi’s miida la natiira. 
Perque he dit, cha’l mond non ais pli mond. 


Tant megl! Allura van sün via sgüra 
Sainz' intopàr tants quaders, co rodonds. 


Cresc. 


Gist. 


Cresc. 


Gist. 


Cresc. 


Grist. 


Cresc. 


Gist. 


Cresc. 


Güst. 

II. Scena. 


Doctor Güst e Cresc. 


Siand m'ais sport a quia la fortüna 

D'al incontrar solet, schi "na parola. 

El sá, cha giuvnas inexpertas sun 
Sensiblas, e non suos-chan bain discuorrer, 
Avant 'na compagnia lur radschun. 


Plaschair, ma giuvna! Che ais seis disturbo? 


Meis anim ais battii e spet cussaigl. 
Perque pigl meis refugi' a sa persuna, 
Ch'ais l'unic hom da merits nella val. 


Pür sainza complimaints e sainza tema! 


La tema no'm disturba nel discuors, 
Siand ascult ün hom da buna fama. 


Schi via! Ch'ella quinta seis remors. 


La quaglia d'hoz con sias profezias 
Domanda casual regl' e contegn; 

El sa, ch’ in vezza qui intuorn eir strias, 
Striuns, dialas e da tant striógn. 

Perqué desideresch, ch' el am cussaglia, 
Scha cunter spranza eu vess d'intopar. 
Diou’ m stetta pro! a simla sort d'canaglia, 
Schi có vess d'am contgnair per am salvár. 
Eu squass fingiá, udind be a discuorrer; 

E cur m'impais, schi trembl” eu dal sgrischur; 
Il nom solet am fa spavent, ch' eu' m mover 
Non suos-ch ne di ne not dafatt' inglur. 


Quels noms derivan nan del paganismo. 


Que'm ais listess, Jüdaics, u pür Pajans. 
A mai già fa spavent lur existenza, 
E que ais tschert, la sect' ais avant mans. 


Que sun amó da less temps las sumbrivas. 


Cresc. 


Güst. 


Cresc. 


rist. 


Cresc. 


Güst. 


Cresc. 


Güst. 


een. ` E ce 


Sumbrivas nomn' el que? Eu non he viss, 
Peró, sco vain quintà, sun balls da strias, 


Ingió sun in persuna, fand lur girs, 


Con sun e strepids da tamburs e s-chellas, 
Con sbeccals, sgrigns e schems, chi fa snuir, 
Con ornamaints da cuas e da cornas, 

Ed ogni strambi per ans far terrur. 

A mezza not, pel] solit sü'] quatember, 

Sün dids da faira, feistas e firads; 

La stad, linviern pro trida e bell' avra, 
Vain quista sect' insembel sün lur plaz. 

E qua compara, l'ün sün tina scua, 

U sün il manch da quella a chavagl, 

El' auter sún ün taur, 's tgnand per la cua 
U sün ün boe, per tour part al tramagl. 
Distant nanpró as raspa la genüra, 

Allura sot comand d'ün principal, 

Qual fix’ il ló e l'ura dell' avgnüda, 

Il thema e'ls costüms adatts sü'l ball. 


Eir ball? Per bacco, flotta compagnia! 


Schi flott! A mez il rim ais maister Boc, 
Chi main' il brais con tschógns a moda sia. 


Ho, ho! Eir quel tamberl, chi va pro'l sott? 


Persè! Sottàr ais iin product satanic, 

Pro’l ball ais maister Boc adiin’ il priim; 
Scha per dalet u scopo diabolic, 

Que non poss dir e non po dir üngün. 
Peró, l'aspet del ball, quel ais sgrischaivel; 
Tot schéras desparadas, con ógls d'fó, 

Chi fan tremblàr, e'l maister siin seis schimmel 
Ais aint in mez' il rim, chi guid' il giò — 
E sco ch'el schübla, tot chi sto sottàr. 


Sch'ils tramagliuns non han qua libra vóglia? 


Dafatta brich! Els sun inchadainads, 
In mód, cha lur volair non quinta nóglia. 


Allura tschert, cha quels signuors blasteman, 
Cha’l diavel port’ il diavel e seis latschs. 


Cresc. 


Guúst. 
Cresc. 
Güst. 


Cresc. 


Giist. 
Cresc. 


sui. "BOP cs 


Que po bain esser, ch’ els eir vegnen sazis, 
Ma ston sottar sco vol lur principal; — 
Dafatta contr” amis e conter schlatta, 

Non podiand pro auters far lur mal. 

Da tant in tant survegnan els iin uorden 
Da metter in sgurdin lur conuman; 

Perque guéttand, sco'l luf sün sia praja, 
Van els pertot da di e not intuorn, 
Persequitand il germ dell' innocenzia, 
Persequitand il güst e l'hom prudaint, 

Sü liber, in ehamanna, chas' e plazza, 
Sün tot ils pass, lur far — lontan, ardaint; 
Tscherchand da’ls noscher la sanda, la vita, 
Tscherchand da'ls disfamar sün lur onür, 
Chüsand, frizand con diabol' astuzia, 

Tenor la missiun da lur signur. 

Perché precis sco maister Boc ordaina, 
Ston els executàr quist seis cumand, 

Scha pür non han complet, ston davó tschaina 
Complir il quantum nomer da ,maloms* — 
Uschglió per els perdert füss üna paina 
Sgrischaivla, sco dal diavel sun seis plans. 
Usché cha tantas vottas gnarán sazis, 

Ma ston sottár, svess cunter lur volair. 


Bel pfiff, sottar, sch’ tingiina ledsch’ ils lingia. 
Lur firm’ achiisa, scrit con agen sang. 
Schi cd, con sang! Che firm’ ais chi "1s achüsa? 


Oh char signur! Quist ais pertot contschaint. 
Con agen man, con agen sang per tinta, 
Ston tots firmar lur noms nel protocoll, 

E sigillar co’l biitsch d’obedienza — 

Da star perderts adüna, eur ch' el vol. — 


Adün', adüna, güst a moda sia? 


Persè! Ingual sco pro la signuria; 
Ingio monaida clam’ a totas uras, 

Il pover serviaint a seis comand 

E's fà servir nel bsógn e nellas glünas, 
Da di e da not temp a plaschamaint. 


Guist. 


Cresc. 


Giist. 


Cresc. 


G üst. 


Cresc. 


Güst. 


Cresc. 


Gist. 


Cresc. 


Giist. 


Cresc. 


Gist. 

Que ais iin greiv servezzan, di e not! 
Tant plü, ch'el düra svess sü'l let da mort. 
Sü'l let da mort? Schi co? Que non ha ge 


Schi, char signur! Plüs già non pon morir, 
Schabain nombrads ils dids. 


Il temporal 
Sto tot morir, e que precis sü `l ura; 
La mort ais natiiral’ e non sta oura; 
Ungün vivaint, non l' ha podü guinchir. 


E pür, signur, ün disch, el póvel craja. 


Eu sun persvas, cha gross' ais la s-chürdüm; 
Listess, plan plan ans vain la prümavaira 
E co’l solai svanisch’ eir il striógn. 


Svanir? Bun, bun! Quel ram as multiplicha ; 
Dals vegls s'implant' el saimper sü ls infants. 


I] ram ais sech, e marscha ais la tschücha. 


Na, ná, Signur! Il tróp va s' augmentand. 
Ch'el guarda la famiglia da gi ‘Auna; 

Che ógls, che far; tots desch sun sco la mamma ; 
E” tschep da barba Gióri, nos vaschin! — 


Ach! Que ais povra gliout sainz' ün quatrin. 
Un vezza la miseria sün lur fatschas, 

Chi flada povertà ün migl distant, 

Lur vests con pezzas stat surtrat tschient vottas, 
E mangel ch' ombr' a mangel, fam a fam. 
Scha quella gliout s'adessan al servezzan, 
Per quant vilan, chi füss pür lur patrun! 
Schi dal guadagn florissan lur finanzas, 
Ch'els passegiessan uoss' in chann' e sprun. 


Ma quista secta non guadagna paja; 
Lur principal ais princi del ingian. 


Schi có? Chi serva hoz' in di per nóglia? 


Cresc. 


G üst. 


Cresc. 


Gist. 


Cresc. 

Raschun! Uschgliò tot serva pel guadagn; 
Ma maister Boc, sco'] raig dalla manzógna, 
Sà d'inchantàr e's fà servir per nóglia. 


Usche chafuol confonda la nardá, 
Ch'ün serv' e serv' e croud' in povertà! 


L'affar ais curius, chi fa bod dubi; 
Ma tot chi disch, e plüs han viss. 


Tot disch, 
E plüs han viss! Reflex d'impressa tema 
Our dalla fantasia del infant, 
Chi guarda las figüras da seis sómi 
E craja chosa vaira, u vivaint’, 
Vezand nel són contschaints dad’ ogni sexo 
Ed eisters d’otra fuorma e colur, 
Con bestias u ogets dad’ ogni specia, 
Chi's mossan tantas vottas, fand terrur! 


.Svess chosas chi'"n natüra non existan, 


Sco monstrums e strambezzas d'ogni sort, 
Sun qua chi's tizgian, lottan e dispüttan, 
In mód ch'el dall' angoscha reista smort. 
El aud' ils pleds, cognoscha la favella 
E vez ils gests e vez' ils movimaints, 
Chil dan a dóss, e vain quatras in tema 
E clama per ajúd e salvamaint. 

E tremblazun consquassa sia nerva, 
Siand persvas, la chosa ch'el ha viss 
Usche precis, cha l'ógl ne si uraglia 

Al pon persvader auter, que chi es. 


Que ais vardà! Eir eu vez la not chosas 
Nel són e clam ajüd, schi'm fan sgrischur ; 
E la daman e tot il di am squassa 

Il eour dal grand spavent e dal dolur. 

Pel solit vez sumbrivas stravagantas, — 
Las qualas am culpischan con spavent 
Talmaing, cha las figüras imponentas 

Am reistan avant ógls amo lung temp. 
Sü di passaint allura pro compagnas, 

Però fingia la saira he smordüm, 
Siand la tema vezza las figüras 
Pertot intuorn, sortind our d'ün chantun. 


I] sómi del uman ais ün' algrezia ;. 

Scha quel ais bel, schi serv' el a plaschair, 
Scha quel ais trid, schi rend’ el dobl’ algrezia, 
Cha que non ais vardà, ma ün stravair. 
E] ais e reist' ün spejel da deblezza, 
Sii’] qual la fantasia fa seis plan; 

Ma l'intellet giidicha con tschertezza, 
Que ch’ais vardá — e da vardà lontan. 


Na na, Signur! La tem” ais” 'na pussanza, 
Chi avelischa tot il san pensar; 

Ils nervs qua agitads da ditta forza, 

Non laschan plü il temp per refletàr. 

Ils ógls attrats, uraglias assordidas 

Non audan e non vezzan plü il celer; 
Uschè cha’ spiert, guidà da simlas guidas, 
Non chatta pli sostegn e sto convgnir. 


Que po dvantar sulet pro narramainta, 
Guidà da debels e da paschiuns, 

L'uman d'inclet in simils cass s'alvainta 
Sú sur nardads, trand a cussaigl radschuns. 
Un sómi ais e reista saimper sómi, 

Ün guafen sainza vita, ne contrast, 

Un spiert svagliá, ch' ais our da equilibri, 
Qual as confonda, fand nel són nardads. 
Perque he dit cha'l sóm' ais' ün algrezia; 
Scha quel ais bel, schi serv’ el a plaschair, 
Scha quel ais trid, schi rend’ el dobl’ algrezia, 
Cha que non ais vardà, ma ün stravair. 


Oh char Signur! Ch'el s-chüsa l'ignoranza, 
El ha radschun, radschun, eu sto convgnir; 
Be ch'ün savess con sia sapienza 

Adüna tgnair il fil, as declerar. 

Il sómi ais e sto reistàr ün sómi, 

Ün guafen sainza vita, ne contrast, 

Ün spiert svaglià, ma our da equilibri, 
Qual s'insómgiand s'confonda con nardads. 
Con quist sun eu convincta sur dels sómis; 
Peró con que non ais nos thema sciolt; 

Il vaira nuv ais saimper qua; las strias, 
Striuns e ball, chi tant disturb' il mond. 
El sà meis desideri, ch' el m'assista 

Con sabi seis cussaigl a meis sostegn. 

Oh char signur! Ch' el s-chiisa il moleisti. 


Eu he già dit que ch' eu chattet per bón, 
Ma vógl as repetir la decleranza, 

Per cha vus sapchat, che chi ais striógn, 
E possat lur avair plü quietezza 

E star tranquilla sur da quel fatschógn. 
Las strias e’ls striuns ais tot be tema, 
Our dalla fantasia del infant, 

Qual tgneiva las figüras da seis sómi, 
Sco füss la chosa vaira, qua vivaint’. 


Ma co, signur! Las strias non sun sómis? 
Que sun persunas, sco ch'eu he quintà, 
Chi han ün pach co'l diavel e'ls demunis 
E tscherchan da far mal, a que ch'eu sà. 


Bain bain, ma giuvna! hajat be pazienzia, 
Allura tschercharan das render clér, 

Per cha striuns e strias, u semenza 

Da quels, non possan plü as tormentar. 


Ach ehar signur! Quant füss eu fortünada! 
Dimena, stat attenta! 


Oh schi, gugent! 


Quist tot ha seis origin nan dels sömis, 
Chi implan la memoria com spavent; 

Uni con noschs raquints — e fantasias 
Dals temps antics e púvels da quel temp. 


Ais que possibel —? 


Cresc. 


Güst. 


Cresc. 


Güst. ` 


Cresc. 


Grist. 


= 87. = 


Tschert e plausibel! 
I] sómi, quel inventa las figüras, 
E las pitur’ eir dopo refletand; 
Legendas poi raccoglian las pitüras, 
E las descrivan vivas u vivaintas; 
E tandem vain la tema con sa cretta, 
Chi craja tot e craj' eir ch' ella vezza. 
Quists trais facturs han dat al mond las strias, 
Striuns e ball, con tot supost striógn, 
Tras lur raquints, parablas, striunias, 
Strambez' e visiuns da lur fatschógn; 
E superstiziun e fantasia 
Van saimper derasand la crameria. — 


Schi füss que tot üngotta? 
Üngotta! 


E pür sun tants, chi v'zettan visiuns 
E fuormas da strambezza. 


Pür massa! 
Schi, massa blers, di eu, sun qua chi bajan, 
D'avair viss svess il ball, e que del bun; 
Ungiins perd non vettan il coraschi 
Da gnir dastrusch pro satisfacziun ; 
Uschglió s'havessan els tschertifichads, 
Cha be lur tema als mossess nardads. 


Oh povers narrs! 


E povra la geniira, 
Ch'ais priva da güdic' e san inclet. 
Nos senns san bain da calcular las fuormas 
E las sumbrivas dellas visiuns; 
Ma l'intellet penetra tras las fuormas 
E tras sumbrivas, consultand raschuns. 
Quatras ans vain la tema demolida, 
Siand il spiert domin' il sensual 
E renda cler e tschert, cha las sumbrivas 
E visiuns sun tot be figural. 
Il bós-ch e'l tschep ha eir sia sumbriva, 
Sco pür il tschüch e tots corps sulevads, 

E l'ondular del nüvel nel clerglüna 
Fa eir parair iin’ ombr’ a passegiar. 


Ach, schi signur! Per tschert, el ha raschun! 


Persé! Nos ógl qui tantas già's ingiana, 
Guardand las chosas, na per que chi sun; 
E que appunto causa ch'ün ha tema 

E non consult’ il spiert e la raschun. — 
Listess s'ingiann' eir tantas già l'uraglia 
Con precisar las chosas tras l'udir; 
Culpida da spavent, ch’ iin aud’ e craja 
Tot auter esser, sainz' avair motiv. 


El ha raschun, signur, eu sto convgnir! 


I] vent, quel schübla nel chamin con forza, 
Pressà dals mürs intuorn. E tras il gods, 
Sur fouras, cuvels, vals, tras gripp' e fessas 
L'orcan fa strepids trids, sch' el chatt' ils vóds. 
E che fracasch udin nus dallas bestias 
Sulvadas e rapaces, chi tscherchand 

La not lur victo u lur praja, giran 

Pertot intuorn, bragind e's baruffand. 


Ün tal fracasch sto far a tmüchs spavent! 


Las vuolps e’ls lufs in lur angoscha plandschan, 
Uerland tuns melanconics sco iin chan. 

Ils guis, quels mioulan, e las leivras cridan, 
E gual, sco fiiss la vusch dad’ iin uman. 
Ils chavraróls, ils püfs e las tschuettas 
Con rosignols e plüs utschels nocturns 

Sun qua, chi schüblan, güblan e repetan 
Lur vegls bragizzis u resentimaints, 

Usché cha l'ajer fibra da canéra 

Con alt, tenor, sopran e bass profond; 

E'l god, chi schema, suosda e sospüra; 
Tot natüral, ma singolar rimbomb. 

E croud' allur il tmüch quatras in tema, 

E non sa el lasupr’ as declerar, 

Schi tema genuisch’ amo plii tema, 

Ch'el non cognoscha plü tin san pensar. 

Ach char signur! Quant sto eu l'ingraziar! 


L'uman perció sto tour seis spiert sco guida, 
Chi animesch e redsch' il sensual; 

Allura chatt' el tschert, cha las sumbrivas 
E visiuns non sun qua natiiral. 

Perche, tot que chi viv’ a qui sin terra, 
Ais sottapost als uordens natürals, 

E la natür' admetta be natiüra 

E non conceda uordens specials. 


Os char signur! Co füt eu fortünada, 

Da'm conversar con el, per tour cussaigl. 
Ils ógls am sun averts e las uraglias, 

E tot meis senns resaintan uoss' il sbagl. 
Con dret dschaiv” il Semit dals idolaters, 
Que ch'ün po declerar sün tschert umans: 
Els han uraglias, ügls e nas e bocca; 

Els han lur members tots, ils peis e'ls mans; 
E pür, dschaiv' el, non vezzan e non auden, 
Non palpan, non savuran e non van. 

Schi blers e blers amo sun in s-chürdüna 
E crajan e's contuorblan con nardà, 
Intemorids dal s-chür e da lur glüna, 

Non tscherchan la raschun, ne la vardà. 


Eu sun persvas, cha l'ignoranza craja, 

E cha pür massa gross' ais la s-chürdüm; 
Peró plan plan ans vain la prümavaira, 

E dal solai svanisch eir il striógn. 


Oh char signur, quant füss eu obliada 

Per seis disturb' e tot seis declerar; 

Ma mance’ ils mezs e svessa la favella, 

Per chen podess avond’ am externar; 
Perque giavüsch da cour, ch'el am conceda 
Dal dar ün bütsch sü'| man per l'ngraziar. 


Non fa da bsógn tants complimaints, ma giuvna ; 
Eu he quatras be fat ün meis dovair. 

Per m'inoltrar, scha pür giavüsch allura 
Da far contschaint pertot l'errur e'l crair. 

Gugent fatsch' eu tot que ch'el am comanda, 
Ma sto al giavüschar amo ün pled. 


Be ün? E bain, pür nan con la fatschenda, 
La qual’ amo tot’ ura sta sül pet. — 


Las strias e'ls striuns non fan plü tema, 
Siand sun gnüd' al cler, ch' el ha raschun; 
Peró non poss chapir la tschera greiva 
Ch'eu vez pro barba Gióri, nos vaschin, 

E la famiglia povra da gi' Anna, 

Ils quals san svess, chi giodan noscha fama; 
Listess non guardan ad üngün in vista 

E s-chars ingrazian, sch' ün als fa del bain, 
Han ün tschert far ed esser dal tot eister 
E guardan con ógls trids pertot intuorn. 


Que ais lur far, per part a summo stüdi, 
Crajand quatras da ns metter in spavent. 


Ach, che minchuns! Con que vain la tavella, 
Pro tot la gliout a saimper tratt’ attenta. 


Per els ais la tavella lucrativa; 

Perciò as tegnan saimper sin quel far; 
Siand cha Pignoranza our da tema 

Als tratta bain per as deliberar. 

E fand usché, confirman lur magagna, 
Man fan la barb' e vivan a cucagna. 


Ma po que dar eir simla gliout da nóglia? 
Pro quels ais buna fama chosa vana! 


Pür uossa vez, chi da eir gliout ligera, 
Chi metta pitschen pais sii'l punct d'onur, 
Ma veh a quel, ch' in seis fadiv contina, 
E mangia pan ingüst, sainza lavur! 


Per ur' amo fan tema con lur tschera 
E vivan allas spadlas del ,minchunf; 
Ma vain il temp, ch'ün disch: , Nan qua, lavura, 
Uschglió per simla gliout ais qui’l bastun.“ 


III. Act. 


I. Scena. 


Crist. Lanz e Hans. 


(Cristina entra e chatta a Hans, chi insolit as prepara). 


Crist. 


Hans. 


Allegra Hans! Che ma has hoz in teista, 
Cha tü per l'eister paras 't' preparar, 
Con quista flaid' e co'l gilet da feista, 
Cilinder e'l bastun per viagiar? 


Ach chara tü! Cur Hans da qui banduna, 
Cur cha seis ógl plü non domina tot 
E guida la lavur siin la champagna 
E chür' in stalla muvel e muvaglia, 


. Allura sta pür tschert, cha qui va zop. 


Ün bun patrun ais Lanz, que ais ün anguel, 
Ün hom pacific, scort e da pissér; 

Ma simils fats non chüra e non pens'el 
Dafatt' üngotta, que ais meis affar. 

Nus eschan dad' ün ann, compagns da scola 
E saimper ans avain nus voglüds bain; 
Sezeivan in ün bane, davo la roda; 

El er” il prim scolar ed eu il main. 
Extrems, disch iin, as toccan tantas vottas, 
Eir sch'els lün l'auter non s'pon comportar; 
Peró nus duos sezeivan l'ün sper l'auter 
E'ns abinevan plü co füssan frars. 

Da quel temp, sas, non geva ün a scola, 
Con ün sachet, sco van hoz ils scolars 

Con milli scerits e milli chosas novas, 

Chi güdan pac e sun be per stübgiàr. 

Ün eudesch sul, contgnant la sapienza, 
Portevan nus qua liber sot ün bratsch, 

Sot l'auter bratsch ün legn, u pür 'na scrembla 
Per metter fó in pign' a far il chod. 

Que eran auters temps ed autras modas. 

Eu he udi dals vegls a raquintar 
Da teis talents e tantas tas bravüras, 
Las qualas fin tot uossa fan favlar. 


Eu veiv' ün a, b, c, que er' avonda 

Per mai, a tgnair in teista tants custabs; 
Eu invlideiv’ ils noms mincha secunda, 

Ma Lanz giideva saimper our dals latschs, 
Ch’iingiin s’inacorscheiva gnanc’ iin tach. 
Un di pero nus feivan quint a teista, 

Füt domandà: ,Quant fa ün pro’ mo in“? 
Hans promt det al magister in reposta: 
„Que ais e reista ün ed amo iin“! 

Ha bravo, vet que nom, e tot rieiva, — 
Be Lanz fiit displaschant e non riet; 

Da qua invia steiv’ eu e sezeiva 

Superb’, ma sainza pli flippir iin pled. 

Cur il magister dscheiva iin’ istoria, 

E ch’ eu doveiva al quintar davó, 

Schi comanzeiv’ eu pro la fin da quella; 
Perche ’1 principi veiv’ eu invlidà. 

Aha! dscheiv’ el, es quà darcheu, tschavat, 
Con teis leiv senn; rafiid’ e non far pled. 
Un di dafatt’? am det el 'na laschiva, 

Am dschand: ,Tü teis ta vóda, tamberlan*! 
Ed eu, surprais dals noms, cha tot rieiva, 
V'lett am s-chüsar ed al spordschet il man. 
Allura gnit el grit, ed in sa furia | 
Dschet el à Lanz: ,Pür güd' a quel tschavat.* 
E Lanz lasur' adüna respondeiva 

Per amenduos, usché cha'l spass finit. ` 


Allura sta que bain, recognoschentscha! 
A Lanz, a meis patrun, sun eu fidel 
Fintant ch’eu he il fla, e la scienza 


Vogl eu mossar, cha Hans ais saimper quel. 


Schi, di'm dimen' uoss' eir, à che ün scopo, 
Cha tü't perderschas per jr our dal mond? 

Ach, guard’ eu veiva que fingià schmanchà 
Da't dir. Eu vegn in tschercha da magia 
A x. pro’l sér dal bap del serriirier ; 

Siand eu he meis bouv e mia trima, 

Chi van fich zops, per laschar tour i} stort. 
Quel pover stail e quella povra brüna 

Non pon bod star in pé per la dolur; 

L'ün ha nel pé davant, cha la chanvella 
Ais tot unflada sü con grand chalur. 

El' autra nel davó, ch'eu non poss muolscher 
E neir stregliar indret dal grand zapár; 
Contin as lenscha ella quella chamma 

U pir balestra sainza rafiidar. 


Fas bain! Un sto pensar eir per las bestias; 
Que ais il prüm dovair da lur patrun. 


E quel vegliet — s'inclej' a simlas chosas, 

Tot cuorra fin pro el pro guarischun. 

El strusch’ intuorn co’l man e fa grimassas 
E tranter aint barbott' el pleds sot vusch. 

Che pleds ch'el disch, üngün que non cognoscha, 
Ma tant ais sgür, l'armaint ais subit frisch. 


Schi schi, meis Hans! Que ais vardà. Pür cuorra 
Pü bod tü post; ma di eir al patrun. 


Abah! Che vögl eu dir, cha el non craja 
Da simlas chosas gnanca ün bacun. | 
Allura sun eu quia nel servezzan  * 
Fingia tants anns, ch’ eu bod non sa dombrar, 
E que ch’ eu fetsch in chasa, tot respetta, 
Infants e servitiit, perfin il frar. 


Listess stos dir; perche scha els manglessan 
A Hans, schi ch'els non giessan a tscherchar. 


Par Diou! Tü has raschun. Per ch’els savessan 
Ingio ch'eu sun. Schi schi, eu vógl clamar. 


(Hans pass' oura e retuorna bainbod.) 

Nel üert er el pro sia spassegiada 

Da minchadi subit davo'l giantar. 

Eu al clamet; subit ch'el det l'ógliada, 
Dschet el: , Schi Hans, eu vegn sainz 'auter far." 
Un char. patrun! Prudaint ed amiaivel, 
Chi fa la vóglia da servir pro el; 

Brich' ün pled grit, ne clangs usdegns snuaivels, 
Sco fan qui blers, non pass’ ils lefs da quel. 
Ils anns am passan qui sco fiissan emnas, 
Chim para hér, ch’eu sia gnii pro el; 
Schabain cha quista chasa ha fatschendas, 
Listess sun eu adiina sco in tschel. 


Ün bun patrun guadagn’ iin bun famaigl, . 
E viceverse sun tots duos in sbagl. 


Allegra Hans! ° 
(Lanz a Crist.) 
Bainvgnüd' in chasa mia! 
Insolit, ch'ella vain ans visitar; 
Eu sun surprais da la chattàr a quia. 
Che ais seis desideri? Sch'eu poss far. 


Üngotta, char signur! Passand da quia, 
Pigliet la libertà da'l salüdar ; 

Chattet a Hans, e'l temp ans passet via, 
Plüs uras sco'n momaint con tavellar. 


Almain cha tü la fettas compagnia, 
Que'm fa plaschair, cha fúttas discursiv; 
Cur sun absaint, stos saimper far uschea; 
Il conversar proclama svess motivs. 


Con tia lengua po ún bain discuorer, 

Ma con la mia va que pú plan plan; 
Listess fet meis possibel per promover 
Un san discuors, qual para plaschet bain. 


Gugent vess assistü a cuorturella, 

Sch'eu vess savü per podair star pro vus; 
Ma er absaint, attrat da lungurella, 

Chi uoss’ as penta, ch’eu non er a chas’. 

Listess, dim Hans ün pà sur la materia, 
Chi svilupet cotal plaschii discuors. 

Eu sun persvas bod, chi't manc-et favella, 
Motiv cha tú'm clamettas our dal hort. 


Na, char signur, hoz Hans ha gnü materia; 
Motiv ch’el a'L clamet füt meis cussaigl. 
Perdert per ir a X. pro la magia, 

Dschet eu: ,Di al patrun per non far sbagl!* 


Passar uschè vol Hans da chasa mia, 
Meis vegl famaigl, chi trenta anns guidet 
Sco ün factur tot mi' economia; 

Ed uossa ir davent sainz' am dir pled. 
Ais que possibel Hans? Di'm cler e net! 


Na na, char Lanz; tü has be mal inclet. 


Perche, dimen a X. -- pro la magia? 


Per far guarir nos muvel, chi va zop. 

Nos bouv, il stail e nossa trima brüna, 

Van talmaing zops, chi non pon star in pé; 
Un nomn’ il stort. Que unfla la chanvella 
Del pé e rend' ün tal dolur in quella, 

Chi para ogni pass, chi croudan gió. . 


Possibel! Nos bouv stail e nossa trima! 


Pür massa! Amenduos han tschüf ,il stort‘, 
E que fich greiv. Els giaschan bod adüna, 
Non maglian e non baivan plü indret, 

Sun trids e barbatschiids, chi fa bod tema 

Ad ir in stalla pro cotal aspet. 
Co'm fa que greiv, char Lanz, cur vez ma briina, 
La zendra dallas vachas nel comiin, 

Tant per dar lat, co svessa sco pugnerà; 
Chi sün il pascul geiv’ adiin’ il priim 

Ed uossa, be con stainta zopajaia 

E trembla sco ’na foglia dacontin. 

E'l pover stail, quel grand, famus arrader, 
Ch'ün non dovreiva giaischla ne bastun; 

Sul ,bist u hot“, egual sco siin la strada, 
Serviv’ ad el, per dar — direcziun. 

Ed’ uoss’ eir quel sto tschiiffer quist incomod, 
Futii malheur in quist temp e stagiun. 


Perque vost ir a X. con quistas bestias, 
Chi malapaina pon pli dar iin pass; 
Non füss per quellas meglier quietezza, ` 
Co ir pro magis vi’ e nan a spass? 


Per forz’ ün sto; sch’ ün vol tscherchar remedi, 
Siand cha lart non ha ün auter mez 

Usche concis e tschert, sco’ls pleds del magi, 
Quel vegl, il sór dal bap del serrürier. 


Oh pover tü! Chi uoss' amo nudrajas 


In teis vegls dids da simla sort nardads. 


Ma na signur! Que non sun chosas vanas; 
Hans ha raschun ; que sun contschaint vardads. 
Quel hom s'incleja bain sur simlas chosas, 
Tot cuorra fin pro el, lontan e strusch; 
Siand ch'el gioda stima in sas curas 

Ed ais usche modest con dar seis quints. 
Seis mezs sun simpels môts, con lungas posas, 
Ch'ün sta surprais d'ün mód' sche müravglius ; 
El gir” intuorn co' man e fa grimassas, 

E tranter aint barbott' el pleds sot vusch; 
Che pleds ch'el disch, üngün que non cognoscha, 
Ma tant ais sgür, l'armaint ais subit frisch. 


Quist hom dimena ha 'na güzza lengua, 
Chi chatsch ils pleds uschè chafuol nel pè 
Infin si’l mal, tras charn e chör e nerva 
Per operar sün la lisür’ uschè. 


E pür ils pleds han üna granda forza; 

Ün po con pleds far chosas da stupir: 

Stanar il sang, e tour il stort, sco pür 

Tour il pizgià, ils verms, il sgrizg e tor las feivras 
A bestias ed umans; que tant ais sgür. 


Lanz. 


Crist. 


Lane. 


Hans. 


Lane. 


Hans. 


Lanz. 


Hans. 

Allura ston ils mals chapir favella, 
Ch’els obedeschan promt il scongiirar, 
E pür non han ne lengua, ne uraglia. 


Que, char Signur, non poss eu declerar, 
Ma he udi da tants vegls a discuorer 

E da meis bap, chi er ün hom d' inclet, 
Ch'iin be con pleds que possa drizar oura 
Plú bain, co con ils docters e lur mezs. 
Ed uoss' am” ais tot chi craj' e cuorra 
In simils cass pro'l magi e seis pleds. 


Ils pleds han üna forza decisiva 


Pro quel chi ha udid' e san inclet ; 
Ma'ls mals non han inclet, ne pür udida, 
Non han facturs e neir brich voluntad; 
Perció non pon quels obedir a pleds. 


Bain bain, char Lanz! Con pleds ün po far chosas, 
Chi paran impossiblas al uman, 

E que pustüt ils usche dits ,Tschiainders“, 
Quals van girand minch' ann pel mond intuorn, 
Mossand a quel lur art e cognoschentschas 
Chi fan stupir, quant tot ch’ els con parolas: 
Pon far e drizar oura a lur bain. 

Un disch dad’ els, chi sabgien far stravera 

In méd, cha els cuschinan lur giantar 

Sün ün toc stram, ma sainza l'invüdar. 


E pos tü crajer que? 


Perche brich crajer 
Las chosas, cha tot sa e blers han vissas! 
Un disch dapli, ch' els claman la monaida, 
La quala els plü bod han gnü in man, 
Be con schiblar our buorsa dals ustérs. 


Quist, quist in ogni cass ais la plü sgüra 
E la plù cuorta via per gnir rich. 


Scha eu, char Lanz, savess schüblàr uschea 
Schi schübels dess' eu, schübels da gnir rac. 
1 


Lanes. 


Hans. 


Lanz. 


Hans. 


Lanz. ` 

Ma quists „Tschiainders* han tot autra teista, 
Co que chi ha gnü Hans. Quels san lur fat. 
Ün disch dafatta, ch'els con pleds scongüran 
La raba involada inavò, 

Ingio il lader svessa, in persuna, 

Sto gnir e reportàr darcheu sü'l ló. 


Eir sch'el füss mort? 


Ma que non poss eu dir; 
Perd sch’ el viva, sto il lader svessa 
Desch anns davo l'invöl amó portar. 


Allura sun els bravs! 


Ma quels san bleras. 
Els fan eir star con pleds umans e bestias 
In pè sü’l lö, sco füssan incolads, 
Ün di intér, sch' els be pon dar l'ógliada. 
Dafatta, sun in cass eir da's far schets, 
Cha tot lur musc-els dvaintan dürs sco peidra 
U sco ün glatsch, cha balla da schlupet 
Non po forar e croud' e roudl' in terra. 


Schi schi! Nel mond ais bler amo chi roudla. 
E roudlan narrs raquints e crameria 

Da boce' à boeca, saimper in s-chürdüm, 

E roudla l'ignoranz' e simpatia 

Sur l'impossibel oura, sainza glüm; 

Lion roudl' a munt e l'auter roudl' a val, 
Dalóntsch sur la schlern’ our’ e la rotaja; 


. Quist roudl’ invi’ e quel darcheu innàn, 


Chi fa compassiun d' udir lur baja, 


.E roudl' ils ógls, udid' e fantasia 
` Lontan sur ils confins del san inclet, 


E roudl il Hans e sia compagnia 
Plü spert co quella balla da schlupet. 


Be non gnir grit! Eu sá, cha tii non crajas, 


Ne magis, ne Tschiainders, ne maloms; 
Tú stúbgias saimper be’l raquint dels cudeschs 
E non cognoschas il raquint dels paurs. 


Lanz. 


Hans. 


Lanz. 


Hans. 


Lanz. 


OQ. ce 


Ils pleds tin non po baiver sco bavranda, 
E neir brich servan pleds ans sadolar; 

Il physic vol materia, u vivanda 

Da seis consimil per v'lair prosperar. 
Listess sto esser forza per far forza; 

Be simil a consimil po far frunt; 

Ils pleds per fats non valan ina scorza, 
Stant fibran be'] momaint da lur rimbomb; 
Els sun pür il retratt da nos pensár, 
Udibels ün tschert toc a noss' uraglia, 

E nos pensar üngün non po rantar; 
Listess non po quel rizár oura nóglia ; 
Scha na il fat as mett' in movimaint, 
Schi sun ils pleds ün sun dad' ün momaint. 


Tú sas, char Lanz, amó dal temp da scola, 
Ch'eu lungas predgias non poss sequitàr; 
Perque giavüsch, tü vóglias eir responder 
Per mai, cur tü finischas da predgiar. 


Schi schi! Tü Hans has ün terrain steril, 
Chi ais invan da metter qua semenza; 
Spargnain il sem per ün terrain fertil, 
Chi'ns rend' il dobel frütt, dovrand pazienza. 
Perque pür va à X. — pro la magia, — 
Il muvel lascha qua siin seis pantun; 
Raquint' al mag' il mal e rova'l lura, 
Ch’el pigl’ il „Stort“ ; que sto listess gnir bun. 
Allura paja l'hom, na sem, ma dobel, 

E lascha'] tour il „Stort“ già ouravant; 
Quatras prevgnin il dann e'l mal del muvel ` 
Ed eschan sgürs, ch'el plü non vain avant. 


Oh bella quista! Guarda, ch' eu saveiva, 
Schi füss eu id a — X. già l'ann passà 
E vess salvà nos stail e nossa brüna 
Da quist malheur, malsan e malprüvà. 


Ün soula dir: Gnand vegl, il pail miid’ oura; 
Però sch’iin nascha Hans, schi Hans eir moura. 
(Crist. reista, Lanz e Hans passan.) 

II. Scena. 


Crist. Cresc. Corina, Paulina, 
e Doctr. Güst. 


Cristina (con sai). Schi dobel sen! Gnand vegl il pail müď’ oura ; 
Però sch’ ün nascha Hans, schi Hans eir moura ! 


(reflettand) 
Con quista peidra, tratt’ a seis famaigl, 
Culpisch' el eir a mai, sch' ün bain refletta, 
Siand eir eu partiva quel avis. 


(taid ed oda) 
Schi schi, qua pich’, avant, avant amis! 


Cresc. Cor. e Paul. La buna saira! Be ella soletta? 

Crist. — | Bainvgnüdas! — Schi solett' in meis pissérs. 
Corina (sot vusch). Che ma ais nad? — 

Paulina (sot vusch). Ell’ ais tot displaschanta! 


Crecs. (sot vasen) In ogni cass qualchosa commovanta. 
(entra quiet, silenzio.) 


Crist. ».. Oh perdunai! Que para sco chi picha? 
Cresc. Schi schi, ed ais qualchün. 
Crist. Avant, avant! 


Doctr. Güst (entra) La buna saira! — Port’ eu sacrifici 
A quista nóbla congregaziun? 


Crist. Dafatta brich, Signur doctur. Bler ant 
Am fa plaschair, ch er el am fa visita, 
Essend’ eu bram la recreaziun. 


Gist. E bain! Schi pür 'navant con lur raschun, 
Durante ch'eu repass qui la gazetta 
Per vair las novitads nel mond intuorn. 


(entra müt silenzio.) 


Paulina. 


Crist. 


Paulina. 


Corina. 


Cresc. 


Paulina. 


Güst (da gritt). 


Paulina. 

Giavüsch compatimaint, sch' in quist silenzio, 
Eu am permet’ il pled da profittar ; 

Vus cognoschais il debel della femna, 

Chi aint’ in tot ün pa sto baderlar. 

Eu sun "na povra matta nel servezzan, 
Con paca scola e da povra chas'; 

Perque schi compati mi’ arditezza 

E corregi ’m a cas, scha fiiss fallà. 


Che complimaints! Plaschair, ch’ iinchiin tavella ; 
Piir inavant, ma giuvna, co’l discuors. 


Que’m para sgiir, cha quella colombetta 


BU il motiv chi fa a tot stupir; 


E promovet a quista quietezza 

Tras seis ingiavinar e seis predir. 

E piúr sustgneiv? e dscheiv” ün que adüna: 
La „quaglia“ sabg’ ils pretschs ingiavinàr; 
Però a crair il dir da ma patruna, 

San segns e chosas pliis profetizár. 


Schi schi! Que' vain eir nus udi adüna 
Dals vegls, sco chosa vair' a raquintar. 


Grand creatur! Quant vast es ta potenza! 
Quant müravglius hast tü tot indrizà; 
Schi, infinita omnisapienza 

Circumd’ il mond e tot infinità. 


Schi, infinita omnisapienza, 

Circumd' il mond, fand vera que ch'el sà 
Chattàr ün fier forà, vol dir fortüna, 

Sco spander lat u liquids spiritüs; 

Pan cot il lündesdi ais medicina, 

Durant' ils fats da gióvgia sun ris-chus. 


Il spiert uman, s'adoz' our dalla chüna, 
Seis far ais grand, ma sperd' el in extrems, 
Schi croud' el fop nel s-chür da seis problems. 


Un alb splerin la saira sin la fneistra, 
U ün starnüd adura la daman, 


Corina. 


Gist (interrompa). 

U pür ’na cratschl’ avant mez di ch'ün veza 
Indicha spür fortiina vi’ e nan. 
L’incontr’ a vair tin spler da colur naira, 
Ungiins aragns in stanza as filand, 
U pür 'na cua via d'üna staila 
Disgrazi' e disfortüna ogni tant. 

(Güsts inquiet.) 


Oh spetta tü Paulina, mia nonna 

Dafatt' oraculs sa da raquintàr 

Quals san predir perfin cur cha ún moura, 
Que ais bler plü, co quist prognostizár. 
Cur s'aud' in la parait ün uralogi, 

Cur s'vez' in stanzas s-chüras cleritads, 
U pür cur chans la not ans fan il joulan, 
Our d' quellas chasas baras vain bainbod. 
Cur ..... 


Fini, ch'ais temp, con talas sorts manzógnas, 
Ch'eu sun gnü suord e non poss plü taidlàr; 
Inchantadurs e narrs be s'imaginan 

In fantasia, sainz' as declerar. 

Tl tschel, sun sgür, ch'el conter que's grittainta 
La terra sto travuonder lur honur; 

Tal faus profet, chi narramaint' orbainta, 
Con superstiziun, chi fa terrur. 


Non sun starnüds surleivg à nos respiro 


. Seo meidi natüral per nos organs; 


Non han tals chans 'na tscherta malattia, 
Cur quels pertot las stradas van bragiand. 


(posa). 
Non sun aragns ün segn da malnettischa, 
Siand carnivs, van muos-chas sequitand; 
Non ais que'l grigl davo paraits chi ruoja, 
Magliand insects e'l lainpertot forand. 
(posa.) 


Non han las stailas totas cuorsa fissa, 
Non fan comettas eir il medem gir; 


Crist. 


Paulina. 


Corma. 


Paulina, Corina. 

E quellas cleritads, chi d'orbs sun vissas, 
Non ais que d'üna glüm la replendur. 


(posa.) 
Co v'lais pretender d'autra creatüra, 
Siand l'uman con tot il seis progress, 
Mai non scovrit il velo del venturo; 
O fantasi', o narr ais teis process. 


(posa.) 
Guardai ils animals in millièra ; 
Tots stan d’origin nan siin quel s-chalin, 
Sainz' intellet, ne art in tot lur sféra, 
Üngün progress, perció neir ingiavin. 


(posa.) 

Umans serains non tuorblan las s-chürezzas, 
Sco fan talüns eistruss in vanitads, 
Ma tscherchan con l'inclet a sai clerezzas, 
Mütschind errurs e sequitand vardads; 
Perche terribel ais l'uman con vizis, 
Terribel quel ardatt a sas paschiuns; 
Pero il plü terribel dels schnuizzis 
Ais quel confus da superstiziuns. 

(Giist alterá banduna.) 


Il spiert del letterat survez' adüna 

Las fablas, cha fanatics han rasá. 

El sá usche concis pro ogni üna 

Da separàr, ingio chi ais nardà, 

Siand seis flegma stàbil as adatta 

A perscrutàr la basis dün problem; 
Nell’ superfici l'hom mai non tschavatta, 
Seo soula far il sexo feminin. 


Oh, ignoranza! 


Oh superstiziun! 


A che disgust ans mainas, tü leiv senn. 

A miitschantar iin hom plain cognoschentscha, 
Dal qual s’podeiv’ avair instrucziun ` 

Sur tot ils rams del art, della scienzia, 
Con tals raquints antics, privs da raschun. 


Cresc. 


Crist. 


Paulina, Corina. 

Non hajat displaschair perqué üngotta; 
Quel hom non s-chatta sgüra brich ofais, 
Bler ant ais seis plaschair, cur cha el vezza, 
Ch'ün as resaint' il sbagl, ch' el ha reprais. 
Eir eu l'interpelet rapport las strias, — 
Striuns e ball con tot supost striom, 

E quel am decleret las fantasias, 

E'm fet chapir, cha tot ais spür ingian. 


Schi schi, mas giuvnas, stat con bun coraschi; 
Quel hom s'allegra, cha vus vezzat aint, 
Cha tants raquints dels vegls sun spüras fablas 
Raccoltas da gliout priv! del sentimaint. 
Eir eu metteiva sün tscherts dits feduzia: 
Co ch’iina quaglia posa declerar 

Ils pretschs del gran, chantand nella scalozza 
Già ouravant. E co cha'ls magis con plaidar, 
Vol dir con pleds, pro gliout e pro muvaglia, 
Bandischan vi’ ils mals sper auters arts: 
Far star, far ir davo e far stravéra; 

Tour il pizgia, il stort e tour ils verms, 
Stanar il sang, sco piir eir tour la feivra; 
E sun gniid’ instruida sur quists fats, 

Cha tot ais be raquints da fantasia, 

Plains d’orbantiim e superstiziun. 


Kir nus eschan convinctas, cha’l venturo 
Non po per tschert üngün nel mond predir. 


Schi pe'l restant vógl eu surtour la prova, 
Cha docter Güst as vóglia perdunar. 


Oh, eir per mai, giavüsch cha ella rova! 


Schi schi, per totas. — Eu' farà clamar. 


(Crist. pass' oura, trametta al clamar 
e retuorna bainbod.) 


Intant ans allegrain, cha la fortüna 
Ans favorit, da gnir our dal ingian 
Del fanatismo e da fantasia 

Con superstiziun ed orbantüm. 


Paulina. 
Corina. 
Cresc. 
Crist. 


Paulina. 


Crist. 

Oh, che fortüna! 

E benedicziun! 
Cha nus avettan d’incontràr quel hom. 
Attenziun! Que picha sün la porta? 
Schi schi, ed' ais qualch' ün. 


Avant, avant! 
(aintran.) 


Güst, Lanz, Hans, Mstr. Gian, 


Gúst. 
Crist. (sot vusch.) 


Crist. a. Gst. 


Güst. 


Crist. 


Gist. 


Crist. 


Duri e Rudin. 


La buna sair’ a tot la compagnia! 
El ha gia perduna, pir stat containt. 


Meis complimaints ad el e seis compagns. 
E'm fa plaschair, ch’ eir quels sun qua preschaints ! 
Chi piglian plazza! 

(as tschaintan.) 


Passand nus güst per quà, 
He v'glü clamar, per vair seis desideri, 
E meis compagns havettan la bontà 
Da'm compagnar. Che vol dimena ella? 


Ch'el s-chüsa, char signur, mi' arditezza 
Da disturbar! 


Perche? Que'm fa plaschair, 
Sch'eu poss in qualche mód la render ütil. 


Tant el, co signur Lanz han que fat vair, 

Cha far del bain non ais pro els difficil ; 

Perciò ’m permet da’ls dir qui il motiv. 
(raquinta con tact ed eloquenza.) 

Pro prüma er eu svessa obliada ‘ 

Ad amenduos .sincers ingraziamaints, 

Lapro survgnit eu hoz eir l'imbaschada 

Da'ls far precis medems meis complimaints 

A mom da quistas giuvnas qui preschaintas. 


Lanz. 


Gúst. 


Cresc. 


Corina. 

E que per lur amur e lur disturbo, 

Avü con nus püs vottas con cussaigl, 
Rapport a visiuns da fanatismo, 

Pro' che nos spiert ed anim er in sbagl; 
Sco svess sclerind e'ns comprovand raschun 
Sur tots raquints da superstiziun. 

Usche cha totas eschan surleivgiadas 

Da tants penibels, trists resentimaints 
En's gloriain sco ormas fortünadas; 
Perciò 'ls repet, meis vivs ingraziamaints! 
Daplü am chatt' allur' eir obliada, 

Da's giavüschar dezaintamaing perdun, 
Scha nus ans vessan forza deportadas 
Qua disfident incunter lur raschun. 

Eir sch'els avessan bun motiv lapro, 
Giavüsch, ch'els non as piglian in ofaisa; 
Nos sexo ha quel debel e quel far, 
Perque als rov, ch'els vóglian perdunar. 


Ofais? Nà ná, nus eschan plú pacifics, 
E spera pro diisads a comportar; 
Uschgliò, co’l sexo bel fiiss fich difficil 
Ün di intér in pasch da'ns abinàr. 


Las perdunàr ais chosa fich ligera, 
Svess invlidàr vógl eu, scha que güdess; 
Peró pro quel chi aud' e non refletta, 
Ais vegl' istoria saimper be listess. 


Na nà, signur, nus eschan tot müdadas, 
Siand convinctas, ch'els han la raschun, 
Eu dun meis pled, ch' üngüna plü non bada 
Sün simils dits da superstiziun. 


Eu eir il meis, siand ch'eu sun persvasa, 
Cha supernatüral non chatta ló. 

E quel, chi propagescha simla chosa, 

Ais ün „stival“, privà d'inclet e cheu. 


Scha tot da’l pled, schi eu dun la parola, 


Ch'eu simlas chosas plü non vegn a crair, 


Rudin. 


Lanz. 


G üst. 


Cresc. 
Corina. 


Paulina. 


Hans, a Lanz. 

In vita mia brich, siand be fablas, 
Nutridas da nardà e displaschair. 


Il „Credo nett“, signuors, ais dal venturo! 
Pür quel a tot po render cler, 
Ha dit meis bap. 


Que ais 'na chosa sgüra 
Rudin ha dret; púr quel vain a mossar. 


Essendo vus, mas giuvnas, am s'güraivat 

E confessaivat svessa vos errurs, 

Am declerand dad esser eir convinctas, 
Schi sun persvas, cha vógliat eir quintàr 
Voss crair al mond, vaschinas e compagnas, 
A fin fanatics possan as miidar. 


Qui ha | meis man! 
Eir eu il dun! 
Eir meis! 
Permetta’m Lanz, ch’ eir eu al dett’ il man! 
Davó a mai! Non far confusiun! | 


Dimena tot al clér e tot in netto, 


 Giain our nel mond lontan a declerar; 


A fin ch'al fanatismo as retretta 
In las s-chirdiims, seis 16, ch’ el deva star. 


Con meis giaviisch, cha poss’ eir prosperar. 

Leschias Criminala et Civiles 
nhova Auxiliante 


Seguen ils articuls Criminals. 





In virtüd et Cumond et authoritad dels illsms Sigrs. vicaris 
Perin et planta de Verg. sco representants et ordinats Comissaris 
de comünas Terras nos Ellsm. Principé da renovar et coregir las 
leschias in nossa vall da müstair sun congregats et respats in 
Sembel tras Cumond et sot regimine dell Saby et benestimat 
Sigrs. Joseph Wula modern mastral da nossa vall da müstair ils 
Sigrs. Deputats elets et tschernüts dels 2 honorats terzals daint 
ut sequitur. 


Per alg tersal d' Sta. Maria ilg Nóbels sabis et bain estimats 
Sigrs.: 
Sigr. Tomasch Stupaun, 
Sigr. Joseph Nuolf, 
Sigr. ianet Ritter. 


Per al terzal da daint: 


Sigr. Mastral Gudeng Melcher, 
Sigr. johanes Bysaz, 
Sigr. johann Tramer. 


Haun quels renova Coregi declerà et sancionat nossas Leschas 
et statüts et conprais quellas in ils sequens puoinchs ils quals tras 
Comond et dar aint Dels prefacts Sigrs. dels Terzals tras Baltisar 
Guersch, da quel temp scrivond della Dretüra Civile et Criminala, 

sco eir in La presenta oction Met actuario de pled in pled sun 
descrits et notats et eir siond dels prafats Sigrs. Comisaris 
representants dell Ellsm. principe revists et examinats sun dels 
madems approbats et confirmats. 

Qual tuot ais dvantà fat et Conclüt in Anno dopo La 
salüdaivla nascita da Jesu Christi principe della vita 1707. 


Annotaziun. La seguainta ledscha civila füt protamissa al 
Comite dal Signur Práàsident Emil Rousette da St. Maria. 
Ella ais copiada anno 1757 da Sebastiaun Cappoll. 


Prim Punctum. 


G' niond qualche persona convitta d'havair fatt ün faus 
jüramaint sea perche causa chia essar vólgia quel dess zainza 
gratia et respett de personas gnir privà de fay et Saramaint sia 
vitta ora sinclegia esser eir ultra quai eir exclus de non pudair 
portar ingünas armas da fóe, cióe il mascul mo la femna chi 
cometta tal fal dess esser in eternum bandida, della dretüra et 
amanduos persunas mascul et femna dessen our d' vart tuots 
ligitims cuost da dret paiar al don chi ais creschú pro al prosem 
tras lur faus iüramaint, in cognoschenscha dell Drett ils medems 
S'inclegia eir davart La fausa perdütta. 

2. Ün chi comainza ün dabatt oder litte sea terer oder 
folaster con pleds oder con fatts quel des subit sün clomar sura 
da sia Contrapart tras il Sar cumün da quell tersal oder ün 
oter hom da Saramains presentar üna suficiainta sagürta et l'hura 
eser culpond da purtar gio tuots dons et cuost chi vaun da quellas 
varts per cognoschenscha dal Dret. 

3. Grationd ün pro duos oder plüs chi fossen in discordia 
intraunter els; quel non des tuar ingüna part traunter quels mo 
subito clomar sura per sügertads sött pöene achi quaist non 
observes, per gnir avant al mall della soma da 10 R. et quella 
part chi non voles qua far obedientia mo gies vieolentamaing in- 
avaunt con la litte des ultra la falla da 30 R. portar gio tuotts 
dons et Cuosts chi gnisen causads per sia renitentia mo chi non 
haves roba da sodisfar ditta falla des esser bandi 3 ons et dessen 
ditta falla gnir aplichiadas als Tersals Mo schiatond chia qualchèin 
cuntra lg precedent articul pigles part et chia qua tras non 

d'vantes pero oter don, quell des dell Mast. gnir chiastia per 1 R. 
mo gniond qua tras fat don ad autras personas des el severamaing 
gnir chiatia per cognoschenscha del drett sovainter la partialitad ` 
dovrada et qualitad dels dons et incontrand qualche don a quell 
chi pigles part des el portar gio sves senza pudair recherchiar 
d’ ingiin. 

4. Chi non voles siin admonitiun fatta dar securta a qualchiin 
per offaisa fatta in ditts od fatts quel dess subito gnir tub in 
arest de ... (chastral) et sarcumins et gnir qua salva sii per 3 
dits et spisiainta cun paun et agua et in dit temp des el gnir 
mis in il Tschégk et viventa tenor supra saimper con obligation 
da sotisfar et paiar tuots Cuost qua tras causats seia dal dret 
ad oters. 

5. Segürtads dessen gnir tuttas sü sco segue cioe quels chi 
promettan per las parts segürta dessen gnir presentads avaunt al 
Surcomún oder qualchiin oter hom da saramaint de non far per 
sia part ingüna vendetta ne tras sia part schvessa ne tras seis 
amis ne amis dals amis oder vers lur agüdons sea in od our del 
paiais co quell esser pudessen sot pena a chi surpasses et rumpes 
segürtads con pleds della falla sea sün honur vitta oder roba in 
cognoschia dal dret tenor la qualitad del fat et ün chi cun fats 
rumpes segürtads quell dess L senza gratia gnir priva d'ün Nember 
in cognoschentscha del Dret et ultra da quai portar gio tuots 
dons et Cuost eir bottas patimaints della persona chi ais offaisa 
senza reserva eir havair da portar gio tuots dons et Cuost et 
disgratias chi ad ün tal inscontres via da sia vita in tal ocasiun. 


6. Trametond ün per segürtadts pro ün oter et schia quel 
giavüschia da savair la causa, es quel chi tscherchia la segürtad 
oblig da declerar schia el la vol per pleds oder fats et scha l'ais 
per fats es ün oblig tenor perscritas leschias d'dar segürtads, let 
scha la segürtads vegn dumandada per pleds et schia quel chi 
ais offais s’ containta a tor inavo ils pleds des quel chi ais offais 
esser obliga senza segürtads avaunt il iüdisch con la bachieta. in 
maisa de s'laschar jüstar et non sa iüstond a plondg et resposta 
dessni dovrar perdüttas con declaranza chia quel chi plonschia od 
nega qualchiosa et chia con trar perdüttas s'chiata al contradi 
des quel chi ha contradit alla vardat paiar tuots Cuost chi per 
quella causa gies. 

1. Haviond duos oder plüs personas qualche lite tanter per 
et schia üna part offendes lautra via da sia vita et nember. sea 

con don oder offaisa chi esser pudes tal des senza gratia gnir 
chastia siin la vita in cognoschenscha dal Dret tenor qualitad dell 
fatt et personas ultra quai des iin tal paiar tuots cuosts de Dret 
et eir da meidis dovrads in Sanatione dalla persona offaisa senza 
gratia. 

8. In ingiinas occasiuns non des tin dar ad iin oter con iin 
pe, et scha qualchiin surpases et n’ fes ingiin don des el gnir 
chastia per 5 R. dals surcomiins mo fond el don qua tras des el 
essar sotapost a la ledscha precedenta. 


9. Scha tin graties pro qualcha lite et non fos bastond a 
vonda da sparagliar et spartir et chell clomond tin oter ad aiiid, 
quel non voles comparair et far obedientia tal des gnir dels sur- 
cumiins chastia per 10 R. 

10. Un chi privescha ad iin oter della vita malitiosamaing 
et vegn suficiaintamaing prova tal des gnir senza gratia condemna 
a la mort medemaing tuots quels chi havessen qualitad del debit 
in cognitiun dell Drett. 

11. Ingünas personas non des clomar ora ad ün otra con 
las armas da che sort chi sea per s'privar l'ün loter della vitta 
mo dvantand quai conbain con contanteza d'amas parts et cha 
ün mazes lauter des quel eser bandi our da comünas terras per 
saimper et our da sia roba des gnir paja tuots cuosts ligitims da 
dret ed ultra quai sevaint la faculta dell homicider our da sia 
roba per cognoschenscha del dret gnir bonificha chia alla parantella 
della persona morta una somma limitada tenor la qualitad dellas 
personas. 

12. Cura duos personas s'clomessen oura et restesan ambas 
duos mortas dessi essar jüdicha mort per mort senza reserva 
resalvond tuots ligitims cuosts d'dret ils quals dessen gnir pajats 
our dalla roba da quel chi ha dat occasion et cloma oura da 
principio. 

13. In casu cha our da tales provocatione non seguiss cas 
mortal, mo solum saimplas ferida et plaia od eir ingün don schi 
dessen tals severamaing gnir chiastiads sün la vita honur et roba 
saimper in cognitiun del Dret SES al mód et occasiun 
concuriida. 

14. Una persona chi tras legittima et necesaria defensione 
de sia vitta, prives della vita üna otra talla des esser libra da 
tuotta paina et cuost mo restond in tal cas ambas mortas dessni 
essar iüdicha mort per mort reservond tuots ligitims cuost del 

Dret quals dessen gnir paiats our della roba da quel chi ha dat 
occasiun. 

15. Inscuntrond chia qualche persona gnis privada della vitta 
sea in quads od utro senza gra, fraud o malitia tal cas dess esser 
jüdichia pür et senza paina et cuost. 

16. Gnond chiatada qualche persona morta in agua oder 
sün terra et chia tal cas vain jüdicha pür et senza cuolpa, dessen 
ils hertavels et parantella da quell gnir júchichiats senza cuost 
et póena. 

17. Tuots sodomiters et fos monetaris, incendiaris, gniond 
legitimaing convits, dessen tals gnir ars et redüts in cendra. 

18. Tradituors della patria gniond manifests et scuvernats 
dessen gnir squartats per cognitiun dell Drett. 

19. Una persona chi lasches, oura qualche chüsa od mal 
blasem cuntra qualchün, sea da ladranetsch, mordraretsch oder oters 
delits et quai non podes mantegnir et verifichiar talla des esser 
senza gratia culponta da far; primo üna aspra et severa publica 
reclomada in cognoschientschia del Drett: ultra da quai gnir 
privada dal pitz della leaungu, et bandida in eternum del paiais 
et eir refar tuots dons et spaisas alla part acusada causada tras 
quel blasem. 

20. Padernuors chi mazessen lur uffants od infants mazessen 
a lur padernuors tals, seian masculs oder femnas, dessen gnir 
stenschiantads in l'agua et tuots quels chi qua pro havessen 
consenti; dessen gnir decapitads senza gratia. 

21. Scodiina persuna chi tress oura oder metess aint oder 
müdess secret et maliziusamaing qualche termal dess gnir tagliada 
via l'maun drett saimper in recognoschenscha del Drett tenor 
qualitad del fall da müdar la póena. 

22. Tuots blastemaduors dal Nom da Dieu, de sia Divina 
Esseutia dessen con summo rigore sün la vitta gnir chiastiads 
tenor qualitad del crimen in cognoschentscha del Drett et quels 
chi blastemessen a qualehün dels Sonchs desen via della roba et 
honur patir. 

23. Un lader chi gnis convit havair invola la Somma da 
10 R. et da lander ingio, sea bler oder pauc tal des debitamaing 
per cognoschentscha dell Drett gnir tenor seis fal chiastia et ün 
chi havess invula da 10 R. fina 50 R. dess gnir mis in il Tschüch 
et sustenta con paun et agua et da 50 R. fin a 100 R. dess gnir 
bandi dal pajais per saimper e da fl. 100 in sü dess el gnir condemna 

à la mort tuott pero in cognoschentscha dell Drett considerond la 
qualitad dels falls et etads dellas personas colpablas da mitigar oder 
adampiar la póena pro merito. 


24. Quels chi batessan lur bap, mamma oder padernuors dels 
tals oder uschló ils tratessen mal, quels dessen sün la vita tenor 
il fal gnir chiastiats, mo quels chi in tal mód tratessen sór oder 
sóüra dessen sün la honur et roba gnir chiastiats per cognoschenschia 
dell Drett. 

25. Personas chi's smasdessen chiarnalmaing insenbel oder 
tras matrimunio s'conjunschesan plü da strusch in parentadi co 
in il terz gra cio da suvrinadi taunt della parantela da masculs 
co da femnas, tals dessen severamaing gnir chiastiads sün la vita 
honur et roba per cognoschenscha dall Drett tenor la qualitad 
dels grads. | | 

26. Chi sufficiantamaing gnis convit da strióng des senza 
gratia gnir comdemna alla mort dell fóe per cognoschenschia dell 
Drett tenor al delit gnir redüt in schendra. 

27. Scodún mascul chi promettess ad 2 femnas oder üna 
femna a 2 masculs in la lai gniond quai legitime prova des il 
mascul chi cometta quel fal gnir priva da fai et saramaint tuot 
sia vita oura et ultra tuots ligitims cuost de drett esser bandij 
de.nossa Dretüra per 5 ons et la femna da quel fal culpabla des 
gnir misa in il braungel 3 dits et ultra tuots ligitims cuosts its 
per quella causa esser bandida per 10 ons del paiais. 

28. Duos personas libras chi comettan pitanóng dessen primo 
il mascul esser scrafa per 5 ons et la femna esser per 4 ons 
bandida del paiais et pliù inavaunt in cognoschenscha dell Drett 
concernente l'uffaunt chi gnis quatras procrea des la mamma quel 
per ün on et mez, haviand Ella roba trar et latentar senza oter 
regres et non haviand Ella roba des il Bap in quel temp contribuir 
R. 30, et passa quell temp des il bap trar si l’uffaunt a Seis don 
et cuost tenor necesitad. 

29. Un chi privescha svess della vitta tras Desperatiun 
dess il corp mort, sapultüra et oter d'ün tal gnir procedij et 
ordina per cognitiun dell Drett tenor la qualitad della persona et 
dell fatt. 

30. Un chi sforza ina Dona maridada des gnir mis in il 
tschüch 6 dits et spisianta con paun et agua ultra da quai gnir 
tut fai et saramaint sia vita oura; mo ün chi ditta violentia dovres 
versa de üna Juvna quel des senza gratia gnir bandi della 

Drettüra per 10 ons et plii inavaunt in cognoschentscha del 
Drett tenor la qualitad del delict da proveder. 


31. Un mascul chi gnis legitimamaing convit d'havair comis 
üna iada adulteri con la mugler d'ün oter et chia ditt mascul ha 
eir sia mugler tal dess gnir scraffa sia vitta oura et la femna 
chi cometes dit fal dess gnir missa 3 dits in il praungel. Ma 
gniond ün mascul convit d'havair comis 2 adulteris, quel dess 
esser bandij per 20 ons dell paiais da comünas Terras et la femna 
da dit fal culpabla des gnir scudichiada oura et bandida per 10 
ons et iina persona l’hura sea mascul oder femna chi gnis chiattada 
culpabla da 3 adulteris talla des gnir missa alla mort per co- 
gnoschenscha del Dret tenor merit. 


32. Un mascul liber chi cometes adulteij con la mugler d'ün 
oter des quel gnir tut faij et saramaint per 10 ons et la dona des 
gnir missa in ilg praungel 2 dits; iin hom marida chi comettes 
adulterij con tina juvna des gnir scraffa per 10 ons et la juvna 
des gnir bandida 5 ons della Drettiira saimper in cognoschentscha 
dell Drett suainter la qualitad dels fals de proceder circa la 
ereatüra chi gnis qua tras procreada des gnir observa l'articul 28 
avel suprascrit. 


33. Crodand iina persona sea mascul oder femna in maun 
del Drett cioe üna persona libra et gnond quatras convitta d'havair 
comis 5 pitanóngs des talla esser condemnada alla mort per 
cognitiun dell Drett. 


34. Una persona non des gnir chiastiada od agravada con 
cuost sott ingün pretext, conbain chella gnis dell Drett cittada, 
per suspet oder guerellas u póegia chella vegnia legitimaing 
convitta da qualche delit et cuolpa. Eir gniond recognioschiiida 
iina tal persuna inozainta po ella clomar sura al magistrat per 
chiarta et sagé da sia inocentia, in qual cas il Magistrat cioe ais 
obliga ditta chiarta da compartir senza contraditiun. 


35. Gnond qualche persona in maun del Dret finalmaing 
liberada con dishonur, talla des viver hümblamaing et bricha cun 
presuntiun et superbia da congualar con glieud da bain et quatras 
causar littas et dispittas sott póena del bando per cognoschenscha 
del Drett. 

36. Tuots debits da personas chi crodan in maun del Drett 
dessen avaunt tots cuosts et fallas, our della roba gnir pajats et non 
restond da pajar ils cuosts des gnir observa sco da veglmaing. 

37. Scha qualche persona per qualche delit gnis: dal Drett 
condemnada alla mort et non haves artavels da sia persona ne 
fradlaunza, ne filgs ne filgias da fradgliaunza fina il 4 gra, schi 
des la roba dün tal totalmaing eser crodada pro al terzal inuva 
quel havda senza reserva cioe our d'vart tuots ligitims cuosts dal 
Drett chi our da sia roba dessan gnir tuts e pajats. 

88. Scha qualche persona miitschess oder s’ absantess dalla 
Drettiira per qualche inputatiun criminala, et non turnes a s’purgiar 
in term d'ün on ilg qual term del Drett des gnir prefis tal des 
esser bandi per asaimper et la roba d'ün tal des non haviond el 
artavels tenor supra eir crodar pro al terzal, mo turnond ella et 
s’purgiond des quella esser liberada da tot chiasti et falla, mo 
brich dels Ligitims cuost causats tras sia partenza. 

39. Gniond qualche persuna tutta in fermanza dell Drett 
la qualla in seis proces achüsa üna otra persona da qualche fal 
et delict chi non ais pero paina de saung schi des in tal cas la 
persona achüsada dessiderond da gnir à confruntar à bocca con 
la persona chi ha accusa gnir admissa et concessa in presentia 
del magistrat senza esser constritta per quel instant ad otras 
provas. 

40. Tuottas segiirtads tuttas si dessen esser rottas et anul- 
ladas cur las parts insenbel mangessan et baivessen od in chiasa 
lin od da l'otar giesen, senza reserva qua dessen las segürtads esser 
liberadas. 

41. Gniond capturada qualche persona dessi sün clomar 
sura della Parantella avaunt co chia la vegnia manada a Fiirsten- 
burg gnir fatt üna santentia in Müstair utrum scha talla persona 
des gnir manada a Fürstenburg oder na. 

42. 'Tuots Rufiauns sco eir talas personas chi vaun portond via et 
naun tarletas et manzógnias per lor interes inproiüdicio et sguard- 
in del prosem, tals dessen ils masculs gnir mis in ilg tschóch et 
las femnas in il praungel per cognoschenscha del Drett. 

43. Un chi tira üna spada cunter ün auter non fond pero 
oter Don ingün, des tras il mastral gnir chiastia per 2 R. et trond 
la spada per gnir l’avaunt al mal et disgratias in tal non des neir 
brichia gnir castigia, mo fond don sta in cognoschenscha del Drett 
dal dar il merito castig. 

44. Un chi da ad ün oter üna botta cun tin puoing et non 
fa don ne saung quel pol imediate depositar mez rensch alg 
mastral et es quatras liber da totta póena et cuost et fond el 
Saung oder don des el gnir chiastia per cognition de Drett. 

45. Ingiinas personas non des perder il debit respet avaunt 
la bachietta ne con ditts ne con fats inconveniaints sotta poena 
da 2 R. per iminchiajada et persona chi vegn contrafat et quella 
falla tucca al mastral. 

46. Quel chi leva üna pedra conter ün oter et non fa don 
contuot des gnir chiastia per 1 R. et fond don des el portar gio 
quel per considerations dell Drett. 

47. Tuottas personas chi vengen naun pro in nossa Drettúra 
et s'volan qua salvar sil et habitar, sea in servezen da qualchiin 
oder da lur posta, quellas dessen esser obligadas siin clomar 
sura del sarcomün de quel terzal inua quellas habiteschan, da 
presentar üna suficianta sagürtad da bain viver, et non voliond 
quai far oder eir non chiatond tala persona segürtad, dessni subito 
gnir s-chiatschadas mo manchantond il sarcomün de clomar sura 
et tor sü ditta segürtad et chia quel forester fales qualchiosa, 
in che mód chi sea, des senza gratia per tuott quai il sareumün 
gnir retscherchia et eir sadisfar tuots dons et cuosts eir patimaints 
de scodün chi per quella causa creschessan. 

48. Gnond ün preschuner libera della preschun senza dishonur 
et inozaint, tal des esser eir liber da tuots cuosts mo es obliga 
da dar ün revers et scrit, con ilg iüramaing de non volair ingüna 
chiosa da quai chi les inscuntra da parte dell Drett dürond la 
preschunia ne manifestar ne palesar ne el sves ne tras oters 
eir da non volair in aternum far ne tscherchar ingüna vendetta 
da quellas varts. 

49. Chiartas chi vegnian tramisas pro à nossa Drettüra 
d'Esters lous naunpro non des ingün s'presümer ne ad avrir ne 
lér mo las presentar alg Mastral sotta póena da. 10 R. a minchia 
persona et votta chi gnis comis et quella falla vegn al Mastral 
et sarcomüns. 


50. Tuottas fallas et eir oters regres chi crodan pro al 
terzal dessen sott L' officio da imninchia sarcomüns gnir sainza 
suspaisa gir retscherchiadas et non fond ils sarcomüns dessen ils 
terzals retscherchiar da quels. 


51. Oecorendo qualche sententia greva et dificultusa al 
Magistrat, po quel tenor alg basógn eleger homens da cuseg! pero 
chi sean terrers et vaschins da nossa drettüra et eir uschló neutrals 
in la causa et con quels insembel po il Magistrat sovainter la 
part gronda formar la santentia sea in civil od criminal. 

52. Ingün non des giavüschiar süartads siin avantag sot 
che pretext che esser vólgia ne dal Mastral ne da qualchün del 
Drett ne da perdüttas per manar il temp inavaunt oder causar 
cuosts sot à póena ad ün tal da tuots dons et cuosts quatras 
causats. 

53. Scha qualchün terrer oder fulaster injuris, sdegnes, spretsches 
od otramaing con ditts oder con fatts, chiatsches maun alg magistrat 
sot che bachietta chi sea al corp in general oder a personas in 
specie, tal des subito gnir tut in arest et mis in il Tschóog l'hura 
dvainta quai chia Drett ais, l'incunter non des eir ingün hom da 
Saramaint chiatschar maun a qualche privatta persona temerera- 
maing ne con pleds ne con fats suott póena in dispositiun del Drett. 

54. Amminchion à 24 Fbruari stilo veteri des gnir fata 
 mutatiun da tuots uficis in nossa Drettiira senza prachas in pasch 
e concordia tuot suvainter la pluralitat eligond glieut habile et 
qualificata senza respet da personas et quai in seguenta forma 
primo dessen tras il comün póvel avaunt visnaunqua iminchia 
terzal gnir büta ora 4 tapfers homens ils quals siond congregats 
insembel in loco solito de tuots 3 terzals dessen havair authoritad 
tuots in genere de far L'election dell magistrat per tuotts 3 terzals 
sea Mastrals, Sarcomüns, iüraders e senza cha quels 4 inuva il 
Mastral tucca haien da trapplar gio tuott inherendo alla Sententia 
dell jll™* Comissiun pasata A” 1706 die 11 Agusti in Santa Maria. 


55. L’officium dels Sarcumins siin alg di del Apostel dess ` 
esser: Primo far banir et comparair seis 4 dels 16 in loco solito 
et siand qua rivats als presentar alg Castelan sün quai far iminchia 
sarcumiin a seis 4 dels 16 üna admonitiun et avis da tegner 
diligiantamaing Drets et prerogativas da lur terzal in far lelectiun 
taunt dond ad iminchia Terzal ils ufficis chi L’ tuccan senza 
subtration co eir sezond sves sco dels 16 in ordinanza davaunt 
oder davo tenor chi segue: Primo ils 4 dels 16 da quell Terzal 
chi ha tagni al mastral quel on passa ilg qual quel chi vegn gio 
d'ofieio quels dessen tuots 4 ün davo lauter sezer ils prüms davo 
alg Castelan et ils aters per iminchia terzal tenor al rodal cioe 
davo Mustair Sta. Maria davo Sta. Maria il terzal daint et lura 
darcheu Müstair et uschea aminchia on subseguentamaing in dit 
ordine proceder senza interuption. 

56. Ile ufficis dessen gnir distribuits et partits traunter ils 
terzals tenor segue: ilg mastral des gnir mis ün on per Terzal 
senza reserva et il Sarcumün ün per Terzal aminchia on con 

decleranza chia il Sarcumiin del Terzal chi ha quel on il Mastral 
dess. tuott on oura havair traunter ils Sarcumiins la preminenzia sea 
in sezer oder dar seis votum in atto da lur officio et ils 2 oters 
sovainter rodel suprascrit dels dals 16: il Lutinent del Mastral 
iminchion chel Mastral tucca in miistair tucca eir il Lütinent eir 
quel Terzal, mo tucond il Mastral in Sta. Maria oder Terzal d'aint 
des saimper il Lütinent esser in Sta. Maria, medemamaing des in 
tuot et pertuot gnir observa con ilg scrivond da criminal, sco cun 
il lütinent senza contradiction ne reserva, Tucond la Mastralia 
in Sta. Maria oder Terzal dadaint des l' Anvolt esser in Müstair 
et cur la Mastralia tuca a Miistair des Sta. Maria et Terzal 
dadaint havair l' Anvolt ün on per ün. Ils Jüraduors da criminal 
dessen tucar in tuots 3 Terzals 2 jüraders per Terzal, iminchion 
con decleranza chia 2 ons in Sta. Maria et ün on in Müstair 
dessen 3 jüraders per far sü et complir ilg Nomero 7. Tenor 
velgia fuorma et quels dessen gnir ellets et eir sezer in tallas 
actions de lor ufficij ün per Terzal comenzond dal Lütinent fina 
l'ultim ün per Terzal. Il Pladader da criminal des esser saimper 
in quel Terzal chial Mastral es il Respondader in criminal cura 
il mastral tucca in Sta. Maria od Terzal dadaint ün on per Terzal 
senza ingüna reserva, declerond eir chial Anvolt saimper dess 
sezar il prüm davo il lütinent in quel Terzal chi sea, et la leaungia 
da Drett dess esser in quel Terzal chia'| Mastral es senza veruna 
Contraditiun. 

57. Mastral e Sareumüns d'imninchia Terzal gniond per fats 
ordinaris da stadis insenbel con il scrivond et Diaun non dessen 
metter sü plü cuost co tenor la limitatiun et dar pro d'iminchia 
Terzal in particolar et spendond da plü desni paiar sves. 

98. Minchia Sarcumiin des esser obliga anualmg. sün ilg 
di del Apostel oder ün auter di del Terzal ordinà, da render quint 
al General per Seis Saramaint (et gniond desidera) con dainta 
stendüda da tot seis managio et admistratiune sean fallas rece- 
püdas tuots spendis fats et quai con decleranza del temp causa 
et modo acio non dvainta fraud sot póena à minchiün chi contrafes 
20 R. quals subito dessen gnmir depositats a seis Terzal sainza 
gratia. | 
59. Siin tuottas Dietas, Congres (Strafgrichts) oder tras Con- 
gregatiun chi dvainten tot on oura sea a Cuoira oder utro per 
fats da stadi, chi veng cloma ün mes in nossa Drettüra dess 
saimper per ün tal gnir tschernü il Mastral Regnante da quel on 

il qual tales legations des drizar oura mo non voliond oder non 
podiont per causa suficiantas il Mastral ir sves dess tras ils 
Sarcumiins gnir elet iin oter qualifichia hom our del medem 
Terzal chial Mastral ais senza reserva. 

60. Ingün non s'des presümar da s'eleger sves per mes sün 
Dietas oder otras Congregatiuns oder legations generalas contra 
la volonta et concens sotto púena da spaisas cuosts chi quatras 
gnissen causats ultra quai des a cuost d'ün tal gnir tschernü et 
tramiss ün oter. 

61. Iminchia vota chin vegn con Autoritad dels terzals 
elet mes sin Diettas oder congres des tin tal havair tenor solito 
ún filip alg di da mercede, sea a chavaj oder a pe et quai quants 
dits co chell per interes general da sia legation sta davent e 
bricha per qualche particular fat, in tal es eir oblig turnand a 
chasa da render quint a Mastral et a sarcumiins da sia legation 
passada il Mastral per seis Saramaint et ün oter con dainta sten- 
düda relevond eir schi al fos fat regals oder donatifs et scha el 
uschea haves retschiavii qualche merceda con declaranza chia s’cha- 
tond chiin dovres fraud et malitia des el esser priva da sia 
merceda et eir incuorer in la paina dels speriürs in il prüm 
articul da quella lescha expres. 

62. Dovrond qualchün fraud et chel impegnes et vendes 
bains mobels oder stabels in 2 los oder eir per liber et net próvi 
et s'chiattes dopo quai al contrario tal des per 3 dits gnir mis 
in ilg tschógk et sadula cun paun et agua. 

63. A minchion la prüma dumengia davo l'Apostel des il 
scrivond velg chi ais quel on d'ufficio esser obliga da ler sü la 
Drettüra e tuots ufficials nof elets avaunt ilg publico et per quai 
des il scrivond havair ilg, past, qual dessen paiar Mastral e 
sarcomiins vegls. 

64. Iminchia Mastral modern des esser obliga iminchion con 
asistentia dels 3 Sarcumiins Scrivonds et Diaun de far leer sii la ledscha 
criminala e civila interamaing da poing in puoing avaunt iminchia 
terzal publicamaing et quella lection des davantar a cuost proprio 
del Mastral et quel Mastral chi quai manchiantes des esser obliga a 
quel terzal chel manchiantes depositar la falà da 30 R. senza gratia. 

65. Ingün da quels dels saidesch non des havair autoritad 
de s'metter svess qualche officio sun ilg dij dal Apostel eir non 
des ingün da quels tras ils oters del 16 gnir elet pro qualche 
oficio sot piena da nullitad. i 

66. Quel chi veng fat mastral in ilg di dell Apostel as obliga 
da paiar 2 pasts per ün a tots ils Signurs dals Saidasch, als Sarcumüns 
Scrivond et Diaun eir ün past per ün als depütads dels 3 Terzals 
Item ais ilg Mastral nov ellet obliga al comün póvel sün al di del 
Apostal da Contribuir 7 stera d'vin per terzal con il paun et 
chiasól usita fina al present. 

67. Quel di chal Mastral da il Saramaint alla Dretüra es il 
Anvolt nov ellet obliga da tor sü ilg Cuost. 

68. Gniond il Serivond, sea d'Criminal oder da Civil, bani 
a comparair in Loco solito dess esser saimper obliga a com- 
parair con il statut et presentar quel avaunt il jüdisch in tabla. 

69. Ingün terzal in nossa vall non des tor aint qualche 
ester per vaschin senza consentimaint et Contanteza dels auters 
2 terzals et quai sot ingün Titul ne pretex chi sea sot póena 
da nullitad del fatt et eir falla da 100 R. qualla des gnir partida 
traunter ils 2 oters terzals. 

10. Circa ils hinterses in nossa vall et terzal dessen tuots 
quels in recognoschentscha dels Sarcumüns contribuir lur hinterses 
ilg qual pagamaint de tuots 3 Sarcumüns in genere des gnir 
scoss et er ad iminchia Terzal sia rata part laschar rivar per 
lor Saramaint senza Contradictiun. 

11. Crodond qualche persona in qualche fal oder delict Criminal, 
co chia quel esser vólgia, non des quella persona ne ella svessa ne 
ingün auter à seis nom sot ingün pretex ne volontariamaing neir 
sch'ella gnis cittada podair ir a contratar ella od s'acordar et componer 
con il Castellan privatamaing per quel seis fal, mo des spetar la Sen- 
tentia et dispositiun del Drett, sün plonscher dal Major sot póena at 
iminchia persona chi contrafes da 60 R. quals üna tal ais obligada 
als terzals et ultra quai non obstante la conventiun et acord fatt 
taunter il castellan ed üna tal persuna dess e poil magistrat adionscher 
la pena chel tenor Ledscha haveva merita con seis fal senza reserva. 


12. Ingün vaschin de nossa vall non des l'aschar dovrar 
per Vice Castelan ne portar quel Titul sot ingün pretex esendo 
chün tall con debita obadientia e fidelta à 2 Sigrs. cioe a la val, 
sia patria et al Castelan, seis principal, non pol servir et contot 
des ün tal esser sotapost alla falla da 60 R. per iminchion chel 
portara quel titul et ultra da quai taunt lóng chel haverà quella 
carica des el esser priva da tuots drets da vaschinadi et esser 
quel temp exclus da tuots Cuselgs et Benificis de nos terzals et 
tegni in tuot et pertot sco ün forestér senza gratia. 

73. Cadond qualche maliüdicij oder guerella vers qualche 
Persona in ün dels 3 terzals sea in plaun od muntognia, des ün 
Sarcumiin, Mastral oder iürader oder oter hom da Saramaint in 
Criminal havair l'authoritad da clomar per asistentia et Sucuors 
à chichi ad el plaschara in quel 16 et far quatras Captura alla 
persona culpabla la quala siond tschüfa, des predit hom da Sara- 
maint dar part alg maior (obrikeit) et far l'hura lor officio tenor 
Saramaint. 

74. Gniond qualchün avissa tenor supra sea da gnir et far 
asistentia et chel s'muses disobediaint dess el gnir severamaing 
castia per cognoschenscha del Drett. 

15. Cura chial Magistrat in Genere, üna part da quel oder 
ün Conember in specie vólgian far preschun a qualche persona 
tenor l'articul precedent fat mention sean solets oder con asistentia 
non des ingün s'intrametter ne s'presümar à s'metter incunter il 
Drett oder Lur asistents sot ingün pretex, mo s'metond qualchün 
incunter et chi L’incuntres qualche Don gniond grond od pitschen 
et eir gniond dafatta mazats des quai tuot eser bain fat et da 
parte del Drett esser senza cuolpa: Et fond tals chi's mettessen 
incuntra qualche don al Drett oder assistents son tals obligats quai 
tuot da portar gio et refar senza don della persona offaisa et 
ultra quai esser sotapost alla paina et chiasti per cognitiun del 
Drett et mazond ün tal üna persona del Drett oder assistents 
des el perder la vita per cognoschentscha del Drett. 

76. Ingüna persona del corp Criminal ne dal major (oberkeit) 
non s'des presümar il cuntra cler contenuto del articul 41 suprascrit de 
manar imediate üna persuna Capturata à F'ürstenburg senza avair. 
consentimaint de tot il corp Criminal et avaunt chi passa sententia 
da quella tenor medem articul sott paina ad ün tal della privation 
de seis officij et melginavaunt per cognoschentschia del Drett. 

77. S'laschond qualchiin chattar da di o da nott in chiasa d'ün 
oter sül fat da Ladranetsch et chi L'inscontres qualche don non 
des quel pudair retscherchiar d'ingün, mo veng jüdichia meritond 
da tuot quai chi L’ inscuntres. 

78. Roba da ladranetsch, siond chiattada in maun del lader, des 
darchieau turnar et gnir restituida ingua l'ais tuta et s'chiatond 
ch'ün lader havess invula bler oder pauc et chia la medema Roba 
invulada od valütta fos avaunt maun des tot quai siond abundanta- 
maing prova ingonder sea gnü, turnar in seis lóe et gnir restitui 
Senza reserva. 

79. Ün lader chi vendess roba da ladernetsch bler o pauc 
et chia quel dal qual la roba es statta, gnis partschert schi des 
quell haviond abundantamaing prova chia La roba sia statta sia 
et da el invulada, pudair ditta roba cumprar a sai per la mita 
del pretsch chia’l cumprader ha dat oura, s'incleia scha L’ Slubiadar 
es térér, mo siand foraster staj in libertad del cumprader della dar 
inavo od brichia per damain co ch’el la dat oura per davo. 

80. Ingünas personas non s'des presümar à tor ad ün Sar- 
cumün oder oter oficial seis officij our d'maun, ne con far ne 
complir actions contra lautoritad diin tal, ne con s'inpachiar in 
fats chi tuccan pro L/ officio d' ün tal, ne in autras manieras sot 
pena da sever chiasti per cognition dell Drett. 

81. Pardüttas, gniond banidas in cas da basóng, dessen com- 
parair et obadir inspetond et in presentia dellas parts avaunt 
il batchiettari testifichiar lur bain et savair per Lur conscientias 
zainza fraud. 

82. Haviond, tin testifichia seis savair et chia las parts 
ambas 2 oder l’iina da quellas, clomesen sura ch’el confirmescha con 
i| jüramaint, des ün tal obliga quai da far et avaunt co far iüra- 
maint des tras jl] scrivond sün cumond del magistrat gnir let 
avaunt alla perdüta l'esenzia e natüra del jüramaint tenor seque: 
Quel chi tras il Mastral vegn costret de iürar con il maun drett 
in aut et 3 dainta stendüda des savair chia quai da ad incler 
la Sanctisima Divina Trinitad Dieu il Bap, filg et S. Spiert 
et il duos daints chi staun à val daun ad incler L' orma et corp 
del Christiaun, il maun inter da ad incler la Divina Esentia chi 
tuottas chiassas ha Crea in cel et aint in terra. L'hura ha il 
jüramaint eir giüst maniamaint; schia eau iür faus; schi ma des 
Deis Bap, Deis Figl et Deis Soinch Spiert serar oura della Co- 
muniun et Compagnia dals Soinchs. 

Item scha eau iür jüst schi am dess Deis Bap meis Creader, Deis 
Filg meis Spendrader, Deis Soinch Spiert meis Santifichader gnir 
in aiüd et esser gratius sün mia fin, cur lorma et il corp sa 
sparten. 

Melginavaunt scha eau jür faus schi la passion da Jessu 
Christo via da maij dess esser persa et senza ne früt cuffort et 
finalmaing scha eau jür faus schi non ma dess Dieu ma esser 
gratius et sün il di dell jüdici stoviond resüstar sco ün spergiür 
cun smordüm et tremblatiun et tuorp comparair avant quaist 
grond jüdisch dessi a qua gnir sapara de tuotts ellets et condemna 

con corp et orma in tuotta aternitat allas painass Infernalles. 
Dieu preserva scodün. 


83. Supra dad ün madem fat et üna madema materia non 
ais ingün oblig de testifichiar plü co üna jada. 

84. Ilg drett Criminal gniond insembel per ministrar Lur 
oficij dess iminchün havair seis past sco eir il Diaun et spendont 
da plü desni paiar svess. l 


85. Gniond fatschendas trattas in Spruchs, non des il Mastral 
et jüraders havair auter co ilg past, conbain chi fossen plüs Sprüchs 
medemamaing il Diaun et las parts non dessen eser obligadas da 
paiar da plü. 

86. Ils derschaders (Spruchsmans) sea Mastral jüraders ad 
oters da Saramaint dessen esser obligats in fatschendas da Spruchs 
da comparair sün clomar sura dallas parts in quel terzal ingua 
la lita es per decider quella. 


87. La merceda dal Diaun a Banir il Criminal insembel dess 
esser aminchia giada 14 kr. et ingün ais obligat da paiar da plü 
sot ingün pretext. 

88. Merceda à Mastral et Sarcomüns es totalmaing tschung 
oura zenza reserva. 

89. La merceda dal scrivond de Criminal des esser Iminchion 
ün filip our da tuots 3 Terzals et lura ch'el vain bain a lér ad 
scriver qualche chiarta. des el havair il past, per üna Chiarta et 
Sententia a scriver oura 36 kr. medemamaing per ün Spruch circa 
oters acts Criminals, chel scriva oura ad instantia da qualchün, 
es sia merceda in deposition del Mastral. 

90. Ün chi vain bani per perdütta et non ha da perdütar 
quel des havair 15 kr. et quel chi perdütta des havair 30 kr. 


91. Creschond qualche dispütta intraunter qualchün et chels 
havessen da dovrar il Drett per s' güstar dessen Las parts proceder 
in dret tenor forma: Primo Des esser il Drett ligitima et per complir 
l hura des La part plondschadra con debit respet comparair et 
Clomar sura chia la bachieta vegnia in maisa; l'hura Clomar sura 
per iin mosader et tras quel S' finar a dret et far clomar in dret 
ala Contrapart la qualla comparond et giavüschond da tschantschar 
ün pled our dvart drett d'amicabile, dess esser conces avaunt co 
finar a Drett, s' acordont tras dit tschanschar las parts bain sea, 
non brich des la part respondenta medemamaing s' finar in Drett 
tras seis amossader, et sün quai amas parts portar avaunt lur 

raschuns subseguentamaing et ilg Drett des far seis officio tenor 
Saramaint. 

92. S'cha qualchün procedond in Drett falles perscrita fuorma 
non des el gnir bütta our da Drett ne gnir contrija la causa per 
quai, mo des gnir reserva & La fin de La causa da dar al tal al 
debit chiasti con adampiamaint et gravanza dels Cuosts bler oder 
pauc per cognoschentscha dell Drett. 

93. Pladaders et respondaders d' drett dessen saimper gnir 
mis homens abels et qualifichats, chi sapian da portar avaunt sves 
las radschuns dallas parts tenor bsógn, acio non sa stova chiater 
oters procuratuors et quatras causar bler cuost à chi haves bsógn 
da s'inservir dad els. 

94. Ingünas personas da mal nom et fama chi mütschesen 
d'esters lous naun pro et s'laschen gio per havdar in nossa 
iüridicatiun per mütschar via alg chasti da lur magistrat, tales 
personas non dessen in ingün müd gnir albergiadas ne salvadas 
sü, mo subito schiatschiadas. 

95. Ingünas Santentias Criminalas non dessen gnir ne polen 
gnir appelladas per ingüna maniera reservond schi fosen cler et 
expresamaing contra Lescha iürada, schi s' dess recuorer per 
remedi avaunt la lia, ais coregi 120. 

96. S'chiatond chia qualchün malitiusamaing surpases dovrond 
fausa paisa et masüra, ün tal des sainza gratia gnir scraffa (scrafia). 


97. Schia qualche persona da Saramaint cioe ün iürader 
public Noder ün Scrivond da Drett Mastral oder qualche otra 
persona da Saramaint gnis convita d'havair fat qualche faus 
iüramaint oder chiarta jüsta falsigià, sea cun sgraflar davent, 
müdar metter od tour davent overo inschürir la substantia et vair 
Sensum della chiarta oder in otra maniera, tal des senza gratia 
gnir priva dell maun dret, et ultra quai esser priva da faj et 
Saramaint tuot sia vita oura, et quel chi tscherchies da far far ad ün 
tal quel fal, des medemamaing esser scraffa per a Saimper; et ina 
persona privata chi gnis chiatada culpabla da dit fal, talla eir sco 
quel chi persvades La pro, dessen esser privats da Faij et Saramaint 
per à saimper sea in jüdicio od ourdvart jüdici et ultra quai in 
cognoschenschia del Drett. 

98. TTuots quels chi spredschesan, sbüttesen oder s'amosesan 
disobediants et renitents à chiartas Decrets od Sententias da 
comünas terras, noss Ellsm. Principe quals dessen severamaing 
gnir chiastiats sün La roba vitta et honor in cognition dell Drett. 

99. Un chi rives et leges üna chiarta da qualche particolara 
persona chi ad el non tuca pro tal, des gnir chiastia per cogno- 
schenscha dal Drett. 


100. Üna persona chi da in Salv ad üna daners od roba 
bler od pauc da che sort chi sea voliond el tor al Sieu inavo et 
chia quel chi haveva tut in Salv snegies da havair retschavü, 
quel tal chi snegia es oblig sün clomar sura da Lotra part da 
confirmar seis dir con ilg saramaint et La contrapart non alg po 
tscherchiar plü navaunt, et cadond chia, davo quai sur lung od 
cuort, gnis manifest chia quel tal haves itira fausamaing, es el sota- 
post allas Ledschias suprascritas da spergiirs et Laders. 


101. Cura chia duos od pliis fossen in Segiirtads intranter 
pér et l'ün gnis via da l'oter per perdütta ais ün tal oblig da dar 
perdütta. | 


102. Taunt sovent chün fa mention del Maior obrikeit des 
saimper gnir quatras inclet Ilg Castellan, Mastral et Sarcumiins ils 
quals unidamaing pollen plondscher avaunt ilg Drett contra tuots 
fals et delicts Criminals et l'hura spettar alg iüdichio del Dret 
sü d' süra. 

103. Pardiittas da femnas sun tottalmaing tschuncas oura et 
ingüna part non las des in ingüna litte et fatschenda las far 
banir per perdütta sot ingün pretex. Mo scha ilg Drett da sia 
volontad per meldra informatiun in qualche causa voles s'inservir 
de lor testimonio per tscherchiar et perscrutar melg La vardat in 
in qualche action et accorentia de lor Saramaint aisi Conces in 
Secret dell Drett stand darcheau ad els da considerar conferir 
et per pender alg fat, tuot acio La vardat taunt plü vengia scu- 
vernada et non vegnan sün qualche saimpla attestaziun (foemini 
astentatione) suvent mis massa gronda Cretta et süstanza in 
periüdicio del iüst; ais coregi vi 101. 

104. Ün iürader da nóf tschernü des in ilg sezer occupar 
alg lóe da quel chi ha tegni schüsa et des eir el havair La tschaina 
culs auters. 


105. Ün Magistrat chi ha da principi fatt qualche Sententia - 
Criminala supra da qualche delinquent non s'des presümar à 
tornar quella Sententia de mitigar ne limitar ne alterar ne müdar 
La minima chiossa ne sot specie da volair far gratia ne sot ingün 
oter pretex, mo des de parte sia quel Magistrat laschar quella 
Sententia in virtüd et valor sott póena da perder fai et Saramaint 

et da gnir avertamaing proclama d'ün spergür, mo gniond l'hura 
sura düna talla Sententia cloma sura per gratia, des star in 
dispositiun de Mastral et sarcumüns insenbel con ilg Castelan 
quella gratia per lor Saramaint da conceder sco da velgmaing. 


106. Sa reservan ils Terzals ils drets et Libertat da temp 
in temp abain plaschair de La pluralitat da coregir, renovar et 
müdar Lur Lescha et statut tenor cha'ls cas retscherchiaran et La 
iüstia conporta senza La minima reserva tenor eir chia in esters 
lous da comünas terras (8 Ligias) veng fat et pratica. 


Extract. 


Dels puoinchs statuaris chi pertucan eir partim dellas fallas 
al Castelan oder uschlóe faun mention da sia persona in La 
Ledscha. | 


]. In tuottas dispittas oder Lites co chi sean per Las qualles 
veng tutt sü sagürtats non dessen qua Concuorrer plü eo 5 per- 
sonas per part sot ingiin Protext sot poena a chi contrafes da 
50 Marchias tucca La mezda als terzals et Lotra alg castellan, 
et quella falla des gnir retscherchiada dellas segürtats. 


2. Schia qualchún spreesümes da maridar uffants dels auters 
u vero cosgles la pro senza consentimaint da Bap et mammas, 
prosems paraints et amis oder Abuats, quel des gnir chiastia 
senza gratia per 5 Marchiats als mez tuca al Castelan et |’ otter 
als terzals supra da quai des iin tal gnir Scraffa per 5 ons. 


8. Cura chi stoves gnir fat preschun a qualchiin des il 
Mastral oder Castelan sves al tor et surdar ad iin oter generus 
hom da saramaint. 


4, Sun scumandadas in nossa Dretiira da quistas sorts d'armas ; 
manieras chi tira de maun, autras maneras et sagiirs, Item maneras, 
Cruschadas, ballas da plom et pünchials, sott póena à iminchia 
iada 2 R. resalva alg castelan alg qual ais conces il punchial et 
scanip et gniond iin Ester con da quella sort d'armas ilg des 
l’ uster avisar chi sean prohibidas et Las fallas dessen esser per 
mitta alg castellan et als terzals. 


5. Ün chi tirra üna spada et non fa ingün don es croda 
per 18 kr. mo dessen gnir sborsats Alg Mastral avaunt las 9 

avaunt mezdi schi es el liber da tuot otter cuost non brichia es 
reserva ‘al tor avaunt per violenza (Unzucht) pero trond per gnir 
avaunt al mal non des quel gnir castia. 


6. Fallas da Unzucht des il chiaschlan retscherchiar in 
3 ons od ma bricha plü. 


T. Cura il Castellan od Mastral avissen qualchün da Nossa 
Drettüra schi dessen quels esser provits (provists) sco chi tucca. 


8. Sün alg di dal Apostel St. Matias avaunt co tscherner 
alg Mastral et Drettüra des il Castellan admonir quels dels 
saidaisch per lor saramaint, scha savessan chia qualchün haves 
fat pratias la supra, als far iürar con detta stendüda et lura lün 
od Loter da quels dels saidaisch retegnis malitiosamg pauc oder 
bler quel, des gnir scraffa zenza gratia. 


9. Es ordina in tuots 4 terzals da büttar oura sün alg di 
dal appostel 4 generus homens in scodün terzal, pero zainza pratias 
et quels dessen gnir bütads oura dell Comün hom et sezer, mo 
gniond al Castellan per tschert chi non es observa tenor alg 
Bustab schi pol el subit castiar. 


10. Ilg Castellan po ilg di dell Apostel con sia vusch spartir 
in tscherner ilg Mastral; casu cha ils del 16 fousen in parts ad 
ingual, mo circa ils otters ufficis non ha el da far inguotta, mo 
ilg Ms. des dar al Saramaint als jüraders sco da velmaing. 


11. Anno 1728 adie 26 Februari esendo havair porta ilg on 
basëst et ün surtrat per causa esser il cas sün la Dumengia, 
schi aisi tras ils Sigrs. del saidasch ilg supra manzona puoing 
coregi in fuorma seguenta chia portond ilg cas da gnir à spertir 
des il Ms. od vero ilg representand Bacetari havair L' Absoluta 
authoritad da spartir et quai des dürar da hura invia à saimper. 
Ilg di del Apostel non dessen ils Sarcomüns dels 4 Terzals havair 
ingüna Authoritad in tscherner ilg Ms. oder oters ufficis mo solum 
de presentar ils 4 dels 16 al Castelan. 


12. Aisi ordina, s'chiatond chia duos chiasesen insenbel our 
d'vart la Laj senza esser sinats aint, chia quels non dessen qua 
gnir indürats, mo sco mendals ad interim dün mais gnir seperats. 
Et non dvantond dessen quels gnir chiastiats per 5 R. et supra 
quel chiasti, darcheau non s'saparond, dessen quels gnir tuts 
preschiun et gnir mis in ilg tschóch et il Drett des far quai chia 
Drett ais. Eir scha qualchün als des albergi quel des gnir 

chiastia per 5 R. quella falla tucca per metta al castellan et als . 
comüns. 

.18. Ingün non des far pratias per gnir Mast. iüraders oder 
otters uffleis sot à póena da 50 R. tucca per metta al Castellan 
et als Comiins. 

14. Cura il Castellan fa tenger Unzucht schi des el havair 
3 parts. 

15. Scha l castellan ha basóeng dell Drett in il ottavel 
schi alg dessi gnir conces. 

Martina. 


-lis chavalers da Maschel Florin! 


Un dels ultims dis d’ Marz del ann 1780, nel momaint del 
tramunter del solagl, la granda part dels infaunts da Schlarina, 
sco eir diversas persunas creschidas eiran radunedas siin la plazza 
som vschinauncha, ditta ,Plazza dellas Pallioppas*, (uossa Plazza 
Cadisch), inua da que temp passaiva la via maistra. 

Ils piiss d’ els guardaivan vers Samedan, e paraivan spetter 
cun pisser l'arrivo da qualchün da quella vart. 

Quels cha con bramma spettaivan, eiran ,Hans B. e sa figlia 
Martina“ ditta „La bella Chavalera^ sco eir Marti, ün dels famagls 
da Maschel Florin. 

Hans B., fittadin da Maschel Florin, güdo da sa figlia Martina 
e da Marti, eira il conductur, u chavaler del Stab (chavals da soma) 
da Maschel Florin. | | go? 

Els giaivan a charger il vin a Puschlev, e' mnaivan a 
Schlarina, d'inua poi, zieva avair puso ün di, partivan per Tavo, 
passand la prievlusa montagna ,S-chaletta^ inua pür memma da 
que temp, quasi ogni ann perivan glieud e bgers chavals da soma 
nellas lavinas. 

Hans B., Martina e Marti, cul Stab, eiran digia in retard 
da duos dis dal temp ch'els drovaivan ils oters viedis per ir a 
Tavo e returner, la saira cha Maschel Florin e otras parsunas 
als spettaivan somm Schlarina. 

Qualchosa d'na drett ais sgür arrivo, dschet Maschel Florin, 
tuot trist a sieu figl Antoni, bel e robust giuven da 22 ans, cun 
quaista bunatscha chi regna daspó qualche dis, ais bger pü prie- 
vel da lavinas eau he ün grand pisser per nossa povra glieud, 
perche, sainza qualche cas extraordinari, Hans me nun ais in 
retard, e quaista vouta pür memma sun gia duos dis ch’ els 
stovessan esser arivos. 


Ma in que momaint, iin dels mats, chi nonobstante la naiv 
s' avaiva rampcho siin il tet della cligna dellas Giunfras Pallioppas 
sbregit da tuott’ sa forza: A: vegnan! Schi, schi a vegnan! eau'ls 
vez, schi, que sun els sgiir e tschert, giist’ uossa arrivan tar la 
stüerta da Bever, e sun bod sper la fuorcha, schi, schi, que sun 
els, que sun els. 


Guarda dalun scha Martina, Hans e Marti, sun tuots trais 
davous ils chavals, al dschet Maschel Florin fich comoss. 


Schi, schi, tuots trais, tuots trais, Martina, Hans e Marti, 
sbregit darcho, cun immens dalet il mat, battand insemmel sieus 
mauns, que ais eau chi'ls he vis il prüm, o gustezzas, schi a sun 
tuots trais. | 


Schi saja Dieu ludo e ingrazeho sieu sench nom, dschet 
Maschel Florin comoss e dal fuonz da sieu cour, be ch'els sajan 
tuots trais, schi quaunt als chavals, eir scha "nd mauncha ais que 
be l'istess e comprerons oters. 


Ils chavals sun eir tuots desch, sbregittan oters mats, chi 
eiran eir ieus spert sü'l tet della cligna, la Brüna, cun la brunzina 
granda ais eir sco adüna la prüma. 


Scumbod cha ls chavals (chi savizinand a Schlarina slungiaivan 
eir saimper il pass) füttan passos Samedan, tuots ils mats partittan 
curind, per als ir incunter, e als incuntrand our a Suot-Sass, 
tuots füttan chargios da Hans e Marti sü'ls chavals, sper las 
barigls vódas. 


. E ils mats giüvland, e'ls chavals slungiand saimper più il 
pass, e fand quasi curind eir sclinger pü ferm la brunzina granda 
e las rollas, l'inter Stab arrivet bain bod sün la plazza dellas 
Pallioppas inua cha la ,Briina“, ariveda la priima, charezzeda e 
glischeda da Maschel Florin e Sar Antoni, det iin tremend sgingel, 
cha quasi tuots ils oters chavals repetittan e chi fettan rir a 
tuots, e dir als mats: Eir ,la Brüna^ els oters chavals güvlan 
da dalet con nus. 


— 133 — 


Bain bod arivettan eir Martina, Hans e Marti, e Maschel 
Florin, sieu figl, e tuots quels chi eiran gnieus als spetter, als 
gettan incunter per als saliider e straundscher il maun. 


Cu ais que ieu, dschet Maschel Florin a Hans, avains gieu 
tuots ün grand pisser per vus, ingrazcho saja Dieu cha essas 
turnos tuots trais sauns e salvs, e cha per quaist ann, fin cha 
las muntagnas saron libras da naiv, ais que eir l’ ultim viedi. 


Ma Hans, immensamaing comoss, da vair cun che dalet cha 
tuots als avaivan arvschieus, nun savet per usche dir al respuonder, 
e Marti dschet a Maschel Florin: 


Schi Sar patrun, per nus ais jeu bain eir quaista vouta, 
our dvard il retard da duos dis, ma per Peter, in dels chavalers 
del Stab da Pontresina, e duos chavals get que pü mel, e bain 
poch ho mancho, cha eir nus, cun l'inter Stab vegnans sepulieus 
dalla terribla lavina chi sepulit il pover giuven e'ls duos chavals. 


Apaina cha füttans arrivos som la montagna, e comanzettans 
dd ir gio dalla prievlusa costa, vers il ,Dürrenboden^ as laschet 
our la solita terribla lavina, chi portet davent Peter e ils duos 
prüms chavals. 


I] Stab da Pontresina giaiva il prüm, e scha per disgrazcha 
arrivaivans lo qualche minuts pü bod, schi ils duos Stabs inters 
e nus tuots perivans sgür e tschert. 


Dalun passo il prüm spavent, e in parte il füm u puolvra 
della lavina, vzettans a curir da tuott’ sias forzas „Martina“ gio 
per la lavina, inua ch'ella, grazcha a sa buna vzüda avaiva vis 
a pender our dalla naiv qualchosa d'nair, e bain bod l udittans 
& sbregir cun immens' anguoscha: agüd, agüd, curi spert tuots! 
Peter ais co, ün da sieus bratschs penda our dalla naiv. 


La distanza eira bain granda d'inua cha nus eirans, perche 
la lavina avaiva porto Peter, quasi gio somm la costa, e cura 
cha nus arivettans lo, cu’ls oters chavalers da Pontresina, Martina 
avaiva digia chavo la naiv cun sieus mauns, cun tela forza e 
sveltezza, cha la testa da Peter, eira digia our suot la naiv, e 
dals mauns da Martina sortiva il saung, chi crudaiva nella naiv, 
insemel cu'ls guots d'süjur da sieu frunt. | 

Pochs momaints zieva, lavurand tuots cun vair anguoscha, 
il pover Peter eira our dalla lavina, ma nun daiva pi segn 
da vita. 

Mieu figl, mieu figl amo, el ais mort, el ais mort, disfortüno 
ch' eau sun, comanzet a sbregir Casper sieu bap, in as biittand 
siin el el brancland da tuot sa forza. 


- - Ma Martina, ferma sco ch’ ell’ ais al strett davent, e ordinet 
qui’ a Hans, sieu bap, da pozer sieus leivs sün quels da Peter, 
e da buffer cun forza fled in sieus pulmuns. 


. Eir poch zieva, Martina chi avaiva pozo l’ oraglia cunter il 
pett da Peter, dandettamaing s’dresset in sbregind: Un sospir, 
schi ün sospir, o saja il Segner benedieu, el nun ais mort. 

E que füt bain ün momaint d'indescrivibla algrezcha per 
nus tuots. 


Eau curit a pigler la clocha del vinars, cha avaivans nel 
sach della marenda, e bain bod zieva cha l' avettans fat travuonder 
qualche guots d'vinars, Peter comanzet a respirer ün po pü liber, 
e tuot surprais ans BEES ma eira telmaing debel, ch'el apaina 
podaiva as mouver. 


Allura. darcho Casper as büttet sün el, e'l brancland cridaiva 
da dalet e nus tuots cridaivans cun el. 


Martina, tü hest salvo mieu. figl amo, dschet poi Gaaner, 
bütschand sieus mauns, e'ls baguand cun sas larmas, o sajast 
benedida, vöglia il Segner a't der la recompensa! o me nun 
smancharons que cha tü hest fat per nus, schi tü 1” hest salvo 
d'üna sgüra mort e sainza te, ma famiglia ed eau füssans per 
saimper nell' affliziun. 


Be cun grand staunt e fadia, podettans porter Peter fin ta'ls 
chavals, e'l charger sün ün da quels. | 

Dals duos chavals, stos portos davent dalla lavina, podettans 
and salver be ün, ed aunz cu cha avettans pudieu passer cu'ls 
chavals chargios, sur vi la lungia lavina get que fich lónch, e 
arivettans al ,Dürrenboden^ pür vers mezza not. 

Quaista not avains dormieu al ,Dürrenboden^ e avains vis 
lo Peter,.chi ais pü bain, ma nun po auncha tschantscher brich. 

El ho bain pruvo da dir qualche pleds a Martina, ma que 
nun al fit possibel, allura cridand piglet el sieus mauns e’ls pozet 
sün sieu cour, la guardand cun ün sguard chi avess fat crider 
las peidras. : 

Ils chavalers da Pontresina vegnan pür damaun, ma Peter 
stovero. ster auncha bain lónch al ,Dürrenboden^ aunz cu ch'al 
possan mner al ,Platz* tar ils sieus. 


Breva ma Martina, breva la dschet Maschel Florin comoss, 
la brancland, d’ uoss’ invi’ nun a't dschains pú, be „la bella 
Chavalera^ anzi eir il nom, chi't ho deda Casper ,Martina 
benedida“. 

Martina, dschet Sar Antoni, pigliand sieus mauns in sieus, 
o tü est bain crudella, nieucha hoz nun ans crajast degns d’ iin 
da tieus sorirs, perfin zieva avair salvo la vita ad iina creatiira 
da Dieu, voust conserver ta tristezza, chi’ns fo fadia e -paina 
a tuots. | 

Ma Martina sbarazand dalun sieus mauns da quels da Sar 
Antoni curit spert, e soriand vers sa mamma, chi eir ella eira - 
arriveda sün la plazza, per vair scha'ls sieus arrivessan, e bain bod 
mamma e figlia füttan nels bratschs, üna dell' otra. 

Ün momaint zieva, obedind gugent al clamm da partenza da 
Hans, la ,Briina*, e'ls oters chavals partittan davent dalla plazza, 
e cun els ils mats a chavagl, güvland tres vschinauncha, acom- 
pagnos eir da tuots quels qui eiran gnieus incunter, u a spetter 
ils chavalers sün la plazza. 

Que ais eau, que ais eau, chi'ls he vis il prüm a gnir no 
dalla stüerta da Bever, perche ch'eau eira ieu sü'l tet della cligna, 
schi que ais eau chi'ls he vis il prüm, e he dit que a Maschel 
Florin, dschaiva Gianin, a tuots quels ch' els incontraivan. 

Arivos d'avaunt la chesa da Maschel Florin, ils chavals 
s-chargios dallas barigls, dallas sellas, buchels ect., gettan spert 
ün zieva l'oter sco giaivan nel Stab, nella granda stalla, scodín 
in sieu 16 inua als spettaivan ils presepens bain guarnieus. 

O quaunt anguoscha, temma e pisser, cha he darcho gieu per 
vus, dschet Mengia, la mamma da Martina, cura ch’ellas füttan 
arivedas in chesa lur, o in amur da Dieu, ameda figlia, nun ir 
uossa pii cu’l Stab, tü sest bain cha cur sun suletta, cha tü e'l 
bap essas davent, schi cha mour per usche dir da pissers, fadia 
. e increschentüna per vus. 

Ed uossa chera figlia quinta'm dalun cu cha l'affer da Peter 
e la lavina s'ho passo, il Sar patrun ed eir Marti, in gnand aunt 
per vschinauncha m'haun ditta cha tü, schi be tü est salvo Peter 
d'üna sgüra mort, siand arriveda a temp, per chaver sa testa our 
suot la naiv, quinta 'm uossa propi tuot, chera figlia. 

Ma Martina nun respondet a que chi la domandet sa mamma, 
e cun visibla emoziun la dschet: 

Ais Annetta F. steda quia daspò mia partenza per Tavo, 
e't ho ella forsa tschantscheda dad EI? 

Schi figlia, la dschet Mengia, ella ais steda quia püssas 
voutas, e surtuot suvenz her e hoz, saviand cha eiras in retard 
da duos dis, e contschand mia anguoscha. Ella provaiva saimper 
dam der curaschi, ma eau vzaiva bain cha eir ella’ vaiva grand 
pisser per vus. 
| O eraja pür ma chera, Annetta a't voul bain sco ad 
üna sour. 

Da Sar Antoni poi poss a't dir, ch'ella nun am ho tschan- 
tscheda d'el niencha ün sulet pled, be am paraiva ch’ ell’ avess pii 
bramma e pii premura da't spetter, cu las otras voutas, probabel 
per a't quinter qualehosa dalla compagnia, u forsa a't confider 
qualchosa. 

Schi mamma ameda, schi dschet Martina scofondand, schi 
pür memma ella ho prescha da'm vair per am tschantscher dad el, 
scht schi, eir ella l'umma, eir ella, eir ella, eau’m sun inacordschida 
da que digia daspó qualche temp, schi eir Annetta l'amma. 

O disfortüneda, povra disfortüneda ch'eau sun, o be cha la 
lavina m'avess porteda davent e sepulida per saimper, e miss fin 
ünsacura a mieus turmaints, fadia e affliziun. 

In que momaint as fet odir ün liger pich sün l'üsch d'stüva 
e bain bod zieva Annetta F. intret, e brancland stenamaing Martina 
ella la dschet: O tü saintast bain, ma chera, cha't brauncl pü sten 
cu las otras voutas, cur cha tü tuornast da tieus viedis, e il motiv 
per que, ais cha ta mamma ed eau avains eir gieu pü pisser e 
anguoscha per te, ma eir per a't pruver quaunt dalet cha que'm 
fet d'odir, cha tü mia ameda Martina hest salvo la vita al pover 
Peter, e il Segner a't daro eir la recompensa per tia bell' acziun. 


Ed uossa ma chera se cha tü est sgür mez morta da 
stanglantünna e't lasch, ma damaun a saira vegn allura bod, fich 
bod, e quint da ster tuotta saira cun te, perche he bger, fich bger 
da't quinter e't dir! i 

Ma be cha tü sapchast, cha taunt ta mamma cu eau avains 
dit, cha da uoss' invi nun volains absolutamaing cha tü giajast 
pú: cu'l Stab, e vulains cha tú pigliast eir part als divertimaints 
della giuventünna, e in compagnia, sco faivast aunz que melprüvo 
prüm viedi cha tü fettast cun tieu bap our a Tavo, e dal quel 
eau't tschantscharo eir damaun a saira e bger, be cha tü sapchast. 
Adieu, damaun a saira vegn bod, fich bod, sest! 

Il di zieva, la damaun vers las nouv, Hans B. e Marti, 
partitan cu'ls chavals da soma, per ,Clavenna^ per il Plaun 
(granda planüra suot Clavenna) inua quasi tuots ils chavals da 
soma, sco eir bgers chavals oters, da particulers gnivau miss e 
laschos libers durante ün mais u duos, sainza me gnir miss in 
stalla, be als gnivau piglios gio ils fiers, per cha as battand, nun 
podessan as fer grand mel. 


Martina, la bella Chavalera. 


Martina eira l'unica figlia da Hans e Mengia B. ils fitadins 
da Maschel Florin M. 

Taunt Hans cu Mengia eiran originaris da Tavo, ma gia 
. domicilios daspó, bgers ans a Schlarina. 

Martina, lur figlia naschit l'istess' eivna scu Sar Antoni, il 
figl da Maschel Florin, e'ls duos infaunts füttan batagios insemel, 
l'istessa dumengia. 

Nun podiand la mamma da Antoni lattanter sieu figl, Mengia 
B. duonna flch rebusta, podet lattanter eir quel, insemel cun Martina 
sa figlia. 

E digia nella pü zarta eted, ils duos infaunts as demussaivan 
üna viva simpatia, els s'amaivan sco frer e sour, eiran saimper 
insemel e's clamaivan ,sourina^ e ,frerin*. 

Els füttan eir confirmos insemel. 

Ma cura cha Antoni avet complieu sieu deschsettevel ann, 
sieu bap al tramattet, in üna dellas principelas citeds d’Germania, 
tar ün da sieus amihs, chi eira stabilieu lo. 

Il scopo per que eira cha Antoni imprendess bain il tudais-ch 
e pratchand lo üna buna scoula, s'instruiss eir nels affers da 
comerci. 

O que füt ün bain dür cumio, e trista separaziun, traunter 
Martina e Antoni, e cura cha Martina al vzet a partir cun sieu 
bap, chi l'acompagnaiva fin a Coira, la paret cha sieu cour as 
s-charpess per mez. 

Pür allura sentit la quaunt ch'ella l'amaiva, e cha sia amur 
per el nun eira pü be l' amur d' infanzia, l'amur d' üna& sour per 
ün frer. 

Duos ans, schi duos ans hol dit ch'el staro davent, dschet 
Martina scufondand a sa mamma, na, me pü nun poss ster duos 
ans sainza al vair, disfortüneda ch'eau sun, pür uossa saint quaunt 
ch’ eau l’ amm. 


Ma la prüma charta d' Antoni als sieus, nella quela eiran eir 
salüds, per sa ,sourina^ portet digia balsam a sa fadia e in- 
creschentünna, sco eir ils divertimaints in compagnia con las 
otras giuvnas, e surtuot sia vaira e intima amia „Annetta F.“ 
giuvnetta da sia eted. 


E usche passettan per ella, eir bain spert ils duos anns, ils 
quels Antoni, sieu amo, passet nel ester, il quel ogni vouta ch'el 
scrivaiva als sieus, inchargiaiva eir sieu bap da la salüder. 


Una saira, cha Hans B. e Marti, eiran arrivos cu'l Stab d'ün 
da lur solits viedis, Martina get eir darcho, sco faiva saimper, 
a güder s-charger e custodir ils chavals. 


Soriand e cun visibel dalet, Maschel Florin, pozand sieu 
maun sün la spedla da Martina, la dschet: 


Sest ma Martina, cha Antoni in sa charta cha he arvschieu 
hoz dad el, nun a't ho neir smancheda quaista vouta, e sco saimper 
sun eir salüds per te, ma sco sgür vezzast, que chi'm renda hoz 
usche containt, ais ch'el ans scriva, cha scha plescha a Dieu, 
schi cha in in mais circa sperescha’l da podair darcho ans 
straundscher a sieu cour e revair sa chera Schlarina e sa 
Martina. 


Apaina cha Maschel Florin fit partieu, Martina curit eir ella 
vers chesa, laschand cha sieu bap e Marti glivran els sulets la 
lavur, e ariveda in chesa lur, digia in sulér comanzet' la a chanter 
dad ot, per cha sa mamma I’ oda: 

Buna nouva! Buna nouva! inefabla per mieu cour. 

Da leidezza, spraunz’, algrezcha, ais el plain e vo sur our. 

E intred in stüva, pigliand ils mauns da sa mamma in sieus, 
darcho Martina continuet a chanter: Buna nouva! etc. Fin cha 
la mamma quasi gritta la dschet: Ma est propi guida bluorda 
despareda, sgür darcho qualche regal, qualche bel fazol cha'] bap 
at ho porteda da Puschlev, sco ch'el fo saimper e spenda bger 
memma per te. | | 

Buna nouva! Buna nouva! inefabla per mieu cour. 

Da leidezza, spraunz', algrezcha, ais el plain e vo sur our! 

Chantet darcho Martina, impe da la respuonder. 

Schi, mamma ameda „buna nouva^, sest chi chi arriva tar 
nus, in be ün mais, be auncha trenta dis, ingiovina,. ingiovina 
spert? 

. Antoni! Antoni! mieu frerin benedieu, giist’ uossa il Sar 
patrun am ho ditta, ch'el ho gieu chartas d' Antoni, ch'el am 
salüda, e nun po spetter il momaint da revair ils sieus, sa chera 
Schlarina e sa Martina, cha in ün mais, al pü tard saro'l quia. 


Schi mamma, schi „buna nouva^ dad algrezcha mieu cour vo 
sur our, vezzast ch'el s'impaisa auncha saimper a me, e nun am 
ho smancheda. O felicited incomparabla, ma queco saro ün mais 
per me pü lung cu ún ann bisest, che me pigler a maun, per fer 
passer il temp, di mamma? 
| Taidla Martina, la dschet sa mamma, dvanteda trista e seriusa, 
scha Sar Antoni arriva, schi sest bain cha tú nun poust pú al 
tüager, ne be al dir Antoni u mieu frerin sco as dschaivas auncha 
davoutas riand aunz cu ch'el parta. 
| Na figlia, uossa stust al dir El e na Tü, e surtuot Sar 
Antoni. 

Tü sest ch'el ais il figl da noss Sar patrun, e per conseguenza 
eir el ais noss Sar patrun, tü sest cha avais complieu ils 19 ans, 
cha nun essas pü infaunts, e surtuot, che crajast cha dschessan 
sa mamma e sa sour, chi aman ch'ün las dia Signuras e tegnan 
taunt a lur tituls, scha udissan cha tü al tüagessast, e dschessast 
be Antoni a lur figl e frer. 
| Tü sest ch'els sun paraints cun las prümas noblas famiglias 
del cumón, e as po dir ch'els sun ils pü richs da Schlarina. 

Tü sest bain figlia, cha nus essans be povers fulasters e 
lur fitadins. 

Na ma figlia, d'üngünas manieras nun poust pü al tüager 
e al dir Antoni, perche el saro uossa ün giuven bain educho e 
plain d'maniera, e tü est la figlia da Hans B., il chavaler. 

E poi, che crajast chi dschessan la glieud, e Sar Antoni el 
svess, scha tü al tüagessast, el chi saro retschercho, e podero ün 
di per duonna tscherner traunter las pü richas, bellas e noblas 
dell’ Engiadin’ intera. | 

Schi, pür memma am sun inachüerta, cha tü am tschaun- 
tschast memma suvenz dad el, e cha tü al voust bain, ma se 
bain, cha tü est radschunabla avuonda, per al lascher our d' testa, 
e nun t'impisser pü ad el, chi sgür riess, e fess forsa eir schnóss 
da te, cun ils oters, sch'el s'inacordschess cha tü'] voust bain. 

Que cha sa mamma la dschet, füt ün cuolp terribel per la 
povra Martina, chi amaiva della pü sencha prüm' amur, quel chi 
auncha aunz sieu partenza suvenz la clamaiva sourina, quel chi 
per ella eira uossa l'Univers, sieu pensier contin, sa vita e 
felicited, quel ch'ella amaiva pü cu se svess. 


Duos grossas larmas, chi gnivan dal fuonz da sieu cour 
culettan gio per sas masellas, quellas füttan la suletta reposta, a 
que cha sa mamma l'avaiva ditta. 


O ella sentiva bain, cha que cha sa mamma la dschaiva eira 
vaira e ch' ella avaiva radschun. 


Disfortüneda, disfortüneda, as dschet ella, schi pür memma 
vez aint cha que cha ma buna mamma disch ais güst e radschuno, 
ma eau lamm e l'amero fin a mieu ultim sospir. 


Schi, disfortüneda, tü Antoni, tü amo mieu, cha be in dschand 
tieu nom mieu cour tressagliva da leidezza e d'amur. Ti chi 
eirast mieu sulet pensier ma vita, mieu tuot sün terra, a Te 
ün'otra podero a' T sorir d'amur, a’ T’ straundscher a sieu cour, 
a T dir mieu a’ T dir amo, sentir tieus leivs pozos sün sieus, 
sentir tieus bütschs e T'ils render pü stens cu'ls tieus, ün’ otra, 
schi ün'otra, chi me nun t'amaro sco eau, e chi non füt ta sour, 
u la compagna da tia infanzia, perche ch'ell'ais richa, nobla, u 
vschina da quia, po esser ün di ta tschernida, ta spusa, la com- 
pagna tia tschernida. 


O perche sun naschida, perche Dieu am ho'l deda vita, digia 
ch’ eau nun poss esser sia, ne l'amer? 


E Martina nun fermet ógl da tuotta not, e cura cha allas 
trais sieu bap s'alvet, per pavler ils chavals da soma, eir ella 
s' alvet, as vestit da dumengias e brancland sieu bap al dschet: 
bap, eau vegn cun te a Tavo e stun lo cun tieu bap e ta mamma, 
mieu non e ma nona, fin cha tü vainst a Tavo l'oter viedi. 


Tuottas supplicas e provas da sieus genituors, per la per- 
svader da desister da sia decisiun, füttan inütilas. 

Na dschet ella, eau nun stun pú qui'a Schlarina, cu cur cha 
 tü cher bap sarost eir quia, e d'uoss'invi vegn cun te e Marti, 
cu'ls chavals da soma, saja a Puschlev, sco eir a Tavo. 

Digia aunz di Martina partit cun sieu bap, ma cura cha sco 
saimper, passand tres Schlarina Marti comanzet a güvler, darcho 
sentitla e pü viva la fadia del depart, e cumio da sa buna mamma, 
ch’ ella avaiva lascho in chesa lur, desoleda, per sia partenza. 

Martina stet a Tavo, tar sieu non e nona, fin cha sieu bap 
e Marti gnittan lo l'oter viedi, e da allur' invi ella continuet ad 
ir regulermaing saja a Puschlev, sco a Tavo, cun sieu bap e Marti 
e gniva da tuots clameda la bella chavalera. 


Ma ün grand cambiamaint as' vaiva eir fat in ella. 


Martina, chi avaunt eira üna dellas giuvnas las pü alegras 
e dalettaivlas dell' intera compagnia, eira dvanteda trista e mel- 
containta, e nun frequentaiva pü üngün oter cu sia intima amia 
Annetta F. giuvnetta da sia eted. o 
. Quella e Mengia (la mamma da Martina) provaivan in ogni 
mod possibel dalla persvader, da lascher dvart quels viedis cun 
sieu bap, e da pigler darcho part als divertimaints della giuven- 
. tünna, ma tuott' lur suplicas füttan inütilas. 


Cura cha Martina turnet a Schlarina cun sieu bap e Marti, 
il terz viedi ch' ella avaiva digia fat cun els a Puschlev e Tavo, 
saviand per sgiir, cha Sar Antoni eira arivo quell' eivna, ariveda 
somm Schlarina, impe d'ir tres la vschinauncha, gett'la sur vi 
Seglias, e da lo in sa chesa, perche ella savaiva bain, cha dalun 
cha Sar Antoni als vzaiva ad arriver cul Stab, schi sch' el gniva 
incunter per als salüder. 


E Martina nun s'avaiva sbagleda, perche scumbod cha Sar 
Antoni, chi eira arrivo daspó duos dis, vzet a cumparair ils prüms 
chavals del Stab, get el incunter a Hans B. e Marti, e zieva als 
avair tuchos maun e salüdos amiaivelmaing dschet a Hans. 


Ais forsa Martina resteda a Tavo, eau crajaiva ch'ella arrivess 
sgür con vus quaista saira, sco chi'm ho dit auncha hoz sa 
mamma. 

Na Sar patrun, dschet Hans, ella ais digia in chesa, ella 
ais passeda sur vi Seglias, per arriver pü spert tar sa mamma. 

O in que cas cuorr dalun alla vair, dschet Sar Antoni tuot 
sadisfat, e pochs momaints zieva el intraiva in stüva tar Mengia B. 


Bunasaira, bunasaira ma Martina, dschet Sar Antoni, in 
strandschand ils mauns da Martina in sieus, o tú nun sest quaunt 
dalet cha he da't revair, e surtuot da' T vair uossa usche granda, 
e suos-ch a't dir dvanteda üna bella e frais-cha giuvna, o tü 
non sest ma. buna sourina (sco cha tü sest cha't clamaiva cur 
eirans infaunts) quaunt ch'eau am he saimper impisso a Te, e als 
bels, insmanchabels dis cha avains passo insemmel, surtuot qui'in 
ta chesa. 

Grazcha Sar Antoni, dsclet Martina cun" visibla emoziun, 
eir el ais gnieu fich grand in quaist duos ans, e tschütta our bain, 
e neir eau nun he smancho la bunted cha el e ils sieus haun 
saimper gieu per me. 


Ma che Sar Antoni, ma che El (dschet Sar Antoni laschand 
ir ils mauns da Martina e cruschand sieus bratschs sün il pett) 
tü chi’ m clamaivast ,mieu frerin cher“ cura cha eirans infaunts, 
am fest uossa l’immens displaschair, la fadia, la rabgia da prover 
da’m dir Sar ed El? 

Ma nun a't trupagiast Martina, di? 

O eau vez bain cha tü nun am voust pü bain, e in be duos 
ans am hest tuottafat smancho, e cha pür memma, que chi m'ais 
gia sto dit, ais vaira, cha nel prüm viedi cha tú hest fat a Tavo, 
cun tieu bap, qualchün cuour a't ho rendida bluorda, despareda, 
trista, insoma instrieda. 

Ma be sapchast ma chera, cha pervia cha a Tavo, hest 
lascho tieu cour e tia orma, schi per que nun hest da smancher 
e ümilier perfin, quel chi fit il cumpagn da tia infanzia chi't ho 
saimper volida bain sco ad üna sour. 

Na ma chera spusina da Tavo, eau nun vógl absolutamaing 
cha tii'm diast Sar e El, inclegiast, e scha savaiva cha til avessast 
pers tuotta simpatia e affecziun, cha tú avaivast per me, aunz 
mia partenza, schi nun gniva neir sgür brich a't disturber per 
a't tucher maun. 

Ma el so bain cher Sar Antoni, dschet Mengia, cha ne Mar- 
tina, ne eau nun sus-chains, ne podains pü al tschantscher sco 
avaunt, uossa ch'el ais giuven creschieu que füss al mancher da 
respet, fess sgür eir displaschair a sa famiglia, surtuot a sa 
Signura mamma e a sa Signura sour, e con radschun tuot ans 
critichess. 

Tuot que sun s-chüsas ch'eau nun admet, ne lasch valair, 
dschet Sar Antoni, eau vógl cha taunt vus eu Martina am dias 
Antoni e tü sco am dschaivas avaunt, e que as he gia ditta, cura 
cha dalun zieva arrivo e avair salüdo ils mieus, sun gnieu tar vus 
as tucher maun. | 

O! vus nun stovais crair, cha saja ün ingrat, e cha hegia 
smancho, cha m'avais servieu da mamma, cha cun amur da mamma 
m'avais saimper arvschieu tar vus e suporto tuots mieus chaprizis 
e noschdets, cura cha, siand infaunt meltrat, eira per usche dir 
saimper in chesa vossa e cun Martina. 

Na, na, eau nun he smancho, cha voss sain m'lio:rendieu 
ferm e robust, cha durante mia infanzia, vus füttas ma vaira buna 
mamma, am soriaivas e'm charezzaivas sco tela, eau nun he 
smancho cha tü Martina, eirast buna e pazchainta cun me, e la 
creatüra, ch'eau il pü amaiva e desideraiva da vair, e me pü nun 
permet cha'm dias Sar e El. 


Ma tuot que cha Sar Antoni fet, per obtgnair darcho (que 
ch'el dschaiva) la confidenza e il bainvolair da Mengia e Martina, 
non servit allas persvader, ellas continuettan al dir El e Sar 
Antoni. 


Digia eiran passos trais ans, daspó il prüm viedi, da Mar- 
tina a Tavo cun sieu bap e daspó l'arivo da Sar Antoni, cura 
ch'ella avet la fortüna da salver Peter B., in al chavand our 
dalla lavina sün S-chaletta. 


E pür memma, durante quels trais ans sa tristezza nun 
avaiva diminuieu, e neir sia immensa e viv' amur per Sar Antoni. 


Ella avaiva saimper. continuo sieus viedis, cun sieu bap e 
Martin, e tres l'adüs e strapatsch, dvanteda ferma e robusta, 
uzaivla las barigls plainas, per las charger sü'ls chavals, a per 
dels pü ferms chavalers. 


‘Kir da tuots gnivla clameda _La bella Chavalera* perche 
ella eira eir üna bella e fras-cha giuvna. 


Que chi surtuot impressiunaiva e imponiva a tuots, eira sieu 
dutsch sguard plain da tristezza e melanconia, e scha per cas ün 
sieu trist sorir, chi la rendaiva auncha pü bella e pü graziusa, 
illuminaiva sa fatscha, quels chi allura la vzaivan, sgür as dschai- 
van: Usche bain, sgür as guardan e as sorian ils aungels. 

Eir arrivaiva suvenz, cha cura ch'als chavalers avaivan 
discusiuns u dispütta, traunter dad els, ün admoniziun, qualche 
pleds da Martina semnaivan darcho la pesch traunter els, e da 
tuots eira ella bain visa, respetteda e admireda. 

Pü d'üna vouta Martina avaiva piglio la ferma resoluziun, 
da nun returner pü, me pü a Schlarina e da ster per saimper a 
Tavo, cun sieu non e nona, ma d'ogni viedi cun sieu bap a Tavo, 
ella returnaiva darcho a chesa, ella nun podaiva as decider da 
ster eir be qualche dis sainza vair quel ch’ ella amaiva pii cu se 
svess, eir sch’ella savaiva da nun esser ameda dad el. 

Be tar sa mamma, ed in compagnia d' Annetta, ch'ella amaiva 
Sco üna sour, chattaivla confort e surlevg a sia immensa fadia, 
schabain cha cun Annetta me nun tschantschaivla da Sar Antoni, 
e cura cha quella (e fich suvenz) al manzunaiva, Martina eir dalun 
tscherchaiva da miider discuors. 


Confidenza d'ün' amia. 


Sco avaiva impromiss Annetta F., la saira cha Martina eira 
arriveda da Tavo, nel viedi inua ella sün S-chaletta avaiva salvo 
la vita a Peter B., ella gnit il di zieva digia bod la saira tar 
ella, aviand (sco l'avaiva ditta) bger, fich bger dalla dir e 
confider. | 

. Bunasaira, ma Martina, dschet ella intrand, sest ma chera 
cha tuot Schlarina, e uossa sgür eir tuott'] Engiadina tschaun- 


tschan be da te, da tieus mauns scurchos dalla naiv per s'gratter - 


our suot la lavina il pover Peter e'l salver d'üna sgüra mort, 
perfin „la Signura“ ho dit à ma mamma ch'ella gnaro tar te a't 
congratuler e't loder, per que cha tü hest fat, saviand ella cha 
me non vest our d. gliesa: 

E sest, cha cur' am tschauntschan da que, schi cha dalun 
am vegnan las larmas, da savair cha tuot a't loda e t' admira. 

E sest, cha diversas mattàs m’ haun digia ditta, cha gnarons 
uossa üna saira tuottas insemel a't suplicher e t' aruver, da gnir 
darcho con nus in compagnia, tü chi eirast taunt alegra e pla- 
schaivla, e tieus spass dalettaivan e devertivan tuots. 

Schi, ma chera, nus quintains da der ils óvs da Pasqua als 
giuvens e vulains cha tü sajast eir tü, be cha tü sapchast, e 
almain quaists duos mais, cha tü nun vest cul Stab e our in que 
melprüvo ,Tavo^ schi sajast eir tü ün po DÉI containta, per amur 
da nus e da ta povra mamma. 

Nischi ma Martina cha tü gnarost, Dumengia saira gnins 
tuottas a't pigler, e scha tü nun vainst da gugent, schi't portains 
fin vi ,la Fuolla*. 

O tü nun sest che bellas vitas cha avains uossa in com- 
pagnia e scha tü füssast, schi per me füss que auncha bain pü 
dalettaivel e tuot pü bel. 

Taidla Annetta, dschet Martina comossa, tú sest bain cha ir 
uossa in compagnia füss per me ún vair suplizzi, e surtuot uossa 
nun vegn, perche sgür pü d'üna dschess cha vegn per cha'm dian 
cha he fat üna bell’ acziun, in salvand il pover Peter, que chi 
fit pú cu mieu dovair, e cha scodün avess fat sco eau. 

O schi, dschet Annetta, tü est saimper steda memma ümla 
e memma buna, uossa hest perfin trupach e fadia, scha qualchün 
a't loda e't congratulescha. | 

O di Martina, continuet Annetta, ais Antoni digia sto quia? 
a't ho el digia visa, daspó cha essas arivos her saira? sco quel 
se ch'el ho eir ün immens dalet, cha tü est salvo Peter, e sch'el 
nun ais auncha gnieu, gnaro sgür eir el forsa gia quista saira a't 
congratuler. 

Eau l' he vis her saira sün la plazza, cur cha essans arrivos, 
el am ho eir tschantscheda, ma nun se propi que ch'el am ho 
ditta. 

O que crai bain, dschet Annetta, apaina il guardast, que 
cha tü fest cun el, ais propi poch bel, e schi ch'el nun merita 
cha tü per usche dir fügiast dad el, quasi suos-ch dir al spre- 
dchast, el usche bun e chi sgür a't voul auncha saimper bain sco 
ad üna sour. 

Cher' Annetta, dschet Martina visiblamaing comossa, laschain 
uossa d'vart mieu viedi e Sar Antoni, e tschantschain dad oter, 
da que cha tü voust, tuot m'ais l'istess. 

Na, ma chera, na, dschet Annetta quaista saira sun gnida 
tar te aposta per a't tschantscher d' Antoni e da te, digia cha 
essans sulettas. 

A te Martina, a te chi m'est pü chera cu üna sour, a te 
suos-ch e végl quaista saira avrir mieu cour, a't quinter mia al- 
grezcha e felicited. 

Eau am Antoni! Schi eau l'am da tuott' la forza da mia 
orma, pü da que ch'eau poss a't dir, el ais uossa per me il tschel, 
lunivers; o ma chera Martina me nun poderost a't fer ün' idea 
da mia amur per el, e della leidezza ch'eau saint uoss' in mieu cour. 

E cu cha quaista mia amur per el ais naschida, e ho piglio 
risch in mieu cour, vógl eir güsta a't quinter. 

Eau poss a't dir cun la pü s-chetta vardet, cha auncha be 
l’ann passo, Antoni nun eira per me pü cu ün oter, e ch'eau nun 
avaiva direttamaing üngüna simpatia per el. 

10 

Ma cura chi murit sa-buna nona, ch'el taunt amaiva, e cha 
vzet sia immensa fadia per ella, saja sü'l led, sco in St. Gian, e 
al contrari dad el, sa sour nun spander niencha üna larma, o! 
allura Antoni am paret ün aungel, am paret dvanto bger pü bel, 
e digia sentit per el il prüm seutimaint dutsch, dalettaivel in mieu 
cour, il contin desideri dal vair e dal tschantscher. 


E que dutsch sentimaint as müdet allura in vaira admiraziun, 
e nella pü sincera e sench' amur per el, cura cha quaist inviern, 
sco gia sest, el mnet gio da Brattas là povra Lombarda e sieu 
infaunt, e sco cha tü eirast güsta ida a Tavo cul Stab cura cha 
que avet ló, schi vógl a't quinter, schi a't quint güsta tuots ils 
detagls da que. 


Antoni eira invido a St. Murezzan ad ün tramegl da ba- 
landeda 


Aviand savieu que, am mettet digia da prüma saira sper la 
fnestra, per al vair a passer, cun sa schlitta. 


El passet pür vers las 8, e podet al vair, perche eira 
cler’ d’ gliina. 


Ah, am dschet tuot trista, el vo uossa cusü a sorir e fer 
Soter ad otras, ed eau ch'il vógl bain, sco cha sgür üngün nun 
po l’ volair, sun quia suletta, sainza podair pú al vair, fin ch’ el 
tuorna damaun amvagl. 


Ma quela füt mia anguoscha e spavent, cura cha poch pú 
da 20 minuts zieva ch'el eira passo, odit darcho la sunaglera da 
sieu chavagl, il scling della quela eau cognuosch sco’l sun da 
noss sains. 


D'ün vair sagl da desparaziun saglit davent da mieu muliné, 
e in passand büttet per terra il muliné da ma mamma, e'l guindel da 
ma nona, chi sco poust bain crair, cun pleds sgrischus, e crai 
perfin cun qualche vers dell' Apocalipse m'haun per usche dir 
cruzificheda, ma tuottüna arrivet a temp tar la fnestra per il vair 
güst auncha a passer, e vzet eir cha sper el sün la schlitta eira 
ün grand paquet plajo aint, nella cuverta del chavagl. 


Anguoscha, che me po bain l'esser arrivo, comanzet a sbregir, 
cur ch'el füt passo, e füt in üna tela agitaziun, e inquitezza, cha 
ma mamma glivret per trametter ma sour tar Anna, lur fan- 
tschella, alla dumander scha forsa Sar Antoni as avaiva fat mel, 
ch’el eira returno pochs momaints ziev’ esser partieu. 

El eira arrivo fin sün Brattas tal bós-ch d'larsch, e lo poch 
dalóntsch della via avaiva’l odieu sospirs, e vis qualchosa d'nair, 
üna spezcha d'grand paquet nella naiv. 

Que füt üna granda fortüna, üna vaira benediziun da Dieu, 
cha Antoni nun temma, ne craja cha sajan rimuors e striógn, 
bain sgür, udind que, e vzand simla chosa, pü d'ün avess fat ir 
il chavagl al galopp, per fügir da lo, e il di zieva avess dit e 
güro e cret d'avair vis e odieu la terribla rimur da Brattas, cha 
pür memma, sco sest eir tü, taunts haun gia vis, güsta in que lü. 

Antoni gnit gio dalla schlitta, tachet il chavagl vi dal 
bós-ch d'larsch e get dalun tar que burlun nair chi sospiraiva 
con vusch d' agonia. 

E quela füt bain sa surpraisa, vzand lo nella naiv (mez 
dschaita dal fraid terribel chi faiva quella saira) tina povra, dis- 
grazcheda Lombarda, cun sieu pitschen infaunt, chi tuottas duos 
sgür e tschert füssan mortas lo, dschaitas dal fraid, durante 
la not. 

Antoni las portet dalun no tar la schlitta, las plajet tuottas 
duos nella granda cuverta del chavagl, e las tachet cun üna sua, 
vi dalla spuonda davaunt della schlitta, allura al grand galopp 
arivet el darcho a Schlarina. 

Fin allas úndesch e mez spettet eau darcho siin fnestra, 
per vair scha el passes per ir al tramegl a St. Murezzan, mal el 
nun: passet pii, el nun get al tramegl. 

Na, na amed' amia, el nun get al tramegl da balandeda, 
inua el sgür da bgers e bgeras eira aspetto cun brama, o na, el 
stet fin las trais la damaun in stalla, cun Anna lur fantschella, 
& sfruscher ils mauns e'ls peis del pover infaunt cun naiv, chi 
eiran mezz dschaits, e dalun arivo, fet el fer ad Anna üna brouda 
cun aint vin, per s-choder las duos povras creatiiras, e cun Anna 
el dresset in ün chantun della stalla ün bun let, cun bisacha e 
materatsch, inua cha las duos povrettas podettan allura reposer, 
e's remetter. 

Duos dis haun els gieu la Lombarda e sieu infaunt lo tar 
els, chi sgür me da lur vita, non sun stedas trattedas sco durante 
quels duos dis tar Antoni e sa famiglia. 

Il terz di al vzet allura darcho a passer sü cun la schlitta, 
inua d'avaunt eira la Lombarda e sa figlina, plajedas nella cuverta 
sper Antoni, chi manadschaiva, e sün la cua della schlitta eira 

tacho il gierl della povretta, nel quel (traunter pans e vidquergia) 
eira aint. del bain da Dieu, a que chi'm ho quinteda Anna. 


Antoni get cun ellas fin sün Malógia (perche l’ infaunt nun 
podaiva chaminer) e lo pajet el ün viturin, chi eira gnieu da 
Clavenna fin sü som cun granezza, per ch'el las maina fin a 
Sta. Crusch. 

E darcho sun steda quasi tuottadi sper la fnestra, per il vair 
a returner, e sco poust bain crair clappet darcho leva testas da 
ma mamma e ma nona, chi dian (e stu dir eir ün po cun radschun) 
cha sun gnida despareda, u bain cha qualche melspiert ais intro 
in me. 

Ma cura, cha vers saira l'he poi vis a passer, e cha am 
vzand sün fnestra el am ho salüdeda cul maun e soriand, o allura 
Martina he cret cha mieu cour giaja giista per mez, e scuffondand 
dad ota vusch am sun bütteda nels bratschs da ma mamma, in 
la dschand: 

O mamma, mamma, ameda mia, el ais bun, ün benedieu, ün 
cour nobel, plain d'cristiauna charited, eau l’ am, o schi mamma 
eau am Antoni da tuot la forza da mia orma, e l'amero fin a mieu 
ultim sospir. 

E poi a te, amia benedida, a te suletta suos-ch auncha at 
confider que cha clam ma beadentscha, cioe ch’eau crai cha eir el 
cumainza ad avair bainvoglentscha per me, el am guarda suvenz 
e am tschauntscha eir pü amiaivelmaing cu avaunt, eir sainza al 
guarder, vez cha a predgia suvenz am guardal, ed eir in com- 
pagnia am pera ch'el am fatscha pü bella tschera cu allas otras. 

O Martina, eau non suos-ch niencha m’impisser ch’ el forsa 
eir m' ama, perche scha savess per sgür ch'el m'amess taunt scu 
ch'eau l' am, schi am pera cha d'algrezcha stovess perder la 
radschun, e di, ma chera, nischi ch'el ais eir ün dels pü amiaivels, 
e dels pü bels giuvens d' Engiadina, nischi cha Antoni sgür suot 
tuots raports rendero fortüneda quella chi avaro la fortüna d'esser 
sa tschernida ? | 

Ün liger pich, s'ün l'üsch d'stüva fet tresaglir las duos 
amias e d'ün sagl tuottas duos füttan in peis. 

Inavaunt! dschet Annetta! Que ais El, dschet Martina! 

La buna saira, dschet Sar Antoni, intrand in stüva, que'm 
displescha propi d'esser gnieu as disturber, ma que nun ais per 
usche dir cuolpa mia, que ais ma mamma, chi avaiva decis da 
gnir hoz tar te ma Martina, per a't salüder e't congratuler, per 

tia bell’ acziun, ma ella ais steda hoz poch bain, e’m ho giaviischo 
cha vegna auncha quista saira a't dir, cha damaun zieva mezdi 
vegnast sainza fall a passer qualche uras con nus, guarda bain 
da gnir, sest Martina, taunt ma mamma, cu ma sour, avessan sgür 
iin grand parmel e displaschair, scha tii nun gnissast. 

Eau nun poss l'imprometter dad ir damaun tar las signuras 
patrunas dschet Martina comossa, perche el so bain cha durante 
quaist temp cha nun vegn cu bap avains fich bger da fer in 
chesa, aunz cu chi cumainza il trer sù terra, e l’arer. 

Ch'al fatscha il bain dallas salüder e las ingrazcher fich da 
ma part per lur bunted vers me, ma que'm'ais propi impossibel 
dad ir damaun tar ellas, siand la mamma a dschurneda, e sco 
ch'el so il bap eir davent cu'ls chavals ch'el e Marti haun mno 
al plaun. 

Vezzast Annetta, dschet Sar Antoni, s'adressant a quella, 
vezzast in che maniera ch'ella saimper am tratta, nonobstante 
mas suplicas e giavüschs. 

Saimper Sar Antoni, saimper El, schi Martina, tü est ün 
ingrata e nun meritast ch'eau hegia taunt afecziun per te, o tü 
nun sest quaunt displaschair cha tü'm fest, in am trattand usche. 

Ed uossa as lasch e part, saviand bain cha duos vairas, 
sinceras amias sco essas vus, haun saimper bger das dir e con- 
fider, ma eir da cour giaviischess cha quels chi pretendan cha 
l'amicizia saja be tin pled vaun, as vzessan quia unidas sco duos 
bunas sruors, sco he gieu il plaschair da's vair eau quista saira. 

Adieu Annetta, adieu ma sourina noscha! 


Priimavaira e arconschentscha. 


Prümavaira! prümavaira! chantaivan digia daspó qualche dis 
ils merls nel god, e las lodolinas, s'ozand sü vers il tschel, dal 
quel ans vain ogni ann benediziun. 

Prümavaira! prümavaira! chantaivan las randolinas sü'ls 
balcuns, la damaun aunz di. Lod e gloria à te , Maun Possaunt* 
chi tuot redschast e guidast, e fest müder las stagiuns. 

Prümavaira! prümavaira! dschaivan las minchülettas, clevinas 
della terra, sortind'sout our la naiv e'l glatsch. 

Prümavaira! prümavaira! Temp da spraunza e d'amur, dschai- 
van las verdas terrenzlas, rachamedas da fluors allegrand il cour 
da giuvens e vegls. 


Prümavaira! prümavaira! O algrezcha, leidezza inefabla, mieu 
cour ais memma plain d'amur, e incomparabla felicited, ch'eau nun 
avaiva auncha me sentieu, dschaiva Annetta F., cligiand qualche 
prümas violettas ch'ella portaiva a sieus leivs, e las plazaiva 
allura siin sieu cour. 


Prümavaira! prümavaira! dschaiva Martina, tuot as daletta 
tuot pera dir: spraunza, amur, nouva vita, be in mieu cour la 
fadia, l’anguoscha, l’affliziun aumaintan e m’atristan più cu me, o 
que'm pera cha uossa l'ama bain pi, disfortiineda, disfortiineda 
ch'eau sun, na, usche nun poss pú suporter la vita, o perche la 
lavina nun am ho sepulida, e libereda per saimper da quist’ an- 
guoscha, o Tú, Segner, hegiast compassiun da me. 


E digia da tuottas varts, as vzaivan persunas ocupedas a 
„trer sü terra“ sün ils nombrus ers da Schlarina, chi s'extendaivan 
da Brattas a Pro. Lizun, fin als ers da St. Peter, Cristulais e 
Suot-Sass, e da Prade fin suot il god dellas alps e Blais. 


E bain bod och quadrias araivan sún las diferentas possessas, 
e (ourdvart las masseras) infaunts, giuvens, giuvnas, vegls e veglias, 
tuot Schlarina, eiran siin ils ers ,zieva suolch“, e ils clings dellas 
grandas brunzinas dels chavals dellas quadrias, e da quels chi 
arpchaivan, s'univan als güvels dels giuvens, e chanzuns dellas 
giuvnas, e saja bucheda, gianter u marenda, tuot avaiva lü sü'ls ers. 


Grandas manglas e flascuns plains d'vin gnivan portos als 
homens dellas quadrias, sco eir als semneders e alla glieud 
,Zieva suolch*. 


Eir Martina, cun sa mamma eira üna damaun ,zieva suolch* 
sün l'er grand da Maschel Florin, cha sieu bap, cun Marti araivan 
que di! El araiva eir ils oters nombrus ers del Sar patrun, sco 
eir ers dad oters particulers. 


Vers las nouv, Martina vzet a gnir qualchün sü dalla via 
da Pradatsch-Sur vers Sasse ed ils ers, inua els araivan. 

O ella cognuschet dalun quella persuna, quell’ eira Sar An- 
toni chi portaiva si il vin allas quadrias. 

E tuot in cligiand si la luozza e’ls charduns, Martina al 
vzaiva a gnir e as aprossmer, e sieu cour battaiva pü ferm, e sà 
zappa giaiva pil spert. | 

Bain bod, gio dal ,Suolch bel‘, Annetta F., chi eira eir lo 
,zieva suolch* siin ün da sieus ers la clamet: 


Martina, vezzast cha vain qualchiin sü per Pradatsch as 
porter il vin per la bucheda, Cognuoschast chi cha quel ais? 

Martina, as volvet vers ella, ma be cun tin segn e cun tin 
sorir plain d’ tristezza, la dschet da schi. 

Bundi Signura Martina, dschet Sar Antoni, cura ch’ el fit 
arrivo tar ella, hoz sun sto eau svess nel muriitsch grand, a pigler 
il vin per nossas quadrias, e poss l'asgürer cha he tschernieu del 
meglier, e he implieu ils flascuns cu’l vin della pitschna buot 
aint a som, cha eir ella forsa cognuoscha, ma sieu bap allura 
cognuoscha bainun. | 

Scha Signura Martina am fo l’ onur da sager dalun ella il 
. prüm magöl, schi'm folla grand plaschair. 

Grazcha, dschet Martina fich agiteda, eau nun baiv vin cu 
eura cha pigliains la bucheda e per il gianter. 

O eau sun sgür, cha scha ün tschert giuven da Tavo, ch'eau 
nun vógl nomner, offriss a Signura Martina ün magól d'vin, schi 
cha eir our d'past e soriand d'amur, ella l’acceptess, dschet Sar 
Antoni riand, uossa savains il motiv della tristezza e melanconia 
da quella chi d'ün temp ans demussaiva affecziun, ed eira la 
giuvnetta la pü alegra e containta da Schlarina. 

Ma eau sun sgür, cha apaina cha Signura Martina arriva 
som S-chaletta schi cha quella misteriusa tristezza svanescha, sco 
las nüvlas zieva l'orizi, e cun ün sorir simil al arch in tschel, e 
als prüms ümids razzs del solagl ella saliida Tavo; chi per ella 
uossa ais bger pü bel cu l Engiadina e surtuot cu Schlarina, 
Tavo-Platz inua cha sieu cour e sia orma sun, eir cura ch’ ell’ ais 
a Puschlev e quia, nel 16 ch’ ell’ ais naschida. 

E que füt mema, per la povra giuvnetta, sieu cour nun 
podet pü retgnair sas larmas chi culettan gio. per sas massellas, 
nel frais-ch suolch del er. 

O dschet ella consterneda, cha otras persunas dian mel da 
me, e que chi nun ais, am fo mel, ma cha El! El! craja que, e 
. vegna fin quia per m'ümilier, o que am s-charpa il cour e'm 
mazza da fadia. ` 

Martina, Martina mia, dschet Sar Antoni (pigliand sieu maun 
e tuot atristo da vair sia immensa fadia), tü est propi auncha ün 
infaunt o nun inclegiast cha he pruvo da't fer rir, tü sest bain 
ma chera, ch'eau a't cognuosch mema bain, e me nun he cret 

que chi ais sto dit da te in merit a que giuven da cuour, eau se 
cha tü est üna breva, buna e virtuusa giuvna, pardunam scha 
t'he fatta fadia, nischi cha tü'm pardunast e'm voust auncha 
saimper bain? : 

Ed uossa a't lasch, e se cha tü'm pardunast, eau stógl 
auncha ir fin sün ils ers da Truoch cun I’ oter flascun inua ais 
noss' otra quadria. 


Adieu ma Martina, di'm eir tü adieu, uschigló nun part. 
Adieu! dschet ella be bassin, e in sieu cour: Adieu amo mieu. 


Ma ella savaiva bain, cha Sar Anton in giand sü'ls ers da 
Truoch tar l’otra quadria, passes sii per il Suolch bel e’s fermess 
lo, per tschantscher ad Annetta. 


E sainza as volver savetla ingioviner, cura ch’el eira arrivo 
sper ella e’s volvand, vzet ch’ella nun s’avaiva sbagleda. 


Schi, els eiran uossa lo insemel, as tschantschaivan e’s 
soriaivan. 


Annetta avaiva smiss da druver la zappa, ad ella uossa bain 
poch limportaiva, scha Ia luozza e'ls charduns restaivan nel suolch, 
quel ch'ella amaiva eira passo aposta sü per il Suolch bel per 
gnir a la vair. 


O lònch nun sto'l eun ella, na lónch nun po'l ster, as dschet 
Martina perche el stu ir spert tar l' otra quadria, e sieu cour füt 
surleivgio, cura ch'ella as volvet darcho e vzet cha Sar Antoni 
giaiva digia sü per l'oter chincher. 

Cura cha a mezdi Martina e Annetta füttan insemel per la 
posa ziev' il gianter, Annetta la dschet: Sest ma chera, cha An- 
toni as ho fermo bger pü lónch tar te cu tar me, a't ho parfin 
pigleda il maun e paraiva d'avair bger da't dir, e d'esser fich 
animo, e perfin in partind da't suplicher u a't dumander pardun. 


O pür sapchast cha scha nun savess cha s'avais saimper be 
amos, sco s'aman frer e sour, e cha uossa tü (sch'eir nun se per 
quel motiv) hest per usche dir pers tuott’ affecziun e bain vulair 
per el, schi cha füss passabelmaing dschigliusa da te. 


Cura cha l'arer chi da que temp düraiva bain lónch füt 
glivro e scumbod cha la via da Bernina füt darcho libra da naiv, 
Hans B. Martina e Marti, partitan per Puschlev lur priim viedi 
da sted, cul Stab, e trais dis zieva partitan per Tavo, pernotand 
a Susauna. 

Cura ch'els füttan arrivos a pocha distanza da Platz inua 
saimper s-chargiaivan il vin, Marti dschet in as fermand: Eau 
nun se scha’m sbagl, o survezz, ma que’m pera da vair bain 
bgerra glieud a gnir si della vschinauncha vers nus. 


Que ais vaira, dschet Martina a sieu bap, chi so inua cha 
quels vaun da quaist’ ura, probabel as ferman al ,Dürrenboden* 
e passan damaun a bunura la muntagna. 

Ma bain bod quella compagnia fiit sper els, ed eir bain bod 
Martina füt dallas giuvnas e giuvens da Platz cuverta da fluors, 
chi tres il Stab da Pontresina, arrivo il di avaunt, eiran stos 
prevgnieus da lur arrivo. 

Eviva Martina, nossa chera convschina, chi ho salvo Peter, 
clamaivan tuots in la tuchand maun. 

Nus essans gnieus tuots insemel, per t'artschaiver, t'in- 
grazcher e't dir cha pü chi me est darcho la bainvgnida tar nus, 
dschet Courad B. sco eir per a't dir cha Peter ais uossa our 
d'prievel, e bain bod podero darcho ir cul Stab. 

E circondeda della giuventüna chi clamaiva: ,Eviva nossa 
chera Martina^ e Marti güvland, e Hans B. cridand d'emoziun e 
d'algrezcha, l'intera compagnia fet sia intreda in vschinauncha, 
inua as po dir tuot Platz era raduno, per als beneventer ed 
artschaiver. | 

E cura cha Martina salüdeda da tuots füt intreda in chesa, 
inua s-chargiaivan il vin, bain bod arrivet Peter lo, cun sa mamma, 
sa nona e sas sruors. 

Ad essans gnidas cun noss figl, per vair scha sorta auncha 
saung da quels mauns benedieus, chi haun salvo la vita a noss 
amo infaunt, dschet la mamma da Peter, scuffondand, e strandschand 
cunter sieu cour Martina chi eir ella comossa nun podet la re- 
spuonder oter cu unind sas larmas allas sias. 

O vóglia il Segner at der in tschel la peja, et benedir sün 
terra ameda creatüra, dschet la nona da Peter. 

Grazcha, grazcha, la dschet Peter spandand larmas d'arcon- 
schentscha e portand ils mauns da Martina a sieus leivs. 

Cura cha returnand da Tavo da lur prüm viedi da sted, 
Martina, Hans B. e Marti arivettan cu’l Stab a Schlarina, tuot 
curit sün porta u sin fnestra, per ils vair a passer, perche ils 
chavals eiran tuots stos inpüschlos cun ,Alpenrosen^, dalla giu- 
ventüna da Platz, e Marti daiva tels güvels, cha tuot dschaiva: 
que pera cha Marti hegia quaista vouta bainischen sligerieu las 


— 154 — 


trinchettas, ma ün vzaiva tuottüna ch'el eira sóli, e ch'el güvlaiva 
be d'algrezcha. 


E a tuots Marti soriand da dalet dschaiva: Ils chavals e 
nus essans stos impüschlos dalla giuventüna da Tavo-Platz e eau 
giivl, e sun mez bluord d'algrezcha, perche cha Martina ais steda 
arvschida cuour, sco cha me iingiin nun fiit auncha arvschieu. 


Pür tard Hans B. e Marti avettan glivro da s-charger e 
custodir ils chavals perche a tuots quels chi arrivaivan lo, Marti 
cumanzaiva da capo als quinter tuot que chi eira sto fat dalla 
giuventüna e da |’ intera vschinauncha per artschaiver Martina, e 
dschaiva, finind il requint: 


Na, tina chosa simla, bella, d’alegria, e tuottiina curiusa, 
chim faiva crider eir scha güvlaiva sco'n desparo, nun he me 
vis, udieu, ne me sentieu, e me nun smauncharo que fin cha viv. 


Las imsüras, sün l'Alp da Statz. 


Las imsüras sün l’ Alp da Statz, avaivan per il pü lô il di 
zieva las imsüras dellas otras Alps da Schlarina, e que per motiv 
cha usche la giuventüna podaiva pigler part allas duos festinas. 


Eir per las imsüras nel Alp da Statz la giuventüna as de- 
vertiva saimper pü cu per las imsüras nellas otras Alps, siand lo 
reunida nell istess Alp l'intera compagnia, e sgür eir causa il ló 
inchantaivel ,Il plaun da Statz*. 


E chi vers la fin d' Gün, vezza il plaun da Statz in sa vaira 
pumpa e magnifizenza, cuvert da innombrablas fluors parfümedas, 
e üna flora richa ed admirabla disch sgür sco eau: dalóntsch as 
po ir, per vair tin plaun, iin 16 usche romantic e bel. 


Schi! quella granda, vasta, verda planiira, inquadreda pertuot 
d'ün god bel e prosperus, quella quietezza chi regna lo, que 
chaunt da millis utschelins divers, chi eir els prefereschan que lö 
grazius al rest del god, que coloss Plazers chi pera sa fortezza, 
plescha immensamaing eir als esters, e bain pü al vair Schlarinais, 
per quel il plaun da Statz ais il plaun incomparabel. 

Pochs dis zieva cha Martina füt arriveda a Schlarina, dal 
viedi a Tavo inua ella füt festageda da l'intera vschinauncha, 

avettan ló eir que ann vers la fin d'Gün, las imsüras nel Alp 
da Statz. 

Il lò da reuniun della giuventina da Schlarina eira aint 
Sur-Punt tar la chesa Beeli allas trais e */, la damaun. 

La giuventüna da Crasta passaiva per Islas, e la semda del 
leih da Statz, e las duos compagnias as fermaivan e's spettaivan 
tar il leih da Statz, sper la Fontauna arsainta inua eira l'üsaunza 
cha ils giuvens regalaivan allas giuvnas il prüm senin anisetta 
u perfett amur e quella posa guiva clameda la posa del senin. 

E'ls güvels dels giuvens da Schlarina respondaivan als güvels 
dels giuvens da Crasta, passand ils prüms per la via da Riva 
d'god e Palüd chape, ed ils oters per la senda. 

Circa allas quatter, las duos compagnias eiran radunedas 
intuorn la Fontauna arsainta, e il solit senin gniva distribuieu 
allas giuvnas. | 

Perche nun ais Martina gnida cun vus? dschet Barbla B. 
a Annetta F., e schi ch'eau se ch'ella vain hoz eir ella ad im- 
süras, her saira füt ün momaint in chesa tar els, e he vis Mengia 
sa mamma, chi preparaiva la chavagna, perfin am dschett' la 
ch'ell'ais propi containta cha Martina s'hegia decisa eir ella da 
pigler üna vouta part ad ün divertimaint, cun la giuventüna, que'm 
pera ch’ell’avess bain podieu gnir eir cun vus, ma daspó que 
famus prüm viedi a Tavo, nun ho’lla neir me pü fat ünguotta sco 
las otras. | 

Ella gnaro cun sa mamma, dschet Annetta F., ma ch’ ella 
vegna per as devertir cun nus, nun crai. 

O que savains bain eir nus, dschet Barbla cun dispett, e tü 
chi est sia intima, e sumamaing in sas confidenzas, savarost forsa 
eir perche ch'ella nun as deverta pü con nus, e'l motiv da quista 
tristezza e continua tschera gramazchusa, scha füss forsa quia 
con nus ün tschert bel giuven da Tavo-Platz, schi scomett ch' ella 
füss eir digia co con nus, e alegra, containta e rianteda da spass, 
sco ch'ell'eira avaunt, che m'in dschais, mattas? quella ho amuors 
multo stippas e poch alegras, chi faun rir tuot'la glieud e chi 
cun radschun la critichan. d 

Taidla ma Giunfra Barbla, dschet Sar Antoni indigno, uossa 
üna vouta per tuottas a't giavüsch da nun tschantscher da Mar- 
tina, sco fest saimper cura ch'ella nun ais preschainta, e que ais, 
sco dian tuottas be tü chi hest invento quist' istorgia ch'ella saja 
inamureda da Conrad B. da Tavo, e ch'ella giaja cu'l Stab be per- 

via dad el, que chi ais trid da ta part e na vaira, perche dalun 
ch'els arivan al Platz, Martina, sainza niencha güder s-charger ils 
chavals parta per ,Frauenkirch^ inua sün sa nona e non, ch'ella 
taunt ama, e chi saimper la giavüschan da ster cuour cun els. 


Martina ais conschida da tuots per üna degna, onesta e 
virtuusa giuvna, e que ais trid e mel da ta part d'inventer man- 
zügnas a sieu daun. 


Mo, mo pür quieta't e calma't, mieu Sar Antoni, dschet 
Barbla dvanteda purpora dalla rabgia, eau nun sun steda duos 
ans gio pel Tudais-ch, ad imprender il viver del muond, la maniera, 
e che se me d'oter ma per que nun he tuottüna bsógn da tas 
lezchas e rimprovers, e crai da vair ün bun po pü cler e pü 
dalóntsch cu tü, perche que voul allura propi esser naschieu cun 
sü palpagiauna spessa almain duos daints, per nun vair cler in 
quist poch bel affer. 


Cura ho comanzo tar Martina quaista vaira, u finta tristezza, 
e cura ho'lla piglio quista resoluziun da nun gnir pü in com- 
pagnia, e pigler part a noss devertimaints e tramegls? ` 

E bain scha tii nun sest que, schi a't dscharo eau cu cha 
il tuot as passet: 


Que füt circa ún mais aunz cu Cha tü arivast sü dal Tu- 
dais-ch e zieva esser returneda da sieu prüm viedi a Tavo, inua 
ella stet och dis tar ils sieus. 


Perche ho ella güst' allura piglio e clappo quist anguoscha 
dad ir cun sieu bap cu'l Stab, e me nun lasch' our ün viedi? 


Eir eau am sun informeda, e he domando a da quels chi 
saun usche bain e megl cu Marti, que chi's passa cuour, e tuot 
so cha Conrad B. ais il pü bel giuven dell intera val, e la fo 
bella tschera, e poi, be per vair que cher non e chera nona, 
Giunfra Martina nun vo parfin l’ inviern cu'l Stab, in prievel da 
lavinas e burascas. 

Schi mieu Sar Antoni taunt cler vez eir eau, e vezzan 
tuottas sco eau, e que voul propi esser orv, u serrer ils ógls da 
gugent, per nun vair cler in quist affer, e cha que ch'eau di 
ais vaira. 

Schi! tuot so cha Martina, chi's ho probabel ella missa nom: 
„La bella Chavalera*, ais inamureda narra da Conrad, e do eir 
provas da que ogni di. Nischi mattas cha dschais eir vus 
sco eau? 


- 

Partenza, partenza, sbregit Gian B. F. digia las quatter 
e 1), e allas tschinch comainzan a mundscher, e siand cho d' alp 
 Stógl esser lo. 


E l'intera compagnia as mettand in viedi, füt eir con que 
miss fin alla discussiun, traunter Barbla B. e Sar Antoni. 


Cura cha per la via da Statz la compagnia comanzet ad ir 
nel god vzet ella auncha a comparair, in fatscha alla via d' An- 
drea Gobet tina nombrusa compagnia chi gniva eir ad imsüras, 
e traunter quels eiran eir Martina e sa mamma. 


Chavo Martina! evviva Martina clamettan Sar Antoni, Anneta 
e bgers oters, e darcho comanzettan ils güvels, chi rimbombaivan 
tres il god. 


Arrivos nel alp da Statz,. ün quart d'ura aunz cu la com- 
pagnia da Martina e sa mamma, la giuventüna vzand 'ad arriver 
Martina our del god sü'l plaun e a gnir vers l’alp, giuvens e 
giuvnas la curittan incunter per la salüder, be Barbla B. e ün 
per da sas intimas restettan nella tegia, ocupedas a metter sü’l 
fó la chüderoula granda, per fer il caffe. 


Bainvgnida, bainvgnida sajast, Martina, la dschettan tuots 
la tuchand maun, o tü nun sest l’ immens dalet ch’ eau saint da’t 
vair hoz con nus dschet Annetta e generela füt l'algrezcha dalla 
vair darcho üna vouta unida alla compagnia. | 


Ma Annetta nun s'avaiva sbagleda, cura ch'ella dschet a 
Barbla B., ch’ella nun craja cha Martina saja gnida ad imsiiras | 
per Gees part a lur devertimaints. 


Dalun zieva imsüro e bavieu il caffe, Martina get cun sa 
mamma e otras duonnas, sün la graziusa collina ombrageda da 
vegls dschembers, a dretta dell' alp, e lo comanzet cun las otras 
a fer s-chagna e discuorrer allegramaing. 


Sainza as fer aruver Martina avaiva consentieu al giavüsch 
da sa mamma d'ir eir ella ad imsüras sün Statz, saviand ella 
da podair lo vair, scha vairamaung Antoni faiva bella tschera a 
Annetta, e scha eir el forsa digià l'amaiva. 


Per las imsüras nel Alp da Statz cura cha l'ora eira bella, 
ogni aun vers las 8 e mez la damaun, la giuventüna partiva da- 
vent dell'alp per ir a manger la flur (gramma) sün il margun 
dell' alp, sün Platzers, dal quel aunch' uossa as vezzan las rovinas 
inmez ün bel e grazius plaunin d'ün verd stupend. 

Intaunt cha las giuvnas preparaivan las tovaglias e vidquer- : 
gia sün il verd tapet, ils giuvens giaivan ún tóch sur il margun, 
e lo cun ramma secha invidaivan iin grand f6 chi gniva vis a 
Schlarina, ed eira iin saliid a Schlarina, e il segn ch’ els as met- 
taivan a maisa per manger la flur. 


Cura cha eir que di l'intera compagnia füt pronta per partir 
pel Margun, Annetta, Sar Antoni e otras giuvnas e giuvens gettan 
tar Martina alla giavüscher d'ir cun els, ma ella refüset lur invid, 
e Barbla B. tuot sadisfatta, dschet darcho: eau's he saimper dittas 
cha que nun ais üna dretta chosa cun Martina, e cha zieva sieu 
prüm viedi a Tavo nun so'lla fer pü ünguotta sco las otras, alla 
fin glivraross bain per vair aint tuots cha l'istorgia da Conrad 
nun ais inventeda da me. 


E Martina vzet cha gia in partind Sar Antoni avaiva piglio 
il bratsch d’ Annetta e portaiva el sa chavagna. 


Cura cha la compagnia füt svanida nel god, Martina dschet 
a sa mamma ch'ella giaiva gio vers l' Acla a cler ,Alpenrosen^ 
e otras fluors, ma apaina passeda il plaun e intreda nel god sur 
l' Acla, get'la vers l'ova ditta: ,della Cungiroula^ passet sur vi 
lovel, e da lo saimper nel god, get our per la costa, a snestra 
del plaun, d'inua ella bain bod vzet la compagnia chi arrivaiva 
sur il god, sün ,Platzers*. 


Sar Antoni daiva saimper il bratsch a Annetta e portaiva 
sa chavagna, ella vzaiva ch' els suvenz as fermaivan e's tschan- 
tschaivan e sgür as soriaivan d'amur e da bainvóglenscha. 


Disfortüneda, disfortüneda, as dschet ella, o schi pür memma 
uossa nun ais pü dubi, eir el la voul bain, e bain bod la dscharo 
ch’el l'ama, bain bod els saron impromiss, e passaron insemel 
las sairas e mezzas nots as dir quaunt ch'els s'aman, bain bod 
saron unieus per saimper. 


O allura nun poss pi ster quia in mia ameda Schlarina, 16 
benedieu inua siin naschida e he passo mia infanzia taunt dalet- 
taivla cun el. | 


Na me pü nun poss viver, nel ló inua el saro unieu cun 
ün’ otra, me pü nun poss viver quia, e assister a lur algrezceha e 
felicited, a lur publicaziun e nozza, invideda eir eau, e sforzeda 
dad ir als vair as sorir d'amur, e odir las congratulaziuns da tuots 
els giavüschs da benediziun in lur uniun. 

| E la povra disfortüneda creatüra, as schantet davous ün 
grand dschember, cuvrit sa vista cun sieus mauns, e scuffondand 
dad ota vusch dschet: 


O disfortüneda, disfortüneda ch'eau sun, o Dieu bun, perche 
hest permiss ch'eau al cognuoscha e ch'eau stóglia l'amer, o perche 
he da soffrir pü cu tuottas otras creatüras, o Antoni, Antoni amo, 
amo mieu, eir scha tü sarost d'ün' otra e l'amarost, eau t'amaro 
tuottüna fin a mieu ultim sospir. 

E usche Martina stet lo, fin ch'ell'udit ils güvels da quels 
chi eiran arrivos ils prüms tal Margun. 

Allura returnand dalla via percurida, as lavet ella la vista 
e'ls ógls nel ovel della Cungiroula per cha nun vzessan ch’ell’ avaiva 
crido, e bain bod arrivet tar sa mamma, portand qualche fluors, 
ch'ella per s-chüsa avaiva clet. 

Zieva avair mangio la flur tal Margun, la compagnia partit 
da lo, per la solita spassageda del di d'imsüras, tar la ,Latta 
secha^, in fatscha a Pontresina, e scumbod cha Pontresina füt in 
vista, füt dals giuvens darcho invido tin grand fö, cht serviva 
ogni aun d'invid als giuvens da Pontresina, per ch'els vegnan a 
passer il zieva mez di, cun els nel alp da Statz. 

Vers las desch e mez, l'intera compagnia, chantand e riand, 
gniva aint per il plaun da Statz, e bain bod arrivettan tar F Alp 
tuots impüschlos dad ,Alpenrosen* e violettas. 

A mezdi, nel momaint cha las masseras eiran in fatschendas, 
per preparer il ,ris e lat^ arrivettan ils giuvens da Pontresina 
gio somm l'era del alp. 

Ma granda füt la surpraisa da tuots, da vair cun quels eir 
duos giuvens esters, cha üngün d'els nun contschaiva. 

Quels eiran Conrad B. e sieu frer Peter, chi me nun eiran 
auncha stos in Engiadina ed eiran gnieus aint da Tavo, cu'ls 
chavalers da lur bap, per vair l' Engiadina, nel temp da sa vaira 
pumpa e bellezza, e da lo quintaivan d'ir ún viedi a Puschlev e 
in Vuclina. 

Arvschiens amiaivelmaing a Pontresina dals amihs da lur 
bap, els füttan que di invidos dals giuvens da Pontresina ad ir 
cun els sün Statz allas imsüras, saviand bain ch'els füssan ils 
bainvgnieus, sch'eir eiran esters. 

Eau he il plaschair da's preschenter Conrad e Peter B. ils 
duos figls del ,Landamma" B. da Tavo-Platz, dschet Gian S. als 
giuvens da Schlarina ch’ils eiran ieus incunter fin gio somm l'era 

dell alp, e taunt ils duos frers D. cu'ls giuvens da Pontresina 
füttan amiaivelmaing arvschieus da tuots, in speziel da Sar 
Antoni, saviand cha sieu bap, Maschel Florin, eira amih del 
landamma B. 

O que füt ün momaint indiscrivibel traunter las giuvnas, 
durante cha gio somm l'era, ils giuvens tschantschaivan als nouvs 
arrivos, e duos dels quels üngünas nun contschaivan our d'vart 
Martina. 

Chi me sun quels duos esters? als coutschais? chi paun quels 
bain esser? be Antoni pera als salüder e tschantscher pü amiaivel- 
maing e'ls cognuoscher, chi so d'inuonder ch'els vegnan, ah! che 
bels giuvens surtout il grand, a peran d’esser Tudais-chs; o Dieu, 
Segner, che buonder o be cha gnissan uossa, che me d’important 
haun bain noss melniitzs dals dir, e’ls fer ster taunt cugio, possan 
me fer oter, eir els cura cha comainzan saun bajaffer e der della 
laungia, na be nus, ah, ah, uossa vegnan, schi, a vegnan. 

Ma immensamaing stupefattas fiittan tuottas cura cha ”ls 
giuvens gnittan vers l’ alp, da vair cha Martina als get incunter 
soriand e tuchet maun amiaivelmaing als duos esters, in als dschand 
per tudais-ch; cha sajan ils bainvgnieus qui’ tar nus, queco ais 
propi üna visita inaspetteda, na, me pü nun avess cret d'avair il 
plaschair da'ls vair hoz qui' tar nus. | 

Eir Conrad e Peter la salüdettan fich amiaivelmaing, e con 
grand dalet da la vair, sco ho saimper scodün chi, arivand tar 
üna societed, della quela el nun craia da cognuoscher üngün, vezza 
as aprossmer d'el el salüder qualchün ch'el cognuoscha. 

Eau he il plaschair dallas preschanter Sar Conrad e Sar 
Peter B. ils duos figls del landamma B. da Tavo, chi sun gnieus 
per vair l' Engiadina, e cha la fortüna ans ho mno hoz quia a 
pigler part a nossa festina d'imsüras dschet Sar Antoni. 

E las giuvnas gettan tuottas als tucher maun e'ls salüder 
amiaivelmaing, sco eir als giuvens da Pontresina. 


Allura nell' alp as passet darcho qualchosa d'anguschagius, 
d'indiscrivibel traunter las giuvnas. Chi curiva d'üna vart, chi 
dall'otra domandand, tscherchand, quellas chi avaivan las coppas 
las pü bellas, sduns d'argient, zücher gross, ils pü bels curtels, 
ils mantins ils pü alvs e pü netts, tovaglias grandas, plats alvs, 
michas interas, las strizlas las pü bunas, tóch d'rost grand e na 
nizzo, senins cun fluram ect., insomma, Gieri, il sain, chi nun 
savaiva ünguotta del arrivo dels duos esters, crajaiva propi cha 

dandettamaing tuottas füssan gnidas bluordas, narras desparedas 
e comanzet a sbregir: „ma Dieu "ns a parchira, che Leben" es 
quaist, scha fieug fiss ign alp, schi persgir nun dessan simils 
sagls e fessan simla canera, usche poss eu buea far puonna, ch'als 
limaris survegnan bucca scotta a dret temp, eau vomal a clamar 
il cho d'alp, schi nun glivran quist trement girar e saglir sco 
vadis cura han muos-chias e's mida l'aura.“ 


Cusgledas da Sar Antoni e'ls oters giuvens, las giuvnas 
plazzettan püssas tovaglias üna sper l'otra, nel ló il pü planiv e'l 
pü sütt suot l'era dell alp, e sün quellas füt miss maisa per 
l'intera compagnia. 

Bain bod zieva l'arrivo dels giuvens da Pontresina e dels 
duos frers B. füt servieu il ,ris e lat^, e ils solits tratts dad 
imsüras. 

E bella eira quella maisa, in mez al plaun sü'l frais-ch verd 
tapet (guarnieu e rachamo da millis d’ fluors), e circundeda dal- 
l'intera alegra compagnia. 

E'ls prüvos chantuns da Statz, psalmodaivan lur variedas 
melodias, per alegrer ils nombrus giasts, chi que di eiran gnieus 
in visita tar els. . | 

Eir Martina avaiva stovien pigler part al gianter della 
giuventüna, chi da Sar Antoni eira steda plazzeda sper Conrad B., 
chi la conschand daspó lónch, füt fich sadisfat d'esser a maisa 
sper ella. j 

E bain, dschet Barbla B. a duos da sias amias, plazzedas 
sper ella, che s' he dittas? uossa tuot po vair, cha que cha he 
saimper dit ais vaira, eir quist bel, fin Sar Antoni! vzais cu cha 
ella al tschauntscha soriand, avais me vis da Martina úna simla 
tschera da beadentscha ch' ella ogni taunt voul zupper in fand la 
trista, ma ün vezza cha l'algrezcha la sorta dals ógls. ' 

Na, mas cheras, Barbla nun ais naschida aint in ün sach, 
ne cun sü murlas d' terracotta sü'ls ügls. 

Ma que cha stógl poi confesser, ais cha Giunfra Martina 
nun ho poi taunt nosch gust, perche sgür eir vus dscharos e 
chattaros sco eau, cha quist Conrad ais üna bellezza d' giuven, 
pü bel da que cha tuots al dschaivan, ed uossa nu'm fatsch pü 
da buonder brich ne sich, scha daspó trais ans la chavalera voul 
ir saimper cu'l Stab, e passa la muntagna per ir al vair, ed ais 
narra, bluorda, despareda dad el. 

11 

Vzarost cha quista saira vain eir ella a soter sco fains 
saimper la saira d'imsüras, e la priima in stiiva da sot saro ella. 

Zieva il gianter (nel romantic plaun suot l'alp) füt do prin- 
cipi als differents gós: Craunz-Cros, Mantunets, ils Gierls, Krüzer 
d'ova, ils pains ect, e zieva imsüro e bavieu il caffe, sin pro- 
posta da Sar Gian S. da Pontresina, lintera compagnia partit per 
Pontresina. 

Plaschaivla e dalettaivla füt per tuots quella spassageda da 
saira, tres l'inter plaun da Statz, il god, punt ota e Pontresina, 
inua in chesa S. füttan arvschieus amiaivelmaing e bain trattos. 

Eir bella, inchantaivla füt lur spassageda, per ir a Schlarina, 
passand sper ils pros Bel vair, tres Choma, Palüd chappe e Riva 
d'Eod, cun sia admirabla vista. 

Vers las 8 digia, giuvens e giuvnas eiran radunos nella 
stüva da sot, be Martina nun eira. 

Vezzast Barbla, cha quaista vouta nun hest vis cler, la 
dschettan ün per da sias intimas, Martina nun ais gnida, e sgür 
nun vain. 

O mas cheras, dschet Barbla cun dispet, Martina ais pü fina 
da que ch'ella pera, e nun vain al bal, per pruver cha que ch'eau 
di dad ella saja fos, e poi eir perche ch, ella so fich bain cha 'ls 
giuvens cura ch'üna matta batta ün po fraid cun els, sch'els haun 
simpatia per ella, schi cha dvaintan mez bluords, e pü inamuros 
cu me, e scomett ch'ell'ais uossa in chesa tuot in larmas, l'aviand 
forsa eir sa mamma (chi avaro udieu l'istorgia da Conrad) scu- 
sgleda da gnir. | 

Nonobstante ils giavüschs e suplicas da Annetta, e da sa 
mamma, Martina nun get al tramegl, e Barbla avaiva eir in- 
giuvino güst ch'ella eira in larmas in chesa sia, perche arrivand 
a chesa tar sa mamma, Martina l' avaiva quinteda tuot que chi's 
eira passo durante il di e lur spassageda a Pontresina, alla quela 
eir ella, dand il bratsch a Conrad, avaiva stovieu pigler part. 


O mamma, mamma la dschet ella scuffondand, schi eir el 
l'ama uossa, a nun ais pü dubi, l'inter di ais el sto cun Annetta, 
e saimper as haun tschantschos as soriand d'amur e bainvóglen- 
tscha, o tü vzarost cha bain bod lur impromissiun avaro ló, o 
allura mamma nun podains pü ster quia a Schlarina, allura giains 
à ster cuour tal non e la nona, o quaunt ch'eau he soffert hoz 
mamma ameda, me pü nun poust t'imaginer, o quaunt sun bain 
disfortüneda. 

La damaun zieva a bunura Annetta gnit tar Martina e 
soriainta d'algrezcha la dschet: o scha til savessast ma chera, cu 
cha'ns avains devertidas quaista not, schi fiissast gnida eir tü sgür 
e tschert, e quels duos giuvens da Tavo sun bain pulits. e schar- 
mants, e haun dit a Antoni, a me ed eir ad otras, ch'els me nun 
smancharon il bel di e dallettaivla saira ch'els haun passo a 
Schlarina, sco eir la graziusa acoglenza e bunas manieras della 
giuventüna. 

E poi be cha ti sapchast ma chera, cha Sar Conrad am ho 
salmper tschantscheda quasi be da te, e be in bain, e'm ho ditta 
cha que’l displescha bain cha tü nun sajast gnida al tramegl, e 
sest ma Martina, cha uossa crai quasi eir eau que chi disch Barbla, 
cha tü'| vezzast gugent, ma eir sun quasi sgüra ch'el ais piglio 
aint per te e't voul bain, e que'm ho ditta eir Antoni. 

O che bellezza d'giuven cha que Sar Conrad ais, dalóntsch 
as po ir per vair üna persuna usche bella e graziusa, schi ma 
chera, uossa pür evra'm tieu cour, e di'm cha tü'l voust bain eir 
tü, e d’avaunza giaviisch cha’l Segner benedescha voss’ uniun, 
Msc Martina cha tü'l voust bain? 

Adieu Martina, adieu, eau poss bain a't dir cha me da ma 
vita nun he auncha passo ün di e üna saira da leidezza e d’ al- 
grezcha sco her, eau crajaiva propi d'esser in tschel. 

O eau crai bain, ch'ella as crajaiva in tschel, as dschet 
Martina cura ch'ella füt partida, El! El! la soriand d'amur füt 
la leidezza e il tschel per ella. 


Confidenza e Cour schmacho. 


Per ün bel e quiet di d'October, Hans B. e Martina, sa 
figlia, gnivan insemmel davent da l'usteria da Bernina, zieva il 
Stab, vers Schlarina. 

Il tschel eira serain e d'ün blov pü s-chür e pü bel cu da 
sted, e quella quietezza, e la mort nella natüra chi in quella 
stagiun atristan pü u main l'anim d'ogni ün, impressionaivan eir 
vivamaing Martina. 

Marti eira resto all’ usteria per tschantscher aunch’ tin mo- 
maint cu’ls oters chavalers. 

E bain dschet Hans a Martina, quista saira se cha sarons 
ils bainvgnieus e bainvis a Schlarina, portand ils priims maruns 
e il prúm vin dutsch, e sco saimper he eir pino la trinchetta 
d'vin dutsch e ils maruns cha porterons a ,Frauenkirch* al non 

e alla nona, sco fains ogni ann. 

| Ma di'm uossa propi chera figlia, nischi cha tü vest uossa 
gugent a Tavo, na be per vair mieus buns vegls, ma eir ün po 
per via da Conrad B. sest ch'el a't vezza gugent, e cha ogni 
vouta cha arrivains ais el lo ans spetter, e ans güder s-charger 
il vin, e perfin am domandet l'ultima vouta, scha que ais el chi't 
fo temma, partind tü dalun per ,Frauenkirch*, cura cha arrivains, 
e cha apaina il saliidast. 

Sest figlia, cha Conrad ais al dir da tuots, auncha pú brev 
e pii bun cu bel, e cha dalla vart da ma mamma essans auncha 
ün po paraints? | 

Schi Martina, que ais mel da ta vart da'l artschaiver cun 
taunta fraidezza el, ch'eau se per sgür chi't voul bain, e scha 
tül demuossast be ün po d' bainvóglentscha u simpatia, schi poust 
esser sgüra ch'el a't domanda tieu maun, ed eir sgüra cha ingün 
me nun a't rendero pii fortiineda cu el. 

O bap amo, dschet Martina comossa, tü sest bain cha daspó 
mia infanzia he saimper amo be Antoni, e me nun amaro ün oter, 
e que füss ün' acziun bain vila, scha eau fess finta da corre- 
spuonder all’ amur e bainvóglentscha cha Conrad daspó qualche 
temp am demuossa. 

E scha me cha Conrad am domandess mieu maun, e'm dschess 
ch'el m'ama, füss que bel e onorabel sch'eir eau al dschess fosa- 
maing ch'eir eau |’ am? 

Na bap, eau nun poss volair bain, m'unir ed ingianer ün oter, 
eir scha se cha Antoni nun m'ama, e ch'el bain bod saro impro- 
miss cun Annetta. 

Na, me pü nun faro que cha mieu cour e ma conscienza 
am dian da nun fer, cioe ingianer quel cha tü svess dist brev 
e bun. 

In que momaint arivet Marti. 


Allas 6 arrivettan els a Schlarina, inua d'avaunt la chesa 
da Maschel Florin eiran radunos tuots ils matts da Schlarina e 
Crasta, saviand els, cha ogni ann Maschel Florin, dal priim , Vin 
dutsch*^ chi gniva mno cu Stab, als regalaiva a scodiin iin magol 
grand plain. 

Apaina cha Martina fit arriveda in chesa tar sa mamma, 
gnit tar ella Maria, la sour d'Annetta F. e la dschet cha sa sour 
Annetta la giavüscha dad ir tar ella in chesa pü bod possibel. 

Tuot il saung da Martina fluit a sieu cour. 

Eau giaro bain bod alla vair, dschet ella a Maria cun 
vusch tremblenta. 

O mamma ameda, dschet Martina, cura cha Maria füt par- 
tida, ella ais impromissa spusa cun Antoni, ella voul am fer la 
confidenza, o schi pür memma ais que, uschigló füss' la sco saimper 
gnida quia ella am tschantscher, e tü sest bain cha que ais la 
moda, cha üna nouva spusa nun sorta da chesa fin cha nun ais 
sto do part als paraints e amihs, e almain que, durante och dis, 
zieva l'impromissiun. 

Nun hest odieu dad üngün a tschantscher da que durante 
cha füt a Puschlev? 

Na figlia, dschet Mengia, üngün nun am ho manzuneda 
Annetta ed ella nun ais neir gnida quia durante tia absenza. 

Arriveda tar Annetta, Martina füt dad ella arvschida pü 
cordielmaing cu me, e cura cha füttan sulettas, Annetta la bran- 
cland la dschet: 

Tü est saimper steda per me na be üna buna amia, ma eir 
chera sco tina ameda sour, e taunt eau cu Antoni avains vulieu 
cha tü sajast la prüma, zieva nossas famiglias a savair nossa 
impromissiun. 

Schi! ameda amia mia, eau sun spusa cun Antoni, o tü nun 
sest que chi's passa uossa in mieu cour, saviand quaunt' amur 
cher el ho per me, e ch’eau poss’ uossa al dir ,Mieu“, o schi 
eau sun bain fortineda, e speresch cha bain bod eir tü possast 
sentir que ch’ eau uossa saint, eir se cha sgür dal fuonz da tieu 
cour am cuveschast ma felicited, e nossa incomparabla algrezcha. 

Vóglia il Segner as benedir e's der ogni bain, dschet Mar- 
tina immensamaing comossa. 

E bain bod Martina returnet tar sa mamma chi provet in 
ogni mód dalla conforter in sia immensa fadia et afflicziun. 


L'istessa saira, traunter Martina e sieus genituors füt decis, 
cha per la prossma prümavaira gessan a ster a Tavo tar lur 
vegls e bandunessan per saimper Schlarina, ma eir l'istessa saira 
Martina preparet e implit sieu grand sfurzer cun sieus pans e 
oters ogets necessaris, perche ella partiva il di zieva per saimper 
da Schlarina, sieu lü amo! i 

E digia allas quatter la damaun il di zieva (ün' ura pü bod 
cu'l solit) ils chavals eiran pronts, eiran pavlos e chargios. 

Be la chargia della ,Brünna^ eira pü ota cul solit, e cu 
quella dels oters chavals, perche sur las barigls eira auncha sto 
miss il grand sfurzer da Martina, suglio eir quel dalla coverta 
d'taila tschareda cotschna, sco avaiva ogni chavagl suravi las 
barigls. 

O mamma ameda, dschet Martina la strandschand a sieu 
cour aunz cu partir, ve bain bod eir tü, perche eau saint bain 
cha mia affliziun ais memma granda per ch'eau posa lónch la 
suporter suletta sainza te, eau saint cha mieu cour ais smacho 
da fadia, e mieu sulet giaviisch ais cha'l Segner hegia compassiun 
da me, e'm delibra da quaist trist muond, chi per me ais be 
muond da led e da fadia. 

E bain bod la brunzina granda della ,Briinna* e las rollas 
dels oters chavals as fettan odir tres la vschinauncha; sco eir il 
,Jolen^ e chaunt da Marti. 

E Hans strandschaiva da tuot sa forza il maun della povra 
disfortüneda Martina, cridand cun ella, vzand sia afflicziun e fadia. 

Arrivos sün la plazza dellas Pallioppas, Martina as fermet 
auncha ün momaint, e's volvand vers Schlarina dschet scon- 
fondand: 

Adieu! per saimper tii 16 bel, benedieu, inua sun naschida, 
e he passo ils bels dis da mia infanzia, na, me pü nun a't vzaro, 
Schlarina chera! Adieu chers Schlarinais ch’eau am e me nun as 
smancharo. Adieu tü buna e sincera amia, chi sainza savair est 
in parte la cuolpa da ma fadia e disgrazcha! Adieu! Ti, ch’eau 
he amo daspò ch’eau’t he contschieu, e amaro fin cha viv, voglia 
il Segner benedir vos uniun! Adieu per saimper! 

Es giüvels e chaunt da Marti paraivan chi la s-charpessan 
il cour per mez. 

Ed aunz cu arriver a Samedan udit' la auncha il sain grand 
da Schlarina a suner ,sain da di“ ed ogni clinch la paraiva eir dir: 

Adieu Martina! Adieu per saimper! 

Que füt ün bain trist e lungurus viedi, per Martina e 
Sien bap. 

Arrivos al fer della not a Platz, Martina passet survi la 
vschinauncha, tres ils pros, e da lo get dalun a ,Frauenkirch", 
tar sieu non e nona. 

Ils duos veglets, per ils quels Martina eira lur suletta 
algrezcha nel muond, la spettaivan saimper cun viva bramma, ma 
quela füt bain lur algrezcha e dalet, cura cha Martina in arrivand 
als dschet, ch'ella eira gnida per ster d'uoss'invi per stabel cun 
els, e cha d'prümavaira eir sieu bap e sa mamma bandunaivan 
| Engiadina per gnir a ster cun els à Frauenkirch. 

E cura cha l'istessa saira Hans B., güdo da Marti, arrivet 
lo eun la trinchetta d'vin dutsch, ils maruns, e il grand sfurzer 
da Martina, allura l'algrezcha dels duos veglets füt immensa. 

Pür uossa crai per sgür, cha tü stettast per saimper con 
nus dschet sieu non, vzand il sfurzer da Martina. 

O il Segner ais bain memma bun con nus, dschet sa nona 
as süjantand las larmas d'algrezcha, el ans fo l'inefabla grazcha, 
da podair auncha saimper a't vair tar nus e ans sorir, ils pochs 
dis cha avains auncha da passer sün terra, e tü ameda figlia 
nossa, sarost sper noss let, cura chi plascharo a Dieu dans clamer 
a megldra vita, e la mort ans saro ligera, e tü'ns serrarost noss 
6gls, e silantarost noss’ ultima larma, chi culerò per te. 

E quell’ immensa, sench' amur da sieu non e nona, ch’ ella 
eir amaiva, e lur algrezcha füttan per Martina ün dutsch balsam 
e surlevg a sa tristezza ed affliziun. 


Chi am'la e cour sincer! 


L’arrivo da Hans B. a Schlarina sainza cha Martina saja 
cun el, det bger da discuorrer in vschinauncha, ma bain pes füt 
que, cura cha ün gnit a savair, cha ella avaiva decis da ster cuour 
per saimper cun sieu non e nona. 

E bain mas cheras, che m'in dschais della , Bella Chavalera* 
(dschet üna saira Barbla B. in compagnia) crajais uossa finelmaing 
ch'ellà saja bluorda despareda dal bel Conrad?  Crajais cha quist 
dir cha sieu non e nona sun uossa vegls e haun grand bsógn da 
sia agiid, saja tina bell’ e buna s-chüsa per podair esser saimper 
cuour, e megl reuschir in que ch'ella daspó trais anns tschercha? 

Crajais cha cun üna s-chüsa u l'otra la chavalera üsero 
qualche soulas d's-charpas, saimper in viedi da Frauenkirch a 
Platz? 

Ma eau crair eir (e nun sun la suletta) cha ella tscherna bain 
sieu temp, perche sch'eir sun da dalóntsch paraints, cun la fa- 
miglia B., schi tuottüna quella me pi nun consentiro, cha Conrad 
spusa la figlia del chavaler Hans B., sch'eir (sco vain dit) Hans e 
Mengia, giajan eir els a ster cuour quaista prümavaira, e cha 
Hans nun giaro pü cu’l Stab. 

E tuot que vzais bain, ais sto combino dad ella, s'impissand 
ella cha stand cuour, sieu bap obtegna qualche carica, e cha in 
quel cas pü fazilmaing la famiglia B. consainta a lur uniun. 

Ma cha Conrad saja poi taunt piglio aint per ella sco cha 
bgers dian e pretendan, nun craj neir. 

Que ais tuottüna qualchosa d’ sorprendent, e ch’ eau nun pos 
chapir (dschet üna saira S. Antoni ad Annetta sa spusa) cha 
Martina saja partida sainza gnir ans giaviischer benediziun, e 
sainza ans salüder in chesa mia, a te sia intima amia, ne üngün 
a Schlarina. 

E pür, ella avaiva decis da ster a Tavo dalbun, aunz cu 
partir da quia usche precipitedamaing l'ultim viedi, uschiglió non 
avess'la (sco'ns ho dits Marti), piglio sieu grand sfurzer cun ella, 
contgnand tuot' sa vestimainta e bgerr' otra roba. 

O, eir eau he bger rifletto siin que, dschet Annetta sospirand 
perche me nun avess cret cha Martina partiss sainza gnir am 
salüder, e pos dir cun vardet cha que'm fet, e'm fo granda fadia 
aunch' uossa. 

Cha ella saja ida a ster a Tavo pervia da Conrad, me più 
non crai, que's po ch' ella hegia simpatia per el, ma ch’ ella l’ ama, 
e saja ida a ster cuour per dalbun pervia dad el, que nun ais, 
perche eau se ch'ella m'avess ditta que! 

Schi, sia dandetta partenza e abandun da Sehlarina, in que 
mód am fo ün graud displaschair, ma craja pür, mieu Antoni, 
cha co ais ün misteri impenetrabel per me e per bgers! perche 
quella tristezza continua, e quella decisiun dad ir cul Stab, zieva 
ch'ella füt cuour cun sieu bap la prüma vouta? perche tar ella 
quella dandetta müdeda, ella chi eira taunt da spass, amaiva rir, 
ed eira üna dellas pü alegras della compagnia? 

O quista partenza precipiteda, sainza salüder üngün e pre- 
mediteda dad ella, nun m'atrista be, ma am fo quasi temma, eau 
nun poss crair oter cu cha Martina ama daspó lónch forsa, 
qualchün nel azzupo, schi Antoni, pür craja'm, que non po 
esser oter. 

E chi me voust bain cha Martina ama nel azzupo? dschet 
Sar Antoni, tú chi eirast per usche dir ogni di ed ogni saira 
durante uras interas suletta cun ella, nun avessast vis aint que? 

Na, na mia Annetta, tü't sbagliast sgür e tschert, e scha 
me cha que füss, schi di uossa eir eau sco Barbla: Quel ch’ ell’ ama 
ais a Tavo e na quia. 

O di Maria, dschet üna saira Betti, üna dellas giuvnas da 
Platz, perche cha Conrad, tieu frer, daspó qualche temp vo quasi 
ogni dumengia uossa a predgia a Frauenkirch e na pú qui' tar 
nus? ais que il predichant chi’l plescha taunt, o meglder sas 
predgias cu quellas del noss, u vo’l forsa lo per qualche oter 
motiv? m 

Que pera singuler a tuottas, e sest que chi vain dit da pü 
d' üna? 

E bain, ellas dian cha Conrad vo be a predgia a Frauen- 
kireh per vair Martina, e que stu dir cha crai eir eau sco ellas, 
perche avaunt ch'ella vegna a ster quia, me nun giaiv el lo a 
predgia e poi tuot so, cha cura cha Hans B. arriva la saira quia 
cu'l Stab schi cha zieva s-chargio il vin, Conrad l'acompagna fin 
in chesa tar ils sieus, inua ais Martina e passa lo la saira 
cun els. | EE 

E a que chi pera, vest uoss' eir tü Maria suvenz a chatter 
Martina a't fand acompagner da tieu frer, .e passais lo las sairas 
cun ella; que'm pera tuottüna amicizias multo stippas, gnidas usche 
dandet. | 

Schi Betti, dschet Maria cun sdegn, que cha tü crajast ais 
vaira, amicizia e amicizia vaira, eau he saimper, gieu simpatia per 
Martina, daspó ch'ella vain quia cu'l Stab ed uossa pü cu me, la 
vzand saimper usche trista, am fatsch pcho d'ella, saviand eir 
ch'ell'ais quasi saimper suletta con sieu non e nona, e saviand 
eir sgür ch'ella am vezza gugent. 

Quaunt a Conrad poi, fest megl da't adresser ad el, per 
savalr perche motiv, ch'el vo uossa suvenz a predgia a Frauen- 
kirch, e a chatter Martina, ed eir scha el vo a predgia lo pervia 
dad ella, e vo alla chatter pervia ch'ella al plescha, schi pür 
sapchast ma chera, cha taunt als mieus, cu a me ans fo que ün 
immens plaschair. 

O schi, Conrad avaiva sentieu affecziun per Martina digia 
dal prúm temp ch’ella comanzet a gnir a Tavo con sieu bap. 

E Conrad amaiva Martina, daspé ch’ ell’ avaiva salvo la vita 
a Peter, el amaiva sa tristezza, chi la rendaiva auncha pii bella, 
el amaiva sieu sguard ümil e dutsch chi inchantaiva, el |’ amaiva 
la vzand usche buna e amuraivla cun sieu bap, non e nona. 


El nun avaiva me amo üngün' otra cu Martina, e l'amaiva 
da tuott' la forza da sia orma. 


Ma perche quella tristezza a quell'eted, as dschaiva suvenz 
Conrad ? 


O que nun ais qualchosa d'natürel, e pür memma, con grand 
displaschair vzaiva l eir el, sco tuots, cha daspó cha Martina 
eira a Tavo, ella avaiva pers sa buna culur, e sa tristezza 
avaiva aumento. 


E usche passet l'inviern e gnit prümavaira, e con granda 
brama Martina spettaiva sa mamma, dalla quela, tres sieu bap 
ell' avaiva nouvas ogni viedi. 


I| prüm viedi da sted, cha Hans fet darcho cu’l Stab a Tavo, 
el aununzchet a Martina, cha’l prossem viedi la mamma arrivaiva 
con el, e cha nel istess viedi mnaivan our, chargeda sün duos 
chavals, las mobiglias e roba da chesa ch' els non avaivan vendieu 
al inchaunt. 


O, que füt per Martina üna grand algrezcha, da podair spetter 
e vair bain bod sia ameda mamma, ch'ella daspó püss mais nun 
avaiva pü vis. | | 

La saira del di cha sieu bap l'avaiva ditta, ch'el probabel 
arrivaro con sa mamma, Martina acompagneda da Maria (la sour 
da Conrad), partit vers il ,Diirrenboden* per als ir incunter. | 

Tuot eira admirabel e bel nella natüra, tuot paraiva re- 
nascher e anunzcher nouva vita, leidezza ed amur. 

Cura cha Maria e Martina avettan fat circa tin’ ura d’chamin 
davent da Platz vers il Diirrenboden, ellas as schantettan, per 
poser ün momaint, sper üna pitschna fontauna. 

Las fluors melnas, e las graziusas marguerittas imbellivan 
Pur del ovel, formo dall' ova della fontauna, e paraivan tadler 
sieu dutsch fracasch. | 

Ils merls chantaivan lur ultimas melodias del di. 

Las chürallas svolaivan d'üna flur all' otra e paraivan las 
bütscher. 

Ils agnellins della scossa chi pascolaiva lo sper, avaivan 
abanduno lur mammas, per saglir e giover insemel. 

O cu cha tuot ais bel e grazius da quaist temp, cu cha tuot 
pera s'alegrer della vita, dschet Martina sospirand, eir a Schlarina 
uossa tuot saro usche, tuot verd, pompus e dalettaivel, tü nun 
poust crair Maria cu cha Schlarina ais bella da quaista stagiun. 


Schi, dschet Maria eau't crai ch'ell'ais bella ed admirabla, 
e se que sainza l'avair me visa, perche mieus frers, taunt Conrad 
cu Peter, chi füttan lo cirea da quaist temp, am haun taunt 
quinteda da Schlarina, e da la bellezza da sieus contuorns e 
vistas, cha se fich bain am represchanter cu ch’ ell’ ais. 


E poi sest ma chera, cha quint per tschert d'ir üna vouta 
eir eau à vair Schlarina, e bain inclet acompagneda da te, chi'm 
mnarost pertuot e surtuot sil plaun da Statz, inua cha Conrad 
disch, ch'el ho passo ün dels pü bels e plaschaivels dis da 
sa vita. | 

E perche nun podessans ir uossa bain bod a fer quella 
spassageda (continuet Maria) digia cha ta mamma vain, e't rin- 
plazza per las fatschendas d'chesa tar tieu non e nona, e d'avaunza 
se cha sarons bain arvschidas a Schlarina, perche Marti ans disch 
saimper, cha nun podains crair quaunt bain cha tuots a't vó- 
glian lo. 


E poi sest Martina, cha scha que nun a't fo paina, schi se 
cha mieu frer Conrad vain gugent ans acompagner. 


O tü nun poust crair ma chera Martina, quaunt displaschair 
cha que fo a Conrad da vair cha tü l'evitast ed est saimper taunt 
fraida cun el, e digia cha essans quia sulettas, schi a't di uossa 
que cha tü sgür gia sest daspó lónch: Conrad t'ama, schi 
Martina tü est la tschernida da sieu cour, o tü nun sest quaunt 
amur ch'el ho per te, e quaunt bain cha eir eau e tuots ils mieus 
a't vulains. | 


Schi, Martina ameda, mieu frer am ho inchargeda da't dir 
ch'el t'ama, o! tü nun sest quaunta fadia ch'el ho da't vair 
saimper usche trista e melcontainta. 


E eraiam pür Martina, sajast sgüra cha Conrad a't rendero 
fortüneda, perche, sch'eir nun sto bain a me da dir, schi a te, 
amia mia chera poss dir, cha mieu frer ais bun, ch'el ais ün 
amuraivel fig] e frer, ch' el tschercha da surlavger ile povers e 
disfortünos, e que auncha bain pü daspó ch'el t' ama, o Martina! 
in amur dad el chi taunt t'ama, in amur da me e dels mieus, 
nu'l refüser tieu maun e tieu cour. 

O disfortüneda, disfortiineda creatiira ch’ eau sun, dschet 
Martina as büttand nels bratschs da Maria, e sconfondand dad 
ota vusch. 

Perdunam, o perdunam ameda Maria, dschet ella zieva ün 
bun momaint, schi, dal fuonz da mieu cour t'ingrazch e't giavüsch 
d'ingrazcher Conrad e ils tieus, per vossa bunted e bainvolair 
invers me, ma tü vezzast bain eir tü cha da di in di mas forzas 
vegnan almain, schi Maria, guarda quia intuorn nus las innom- 
brablas flurinas, chi uossa sun in plaina pumpa e vigur, e bain, 
aunz l'nviern, sco ellas, eir eau saro smarida e crudeda. 


Na, me pü non poss ingianer tieu degn e bun frer e’l render 
per saimper disfortüno, e craja'm pür Maria, aunz cha l'ann saro 
finieu, saró eir eau la spusa della mort. 

_ O! eau saint cha'l Segner exoda mieu fervent giavüsch ed 
aróv, e cha bain bod mettero'l fin a ma tristezza, fadia ed affliziun, 
bain bod sunero l'ura ch'eau poss banduner quaist trist muond, 
chi füt per me la val da larmas e da cordóli. 

O ameda amia benedida, tü non sest quaunt ch'eau soffr, e 
quaunt ch'eau sun disfortüneda e a plaundscher. 

Ma dandettamaing Martina saglit in peis in dschand : 

La brunzina, la brunzina della Briinna, Podast, di, l'odast eir 
til Maria? a vegnan, ad arrivan, schi ma mamma ameda vain, o 
bain bod poss darcho la brancler, e spander l’ amarezza da mieu 
cour, in sieu. 

E quasi curind Maria e Martina gettan vers il Dürrenboden. 

Bain bod odittan ellas eir las rollas dels oters chavals ed 
ils güvels da Marti, e vzettan Mengia chi gniva vers ellas, ün 
grand tóch aunz cu'l Stab, saviand ella per sgür cha Martina la 
gniss incunter. 

Ed auncha da lontaun ellas as fettan gia cu'ls mauns e 
fazòls ils segns d'amur e d'algrezcha del revair, e pochs momaints 
zieva Martina e sa mamma scofondand eiran brancledas. 

Ma sch'eir l'algrezcha da revair sa mamma avaiva darcho 
colurieu las massellas da Martina, e rendida sieu trist sorir, 
Mengia sentit üna vair anguoscha e fadia, in vzand sa figlia 
usche müdeda e indeblida. 

Bain -bod arrivettan eir Hans e Marti cu'l Stab, e tuots in- 
semel s'instradettan vers Platz. 

E durante il viedi, fin a Frauenkirch, e durante ils prüms 
dis zieva l’arrivo da sa mamma, quaunt domandet Martina nouvas 

da tuot Schlarina, e tuots la tramettaivan cordiels salüds, ma eir 
bgers rinprovers, surtuot d' Annetta e Sar Antoni, d'esser partida 
sainza niencha als salüder, e chi sainza fall la spettaivan a 
Schlarina il prossem utuon per pigler part a lur nozza, ella, la 
prüma invideda, e sco la fet dir Annetta: Tü, l'amia chera da 
mieu cour, e ma tschernida ,chambrera d'onur*. 


Nonobstante tuotta chüra e affeziun dels sieus, e da Maria, 
Martina eira saimper pü staungla e debla, e deperiva visibelmaing. 


Digia vers la fin della sted nun podaiv’ la pti sortir da chesa, 
cu sostgnida da sa mamma, e' doctur chi füt clamo dschet a 
Mengia, cha la malattia da sa figlia, eira ün defet del cour, chi 
domandaiva üna lungia cura e granda chüra. 


E cura cha'l fraid vent d'utuon sospiraiva nels bós-chs, fand 
cruder ün' ad üna las fóglias dvantedas melnas e sechas, Martina, 
chi nun bandunaiva pü il let, sospiraiva eir ella, ma soriaiva eir 
pü suvenz guardand vers il tschel. 


E suvenz, cun ün sorir indescrivibel da beadentscha e ras- 
segnaziun, strandschand ils mauns da sa mamma e da sieu bap, 
ella als dschaiva. 


O vus nun savais quaunt ch'eau uossa ur ed ingrazch il 
Segner ch'el ho compassiun da me, e bain bod am delibra da 
mias fadias. 

Ma vus amos, o nun cride per me, perche eau urero eir in 
tschel per vus, e sco s'am uossa, saimper s'amero, e bain bod 
sarons darcho unieus per adüna, nel ló d' eterna beadentscha 
ed amur. 


Schi amos, que ch'eau saint per vus in mieu cour nun po 
finir cun la mort, sco s' am e s' amero sün terra fin a mieu ultim 
sospir, s'amero eir in tschel, perche ,Amur ais Eternited*. 


Sain d'algrezcha e sain da led. 


L'istess utuon, la priima dumengia d'November, allas och la 
damaun, il sain grand da Schlarina, anunzchaiva a tuots, cun 
clings da festa e da dalet, cha bain bod ün' alegra e nombrusa 
compagnia da chambrers, acompagnaiva nel taimpel tin nouv per, 

chi lo gniva unieu ed impromettaiva (pigliand Dieu els umauns 
per testimonis) da's amer ed esser ün per l'oter fin alla mort. 


Que nouv per eira Sar Antoni M. e Giunfr' Annetta F. 


E generela eira l'algrezcha, perche las duos famiglias M. 
e F. eiran rispettedas e bain visas da tuots, ed eir ellas (sco eira 
auncha moda e üsaunza da que temp) avaivan fat distribuir la 
saira avaunt bgerra vitquergia, tailas, vin e daner als povers 
della vschinauncha, ed eir quels eiran containts e piglaivan part 
alla festa e dalet da tuots. 


Ma pür memma, Marti, arrivo aint da Tavo la saira aunz 
la nozza, avaiva porto a Sar Antoni ed Annetta tristas nouvas 
da Martina, ella staiva pü mel, ed ils sieus eiran nella desolaziun, 
nun aviand pü spraunza da podair la salver, e prevzand sa pross- 
ma fin! 


Martina avaiva eir inchargio Marti da dir ad Annetta e Sar 
Antoni, ch'ella quintaiva da'ls scriver, per als ingrazcher da lur 
invit a lur nozza, ma cha sas forzas nun la haun permissa que, 
e cha dal fuonz da sieu cour arovla il Segner ch'ils detta ogni 
bain e'ls benedescha in lur uniun, e surtuot auncha als giavüschaiva 
da nun la smancher. 


O na, na, me nun la smancherons, amo Antoni, dschet Annetta 
scufondand e strandschand a sieu cour sieu spus, na, me nun 
smancharons quella chera, povra disfortüneda, cha sgür be tristezza 
e fadia mainan alla tomba. 


Na, me nun la smanchero, dschet Sar Antoni süjantand sas 
larmas, taunt ch'eau viv m'algordaro d'ella, usche buna per me, 
cur eirans infaunts e chi füt per me üna chera amuraivla sour. 


Ah! nel istess temp cha quella damaun il sain grand da 
Schlarina avaiva tuns d'algrezcha, eir il sain da Frauenkirch 
gniva suno. 

Ma pür memma sieus clings eiran clings da led e da fadia, 
chi rumpaivan il cour a touts quels ch'ils odivan, e'ls anunzchaivan 
cha avaiva plaschieu a.Dieu da clamer tiers el Martina, la chera, 
bell' e frais-cha flur, chi eira ameda e bain visa da tuots. 

Schi! il Segner avaiva exodieu sieu giavüsch e fervent arüv, 
el l’avaiva delibereda da sia affliziun. 

Circondeda dals sieus, per usche dir sainza dolur, e con ün 
sorir d'aungel, la buna avaiva rendieu sieu ultim sospir, benedind 
auncha ils sieus, e tuots quels ch' ell” amaiva. | 

Ella avaiva predit vaira, cura ch'ella sper la fontauna avaiva 
dit a Maria: guarda las fluors chi uossa sun in tuotta pumpa, 
cura ch' ellas saron smaridas e crudedas, crudero eir eau, e Dieu 
avaro exodieu mieus aróvs. 

L'intera val eira gnida ad acompagner al ultim pos la chera 
ameda, diletta flur. 

Conrad e Peter avaivan sentieu in lur cours, ch'eir els 
avaivan da's unir als paraints della chera defunta saja sin il led, 
sco eir dalun zieva la bela. 

Ah! da lur cours smachos e ruots dalla fadia, fluivan larmas 
dal pü profuond e sench cordóli: 

Larmas d'amur e larmas d' arconschentscha ! 


Ô crid la eir Tü, ella t amaiva. 


Il solag] d' Meg, e il chod fuogn, avaivan fat sparir il prüm 
vel alv, chi durante l'inviern avaiva covert il tombel da Martina. 

Intuorn la fontauna, inua Martina e Maria s' avaivan schan- 
tedas in giand incunter a Mengia, vers il ,Dúrrenboden*, eiran 
darcho verdas terrenzlas e las prümas flurinas sün quellas. 

Eir ils pros intuorn Schlarina eiran digia verds dal prüm 
verd, il pü viv el pü grazius, chi il pü alegra il cour, cura 
ch’ iina damaun a bunura, Sar Antoni M. e duonna Annetta, sa 
duonna, giaivan üna spassageda sü per Seglias. 

Guarda Annetta, cu cha tuot ais uossa bel e dalettaivel, 
dschet Sar Antoni, ah! que verd prüvo e il chaunt dellas lodulinas 
allegran bain il cour a giuvens e vegls, schi, la prümavaira ais 
la stagiun da spraunza, amur e dalet. 

Ma vzand el, cha duonn' Annetta impe dal respuonder,. as 
süjantet ils ógls cun sieu fazól, el la dschet: 

Cher' Annetta, eau incleg fich bain ta tristezza, que ais 
nossa priima spassageda da quaist ann, e tuot a't tira in memoria 
nossa chera Martina, cha tü per usche dir cridast adüna. 

Ma tü stust uossa tuottüna a't rassegner, tü sest ch' ell' ais 
ün aungel in tschel, chi ura per nus, gioda la celesta pesch e 


beadentscha, e ho glivro da soffrir in quaist muond be da fadias 
e displaschairs. 

Passand per la punt „da Lavinas* els gettan siin il muot 
da Val Runchetta inua duonn' Annetta as tschantet, dintaunt cha 
Sar Antoni cliget qualche prümas fluors, ch'el bain bod la portet. 


Annetta, dschet el, dvanto serius in vzand ch'ella darcho 
eridaiva, eau nun poss propi t'incler! Schi, que ais bel e lodabel 
cha tü regrettast dal fuonz da tieu cour üna buna chera amia, 
sco füt per te Martina, ma sun uossa passos ses mais, daspó 
ch’ ell’ ais morta, e tü la cridast saimper, eir bain suvenz la not, 
sco ch'ell'ans avess abandunos hoz. | 

Surtuot daspó cha tü füttast our a Tavo a vair sa povra 
mamma ais que bain pes, ma non sest, ma cher' Annetta, cha 
ti'm fest cun que granda fadia, e cha tieu contin crider e sospirer 
ans attrista tuots. 

O sajast radschunabla mia Annetta, na, eau nun pretend cha 
tü la smaunchast, na me pü, ma eau't giavüsch e't suplich da 
dominer ta fadia e tristezza, tü sest quaunt ch'eau t'am, e cha 
taunt eau, cu ils mieus tscherchains in ogni mód da't render 
fortüneda e felice. 
| O Antoni, amo nisi dschet duonn’ Annetta scofondand, e 
strandschand sieus mauns in sieus, o lascha cha crida quella 
„benedida, buna* e surtuot crid'la, schi crid'la eir tü e dal fuonz 
da tieu cour, perche hoz quia a't di, que cha tü auncha nun sest, 
cha la povra disfortüneda creatüra ais morta dad amur per te. 

Sco gia sest, zieva sa mort, Mengia, sa povra mamma, fet 
üna lungia malattia, e crajand e sperand da murir e da podair 
ir tar sia ameda figlia ella am fet dir tres Marti, cha sieu sulet 
giavüsch nel muond, eira da'm vair aunch' üna vouta. 

Sco eir sest, nonobstante cha eirans vizins a festas, partit 
cun noss chavalers e Anna, nossa fantschella, per la vair e 
corrispuonder a sieu giavüsch. 

E bain, Margretta am ho tuot quinteda, quaunt cha quella 
povra disfortüneda ho indüro in quaist pover muond. 

O, tü nun sest, amo Antoni, quaunt cha quella ameda, buna, 
ho soffert per via da nus, perche la povra creatüra t'amaiva da 
tuot'la forza da sia orma püra ed inozainta. 

O quaunt (sainza savair) la he eau bain fatta soffrir, cura 
cha saimper la tschantschaiva da te, da mia amur per te e dalla 
spraunza e dalet cha eir tii forsa m’ amast. 

Tü sest bain, cha la damaun, zieva quella saira ch’ eau la 
fet clamer per la fer la confidenza da noss’ impromissiun, ella 

partit sainza ans salüder, ne vair üngün, e ch'ella piglet la 
resoluziun da ' abanduner Schlarina per saimper, sgür be zieva 
esser steda tar me. 

Schi Antoni, mieu pressentimaint eira bain güst, cura cha 
pochas sairas zieva sia partenza eau a't dschet cha ella sgür 
amaiva qualchün nel azzupo e que qualchün eirast ,Tü^, ch'ella 
ho amo daspó sia infanzia, 'Tü, chi eirast sa vita e l'univers per 
ella, pervia da Te quella terribla tristezza e decisiun da nun 
pigler pü part als devertimaints della compagnia, dad ir cu’l Stab, 
sperand saimper da finir sieus turmaints in qualche lavina, perche 
ün mais aunz cu cha tü arrivast da Germania, sa mamma la 
dschet e la fet vair aint, ch'ella nun podaiva pü a't tüager, e 
surtuot t'amer, ne me esser tia. 

O schi Antoni lascha'm crider, perche be eau poss sentir 
tuot que cha quella benedida ho soffert. 

Pochas uras aunz sa mort giavüschett'la d'esser ün momaint 
suletta, cun sa mamma e la dschet: 

Ameda mamma, eau saint cha' Segner vain am surlevger 
per saimper. Scha me forsa vest auncha üna vouta a Sehlarina, 
schi saliidals tuots e di'ls, cha e'ls e Schlarina eiran per me il 
muond e la felicited. e 

Di ad Annetta e a Sar Antoni, cha dal fuonz da mieu cour 
als giaviisch bain, e urero in tschel per els e per lur infaunts. 

Schi, amo mieu, cridain'la, e regrettain'la per saimper, ,la 
buna“ ais morta dad amur per te, ed ais morta in ans benedind ! 

Process da strieng. 

Motto: Nua chei instructiun, 
Ei educatiun; 
Nua chei sienza, 
Ei prudentia ; 
Nua chei humanitat, 
Ei moralitat ; 
Nua chei progress, 
Ei liebertad ; 
Nua chei cretta, 
` Ei charezia 
Et nua chei charezia, 
Ei Deus! 
(H. C.) 


Las sequentas interrogatiuns contegnen las confessiuns et ina 
sentenza da process da strieng; ellas en scritas sin treis diferents 
foegls ne archas. Numer I et II derivan dil egual maun et paran 
d'appartener tiers alla procedura della medema persuna. Il pro- 
tocoll III, per l’incunter tucca tiers ad in auter disfortunau. Da 
quel san ins er entervignir la disgraziada sort et fin dil pauper 
sentenziau. 


Riguard l'ortografia avein nus observau quella dils originals. 
Inua ch' eran inantelgeivels ne pleids tudescs (germans), havein 
nus in paranthesa mes auters. 


Nus dein quest 3 fragments, che derivan dal cumin della 
Foppa, per dar agli venerabel publicum ina prova da quels aschi 
numnaus buns vegls temps, inua in humaun, cha era da Deus 
regalaus cun empau pli spiert et savida, cha seu prosim, ne ch'el 
della natüra haveva raciert ina simpla ansenna u noda, ne ina 

malsognia extraordinaria, riscava sin ina pinchia chisa da vegnir 
a mauns dil girau criminal et dil bojer ne maister da saung, ils 
quals eran fich prompts cun lur terriblas torturas. Las pauperas 
creatiras en lur terriblas anguschas et dolurs confessevan tut 
quei, ch'ils sabis giraus della darchira dumandavan ne giavischa- 
van dils innocents inculpaus. 

Aunc nel onn 1716, perxempel, ei vegnieu stampau a Turig 
et a Cuera tier Orelli, Gessner, Walser et Comp. inna lescha da 
malefiz, per las ludeivlas III ligias grischunas, en la quala sin 
pag. 114—123 staten in exstenso las interessantas reglas da exa- 
minar las strias et ils striuns, et sco quels deigen vegnir en tor- 
tura. Ils vegls statuts criminals della Engiadina sura cuntegnen en 
artichel XII, davart l'strióeng et malefiz sequent: ,Gniand qualche 
persuna in noas cumón con vitta dal' striüng, dess tela persuna 
gnir condanneda alla moart dell fóe, restand in contschentscha dal 
dret da miligier la paina da la moart!* 

Maun si'lg cor, meu honerabel lectur et gi sez, scha nossas 
leschas, ils noss temps, én bucca pli buns et pli humans, cha ils 
vargaus? A chi avein nus d'ingraziar quei? A la educatiun, a la 
instructiun, agl’ progress et alla humanitat! 


Cuera, il Avust 1889. 


Hartm. Caviezel, Major. 

I. 


Confessiun da Vori (Uori, Durisch) Jon Martin Nutt; 
faigcia ils 15. da Novembris d'ils 1699, avont ils Signurs deputaus 
dad examen, sco ean: Mistral Leonhard (Linard) Marschiun (Mar- 
chion?) da Vallendau, Ld. (mistral) Blumathal (Blumenthal), Com- 
missari de Capol, Sig. Cunrad, Vicari Ambros à Schmidt a Banner- 
meister (bandiérál) Joh. à Castelberg. 


Chel seig cun Barbla d'Jon Lutzi da Duin ieus ent ilg 
plaun d'Larisch, à lou seig compareu à lgi ün compoing grond 
en vaschieu brün, ad agig gariau dad el, chel deig far tut quai, 
chel vengig à gaviar (gavischar)  Sisur hagig el raspondieu, 
chei el garegig? Schi hagig quei compoing gig, ilg qual el hagig 
tanieu (taneu) pil Giavel, chel deigig schnagar Deus à la Soing- 
chia Trinitad, à far à da laid, à tut mal, à lgieut ad à biesca; 
ilg qual el seig vagnieus en velgia, ad aschia schnagau ad era 
faig ilg mal; ad ilg Giavel l'ei hagig faig ünna noda sin ünna 
spatla (spadla). 

Int. Chei ilg Giavel hagig gariau milsanavont da el? 

Hesp. Sco ilg ei gig sisura, ad el mi ha sin quei dau ünna 
pulvra par far ir à perder lgieut à biesca. 

Int. Quonts ons ei seig da lur annou, ca quei seig da- 
vantau ? 

Resp. llg amprim on, c'el seig ieus ord casa á survetsch 
d'ils Schmids, à saragordig buc quonts ons ci (chil) possig esser. 

Int. Cun chei occasiun el hagig aschi sa schau surmanar, 
Sco sisura seig gig? 

Resp. Jou hai amprieu ilg strieng cun occasiun, ch'iou sunt 
staus el' alp da Duin. 

Int. Co el hagig duvrau ilg strieng à chei mal el hagig 
faig en quel? 

Risp. Da tutta sort mal, vid lgieut à biesca, a chel hagig 
mess pulvra ent ilg vin da Sekelmeister*) (Quaestor) Christ sin 


*) Nels statuts criminals della Engiadina sura del on 1568 resp. 1665 vegn quel 
ufficial numnau: Güro da cüsa, güro da fallas, maister da fallas, ne maister da chüsa. 

intentiun, chei deig far mal; el hagig era tuccau únna mogia par 
far ir à perder. 
| Int. Co el pia seig ieus sin (ils) barlots? 

Resp. Chilg giavel ilg hagig dau ünna bachetta verda, la 
quala ilg giavel sez hagig gieu unschieu, ad aschia sei gel ieus 
sin quell. 

Int. Co el hagig faig silg culm? 

Resp. Chilg giavel ilg hagig gidau fierer si ilg lenn, ect. 

Int. Co ei seig stau silg plaun Larisch sin Duin? 


Resp. Chei seig stau bear pievel, mo tut maschevau (ma- 
scau); chel seig staus silg barlot si la quadra da Saviein (Savgein) 
a sin ün plaun da Saviens, cun compangia e en ün cert plaun sur 
Castrisch, hagig ilg num sut Schluein, a treis gadas enten Larischs 
ad aschia set gadas; chel hagig faig pitineng (pitanéng) en 
Fronscha, da bearas gadas ad er qou ora, à principalmeng cun 
ünna. Chel hagig en Fronscha angulau ünna dubla valzent à ses 
patruns; chel hagig angulau duas nursas gu in Mantoingia (Mon- 
tognia-Heinzenberg). Chel hagig er faig don els curchins, vid 
la pomma. | 

Chei (quei chin) mingiavian (mangiava) sils barlots, fovig 
sco fortemph (fortems, ina qualitad brassau ne róst) à vevig 
(aver) naginna vertid à fovig (era) suenter tut malmondeng. 

Chel seig staus silg barlot sil plaun da Canegia, si Casti à 
si Larisch, ad enten tuts logs, nu chel sei staus sonavig (sunnar) 
ei, à fovig bear pievel. Chel seig er staus silg saltar ora Fastez, 
era ancunaschieu, ect., ha er confirmau, chel hagig la mugia da 
Tschenz da Castrisch faig ir à perder cun sia pulvra, ect. 


II. 


Dat pardichia Jeri Banadegg Hiens (Heinz?) da Castrisch, 
ch'el hagig giu dispitta cun Martin Nut a sias duas filgias (figlias) 
Mengia a Maria, cou hagig la Mengia schmanatschau cun gir: iou 
chi vi vagnir ent, ont vi iou schar tilgiar giu ilg bratsch dreg. 
Sisura suenter quei hagig el (udeu, senteu) da tutta sort vuschs, 
à dent üs (bargir, cridar), schargilau a chiilau (schular, schiflar, 
schiblar) udieu, à seigian da tutta sort lgimaris, gats a hazlas (stei) 
avont sia casa ad en seu cumach, nua chel maneva, figent üna 

canera, sco sisurą ei scrit, a cur cha el cun üna pistola vulieu 
sagitta (sagittar), hagig el nagut savieu far, mo cun ün bastun 
hagig el stuvieu far ir navend, a cur cha el hagig or da balcun 
vulieu sagittar, cou seigien dus gats stei èri, sin el mirau a 
sgarngneu, a quei bucca mai iinna gada, mo duos, treis a pli 
gadas. 

Suenter quei hagiy Mengia gig, ti eis tont buns, chils gats 
ta vulten milgiar (migliar). 

A tier Maister Christ Stoffel da Schluvein (ha ella) schma- 
natschau, cur chu (jeu) vengig da Lgiont (Glion) iina gada, velgig ella 
ora las Plattas schon vangnir ent, ect. 

Milsanavont deponescha surnumnau Jeri, cha el seigig van- 
gnieus da Lgiont, à cur chel hagig vulieu ir en casa, hagig el 
udieu grond ciular (schiflar), a Martin sgrischeivel dent iis (cridar, 
bargir) à chei tabàllevig par las preis antuorn, cha sia casa 
haigig sasaccuss (zacuder). Suenter hagian ei claus (serràr, fer- 
màr), ils barcuns (balcuns) a seigig üna filgia (figlia) ida par 
Vorj (Uori, Duri, Durisch). A cur cha lez seigig vagnieus, scha 
haigig ei aunc vors (forsa) duas gadas las preis saccuss a suenter 
callau. Er hagig el udiu (udeu, senteu) ünna vusch, cha hagig 
gig: figeit bueca aschia, la lgieut (pievel) pudess udir. Er hagig 
Mengia à Maister Christ Jeri Silvester schmanatschau, à suenter 
quei pauc temps seigig el morts. 


III. 
Confessiun da Uori Canutg (Canetg?) da C. 


1. El confessa, chel seig a schi lunsch crudau ord ilgs mauns 
da Deus, chel seigig crudau en ilg teribel pucau d'ilg strieng a 
quei avont circa 38 ons. | 

2. Tir l'amprima occassiun seigig vignieu tir el in cert um, 
quel hagig comuventau a anrisau el da ir cun el en ilg plaun da 
Larisch a Duin, a nua chei vignig taneu in barlot; quei um 
seigig, suenter seu crèr, stau ilg giavel. Quei seigig stau en ilg 
temp, chel’ pavlava (pervèr, paschentar) la biesca a Duin. 

8. La sagonda gada seigig stau en ilg medem plaun inn 
sault da barlot, cur chel cun ses cunpoings seigig arivaus 
lou, seigig cumpereu ilg giavel, in midema furma a vaschiadira 

(vescadira). Quella gada hagig quel dumendau, chel deigig schna- 
gàr la S. Trinitad, a da far tut quei, chel giavischig; ilg qual 
el seig vagnieus en veglia, ad aschia era schnagau Deus a la 
S. Trinitad. . Suenter da quei hagig ilg giavel dau ad el inn èg 
(etg) da unscher a inn fist (bastun) a inna pulvra da far pirrir 
(ruvinar, lavagar, ir a perder, ir a malhura, corrumper) lgieut 
(humauns, pievel, carstiauns) a bisca (biesca, muaglia). 

4. Cun quei fist (bastun) seigig el diversas gadas ieus tras ilg 
luft (l'aria) sin ils barlots, par exempel, 3 gadas silg plaun Larisch sur 
Duin, sin quadra da Saviein, sin inn plaun da Saviein, in Plaunca 
Nechia, sur Castrisch, sin Casti, sur Castrisch, ad ora Fastez, à sin 
Plaun Runscaleida. Cur chel stuvevig ir sin ilg barlot, schitflava 
(schiflar, schular), ilg giavel ad el ad sia cumpagnia. 


5. Confessa milsanavont, chil seigig sin tout ils barlots 
staus ad eu tirs tutina. Chil giavel ner Beelzebub leu comman- 
dava (cumendar, regièr). Chels cartevan da mangiar qual causa, 
mo quei vevig nagina vertid ne forza. La carn, chels carteven 
da gudèr, era mai inna buglia (pult) martscha, lozza à malmondeng. 
La buvronda (bevrondà) pareva desser ving (vign, vin), mo vevig 
zun nagina forza, ner vertid. | 


Chels haigen da tut temp gieu sunadurs, er seigig vignieu 
anvidau candeilas (glischs, candelas, cazolas). 


6. Chel hagig er quela pulvra, che |’ hagig ratschiert dilg 
giavel, a la quala havevig inna calur melná-cotschna (chietschen), 
duvrau vid lgleut (lgieut) a biesca, par far ir à perder (a mal), 
a quei tut haigig el faig, sin command a anrisar dilg giavel. 


T. Er haigig el mes quela pulvra en ilg vin da Signur 
Sekelmster. Corai, che quela detig don a la saunadad da quel, 
a sin quei seigel morts. 


8. Chel haigig en ilg num dilg giavel tuccau cu’l maun sin ilg 
dies della mugià da Tscheng, cun intentiun da far ir à perder 
(quella); ilg qual seigig er daventau, sco la pardichia cunfermig 
(cunfermar). | 


9. Cur chel haigig dulzau (portau) la lenna, che era preperada 
silg culm, par far si in clavau, haigig el en seiu senn (parèr, 
maini, sentiment) à cor gavischau (giavischar, desiderar) ilg agit (as- 
 Sistenza, agid, succurs) dilg satan (giavel). Sin quei haigig el 
mes ilgs travuns (travs da lenn) sin la preid (pareit), en seu leug, 
sco las pardichias stes testeschen (dar testimoni) attestar. 

10. Chel hagig faig pitineng en patria a ord quela. | 

li. Chel hagig faitg don a seu RE vid rauba ad hanur 
(honur). | 
12. Chel hagig en Fronscha sali ilg valzen da circa 
inna dubla (ina doublona Schwizzera, ne helvetica haveva ina 
valur da cir. 25—30 francs). 

13. Chel hagig en compagnia angulau giu en ii 
(Montognia-Heinzenberg) dus nursas, saleüz à ligoingias. 

14. Er hagig el faig don els curchins (curtins) vid la: 
pomma. 

15. Chel hagig in auters lieugs (leugs) SEET da far 
don, vid lgieut a biesca. 


Sentenzia: 


Suenter quei chilg ei aschi manau ilg ploing, dau rasposta, 
tadlau pardichias, ad er manaus silg lieug da la vardad (la 
tortura, il chierl) a ligiu si sia giasienscha (giahienscha?), schi 
eissei cun ün gratius truament anchunaschiu, cha damai ilg present 
Vori (Ulrich-Duri-Durisch) tras anridar dilg Giavel curdaus en 
quei sgrischeivel puccau da strieng, coutras faig don a siu parmer 
(permèr, prossim) carschiaun (humaun), bucca mai vid la rauba, 
mo vid la vitta; cha el a lgi Sekelmeister bucca avunda raspun- 
diu, mo dilg Scharpfrichter (bojer; nels statuts criminals della 
Engiadina sura vegn el numnau: maister da jiistitia, maister da 
malefiz, il giro, il truader ne il mess da saung) vagnir ligiaus, 
tras ilg Landstrass*) (via imperial, strada nationala) vagnir manaus 
ora silg wahlstatt (plaza da judicatura, la furca, fuorchia), lou 
tras ilg fil da la spada vagnir iustitiaus (iustificar), siu chierp 
vagnir barschaus (arder), a suterau la tschendra; la rauba cur- 
dantada (crudada), a lgi Cumin. 

Deus fetschig gratia a sia olma! 





*) Strada publica. 

Provas da divers dialects. 


siii lace 


Sour las trais publicatiuns seguaintas, las quelas vegnan 
tottas trais da Falisour, am permetti dad’ aggiundscher eng paer 
cuortas remarchias. 

1. La ,chianzun dalla Steila^ spoardscha eng cert antaress 
ethnologic. Ilg ,eir culla steila^ é egna moda viglia à Falisour. 
Ig davos zé d'ilg on vaun ilgs mats de scola da ches’ an chesa 
culla steila e chiantan la chianzun, nomnaeda della steila ziev' 
egna melodeia fez simpla. P’ilg giaveisch d’ eng vantireivel bun 
on survengni paun cun paira, nouschs, ving e vinars ec. Quellas 
provischiuns vegnan consimedas an compagneia las dumengias 
zieva-mezzè nella steiva da scola, an grond' allegreia, e zieva tot 
chi vo à schluzalaer. 

Ell’ è screzza an dialect da N’ Azadeng 'ota cun exceptiun 
d'eng sulett plaed; que é alla feng d'la lengia 11 ,pissier^, anpé 
da pissér sco lengia No. 6. Pissier è mess co bi par faer corre- 
sponder cun ,ir* nella lengia precedainta. 

2. Ilg contract da compra d'ilg on 1683 nun é dialect sciett 
d'la nossa vischnaunchia, ma ò foarza eng anteress palla si’ an- 
tiquitaet, siand el eng d’ilgs raers documaints vilgs screz an 
rumaunch. 

3. L’istoargietta d’la ratt’ oarva è translataeda or d’ilg 
Tudaisch, d’ilg mes bap barmeir, an dialect la Falisour, e po com- 
pletaer egna publicatiun correspondenta nelg Novellist (1867) d’ilg 
Signour Professer Buehler. 

Er quellas notizchias cò en rumaunsch da Falisour e vi ef 
bi aunch faer attent, chia „aun“ veng pronunziò „ang“, ilg „g“ 
scasi met. Ilg „u“ zieva ilg „q“ resta met. | 

Coira, ilgs 30 da Zarcladour 1889. 

Dr. Lorenz. 

1. Dialect da Falisour. 


La ratta orva. 


Traunter tot’ las beschias, chi ’stegnen se damaneivel dil 
eraschzaun, é strousch egna schi poich bainvesa sco la ratta. Et 
totegnia haun las rattas lour bounas calitaets. Eng hom doct, 
chi er' adiso d'observaer exactamainz tot que ch'el vazeiva, ans 
quenta la sequainta histoargia. Ef nun steiva vair baing e stett 
perque la daman eng' houra pi zi an lez cu schiglió, m' devertend 
cun lizer. An egna giaeda sentet ef anzachié a muschigniaer 
vedvart il mes lez. Ef gard ve e vez egna zouvna ratta, alhoura 
aunch' egna a gneir or d'egna fora. Il prem zettan ellas tot giaz 
giaz gardont antuorn da tottas varts cun lour ilgs glischaints. 
Cur chi schminetten d'asser sgeiras, curetten ellas per staunza 
antuorn, cerchiond, schi chiatessen anzache da mangiaer. I gia- 
schelven propi cruostas d'paun antuorn ed ef spizeiva, chi las 
magliessen avaunt ilgs mes igls. Ma que nun scuntret, pitost 
festinetten ellas anavos ainten lour taunas. Ef smineiv’ il prem, 
chi'm vessen anachüert e fessen perque fuzegdas, ma er in quist 
m'haveivi falló. Zieva pocs mumaints turnetten ellas, ma bech 
sulettas, dimperse an cumpagneia d’egna ratta bgler pi gronda 
ed evidentamainz viglia, chi rabaglietten stumplond e trazond or 
d’ la fora selg lia, anoua las cruostas giaischeiven. Ef nun saveiva 
zond beich, chie chia que dess manizaer, anfeng ch’ ef tandem 
m'anacordschet, chia la viglia ratta er' orva. Perchie ef vazeiva, 
ch’ ella palpaiva zieva las cruostas, anfeng ch'ella tanschet egna, 
e za, ch'er il correr pareiv' alla gneir gref, schi’ la porteiven las 
zouvnas ils tochets notiers spaer ella sainza magliaer sez il minim 
da que. Ef ves guzent mes tiers aunch' ampó d'la mi collazchiun, 
chi steiv’ avaunt me, per la viglia ratta, scha nu ves tami da 
scurantaer la brava famiglia da rattas. Ma ef era propi commovi 
dalla bainvuglienscha filiaela dellas zouvnas beschias, chi fadschei- 
ven per lur inazidaunta mamma ple co bglers craszauns. Scha 
tot' las rattas en usche antenzionaedas, sco quistas duas, alloura 
nun paia per quellas il proverbi, chi fo vergognia lis craszauns: 
Eng bap po pi chiunsch nudriaer diasch unfaunts, cu diasch un- 
faunts eng bap.“ | 

Chanzun della Staila, 
chanteda dals Infants da Scola, il di da St. Silveister, giand da 
Ches' in chesa. 


fl ue" be ed 


In nom da Dieu vulains nus cumanzér, 

Ils trais saenchs Raigs vulains nus dechantér; 
Els passettan la chesa d' Herodes cun nom, 
Herodes guardaiv giu or d'ün baleun; 

Inua vulais ir Vus trais Signuors? 

In Betlahem vains nus il pissér! 

Hoaz sté a quia, piglé per boen, 

Da baiver e da mangér vulains bain daer, 
Et ün bun let as inprastaer. 

Per vairas, per vairas, chia nus stuvains ir, 
A Betlahem vains nus il pissier. 

Passettan la chesa d' Herodes da fat, 
Paraiva la Staila inter' et intrat; 

Co gettan els fina Betlahem, 

Chatettan Maria cun seise Mattet, 

Co haun els s'miss gio et il haun aduroó, 

Or, Myrh' et Intschains il haun preschento, 
Quel nouv Infantet, quel saja ludo; 

Ludo et ingrazcho saja la Senchia Trinitaed, 
Dad huoss' invia et saimper me amen! 


Ans veise eir fat tin honest bel preschaint, 
Quant pochias paclaunas, chia veise miss aint. 
Dieu lascha giodair bgers anns et cun bain 
Cun bain et sandet et mainse puchio, 

Quel nouv Infantet quel saja ludo! 

Aecord da compra 1683. 


Con ilg preschaint biglet s'fo andeir ein leber baratt tranter 
mes fraer Ml Pedar Pol Chiaspar sco compreder et ilgs Irtaevels 
digl Barmeir Zon dig] Luzi u lours paraints faschond a lour nom 
sco vandeders d’ein pró sen Pnétz, vers oriaint terminond culg 
pró da mes cusrein Sr. M Pol Gross, et vers occidaint conter ilg 
Pró da Sr. Compér M Zon Gianatsch, sco terms et confeings 
mossan, leber e larg sainza otra gravezza da paints u ampina- 
schuns: Pr. la Somma da R. 55, siz Raintschs tschinquantatschinch. 

In Pajamaint dad det compreder par ilg prem egna somma 
da daners, ch'el vo creditour da dets vandeders, chi dess gnir 
scoutzeda, et alloura oltra da que ve d'oton prossem egna 
(üna) (s. h.). Vachia grassa d'egn latz, et egna (üna) s. h. trema 
` grassa, azió ch'ils vandedars possan daer la promessa sodisfactiun 
a lours creditours da Scheid. 

Et que chia dets compredars restan plé algs compredars 
pr. ils duos bretschs, schi dessan els ilg pajér cun daners u faer 
soma da daners da metter a fet enfegna chi vegn a plaschair alg 
ereditour da spizér: Ais fat preschaint Sr. M. Valentin Schmid, 
Sr. Tumesch Luzi, Tieni Lutzi et mè Infrascritt, scrivant d’ la 
preschainta, tres commischiun d'las parts. 


Pol Pol Caspar. 
Ad actum Filisur 21. Juni 1683. 
Ais spais 3 R. maloss. 

2. Dialect d' Alvagni. 
Cortas notizias sur la vischnanca d' Alvagne. 


Il stimo e premuro Signeur. President della societad rhaeto- 
rumaunscha a usiu la buntad da concepoir e publitgiar aintan la 
segonda annada dellas annalas rumaunschas ina beala novella in- 
titulada „Il cavrér d’ Alvagni“ (il curér d’ Alvagne), la quala e 
vignoida lisoida cun grond plaschair ed interess, essend ella for- 
malmainz e materialmainz fez bain concepoida. Il suttascrez, scu 
convaschoin e paraint dil numno ,curér d’ Alvagne“, sa ressainta 
ublio da poarscher ils pi cordials engraziamaints li stimo aucteur 
ed iar aintan il madem Taimp da dar ina pintga prova dil sias 
luugaz matern, aschibain tgi el sa bain avonda, tgi quest sias 
lungaz n'a betg quella richezza da pleds e quella bellezza da 
formas scu divears oters dialects rumaunschs. 

Neus lain far questa prova cun dar varsacauntas notizias 
istoricas sur la vischnanca d' Alvagne. 

Sainza dubi e Alvágne ina vischnanca fez viglia; scu ils nos 
vigls scripteurs rhaetics pretendan, existeva quella schon dil Taimp, 
cheura tg'ils Romaners vevan an possess nossa Rhaetia. 

Ils scripteurs. Aegidi Tschudi, J. Stomphius e Fortunat 
Sprecher dedutgeschan il nom „Alvagne* (u „Alvaneu*) dalla 
denominazieun latoina ,Alveus novus^; tenor questa derivazieun 
vess do il Bogn d Alvagne il nom all' entiera vischnanca, essend 
igi ,Alveus^ veut soir taunt scu ,ava^. Aschibain tgi questa 
declarazieun e betg mal fundamentada, cartain neus tuttoina, tgi 
il nom ,Alvagne^ possa darivar da ,Alba nova‘, essend tg’ ils 
Romaners davan a bliars lias il nom „Alba“, scu p. ex. Alba 
longa, Alba Helvia, Alba Pompeja etc. 

Duraunt il taimp da meaz (Mittelalter) era la vischnanca 
d' Alvagne suttamessa lis bareuns da Vaz, siua lis conts da 
Toggenburg e Montfort e dalla foin dil 15. schantaner anfoin igl 
onn 1649 alla tgiasa d' Austria. Ma dil 15. schantaner anna 
appartigeva ella aintan il madem taimp iar alla loia dellas X 
darsoiras e veva aquisto aintan il decors dil taimp grondas liber- 
tats e bliars privilegis. * Igl onn 1649 a ella sa faz libra total- 
mainz dall Austria cun pajiar a quella ina considerabla somma, 
la quala e vignoida tagliada sin la facultad dils singuls vaschoins, 
Scu nus mossa in rodal da taglia, il qual sa cata aintan il codisch 
vig] da cumoin. 

Alvagne era la capitala della darsoira da „Belfort davains*, 
alla quala appartegnevan iar Farrera (Schmitten) e Tain (Wiesen). 
La schantada vigneva adoina tignoida ad Alvagne cun gronda 
pompa e solemnitad; il mastral ed ils siros cumparevan cun 
spadas e vignevan cumpignos dalla cumpagnoia da matts an 
parada militara; il mastral nov tigneva in solemn pled e stueva 
alleura dar ina baregl voin ed ina marenda a quels, ils quals 
veran faz la parada. Jar anc otras isaunzas popularas vignevan 
tignoidas ple u manc solemnamainz, scu p. ex. las mantinadas tar 
las nozzas, ils vinschigleuns sin las aclas e las masoiras sin las 
alps, las qualas isaunzas en ossa totalmainz svanoidas e crudadas 
scu unfrenda dil taimp modern. 


An riguard ecclesiastic e Alvagna ina plaiv fez viglia, sur 
la quala il convent da Churwalden veva pi bot il drez da collatura. 
Farrera e Tain eran filialas della baselgia da S. Murezi ad Al- 
vagne, la quala era construoida aintan il styl gothic. Alla foin 
dil 17. schantaner e questa baselgia vignoida disfazza e rimplaz- 
zada entras ina baselgia pi gronda construoida aintan il modern 
styl roman. Il eustaivel altar gothie della baselgia viglia e vigniu 
transpurto aintan la nova; anval donn, tgi quel e vigniu per part 
disfurmo entras ornamaints moderns. Alvagne a do da vigl anna 
bliars da sias convaschoins li stand spiritual, in sias vaschoin, 
Ser J. P. Simmen, era professor e canoni a Vienna ed e moart 
lo igl onn 1776 scu elisiu prevost dil dom da S. Steafan. 

Pi bot sevan bliars vaschoins d' Alvagne scu caffetiers, pa- 
stiziers e furnars an tearras eastras, principalmainz an divears 
martgos italiauns, scu p. ex. Brescia, Ferrara, ed an faz lo per 
part ina beala coba. 

Finalmainz stuain neus anc far menzieun dil Bogn d' Al- 
vagne, il qual formescha da vigl anna ansemen cun Tgesalunga 
ina fraczieun dil cumoin d' Alvagne. Questa fraczieun vegn num- 
nada il ,Bogn^ a mutoiv dell' ava da sualper, la quala crescha 
lo e la quala nos piavel nomna ,l'ava marscha*. 

Scu divears seripteurs vigls pretendan, era quest' ava mine- 
rala enconaschainta schon dil taimp dils Romaners. Bliars parderts 
omens da madaschoina dils schantaners passos menzioneschan quest 
bogn e datan a quel special lod. 

Il renumo docter venezian Gratarolus, moart igl onn 1568 
scu professor dell’ universitad da Basel, nomna l’ava dil Bogn 
d’ Alvagne in’ ava fez remarcabla della Rhaetia; mademamainz 

iar igl erudit professor da Zúrich Dr. Scheuchzer. Igl onn 1747 
e vigniu stampo a Cuira in codischet sur il Bogn d' Alvagne, or 
dil qual sa resulteschà, tgi quest bogn vigneva fez frequento du- 
raunt il 16., 17. e 18. schantaner. 

Ils renumos docters grischeuns, J. Bavier da Cuira, M. 
Schwarz da Tavo e J. À. Grass da Portein, ils quals vivevan 
aintan lamprema measadat dil schantaner passo, an frequento 
savens quest bogn, an faz specials studis sur quest' ava marscha 
e datan a quella sin fundamaint dellas experienschas fazzas grond 
lod. Els recummondan quella principalmainz encunter malsognas 
darivauntas da freduras e humiditats, encunter malsognas della 
peal, scu p. ex. rugnia, burschoina, encunter mal dil stomi, dil 
liav, rheumatismus e bliars oters mals. Ils seura numnos docters 
raquointan divears exaimpels, ils quals nus mossan la gronda 
vertet e foarza da quest’ ava. Il nos piavel a il provearbi, 
tg'ins possa baiver ava marscha da schluppar sainza tgi quella 
possa far mal. 

Ma per betg unfisar e stanclantar mengia fez ils stimos 
lecteurs dellas annalas, lain neus oir alla foin cun nossas notizias, 
las qualas neus vain screz sulettamainz scu pintga prova dil 
dialect d' Alvagne. | 

Aschibain tgi quel na po betg star a pér cun bliars oters 
dialects da nossa tgiara patria rumaunscha, stimain e carezain 
~ neus el tuttoina, e quegl taunt ple, essend tgi neus oters d' Al- 
vagne: pudain entaloir entras el sainza difficultat tots ils oters 
idioms rumaunschs. 

Neus purschain alla foin nos cordial saloids a tots stimos 
commembers della societad rhaeto-rumaunscha cun il sincer gia- 
risch, tgi quella possa prosperar ple e ple e restar victorieusa 
aintan il sias glorieus combatt per la venerabla favealla dils sias 
perdavaunts. 

J. M. B. 


13 

3. Dialect da Stiefva. 


La calonda Marsa. 


Igl amprem Mars è conform ad egna viglia isanza en de da 
grond’ importanza pigls mattatschs da Stierva. Sen chel de croda 
l’ annuala battaglia cunter igls inimeis da Mon. Las preparaziungs 
lotier vignan per part fatgas igl meis avant. 


La dumang della calonda Marsa bagn marvegl en igls 
giovanets all' asta, ansolvan an totta prescha e serendan cun 
zampugns, stgelas u scalots sella plazza da redunanza. Reunias 
lò totts ansemen, formeschan els dalunga ena prozesiung e tra- 
verseschan las veias della vischnanca, sunond igls zampugns cun 
furious fracasch. Avant las tgas (tgesas) ed habitaziungs se fer- 
migl mintg' eda cun ferma canera e sunada. Igls canastrers, chegl 
vot deir igls pitschens digls mattatschs, igls cals portan canasters 
per procurar la vivonda, intreschan ainten las tgesas e ratschevan 
digls vaschigns las bisignevlas aggredienzas per far far la sopa 
castrada ed en bung bulsania, scu er otras tratgas, tgi vignan 
serveidas segl gentar comunavel. Chel gentar vign preparo ainten 
padèla u vanang da l'egn' u l'otra benevoglainta dunang e servia 
a totts mattatschs ansemblamaintg, coura tg'els returnan digl ` 
camp de battaglia. 


Fineida la prozesiung cun zampugns anturn vischnanea, se 
paregian igls noss guerirs per eir ancunter agl inimei. Els s'ar- 
meschan cun pertgas lungas u fists; divers magara er anc cun 
anels da plom; divers portan bandieras, en faziel cotschen u 
sgaglea sen ena torta lunga. Er igls zampugns gronds e brun- 
signas portigl cun els. | 


Usché samtgeas ed armos se mettigl an strada e von ve 
Mulegn segls cunfegns della vischnanca versa Mon e spetgan lò 
larrivanza digls adversaris. Pi spert u avant tgi chels reivan 
an vista, se posteschan igls noss herox per part sella punt, tgi 
separescha igls dus territoris, per part dasper chela. Oters se 
zoppan oravant davos seifs u davos igls bietgs digl mulegn e 
della rezgia e formeschan uscheia la reserva zuppada. Dantant 
s'avicinescha igl inimei. Da mintga vart vign fatg en terribel 
fracasch cun sunar igls zampugns, cun clamar e givlar e provocar 

legn loter cun schloms e malavervas. Arrivos igls inimeis an- 
fignan la punt, scumainza la battaglia. Dalunga se dattan els 
schnasadas e sfruschidas cullas pertgas, tgi tanschan gliunsch. 


All entschatta provigl da spuventar legn loter cullas pertgas 
e cun fistadas; mintga part tschertga da sustigneir igl terragn 
occupo, bot tschessond, bot stumplond anavos l’otra.. 


Igl combat vign ple a ple vehement. Igls curaschevels 
s' approximeschan ple a ple, se tgapan a mang e se tracteschan 
cun pugnidas e schlaffadas e forsa er anc cun paédas, schi fo 
basigns per terrar igl adversari. Coura tg’ igl combat è propa 
vehement e declinescha alla fegn, alla victoria u persa, alloura 
è igl moment, noua tgi la reserva saglia notiers, sdrappa vicen- 
devlamaintg igls ameis ord la circumdada digls inimeis e prova 
da fugientar chels. Las davosas forzas vignan raspadas per dar 
igl davos culp. Ossa croda la decisiung. Chels tg'on pers ston 
seretrer, igls oters persequiteschan igls fugitivs. Mensgard cape- 
tigl tgi tal u tal oter se lascha tgapar. Igl disgraztgea vign 
fatg prischunir, cargea e lia sen ena schlisa e mano e tratg digls 
inimeis cun grond spitachel tras vischnanca, scu ena unfrenda 
e demonstraziung della victoria. 


Fitada la battaglia turnan igls combattants anavos, passan 
e repassan anc en' eda las veias della vischnanca givlond e cla- 
mond e sunond igls zampugns e serendan alloura ainten la tga, 
noua tg’ igl gentar sarrò nia preparo. Chel gentar è per solid 
fitg gustous, pertge totts on pulita fom ed igls ples en schiglio 
bels e bungs maglièders 


Durond e siva gentar vign rachinto chegl tg’ è davento 
ainten igl combat; igls valerous vignan ludos, igls chècas sprezzos. 
Igl ruschanem dependa ple u manc digl success della battaglia. 
Pi gloriousa la battaglia è stada, pi legers, sdurdinos e stalla- 
ditschs se portan igls noss giovans combattants. Igls pitschens, 
Leon betg piglia part ved la sadada, von ossa danovamantg cun 
canasters tgesa par tgesa e tschertgan da rimnar ovs e fregna 
e pantg ed otras bunas tgosas pella tschagna. 


Chela vign er fatga per totts ansemen ord' las vanzadeiras 
da gentar ed or digls fretgs della nova raccolta. Siva tschagna 
se quiettan igls mattets e von plangsia a pos. Encaltgign sa- 
semgia da sanganousas fatschendas, fistadas e freidas. 


` 

La calonda Marsa è puspè passada. Las auctoritads de 
vischnanca s’ opponeschan a chel vigl usit ed amprovan d'igl 
destruger. Uschè vogl cullas isanzas digls babungs. Chegl tgi 
compara robust, antic, frestg ed original sto tschessar davant ena 
tott ulivonta, ma debla civilisaziung. Tuttegna resterò la calonda 
Marsa an buna memorgia. 

Nous lagn sperar, tg'igls noss giovans combattants de chel 
de sarron adegna segl li valerous e robusts, schi niss enzacouras 
agl tandem da defender l' honour e l'independenza della nossa 
tgera patria. 

J. F. 

4. Dialect da Bonaduz. 
Ina tradiziun. 


Bonaduz schai en igna contrada recha cun ruignas da castells 
vegls. Dad ina vart en las ruignas dils castells a Flem e Trign; 
dall' autra vart stat Rhazen cun siu casti onc habitabel e pli 
lientsch ogn da quella vart è la Tumgliesca cun blièras ruignas 
e cun blièrs castells onc habitai. Da meun sot è la greunda 
vischnonca da Domat, ella veva è ses castells sin ses tommas. 
Mo è a Bonaduz a'gl dad' ign temps dau ign casti. Quel sto 
esser stau beca lientsch daven dalla vischnonca da Bonaduz, voi 
ancheunter il Rogn, sco mossan ong oz il gioi ruignas ch' en là 
da ve. Quellas ruignas vardan voi ancheunter il casti da Trign 
(Hohentrins) e stattan or sin ign grugn da gripa. 


La tradizieun rascheuna il sequent da que casti. En que 
casti habitava digl temps dals pageuns ign nausck tyrann, nomnau 
„Bucaneu“. Da que nom dariva il nom ,Bucaneua^, per tudesc 
» Wackenau* Aschoia sa nomna ong oz il gioi il spaze antorn las 
ruignas. Il tyrann Bucaneu era ign om fetg rabust. El mava 
bliè a cacia ad angulava als viandons tot tge ch’i vevan. Cur 
el vezzeva mattas da Bonaduz, che ad el plaschevan, prandeva’l 
quellas an siu casti. Qué an ils omens da Bonaduz beca schau 
plasche blié gadas, els én sa raspai e an sa cunssagliéu da fa 
igna fign cun Bucaneu. Tgi cun faulschs, tgi cun zappas, zapeuns, 
cun sagirs e zapégns e semiglieuns uvaffens, aschoia én els sa 
tratgs ancheunter il casti da Bucaneu cun tota furia. La resi- 
stenza, ch'igl tyrann a vuleu fa alla furia digl pievel cun agit 
da ses famegls e survients, a gidau not; il pievel da Bonaduz a 
cun rabtgiéda forza sfraccau la ferma miraglia digl casti, a paglieu 
igl nausch cavalier cun tot sia bargada ladernusa e mazzacrau 
tots ansembel. Cur ils omans an ugiu fatg vandetga agl Tyrann 
ladreun e a ses survients, ani mes il casti an fiag e domoliu la 
miraglia da tala maniera, ch'igl é restau me igna ruigna en igl 
liag, neua ch'aveun steva igl casti an tota parada. Que é stau 
la vandetga digl pievel per la tyranoia ch'el aveva stuiu suffrir 
dureunt ign greun temps. 

Suointer la mort digl tyrann Bucaneu — aschoia gioi la tra- 
dizieun pli lientsch — in vezzeva savens la notg an que vault, 
gié beca da liensch dalla vischnonca sigl Tuleu, ign tribel Verm 
da fiag, cha fageva malsagira l’antira contrada. Per se deliberar 
da quella bestgia ifama e per quella cuntentar, stuevan quels da 
Bonaduz mintgamai unfrir ina matta. 

In’ autra tradizieun raquenta er, cha suointer la mort digl 
tyrann compari mintga 100 onns sin igl plaz dallas cuétgleras 
sur la vischnonca ina femnuna nera, la quala spetge sin ign 
spindrader. 


C. A. B. 

Il ratun tschiec. 


Dianter tots animals, tge se tegnan se dentorn la gliut, 's ei 
strusch in, tg’ é schi malvesius sco °l ratun. E tanataun on ils 
ratuns era sias bunas qualitads. In om perdert, tg' era disaus 
d'observar exactamein tot quei tg’ el veseva, raquint’ a nus la 
sequenta historia: 


Iu era betga del ple bein e steva perquei ina damaun 
er’ in’ ura ple tg’ el ordinari enta létg se divertend cun leger. 
Tot en in’ jeda aud’ iu a sgarsond enzetgéi el cantun visavi miu 
létg. Iu mira via e vezza a vegnend o dad ina rusna in ratun 
giuven e cun ina jeda siánter aun in auter. 'L antschatta vegne- 
van ei bufatg e cun tot adatg plénennó e miravan sen tots mauns 
antorn cun seis terlischonts églietts. Se cartend els segirs, se- 
glievan ei per la tgombra antorn et encurevan, sch' i enflassien 
zatgei da maglié. Ei fova davaires zatgei miulas paun pel plaun 
antorn, et iu tertgava, tg' ei magliassien quellas avaun meis égls. 
Mo quai é betga daventau, il contrari s' én ei spert fugi anavos 
en sia rusna. Iu tartgava gl’ emprem, tg’ ei vessien viu me e 
fussien perquei fugi, mo er'en quei grau er' iu se sbagliaus. 
Sianter ina pintga urialla tornan ei puspè, mo betga persuls, anzi 
en cumpagnia cun in ple gron et evidentamein ple vegl ratun, il 
qual ei vevan cun trà e stuschà rabitschau o d Ia rusna et en. 
quei liuc, nua che las miulas eran. Iu saveva tuttavia betga, 
tge quei vessi da muntar, entochen tg’ iu a finalmein viu tge ’l 
ratun vegl era tschocs. Pertgei ju veseva, tg’ el tappava mo 
siánter las miulas, tochen tg' el pudeva tóngier ina, e schinavaun 
tge perfin il curri (ir) pareva dad ira vess tier (li) el, sche por- 
tavan ils giuvens notier las butgédas senza maglié sezs la mendra 
miula. Iu mez vess ugen bezz vi in taun da miu solver li ratun 
vegl, tge steva avaun me, sch' iu vess betga tumiu da cotras 
spuentà quella brava familia de ratuns. Dentaun fov' iu veiramein 
muentaus dalla carezia filiala de quels giuvens animals, ils quals 
fagevan per sia paupra momma ple bié tgé bié carstgauns. Sche 
tots ratuns én intenzionai usché sco quels dus, lura vali betga 
tier els il proverbi, tge survescha lis carstgauns per zanur: ,In 
bab po ple tgunsch viventá deisch uffauns, tge deisch uffauns 
in bab.* — 


J. S. 


Dus documaints vegls 


A 


copchios da Gian Caviezel à Segl. 


Our dal cudesch da sentenzas da Segl 


copcha exacta. pag. 105. 


Vrdinaciun da vsins dauard lg'gód pignioula. 


1598 la Dumengia als 9 d’Liilg, auaunt tuot vsins da la 
communited da Seilg, auaunt 'Igsunteri da la Baselgia da S. Luréng, 
siand glyfro la predgia, araspos, tres ’ls cuuichs d’aque tymp, 
chi administreuan "lg vffici da cuuiaunza, cioe Mll. Martin morel, 
Jachiem Turnin, Curadin brüsaun, tres dits cuuich, eis sto auaunt 
vsins proponieu, ch''lg vtón passo dalg Ann 1597 tres 'ls cuuichs 
chi eiren d'aque timp. MIl. Foart a Castelmur, Mll. Christel zaff, 
jann dumengin, cu ‘ls huomens tscharnieus, tenur dalg Eistim, p. 
causa da la fabrichia da la Baselgia in 'lg wich da Maria, saien 
ad Andrea pontz stos designos alchüns lains, in lg gód scumando, 
da co ch'Sententzchies clammen, ch' Andrea puossa aquels in ditt 
god, sur lg aer MIL. Peider biwet, u passo aquel aer, taglier gio, 
"ls quels lains sun stos designos, per üss dalg suler da la Baselgia 
da Maria, tenur dalg marchio d'aque timp fatt tres 's dits cun 
Andrea: Mu ch' Andrea suot dit vfficj aquels lains nun hegia 
taglio gio, siand finieu lur vffici, ditt cuuichs, 'ls quels proponaiuen 
aquaistes chioses, 'ls quels huossa sun in vfici da cuuiaunza da 
la vschinaunchia, ad aquaist tschernieus, a ditt Andrea hegien 
scumando, ch'el in aquel gód, nun taglia gio plü aquels lains, dals 
quels tres. 'ls ditts lg eira do licencia, mu ch'els cuuichs uoeglien 

ad Andrea aquels lains in qualchiin oter loe et commod designer, 
lg hegien eir alehiüns designos, 'ls quels ch’ Andrea dschaiva 
ch’ nun eiren a perpoest ad aquella lavur, et ch’ Andrea, nun 
tgniand quint ad aque tuot, hegia taglio gio lains. 8. in "lg loe, 
a si suot 'g vífici passo alubieus. Co tres els cuuichs, chi pur- 
tevan auaunt aquaistes chioses, saien stos muuantos ut p. ditta 
causa auaunt 'lg drett, saien cumparieus et uulieu fér cun drett 
cunter Andrea p. 'g taglier da ditta laina. Mu ch’ ‘lg drett 
hegia fatt sententzchia, ch'els proponen aquaist fatt auaunt vsins: 
cuntuot ch’els a vsins daun ad inclir ‘lg fatt, suainter ch’el ais 
passo, et sur d’aquel aspetten da d’els la deliberaciun: da dits 
cuuichs suainter üsaunza dumando intuorn vsins, tuot vsm par 
üna, d'ün parair et uoeglia haun decidieu et concludieu et ais da 
d'els delibero, che Andrea puossa aquels lains taglios, mner our 
dalg gód sainza chiastiamaint, et in iss da la baselgia ’1s aduurer, 
cun scumanda fatta, ch'el nun taglia plii: eis eir da dits vsins 
sto delibero per üna buoccha, cha las sententzchias, trattas dauard 
ditt gód, saien et areisten huossa et aqui dsieua in lur vigur, 
fermes, vaires, validas et nun aruottes: uain air vrdeno et sarro ` 
gio, ch' parmur dals prieuels da las lauines, ne alg p.-schaint, ne 
eir acqui dsieua ingiüns cuuichs u eir els vsins puossen, hegien 
fuorza u pusaunza prenden, in lg gód, chi eis uiduard la puntht 
dalg wich da Baselgia, cioe dalg pró da la stüuetta, drett fin à 
la peidra Masarin, u Lauiner ingiün bóscks u lains taglier gio, 
ni els, ni eir ad oters der licencia dan' taglier gio. Duanto in 
Seilg p.-schaint ’1s sabbis MII. jann battaglia, et Menn seis barba 
da Ryam, dalg cummün Sursess. 


Scritt tres me jann à Castelmur. 


N. B. In quaists duos documaint p.-significha per, u pro, u pre. 

Our dal cudesch da sentenzas da Segl. 


Register: Miniergia d'argient ded' in maun a chi, tres chi, quaunt 
löng ed in che múd. 1609. Fógl 143. 


1609. Sinn üna Dumengia als 24. d'Sutember, siand vsins 
da la vsinaunchia da Seilg araspos insemmel in ‘lg chiantun da 
Maria, auaunt la Baselgia, siin la dumanda dalg Sr. Vicari Giovann 
Salis da Sameden, da pudair fer chiavér et lauurer la miniergia, 
ù saia auaina in 'lg terretorri u saia munt da Seilg: Tress vsins 
da ditta vsinaunchia eis da cummiin parair do tiers ch'el Sr. vi- 
cari, sco eir aquels da sia cumpagnia, cioe ils Srs. Sr. Nicolo et 
Sr. Ottauio Franchi da Plur, puossen els, sco eir 'ls Successuors 
in lur nuom, infin taunt, ch' plescha da p.-seuerer in ditt lauurir, 
et ch’ la vsinaunchia 'ls daia lascher, fer chiauer auaina, u saia 
miniergia, in ditt lur Munt, sainza ingiüna contradictiun: Et p. 
hunuraunza daien els Srs. der et paier in daners bluots, imünch' 
Ann alla ditta vsinaunchia schiüdts seys, dico A 6. da bzs. 24 
gl'ün (frs. 16. 32 cent.) buna. muneida d'Engiadina et el Sr. vi- 
cari, ls daia schburser imünch' Ann a nuom da la vsinauncha, 
bluots, alg lur Minister da Seilg. Et 'lg p.-ssem S. Michel, dalg 
Ann p.-schaint, scumainza, dy et Ann, et p. fin alg datum ditt 
s’ cuntainten ambas duos parts, da d'esser paios, quittos et saldos. 
Actum in Seilg, suot ‘Is Srs. cuuichs, Ml. Foart á Castelmur, MI. 
Christel Zaff et ilg Sr. Chiapit. Batista á Salis, p.-scheint vsins, 
‘ls Srs. Mls. Daniel á Castelmur, jachem biwet, Martin Morel, 
jann Tornin, Peyder Cortin, Liici Mur, Rodolf guerra, Peyder 
biwet, lg Sr. Podestad Giann Todesck de Pizenon, jann pol, Tibot 
zoia, Hanzet heintz, jachem zuan, Andrea Tortack, Giouann An- 
thoni fachin, Curadin brüsaun, Andrea pontz, Bastiaun vrbella, 
Batista gin. et oters plüs vsins. 

1615 adi 13. Augusti, suott ‘ls Srs. Cuuichs, 'lg Gr. chant, 
Batista a Salis, Ml. Peyder Cortin, Paris Pol, eis sto darcho cun- 
fermo la cufgnentscha dauard ‘lg lavurir dalla miniergia in ‘lg 

Munt da Seilg, intraunter la vsinaunchia da Seilg et "lg Sr. vi- 
cari Giann Salis et cumpagnia sco sú dsura, ch'els puossen fer 
lauurer ditta miniergia et ch' peien d'hunuraunza imünch' Ann 
alla vsinaunchia da Seilg schiüdts sys, et 'lg prüm Ann scumainza 
‘ ad antrer ‘lg p.-schaint S. Michel dalg 1615. Et infin taunt ch’els 
Srs. nun renuncieschen a la vsinaunchia, da nun vulair euntinuer 
e fer chiauer ditta miniergia, eir ch' nun fatschessen lauurer, ch' 
saien però culpaunts, a paier imünch' Ann. dits schiüdts sys, sco 
sü d'sura, vain peró arsalus saimper forza da Dieu, renunciand 
schi suné largs: Per 'ls Anns passos, che els Srs. nun haun 
hagieu fat lauurer, ne schburso alchiüna hunuraunza, schi sun é 
arestos adacuord cun la vsinaunchia, da schburser schiudts oick, 
's paiand alg lur Minister, et aque p. sald et quittaciun da p.-ten- 
siuns d'hunuraunza, fin alg prossem S. Michel dalg p.-schaint Ann 
1815. Duanto in Seilg p.-schaint 'ls Mlls. Martin e Giann Martin 
Morel, Bastiaun Zuan, Giann Anthoni Fachin, Jann Tornin, Daniel 
à Castelmur, Sr. podestaed Giouan Todesck di pizenon, silvester 
Tortaick, Alisehander Süia, French Cortess, Peider basset, pol 
brüsaun, jan gin, Melchier jann Melchier, Michel Tuff, et oters 
plüs vsins. 


Ego Joannes à Castelmur, rogatus scripsi. 

Material historic. 


(Ord il protocol véder della vischnaunca de Breil). 
Dapî 1680. 


————— rojo > 
1. Regailia!) de Cuig. 


Primerameing vignis vus ampermetter, de esser in vér si 
dreig e non partischont Cuig, tuttas caussas tigliar enten las 
teslas?) a mintgin, a lins sco a lauters per vies serament. 

21%. Leigies vus dufrar tut flis per Niz de vischins enten 
pladir pasturs, e per sort ch’ ei des dispeta per la spisa dil pastur, 
sche leigies quei la amprima domengia portar avont vischins. 

9». Leigies vus ver bien adatg de lavurs Cumminas, pons 
e piongs etc. et auas de nies ludeivel vischinadi. 

An, Leigies bein observar il pli dil vischinadi e quei far 
observar. 


O 
S 


- Leigies vus flissigameing ira entuorn, e visitar s. h. la 
Bestgia casa sin il gy terminau, a quels, che en bocca anferay, 
tigliar en gestameing à gli pur. 

6° Leigies vus sin Song Roch ira antuorn cun il Salte, 
e visitar las cuschinas e Tgiamins e neua che vus anfleis, chei 
selggi prigel ner bocca bein schubergiau, dar part a vischins, 
sinaquei chei possi vigni provediu avont prigel. 

7*- Devart la paupra glieut e talpine (e) leigies vus far sco 
entochen ei issonza. 


1) Regaglia, q. e. seramentaziun dil cuig (Dorfmeister). 
3) Schnitz oder Stab. 

Per vossa pagaiglia dueiggies vus veer R. 4 pagadira, tuts 
vos s. h. thiers senza Cuost, Resalvont, sche vus vesses pli che - 
in pér Bofs enten Naul. 

Tuta quei leigies far cun il Jester sco Dumiesti etc. (Pag. 
32, 33, 34). | | 


2. Regaglia de Zigniun. 


1°- Esser in gist, Sincer e nonpartischont Zigniun, far e 
conderscher tuttas caussas per Niz e profit digl pur, e dar bien 
adatg, che ils auters fetgschen lur dover, ei seiggi en teggia ner 
ord teggia. ; 

239 Deiggi nagin vignir ord la alp senza particolar Basegns 
della alp ner suffüicienta raschun, e crodent tier zatgei a ils tiers, 
deiggi vignir visau il patrun, e dei bucca vignir doffrau partialitat 
ne cun glieut ner cun Biestgia, tras el ner tras autra fameglia 
e dei era nuotta vignir dau ner portau ord la alp. `E quels 
Pursanavels !) (che) vigniessen savens pli per visitar la teggia che 
la Biestgia, deiggien vignir considerai leu-suenter. 

Sco era per la amur de Diu dei vignir dau sufficientameing 
leu per migliar, aber portar ord la Alp cun els nuotta. 

Il Caschiel Arvéé e Peglia Talpas dei vignir dau sco de 
veigl. (Pag. 21 e 22). 


3. Decrets de Cummin e dellas Ligias. 


1. Pervia dil impegnar la rauba, aunc buc artada. 

2. Pervia della catscha, dils catschadurs jasters, dil punscher 
pèscs, dil far schnaggèra, concernent las peisas e mesiras. 
Aggiuntas dil vischiriadi. 

3. Sur dil plantar poméra, sur dils suloms e dil clauder 
ora curtins. | 


1. Anno 1762 ils 25 de Maig enten il ordinari liug della 
Residenza a Muster: 


Eisi vigniu Decretau de in Lud. Obrigkeit — che de cauden- 
via deiggi nagin poder ne impigniar ne metter sot la jerta, la quala 


1) Alpgenossen. 

el hagi bocca artau, a sche anzitgi dessi enzitgei a quen de quei 
u pernes ina talla jerta per underpfandt, sche deiggi in tal haver 
piars sia pretensiun ad enten nagina visa poder sepagamentar giu 
de in tal underpfandt. 


Simigliontameing senflon in, il qual empignias in underpfandt 
enten duos logs, senza consentiment de igl Anteriur, deiggi in 
tal bocca mo suenter il Decret veigl esser anconischius per in 
meyneydig (sch) cun esser privaus de vusch activa à passiva, ' 
suonder eung surdepli esser Curdaus à Censura de in Lud. 
Obrigkeit. P. 423. 


2. 1770 ils 23 de 9bris. 


Vesent sura che ils Lud. Cumins han anflau per Necessari, 
de bocca mo Renovar il vegl Decret davart la Catscha, suonder, 
per quel far observar, enflau per bien e concludiu enten fuorma 
sco suonda: 


Per il amprim deiggi esser scomendau a tuts chitschadurs 
jasters sco domiastis, de ils 12 de Marz daven entochen ils 25 de 
July de puder sitar, ner pigliar nagins thiers salvatischs ne 
utschleglia (Resalvon thiers che fan don) sut peina da 10 A crunas 
falonza, la quala falonza deiggi curdar la messadat agli obrigkeit, 
lautra messadat agli Denuntiant, cun poder prender navent ton 
ils uaffens sco las Salvischinas ad in tal Surpassant. 

Pro 240. Ad enten Cass che in tal Surpassant vignies bocca 
scuvregs dil Obrigkeit, neua che il fallament ei daventaus, e tala 
Salvischina aber vegnies faiggia vanala enten il temps scomendau, 
sche seiggi ad in e scadin lubiu senza nagin stroff, de puder 
prender navent la Salvischina, a igl obrigkeit strofigiar il tal, gie 
bocca mo ver ils dreigs de quel strofigiar cun la giggia falonza, 
sunder esser admonius de exequir. Neua che 

pro 3*° Vesent sura, che en nossa Patria differens chitscha- 
durs jasters setegnien si a Ruineschen nossa catschia, sche deiggi 
a tals vignir intimau, de seretrer ord la tiara sot disgratia de 
Cominas tiaras, e non se absentont, deiggi vignir pudiu priu navent 
ils uaffenz cun las salvischinas, e non obedent, deiggi in tal in- 
obedient esser declaraus per ,Vogel-fry^ e deiggi ad in tal nagin 
Obrigkeit tener dreig a raschun. 

Finalmeing deiggi era quel, il qual des luschament ad in tal 
Chitschadur jester, per mintga gada esser curdaus senza gratia 
enten fallonza de 5 crunas. 

Questa disposiziun de cuminas tiaras ha dau caschun ad in 
Lud. Obrigkeit de era renovar ils vegls Decrets devart il Punscher 
pèschs a far schneggera, a sinaquei chei vegni provigniu ad in schi 
gron don enflau e concludiu ent fuorma sco suonda: 


Che tuccont tier i] Punscher pèschs, deiggi esser scumondau 
sut peina de crunnas 16 fallonza, s'entali de Soing Michaél entochen 
Numna Songia, semigliontameing enten quei temps bucca poder 
- dovrar la reith ner bier sut peina de 10 A (crunas) fallonza. 


Pertenent il far Schnaggera deiggi era quei esser Scumendau 
totalmeing enten vertit dil vegl decret de A” 1664, de nagin encurir 
Schnegs per far Schnaggera sut peina de 5 crunas fallonza, a 
sinaquei chei vegni exactameing salvau ed observau quests dus 
Decrets deiggi in a scadina persuna digl obrigkeit ver igl Egl 
aviert, ad enten cass chei vegnies surfaig de enqualtgin en in 
grau ner lauter, sche deiggi in tal esser obligaus fei e serament, de 
interquirir fundamentalmeing la caussa, era reportar fideivlameing 
ad in Lud. Obrigkeit, il qual senza anstandt seiggi obligaus de 
trer a censura quel, che podes ver contrafaig, e curdont ilg cass, 
che tala denuntia vignies bocca faiggia enten cuort ner liung 
temps, aber vignies conventschiu, che ina persuna dil obrigkeit ves 
giu notitia dilg fallament e bocca dau il Report, dei in tal suenter 
enconischienscha de in Lud. obrigkeit vegnir castigiaus. 


Cun medema caschun consideront in Lud. Obr. la gronda 
differenza dellas staderas generalas de vin a sal et enflont, chei seiggi 
il lur duer, de provegnir allas malgiustias, che cheu darivan, 
sche ei sei vegniu concludiu a sot peina de 5 A fallonza 
ordinau : 


Che tuttas staderas veglias da vin e de sal, pertenentas 
agli general ne à gli particolar, deiggien sot quella dictada peina 
vigni glimadas ora, cassadas a sut nagin tetel puder vignir 
duvradas, ad era mussadas als Sgrs. Geraus della Lud. vischn'ca, 
et per quella fin deiggi mintga vischneuncha ner particolar la 
 Stadera de vin a de sal far fechtigiar giestameing e adualmeing 
per il district de nies Ludeivel Cumin, che las Barels seigien de 
palpar (P) anavos, a quei sut là peina sura numnada; a tier quei 
deiggi il temps esser prefigius antochen la amprima Remnada dil 
februar), neua che quels Sgrs. Geraus dellas vischn. deiggien far 
il report, de esser mes en effect ; secatont a contrari, sche Resalva 
in Ludeivel Obrigkeit, de far siu Duer. (Pag. 424—428.) 

Aggiuntas dil vischinadi. 1794. | 

Scomond de tender fallas navent de S. Andriu entochen Ca- 
londa Marz, 5 A fallonza e restituziun dil donn caschunau vid 
tiers. 1794. Mintgin astga tender fallas mo sil territori de' siu 
cumin. — 


1794 ha Breil scumondau, de tender fallas ellas alps, schi gig | 
sco ils s. h. tiers seigien enten quellas. | 


9. Ils 24 de 9bris 1762 enten la ordinaria Residenzia ei sei 
decretau sco scuonda: 


Pr. 1=* Deiggi nagin poder Plantar de naginas Sorts de pomers, 
che seiggi bocca 3 tschiungkeismas ordt de Bageig de in auter, 
enconter aber prau duas tschiungkeismas, et sche ei carsches si 
de Sasez, possi vignir tegliau navent de quel, che ha il prau, che 
podes esser don. Quei che ei aber Bagegiau ner plantau entochen 
ussa, possi restar, sco il ei. 

2%. Deiggi nagin poder Bagigiar sin sulom nief, che seiggi 
anconter Bageig de in auter cun meins distanzia che ina tschiung- 
keisma, quei Seantalir della grunda Sigghia ner Blechgia navent. 


| 84° Sin Sulom nief anconter prau de in auter, deiggi esser 
la distanzia de dus fests navent dils Tiarms. 
die In, che les clauder ora per Curtgin, seiggi obligaus, sin 
liung de metter la Seif in fest dadens ils Tiarms, sin demadus 
meuns, ansi et angiu aber poder metter la Seif suenter Tiarms. 


IV. Pervia dellas tschetgas e dil far mir enstagl seiv 
e dil tener uorden vid tetgs e bagetgs. : 

1796 igl emprem de Sercladur han vischins mo de Breil 
serau e faig perinameing cun il pli — meun tschetgia, sinaquei ch' ei 
vegni bucca pinau pigniola e latas il circuit, daven dil cantun dil 
Bostg dadens, entochen si enconter la tschetgia de Zupina, a de 
leu anora entochen Pleun sut. En quei ciruit dei ussa nagin haver 
Dreigs de pinar ner pigniola ner clasena ner latas, cun in plaid 
tut dei esser serau. — Ils tiarms de quei circuit een en dadens 
ils veilgs, sisum la tschetga veglia, numnadameing: in che taglia 
surora, il lauter angiu —, giu amiez (quei ei giudem la tschetgia 
veglia) ei mess in peer tiarms nofs sur in crap, sco erà giudem 
in peer sper il cantun dadens dil Boistg. Quels tiarms en messi 

14 

quei onn ils 10 d' Uost da Duig Balletta, Gliezi Muot gieraus et 
. Merens Tenner cuig per commissiun della vischneuncka. (Pag. 45.) 


1796 ils 10 de fanadur han vischins de Breil, Dardin e 
Danis concludiu cul il pli meun et adprobau perinameing (ain. 
. helligameing) ch' Egl Uvrew dei il circuit sco suonda esser faig 
talvisa Tschetgia, ch’ ei seigi buca mo totalmeing de pinar ruvra, 
sco ei era schon avon, sonder era de pinar pigniola, latas u lena 
dad oz envi scumendau. Ils tiarms che noden ora la fatgia Tschetg 
en quests: imo. in Peer grad sper la Purteglia dil Rung de Giachen 
Fidel Casanova sut in crap gries. | 

gdo incirca 15 fests pli ansi in auter peer; 3to da leudensi 
mess eung 3 pera en grada lingia; 4' si Portugal giu sum il 
prau da Gieri Ballet il davos peer. Messi da Duig Balletta e 
Gliezi Muot giraus, Gion Pleunca Statalter et Gliezi Friberg per 
commissiun da vischins. Il circuit pia daven della purteglia de 
Baecuns sura entochen la purteglia dé Giachen Fidel sur via ed 
sco ils tiarms sura scretti muossen. — 


1827 ils 8 de Sercladur. 

Ei gliei vegniu concludiu entras la vischneunca seneralla; 
che tgei vischin, che fetschi mir da 10 tschunkeismas liung e 6 
quartas ault, Li vigni pagau in taller, bein aber cun la condiziun, 
che ils Geraus anflassien per bien, che ei munglas bucca quella 
altezia, sche deigi era ilg Pagament vignir daus a proporziun nera 
aschia neua che ei enflassen, che fus dabaseings, de pli. SES 
era ilg Samiglion. | 

Quei pagament veing buca entilgius en daner, sonder in lenn della 
valetta de din taller. — ` 


Breil, ils 5 Juni 1839. 
Eis ei della Vischneunca Gieneralla concludiu de mintga 
5 Tschunkeismas bs 


dar in lenn, sco sura plaida. 
Stephan Capaul, 
Gierau. 


(Pag. 53). 

1828 ils 5 de Sercladur. . (Pag. BAL 


Entras la vischneunca generalla ei vegniu concludiu e dilg 
pli aprobau ilg sequent artechel: 

En reguart de conservar en bien esser ils teitgs e bagetgs, 
sche seigi necessari de stabili dus Umens a Breil, dus a Dardin 
e dus a Danis, ils quals vegnien sin S. Michel ad ira entuorn 
et urentà, e neua che ei aflian, che ei seigi bucca en bien esser, 
sche seigien quels obligai de reparter ails Sigrs. Geraus et il 
proprietari ei sutaposts aigl strof de din Ludeivel Oberkeit. 


Breil, ils 5 de Juni 1839. (Pag. 60.) 


Suenter la conclusiun della vischneunca gieneralla dil sura 
datum naven deigi vignir metz per scret tuts praus, ils quals 
entras far mir ritscheiven dil vischinadi mintga 5 Tschunkeismas 
in Thaller, pagaus entras in lenn ord la Tschetgia. Essent che 
la Extensiun ner Obligatiun ei che scadin, che ritscheiva pagament . 
sin quella Moda, seobligescha, de mantener Mir e mai gravigiar 
la Vischneunca cun Plontas de Clasena. Cheu SE ils Ri- 
tschavens: 

Sigr. Major Christean ritschiert per in Frust prau en S Giachen 
sper la Gieina. ; 


1848. Gion Mathias Tenner Ritschiert per in Mir en S. Giachun | 
dadens la Baselgia etc. Il register finescha gia. 


5. Sinceratiun (en fatgs de scola) 


della Principala Claustra de Muster ad in antir Ludeivel Cumin della ` 
Cadî sur dils 6 artichels della Composiziun digl onn 1643. 


Entras la compositiun faiggia igl onn 1643 denter la Prin- 
cipala Claustra ed in antir Lud. Cumin de Dissentis ei la Casa 
de Diu suenter ils 6 artichels culponza, da per entruidament della 
giuventegnia schentar e mantener a Siu Cuost in Schuolmeister en 
ner ord Claustra, Seigi quel lura Spiritual u Secular. : 

Per complenir u far avunda a questa obligatiun ha la Casa. 
de Diu schon pli che 100 onns adina schentau in Spiritual Schuol- 
meister e taniu ina aigna Schola per entruidament della giuv- 
entegna digl antir Cumin, cun il qual la Compositiun ei faiggia. 

La Instructiun u entruidament, sco ei se sa, consisteva denter 
auter enten il lungaig Tudesch e particolarmeing enten il Studi Latin, 

per creschament dils Spirituals patriots, essent che dil rest enten la 
antira Lud. Ligia e da lunsch entuorn se afla nagin auter studi. — 


In tal Schuolmeister, ina tala Schola et entruidament della 
giuventegna, sco ei glei entochen ussa cun cumin niz de tuttas 
las vischneuncas vegniu salvau ed exercitau, empermetta la Casa 
de Diu cun quest, dad éra da cau envia voler schentar e mantener, 
cun aung pli anavont sedeclarar, de voler schar frequentar cun ils 
auters enten il studiar èra quels, ils quals fussen bucca enten 
il Convict u Dunséna della Claustra a quei zuar senza nagin 
pagament, moche era tals compareschen culla duida Dischentadat 
e salvien la necessaria disciplina, entras il qual pia ei veign 
cartiu, che ei agli numnau artichel pli che avonda vegni satisfaig. 


Duess ei aber dad in Lud. Cumin vignir considerau per pli 
bien e pli nizeivel, che ina principala Claustra mo tschella visa 
einfeltigameing schenti e mantegni in Schuolmeister en ner ord 
Claustra, seiggi quel spiritual ner secular per entruidament della 
giuventegna, sco ei glei enten autras Tiarras (farrias) ilg uorden 
per quels giuvens, ils quals dals pli tier logs pon tier in tal 
Schuolmeister vegnir, il qual aber, sco scadin maneivel pô en- 
conoscher, vegness bucca a poder nezegiar ad in antir cumin, 
sonder ad ina soleta vischneunca u liug: sche ei la casa de Diu 
de quei era bein contenza, aber cun quella expressa conditiun che 
la numnada Casa de Diu Seiggi lura entras quei da cau envia 
totalmeing liberada da quella Schola ad instrucziun della giuv- 
entegna, la quala entochen ussa ei vegnida salvada particolarmeing 
enten il lungaig Tudesch e Latin, et hagi de quei zun nagina 
obligatiun pli. 

E bein che tgella visa per explicatiun dil savens numnau 
artichel duess vegnir encureg in tierz nunpartischont darschiader 
u Mediatur: sche vul la Casa de Diu nuottatonmeins, per mussar 
il siu desideri della paisch e bunna intelgientscha, librameing surdar 
allas Lud. vischneuncas sezzas, de legier ora lina u lautra moda, 
entras la quala la Compositiun enten quest poing vegni com- 
planida, e vol la Casa de Diu vignir suenter a ils plis dellas Lud. 
vischneuncas. 


Han aschia las Lud. vischneuncas de Cosiderar il Cumin niz 
e da ora questas duas leggias legier ora il meglier, lau speras 
éra schiar complascher, de sigirar la Casa de Diu, che quella de 
cheu en via possi star en ruaus sin quella resolutiun, la quala 

. veign a vegnir prida et hagi per il de vignir bucca pli de esser 
molestada cun naginas autras explicatiuns. Denton garegia la 
Casa de Diu nuota auter et ha nuotta pli de char (a cor, Docum.), 
che da sco enten questa, aschia èra enten tuttas occurrenzas viver 
enten paisch e ruaus e de survir ad in antir Lud. Cumin, neua 
ch’ ei veign ad esser pusseivel. 

Dau a Disentis, ils 2 de Maig 1750. (Pag. 483—435, 
438 e 439.) — Documents della vischneunca de Breil. Appendix 1. 


Remarca. La scola latina ha cuzzau vinavont. 
J. M. 


Thomas Massner 
Senator de Cuera. 


elit 


Ina Tragódia historica en 5 acts 


da 
Dr. P. C. Planta. 


— 


Translatada el lungatg sursilvan 


da 


Alphons Tuor. 


"Se" 


Persunas: 


Thomas Massner, senator de Cuera. 
Ursina, sia dunna. 

Thomas, siu fegl. 

Zellweger 
Grisone 
Salis, emprem cau della ligia. 

Schwarz, burgameister de Cuera. 

Duca de Vendóme, gronprior digl Uorden de Malta. 
Du Luc, ambassadur franzos. 

Merveilleux, siu secretari. 

La Chapelle, siu tresorier. 

de Greuth, ambassadur austriac. 

Mannings, ambassadur brittic. 

Jórg 
Andres 
. Martha, consorta dil Jórg. 
Hans, siu fegl. 

Tschun bravis. 

In policist dil marcau. 

In survient de prischuniers. 
In currier. 

In pur. 

Plirs burgeis. 


i ses commis. 


I Burgeis de Cuera. 


Temps: ils onns de 1710— 12. 
Liugs: Lyon, Cuera, Zurzach, 
Glion e principat de Lichtenstein. 


A 





Praefazlun. 


———— jo 


En ,Thomas Massner* ei nuot auter inventau che la fuorma, 
pertgei quei ch' appartegn il contegn, ei dall' entschatta entochen 
la fin historic — quei dils bravis perfin buca priu ora. Tgi che 
vul seperschuader de quei, legi il ,Massner'schen Handel^ en la 
historia della Republica dellas treis Ligias el XVIII secul; de 
Sprecher. (Tom I P. 101—180.) 


Nua che la historia ei schon aschi dramatica, tegn jeu per 
inadmissibel, d'aunc voler enrichir ella cun invenziuns. Ins prendi 
il drama per quei ch'el ei e pretenda d'esser, — pia per ina 
historia dramatisada. Sco tala vegn ella buca a saver contentar 
perfetgamein certas pretensiuns, ch'ins ei disaus de far a lavurs 
dramaticas, mo ella vegn persuenter a haver viers autras lavurs 
de quella spezia la preferenza, che schai en mintga verdat 
historica sco tala. 





La historia de Thomas Massner croda el temps della aschi- 
numnada ujarra de successiun spagnola, en la quala Luis XIV 
della Frontscha batteva cun la casa de Habsburg pella Cruna dil 
retg Carl II de Spagna, ch’ era morts senza schar anavos affonts. 
In object principal de quei combat, vid il qual era la Britannia 
e | Ollanda han priu part sco alliai digl imperatur dell’ Austria, 
era il gronducat de Mileun, ch’ udeva da gliez temps tier la Spagna. 
Ord questa raschun ei il Grischun pervia de ses pass, che meinan 
en |’ Italia, daventaus in liug d’intrigas diplomaticas dellas pusson- : 


II 


zas, che fagievan ujarra et aschia sco ei glei de capir èra ina 
fueina de correspondentas partidas internas. 

Il Grischun existeva da gliez temps ord treis ligias alliadas, 
dellas qualas mintg' ina veva siu agien cau. Quels treis caus 
formavan sin ina certa moda la regenza della tiarra. 

Nuottatonmeins stuevan tuttas impurtontas fatschentas, ch'eran 
de decider, vegnir portadas avon al pievel. 


Dr. P. C. Planta. 

Emprem act. 


Ae" ei" uff 


Emprema scena. 


(Perschun en la citadella de Lyon. Il giuven Thomas Massner, 
in mattatsch de 16 onns, ed il survient de prischuniers, il qual 
porsch’ ad el ina suppa.) 


Thomas : Mei en pegna cun Vossa suppa! Jeu pos buca 
ferdar ella; ell’ ei memia schliata. 

Survient: Uema, Ti eis in nas fin, giuvenatsch! Schon pli nobels 
che 77, han secuntentau cun ina tala. 

Thomas: Jeu sun forsa pli de nobel che Vus schmineis; 


aber nobel ne nonnobel, — jeu sun buc in de- 
linquent, e nagin ha il dretg de tractar mei 
| sco in tal. 
Survient : Jeu stun mal, ch’ jeu sai bucca tener Tei, miu 
giuven, autr' uisa che quei, ch'ei glei vegniu 
commondau a mi. 


Thomas: Vus Franzos essas miserabla glieut. 

Survient : Emblida buc, miu giuven, che Ti eis sin la cita- 
della de Lyon. 

Thomas : - Tgei va la citadella de Lyon tier a mi! Jeu hai 


fatg ni als Franzos ni a Vies retg enzitgei dil 
mal, e vus veis negin dretg, de serrar en mei 
sch' in morder en quella rusna stgira, nua ch' jeu 

. vesel tras ils fiars strusch il clar dil di -- e de 
dar per durmir in letg dir sco la crappa e per 
la fom schliata spisa! — (El dat culs peis sil 
plaun) Jeu vi buca star cheu pli ditg! 

Sch’ ei dependess dil vuler, sche stess negin cheu. 
Ed enzitgei vegns Ti bein èra a haver fatg il 
davondavos, aschiglioc vess’ ins buca mess 
Tei a ferm davos siaras. 

Fatg il davondavos? Gie, jeu hai fatg il davon- 
davos, ch' jeu sun il fegl de miu bab. 

Jeu creig, gliez empó Tiu bab bein schi bia 
che Ti. 

Co? Vus saveis buc, pertgei jeu sun cheu arret- 
taus ? 

Miu fatg ei, de dar als prischuniers de magliar 
e de pertgirar els. Ded auter hai jeu neginas 
marveglias. 

Bien, sche ditg' jeu pia buc à Vus. 

Bein, di. Ti eis — dannó cu Ti tschontschas dals 
Franzos — in schi pulit mat, e lu aunc 
aschi giuvens, ch'jeu hai mez savens sesmer- 
vigliau, pertgei Ti seigies vegnius transportaus 
en quel casett cheu. Rischuna pia! Ma, amitg, 
stai lu pér vid la verdat, e se fai buca megliers 
che quei che Ti eis! 

Il schular manzegnas stuess jeu emprender dils 
Franzos! 

Na, schon puspei! — Sin quella moda sai jeu 
bucca tadlar sin Tei! Stai bein! 

Stei empau! Jeu vi risdar a Vus tut sinceramein. 
Ei emporta a mi bia, che Vus saveies. 

Bien, mo buca plaid pli sur dils Franzos! 

Miu bab ha num Thomas Massner, sco jeu, ed ei 
in rech mercadont e respectau senator a Cuera. 
Saveis Vus nua Cuera ei? 

Jeu seregordel bue, de haver udiu enzitgei de 
quella tiarra. j 

Cuera ei nagina tiarra, anzi in marcauett, mo 
jeu creigiel bugien, che Vus saveies nuot ded el. 
Veis Vus schon udiu della Svizzera? 

Persesez! Cur ch' jeu survevel a Paris en la 
linea, vev' jeu in Svizzer de la guardia sco 

camarad — Pilver — in bien schani! Schi sa- 
vens sco el ritscheveva ina brev dils ses de casa, 
sche vignevan ses egls bletschs, sco sch'ei fuss - 
stau ina brev de disdetga della cara. 


Il ventireivel! El stgava aung survegnir brevs 
de casa. 


E sche nus mavan a spass els ,Champs Elisés* 
e splendidas carossas ruclavan sper nus ora 
e cochettas grissettas sesplenghiaven, tschin- 
tschav’ el adina de sias montognas e de sias 
vaccas — nevé, Ti fusses buc in tal tup! 


Tuppadats! Vus saveis pia, che la Svizzera schai 
sils confins della Frontscha. Cuera ei in pìgn 
marcau spels confins orientals della Svizzera; 
el ei la capitala ded ina pintga tiarra monta- 
gnusa, la quala vegn habitada dad in liber pie- 
vel sut il num dellas „treis ligias della Rae- 
tia aulta“. 


Co, stat ella buc sut in retg? 


Na, il pievel regia sesez. Mo ord raschun che 
la tiarra schai denter l’ Austria ed il ducat de 
Milaun, per il qual Vies retg e l’ Austria han 
tschaffau las armas, ed ins sa ord l' Austria mo 
sur nos cuolms arrivar a Milaun, sche conquoran 
schi bein la Frontscha sco |’ Austria per sia 
favur ed omisdus han numerus partisans tier 
nies pievel. Capis Vus? 


Fetg bein; ei vegn matei leutier éra buca muncar 
de quei tscheu (el fa l'ensenna de dumbrar 
danérs). Nevé! 


Forsa; jeu sai buc. Miu bab ei pia il cau della 
partida austriaca en nossa tiarra, e ch'jeu sun 
siu fegl, ei miu delict. Capis, Vus ussa, co jeu 
maniavel, cura che jeu hai detg, ch' jeu porti nigin' 
autra cuolpa che d'esser il fegl de miu bab? 


Che Tiu bab va bucca d'accord eun nies grond 


retg ei en mintga cass in delict, per il qual el 
meritass de vegnir pendius. 

Ei seigi! Veis vus denton udiu enzacu, ch'il fegl 
ded in delinquent seigi vegnius pendius si mo 
per quei ch'el eri il fegl de lez? 

Na, miu grond retg vegn bein a haver sias ra- 
schuns. 

Cert! lls retgs franzos han adina lur raschuns. 
E la raschun che vies retg veva de far pigliar 
mei era, ch'el voleva sforzar miu bab de se 
suttametter per survegnir mei puspei anavos. 

Sco per sigironza ha ins priu Tei, jeu capeschel: 
quei daventa gie savens en l’ ujarra. 

En l’ujarra bein, mo nossa tiarra ei cun la 
Frontscha buca sin pei d’ ujarra; Ludwig XIV 
numna nus ses fideivels ,Alliés^. — Jeu vi 
denton bugien aunc ditg star cheu, mo che miu 
bab stopi bucca se humiliar. 

Nies retg sa forsa gnanc, che Ti eis vignius pigliaus. 


Aber tuttina siu ambassadur che defenda sia causa 
en la Svizzera. Mo tadlei! Jeu studiavel a 
Genevra ed erel tier il plevon Maurice en pen- 
siun. Cheu vegn in bi di a Genevra in frar 
dil Merveilleux, ch’ ei secretari dell’ ambassada 
franzosa a Cuera, loschescha en la medema casa, 
obtegn tras tschintschar lom mia confidonza ed 
envida ina sera en mei tier ina promenada avon 
il marcau; senza patertgar suond’ jeu el; e 
strusch hai jeu, senza schminar e saver, mess 
cun el il pei sin territori franzos, che jeu vegn 
surdaus ad ina roscha schuldada ch'era messa 
cheu sin piket. — Quei ei la gienerusa bravura 
de Vies gron retg, fatga vid il fegl dil senator 
Thomas Massner egl Avrel digl onn 1710. Tgei 
sch’ eis. Vus sin quei? 

Jeu ditgel, che Ti offendies mei senza fin, sche 

«Ti plaidas sin ina tala moda e maniera de 
miu retg. 

Perdunei, bien Jacques, jeu less buc offender 
Vus, Vus essas gie innocents de mia arrestaziun. 
Lesses Vus far a mi in gron survetsch, Vus 
bien, car, cordial Jacques? 


Burvient : 

Ti flattur! Tgei pia? 

Jeu sai buc, tgei e sche mes geniturs san de mia 
sort. Tgei anguoschas vegnan mia mumma, miu 
bab a star ora! Tgei penibels dis e notgs de 
quittaus vegn quei ad esser stau, dapi ch' ei 
han survegniu novas de mia disparaziun! E 
forsa gnanc saver tgei ei vegniu ord mei!: 
Baul vesan els mei sanguinar sut las fridas 
ed en las greflas de morders, — baul vesan 
els mei tras in pass falliu precipitar en la 
Rhona — gie sez il sgarscheivel spert ded in 
morder de sesez vegn lur inflammada phantasia 
à portar avon lur egls! Ed jeu duess, jeu che 
sai, tonaton bucca stinentar lur torments! jeu 
duess bucca dir ad els, ch’ jeu seigi a Lyon et 
che Vus seigies buns cun mei? 

Ils paupers geniturs! Quel duesses Ti en min- 
tga cass! 

Lesses vus esser gideivels leutier? 

Savess' jeu quei? 

Metter quella brev sin la posta. 

Jeu — metter sin la posta? 

Gie. 

Quei va buc. 

Vus stgeis legier, tgei ch’ jeu scrivel. Tadlei (el 
legia) ,Cars geniturs, seigies senza tema; jeu 
sun tscheu a Lyon, bein sco prischunier sin 
la citadella, mo seuns, ed in brav survient 
tractescha mei human. Seiges pia ord anguo- 
schas pervia de mei! Sche Dieus vul, sevesein 
nus bein gleiti! Vies carezont fegl Thomas.“ 
Tgei veis Vus de taxar vid quella brev? 

La brev ei en uorden. 

Sche prendei ella. 

Moh — jeu tertgass — mo per consoloziun dils 
geniturs — aber na, ei va buc — jeu astgel 
buc. Ei glei schniagadiu sche tgau e cor battan 
in cun lauter! (El s' absentescha.) 

O miu bab! o mia mumma! 

Secunda scena 


(Stiva de Massner. Massner va irritaus si e giu.) 


Massner : 
(persuls) 


Aschia ha Dieus surpriu gl'uffezi de vendetga! 


Siglent' el gie schizun il proper cusrin dil retg 
franzos, che vegn da Mileun, cun sia suita a mi 
en la reit! Tut ei pinau sin sia retschevida. 
Mes bravis ein sco tons tgauns de catscha, 
ch'ins drova mo de schar lartg; quels de Fa- 
vugn en gudignai per in bien tschepli. (Suenter 
ina pausa.) A la testa de mia glieut siglent' jeu 
miu cavagl direct encunter il Duca de Vendòme; 
tschels cargan sia suita; jeu sdrappel ad el 
las curegias ord da meun e greschel cun vusch 
stremblenta: ,Tia veta ne miu fegl“, e laschel 
sgolar mia blanca spada avon la palida, temeletga 
sgregna franzosa — (el stat si e schmeina sia 
spada) aschia — aschia — sia tschera tementada 
e siu clomar per agid — tgei deletg pils egls; tgei 
amureivel cantar per las ureglias! (El sesa. 


Suenter. ina pausa.) — E tonaton, tgei ha- 
vess’ jeu de tut quei? Solemns engiuraments, 
pressiai or dad el dall' anguoscha — mo fauls 


schon en lur naschienscha — e miu fegl ristass 
a ferm. Jeu astgel bucca schar mitschar quella 
selvaschina. „Egl per egl“ e „dent per dent“ 
dien las s. scartiras. Famos — jeu tegnel el a 
ferm, — cheu en mia casa, — el pli profund 
tschaler cun arviul e mintga di — tochen ch'il 
Thomas vegn libers — port’ jeu ad el il salid 
de dameun* de miu fegl: ,Neve, signur Ven- 
déme, la perschun ei petra, fetg petra?“ Aschia 
seigi ei! Signur de Vendóme per miu fegl, e 
miu fegl per signur de Vendóme! — (furschont 
ils mauns.) En verdat, quei fuss ina gronda, nobla 
catscha per in retg! 


(Denton ei Ursina intrada ella stanza, e s'ap- 


proximescha ded el.) 

(Splunta ad el sin la schujala davos tier.) Massner! 


(Seglia si vehement. Ah schia — Eis Ti cheu, 
Ursina ? ? 

Jeu enconuschel buca Tei; Tiu egl sbrinzla, Tiu 
pugn fa sterment; nua ei il reflectont Massner 
de saung freid? Ti has enzitgei von meun; jeu 
vesel quei, mo per l amur de Diu, meina buc 
ora quei aschi spert, buc en quella luna, buca 
senza miu cussegl, buc avon che Ti seigies buca 
puspei tier tetez — ei vegn schiglioc a curdar 
ora mal, — fetg mal + seigi ei tgei ch’ ei vegli. 


Sepeina de retscheiver il Duca de Vendóme, cusrin 
de Ludwig XIV e Grondprior digl Uorden de 
Malta. Mo el sto secuntentar cun il medem 
logis, il qual nies Thomas po uss forsa haver. 
Pein’ ad el en in tschaler in beun cun bien 
strom sisu! 


Eis Ti ord da senn, Massner? Al Duca de Ven- 
dóme? 


Gie, a lez! Aschi ditg sco nies Thomas ei buca 

. libers, tegn jeu el a ferm sco per pégn. 

Ed aschia lessess Ti cun mudergiar il Duca e 
vilentar schnueivel il retg deliberar nies fegl? 


Ton mender ch’ il Duca ha, ton pli gleiti dattan 
ei anavos nies fegl per scampentar lez. 


Grad il cuntrari! Ton mender che nus tenin il 
Duca, ton mender vegnan ei a tener nies fegl. 


(Patertgont suenter.) Tgi sa sche quei ei aschia! 


Teidla, Massner! nossa casa ei adina stada renomada 
tras sia hospitalitat; quei bien num lai la dunna 
de Massner bucca prender ed era signur Massner 
dei tener el en honur. Co? Senator Massner 

. less maltractar in hosp? Vid quei enconusch' jeu 
che Ti eis jus en fansegna. Il contrari: Ti 
tracteschas il Duca de Vendòme ton pli nobel, 
ton pli generus, ton pli che nus temin per nies 
fegl; ei gl’ ei meglier de humiliar el tras giene- 
rusadat che de metter el en irritonza tras in 

15 

desideri vendetgius. Bein vegn lura il rete 

. ed il Duca a hassiar Tei bucca meins, mo Ti 
sforzas els de respectar Tei e sche hip tegn 
a ferm nies fegl, sche vegn silmeins il respect 
a nutrir e vestgir el meglier. i 


(Suenter ina quorta reflexiun). Ti eis ina perderta 
dunna, Ursina! Ei seigi! Nus dein albiert ad 
el sco ad in meglier hosp; mo in tal tractament 
ei digns dil senator Massner. — Ei vul tuttina 
muntar enzitgei d'esser pli nobels ch'il retg 
della Frontscha! 


(Bitschont el sil frunt.) Jeu engraziel a Ti (se- 
meina entuorn, enten igl ir giudor) car mariu! 


Tgei vul? 


(Vegn pli de tier ded el) Lai las partidas! Ei 
glei quei tuttina in trubistgem, che meina tgi 
ch'ei sescumbigliaus en quel alla perdiziun! 
Ha pia igl esser cau ded ina partida aschi bia 
dulschezia, ch'ins senta buca la petradadat dil 
hass, che vegn cumulaus sin quei cau? E vala 
la favur dell’ Austria las anguoschas, ch’ ell’ ha 
caschunau a nus? Car mariu, lai las partidas! 
Ina quieta, ruasseivla veta de familia stos Ti 
preferir a quei hardumbel. Nies fegl fuss eunc 
tier nus, sche Thomas Massner vess secuntentau 
ded esser mo in rech marcadont, — ded esser 
mo in respectau senator de Cuera. | 


Ti poss ver raschun, Ursina! Jeu hai mez giu 
 tals patertgaments, gie — jeu hai seturpigiau 
tochen uss de confessar els — savens, sch’ ils 
quittaus dil di dedestavan mei la notg, sche 
schmaladevel jeu las partidas e figievel il pro- 
piest de mai pli ver marveglias ded ellas. Mo 
sch’ il clar di vegneva cun sia canera, cun ses 
discumets, attaccas e seducziuns, — lu era il 
Barabas puspei libers et jeu emblidavel miu 
nocturn engirament e sebettevel da novamein 
en sias ündas. Mo sch'ins pertratga sco ei 
sauda, sch'ei ina tgeua veta mo per femnas 

Ursina : 

e buca per umens. In um ch' ha buca teniu 
or rabantschas ei buc in um. Mo jeu in 
simpel burgheis, che stun persuls encunter la 
pussonza din gron retg, turnass bugien puspei 
anavos tier la paisch familiara. Perquei em- 
permettel jeu a Ti, Ursina, e dundel il meun 
sisu — de far quei, schi gleiti sco jeu sai. 


Schi gleiti sco Ti sas? Sas buca schon uss? 
Gl emprem stoi jeu deliberar miu fegl. 


Eis ei buea l'obligaziun de nossa republica de 
deliberar el? 


L'obligaziun ei morta, cur ch’ ils mettels d’ adem- 
plir ella meuncan.  Humiliteivlas petiziuns ei 
tut quei che la republica sa conceder a mi. 


E sche Ti stuesses eneurrir mo tier Te.tez agid 
per nies Thomas, sche anflas Ti in tal — 
suenter mia perschuasiun — plitost sche Ti 
mettas bucca meun vid il cusrin dil retg, 
sonder sche Ti rogas el ferventamein per sia 
intercessiun. 


Rogar el per sia intercessiun? Tgei ha ei gidau 
mei de rogar igl ambassadur franzos Du Luc 
per sia intercessiun? Ins ha mo empermess per 
buca tener! Dei jeu eunc pli ditg schar manar 
quels perfids mei pil nas? Sche gie ch’ jeu 
sun mo in simpel burgheis, sche sun jeu 
tuttina Thomas Massner, il qual dat peis e 
combas per liberar siu affon e scatscha forza 
cun forza — e fuss ei era encunter il retg della 
Frontscha, sch' ei dat neginas autras letgas. 
Perquei resta il Duca de Vendóme en mes 
meuns! 


Sche dai silmeins il meun, che Ti sedestachies 
dall Austria, aschigleiti sco nies Thomas ei 
libers. 

Cheu has el! 

Vegli Dieus, che Tia interpresa mundi or en bien 
e buc en mal. 


Massner : 
(persuls) 

Schi lunsch fuss tut drizau — mo da cheu naven? 
Savess miu casett buca vegnir sin la liunga 
memia pigns per in schi grond utschi? Savess 
la sufflusa tschontscha de sia captivitad bucca 
buraschar cun fraccass encunter mei, sch’ il retg 
Ludwig vess buca de dar la libertad a miu 
fegl? (El pertratga suenter.) Bein, grad quei 
fetsch' jeu! Jeu spedeschel el spert suls con- 
fins austriacs; leu muossan ei ad el schon de 
viver: leu ha ins casetts per grons e pintgs 
utschals — Stupent! Miu plan sto reussir! (va). 


Tiarza scena. 


(Tschunc bravis sper la strada denter Cuera e Domet visavi Favugn). 


Emprem bravo: 


Secund bravo: 

Secund bravo: 


Emprem bravo: 


Secund bravo: 


Dieus benedeschi questa nobla bubronda! (El 
porsch' a siu vischin ina buteglia de buna 
mesira) Beiba! Quei ei meglier ch' il manna dils 
Giedius. 


Jeu stoi ludar Tia precauziun. Quei ei stau bi de 
Tei, che Ti has runau neu da Favugn quei 
miez butretg (el beiba). 


E che ti has buc emblidau auters. 


Sch'jeu havess buca quitau per Vus, sco in bab 
per ses affons, sche fusses Vus en stan de 
morir della seit sper las rivas dil Rhein. 


Di pli bugien: sper in butschin sc’ina bignera . 
plein vin! (ina risada.) 


Schenghiar enzitgei ag] ustier ei secund miu cate- 
chismus il pli. gron dils puccaus murtetsch. 
Avon ch’ jeu vess graviau mia conscienzia cun 
in tal puccau, vess jeu plitost sco marter d’ina 
bunna caussa tratg la lieunga pil tratsch vi sut 
il buordi de quei butretg. 


(dat il butretg vinavon.) Seigies mo adina in tal 
herox en la vertit, Ti nobel dils bravis! 

Giavelenn! (pren il butretg) igl entir avon miez 
di essan nus sesi cheu vi a Favugn davos ils 
glas e tuttina ei la gargatta puspei aschi sche- 
tga, sco sch'ei fuss mai iu atras enzitgei de 
bletsch! 


Sas Ti danunder quei vegn? 

Quei vegn dalla schitgira! 

Na, quei vegn dalla rabia de nossa curascha, che 
consumescha il bletsch sco'l fiug l'aua (ina 
risada). 

Signur Massner capesch’ il giug ded esser gienerus 
quei sto ins schar valer. 

Persuenter pigliein nus ad el utschleglia. 

Ch el sa buca barsar! 

Mo silmeins splimmar! 

Per mia part less jeu pli bugien ,uccelli con 
risotto!“ j 

Mo oz dat ei in gron utschi, ch' ins maglia buca 
cun risott. 

Jeu hai merveglias, nua che signur Massner stat 
aschi ditg. Ha el era propi ordinau nus sin 
quei liug? 

Franc! Cheu lev'el vegnir ensemen cun nus e cheu 
lev'el mussar a nus precis il liug, nua che nus 
stueien tender la falla pils utschacs! 

Hoi! Co vegnan quellas tuppas combas franzosas 
a sgambettar en nossa reit! 

Mira, cheu vegn signur Massner. 

(Massner compara). 

Essas Vus schon cheu, canaglia ? 

Quella canaglia ei grad aunc giesta avunda per 
star en Vies survetsch. 

Ti has adina ina buca mallavada! Bien! Il Duca 
de Vendóme ei schon de maneivel. Mei cheu 
vi e sefultschi eun quels de Favugn en las 
caglias! Schi gleiti sco'| Duca ei arrivaus cun 
sia suita, siglis Vus giuadora, tschaffeis ils 

ferreins dils cavals, declareis ils cavaliers per 
prischuniers e fagieis vignir quels giud cavagl. 
Ils cavals surdeis Vus als umens de Favugn, 
ils quals han gia survegniu lur instrucziuns. 
Ei quei daventau, sche continuescha il viadi, 
Vus tschunc alla testa, plaun siu e plattamein 
per via. Denton vegn jeu tier Vus. 


Schon bien! Vus saveis sefidar sin nus, signur 
Massner! (Van naven) 


Tgei che' la carezia paterna po bucca far! In 
senator de Cuera metta meun vid il cusrin de 
Ludwig XIV. ed entscheiva sin agien quent . 
quasi ujarra cun la gronda, pussenta Frontscha! 
Tgi che sa buca, tgei ch' jeu sentel, teness mei 
per stuorns. Mo ei dat circumstanzias, en las 
qualas il carstgaun survarga sesez, ed animaus 
dina forza divina, interpren el caussas, che 
paran de surpassar sia pussonza aschi lunsch 
eco) Calanda varga si nies tgau. — Mà — tgei 
vez’ jeu! Il Vendòme ei schon cheu! de bunna 
veglia e senza schminar trotteschan ils fitai 
signurs da leu neu. Mia glieut seglia si, 
endretg, carga ils cavals pils ferreins, aschia! 
plein tema miran ils cavaliers entuorn; els 
vegnan giud cavagl. — Schon semova il til 
da cheu neu — uss' hai jeu de prestar il miu! 
(Va naven.) (Beingleiti ves' ins il til; ordavon 
ils tsehunc bravis, lura Massner cul Duca de 
Vendóme ed enzaconts de ses compogns.) 


Perdunei, signur, ch' jeu violeschel viers Vus il 
dretg d’ hospilitat. Ei daventa ord necessitat. 
Jeu stoi haver in pégn per miu fegl, il qual 
Vies retg tegn a ferm a Lyon. 

Saveis Vus vid fgi Vus veis giu la gagliardia de 
metter meun? 

Vus essas Duca Ludwig de Vendóme, Grondprior 
digl Uorden de Malta, successur de Heinrich IV. 
della Frontscha. 


E tgi esses Vus? 7 

Massner : Jeu sun il senator Thomas Massner de Cuera. 


Vendôme: | | Vus esses in temerari bandit, in ladrun, in in- 
| | solent carstgaun, che veis engaschau ina banda 
de sbuttafiada canaglia per ina scrocheria e 
voleis trer a nus il saung ord sut las unglas. 
Per quei infam attentat pretendel jeu la satis- 
facziun, ch’ auda ad in prenzi franzos (el se- 
meina encunter sia suita) Mo curascha, mes 
amitgs, ins tucca buc en per nuot il Duca de 


Vendóme. 
Massner: — Jeu hai speronza, che Vossa Excellenza hagi 
damaun in meglier meini de mei. (Tuts van 
* naven.) 


———B ———— 


Secund act. 


NINININI NIN 


Emprema scena. 


(Ina via a Cuera. Gl'ei notg. Dus bravis comparan.) 


Secund bravo: Há! Tgi ei cheu? 

Emprem bravo: Ual in aschi giest lumpaci vagabund sco quel 
che damonda. 

Secund bravo: Aha! eis Ti cheu? — buca per nuot ha jeu ferdau 
enzitgei infernal da maneivel. Mo tgei has 
Ti aschi grev de purtar? En mintga cass buca 
Tias vertits! 

Emprem bravo: Na, puccaus ded autra glieut; pertgei gl'ei tuttina 
tut rauba engolada, ch'jeu hai tschaffinau dals 
nobels signurs. 

Secund bravo: - Ah, schia! — Ti has alla finala aunc engolau dals 
compogns dil Duca de Vendóme, il qual nus 
vein reteniu ozendamaun! 

Emprem bravo: Buc engolau — in dretg bravo engola buc — 

| . anzi mo levgiau els de beins malgiests, sco jeu 
hai detg. 

Emprem bravo: 

Emprem bravo: 

Lai la masca d'ina vart e raschuna, co Ti has 
fatg la futtarolla. 


L'entira societat, quei vul dir il Duca de Ven- 
dóme e sia suita ei, sco Ti sas, serrad' el 
,torchel*: aschia ha ei plaschiu a Thomas 
Massner, nies signur — ordador stattan ils ca- 
vals rentai cun las valischas. — 


Cun las valischas — gie-gie! hm-hm! 


E la guardia dils umens de Favugn, la quala 


signur Massner ha tschentau si avon il ba- 
ghetg. — Jeu mavel entuorn sco in che ha 
fatg la damaun siu duer, e che lai far la sera 
ils auters il lur. 


Quei vul dir: sco in, che ha pigliau la damaun 
in utschi e vul splimmar el la sera. 


Denton carscheva la hilaritat el torchel; il vin 
frestg fermentau, che deva el tgau sco in 
tizzun, scheva signur Massner flessiar ord las 
meglieras buots, sco sch'ei fuss stau aua de 
fonteuna. Mo era dil vin vegl ha el schau 
vegnir ord il tschaler en buteglias caviglia- 
das ina sin l'autra, e la dunna de Massner 
termetteva — canasters e canasters cun scham- 
buns, manetschs, murtadellas, ligiongias e casto- 
gnias ord la cuschina — ed il fried de barsaus 
fagieva ad ins detg sguezia el nas! Sapperlott! 


Sacra mustgasen! Mo ch' jeu fuss é staus denter! 


Gl ei ju buca ditg, sch'era guardia e tut el 
torchel Cheu han ils far vivas, il cantar e 
jubilar bucca voliu pigliar fin, aschia ch’ ins 
saveva il davos bue, sch' ils Franzos per- 
tgirassien quels de Favugn, ne.quels de Fa- 
vugn ils Franzos e cur ch'ils Franzos han 
schizun entschiet a parlar tudestg e quels de 
Favugn franzos, sch' eri de buca puder tener 
ora pli per fleivlas ureglias sco carstgauns -de 
nossa qualitat han. 

Quellas fleivlas ureglias ein problablamein vegnidas 
fatgas attentas sin las valischas tras il tgular 
dils cavals — ne buc? Mo jeu less bugien saver, 
co il Duca de Vendóme sedeportava duront 
quella rueida. 


Lez? lez seseva continuadamein sper la furnai- 
scha, mirava cun egl fitgau el fiug, il tgau 
aschia pusaus sil meun dretg e rugadava cun 
la zeunga, ch' el teneva el seniester, il burniu. 


Creigel schon, la scena vargada deva de lignar 
e patertgar ad el! 

Sch’ in porschev’ ad el in glas vin, sch’ enviava el 
quel anavos cun in giést senza dir plaid e 
portava ins ad el in toc fimont barsau, sche 
fagieva el il medem. 

Tgei lein metter pag, ch’ el maglia e beiba pus- 
pel damaun? 

Cheu ei nies patrun, signur Massner jus vi tier 
el cun in pocal, emplanius tochen si sum e detg: 
Perdunei, signur, ch' jeu hai interrutt Vies 
viadi ord l'Italia aschi maltscheccamein! — ei 
ha buca saviu esser auter — perdunei — nus 
tschintschein dameun pli bia sur de quei — 
mo oz prendei buca si schi grev la caussa, Vus 
essas en buna societat. Seigies de buna veglia, 
jeu beibel sin Vossa sanadat! 


Ed el? 

El ei buca semuentuaus, ha buc 'alzau il tgau e 
gnanc teniu el vengonz ded ina egliada. 

El sa, par' ei, buca surportar ch'in prenzi franzos 
dei esser prischunier din senator de Cuera. Ma 
lai uss udir, tgei Tia vertit ha aunc fatg 
dapli! — 

Jeu hai tertgau: ei glei bucca bi per in detg 
bravo, sch' el beiba stuorn. 

Saperment! Ti eis secavistraus ton ellas hypo- 
crisias, che Ti tegnas alla fin tut da detschiert 
il tschuff pulteun de Tia olma per ina fonteuna 
de vertits! 

Pia cuortamein: Jeu sun seschlihaus giuado, hai 
clomau sogn Crispin en agit e sun sefatgs vid 
ils cavals. Hai palpau e pesentau ditg e bein 
ina valischa suenter l'autra, examinont tgein- 
ina graveschi il pli fetg il cavagl e cur ch' jeu 
hai anflau quella cheu per la pli greva, hai jeu 
priu ella — 

Ord commiseraziun pigl animal — 

Ti has rischun! igl animal ha per engraziament 
sturschiu il tgau encunter mei e mirau sin mei 
de quei demurtirau — | 

Quei has Ti viu da stgira notg!? 


Per l'engrazieivladat hai jeu in sentiment fetg 
fin; jeu sentel ella schon da lunsch. 

Finas ureglias, fin sentiment, bein en pei cun 
sogn Crispin: Ti eis in ver diamant, ina cus- 
teivla pèdra ded in bravo! Mo ussa fai che 
Ti vegnies navent sch'jeu suns buns per in 
cussegl; la policia savess forsa schiglioc passar 
à Ti giu pils calcogns pervia de Tiu ladernetsch 
pardon! jeu level di pervia de Tia bravura! 

Ha la policia de Cuera trapplau zacu in culpont? 
(Ins auda in schul, sin quei vegn in policist) 

Halt! Tgi essas Vus? 

(tiel secund) Lai tschintschar mei (al policist). 
Survients dil senator Thomas Massner —- Tgei 
leis da nus? | 

Ah schia! perdunei! hai bucca enconoschiu Vus 
el stgir — hai cartiu de ver a meuns il cugliun, 
ch'ha engolau al Duca de Vendóme sia va- 
lischa cun bia danérs. 


Cun bia danérs? 
Gie — 

Ton meglier! 
Tgei scheis Vus? 


Jeu hai mo maniau, ch'il cugliun sapi tont meins 
portar, sch' ei seigi biars danérs lien e che Vus 
saveies lu plitost catschar el ad encarden. — 

Mo schei: pertgei veis Vus schulau? aschia 
sa in scroc gie far combas. 


Jeu hai udiu, che glieut honesta steti éri sin in. 


schul e che la canaglia isi. 

Quei ei schon ver, perquei essan nus dus buca 
fugi. 

Veis viu negin che fugieva? 

Bein bein! Jeu hai viu enzitgi schluittar en quella 
direcziun. | | 

Bien, sil suc vi jeu ir suenter ad el. Sch’ ei 
semigliar cuort! — Aunc ina damonda — 


À vossas ordras! Mo patertgei, che nies paterlar 
dat al lader temps de mitschar. 


Seigies senza quittaus; a mi metscha negin, al 
qual jeu passel bunamein giu pils calcogns. 


Perdunei! Jeu hai bucca patertgau vid Vies nas 
fin de magistrat — Alluscha, tgei leis saver? 


Mirei, nus policists dil marcau essan veramein mo 


pil pievel pign: Per spuentar ina paupra femna, 


che ha denter auter laschau sparir en ina stizun 
in fazolett, ne per parlers, che han emblidau 
de dar anavos ina cazzettina; ina banda de 
zagrenders, ch’ han engolau in affont — tier 
la catscha sin de questa lumpamenta essan nus 
buns avunda. Mo quei ch'ei gronds signurs 
— hm! 

Gronda bargada, leis Vus dir. 

Gronds signurs, ditg' jeu, quels han lur atgna po- 
licia e lain schizun vegnir policists ord tiarras 
jastras — j | | 

Capeschel! Tiel fatg! 


Quels laian buca mirar nus en lur hartas e fan — 


sco sche nus fussen buca cheu.. 


Fetg malemperneivel per Vus — sai schon — 
mo emblidei buc il cugliun, che podess mi- 
tschar. 

Vus essas survients ne quasi policists dil senator 
Massner ? | | 


P 

Quei savein nus — 

Vus saveis pia dir il meglier a mi, co ei stat 
atgnamein cun l'emprischunament dil Duca de 
Vendóme; pertgei jeu ditgel a Vus, ei gl'ei 
sco sche l'aria fuss emplenida cun las pli ortgas 
tschontschas, mintgin raschuna autr' uisa e 
mintgin vul saver in tec dapli che l’ auter — 
ei gl' ei sco sch' in visprér vilentau sgolass ad 
ins el tgau, ch' ins vegn tut eivers. 

Moscha, ord amicizia collegiala, quei vul dir, per- 
quei che nus essan omisdus policists — mintgin 
en sia maniera, secapescha — vi jeu pia risdar 
a Vus sinceramein sco ei sauda din policist a 
lauter. Jeu laschel dentont pli bugien raschu- 
nar miu camarad cheu, lez ha aunc buca taccau 
il lom e pretenda, de saver dir bia meglier la 
verdat. 


Gie, quei pretend' jeu e sigirel Vus, che Vus dei- 
gies esser survi meglier da mei. Tadlei pia: 
Cu signur Massner ha buca saviu spindrar siu 
fegl cun far cun la buna, duvront tuttas me- 
siras lubidas, ei siu cor de bab vegnius gritten- 
taus ed el ha concludiu de far pir e de prender 
vendetga. 

Nagin schmervegl! 


Sco gidonters ha'l schau vegnir nus tschunc bravis 
ord la Valtlina ed jeu engirel à Vus, ch' jeu 
hai surviu per negina caussa aschi bugien sco 
per quella. 

Er'in bravo sto haver ina spezia de conscienzia, 
— sto esser quasi in um d'honur, capis Vus 
mei? 

Adumbatten havein nus pigliau sin il lac de Como 
il currier franzos Sonnery; signur Massner era 
aschi de bein de schar mitschar el, e tut ei 
restau sco vidavon. 

Mintga dretg bravo sa, ch'ins sto far la cata- 
vegna en uorden ni nuot. 

Quei ei, sco sche jeu pigliass in vagabund e schess 
puspei mitschar el. Lu less jeu bia pli bugien 
gnanc haver tuccau en el. 


Franc! Quei ha igl inschignus Massner era viu 
en, e concludiu de buca solettamein retener il 
Duca de Vendòme, che leva ir de Cuera en 
Frontscha, mobein era sco jeu hai speronza, 
de tener el a ferm sco impegn entochen che 
siu fegl seigi libers. Ozendameun ei il project 
vegnius mess en ovra. Nus tschunc bravis 
cun ils umens de Favugn vitier essan vegni 
postai sper la punt — al publicum ha ins detg, 
per pigliar utschals - 


Quei ha jeu è intervigniu; signur Massner ha leu 
veramein in ficler per pigliar utschleglia. 


Enstagl ded ir el ficler essan nus i en I’ ustria, 
nua ch'ins bueva vin sco de beiber aua, Vus 
saveis: Quel sa, dar perfin ad in temmeletg sco 
ina lieur per ina urialetta la curascha ed il 
fiug din herox. 


Gie bein, hai éra schon experimentau quei! 


Cura ch'il signal ei finalmein vegnius daus, essan 
nus sefatgs si spel stradun ed essan sezuppai 
davos las caglias. Gleiti han neblas de puorla 
annunziau l'approximaziun dil tir dil Duca — 
ordavon il Duca sco in tschiel stelliu, aschia 
terlischavan las cruschs e las steilas sin siu 
pèz. A pèr cun el e suenter el cavalcavan 
20 umens de noblezia en pon e vali sin cavals 
cuverts cun cozzas surcusidas d'aur e d'argien. 
Quels cavals alzavan il tgau losch — e gar- 
madiamein, sco sch'ei savessen, ch'els havessen 
gleiti de passar en la capitala retica — 


Sche quels füssen gallopai el marcau, vess ei dau 
per in de nus enzitgei de far, per tener mer- 
vigliusas femnas ed affonts en ina respectabla 
distanza — Mo jeu less bugien udir la fin — 
Cul tir ei arrivaus. 

Lu essan nus tutts sigli ord las caglias e vein 
cargau el aschia (el carga il policist pil cavéz). 

Ui, ui! Quei fa mal a mi! 

Quei ei mo per far il fatg pli capeivels, e pli 
naturals! 


Quei ei stau la renomada catscha dils 17 d'Oct. 1710. 
Vossas merveglias policisticas vegnan ussa bein 
ad esser contentadas? 


Gie bein! jeu engraziel a Vus tschien e melli 
gadas! Ins sto mo sevolver tier la dretga. 
glieut per endriescher la verdat — Pia de cheu 
vi, scheis Vus, ha il vagabund priu la fuigia? 

Precisamein de leu vi! Sche Vies nas fin lai buca 
Vus en la buglia, sche stueis Vus traplar el. 

Merci, merci beaucoup! (navent) 

Tgei po pomai ina reclia tschéra buca far! 

Tgei po tuttina ina ureidia policia buca far! 


Il num de Thomas Massner ei seo la notg: el 
cuviera vi tut! 


Siu num vivi, vivi en perpetten! 


En perpetten, en perpetten (Van daven). 


Secunda scena. 


(Ina stanza en casa de Massner. Il Duca de Vendóme 


Vendôme : 


Massner : 


Vendôme : 
Massner : 
Vendôme: 
Massner : 


e Thomas Massner). 


Cun tgei dretg tegn il senator Massner a ferm il 
Duca de Vendóme? 

Cun il medem dretg, cun il qual il retg Ludwig XIV 
tegn a ferm miu fegl. 

Ludwig XIV ei retg: — 

Ed jeu sun senator! 

Quinteis Vus d'esser ton sco il retg? 


Aschi lunsch sco mias rischuns e mia pussonza 
dattan tier de far valer miu dretg — gie. 

Vul il senator far l'ujarra eun Ludwig XIV? 

Gie, tochen che jeu hai buca survegniu anavos 
miu fegl. 

Priu, ch' ins hagi fatg entiert a Vus, — sund’ jeu 
responsabels per suenter? 

Aschi bein, che miu fegl dei esser responsabels, 
che siu bab tegni cun l’ Austria. 

I] retg vul, par'ei, ver in impegn, che Vus seigies 
ad el buc en peis. 

Ed jeu in, sinaquei ch'el restitueschi miu fegl. 

Vus essas fetg violents! 

Sund’ jeu buca sforzaus de segidar sin ina tala 
moda, suenter ch’ jeu hai emprovau tuts paci- 
fics mettels per liberar miu fegl, e suenter che 
Vies agien ambassadur Du Luc, ch' ha rapinu- 
samein giavinau miu fegl suls confins, ha cu- 
glienau mei cun simuladas empermischuns ? 


Carezia encunter ils affonts ei ina vertit; mo Vus 

. fa quella vegnir orda senn e commetter mal- 
fatgs. 

Lu enconuscheis Vus aune buc il cor paternal. 
Ei dat buc ina pli profunda dolur, che quella 
per in affont piars; ei dat negina pli buglienta 
gretta che quella pervia della maltractaziun 
din affont, e mai semantegnan nossas forzas 
aschi ditg, sco per liberar in affont. Mirei leu 
gl'igniv d’ utschals vid gl’ izerchel! Prendei 
alla hirondella, che habitescha quel, naven ils 
pigns utschaletts la primavera! — Cun tgei 
muentontas lamentischuns sgol’ ella bein entuorn 
la habitaziun svidada! E cheu giu la gaglina 
che clutscha; con temeletgamein va ella buc 
entuorn! Mo tucchei en ses pluscheins e non- 
ditgont sia fleivlezia seglia ella a Vus despe- 
radamein el tgau. Il giat daventa in tiger, il 
tgaun in luf, sch'ei setractescha de protegier 
ils pigns, e perfin las temeletgas selvaschinas, 
ch' eviteschen gl' egliada dil carstgeun, fan 
frunt ad el valerusamein, sche quel periclitescha 

il lur pli ear. Mintg' animal vul quasi siglir 
ord la pial per defender ses pigns. E tonatont 
viva enten el mo igl instinct e negin sentiment 
e giudeci human. Mo il carstgeun embratscha 
siu affont cun ina carezia supernaturala e tgei 
ch'el fa e senta, quei fa e senta el per siu 
affont, tras quel entscheiva ela viver cun nova 
gluvna veta. Barschei ad el sia casa, prendei 
ad el ses beins, mo schei ad el siu affont. Igl 
enguladetsch d'in affont ei il pli ner delict, 
encunter il qual la pli interna natira serevol- 
tescha! Negin schmervegl, sche la mieivla, 
fleivla femna daventa curaschusa sc' in herox 
per siu affont ch' ei en prigel! Ed in bab, in 
um duess esser menders che la fleivla femna? 
Duess el buc era emblidar sesez e riscar tut 

ub per in carezau fegl? Jeu hai mo im, Signur, 
mo sin quel hai jeu mess tut miu voler e tutta 
mia speronza e tutta mia luschezia, — gie forsa 
memia bia luschezia; Vus vegnesses dentont 
cert a perdunar a mi quella, sche Vus encono- 
schesses il giuven: siu spert viril, sia modes- 
tiadat, sia resolutatat, sia buna veglia e prin- 
cipalmein siu bien cor; e quei innocent, stupent 
giuven, quest miu fegl, ha Vies retg raffau a 
mi sceleraticamein. 


Vendóme : Vus saveis esser segirai, ch' ei daventi nuot dil 
mal ad el. Ludwig ha in bien cor; el tegn à 
ferm Vies fegl ord raschuns politicas, mo el 
vegn buc a far magliar ora il giuven quei che 
siu bab ha manizzau en. 

Massner : Carteis Vus? Jeu tratgel: tgi che ha raffau il 
giuven ord politica, quel sa era mazzar el ord 
politica; quel sa silmeins schar engaldir el; 
schar pitir el fom e seit: forsa eis el en ina 
stgira, stretga e humida perschun, vesa ni so- 
legl ne steilas, patescha dal maltractament din 
maldulau survient. E sch'il retg fuss era buca 
contents de quei — po el saver tut quei che 
daventa? — 

Vendôme: Quei ei siemis de Vossa inflammada fantasia ! 


Massner : Sto la fantasia buca vegnir scaldada, sche gieni- 
turs survegnien tschunc liungs meins neginas 
novas da lur fegl? Ei quei éra la politica din 
retg ,de bien cor“, la quala ha impediu nies 
fegl de scriver a nus in pèr plaids de confiert. 
O mo ils plaids: ,Seigies senza tema“. Nus 
savein gnanc, nua ch' el sesanfla! O, sche Vus 
savesses esser perdetga dil plirar della mumma, 
che sesfa per el, e sche l’ encarschadetgna 
accompignass Vus tier mintga lavur e bandunass 
Vus gnanc la notg! — Lu capessas Vus, tgei 
in bab po interprender en la desperaziun. 


Vendôme: Vossa sort muenta mei, e Vos plaids van a mi a 
cor — jeu stoi dir. Mo Vus haveis Vus sez 
disaprobau Vies violent secontener, cheutras 
che Vus veis numnau el „desperaziun“, la quala 
lavura cun egls serai ed senza patertgar. Ne 
carteis Vus de haver cheutras megliurentau 
Vossa situaziun e quella de Vies fegl? Buca 
tgunsch, pertgei Vus vilenteis igl retg, senza 
commuentar el de far concessiuns. 


Massner : Vus saveis, Duca, dar a tut quei ina viulta, sche 
Vus volesses — e quei per Vies e per miu avan- 
tatg. Leis pactar cun mei? 


Vendôme : Mussei si a mi avon Vossa competenza de pren- 
| der mei a ferm sc'in lader e ladrun, mei il 
prenzi de saung regal, che viagiava pacifica- 
mein e schminont nuot dil mal tras Vossa tiara. 
Eis ei quei la voluntat de Vossa Republica ed 
opereis Vus en siu num?  Moscha pia, mussei 
si —! Sche Vus saveis buc, sche fageis Vus 
diever din dretg, ch'jeu renconuschel buc. 


Massner : Drov” jeu ina competenza per far quei, ch' jeu sai 
buca laschar esser? Drov’ il bab ina com- 
petenza per liberar siu affont? Mia competenza 
schai cheu (mussont sil pèz), ella schai schon 
en la lescha divina, dalla quala jeu hai plidau, 
ed avon la quala tut quei che fiadescha sto 

sestorscher. Mo ussa sepagei de raschun: Vus 
essas en mes meuns, sedrizzei suenter las cir- 
cumstanzas, la qualas Vus saveis buca midar; 
pertgei adumbatten spetgeis Vus agid: Miu 
magistrat ed il pievel, ch' ein sez indignai dil 
malfatg commess vid miu fegl, mettan a mi 
nuot en via e saveies, ch’ ils confins austriacs 
seigien da maneivel. Jeu vi spargnar a mia 
tiara la létga denter mei e Vus e surdundel 
Vus cun Vossa suita perquei schon la proxima 
notg alla protecziun austriaca. 


Mei? | 
Gie Vus! Gl’ ei tut schon preparau. 
E Vus havesses la gagliardia? 


Jeu ris-chel tut quei che savess far reussir mes 
plans. 


Leis Vus endridar la vendetga de Ludwig enconter 
Vossa Republica? 


El sa far nuot ad ella, sche Vus sesanfleis buca 
sigl antschess de lezza. — Jeu roghel Vus per 
Vies bien, fagei il nonevitabel, porschei il meun 
tier ina intelgientscha, mirei (el till' ora in toc 
pupi) ella ei schon screta (el legia): 

„Jeu, Duca de Vendôme, Grond-prior digl Uorden 
de Malta, dundel miu plaid d' honur, de far tut 
miu pusseivel tier retg Ludwig della Frontscha 
per liberar il Thomas Massner giuven; ed jeu 
Thomas Massner, senator de Cuera e Landvogt 
de Mayenfeld empermettel encuntercomi sin miu 
plaid d' honur, e cun applicaziun de tutta mia 
facultat, de metter en libertat il Duca de 
Vendóme e sia suita e de garantir ad el siu 
franc repass sin territori Svizzer, aschi gleiti 
sco miu fegl ei relaschaus ord il perschunadi 
franzos. 

Cuera, ils 18 d’ October 1710.“ 

Mirei, miu num ei suttacrets, ei maunca mo aunc 
il Vies. 


Jeu suttascrivel negin tractat cun Vus. 

Massner : Vus fagieis buca perdert. Leis star prischunier 
austriac, tochen che l'ujarra de successiun va 
| alla fin? 
Vendôme : (Suenter haver patertgiau empau.) 


Dei neu! (el suttascriva.) Igl ei fatg! Cheu veis 
Vus miu plaid per scret, mo jeu dun el medem 
temps in buca scret, dil qual Vus vegnis aunc 
a seregordar inagâ. Quel ei: La pli petra ven- 
dicaziun vegn a suatiuer Voss' arroganza! =Â 
Massner : Lein spetgar e mirar. 


Tiarza scena. 


(Stanza dil Cussegl a Cuera. Salis, cau della ligia.) 


Salis. (persuls): Il Massner ha tuttina cavistrau nus en ina stria 
historia! Schon ha igl ambassadur franzos s' an- 
nunziau tier l'audienza (el scallina). Quei 
prischunier de 16 onns port' aunc a nossa Re- 
publica ina nauscha burasca! (Tiel saltè che 
vegn' en): igl ambassadur franzos! (persuls.) 
Ei gl'ei buca striegn de lignar, tgei ch'el vegn 
a pretender. (Tiel Du Luc, che pass' en): Vossa 
Excellenza ha giavischau in' audienza. — 


Du Luc: Jeu vegnel en num de Sia Majestat il Retg della 
Frontscha per purtar tier Vossas Sabientschas, 
ils caus della Republica retica dellas treis li- 
gias lamentischuns pervia dil criminal e violent 
act, dil qual Vies conburgeis, senator Massner 
de cheu ha sefatg culponts vid il transviagiont 
Duca de Vendóme, Grondprior della Frontscha 
e vid sia compagnia, cheutras ch' el — 


Salis : Il cass ei a mi enconoschents avunda. 


Du Luc: Aunc pendenta ei ina lamentischun de pli baul 
. da vart la Frontscha pervia din auter delict dil 
medem vieti adherent dell’ Austria; jeu manegiel 
la scelerada surpresa dil currier franzos Sonnery 
sil lac de Como. 

Quei ei buca daventau sin nies territori. 


Aschia di ins, mo gl'ei mai vegniu intercurretg. 
Franc eis ei, ch' il senator Massner era il mal- 
fatschent e ch'el ei buca vegnius castigiaus. 


Nus castigiein mo quels delicts, ch'ein vegni 
commess sin nies territori. 


Il delict vid il Duca de Vendóme ei tuttina 
vegnius commess sin Vies territori?! 


Cert, encuntercomi vid il Massner giuven ei il 
delict vegnius commess sin territori franzos. 


Leis Vus paregliar in schamper mattatsch cul 
Duca de Vendóme? 


Aschi lunsch sco'i compeglia la libertat personala 
— gie. Sch'il mattatsch ei de pintg’ impurtonza, 
sche pertgei extradis vus el buc? Vus veseis 
gie, che siu perschunadi ei la quolpa de tut il 
mal, dil qual Vus porteis plogn! 

Dei l'offendida Frontscha se humiliar avon signur 
Massner? Aschi gleiti ch' el ei castigiaus per- 
via de ses surpassaments, vegn siu fegl ad 
obtener la libertat. 


Vus vevas schon empermess quei al bab, cul era 
serendius a Solothurn e rogau leu Vus en scha- 
nuglias per siu affont. Vus sez Veis lu detg: 
„Il Massner giuven porta negin' autra quolpa 
che d’esser Vies fegl; Vus deis puspei haver el.“ 
Che Vossa Excellenza ha emblidau de tener 
Sia empermischun ha fatg sedesperar igl um. 


Vus voleis aunc perstgisar siu secontener? 


Jeu vi buca perstgisar sias acziuns, jeu vi mo 
declarar ellas. — E Vossa Excellenza giavischa? 


Pretenda satisfacziun alla Frontscha tras in exem- 
plaric castitg vid Thomas Massner e plinavont, 
ch' el metti il Duca de Vendóme sin liber pei, 
e tschenti el sin territori svizzer. 

Quei ei ina caussa dil pievel, la quala mo las 
vischneuncas, sco souverénas de nossa Repu- 
blica san e pon decider. 

Co? Sto il pievel decider, sch’ in delinquent dei 
vegnir castigiaus ? 


Jeu hai detg a Vossa Excellenza ch’ ei seigi ina 
caussa dil pievel. 


Vul Vossa Republica riscar l'entira malaveglia de 
miu grond retg? El ei schiglioc — jeu sai quei 
buca tener zuppau pli ditg a Vossa Sabientscha 
— schon vilaus avunda muort la hostila politica, 
che Vossa Republica meina el novissim temps. 
Emblidont la neutralitat ch’ ell’ ha proclamau 
all’ entschatta dell’ ujarra pervia della succes- 
siun spagnola, ha ella, nonditgont nos protests, 
concediu il transit dellas truppas en la Lom- 
bardia allas pussonzas alliadas encunter la 
Spagna e la Frontscha e cheutras empudiu 
nossa sperdita de Mileun. 


Las relaziuns han sforzau nus tier quei. El grond 
combat, che vegn battius entuorn nus, vein 
nus negins auters quittaus che de mantener 
nus sezi. Jeu hai speronza che Vies retg 
vegni a ponderar nossa situaziun sco' saudi ed 
era lu aunc quei: ch'in rigurus secontener vi- 
savi alla questiun Massner, stuessi mo tont pli 
volver las simpatias de nies pievel en favur 
dell' Austria. 


Leis Vus purtar avon allas vischneuncas, che 
Massner seigi de castigiar? 

Jeu vegnel a tener cuseida cun ils auters caus. 

Enstagl de dar a mi la ferma garanzia, deis Vus 
a mi mo speronza. 

Nossa constituziun impedescha de spertamein con- 
ceder e schnegar. 

L’ affirmaziun daventa tier Vus savens schi tard, 
ch’ ella ha tutta semegliadetgna cun ina ne- 
gaziun. 

Sche l' Austria garegia enzitgei da nus, sch' ei 
l enterdada concessiun era buca malvegnida 
alla Frontscha! 

Vus enconoscheis ussa mias pretensiuns. La Fron- 
tscha sefida sin l’ empruada Sabientscha de 
ses vegls alliai. Els vegnan a ponderar, tgei 
la giustia e lur agien salvament commonda de 
far. Vossa Republica sto buc emblidar, che la 
Frontscha ei aunc pussenta avunda, schegie 
ch’ ell’ ei momentan en la stretga, de procurar 
sezza la satisfacziun, ch’ ei vegnida schnegada 
ad ella. 


Mo pli nizeivel fuss ei alla allianza, che ligia 
nossa Republica schon da pli tschien onns cun 
la Frontscha, sche Vies retg dess anavos il 
Massner giuven. Lu prendess quei process, che 
sescumbeglia pli e pli, ina fin per adina. Vossa 
Excellenza pondereschi quei e vegli metter in 
bien plaid tier Sia Majestat, il Retg. 

(Suenter haver patertgau). Bien, Signur Massner 
dei ver siu fegl, sch'el suttascriva la decla- 
raziun, ch’ jeu vegnel a scriver. Vossa Sa- 
bientscha fetschi il plischer e laschi clomar el. 
(Va navent.) 


Tgei vegn quella uolp franzosa aunc a haver per 
meuns? Cert tend’ el in latsch per il senator. 
Mo Massner lai buca strianar. (Il saltè in- 
trescha.) 


Sias Excellenzas ils ambassadurs dell’ Austria e 
della Britania! 


Ual hai jeu schau vegnir endament, che quellas ve- 
gien era a comparer. Jeu sun paregiaus sin 
lur retschevida. Clamei era il senator Massner. 
(Salte navent.) Ussa vegn il revers. Nus essan 
schon aschi disai vid quellas duas canzuns, che 
nus savein ellas ordado. 

(Greuth e Mannings intreschan). 
Jeu sundel en Vossa disposiziun. 


À Vossa Sabientscha ei il cass enconoschents, il 
qual ei succedius jer cheu en il mercau — Sia 
Altezia il Duca de Vendóme ei vegrius mess 
a ferm tras signur Thomas Massner. Essent 


—m 


Salis: 


Mannings : 


Salis: 


Mannings: 


— 241 — 


ch'igl ei de temer che las ambassadas fran- 
zosas vegnien buca a laschar muncar de harriar 
cun tutts inschins e rampins tier Vossas Sa- 
bientschas, ils treis caus, ch' ei vegni dau satis- 
facziun alla Frontscha, e che signur Massner 
vegni qualificaus sco delinquent. — La frun- 
taziun cun Sia Excellenza signur Du Luc sin 
la scala muossa quei —, sch'ein ils tier Vossa 
Republiea accreditai ambassadurs dellas pus- 
sonzas della Austria e Britania, ch'ein alliadas 
en questa liunga ujarra, vegni perina, de far 
tier Vossas Sabientschas energies protests en- 
cunter tuttas malraschuneivlas pretensiuns e de 
declarar, ch'ils alliai vegnien a prestar a l'aulta 
Republica tut agid per resister‘a talas preten- 
siuns, e ch’ ei vegnien mai e pli mai a lubir, 
ch’ ei vegni sturschiu in cavegl a signur Tho- 
mas Massner, ch’ ha gidau lur giesta caussa 
cun tonts buns survetschs. — 


En num della Republica accepteschel jeu bugient 
ig] agid il qual nos gronds alliai han a mogna, 
pil cass, che nus vegnessen en basegns, e laschel 
valer, ch'ei seigi giest la persecuziun penala 
de Massner e la relaschiun de Vendóme, che 
la Frontseha pretenda da nus cun tutta forza. 


Ils aliai prendan il Massner sco fideivel confe- 
derau en lur protecziun e mia Regina vegness 
cert a considerar la puniziun din um, ch' ei 
seprius en aschi fetg per nossa caussa, per ina 
offensiun. 


La domonda pervia della castigiaziun stat sura 
allas vischneuncas. 


Pervia de tgei duess el vegnir castigiaus! Il dretg 
dil pievel conceda repressalias ed auter ch' ina 
repressalia eis ei bue, sche Massner sepatro- 
nescha din vischin franzos, sco la Frontscha 
ha prischunau siu innocent fegl. — Tras il rum- 
per plaid dil Du Luc eis el vegnius sforzaus 
leutier. Fuss la repressalia oriunda da Vos 

Lords, che formeschan la reghenza, sche 
savess negin metter la topa sisu. Ch’ ella ei 
vegnida prida dal burgeis sez, ch erg com- 
pigliaus en la fitschenta, mida nuot vid la 
caussa, aschinavon, che Vossa Republica appro- 
bescha quella e surpren la responsabilitat. 


Essent che Vossa Republica ha lubiu allas trup- 
pas dils alliai il pass, sch'eis ella sin ina moda 
daventada lur conalliada, tontpli ei quella re- 
pressalia giustificada. 


Vossa Excellenza vul dar d'entellir, ch'ei emporti 
ussa buca bia pli a nossa Republica, de tener 
pli ditg sidretg la neutralitat, la quala ella 
haveva proclamau all’ entschatta della pre- 
senta ujarra, suenter haver rut lezza tras in 
contract. 


Ils alliai giavischan per sesez d'aunc trer pli fetg 
Vossa Republica sin lur meun. 


Quei ei grad aschi natural, sco'i gl'ei per nus 
prigulus. L'amicizia visavi a nus, quoza, tem' 
jeu, mo schi ditg ch' ins drova nus. 


Mai e pli mai vegn l’ Austria a schar Vus en la 
stretga. 


Pér memia ha l’ Austria. era buca seregordau dil 
plaid dau. — Nies ambassadur a Haag duei, 
sco Vus saveis, far siu pusseivel tiels alliai, 
ch’ ei vegni dau anavos a nossa Republica tiel 
proxim tractat de paisch las 3 vischneuncas 
spel lac de Como, ch’ en vegnidas pridas navent 
ad ella avon temps. Vossa Excellenza ha em- 
permess a nus expressivamein, d’ esser gideivla 
en nossa petiziun. Ussa mirei: Cheu ei ina 
brev de nies ambassadur, en la quala el noti- 
fichescha a nus, che Vossa Excellenza opereschi, 
schegie buc aviartamein, sche tonatont en senn 
contrari. — Vossa Excellenza hagien buca per 
mal, ch’ jeu regordel Els vid quella errur de 
memoria. 

Mannings: La Regenza de mia Regina vegn a sustener ex- 
pressivamein tiels alliai la petiziun de Vossa 
Republica pervia dellas 3 vischneuncas, sch*ella 
stat sco tochen' encheu fideivlamein da siu meun. 


Salis : La Britania ei adina secontenida fetg lojalmein vi- 
| savi a nus. Vossa Excellenza veglien persuen- 
ter metter giu gl'engraziament de nossa Re- 

publica a Vossa Regenza. 


Greuth: Savein nus dar a nos Souveréns favoreivels rap- 
ports a risguard dil Thomas Massner ? 


Salis: Il giavisch dils gronds alliai dei vegnir risguar- 
daus aschi lunsch sco pusseivel e ton sco’i 
schai en mia pussonza. El medem temps pren- 
dein nus bugien notizia dellas sinceraziuns, 
ch” els han fatg a nus tras Vossas Excellenzas. 
(Omisdus ambassadurs s'absenteschan.) 

Jeu hai tuttina era stoviu laschar encorscher 
il signur de Greuth, che hus haveien scuvretg 
il scart de sia perfida politica. 


Massner: (intrescha.) Vossa Sabientscha ha schau clomar mei. 


Salis: Igl ambassadur franzos vul dar in project de 
paisch. Cheu eis el! (Du Luc intrescha.) (Tier 
Du Luc.) Jeu surlaschel a Vossa Excellenza 
de pactar cun signur Massner. Possi in spért 
pacific dar ina buna viulta alla dispetta pil 
bien de nus tutts. (Va navent.) 


Du Luc: Signur Massner, Vus duveis haver Vies fegl, sche 
Vus suttascrivis questa declaronza: (el legia) 
,Jeu declarel, ch'jeu hagi commess tras l'ar- 
restaziun dil Duca e Grondprior Louis de Ven- 
dóme in capital e castigieivel attentat encunter 
la Cruna franzosa. Jeu rogel sco in pauper 
malfatschent per la grazia dil Retg della Fron- 
tscha ed empermettel cun impegnar mia ho- 
nur de survir da cheu denvia agl interess fran- 
zos sco fideivel partisan della Frontscha!“ 


Massner : . Tgei? Vossa Excellenza sa pretender dad in ga- 
| lant um, ch'el tradeschi gl'amitg per survir 

Massner : 

agl inimitg? Quei sa buc esser la veglia de 
Vies grond Retg! ` 

Fusses Vus pia en Vossa tiara il solett, ch’ ha 
fatg quei? E tuttina ha negin giu ina schi 
buna raschun sco Vus, pertgei tier Vus setrac- 
tescha ei dil pli grond scazi — della liberaziun 
de Vies agien affont? 

Negin bab ei obligaus de daventar in traditur 
ord carezia encunter siu affont. 


Vus renunzieis pia a Vies fegl? 


Excellenza! Jeu vi declarar, ch'jeu vegli bandunar 
l Austria e rogar Vies grond Retg per perdun; 
mo mai e pli mai, ch'jeu vegli survir alla 
Frontscha! 

Bandunar 1' Austria culs plaids, per sustener ella 
cun las ovras! Quei ei buca suffizient a mi! 
Vus suttascrivis la declaronza sco ell'ei cheu, ne 
che la Frontscha salva Vies fegl. 


Miu fegl vegn tenius a ferm encunter tut dretg: 
,El porta negin' autra quolpa, che quella d'esser 
il fegl de siu bab," ha Vossa Excellenza sezza 
declarau. Cun tgei dretg sa la Frontscha pre- 
tender la dishonoraziun dil bab per dar libers 
ig] innocent fegl? 

Sche quell' unfrenda ei memia greva a Vus, sche 
schei „na“. 

E nua hai jeu la garanzia, che miu fegl vegni 
era per franc daus libers? 

Vus haveis il plaid din ambassadur franzos. 


Jeu hai effectuau la liberaziun dil Duca de Ven- 


dôme ord perschunia austriaca encunter l’ em- 
permischun de quel, che miu fegl deigi era 
poder guder la libertat. Mo aunc il di hodiern 
engaldescha miu affon en perschun franzosa. 


Sund' jeu responsabel pil Duca de Vendóme? 


Ha buc era schon Vossa Excellenza dau savens 
aspects dina liberaziun de miu fegl? E tonatont 
Sto jeu oz aunc rogar Vus per quella. 

Tgei vul quei dir ,dar aspects?^ — Quei vul dir: 
buca dir na, cura ch'ins vul buca dir gie! 


Mo co lú, sche Vossa Excellenza dess era aunc 
oz mo „aspects“? 


Leis Vus offender mei? Mei,- Vossa carezia pa- 
ternala ei mo simulada; Vus veis negin cor 
per Vies affont. 


Vus fageis sedesperar mei, signur! 


Fetsch' jeu sedesperar, sch' jeu hai a mogna Vies 
intim carezau fegl sut schi pintgas condiziuns ? 


Sut la condiziun de mia honur! 


Sche salvei Vus Voss' honur ed jeu salvel Vies 
affont. 


Vus esses sgarscheivels, signur! — Bien pia! Dieus 
selgi a mi grazius! — (El pren la plema per 
suttascriver). Na, jeu sai buc! — Adieu! (el 
fui ord la stanza.) 


(Scarpa il pupi) Mo pazienzia, Ti vegnas schon 
aunc madirs, Ti tgaumogn! Jeu vi schon aunc 
far crer tei! 


(Vegn puspei)  Excellenza, jeu suttascrivel! 
Gl’ ei memia tard! 
Memia tard? 


Gie (mussont sils tocs pupi giun plaun) mirei 
cheu ? 


Sche vegn jeu a segidar memez, sco jeu pos! 


Empruei ! 

Tierz ací 


Ps NI, 


. Emprema scena. 


(Ina casa cun plaz liber a Cuera. In burgeis setta noda 
cun ina pistola, siu mattatsch ei leutier gideivels. Marta, sia consorta 
sesa avon casa occupada cun cuser.) 


Jorg: 


Hans: 
Jorg: 
Marta: 


Andres: 


J arg ; 


Andres: 


Jörg: 


Andres: 


Jorg: 


Andres: 


Jorg: 

Andres: 


Marta: 


Jörg: 


Prest, Hans, va e mira, sche jeu hai tuccau la 


noda ! 

(Mussont sin l’ aissa.) Cheu ei la ruosna! 

Ell’ ei lunsch navent dil ner. 

Ti stos emprender meglier, miu car! 

(Vegn neutier.) Occupai cun sittar noda? Vies 
sittem ei ina pli pacifica lavur.... 

Gl ei per midar giu empau, ins sa mai tier tgei 
ins savess duvrar. 

Vus veis raschun, ils temps vegnan difficultus. 
Veis udiu las pli recentas novas? 

Tgel pia?. 

Ch'il Massner ha puspei in utschi en casett. 

Tgei Ti dias! 

E tgei utschi! Buc in mender ch'igl secretari 
dell ambassada franzosa. 

Co? il Merveilleux? 

Segner, po pertgiri! Schizun ig] ambassadur fran- 
zos! Ei dat cert ujarra! Segner po pertgiri! 

Jeu ditgel: il secretari dell’ ambassada. 

Ei tuttina! Gl’ ei tuttina gl’ ambassadur! Lu dat 
ei cert ujarra! Dieus po pertgiri! 

Va en casa, cara dunna! Ti fas mo stuorns nus 
cun Tiu plirar. Pli difficultus ils temps ein e 
pli clars ston ils umens mantener lur spert. 
Va, miu affont; caussas de politica ein nuot 
per femnas! (Marta va en casa.) Pia propi il 
Merveilleux? Sas Ti aunc dapli? 

Ti sas: igl ambassadur franzos ei il bia a Solo- 
thurn. Sch'el ei sez buca cheu a Cuera, sche 
ha el cheu en siu stagl il Merveilleux. 


Gie aschia eis ei. 


E jer sera denter stgir e clar ei signur Mass- 
ner jus culs 6 bravis en la habitaziun dil Mer- 
veilleux — — 


Lez stat en la casa dil senator Plankh. 


Gie leu! Leu ha’l pigliau il Merveilleux senza 
far compliments e manau el en sia casa. Leu 
ses’ el ussa en l'umbriva. ll publicum steva 
entuorn entuorn e mirava tier cun buce' aviarta ! 
Ei dat tuttina nuot pli tup ed urreidi ch' in tal 


publicum. — Bein, aunc enzitgei pli tup dat 
ei, — la polizia, la quala ei mai, nua ch' ins 
drova ella. 


Quei dat halt puspei ina biala historia! 


Schiditg ch'ins pren buc a meuns il Massner dil 
ridischen, dat ei negin ruaus! 


Sch'jeu sun buns per in cussegl, sche di buca 
memia ded ault quei, pertgei tuts ils burgeis 
ein per signur Massner. Mintgin di: Sch' ins 
vul buca gidar el, sche dei ins silmeins buc 
impedir el de segidar sesez. | 


Mo sche siu segidar sesez ei de donn alla Re- 
publica, sche dei el calar cun quei. 


Ti ridischlops! Sch’enzitgi prendess a mi miu 
Hans, sche vegness jeu vietis e la Republica 
savess far pelver pervia de mei! Ti eis aunc 
mat es sas buc co'l eor din bab sa batter chen 
(mussont sil pez) per siu fegl. 


Jeu tegn, sche signur Massner fuss buca partisan 
austriac, sche fuss sia carezia per siu fegl era 
buca schi gronda. | 


Ti has ina buca bletscha! Franc eis ei, che 
signur Massner vess aunc siu fegl, sch’ el fuss 
buc il cau de nossa partida austriaca. Jeu sai 
esser garantius che la Frontscha privescha buca 

mei da miu fegl. Quei mida denton nuotzun 
vid il dretg dil bab viers siu affont. 


Bien, sche dei el entscheiver carplina cun auters 
franzos e buca cun aschi aultschentai sco l 
Duca de Vendôme e l’ ambassada. 


Forsa cun il Hans dil Jórg franzos, per il qual 
gnanc in tgeun dat la cheua? — Jeu vess buca 
teniu Tei per schi maligns! 


Nus stgein buc offender la Frontscha. Schegie che 
lezza ha survigniu momentan schleppras dals 
allai, sche vein nus tuttina basegns de sia 
allianza. 

Teidla, a mi plai ei pauc, ch’ ins plaidi cheu tier 
nus adina mo ded ina partida austriaca e fran- 
zosa. Jeu quettel ch’ ei fussi meglier per nossa 
tiara, che nus vessen in’ atgna partida, che 
fuss ni austriaca ni franzosa. 


Quei fuss schon bien, schei mass! 
Pertgei va ei buc? 


Perquei ch’ ei glei meglier de trer da duas varts 
pensiuns che da buc ina. 


Ah, schia! Mo quellas pensiuns ein tuttina mo 
pils gronds signurs. Cun nus cumins burgeis 
savess ei aunc a la fin ira sco cugl asen, ch' el 
vintschius denter dus buordis fein! (Ins auda 
a tuccar in zenn pign.) 


Teidla! Il cussegl va in ord lauter; lein ire 
mirar, tgei ch'el ha fatg en la fatschenta dil 
Massner — ne tgei ch'el ha forsa buca fatg, per- 
tgei el fa mai enzitgei. 

(Omisdus van navent.) 

Secunda scena. 


(Stiva dil Cussegl a Cuera.) 


Schwarz: (intront.) Ina magra bugliarsa quei! Igl entir avon miez 


di vein nus secussegliau e — mo tier memez 
astg’ jeu dir, — ch'il Cussegl dil marcau era pli 
ord il concept, che quei che Massner vegn ad 
esser. 


Salis: (intront.) Vossa Sabientscha ha teniu cussegl en caussa dil 


Schwarz: 

Schwarz: 

Schwarz: 


Salis: 


Schwarz: 


Salis: 


Schwarz: 


Massner ? 


A Vossas ordras, Sia Sabientscha. Signur Mer- 
veilleux ha dau en in plogn. 


Jeu sai quei. Astg'ins saver il conclus? 


El ei negin misteri pli. Il beinsabi Cussegl ha 
concludiu suenter haver tut bein considerau: ei 
seigi de termetter ina deputaziun tier signur 
Massner per supplicar — 

Per supplicar? 


Per supplicar el de dar liber signur Merveilleux 
encunter la sinceraziun dentont, ch'il magistrat 
hagi in egl aviert sin Merveilleux e ch'ei vegni 
priu giu dad el l empermischun, ch’ el vegli 
buca s'absentar navent da cheu, tochen ch’ ins 
hagi buca fatg fin cun la fatschenta da rudien . 
navent. 


Vossa Sabientscha vegn a capir, tgei ei vul dir: 
„supplicar enzitgi.* Quei vul dir, sche jeu ca- 
peschel endretg, rogar enzitgi per in survetsch. 
I] beinsabi Cussegl roga sin quella moda il 
signur Massner per il survetsch, de relaschar 
signur Merveilleux. 


Jeu tegn che quei vegni a vegnir ora sil medem. 


Mo sche signur Massner vul duca render quei 
survetsch? 


Lu eis ei ina fatala historia. Nus anflein dentont, 


che nus haveien negin dretg de sforzar el 
leutier. 

Eis ei pia lubiu en Vies lud. marcau, ch’in carghi 
lauter e metti quel a ferm? 


Gie, sche lauter privesch’ el da siu fegl, e quei 
ha Merveilleux fatg, pertgei el era quel, ch’ ha 
camerlau il Massner giuven tras siu frar Sa- 
muel sin territori franzos. 


Schon endretg, mo Merveilleux auda tier l’ am- 
bassada franzosa ed attaccar lez ei tont sco 
attaccar la Frontscha. Quei sa nossa Repu- 
blica buca vertir. 


Nus duvrein la Frontscha pli pauc che l’ Austria. 


Mo l'amicizia cun la Frontscha ei per nus pli 
nizeivla che l amicizia cun |’ Austria — 


La Frontscha ei dalunsch, 1' Austria da maneivel. 
Giest per quei! 
Quei va buca a prau l'in cun l auter! 


Fetg bein. Mirei: Dapi che l Austria ha survi- 
gniu tras la battaglia de Turin il ducat de 
Mileun, sche confinescha ella nossa tiara en- 
cunter mesa notg, encunter la dameun ed en- 
cunter miez di. Ella strenscha nus aschi fetg 
ensemen, che sia amicizia sa a nus esser aschi 
de donn sco de gudogn. 


Co sa l amicizia cun l’ Austria esser de donn? 


Vein nus buca stoviu conceder ad ella ord ami- 
cizia il transit de sias truppas sin territori de 
Mileun? Ed essen nus buca en la posiziun de 
stuer conceder tut ord amicizia, sinaquei ch’ ella 
stengheschi a nus buca las fonteunas de greun 
e sal sco quei ei daventau savens per far 
vegnir nus pli madirs e sco ei daventa puspei 
pervia de signur Massner? Vus veseis, con 
perieulusa schizun l'amicizia din memia pussent 
stat vischin sa vegnir per nossa independenza. 
Aschia vein nus nér de basegns de la Fron- 
tscha per tener a mistregn seigi l'amicizia ne 
P inimicizia dell’ Austria. 

Tras la ligia, che nus vein serau cun Venezia 
e cun Turitg essan nus meglier gidai encunter 
la prepotenza dell' Austria, che tras l'amicizia 
cun la Frontscha, la quala ha manau nus sa- 
vens avunda davos la cazola. 


Bein ver, che la Frontscha tegn buca meglier 
plaid che l' Austria; mo cun quei ch'ella ei pli 
dalunsch, sa sia amicizia esser a nus mo de 
gudogn e buca de donn. Perquei astgein nus 
buca schar vegnir sil peter piss en la fatschenta 
dil senator Massner. Mo il conclus dil cussegl . 
dil mareau dat buca suffizienta satisfacziun alla 
Frontscha per l’ offensiun de sia ambassada. 


Dei a signur Massner siu fegl e nus dein a Vus 
signur Merveilleux. Schi ditg sco quei daventa 
buc, protegia il marcau siu burgeis en siu 
sontg dretg. Schi fetg ein nos burgeis sepri 
en per il Massner, ch'il president dils mister- 
gners vegn a rimnar las corporaziuns en siu 
agid, supponiu, ch'ei vegni sturschiu in cavegl 
a signur Massner tras il Cussegl. 


Tont mender. 


Vossa Sabientscha vegn a conceder, che nies mercau 
seigi souveréns sin siu PRE 


Gie, mo sur la Vossa stat la souverénitat della 
tottalitat dellas vischneuncas. 


Co? ils signurs caus lessen proponer allas vi- 
schneuncas |’ installaziun dina dertgira nauscha 
sur de Massner? . 


Ei rest’ a nus nuot auter de far. En la fatschenta 
dil Daca de Vendóme hai jeu resistiu encunter 
las pretensiuns della Frontscha, perquei che la 
rapina dil Massner giuven dei buca restar im- 
punida e nus havein lubiu ina publicaziun allas 
Vischneuncas. Mo ussa savein nus buca pli mirar 
atras la detta e laschar maltractar l'ambassada 
din pussent stat, che stat cun nossa tiarra sin 
pei amicabel. 

| 17 

Ils alliai gidan nus. 
Forsa, aschi ditg sco l’ ujarra quoza. 


Sche confid’ jeu alla giustia de nies pievel: ils 
babs de familia vegnan a decider sur dils dretgs 
din bab maltractau. 


Vus savesses aunc sesmervegliar sur dil resultat. 
Massner gauda la cuida dil pievel. 


Schon savens ha il pievel schau crodar siu fa- 
voriu. Patertqei quei! (va davent.) 


Gl'ei ver: il pievel ei pli lunatics che las femnas. 


Tiarza scena. 


(Ina stanza en casa de Massner, Massner e Merveilleux 


Massner : 


Mi erveilleux : 


Massner : 


Merveilleux : 


Massner : 


dattan schach.) 


Schach alla regina! Mirei! Jeu hai camerlau 
Vossa regina en la falla, Vus veis buca viu 
il cavalier. Ella sa ni anavon ni anavos ed 
ei pigliada. Grad aschia veis Vus fatg cun 
miu fegl. 


Jeu dun la partida per piarsa. Mo jeu vegnel 
a prender rebantscha; jeu surprendel tut en 
ina Vies retg e fetschel Vus matsch, per mussar 
co Vus veis fatg cun mei. 


Ei fa plischer a mi, che Vus saveis surportar 


levamein Vossa situaziun. 


Vossa cuschina ei stupenta, Vies tschaler excel- 
lents e Vus secontenis sco ustier schi fetg sco 
um niebel, che jeu emblidel mintgatont che Vus 
seigies miu inimitg. 

Jeu engraziel a Vus per quei laud. Enqualin 
havess en miu stagl buca tractau Vus meglier, - 
che quei che miu perschunau fegl vegn pro- 
bablamein a haver. Mo gl ei tuttavia buca 
miu intent de tormentar Vus, anzi mo de sur- 
vegnir anavos miu fegl. 

Quei stat buca en mia pussonza. Vus vegnis 
a stuer dar libers mei, senza contonscher 
Vossa mira. 


Jeu vegnel a tener Vus schi ditg sco prischunier 
tochen che Vus anfleis mettels e vias, de dar 
la libertat a miu fegl. 


Quei ch’il Duca de Vendôme ha buca pudiu, quei 
pos jeu aunc meins. 


Mo Vus veis saviu e pudiu tender ils latschs a 
miu fegl? 


Sin commond de Du Luc. 


Aschia han ils gronds signurs: La quolpa cargan 
ei in a lauter sin las schujalas, mo de far 
puspei bien ella, ha negin la pussonza. — 
Tadlei! jeu fetschel a Vus ina proposiziun. — 


E quella fuss? 


Vus annunzieis à Vossa Regenza Vossa situa- 
ziun e rogeis instantamein per la relaschiun 
de miu fegl. Tochen che quella ei succedida 
scheis Vus plischer Vies emperschunament senza 
protesta, e jeu tracteschel Vus da cheu denvia 
sco tochen a cheu. Essas Vus cuntents? 


L'honur della Frontscha ei compromessa tras 
miu emperschunement. Quei va buc. 


Vossa resistenza vegn a gidar nuot Vus, pertgei 
ils alliai e miu pievel protegian mei. 


Ils alliai vegnan a far empermischuns e sincera- 
ziuns ed instigar si Vus, mo buca sescaldar 
ne gidar Vus per posta de quella caussa. Ed 
ils meinis de Vies pievel en schon savens se- 
midai, cura che la Frontscha ha schmanatschau. 


La Frontscha ei pertuttanavon rebattida. Cun 
tgei vul ella schmanatschar? 


Ein buca pli che 3000 Grischuns en survetsch 
franzos? Co fuss ei, sch'il retg relaschass els? 


El vegn buc a far quei, pertgei el drov' els. 

Secuglienei buc! El sa remplazzar quei diember 
cun auters Svizzers. Era va ussa l' ujarra, en 
la quala el duvrava schuldada jastra, veseiv- 
lamein encunter la fin. 


Vus voleis buca far Vies pusseivel per la libera- 
ziun de miu fegl? 
Forsa, cura Che jeu sun en libertat. 


Jeu hai effectuau a Vienna la relaschiun dil Duca 
de Vendôme ord siu arrest encunter l’ emper- 
mischun de far siu pusseivel per liberar miu 
fegl. Il Duca ei libers, miu fegl buc. Jeu 
vom buca per la secunda gâ en gl’ avrel. Vus 
haveis mess il meun vi de miu fegl, avon 
che jeu hagi fatg a Vus enzitgei dil mal. Ei gl'ei 
perquei mo giest e dueivel, che Vossa quolpa 
vegni reconciliada, avon che jeu detti a Vus la 
libertat. 


Ils fatgs della Frontscha selaian buca vegnir con- 
fruntai cun quels din um privat. | 


(Cloma tras là porta ded ina vart) Ursina! 
(Intrescha) Ti has clomau mei, car mariu! 


Di Ti a sìgnur Merveilleux, ch’ei seigi sia obliga- 
ziun d'effectuar la liberaziun de nies Thomas! 
Ins teidla savens pli tgunsch sin ina femna, 
che sin in um. 


Manegias Ti? O, sche quei fuss! Mo nua anflel 
jeu plaids der dir quei meglier che Ti? L’ elo- 
quenzia dellas dunneuns ein mo larmas, mo mes 
égls ein vegni schetgs dal ditg bargir — e mia 
lieunga ei schon vegnida schi veglia en quei 
temps de disgrazia, ch' ella semova mo en con- 
strucziuns interruttas. — O schei, signur Mer- 
veilleux, co va ei cun miu affont? Viv' el? Eis 
el seuns? Vegn el bein alimentaus? Nua eis 
el? O schei po a mi, jeu rogel Vus! 


Jeu tegn ch'el vivi aunc, pertgei jeu hai buc 
udiu, ch'el seigi morts. Dapli sai jeu nuot 
dad el. 

Ursina : ,Jeu hai buc udiu, ch'el seigi morts.^ Mo Vus 
haveis e buc udiu, ch'el vivi? O, Vus essas in 
um plein de consolaziun! Signur Merveilleux, 
Vus essas obligai de saver dapli dad el, pertgei 
Vus .haveis priu el da mei. | 

Merveilleux: El vegn pertgiraus dalla Regenza. 

Ursina: Mo Vus veis priu el da mei. — Mirei cheu siu 
portrèt — pertgei Vus sezzi Veis buc encono- 
schiu el — cert, Vus vignesses schiglioc buc 
a haver fatg quei. — Mirei cheu: quels tratgs 
affonils, l'egliada amicabla, il rir serein sin 
sias babellas — el viveva en il solegl della 
speronza e legria. Schizun al pli pign animal 
fagiev el nuot dil mal, el podeva buca vertir 
de furar ina tschitta, de schmaccar in muschin, 
el bargieva, sche siu camarat tigliava in det 
e parteva siu peun culs paupers affonts pleins 
fom — o, ei era buca difficultus de cugliunar 
els latschs della tradiziun quei bien matett, 
ch’ enconoscheva aunc nagina faulsadat! 


Massner : Secommodescha, mia cara! 


Ursina: Perdunei, signur Merveilleux! il cor dina mumma 
sa buca quescher e buca simular. Cert, Vus 
vignis buca a far migliar ora miu fegl, sche 
mia dolur domogna oz mei — Vus pareis a mi 
buc in um criu. Tiel num Merveilleux hai jeu 
patertgau vid in um cun stgira inimicabla 
egliada, cun marcorts tratgs, in um, il qual 
mintgin untgescha cun tema, sch'el entaupa 
el sin via. Mo aschia veseis Vus buc ora. Vus 
veis ina migieivla fatscha e veis cert éra in 
sentiment human — dei a mi — jeu suppliche- 
schel Vus, jeu rogel Vus tier tut quei, ch’ ei 
‘a Vus car e sontg, — dei a mi miu fegl! 


Merveilleux: Jeu rogel per perdun, signura Massner, che jeu 
sai bucca pagar Vies bien tractament, sco jeu 
less. Jeu segireschel Vus dentont de mia com- 
passiun, schegie che jeu vess bugient udiu pli 
migieivels plaids ord la bucca dina dunna. — 

Mo mia posiziun pretenda siu dretg. Gl'emprem 
relaschi mei Vies um ord sia pussonza usurpada, 
ed allura vi jeu far miu pusseivel per Vies 
fegl. Quei hai jeu detg a Vies um e dapli sa 
jeu era buca empermetter a Vus. 

Miu Diu! Signur Du Luc ha era schon daditg 
empermess de dar a nus nies fegl! 


Va, cara, Ti has fatg quei che Ti has buca saviu 
laschar esser. (Ursina va navent.) 


(Burgameister Schwarz intrescha.) 


Vus vignis grad endretg, signur burgameister. 
Vus purteis à mi cert bunas novas dil Cussegl 
dil marcau. 


Schi, schi! Il Cussegl dil marcau lai supplicar 
tras mei il signur senator Massner, de dar la 
libertat a Vus. Encuntercomi dat lü il magistrat 
a signur Massner sin Vossa empermischun la 
garanzia, che Vus vignies buc a s'absentar ord 
il marcau, entochen che la fitschenta ei buca 
regulada. Essas Vus cuntents, signur Mer- 
veilleux ed era Vus, signur Massner? Jeu stoi 
rogar omisdus persuenter; lura fuss questa mo- 
lestusa fatschenta absolvida per ina gada, la 
quala savess aunc portar & tuts gronds dis- 
gusts. 


Vus essas en verdat simpels, signur burgameister! 
Jeu hai sil pli pauc spetgau, ch'il Cussegl dil 
marcau vegni a dar d'enconuscher sia indigna- 
ziun pervia dil violent act, ch'ei vegnius com- 
mess vid mei — ch'el empermetti de castigiar 
el — e detti a mi immediat la libertat. — Na, 
cun quella proposiziun sun jeu buca contents. 
Jeu appelleschel tier la Regenza della tiarra. 


La Regenza della tiarra ha negin dretg en quella 
caussa. 

Tgi pia? 

Suenter il Cussegl dil marcau mo il pievel. 

Na, avon aunc las corporaziuns dils mistergners. 

Mosch' appellesch' jeu al pievel. 
Quei saveis Vus buc! Mo la Regenza della tiara 
sa sevolver tiel pievel. 


Pilver, quella constituziun ei grad endretg per 
protegier la canaglia e menar entuorn pil nas 
honesta glieut. Il retg della Frontscha vegn 
schon ad anflar ina via tier Vossa Regenza 
della tiara e tier Vies pievel. 


Vus migliureis buca Vossa situaziun tras talas 
schmanatschas.. Emblidei buca la quolpa, che 
Vus purteis Vus sezzi. 


Era mei sa il conclus dil Cussegl buca gidar. 
Jeu duess dar la libertat a signur Merveilleux 
encunter sia empermischun, ch’ el vegli star 
el marcau? Mo sch'el vegness tuttina a sefar 
ord la puorla, tgei gidas lu mei la cauziun de 
nies magistrat? Jeu hai schon avunda emper- 
mischuns, ch'ein buca vegnidas tenidas; jeu vi 
perquei buca cummular il diember dellas pro- 
testas, ch'ein vegnidas dadas. Il conclus dil 
Cussegl metta mia acziun en ina glisch dubiusa, 
la quala lai crer, ch’ jeu hagi fatg enzitgei 
nonlubiu. Bien, ils mistergners deian decider 
sur de mei, hai jeu endretg, sche dei ins schar 
mei cun bien, hai jeu entiert, sche sesuttamett 
jeu alla sentenzia. 


Leis Vus era, signur Merveilleux, schar vegnir 
sil procint tier las corporaziuns de mistergners? 


Vos mistergners ein buca mes derschaders. 


Aschia sescumbeglia la fatschenta adina pli e pli 
enstagl de seschligiar. Vus dus signurs essas — 
lubi a mi de dir quei — memia obstinai, me- 
mia caprizius. Essas Vus pia segirs, signur 
Merveilleux, che nossas vischneuncas vegnien 
a decider en Vies grau, sch'ellas vegnen do- 
mandas? La rapina dil Massner giuven ha — 
Vus saveis crer a mi — indignau bia amitgs 
della Frontscha. La Frontscha ei in pussent 

stat, mo ils alliai ein aunc pli pussents, e quels 
vegnan a protegier signur Massner. E Vus, 
signur senator, saveis bein sefidar sin nos mister- 
gners, mo els san buca schurmiar Vus, sche 
las vischneuncas havessen de plidar encunter 
Vus.ed emblidei buc: La popularitat ei in fleivel 
fundament. Sche Vus dus signurs vegnis buca 
perina cun questa fatschenta amicablamein, sche 
vegnis Vus, signur Merveilleux, el meglier cass 
aunc a stuer spetgar ditg sin Vossa libertat 
e Vus, signur senator, el meglier cass a metter 
nossa tiara en grond moviment, gie forsa en 
grond prigel ed a Vus sezzi cargar si gronda 
responsabilitat. E sch'il pievel havess schizun 
de decider encunter Vus, sche schmanatscha 
la ruina a Vus ed a Vossa casa. Patertgei 
quei omisdus! - 


Jeu engraziel a Vus per Vossa benevolientscha, signur 
burgameister! En Vossa honur vi jeu perquei 
aunc far ina davosa proposiziun tier la paisch. 
Signur Merveilleux sa vegnir transportaus da 
mia casa en in' autra e vegnir leu pertgiraus 
dal magistrat, entochen che la dispetta ei re- 
gulada. 


Quella proposiziun ha coc e lamez: Tgei scheis 
Vus, signur Merveilleux, sin quei? 


Vus fagieis bein mo beffas, signur burgameister! 
Emporta quei a mi enzitgei, che jeu vegni 
pertgiraus en quella ni en tschella casa, da 
signur Massner ni dal magistrat? Na, jeu stun 
pli bugient cheu, pertgei in meglier tractament 
che cheu sai jeu anflar negliu. 


Jeu sai pia reportar al Cussegl, che Vus vignies 
tractai bein da signur Massner? 


Jeu vegnel buca a tschelar quei a mia Regenza. 


Moscha pia, mes signurs, essent che Vus essas 
buca vegni perina, sch’ ei mia commissiun exe- 
quida, schegie ch’ ella ha fatg negin effect. 

Vegli Dieus, il tuttpussent dar a quei ina viulta 
per Vies e nies bien. (Va navent) 


Massner : (porscha a Merveilleux il meun.) Vus resteis miu 
inimitg, mo Vus essas miu hosp! 


Merveilleux : Bien! (din meun.) El schmina nuot dil mal, tont 
meglier! Jeu vi cavar en sia atgna casa las 
minas, che deian siglientar quella en paglia. 


— 


Quartact 


mare 


Emprema scena. 


(In' ustria a Cuera.) Jórg ed Andres dattan mintgin cun in auter 
burgeis cartas sper in quercli vin.) 


Jörg: Na, jeu pos buca dar pli! 
Empr. burgeis: Tgei accident has Ti pigliau tut en ina? 
Jörg: Ei para a mi, sco sch'ei fuss puccau de far 


quort' uriala, fertont ch'ins persecutescha nies 
meglier burgeis! Gnanc il vin vul gustar 
a mi. | 

Empr. burgeis: | Gie, ei glei ina vergogna, co ins fa cun signur 
Massner! Co eis ei atgnamein ju tier cun la 
classificaziun dellas vuschs dellas vischneuncas ? 


Jorg: Sfalziau han ei, quella bargada, sfalziau! De 64 
| vuschs comizialas eran mo 30 per ina dertgira 
nauscha sur de Massner. Cheu han ei dumbrau 
vitier 6 vuschs, ch' han votau per ina gienerala 
dertgira nauscha sur de tuts menaders dil pievel 
ed han aschia rabitschau ora ina majoritat en- 

cunter Massner. 


Empr. burgeis: Ins duess metter ils treis caus della tiara sez 
avon ina dertgira nauscha. 

Jörg: Dapi che Salis tegn culs Franzos, ein ei dus en- 
cunter in e fan tgei ch'ei plai ad els. Els han 

era buca schau per pauc de procurar, ch’ ils 
inimitgs de Massner hagien il surmeun en 
la dertgira. 

Gie, quei vegn a dar ina biala giustia! Cheu 
drov’ ins buca ded esser il profet Jeremias, 
per saver schon ussa, tgei sentenzia quei vegni 
a dar! 


E pertratga mo, tgei ei ragudan tut neunavon 
encunter Massner! : 

Metei; ch'el seigi in traditur, ch'el hagi voliu 
render la tiara sut imperi austriac ed aschia 
vinavon. 


Aunc bia mender! Ch'el hagi rut si chistas de 
danérs, ch'el vevi en spediziun, e mess en 
crappa enstagl digl argient. 

Quei ei tribel! | 

Perquei ch ei han neginas dretgas raschuns, sche 
ston ei stampar el sco pauper malfitschent. 

Ed il pievel tup vegn a crer quei. 

Schon ves jeu a seregegliont la numerusa ver- 
maneglia de ses invidiaturs, als quals la riche- 
zia e la stema digl um eran schon daditg en 

. peis. — Co vegnan quels a denigrar maleziusa- 
mein siu bien num! 

Mo han els mussaments ? 

O, quels san ins far sco aunc bia auter. Zell- 
weger e Grisone, ch' ein el cabinet de Massner, 
han prestau quels jer el palaz dil Cussegl. 

Encunter, lur agien patrun! 

Tiel qual els han magliau vegn onns lur peun! 

Mo co fuss ei, sch'ei fuss tuttina enzitgei ver 
vid la caussa. Quei fuss memia diabolic, d'in- 
ventar enzitgei aschia. 

Lù fussen els sez buca megliers che Massner, 
pertgei els havessen gie era gidau leutier. 
Manegias Ti, ch' els fussen stai aschi tups, de 
sez sponder la tenta, sch' ei fussen buca vegni 

unschi e sch’ins vess buca dau ad els la si- 
gieronza, ch’ els vegnien buca castigiai? 


Jeu ditgel a Ti, ch’ il seung setti a mi per tutta la 
membra della rabia dina tala infamia. E nua 
ei signur Massner? 


Sco ins di, seigi el per in temps absents sin in 
viadi de fatschentas e seigi da present proba- 
blamein sin la fiera de Zurzach. Avon sia 
partenza hai jeu aunc tschintschau cun el; las 
vuschs dellas vischneuncas eran giest encono- 
schentas ed el maniava, che la hurscha fussi 
ida speras ora ventireivlamein. 


Lein rimnar ils mistergners e far ina revolta ! 


Encunter tgi? La dertgira nauscha vegn tenida 
a Glion e buca cheu; la canaglia ei fina avunda 
e sa schon pertgei. 


Sco ina peisch de raischa han ils mistergners te- 
niu cun el en caussa dil Merveilleux e han 
concludiu: Ins hagi negin dretg de prender 
navent ad el il prischunier, ch' hagi engulau siu 
fegl. — 


E co eis ei ju suenter! Signur ambassadur Du 
Luc pretendeva la restituziun de siu secretari ' 
encunter 1' empermischun, ch'il Massner giuven 
vegni ad arrivar 3 jamnas suenter la relaschiun 
de lez. Lura ha il Cussegl concludiu, per far 
per far als mistergners, che Massner deigi laschar 
liber il Merveilleux; mo quel deigi empermetter 
de buca s' allontanar navent da Cuera, tochen 
ch'il Massner giuven seigi buca turnaus anavos. 


Gie bein, e signur Merveilleux ha empermess 
quei; mo strusch er' el libers, ch'el ha rut il 
plaid e priu ch'il giavel ha fimau la via sut 
ils peis, ed il Massner giuven ei aunc oz 
buca cheu. 


Ed il bab era puspei vignius cugliunaus! 
Striadira, plein manzegnas quels diplomats! 

Signur Massner crei ad els aunc adina memia. 
Sch'el havess buca dau liber il Merveilleux de 
buna veglia en la cardientscha de survegnir en 
8 jamnas siu fegl, sche havessen ils mistergners 
schon priu il miers al Cussegl. 


Gie, ins ha savilau avunda, che Massner hagi 
laschau lue. Mo dai adatg: el ha aunc buca 
giugau il davos trumf. El ei buc igl um, che 
ceda aschi spert e tgunsch. 


Jeu giavischel ad el tut bien, pertgei pli infam 
ei mai in um vegnius maltractaus en siu sontg 
dretg. 


(seglia si dil dar hartas. Quei glorifichem dil 
Massner ei ussa per mei empau ferm tubac! 
Dei la tiara ir a frusta pervia de siu matatsch 
bletsch ? 

Igl Andres tema l'armada franzosa, cun la quala 
Du Luc ha schmanatschau, sche nus casti- 
gieien buc il Massner; mo il tapalori sa buc, 
che l'armada ei lunsch navent en Spagna, e 
ch' ella vegn lu aunc tenida leu a mistregn, 
ch’ ell’ ei tochen las ureglias en la buglia. 
(risada.) 

Quei hai jeu schon da ditg fatg stem, ch' el ei 
in franzos. 


Franzos ne austriac, jeu ditgel miu pareri! 

Ed jeu ditgel: tgi che dat buca raschun a signur 
Massner ha negin cor e negina conscienzia. 

Gie, quei ditg’ jeu è! 

Tgi che di quei a mi ei in ver seroc! 

Salva quei per tetez! 


Sche jeu vess saviu, che Ti fusses in de quels 
cugliuns, sche vess jeu buca dau hartas cun 
Tei! 

Or dad esch cul franzos! Nus vein aunc avunda 
da quels en la tiara! 

Secund burgeis: Gie, giuadô cun el! 
Jörg: O, schei tschintschar el! 


Empr. e secund Nuot! Giuadô cun el! (tumult. Andres vegn fiers 
burgeis: giuadó). 


Secunda scena. 


(Redunonza della dertgira sut tschiel aviert a Glion. Ils 
derschaders portan palamenta nera, capetschas cun dus pezs, ina 
spadetta ded in meun. 


Sin la meisa, entuorn la quala quels che dattan dretg sesan, 
stattan ina gronda spada e la bigietta de dertgira; in maletg de 
Thomas Massner ed in diember de scartiras stampadas. Si sum 
la meisa sesa il president, giudem igl actuar ded in meun stat 
da vart dretga il fiscal, da vart seniastra il salté en in padula- 
ment clargrisch cun il fest d'uffezi; pli anavos il carnifex en in 
manti tgietschen e cun la spada de dertgira, sper el brischa 
in fiug.) 


President : En num dil tuttpussent! Essent ch'igl accusau 
i, Thomas Massner ei buca comparius sin succe- 
dida citaziun per dar plaid e fatg sur ses de-. 
licts, sche ha ina lud. dertgira civila e crimi- 
nala ordinau suenter usit de dertgira in public 
Cussegl d' ujarra per aunc inagada citar igl 
accusau Thomas Massner publicamein, e publi- 
car ed exequir la sentenza per cass ch’ el vess 
de buca comparer. Saltè, Seramentei la dertgira 
tenor usit della tiarra! 


Saltè : En num dil Segner e della sontga Trinitat ed en 

| num dellas treis ligias seramenteschel jeu in 
inparzial dicasteri sut peina dils pli grevs cas- 
titgs, sch' enzitgi vess la gargliardia d'insultar 
quels, che dattan dretg ne vess d'interrumper 
els ne d'interprender schiglioc enzitgei, che 
fuss en via alla continuaziun della dertgira ed 
all' administraziun della cara justizia. 


President : 

Tgei ha il signur inquisitur d’atcusar il Thomas 
Massner, Landvogt de Mayenfeld e senator de 
Cuera, en num dil fiscus dellas treis ligias ? 

En num dil fiscus dellas treis ligias inculpesch' jeu 
il Thomas Massner, Landvogt de Maienfeld e 
commember dil Cussegl a Cuera: 

Ch'el hagi surpriu cun la forza il currier Son- 
nery e priu a quel sias scartiras e sias raubas; 
ch'el hagi priu a ferm cun ses meuns e cun 
gidonters armai il Duca e Grand Prior de Ven- 
dóme cun sia suita sin stradun cummin e sur- 
dau quels sco prischuniers à meuns de prenzis 
jasters ; 

ch'el hagi surpriu cun E signur Merveilleux, 
secretari dell ambassada franzosa a Cuera e 
runau quel sco in cavalcaster én sia casa privata 
dil Massner e teniu leu el sco prischunier; 
ch'el hagi usurpau tras quels malfatgs la su- 
verénitat ed aulta jurisdicziun dellas treis li- 
gias, rut la gienerala paisch della tiarra, violau 
las leschas fundamentalas della Republica, la 
neutralitat ed ils dretgs dils pievels, ch' el hagi 
era scumbigliau la cara patria en periculusas 
complicaziuns cun pussonzas jastras e cheutras 
fatg, che negin greun vegni pli schaus en nossa 
tiarra, ch' el seigi perquei de considerar sco in 
malfideivel affont della patria e sco in cummin 
traditur; ch'el hagi plianavon giu la gagliar- 
dia de dar ora en squetsch libels e pasquina- 
das encunter ils representants dellas treis ligias 
ed encunter igl ault magistrat e seigi perquei 
de vegnir tractaus sco in denigrader, sco in 
um infam e senza honur; 
ch’ el hagi finalmein cugliunau en ses meuns 5 
chistas de signur Guidi a Mileun, ch’ eran de 
termetter ad Augsburg, priu ora a Cuera igl 
argient e mess en enstagl de lez crappa; 

ch'el hagi favoriu ils fauls daners e seigi de 
considerar en consequenza sco in lader e mal- 
fitschent dell’ emprema classa. 

` Milsanavont proponel jeu sco fiscal de -nies’ cati 
dellas treis ligias, che Thomas Massner dei 
vegnir castigiaus ad el sez per meriteivel cas- 
titg ed ad auters per abominabel exempel vid 
honur e rauba, tgierp e veta. ` 


President: ` ll salté citeschi publicamein igl accussau Thomas 
Massner suenter usit de dertgira. 


Saltè : , En num dell aulta dertgira civila e criminala, 
che sesa cheu a Glion avon il palaz dil Cus- 
segl, insinueschel jeu il Thomas Massner, Land- 
vogt de Maienfeld e dil Cussegl a Cuera tras 
publica proclama de dar plaid e fatg a quest 
grev plogn criminal, ch’ ei succedius encunter el. 


President : (suenter ina pausa.) Essent ch'igl accusau Thomas 
Massner ei buca comparius malgrad succedida 
publica proclama, sche sa il cancellarius publi- 
car la sentenza. 


Actuar: (legia) Suenter che tuts arguments, tuttas inquisiziuns, 
e tuts documents ein vegni pri giu dal fiscal, 
ha l'extraordinaria dertgira civila e criminala 
renconoschiu suenter invocaziun digl agid divin: 
Ei deigi il malfatschent Thomas Massner, staus 
Landvogt de Maienfeld e dil Cussegl, vegnir 
declaraus culponts sco traditur della patria, 
offensur della majestat della tiarra, sco ladrun, 
sco culponts de tuts accusai malfatgs. El deigi 
vegnir scarpaus dal carnifex en quater tocs; e 
la tocca dei vegnir pendida si en las capos- 
tradas dil marcau publicamein. Sia casa dei 
vegnir demolida dal taliter ed en siu liuc dei 
vegnir derschiu si ina petga de vergogna. 
Finalmein croda tut sia rauba e tut ses beins 
tier al fiscus. Mo essent che Thomas Massner 
ei momentanamein fugitivs, sche dei siu maletg 
e sias pasquinadas vegnir berschadas cheu a- 
schia tras il meun dil carnifex ed el sez dei 
esser sco gl'utschi en l'aria e sin siu tgau dei. 
vegnir mess in premi de 500 ducatas e per sia 
viva importaziun ina tala de 1000 ducatas. 


President : 

(Tschaffa la bigietta e rumpa quella. Sco quei 


fest, aschia dei la vita de Thomas Massner 
esser rutta en perpeten. (El betta la tocca 
giun pleun. El enqueri grazia tier Diu, tiels 
carstgauns anfl’ el negina pli. 


- (quora neutier e tegn ina brev ad ault. Ina pe- 


tiziun per grazia della dunna de Massner! 


La bigietta ei rutta! Carnifex, fagei Vossa obligaziun! 
(Il salté surdat il maletg de Thomas Massner al 


carnifex, il qual betta quel cun las scartiras 
squitschadas el fiug. Duront ch’ ei dat si ina 
flammada, croda la tenda.) 


Tiarza scena. 


(Ina contrada spel Rhein a Zurzach. Massner e ses tschunc bravis). 


Massner : 


Empr. bravo: ` 


Serimnei ch'jeu sappi dar a Vus mias ordras! 


Vus sesanfleis spel Rhein a Zurzach, nua ch'ei 
vegn giest teniu ina gronda fiera. Jeu hai 
ordinau cheu sin quei plaz tier ina conver- 
saziun secreta il tresorier dell' ambassada fran- 
zosa a Solothurn, signur La Chapelle. Ti (mus- 
sont sin in bravo) vas en la nav, en la quala 
Vus essas navigai neu cheu e tegnas ella 
pinada tier la partenza; Vus quater sezupeis 
cheu en las caglias, che cuvieran vi nossa nav. 
Jeu mundel cun La Chapella en disquors cheu 
si e giu. Schi gleiti ch'jeu siarel giu mia 
tabachèra aschia, seglis Vus quater ord Vies 
igniv, cargeis il La Chapelle; ligieis per impe- 
dir ad el il grir in fazolett entuorn la buca, 
e porteis el sin la nav, sin la quala jeu vegnel 
bein gleiti lâ a suondar. Mei, fagei Vossa obli- 
gaziun e dei bein adatg sil signal! 


Quei utschi vignis Vus speronza a tener el ca- 


sett, aschiglioc cazgia il survetsch a nus 
buca pli. 


a OTR: e 


Massner : Hai éra buca auter el senn. Mo tgei va quei tier 
& Vus, Vus essas pagai e quei basta. 


Secund bravo: O ho! nus vein era sin ina moda in sentiment 
o d’honur! (Ils bravis van navent.) 


Massner : Pia era quei La Chapelle malfideivels! El era 
miu meglier amitg de commerci; siu plaid va- 
leva a mi pli ch'in dubel sigil. Sco um de 
grond' influenza tier l'ambassada franzosa, il 
banchier della quala el ei, hai jeu rogau el per 
ina activa intercessiun tier Du Luc en favur 
de miu fegl. El ha empermess ella solemna- 
mein, segiront mei bunamein ordavon din fa- 
voreivel success. E cur che jeu selegravel schon 
sin ina ventireivla viulta, mirei -— cheu hai 
jeu anflau ord ina brev, ch'ei buca vegnida 
tier al dretg adressat — ch'el era in traditur, 
ch'el laborava encunter mei enstagl per mei. 
Il valanuot! Dat ei enzitgei, che brischa el- 
lolma pli fetg, che la tradiziun din amitg! 
Jeu vi prender vendetga — buca cheutras che jeu 
maltracteschi el — na, cheutras ch'el vegnj 
sforzaus de far siu pusseivel tiell’ ambassada 
per miu fegl e stetti cheu tier mei aschi ditg 
sco garanzia, tochen ch’el hagi effectuau quei — 
la sort de sia persuna vegn buc, a metter en 
moviment la tiara sco quella de Vendóme e 
Merveilleux (el sesa, suenter ina pausa). Al- 
lujarra! Cun la malfideivladat dils carstgauns 
ei mo ¿n buca dominè — gl'ei quei ils davos 
attentat, ch'jeu fetschel, jeu sentel quei — mes 
gnarvs en vegni eris, pertgei ina horrur sur- 
pren quella gada mia membra — cheu vegn 
el! (La Chapelle compara.  Beinvegni, La 
Chapelle! Vus tenis fideivlamein plaid! Jeu 
hai adina saviu, ch'ins sappi fidar sin Vus! 


La Chapelle: Jeu hai suondau Voss'invitaziun, schegie che — 
jeu stoi dir — lezza pareva a mi fetg fasierlia e | 
jeu savevel buca capir, pertgei ina combra el 

La Chapelle: 


Massner : 


La Chapelle: 


Massner : 


La Chapelle: 


Massner : 


La Chapelle: 


Massner : 


La Chapelle : 


Massner : 


La Chapelle : 


Massner : 


marcauett duessi buca esser aschi convenienta 
per discussiun de fatschentas sco quella isolada 
contrada spel Rhein. 

Numnei quei in capreci sche Vus voleis. Mo jeu 
sun vignius tras las schliattas experienzas, 
che jeu hai fatg vid ils carstgauns, aschi diffi- 
donts, che jeu creigel che las preits hagien da- 
pertutt ureglias. 

Vus essas vegni cuglianai savens — quei ei ver. 
— Pia tiel fatg! ` 

Jeu sun vegnius per metter avon a Vus ina 
petiziun ed appellar tier Vossa empruada 
amicizia. j 

Tgei eis ei pia daventau? Raschunei! 

Jeu vevel sin commissiun dina casa de Mileun 
surpriu de spedir ina summa de fl. 50000 ad 
Augsburg tier il Caimo. | 

Bue in pign risico en quei temps critic! 

Ils danérs, tut argient, ein i naven da Cuera fatgs 
en en chistas. La posta militara franzosa a 
Leutkirch — Vus saveis: La Frontscha ha 
augmentau las truppas de siu alliau della Ba- 
viera tras in corps franzos. 

Gie, en la Baviera stat in’ armada franzosa. 

E quella posta ha udiu che las chistas de danèrs 
vegnien da mei, sepatronescha ded ellas, svida 
quellas ed emplenescha ellas cun crappa. Aschia 
vegnan las chistas ad Augsburg. 

Ed il retschevider ni speditur reclamescha ils 
danèrs tier Vus. Fatal — fetg fatal, mo fagei 
spert, — jeu hai prescha — tgei giavischeis 
Vus da mei? 

Che Vus figieies Vies pusseivel tiegl ambassadur 
franzos. | 

En quellas caglias van sperts entuorn — jeu hai 
buca bugient ina tala societat - adieu! 
In’ autra ga! (El fui navent.) 

(Suenter esser staus in' uriala tut perplex.) 
Neunavon, Vus bravis, neunavon! Segner! jeu 
hai emblidau de dar il signal — curri suenter 


In bravo: 


Massner : 


Courrier : 


Massner : 
Courrier : 


Massner : 


Courrier : 


Massner : 


Emprem bravo: 


Secund bravo: 

ad el — cheu en quella direcziun -- forsa 
pudeis Vus aunc tier el, avon ch'el hagi cattau 
il stradun! 

Schon endretg! Sch’el ha buc alas, suatin nus 
schon el! (ils bravis svaneschan.) 

Emblidau de dar il signal aschi confus er jeu! 
Na, quei ei buca pli il vegl Massner! (el sesa 
sin in crap, il tgau pusaus sin in meun. In 
currier s'approximescha.) 

Essas Vus cheu, signur Massner! Bien che jeu 
anflel Vus finalmein — jeu hai encuretg Vus 
sco d’encurir ina guila en gl’entir Zurzach. 

Ti cheu, Gieri? Tgei meina Tei neu cheu? 

Jeu less bugient purtar meglieras novas. — Vossa 
dunna lai dir a Vus, che Vus deies po buca 
turnar a Cuera, mo ir a Balzers, leu vegni 
ella ad anflar Vus. A casa stat ei mal: La 
dertgira nauscha ha declarau Vus per culponts 
della tradiziun della tiara ed jeu sai buc aunc 
de tgei — confiscau Vossa rauba e declarau 
Vus per ,vogelfri“! 

Tgei tschontschas Ti cheu? Las vischneuncas 
han gie giu bess ina dertgira nauscha. 

Ei han sfalziau la classificaziun. Plianavont 
vegn bein a dir a Vus la brev de Vossa dunna 
(el surdat ad el ina brev). 

(legia ella) Gie, Ti has endretg — culponts della 
tradiziun della tiarra e dil ladernetsch de chistas 
de danérs — confiscau — .,vogelfri^ — aschia 
eis ei. — Di a mia dunna, chejeu laschi en- 
graziar pil bien cussegl — jeu vegnel ad an- 
Dar ella a Balzers! (currier va navent.) Ei 
la mesira della sventira gleiti pleina?  Tgei 
cugliuneria! Ed en mia absenza! O, l'infamia 
ei gronda! (ils bravis comparan.) 

Gl’utschi ei naven! Nus vein viu co'l mava dils 
praus vi sil stradun, sco in ch'ha viu il huzer- 
limuz. 

E sin la via mavan giest dus viturins -- cheu 
essan nus sin Vies commond turnai anavos. 

Quei ha de dir nuot, jeu savess tuttina buca tgei 
far cun el -— e Vus auters sai jeu era buca 
duvrar pli! A casa eis ei ju mal: Mes adver- 
saris han confiscau mia rauba, declarau mei 
per ,vogelfri^ — Mei a casa! Cheu (el paga 
els) veis Vus pli bia, che quei che jeu sun a Vus 
culponts. Jeu sun cuntents cun Vus; sche tut 
la honesta glieut vess teniu aschi bein plaid 
sco ils bandits, sche fuss’ jeu buca cheu. 


Jeu stundel mal per Vus, signur Massner, era 
nus eran fetg cuntents cun Vus. 


Sche gie che nus essan bandits, essan nus tuttina 
giests bandits ed engraziein a Vus pli sinceramein 
che bia honesta glieut. Stei bein! (ils bravis van 
navent.) 


(persuls) Sei verdat ne siem’ jeu? Avon treis 
jamnas er’ jeu in rech um e stimaus en mia 
tiara. — Paupra quel, che vess lu tuccau en 
mei cun in det! Ed oz sun jeu in vagabund, sin 
il qual mintgin astga sittar senza commetter 
in delict. La veta ei ina mala farsa: Buc ina 
beinvolenta e giesta providientscha para de 
parter ora las sorts, anzi in malvugliu satan, 
che dat mo per haver plascher, de saver pren- 
der puspei quei ch'el ha dau e selegrar giud 
la deperaziun dils honests! 

Quent act. 


P 


Emprema scena. 


(Biró en la casa de Massner. Zellweger e Grisone.) 


Zellweger : 


Grisone : 


Zellweger : 


Grisone : 


Zellweger : 


Ursina : 


Teida Ti: Il splenghigiem ha ussa cheu ina fin! 
Signur Massner ei buca pli signur Massner e 
nus buca pli ses commis. 

Quei sai jeu. Mo sche signur Massner fuss 
aunc signur Massner, sche vegness el tuttina 
buc a tener nus. Gl'ei temps che nus 
sparien ! 

El ha aune de pagar a nus la pagaglia pigl onn 
current. Co fuss ei, sche nus prendessen ella 
nus sez? Ad el davent’ ei tuttina nuot de 
donn: Dameun vegn tut inventarisau pil fiscus e 
quei che quel ha inaga, dat el buca schi tgunsch 
anavos. 

Ti has raschun. Per nies dar perdetga ha ins 
dau a nus tuttina mo enzaconts bluzgers. 
Sch’ins graviescha sia conscienzia, sche dei ins 
era ver enzitgei de valer. Mo nus vein gie 
dau giu la clav della cassa? 

Gie, suenter che jeu hai giu fatg ina secunda. 
Neu, mintgin catschi ina brava rolla en sac. 
(Zellweger arva la chista. Mintgin pren or 
da quella ina rolla, ch’el mett’ en sac. Lura 
siara el puspei la chista.) 

Schia! Ussa vi jeu bugient mirar, tgi sa mussar 
si, che quellas duas rollas erien en la chista. 
(Ursina intrescha senza vegnir observada dad 
els.) | 

Vus cheu? Jeu hai buca tertgau d'anflar Vus 
cheu: Mo gl'ei grad endretg, che jeu seconfrun- 
tel cun Vus. Jeu hai de plidar cun Vus, sesi. 
(els sesan) Vus veis detg avon dertgira, che 
miu um hagi engulau ord chistas de danérs de 
sia spediziun fl. 50,000? 

Gie. 

Leis Vus raschunar a mi, co quei ei ju tier? 

Il signur principal veva de spedir da Guidi a 
Mileun tschunc chistas de danèrs a Caimo ad 
Augsburg. Quellas chistas ha signur Massner 
schau arver la notg en siu arviul ed emplenir 
cun crappa; lura ha’l schau purtar ellas en la 
stizun tier las autras raubas, che duevan vegnir 
spedidas sur Lindau. 

Danunder saveis Vus quei? 

Nus eran gideivels leutier sin commond dil prin- 
cipal. 

Jeu bue, jeu sai quei mo da Tei! 

Ti schibein sco jeu: Has Ti buca tez marcau las 
balas cun F. G.? 

Ti tschontschas svarri, jeu sai nuot de quei! 

E Ti dias menzegnas; has Ti buca schau valer 
avon dertgira? 

Ins ha buca damondau mei, sche jeu seigi era 
staus gideivels leutier. Jeu hai mo raschunau 
la caussa sco jeu savevel da Tei! 

E tez schi bein savevas sco jeu! 

E co sei ju vinavon? Jeu hai aunc udiu de bia 
de quei. | 

Arrivadas a Leutkirch ein las chistas sin com- 
mond de signur Massner buca vegnidas purtadas 
el magazin, mo en ina ustria ded in meun 
dil marcau. A quellas veva signur Massner 
termess suenter naven da Cuera ina roscha 
umens, ch'eran provedi cun uniformas franzosas. 
A Leutkirch ein ei sevistgi la notg en quellas, 
han surpriu l’ustria, sblundergiau las chistas 
e purtau ellas el magazin; da leu ein ellas idas 
ad Augsburg, nua che la furberia ei vegnida 
fatga a Leutkirch? 

E pertgei ei quella comedia vegnida fatga a 
Leutkirch ? 

Sinaquei che signur Massner sappi sestgisar, ch'il 
ladernetsch sei vegnius commess a Leutkirch 
tras schuldada franzosa. 


Ursina: 
Zellweger : 
Ursina: 
Zellweger : 


Ursina: 


Zellweger : 

Vus essas bein era staus presents, che Vus saveis 
aschi bein, co ei stat cun la caussa? 

Sche Grisone era buca presents a Cuera, sch'erel 
jeu era buca presents a Leutkirch. 

Da tgi saveis Vus quei pia? 

Da quels ch'eran leutier presents. 

Mei, Vus essas omisdus bagliafs, perdetgas com- 
pradas. 

Jeu hai detg la verdat. 

Vus veis detg a mi, che Merveilleux hagi sufflau en 
a Vus. Schon cul era tier nus, hai jeu sen- 
curschiu sias intimas e misteriusas relaziuns 
cun Vus dus. — Adumbatten hai jeu admoniu 
miu um: ses égls eran cuvretgs cun tschoccadat 
ed el ha buca viu la conspiraziun, che vegneva 
filada encunter el. Duront che Vus migliavas 
siu peun e sescaldavas vid sia confidonza, veis 
Vus luvrau vid sia ruina ed essas sefultschi 
sco siarps tussegadas pli e pli fetg en siu pez, 
tochen che vus veis nonspitgadamein dau ad 
el ina mordida mortala. O, Vus miserabels 
carstgeuns! Veis Vus, Zellweger, emblidau, 
co Vies bab ei vignius cun Vus, ch'eras in 
mattatsch penderliu, e rogau miu um cun larmas 
giu per la vesta de ver misericordia cun Vus? e Vus 
Grisone, co Vus vagabundavas entuorn senza 
resti si dies e cun la fom el venter, entochen 


che miu um ha priu si Vus? — Mei a mi ord 
ils égls — mei! (Zellweger e Grisone van 
navent.) 


(Ursina stat ina uriala grad eri patertgont, lura 
arva ella ina scaffa, pren ord ina schatulla 
ch'ei en lezza in prezius ornament.) Neu ora, 
miu ornament spusal! Ti deias compignar mei 
sin mias vias, buca per ornar mei, mo per 
economia pils basegns dil tgierp. Cont loscha 
eral jeu quei di, che jeu hai purtau tei per 
lemprema ga! Con terlischont s'extendeva il 
tschiel blau sur la campagna e con led pareva 
a mi il solegl de sclarir sias ventireivlas crea- 

tiras! La cruna della femna ei solett la carezia. 
Sin las ruinas de tut quei, ch'il mund tegn per 
desidereivel, glorificheschel jeu Tei, miu Diu, 
oz perquei che Ti has schau renconoscher e 
guder mei la carezia, la pli gronda ventira! 
Mo quei bien vegnan ei buca a saver prender 
da mei! (ella va navent.) 


Secunda scena. 


(Contrada sper in uaul. In pur tilla in car, sin il qual 

Massner schai malseuns sin strom). 


Ferma cheu! Nus essan buca dalunsch da Balzers. 
Dieus sei ludaus! sin territori austriac! Jeu vi 
ruassar in' uriala sut quella plonta. 

Jeu tegn ch'ei fussi meglier per Vus de star sil 
car — Vus essas fetg fleivels. — 

Il stuschar dil car sin quella via carpusa, ha fatg 
il tgierp malseuns, aunc pli malseuns. Jeu stoi 
empruvar de midar la posiziun. 

Sche Vus leis sche bien pia! (meina el tiella 
plonta) Schia, sin quei crap cheu saveis Vus 
seser, Il best survescha a Vus sco pusal. 

A mi vegn il pèz tut stretgs — il cor seres- 
trenscha sco ded ina snavur della mort — cheu, 
pren ils danèrs — gl’ ei tut quei che jeu pos- 
sedel. — 

Ti miu Dieu! Quei ei bia da pli che quei che 
Vus essas culponts a mi entochen Balzers. 

Leis surprender persuenter ina commissiun! 

Bugien diesch, miu bien signur! 

Sche jeu duess buca arrivar tochen Balzers pli, 
sche stueis Vus annunziar leu mia mort. 

Mo Dieus pertgiri! Vus vignis tuttina buca a 
vuler morir! 

Forsa ch’ina dunna domonda era suenter mei. 
Vus stueis pia saver, tgi che jeu sun. Sche 
tadlei pia! Jeu sun Thomas Massner, senator 
de Cuera e Landvogt de Maienfeld! 


Ed uss en quella situaziun! Mo Dieus pertgiri! 


Gie, miu car, jeu habitavel ina gronda casa, en 
la quala mintga di hosps mavan en ed ora; 
Aur ed argient vev’ jeu detg avunda, survients 
survevan si gusteivlas tratgas e bunas bubron- 
das ed sin loschs cavals cavalcav’ jeu tras las 
stradas — 


Lidischen! ed ussa en quella situaziun! Mo Dieus 
pertgiri! 

Mo pli bugien che richezias e dignitat vev” jeu 
miu solet fegl, pertgei el era bravs e perderts; 
la legria des ses gieniturs — 

Buns affonts en la pli gronda benedieziun de Diu! 

E quei tut ha ins priu a mi 

E Vies fegl? 

Quel gl’ emprem, lura rauba e bien num. Ei han 
privau mei da miu affont, fatg mei in rugadur 
e delinquent. 

Mo Dieus pertgiri! O Vus pauper um! 

Jeu hai nuot de piarder, ch'ina buna dunna — 
O! fuss ella — cheu! 

Dieus pertgiri! Vus survignis mal. 

Ei vegn a mi — ner — Ursina — Ursina! (el 
miera.) | 

Miu Diu — el vegn tuttina buc ad esser — gie 
veramein morts — morts dil tutta fatg! — Il 
pauper signur! Dieus hagi si' olma! In niebel 
signur stuer morir aschia senza Sacrament e 
sontg Jeli — Mo Niessegner vegn a far mi- 
sericordia cun el, pertgei el era cert in bien 
um, schiglioc vess el buca dau a mi pli bia 
ch’ udev’ a mi — (el pren la cozza giud il 
car e rasa ella ora sin il cadaver). La paisch 
de Diu e della sontga Trinitad seigi cun Tei! 
Amen! — — — 

Mo tgei dei ussa pigliar a meuns? Dei schar star 
cheu il cadaver e far bein spert annunzia a 
Balzers, ni dei jeu metter el sil car e trer el 
leu? — Che quei ha aunc stoviu daventar cun 
mei! (Ursina compara.) 


Nua po el era bein esser! Stiarsas duev el arri- 
var a Balzers e da lu naven lai a mi in nausch 
presentiment negin ruaus — sia davosa brev, 
scretta cun tremblont meun era aschi tresta! 
Cert eis ei daventau enzitgei buca bien! (vesent 
il pur) veis Vus forsa viu el? 


Tgi manieis Vus, graziusa dunna? 


Ach gie, Vus veis raschun! Jeu manegiel in 
signur, mo na, in rugadur — co dei mo dir: 
in signur, che ves ora sc’ in murdiu, ni in ru- 
gadur che ves’ ora sc’ in signur — 

Co ha’l num? 


Quei sa gidar Vus pauc. El senumna: Thomas 
Massner. 


En verdat gl’ ei quel! Senator de Cuera! 


Co, Vus saveis ded el? Nua veis Vus viu el? 
Nua eis el? 


(mussont sil cadaver) Leu! 


(va spert vi, aulza davent la cozza e dat sin 
gl’ aspect dil cadaver si in griu.) 

Massner morts? — Aschia stoi jeu anflar Tei, 
Ti car? E savevel buca struclar pli ina buna 
sin tias palidas biutschas! Lai il fugitiv flad buca 
pli clamar anavos, per in davos salid de co- 
miau? Na, méta ei la bucca, ch’ ha cummondau 
a mellis, eri stat il cor — schiglioc muentaus 
dina immensa carezia paterna. — Sco in gigant 
survargavas Ti las miserablas creatiras dils 
malfideivels temeletgs; memia nobels era Tiu 
sentiment per mitschar ord ils latschs, ch' el 
vevan -tendiu a Ti — per nies fegl, il solett 
car, levas Ti prender la vendetga ded in Diu 
e stevas persuls encunter ina Cruna; persuls 

encunter la rabia ded in pievel surmanau. — 
Ti has stoviu succumber, sfraccaus ensemen 
ei il losch bagetg: Thomas Massner, il num 
dil qual excitava avon quort temps navent dil 
Po tochen la Themse, navent della Donau tochen 
la Seine admiraziun e respect, tema e hip, ei 
in pugn plein tratsch en in uaul nonencono- 
schent. — E tonaton eis Ti ventireivels pli 
ch’ enzitgi! Ti has svidau il calisch e ruaus- 
sas ussa en paisch, suenter haver battiu il 
combat. — Mo jeu? — Per mei ei il solegl 
serendius e nuot ei restau anavos auter che la 
memoria plein torments! O, con paupra ei ina 
vieua! Mo in' umbriva de quei ch' ell’ era, senza 
manader e senza fest viagiesch' ella sin sia 
senda persa. — Ussa laias Ti mei senza mariu 
e senza fegl, steuncla e fleivla en la stgira 
notg dellas miserias — O compassioneivla sort! 

(Duront ch’ Ursina stat aunc si dretg profundada 
en patertgaments, vegn siu fegl Thomas pella 
via e ves’ ella.) 


(sebetta en la bratscha de sia mumma) O mia 
mumma ! 


Miu fegl! Co, Ti eis libers? Co vegnas Ti da 
cheu neu? Lai ver, sentir mei, che Ti seigies era 
veramein ! 

Libers! e sun sgulaus per consolar ils combrigiai | 
gieniturs — Mo con liungs era a mi il viadi! 
Jeu sun da Glarus naven jus suenter ils fistitgs 
dil bab. — Co va ei cun el, nua eis el? Novas 
ch' han rut miu cor han mussau a mi la via — 
O Vus paupers, paupers, tgei veis Vus patiu 
per mei! 

O Ti schventireivel, tgei vegnas Ti aunc a stuer 
patir! Seigias paregiaus sil pli trest! (ella meina 
el tiel cadaver)  Cheu ei quel che Ti en- 
queras. 

Tgei ves jeu! — O miu bab! — Jeu vegnel pia 
memia tard per portar balsam a Tiu steungel, 

tormentau cor, ch’ ha battiu per mei en inno- 
minabla carezia e ch’ei ruts per mei. — O 
criua sort, ch’ ha gnanc schau dar Tia egliada 
de comiau sin il carezau fegl e saviu prender 
siu engraziament vi en la perpetnadat! 

Ursina: Dieus ha voliu aschia! El ha priu a mi il mariu 
e dau a mi il fegl, il num dil Segner sei lu- 
daus! (stat en schanuglias cun Thomas avon 
il cadaver.) Pia has Ti miu car Massner buca 
battiu e patiu adumbatten. — Cheu ei quel 
per il qual Ti eis morts — in migieivel rir, 
sco sche Ti sentesses quei, ei sco'l dulsch tgie- 
tschen tschiel della sera sin Tia fatscha! Tiu 
spert ei da maneivel, e Ti partas cun mei la legria 
sur dil fegl anflau e prendas ella cun Tei vi- 
aden en Tia paisch perpetna. 


Revediu e corregiu da G. C. M. 

Sur l'affer da Guardavall arrivo intuorn l'ann 1400 tres: 


Adam Festa di Camogask. 


— M -—- ege hn 


Melodia: Las Agnas sun in ün bel plaun. — 





Pajais Grischun! quant prezius 
La liberted at rend' a nus! 
Cul dür terrain — ún “ajer saun 
E buns talents s' unischen. 


Laschain qui dvart affers e plaunt 
Cul cour slargio tendain al chaunt! 
Del temp passo — fiit requinto 
Un fat chi chaunt merita. 


Pü bod ed aunz cha püs grischuns 
S' unissen in quel god da Truns 
Ais incuntro — Sco vain quinto 
Il cas del nóbel Adam. 


In nossa Vall, Sur Madolain 
Un dür Chastlaun tegnaiv! in frain 
Ils abitants — ardaints, distants 
In mód ch' ün suspiraiva. 


Chi da que taunt voul dubiter 
Po vair, sch' el voul sieus ógls uzer, 
Som ün gripplun — ils rests chi sun 
Lo del chasté terribel. 

Quist fich rapace trist euvlun 
Retrat nel gnieu con guarnischun 
Dmurand nel ot — daspér' ün god 
Fieh franc da ster crajaiva. 


Cu'l ógl la praja spiunand 
Sieus cuolps el giaiva preparand, 
Que faiv’ allur — rob’ ed onur 
E vita zuond melsgiiras. 


Il pével timid, avilieu 
Sieus drets nun’ vaiv’ indret sentieu 
Stimand perfin — cha sieu destin 
Fiiss d’ esser prusa bés-chia. 


Fingio del Schwiz ils montagnards 
Attraiven dels grischuns ils sguards, 
Mussand fich cler — ch’ as liberer 
Ün póvel brav as possa. 


Pü scort non gniva nos chastlaun 
Né'ls Sehwizzers tmaiva quel tiraun 
Tuot occupo — inamuro 
In svergogner las femnas. 


In Camogask eir' ün chalger 
Chi nonobstante sieu mister 
Eir' hom d' onur — e genitur 
Dad üna matta bella. 


Il Castellan luxurius 
La vzand gnit d' ella fich bramus 
El fet ir mess — per ch' el obtgness 
Sur not la bella giuvna. 


Quel uorden ún al bap portet 
E quella figl ün retscherchet 
Per satisfer — del dür, altér 
La flamma disonesta. 


La secta gio dal ot crodand : 
Nun ’vess causo spavent più grand 
Al bap d' onur — Co del Signur 
Il fich terribel uorden. 


— 289 — 


El pens! in se: na cher infaunt 
Eau nun at dun al gual pussaunt 
Quel pitanér — vain as faller 
Pütost laschains la vita. 


Ma scha possibel am saró 
Bè ’1 schelm la vita perderò 
Sco quel Romaun — Nu't fatsch cul maun 
Virginia novella. 


La giuvna staiva lo cridand 
Mo'l bap formaiva plan fich grand 
Cun cour rebel — cuntr' il crudel 
In quella not istessa. 


El dschet al mess: eau svess damaun 
A noss patrun la dun a maun 
L' onur avrò -- d'ir svess allò 
Cur l' alva spuntaregia. 


Ùn dschet a quel sur Guardavall 

‘ Damaun gnaro’ lla sainza fall 
Pür sajas sgür — il bap condür 
Svess voul damaun sa figlia. 


Quist Adam valorus sco Tell 
Doto d' ün anim brav, fidel 
Giet as pinand — al cuolp fich grand 
Incorragind la figlia. 


Nel bsógn extrem na poch par launt 
Fet el tar püs vivissem plaunt 
E” ls cours tuchet — ün admiret 
Taunt el co sa proposta. 


Curadschi dschet el, chers amichs 
Armain’ ans cuntr’ ils inimichs 
Üngün ais sgür — eau's vógl condür : 
Sdrüjain la tirania. 


Scha pür stovessans lo murir, 
Nun pudiand bain reuschir, 
Almain mussain — ch’ aint in nos sain, 
Onur evd’ e curadschi. 
19 

Quel pover bap anguschagio, 
Chi 'vaiva per agüd insto, 
Gnit exodieu — gnit succurieu 
Nel god püs as pustettan. 


Nels galantomens giüsts e prus 
Il simuler füs vergognus 
Ma'ls imnatschos — e fich chalchos 
Druvettan co malizia. 


Guerriers, pustüd nel bsógn extrem 
Recuorran ad ün stratagem 
Seo Hannibal — in mér, in val 
Cun serps e bouvs fet provas. — 


Cur 'vains da fer con violents 
Da ledschas tuot independents, 
Schi guerregiains — e bain pudains 
Malizch’ a forz’ oppuoner. 


Dimen’ al Scopo per river 

La giuvna stet as iffiter, 

Sco spusa giand — fors’ eir chantand, * 
Chambrers la seguitaiven. 


Il bap la mnet sco Abraham 
Cur ch’ el dal ot survgnit il clam, 
Contrist muntet — e condiiet 
L' infaunt al Saerifizi. 


Ils empis plains da passiuns 
S' intrapplan spess dad orvs minchuns, 
L' inamuro — Fich spavento . 
Suspet nun 'vet dals homens. 


Quist sensuél neir let avró 
Dad Olofernes; schi bun pro, 
Per vils pussaunts — Nun fain brich plaunts 
Eir sch' els pertuot as tütschen. 


La bella d' el fixet ils sguards 
El nun guardet lo d' otras varts 
Mo cun dalet — el s' instradet 
Cun braunchels per 1’ artschaiver. 

Raccoltà l’ gnit pel sem semno 
El 'vet ün früt bain merito, 
Ün früt da vning — gnit al maling 
E na que ch' el giraiva. 


El lo dvantet ün Tantalus 
Miitschand l'obget al fich gulus, 
Girand l'arost — gnit güst oppost, 
Al luff da sper” la praja. 


Del bap il feil as demusset 
Sul braunchel scena nouv’ el fet 
Con ün stilet -— nel empi pet 
La mort fichet el subit. 


Quel Schelm famus a nozzas giet 
Ta’ls infernels, sco ’l meritet ; 
Ils congiiros — d’ ardaint pustos, 
Cun armas tiers curittan. 


Il póvel del chasté spedieu 
Gnit al patrun ch' el gniss servieu 
Ün nu'ls ardet — ún be sdriijet 
Quel gnieu da Schelms con flamma. 


Insembel cu”l davous suspir 
Dels empis 'vet la vall respir, 
Bod as spuset -- la pêsch cul dret 
'Legraivel spusalizi. 


Chapella della liberted, 
Scha lecit m' ais d' üser quel pled, 
Ais Guardavall — il chaunt del gial 
Lo's fet per chi dormiva. 


Eir nus avains nos Canaan, 
Na pi l’ Egypto ló d' affan 
Que poch badains — cur festas fains 
Il Segner ans perduna. 


La Pesqua vo continuand 
Tar ils Güdeuvs eir nun giodand 

Pü liberted — neir la mited 
E nus l]' avains pür auncha. 


Il Segner vóglia conserver 
Nos drets ertos e'ns preserver 
Da giufs et mels — eir temporels 
Bun bap ans saj’ el saimper! 


+ Cloetta? V. D. M. 

Victoria sün Guardavall 


tres 


Adam da Camogask. 





elger .———— — 


Melodia: Auf auf ihr Brüder etc. — 


ÁO Lo SU NE N SN Ne So XON 


Cur greiv at vain il temp preschaint, 
Mieu cher Engiadinais, 
Surlevgia't pür, bütand l' imaint 
Sül meglder temp, ch' ais fors' ardaint 
E sül passo d'ün pais; 


Conguela't con nos chers babuns 
Da diirs Chastlauns redschieus, ` 
Cun spedas, launtschas e bastuns 
E na cul dret e cun radschuns 
In frain els gnivan tgnieus. 


Schabain nun crescha co formaint 
E'ls vents sun dominants, 
Schi pür gnit fat ün chesamaint 
Chi daiv a Schelms fich ardimaint 
E forzas da Gigants. 


Siin quel fiit tin, chi d’ nossa Vall 
Attraiv’ ils bains a sé, 
Muaglia, roba, rér metall 
Kir femnas pretendaiv’ il gual 
Patrun sün |’ ot Chasté! 


Ch’ iin sanguettun lo saja sto 
Ch’ il saung tschiitschaiva qui 
Dal pover póvel varzagio 
La natta — quel chasté vanzo 
Fo vair iminchadi. 


Dals rests chi sun sur Madolain 
Nu'ns vain pü fat frantur, 
Ma tacit clam al spiert ans vain: 
Pür Dieu ludé — sün franc terrain 
Extinct ais l' oppressur ! 


I] monstrum mort nu'ns fo pü tmair, 
D' anguosch' il cour ais larg; 
Chastlauns nun paun pü qui nuschair 
Scodün il sieu po svess giodair; 

Nus nun portains pü charg. 


In mez ün póvel christiaun 
Faiv' el d' ün Giupiter; 
D' ün Dieu pretais e suveraun 
Dand sectas, tuns e cuolps al plaun — 
Dalet nun ’vaiv’ iin bger! 


Chi detrunet quel ot Signur? 
Gnit fors’ il tun da Tschél? — 
Ün brav chalger avet l' onur 
Dad esser nos liberatur 
Dal giuf del hom brutél. 


Quist Adam ch' eira misteraun, . 
Un pur da Chamuesch, 
Nun tmet quel empi dür tiraun 
Chi ’vaiva taunt il suramaun 
Ta'l póvel prus sco'n besch. 


Scha 1 Adam prim chi fút creó 
Nel Paradis crudet, 
Da sa consorte cupichó 
Schi quist s' ho bravamaing uzó; — 
11 Schelm el cupichet. 


Ün squitsch servit a'l sollever, 
Un tiiert D inferozit, 
Il Sehelm vulaiva svergogner 
Sa figlia! — Que'l fet impisser 
Súl Tell, dal Schwiz 1 ardit! 

Il prievel grand fet patriot 
Nos hom -- na be virtüd; 
Virtiid più granda quella not 
Fet vair quel trôp chi bain dabot 
S’ unit per der agiid. 


Na, dschet il bap, mieu cher infaunt 
Ad iin disonorat, 
Eau nu’t darò — padim' il plaunt, 
Ma dir staregia cha?l possaunt 
Gnaró bod satisfat. 


À quels d' ün rang superiur 
Fain vair cha poss’ avdér 
Ta’ls oters eir ün cour d' onur, 
Nun tmain quel bass violatur 
Nel trat sieu taunt altér. 


Ün temp bastaunt per guadagner 
La figl' el promettet 
Manvagl sün Guardavall da mner; 
La not el get ad animer 
Ils oters e's pinet. 


Üngün füt vil dad ir scoprind 
Il plan a quel Tiraun, 
U ch’ iin fors’ eir da fer requint 
Bain impedit — ch' üngün fügind 
Lur sforzs rendess tuot vaun. 


Quel póvel prus, bain lóng quiet, 
Dal són gnit sdruvaglió, 
Da risager el decretet 
E sainz' invilg- eir approvet 
I] plan d' ün pur furmó. 


La finta, na be la valur 
Guidet que tróp fidel; 
Ün vstieu da spusa det colur 
AI fat — cha’ ] schelm nun 'vess orrur 
Nè vzess il cour rebel. 

Vulaiv’ iin quel sulved’ armaint 
In cuvel sgiir clapper, 
E'l saung spargner del inozaint, 
Stuvet ün na be fier tagliaint 
Ün stet indschin druver. 


Da trappl o praja ló servit 
La giuvn' in quel bel vstieu, 
Cotrós al scopo megl ün gnit, 
Il pesch dal créch nun s' inschnuit 
El ais incunter gnieu. 


Perfin il ferm e fier Simson 
Tres femnas gnit piglio, 
Be sco dal bés-ch ün Ab alon 
Tres femnas gnit eir Salamon 
Dal credit sieu spoglio. 


La figlia bain sieu bap sgundet 
Cun cour tuot inozaint, 
E sü pel munt il seguitet, 
Ün tróp seo nozzaduors eir get 
Probabelmaing con chaunt. 


Nos Adam fet d' antic Romaun 
A risager dispost, 
Eir sco' modern Italiaun 
Chi spess eir cun malizchas vain 
Per esser main expost. 


Sün Venus, na sün Mars pensand 
Currit gio il chastlaun 
Cun pass affat precipitant 
Per la brancler as approssmand 
Né tmet quel paesaun. 


Üngün dels sieus nu'l compagnet 
Stimand cha’l pur undro 
Füss leger e co'l cour quiet, 
Bandind dimena tuot suspet 
Nun l'haun els seguito. 

Il fó d'amur bain al stüzer 
Nos Adam lo savet, 
El surlaschet a quel grander 
In mód in circa militér 
Per mez dad iin stilet. 


Tres pleja foppa dislochand 
El Porm” a quel chastlaun 
Il fier da saung tuot fraisch fümand 
Per segn süsur el alvantand 
Agüd fich prompt al vain. 


Gnand sursaglieus ils serviaints 
La vit' ün als piglet 
Siand els stos ils instrumaints 
Al oppressur obbediaints, — 
El nun murit sulet! 


Neir succedit a quel hom mort 
Ùn oter scellerat, 
Né quel chasté nun ais pü fort, 
Da Troja quas' el 'vet la sort, — 
El ais in part disfat. 


Da simils temps ans preserver 
Pür vögľ il Segner Dieu, 
Fosdet, mentir e mordrager 
Sco ch'Adam fet ed il squitschér 
Tuot que bramain s-chivieu! 


Scha lecit saj’ il rebeller 
Cur regn’ ün violent, 
E tel pussaunt dad ingianer 
Il giuf da se per cupicher, 
Da dir nun intraprend. 


N. N. ? 

Memoria del Ovazum” 


del ann bisest 1888. 


—— ode 4 — —À— 


L’ ann bisest 1888, il quel avet per regént del ann Saturn, 
füt in generel ün ann da disgrazia e sco tel sarò registro da- 
pertuot. . 


A quist ann preceditten 3 ans pütost in generel da granda 
süttigna, nel 1885 plôvet que usche poch cha nus avet mitted fain 
d'üna media raccolta, e per completter eira üna tela quantited 
müers sülla champagnia, cha in bgers lós ils pros paraiven arós, 
et ün stovet semner aint quels. Ils duos ans subseguaints fütten 
eir fich süts, l'ann 1886 al 1887 nun gnit naiv fin zieva Nadel 
et allura fich pocha. Del inviern del 1885—1886 gnit quasi ün- 
güna, nella mitted Schner as giaiva auncha cul charr. 


Ils 16 Avuost 1887 cumanzet que a plover per la prüma 
vouta inandret zieva taunt temp, et la taunt dessidereda plóvgia, 
düret circa 15 dis, usche cha il fain dellas Palüds chi eira auncha 
da rentrer gnit mez martsch, e da lo davent plovet quasi ogni di. 


La naiv stabla crudet ils 16 Octb. naivand quasi ogni di 
tuot l'inviern saunza interrupziun, usche cha crudet üna tela massa 
d'naiv, sco üngün dels pü velgs abitants savaiven d'avair vis pü, 
et chi sün tets ots avettan 2 Meters d'naiv et ün stovet pütter 
quels ü bütter gio la naiv, e nella val 160 Cmtr. naiv sereda. 


La prümavaira zuond tardiva — usche cha la muaglia sortit la 
prüma vouta ils 7 Giün — mnet cun se lavinas stramantusas et in 


*) Continuazium della Memoria nellas Annalas del 1888 pag. 243—252. 

localiteds, cha nu's avaiva me udieu, cha fiiss crudo da quellas. 
Nellas 26 grandas Lavinas crudedas in Engiadina, avet speziel- 
maing la Vschinauncha da Bever grand dann da linam circa va- 
lutto a 40000 fr., dalla Val da Clóter fin aint per la Val Bever 
eiren crudedas tauntas lavinas, cha que paraiva be üna suletta 
granda lavina chi in püss lós, lo da las Agnas in sü infin tar la 
via chi vo tar la Punt sur Een, traverset il stradun e lo tar 
quella via furmaiva üna Muntagnia da naiv ota cha cun ils mauns 
as podaiva tucher ils fils del Telegraf, nella quela naiv eiren 
massas d'linam plauntas interas e chi glivret ad alguanter our 
pür nel Lülg subseguaint. Nossa vschinauncha avet eir grands 
dans in linam speziel aint sper Champesch nella Val et in Ervins. 
Sco eir Madolain sur ils Pros da Cuschinuns, e gnit laina e Ma- 
teriel fin gio nel Pró Janett Pirani. Salvaplauna avet eir grand 
dann, ma acò nun as avet da deplórer la perditta ne da vittas 
umaunas ne da chesas, sco füt il cas nel chantun Vallis, e 
Piemunt e nel Vorarlberg inua las lavinas erudedas porteten da- 
vent vschinaunchas interas, et fetten dans terribels valuttos officiel- 
maing be per nossa Patria a 350,000 fr. La sted del 1888 füt 
üna bletscha zuond, que plovet pigliand our 15 dis nel Giün et 
10 dis ils prüms del mais d' Avuost, quasi ogni di bger u poch 
continuedamaing, usche ch'is avet in bgers lós üna veritabla 
tribulaziun per mner aint il fain, chi in bgers lós ardet pür nels 
talvos, impedit da madürer la flüa etc. ch' ün podet, zieva 15 dis 
ch'ella eira suot la naiv, pür cur gnit la sted da St. Martin, ils 
25 October mner a tét. In generel grataget tuot mél, pigliand 
our la frütta, cander our madüreten Tschireschas pür da que temp. 


A las enormas quantiteds naiv crudedas nel inviern et la- 
vinas della prümavaira, sun in grand part d'asscriver la causa 
del Ovazum seguia il 9, 10, 11 Settbr. Causa a las continuas 
plóvgias fütten tuotta sted flüms et ovels in plaina continua, 
l' Een gnit 2 voutas our nellas Palüds nel erva, et il terrain nun 
traiva pi l’ova cu a staint. Zieva pochs dis trids e grischs cha 
avaiva plovieu be mniid, tres la tschiera adiina bassa, recomanzet 
que a plover pii ferm et infine crodet circa !|, Pé d'naiv, nella 
Val: I] Venderdi 7 Settbr. turnet que a plover et usche eir la 
Sanda 8, s'alternand fra naiv e plóvgia e las Ovas gia grandas 
recomanzetten a crescher, la plóvgia algantaiva la naiv fraschia 
et eir la veglia resteda del inviern. La Dumengia damaun di 
della Perdunaunza as stovet trametter fain nellas Alps la seguonda 

vouta in 8 dis, essendo naiv cusü, et l'ora gniva adüna pü trista, 
sco eir sil Pascul dels Boufs, chi havaiven la zopignia, pero 
ünguot in que momaint nun faiva auncba presagir, que chi suc- 
cedit il di zieva. Vers la saira della Dumengia, recomanzet darcho 
a plover zieva ün peer uras d'interrupziun cun nouva violenza, 
e l'Ova d' Alvra dvantet prievlusa per la fuschina usche ch’ iin 
comanzet a trer davent las punts da quella e vers las 10 da saira 
ün stovet comanzer a metter strapeda per reparer vi a quellas 
uondas furiusas, et mettet guardias zieva las Ovas. 


Il bal uschedit da Perdunaunza gnit interruot, ogni ün as 
retret bod a chesa sia, aviand il pisser e la temma piglio la 
plazza dell’ allegria. Turnand a chesa as observet cha manchaiva 
l'ova dels bügls, e guardand l' ova d' Chamuera as observet cun 
spavent, ch'ella eira creschida terribelmaing, condüand con se 
tina buoglia naira cun odur da suorpel, cun tina frantur chi pa- 
raiva be continuas salvas da chanunedas lontaunas prodotta tres 
il rodlamaint della crappa ch' ella conduaiva. 

Sco cha la granda part dels abitants ignoraiven cha grandas 
massas d'naiv eiren auncha nella val sur il lett dell' ova, auncha 
Lavinas del inviern, cha zieva l' Ovazum del 1868 as avaiva fat 
bellas reparaziuns nella val vi al ova iin rasté (Thalsperre) cha 
ils miirs e vuors fats: zieva il grand Ovazum del 1834 vers la 
Vschinauncha eiren da tuotta soliditet sco paraiva, essendo gross 
6 peis, cha della punt Saletscha fin al ünbuochadüra nel Eent 
l Ova gaiva in dretta lingia tres ün chanel nouv in quel. Las 
duos punts Sur-Ova e Saletscha e relatifs Chóntschets eiren nouvs 
et in ouvra be da 2—4 anns, cha |’ Ova da Guglas in our gaiva 
in lingia dretta depertuot, schi nun gnit ad imaint ad üngün, 
cha l'ova podess fer il dann cha ella in seguit fet. La damaun 
del Liindesdi stand sti del Lett tin observet, cha l’ova zieva avair 
purto davent la punt dels biischens, avaiva, diirante la not suot 
la plévgia torrenziela, perche paraiva be cha las Catarrattas del 
tschel fiissen tuottas aviertas, purto davent, sco as savet zieva, 
las punts da Bardum, Priina e Priinella, et probabel tres tuot 
quel linam chi pichaiva cunter la punt Sur-Ova eir purto davent 
üna pütta da sieu arch da sustegn, et maglio our tina granda 
foura della vart da Sur-Ova nel Chéntschet quasi nouv, et 
as vzet cun spavent, cha il Stevel della Vschinauncha vers 
Guglas spariva ad ógl vzaint, creschind l’ ova chil maglaiva our 
eir a vista d'ógl. Essendo quist Stevel eira be materiel movibel 

cumpost da grevas, d’ anteriuras inondaziuns, scompariv' el in mód 
da metter in pisser e temma per la Punt. In que momaint sch’ iin 
avess dalum podieu reparer, füssen ils dans tschertamaing stos 
bger pü pitschens. La Soprastanza in parte eira absainta in ser- 
vezzen Militari, et aunz cha ils oters abitants avetten organiso 
la lavur da reparaziun eira las 9 della damaun, et l'ova avaiva 
gia fat ün grand dann, eir avess que necessitto üna buna direc- 
ziun e pù bratscha cu quella disponibla.  Agüd nun eira da 
spetter, siand l'inondaziun generela e gnieu gio grandas Rovinas 
in mez il Comiins da Zuoz e Pontresina. L’ Een gaiva sur our 
dapertuot et avaiva ruot our sieus repars e vuors suot Samedan 
in Pro Mulins et giodim Champagnia suot e l'ova gniva gio dà 
quella vart e lo tar la Punt sur Een da Bever no in nossas Pa- 
liids et avaiva eir a Bever ruot sieus repars. 


Usche as metteten ils homens a lavurer suot plóvgia de- 
ruotta e a lavurer cun energia; Un tagliet strapeda e cun tretschas 
requiridas as laschet gio quella nel ova inua il prievel eira pú 
grand, püss bóschs getten cun l'ova as tschunchand las tretschas, 
ma finelmaing e cun grand prievel reuschit que da metter stra- 
peda davent da dadains la saif del Stevel fin suot la Punt, et 
cun que as deminuit il prievel eminent dalla vart da Sur-Ova et 
eir in parte per la Punt, chi da quella vart avaiva quasi pers il 
Chóntschet et rischaiva da cruder nel Ova, scha nus reuschiva a 
rinforzer que chi restaiva del chantun da quella vart del Stevel, 
e fermer sü e svier l'ova implind our il lett da quella cun Ma- 
teriel sco nels antecedaints Ovazums es bütter in Vschinauncha. 

L'ova poi mnaiva cun ella bóschs inters cun rischs e ramma, 
et ogni vouta cha passaiva ün da quels as eira in anguoscha, 
ch'el purtess davent la punt quasi distacheda e cha ils hommens 
chi lavuraiven vi Sur-Ova restessan serros gio cun que, dalla 
Vschinauncha, perche quista Punt straschinaiva tschert davent eir 
quella da Saletscha et la Punt gia veglia gio la Punt. Fortiineda- 
maing gnit qualchün sün l'impissamaint, cha forza as podess al- 
vanter la punt davent dels Chóntschets cun levas, afin cha eir 
scha il rest dels Chóntschets gnissen purtos davent schi cha la 
Punt restess sospaisa. La idea surditta chattet dalum in Maister 
S. K. apoggio, l'operaziun gniva eir grandamaing faciliteda, 
tres üna pruna da laina prepareda per la resgia per ün tét et 
ch'is ehattaiva güst vi Sur-Ova spert la Punt, bain fortüneda- 
maing perche sch'ün avess pür agieu da taglier quella eira la 

Punt persa, perche nu's avess più agieu il temp per fer que. 
Sudit hom cun l'assistenza da tuots ils oters, piglet la chossa a 
maun, fand 5 grandas fouras cul zapun in traviers, grandas 
avuonda, da podair introdür 5 tollets bainischem lungs e gross 
ün pé, suot ils 2 tolls traversels della punt, as liet quels tols 
cun chadagnias d'fier vi als tollets, s'laschand gio ün hom 
lio e tignieu dad oters fin suot la Punt per las introdür suot 
quella, e as táchet survi tols e tollets insembel cun 10 famagls 
d’ fier, mettand per contrabilauntscher la mitted del pais della 
Punt üna pruna da lains da resgia e grands crapps, es reuschit 
fand quista lavur da tuottas duos varts immediatamaing a salver 
la Punt, l’alvantand in quist môd da sias basis. D'intaunt ch'ün 
lavuraiva vi alla Punt, gnit ün a clamer üna part dels homens 
cha l'ova Chamuera rumpaiva our gio som Truogs. Ün grand 
bósch, sto purto davent lo tar il Stevel, s'avaiva fermo gio dim 
nel Lett del ova, chi eir a causa cha l’ Een eira taunt grand, 
* pun podaiva pú scuorer cu difficilmaing in quel e gniva chatscheda 
inavous. Traunter tin e l’ otra causa la Chamuera eira gnida 
svieda, e zieva avair ruot our il Chanel nouv, scorriva cun impet 
terribel vers la chesa R., oz usteria della coruna in Punt, ditta 
chesa ais quella suot il fuorn da Punt, e |’ imnatschaiva granda- 
maing. L' Een eira ingrandieu terribel, la chesa dellas Agnas 
eira in Ün Meter d'ova. El riversaiva sias Uondas plainas 
d' Materiel, porto tiers sieu confluent Flatz nel quel eiren crudedas 
rovinas, gia suot Samedan nels Pros Mulins, suot Bever in Islas 
d'Üert, las Islas, las Palüds e tuot que Territori dellas Agnas 
in gio vi dvart il stredun eiren nel Ova, il Stredun staiva in mez 
ün grand Leih manchaiva be iin pé per cha l'ova gess eir sur 
our quel, avaiva auncha tela dimensiun ch'el gniva aint da porta 
d'chesa della chesa R. surditta, usche cha quista fa la duos ovas 
eirà in grand prievel, continuand adüna auncha a plover saunza 
interrupziun. 


Per guandager ditta chesa gnit que nel imaint a qualchün 
d'avrir la falla fatta be suot la Punt Saletscha et ün objectet, 
cha scha l'ova perdess da sia forza schi cha il materiel gniss as 
fermer, fra il per e cunter prevalet pero l'idea d'avrir quella e cun 
fadia füt que fat, siand l'eira mez ingraveda, pero nun as acquistet 
oter cu a fer sbasser l ova d'ün pé, il cas eir previs subentret, 
lova dvanteda pú pitschna nun avet pü la forza sufficiainta da 
mner inavaunt'il materiel, ch'is depositet saimper pü implind our 

il chanel usche complettamaing ch'ün non vzaiva pü inua el eira 
sto e la forza del'ova as büttet complettamaing vers Truogs, 
atterand ün po a la vouta tuot il mür del chanel nouv, condüand 
tuot il materiel gio per il plaun da Truogs. Cur zieva ün di da 
lavur continua suot plóvgia deruotta, arriveda la not ün avaiva 
reparo cun strapeda taunt cha l'ova nun as volves complettamaing 
vers il Magasin da laina dürante la not, e cha la chesa R. non 
füss directamaing nel grand Corrent del ova Chamuera et in prie- 
vel eminent. Un servezzen da guardia permanente gnit organiso, 
compost da 12 homens, dels quels 6 pusetten e 3 per vouta alter- 
nativmaing eiren in rouda zieva l'ova et avaiven domicili nella 
chesa in fatscha il bügl e punt sur, stand quella stüva ün po 
ota e cun grandas fnestras as vzaiva da lo distintamaing |’ ova a 
scuorrer e siand quel il ló del pü grand prievel a causa della 
Punt. — . 

Sgrischusa insmanchabla not, ün passantet in Chamuesch la 
not dels 10 als 11 Settb., et sia memoria restero sgür per la ` 
vitta a chi la passantet, perche bain pochs getten al pds. Que 
plovaiva cun üna violenza saunza eguela, tuns e stralüschs la 
frantur del’ ova prodotta dal sfruscher della crappa, chi gniva 
adiina in pi granda quantited, siand crudo sco as vzet zieva 
nella Val grandas rovinas e boudas in püs lós, gnand gio Ovels 
da tuottas varts, il terrain taunt bletsch nun traiva pi l'ova; 
L'ova poi gnand pi granda da contin avaiva in passand survi 
alguanto üna granda lavina nella val chi staiva auncha survi 
sieu Lett, usche chi's eira in granda temma, cha il rastè forsa 
nun resistiss e cha l'ova, chi passaiva gia in parte our per il 
plaun della chalchera, magless our darcho sco sieu solit a sieu 
sbuoch our da la Val et rumpess our in vschinauncha oppür cha 
la forza del ova rumpess davent la strapeda e magless inavaunt 
suot ils Chóntschets il materiel e cha la Punt dess aint in l’ ova 
straschinand cun se il linam vi dad ella a's fermess in quist lö 
sco gia dit e büttes l'ova gió per Platz. Ils gross mürs del 
Chanel vers la Platza be suot la punt et aint per via nouva 
cupichaiven nel ova sco schandulers laina minos suot aint tres 
Pova, schi crodand nel ova ils craps enorms del quel els eiran 
fats, faiven squasser la chesa inua ils homens eiran da guardia. 
Ogni vouta cha crodaiva aint ün tóch sagliven gio plains terrur 
saimper cun la temma cha que füss la Punt chi füss crodeda aint 
in l’ova. A las trais della damaun iin stovet sdasder ils abitants 

del osteria della coruna aviand l'uva in pochs minuts purto davent 
tuot la strapeda e circa 40 tretschas missas cun quella in repar 
ún po pú in gio cu Prasiiras, afin cha nun sajan surprais del' ova, 
arriveda ad üna otezza dismisiireda, e chi condújaiva con se 
peidras sco pignas, e rovinaiva tuot sün sieu passagi. Ün survgnit 
quella damaun agüd gio da Bever, gia clamo il di avaunt in 
assistenza tres depéscha privata, non podetten gnir pü bod aviand 
eir il Beverin chi imnatschaiva da rumper our dumando reparaziun. 
L'agüd prasto dals da Bever gnieus in 28 homens e bain organiso, 
füt as po dir la salvezza da nossa vschinauncha in que momaint 
in prievel eminent, aviand il mür da repar da via Nouva in our 
e speziel in fatscha al bügl cedieu quasi dapertuot, e gio in Truogs 
lova maglio our gia ün tóch del Stevel della Vschinauncha et 
pro da Sr. P. L.-W., eir furnit Bever cun bgerras tretschas e 
suas, cumanzand a gnir maungel eir da quellas, e sco eir parti- 
culer Madolain gnit cun bun agüdt gio in Truogs. Finelmaing 
reuschit als sforzs reunieus da taunts homens chi lavuretten cun 
vair energia et abnegaziun da reparer ils vuors in prievel e mez 
desdriits sii Chamuesch, comanzand lo in Guglas dellas duos varts 
mettand plauntas tagliadas zieva maun sco strapeda, fin suot 
l'actuela chesa Ambry, quella chi as rechatta esser la priima a 
maun schnester giand in gio da Platz, da lo in gio fin be sur la 
punt Saletscha nun eira otramaing danagio vers la vschinauncha 
magliand lova vi da quels prós u pütost sulams da chesas arsas 
in fatscha. 


Della Punt in gio per ir vers Truogs eira attero il chanel 
vers las chesas in que frattemp tuot, e l'ova passaiva be pochs 
peis suot il Magasin gio per mez la Via da Truogs in parte zieva 
gio il fuorn vi vers la Remissa della chesa R. e parte our zieva 
vi l'iiert della chesa da Sr. F. D. per ils pros e giaiva aint 
dellas fnestras da Stalla nella chesa Eredis C. G., et our per 
Islas essendo la chesa G. l'ultima zieva la via veglia a maun 
dret giand in our, e parte del ova giaiva gio et our zieva la via 
veglia nella cuort della chesa G. ét gniva our da porta da chesa, 
quista chesa stovet gnir evacueda. La forza del ova Chamuera 
biittaiva 1 ova del Een vi cunter il mür suot ils üerts dellas 
chesas P. in la Punt usche cha eir quist cedit e stovet gnir miss 
gio strapeda. Ün lavuret tuot il di auncha saimper suot plüvgia 
tscherts momaints fich ferma e clameda tres üna solaglida a re- 
parer vi da l'ova chi traiva sieu grand corrent saimper pü vers 

la chesa R. Vers sairà s'aviuul i'atmosphüra ün po raffraideda ün 
speraiva cha as palantant la naiv sülla pizza, ils vadrets dessen 
main contingent. Aviand lavuro que di fin schiüra not e darcho 
gnit miss ün servezzen dad 8 homens d'guardia. Vers las 2 
zieva mezza not s'alvet ün vent fraid a schabain plovaiva par 
intervals violentamaing, gnit finelmaing do dellas guardias il taunt 
giavüscho anunzio cha l'ova s'hegia cumanzo as retrer della via 
Truogs, et al alva del nouv di as constatet cha la Chamuera 
.S'avaiva sbasseda considerabelmaing. Ils 12 Settb. s'alvet darcho 
il solalg et splendurit rannüvlo par intervals tuot il di. Zuoz e 
Schianf gnitten que di à bun ura cun bgers homens in succuors. 
Ün lavuret tuot il di a taglier gio strapeda la condür e metter 
gio, 4 homens faiven chavalets e zieva maun gnivan miss gio, il 
main 300 pins gnitten smers la buna part in val Schiüra et aint 
sur la Chalchera gnit piglio circa tuots. 


Un fet bgerra e buna lavur, la laina per ils chavalets eira 
tuot pineda per vender e gnit missa co in adóver. Ils da Zuoz 
e Schianf dettan fich grand succuors stand quels bger nel ova 
fin mited quasi del corp. Quella saira ún stovet lavurer auncha 
cun linternas gio sper la Remissa da HR. perche l'ova avaiva 
mino suot aint la fundamainta d'ün chantun da quella e taunta 
lavur avet eir bun success e que füt usche glivro cun la terrur. 
Chosa singulera füt quella, cha nel menter ]' Een e la Chamuera 
eiren usche vehéménts, l'ova d' Alvra da quista vart as avaiva 
quieteda et eira tuotaffat chaleda.  Zieva retratta l'ova as con- 
statet cha quasi dapertuot eira rovino ils vuors della Chamuera, 
svess il chanel nouf del Een dellas Agnas in gio ho bain suffert, 
schabain cha la disfortüna tucheda a quels da Samedan e Bever 
nella destracziun da lur Vuors, füt la salvezza da nos chanel. 
Scha tuot l'ova chi curriva our del Lett del' Een sur las Agnas 
avess auncha dovieu entrer in quel nun avess el podien contegner 
quella e füss probabel gnieu desdrüt. 

Ma chesas nun gnitten portedas davent üngünas sco nu's 
avet grazia a Dieu da deplorer vittas umaunas. L’ ova uossa 
stovet gnir invieda gio per Saletscha, grandas Rovinas sun man- 
tunedas da quella vart d’ anteriuras inondaziun, et il plaun da 
Truogs ais cuvert cun 6—7 peis d’ Materiel e cun chavorgias 
enormas inua passaiva l'ova. Que vularo bgers ans da lavur et 
eir grandas spaisas per remetter tuot in stedi bun, Truogs saro 
probabel per adiina pers, tuot il dann gnit valuto officielmaing 

24000 fr. ma cur tuot saro refat vularo bain il dobbel da quella 
summa. Tuot il dann fat dellas Ovas in Svizra importan bger 
pü d'ün Milliun fr. Our a Bravuogn danaget l’ova enormamaing, 
portet davent 20 punts 1 chesa, e ün hom perdet la vitta, usche 
eir cander our a Peiden inua duos homens peritten. Usche füt 
il dann grand per nossa povra vschinauncha, gia taunt colpida 
da desasters. Sco relatescha il velg Manuscript da me copchio, 
pú avaunt,*) portetan davent las uondas della Chamuera nel ann 
1566 quatter chesas chi's supuona esser stedas aint a som la 
Vschinauncha per ir’ nella Val. Nel 1772 gnitten desdrüttas del 
tuot u in part 6 chesas e duos Mulins. L'ann 1801 rumpet our 
ün grand incendi, del quel auncha oz ün vezza ils vestizis. Il 
fó rumpet our nella chesa Muretzen, quella in fatscha al fuorn 
publie, e que 3 dis zieva cha vaiva clappo fó in ün chamin cun 
metter fó in il fuorn privat, u culer painch. Il fé as deraset 
rapidamaing ils tets eiren sechs e clapetten fó sco tin maz sur- 
plins, e la gliend our süls pros, usche füt impossibel da reparer 
dalum, e zieva sco il vent traiva vers la Val, clapand fó la chesa 
dels frars Colaum allura absaints, oz P. L. W., füt il tét da quella, 
saglianto depertuot iutuorn tres l'explosiun dün baril d' puolvra 
ch'is rechattavaiva suot il tét e del quel üngün non contschaiva 
lexistenza. ls tóchs da que tét gnitten purtos perfin vi sur Ova — 
e fin sül god da faings ün chattet tschendra pür zieva — inua eiren 
14 chesas chi ardetten tuottas, et uschiglió füssen stedas sal- 
vas. Quellas 2 chi sun uossa gnitten refattas be our da tóchs 
da duos arsas gio. No dvart lova ardet gio l'intera vschinauncha 
da mez in sü, pigliand our la baselgia la chesa da prebenda et 
quella da Eredis P. R. tuottas duos sper la baselgia, et aint a 
som la chesa C. B. oz G. M. M. inua ün dels abitants currit sül 
tét a bütter gio las assas inflammedas et usche salvet la chesa. 
Sün 37 chesas arsas be pochas gnitten refattas, 2" in tuot restettan 
in muschna 16 da quista vart et 11 del otra vart del ova. Et 
zieva quist desaster bandunetten bgers abitants per saimper il Lö. 

E posteriurmaing gnitten ruottas auncha 3 tina sper la ba- 
selgia ina vi sur Ova (l' Hospidel) et üna gie in mez il Comün. 
Oz ais Chamuesch — pü bod üna bella e granda Vschinauncha — be 
üna pitschen Comünet da 42 chesas comprais la prebenda e circa 
la mitted pü pitschen cu avaunt 3 seculs, et po cun radschun 
gnir nomno il lò classic na be del Engiadina, ma forsa eir del 
Chantun. L'ann 1834 gnit ella visiteda tres üna granda nouva 


*) Stampo nellas annalas del 1888. 

inondaziun. Üna granda Rovina crodeda nella val eir tres plóvgias 
avaiva serro sü in parte il passagio del ova. Nel mentre ils 
abitants eiren reunieus in baselgia nel occasiun d' ün funerel da 
duos infaunts, morts del flüss da saung, morrind quels dis bgers 
infaunts et eir creschieus in tuot 34 persunas, quella vouta mu- 
ritten tuots ils infaunts pitschens pigliand our ün. Dandettamaing 
gnit aviert la porta d' baselgia et clamo ils abitants, chia rum- 
paiva our l’ ova. Eir quella vouta portet l’ ova d’ Chiamuera da- 
vent las punts et s’implit il chanel cun Materiel, chi sviet l'ova 
et rumpet our be sur la punt sur Ova dadains la chesa Sr. G. P. L. 
chi füss la prüma sper la Punt a Schnester giand inaint, rumpand 
l’archia chi serviva in repar a quella chesa, e cumanzet a maglier 
gio per Platz, il biigl da Platz eira quasi distachio, et per ch’ el 
nun crouda nel Ova, as laschet üna duonna cun nom A. W. nata C., 
lieda vi sur l'ur del Bügl a trer sü il Cucum da quel per cha 
lova cuorra our et usche schligerescha il pais da quel. Cun sforz 
quasi surumauns gnit lo l'ova vouta darcho in sien Lett, et ella 
stet in quel infin sur la Punt Saletscha circa inua aunz 1772 
eirail Mulin Peider Martin Roth inua as spartind üna part da quella get 
rovinand ils prós gio davous gio la Punt gio per Saletscha, et il 
rest as büttet magliand our il terrrain lo tar ils hüerts nó in 
la Vschinauncha magliand our il terrain, vers la Chesa C., hoz S. 
chi gnit implida d'ova nels Murütschs e Stallas, cha'ls butschins 
implieus nudaiven nel Murütsch sü suot il palintschieu stüva dand 
cuolps cunter quel. Ditta chesa ais quella chi ais la prüma suot 
il bügl dimvih giand in gio a schnester. Eir nella chesa da 
M. S. L. oz G. la priima a schnester giand in sú sur il búgl 
per pochs pass, giand 1’ ova in cuort, reschiodet ella chütschina 
viva, e fingio cumanzaiva il suler ad arder cur fortiinedamaing 
ün podet svelt purter davent la chiitschina, et stiizzer cotres 
lincendi principio. Las chesas gio dimvih gnitten plainas d'ova 
e bealma tres gio, usche cha auncha be d'incuort ün avaiva 
sablum nel Murütsch d'üna chesa chi dataiva del Ovazum del 1834. 

Pero cun tuot cha la frantur del Ova quella vouta eira tela, 
cha in Platz la glieud nun udiva il clinger dels sains da stuorn, 
e l'odur da suorpel cha l ova spandaiva quasi insuportabel, schi 
quella vouta l'ova nun rovinet üngünas chesas, ne portet davent 
üngünas sco nels Ovazums del 1566 e 1772. 

Ils habitants eir quella vouta, chi avaiven chesas chi ga- 
Schaiven ardaint a l'ova, porteten davent lur roba, chi our per 

ils Chamuesch, chi sü sur róvens, stand eir cusü chi non podaiva 
lavurer fin tuot füt passo suot la plóvgia.  Eir quel Ovazum füt 
ün generel in nossa Engiadina. A Samedan avetten la Champagnia 
tuot inondeda, sco eir nossas Palüds e Islas eiran ün Leich nel 
mez del quel eira la chesa dellas Agnas. Il dann quella vouta 
fit pú vi del Próvi e Pasculs per nossa Vschinaunchia, l'ova rovi- 
net quella vouta giand gio per Vschinauncha da mez in gio e da- 
vous gio il hüerts et eir il plaun da Truogs, eir quella vouta. 
Sco eir fiit rovino ils Pasculs gio da Saletscha ün otra vouta, 
haviand l'ova darcho piglio, la via dellas anteriuras inondaziuns. 
Quella vouta as podet bain bger ingrazcher ad ün Sr. G. M. C., 
cha l'ova nun giet tres gio da Platz in gio tres la Vschinaunchia. 
Dit hom fet sforzs quasi surumauns, per tegner l'ova davent della 
Vschinaunchia, la volvand suot il bügl da Platz darcho in sieu 
Lett. Nels anns 1848—1850 as avet inondaziuns pü pitschnas, 
chi pero non causetten dann. Grand füt darcho il spavent nel 
Ann 1868 ils 27, 28, 29 Avuost. Quist Ovazum rovinet bger 
Pros da la Punt Saletscha ingio per Seglias, sco eir fet grands 
danns vi al Chanel da L' Eent in construcziun a Samedan. In 
seguit a quist ultim gnit decis da fer il Chanel della Chamuera, 
della Punt Saletscha in gio, oz buma part darcho rovino, et il 
rasté (Thalsperre) be dadains la Chalchera, chi füt fat cun tuotta 
soliditét, et fortünedamaing resistit nel ultim Ovazum alla forza 
véhémenta del Ova, e cotres salvet Chiamuesch düna nouva ca- 
tastrofa, sgür saunza quel inevitabla, perche il rasté fermet massas 
enormas d' Materiel, chi saunza que repar gniven our cun l'ova, 
et quella avess gia tela dimensiun ch' ella nun avess pü podieu 
passer suot our las punts, l'ova tuchaiva gia quasi sü suot la 
palauncha »s della punt Saletscha. Cun quist ais glivro la descri- 
ziun dellas disgrazias tuchedas a nossa vschinauncha, daspó il 
stramantus Ovazum del 1772 deserit tres Sr. M. Mathieu Steiven 
Muretzen, del quel la copchia fatta da Sr. Christel P. Muretzen 
füt rechatteda nella Bibliotheca della chesa Planta oz Klaingut 
in Bevers, et stampo anno 1888 nellas annalas Rháto-Romanschas 
da quella Societed. Tuot que concerna l'incendi del ann 1801 
udit requinter tauntas voutas ad üna Veglia duonna chi avaiva 
assistien a quel sco infaunt da 9 ans, sco eir al successiv Ovazum 
del ann 1834. — 

Vóglia l’ Omnipotaint preserver per l'avegnir d'otras similas 
disgrazchias e calamiteds nossa gia taunt colpida Vschinauncha. 

Quista vouta dovains pero auncha ingrazcher la Providenza, cha 
gnittens schabain greivamaing colpieus finanzielmaing, tuottüna 
schinagios cha nossas chesas ans restetten, e cha sofrittens main 
d'otras, non pigliand el üngünas vittimas umaunas, sco füt il cas 
our a Bravuogn et our nella Lugnezza, inua nel prim lö tin hom 
crudet insembel cun tin talvo, nel quel el lavuraiva a salver fain, 
nellas uondas furiusas, et oura Peiden inua il patrun da que Bagn 
perdet sia vitta nel Reno per salver ün bap da 7 infaunts, ch’is 
najantet eir quel. Pü inavaunt stovains eir ingrazcher Dieu, cha 
nella seguonda inondaziun chi seguit fingio ils dis 5, 6, 7 October 
auncha da quel istess ann in bgers lós per la seguonda vouta 
nus füttens schinagios. Il Reno per la seguonda vouta get sur 
our sieu lett in-seguit a nouvas plovgias deruottas e devastet da 
nóvmaing semnand la terrur e rovina gio nella valreno St. Gallaisa 
e Vorarlberg e fin al Leich da Constanza dapertuot. 

Vschinaunchas interas gnitten rovinedas, las colturas des- 
drüttas, bgerra glieud perdet la vitta. In nossa Patria gnit ultra 
nel chantun Grischun et St. Gallen rovino zuond bger nella 
Svizera francesa, nel Valais et taunts oters lós usche cha nos 
guvern ordinet üna generela granda Collecta per gnir in agüd a 
nos convschins, rovinos dallas Lavinas dell' inviern et inondaziuns 
del utuon. | 

Quist ann füt ün ann d'inondaziuns in tuotta l’ Europa in 
generel e da plóvgias generelas svess in oters Continents, sco 
l| America, que paraiva be cha nella natüra füss seguida üna 
granda revolutiun et intervertidas las stagiuns. 





Serit quist in Chiamuesch ils 31 December 1888, ' 


Sco Memoria alla Posterited dellas disgrazias subidas fin 
oz da nossa Vschinauncha. 


S. S. 


Combatt del cor. 


(Da J. A. Bühler.) 


LIS IIS 


I. 


Il 15 avel secul ha portau fitg importants eveniments a nossa 
veglia Rhaezia. La forza e la frappa della noblezza füt, sco re- 
sulta dalla historia, rutta tras las ligias, las qualas il póvel, sazi 
da surportar plü ditg l'oppressiun e l'insolenzia dels nobels e 
dynasts, haveva giuradas per sia defensiun e per acquistar sia 
libertad e totala independenza. Quest temps aschi inquiet cun 
sias grandas e piçnas hostilitads, contesas e litas, per part tranter 
la noblezza sezza, per part tranter quest’ ultima et il pòvel, nel 
qual era desdau il viv desideri per la libertad, non manchet a 
dar a questa perioda in cert character da ferocitad et anarchia. 
Il póvel haveva, fagend sez giustia per la greva oppressiun 
sofferta, rutts divers castells et ils müdai in ruinas che dan amò 
oz in di testimoni, co l'ingiustia semper catta siu superatur et il 
castitg meritau, e che la nemesis mai non perduna ils delicts al 
scelerau. Ma cumbein che l'alva della libertad spuntava e la 
forza dels oppressurs mava se diminuind, il dava totüna amó 
periculs per il póvel, il qual tras la mesculanza cun elements 
esters, derivants specialmein dall’ affluenza germana nellas val- 
ladas aunc submissas al domini austriac, haveva da temer per sia 
nazionalitad e per sia antica lingua materna. Et in verdad, nagut 
eis plü periculus e pernicius ad in povel che l’invol de sia fa- 
vella; la perdita de medema condizionescha plii u meins la 
destrucziun del character nazional, ciunca las ragischs cun las 
qualas il cor cücia enthusiasmus dallas bravuras dels antenats, 
implanta disfidanza e scuvidanza e corrumpa aschia la morala del 
póvel. Il figl, de cui cor non senta plü la dulcia harmonia della 
vusch materna, eis ün figl nausch et ingrat. 

Er la vallada de Surmeir u Sursett haveva amó da quel 
temps divers castells, de cui ruinas e turs sun amó veziblas oz 

in di a Ream, Castellac tranter Savognino e Tinizun, la tur 
Splüdaç sut Sur e plii ault, da vart sinistra del flum, las ruinas 
del casté da Marmorèra. La part superiura de questa vallada eis 
Die stretga et inclusa da gigantas muntagnas, de cui scrupusas 
declivitads e spundas sun surcreschidas e cuvertas da stgüras 
selvas e da virida prada. Las aultas pizzas, suvent inveladas 
in nüvléra stgüra, la quala ellas retegnan in sia correnta, paran 
da se perder nel vast firmament e dan cun lur nüda corna ramusa 
alla contrada il trist aspect d'ün character steril. Tras la vallada 
ramura la giuvna Giulia tranter gripusas pareits e spundas, ogni 
moment salüdada et ingrandida da spümants (s-chümants) auals 
alpins che in rapida cursa et in ramurantas cascadas da totas 
duas varts se precepiteschan alla bassa e s'unischan cun lur 
conductura. 


Ils vitgs in questa contrada sun be picens e han üna popu- 
laziun, la quala tras il dür combatt che ella ha da far cun 
ün' aspera natura per segürar sia existenza, eis daventada üna 
generaziun ferma, robusta e giganta d'ün character plütost serius 
e taciturn. Oz in di traversescha in bel stradun commercial 
questa silenziusa vallada; ma nel 15 avel secul las vias in questa 
deserta solitüd eran amò fitg primitivas e nauschissimas da ma- 
niera che la scarsa populaziun vegniva da rai in contact cun 
quella della bassa e cun quella dimoranta dall’ autra vart dels 
munts; be ils paucs carradurs e berniers eran ún pau meglier 
conoschents cun il póvel dellas valladas limitrofas. 


Da quel temps percurrevan er aunc bleras bestias de rapina 
las selvas e gandas de questa vallada; specialmein urs, lufs, 
lufs cervérs e gats selvadis se recattavan qua in numerusa com- 
pagnia nellas speluncas e nels cuvels, fagevan grand dann allas 
scossas e montanéras e periclitavan beinduras er ils humans, cur 
quels passavan per ils numerus trutgs e per las stippas sendas 
che traversan in crusch e travers las costas dels munts, dalla 
Giulia fin allas alps, allas sellas e pizzas. Er tremends giruns 
e gigantas evlas affamadas sventulavan suvent in circuls sur la 
vallada, spiunand las victimas de lur preda. Gross vadrets e 
grandas tendas cun neiv vedra et incrustada respiran aunc oz in 
di ün flat glacial alla bassa e sfredentan l'aria della contrada da 
tala maniera, che be üna vegetaziun alpina po prosperar nella 
humida vallada umbrivauna cun sias frequentas palüds. 

Tranter ils Molins e Marmorèra, alla stippa spunda dretga 
della Giulia, a peina ün kilometer sur la strada della vallada, 
giascha il picen vitg de Sur, al qual appartegnan er intgins 
picens acclauns e diversas casas dispersas sün siu territori. Vers 
la fin del quindeschavel secul quest vitget non possedeva giust 
grands palazs, anzi las habitaziuns consistevan quasi exclusivamein 
in camannas da lenn, avertas al di be per picnas foras nellas 
malsquadradas travs che formavan las pareits dels edificis. Las 
casas d'intgüns paupers vischins del vitg consistevan er be in 
aspera palaunca, castrada insembel fitg primitivamein; las foras 
e fessas tranter la palaunca eran stupadas cun mescul. Ils cla- 
vaus (talvos, tablas) eran a proporziun plü grands che las casas 
e fabricai cun ariglia rodunda che formava sün ils cantuns grands 
mugrins dal fundament fin al tetg. Tots edificis eran cuverts cun 
pesantas plattas che facilmein podevan resister allas boffadas del 
vent in temps de burascas. Las stradas e traschendas eran fitg 
tesas (teisas) e crapusas e suvent quasi impracticablas causa la 
lozza e la glera e la materia che se fermava qua e là da temps 
de plóvias e de malauras. Tranter las casas et ils clavaus se 
recattavan qua e là orts cun clasennas rusticas, nels quals ün 
plantava qualche flur et ils plü necessaris legums e las erbas per 
il cungiment dellas ciavéras (tratgas) Las truaschs eran da 
primitiva construcziun e consistevan be in üna pütga (pütta) cun 
ün corn da lenn et ün bügl, dal qual l'aua fluiva a siu plascher 
per ils trutgs del vitg, scavand qua e là bels dutgs (duochs) e 
vaus e fagend aschia la comunicaziun nel vitg fitg stentusa. 

Ils habitants da Sur s’ occupavan quasi exclusivamein cun 
l’allevament de muvel et ün pau cun l'agricultura; ma lur pro- 
ducts d'agricultura eran relevante: be ôrdi et ün pau segal et 
aveina podeva prosperar e madürar allas plü soleglivas spundas 
della cultura che stavan davos aura. Il nutriment dels habitants 
consisteva principalmein in carn secca, in latg e nel pulment 
(schelbcha) che ün ne fageva. Paun d'órdi, pults (pucts) d'aveina, 
buglias e suppas cun farina eran lur quotidianas tratgas (tratts). 
Er in lur vestimenta il luxus non era grand; las donnas e figlias 
filavan e tessevan sezzas la launa de lur nursas e la teglia del 
glin che crescheva in lur érs. Cun la filischun ellas fagevan 
cadisch (pann tras quatter glics — pann da quatter pass) et ün 
gross linzól, il qual dava la vestimenta d'estad, ils panns de létg 
et ils bategls cun rentamogns. Quasi ogni massèra cuseva sezza 

la vestimenta per sia intéra casada; et er la granda part dels 
humens savevan sezs far ils rustics calcèrs per se sezs e per lur 
familias. Mastregnèrs (mistregnèrs, mansterans) iin haveva quasi 
negiins nell’ intéra vallada. Las casas et ils clavaus ils contadins 
fabricavan sezs cun agüt da parents, amitgs e vischins. Da quel 
temps regeva amó ún bel e nobel spirt de vicendeivel servec et 
agüt tranter quels simpels humans. Cur inzatgi haveva da far 
úna lavur che surpassava sias proprias forzas, tot la vischnaunca 
era prompta a sustener in ün tal cas ün convischin; tot l'agüdava 
da maniera, che el non haveva da spender moneida per la lavur 
che el haveva da far. E totüna era il póvel da lez (less, quel) 
temps be ün póvel incult; da scolas el saveva pauc u nagut del 
tot; sia intéra educaziun e cultivaziun el receveva tras la doctrina 
christiana che il haveva domesticau e civilisau et implantau gli 
sper la simplicitad la probitad, lavurusitad, il senn per giustia e 
la bella virtüd della hospitalitad. Co se ha il temps modern 
miidau in quest rapport! Il terribel combatt per la propria existenza 
stenschenta nel human ogni sentiment de misericordia, compassiun 
e commiseraziun. Oz in di iin vischin fa iin servec al auter be 
sche quest ultim tira la bursa e gli mussa moneida. Ma ad iin 
tal resultat ün sto arrivar, sche il stadi comenza a voler dar 
leschas al cor. 

Cun agüt de ses parents et amitgs er il pauper contadin 
Simon Codain a Sur haveva fabricada üna casetta süsom il vitg 
nella vicinanza del Ragn, ün flumin che sorta dad ün piçen lac 
giaschent in toc sut il vadret della Cima de Flix sur I alp 
» Tgaluccas*. Quei era daventau alla fin del 7 avel decenni del 
15 avel secul e Codain prendet er subit possess da sia casetta, 
havend stoviu bandunar la casa paterna a motiv che ün siu frar 
haveva artada la camanna paterna e voleva er maridar e habitar 
la casa artada. Codain era gia maridau avant 8 anns e haveva 
4 infants fitg prosperus, dus figls e duas figlias; ma havend a 
peina priu possess da siu modest casté, gli füt regalau ün terz 
figl, al qual el det il nom Aurell. Perdunanzas Codain teneva 
paucas in sia nova habitaziun; anzi el haveva da batter cun la 
miseria. El era d'intant ün hum fresc e diligent e non perdet la 
curascha nel combatt per sia existenza. Sia muglier Victoria, 
üna excellenta _masséra, saveva lavurar et er spargnar e capiva 
er adiina d' animar e consolar siù mariu. „Car Simon“, scheva 
suvent la buna muglier, ,ün non sto laschar pender las alas, cur 

ün ven in imbrugl; anzi ün sto redubelar sias forzas e stentas et 
allura metter sia fidanza in Deus, tgi mai non banduna ils paupers, 
sche els sun premurus da sezs s'agüdar e far lur dover.“ Vezend 
co sia donna practicava sezza ses principis e sias sentenzias, el 
pigliava adüna da novamein curascha da continuar sias grevas 
lavurs, et il gli reussit er tandem da vegnir in ün pau meglieras 
circumstanzias. El possedeva al principi a peina funds avunda 
per poder invernar üna vacca, 4 cauras e 10 nursas; ma gia 
zieva dodesch ann de siu matrimoni el era in possess d'üna se- 
conda vacca e da plüras cauras e nursas. Ma las stentas e fa- 
digias non gli mancavan. El e sia muglier lavuravan insembel 
il picen funds; ma da temps che las lavurs campestras gli davan 
vacanza, el fageva autras lavurs che gli portavan qualche guadagn. 
Codain era in excellent caciadur;' el portava suvent a casa da 
sia -cagia camucs, muntanellas, gaglinas e cods selvadis, pernischs, 
er lufs et amò autras bestias de rapina. In sia intrepidezza el 
riscava beinduras combatts cun urs, e gia intgünas de quellas 
terriblas bestias eran daventadas sia preda. 


Ün ann d'üna extraordinaria nevaglia ils lufs eran daventai 
aschi gagliards, che els s'avicinavan al vitg de Sur et urlavan 
intéras notgs inturn ils clavaus e cercavan d'arrivar nellas stallas 
per far rapina. Ils contadins tgi havevan lur muvels nels pri- 
marans, eran adüna in pericul sün lur viadi in lur acelas e pri- 
marans; semper els stovevan esser armai e far quest viadi in 
compagnia per se dostar dallas bestias affamadas, las qualas certa- 
mein havessen attaccau ün hum viagiant solet. Codain possedeva 
negün primaran, ma el mava a pavlar il muvel d'ün auter con- 
tadin tgi era infirm e non haveva ün auter famegl. Simon Codain 
et ün auter contadin füttan ün di attaccai d'intgüns lufs nella 
selva che els havevan da traversar per arrivar in lur primarans. 
Els eran armai cun curtells e cun lancias da circa 7 peis longezza. 
Passand stentusamein per la graschila senda battida, inaspectada- 
mein ils attacchettan intgiins lufs che stavan all’ erta davos iin 
bos-chet. Ils humens, non podend arrivar ad üna pareit del spel- 
met: vicin per meglier se poder proteger dad üna vart, se vol- 
vettan cun las reins ün conter l'auter e se defendettan aschia da 
' totas duas varts, ün da sura, lauter da sut. Il combatt era ter- 
ribel; ils lufs urlavan sco tgauns arabiai, laschavan ver üna 
sgrischeivla dentatura, e lur égls eran flammants. Per fortuna 
dels dus humens la neiv era aschi aulta, che ils lufs non ris- 

chettan d'attaecar lur inimitgs in costas. Duas de quellas infamas 
bestias che havevan tentada üna tala attacca, füttan subit per- 
foradas, e la trista sort de lur compagns spaventet ils auters lufs. 
Ils dus humens curaschus havevan mazzadas treis de quellas ter- 
riblas bestias, e cun agüt de treis auters humens tgi arrivettan 
al lóc della battaglia a lur succurs, els portettan lur selvaschinas 
in lur clavaus. Havend sventradas e scortegiadas las bestias, els 
büttettan ils butacs e la carn de quellas sün la neiv per ün past 
a quellas bestias che eran miiciadas. Et in verdad, durant la 
notg arrivet questa infama banda affamada e consumet ils cadavers 
dels disfortunai compagns, fagend guerra tranter pèr per l’ossa. 


Talas aventuras succedettan durant quel inviern amò diversas 
gadas, et ils Surascs havevan copau in tot circa 10 lufs. Ma ün 
dels contadins cun nom Augustin Saragn füt in ün tal combatt 
mors dad ün luf vegl da tala maniera, che el daventet zop dalla 
camba sinistra. Che las masséras eran adüna in tema et anguscha 
per lur humens, cur quels havevan da far quels periculus viadis 
nels primarans, ün po fitg bein comprender. Postut la buna donna 
Victoria Codain era anguschada quasi fin alla mort, cur ella sto- 
veva laschar partir da casa siu amau mariu. Ma las relaziuns 
della familia sforzavan plü u meins il brav Codain da s' exponer 
als periculs, sche el voleva guadagnar inzatgei per l'alimentaziun 
de sia granda casada. 

Intgüns anns plü tard Simon Codain faget il mezzari del 
nomnau contadin Augustin Saragn. Zieva sia disgrazia cun ils 
lufs quest ultim non podet mai plü recuperar sias forzas, e stante 
che el era, tenor las relaziuns da Sur, ün contadin rich, el haveva 
stoviu cercar ün mezzari per siu funds. Ses infants, dus figls e 
treis figlias, non eran amó grands e ferms avunda per saver 
substituir il bab nellas grevas lavurs, allas qualas ün contadin 
da Sur se sto suttametter. Siu vischin, il Simon Codain, era in 
cas da far siu mezzari senza negligir sia propria óconomia, e 
Saragn gli confidet siu funds per intgüns anns.  Fratant che 
regeva nella familia dels Codains la plü bella harmonia, la quala 
la mamma Victoria saveva da mantener in totas circumstanzias, 
in dis d'allegrezza sco in moments d’afflicziun e miseria, nella 
familia dels Saragns regnava ün tot auter spirt. Donna Lidia 
Saragn era bein üna excellenta masséra, possedeva ün cor lam, 
ün anim pacific e bleras autras qualitads che ün catta be pro üna 
buna muglier. Sias treis figlias, Mengia, Anna et Emerita have- 

van totas treis artau il bel e nobel character della mamma e la 
fagevan er grand plascher in tots rapports. Ellas eran diligen- 
tissimas e fitg adestras in tot las lavurs, obedivan promptamein 
a lur geniturs, se deportavan in tots rapports exemplaricamein e 
mai non fagevan qualunque disgust alla mamma. Tot auter era 
il mariu Augustin Saragn. Quel era ün hum rustic, inhuman, dis- 
fidus et avarissim, da maniera che donna Lidia haveva suvent 
bler da patir sut il giuf d'ün tal conjugal. Ella mai non gli po- 
deva spargnar avunda, mai il contentar cun sia diligenza, er la- 
vurand dall alva fin a mezza notg. Ils dus figls del Augustin 
Saragn, Gian e Giacum, havevan er artau il character de lur bab, 
essend che els lavuravan il plü sut sia survigilanza e havevan 
semper avant lur ógls e nellas oreglias la megliera scola per 
daventar ils medems ranvérs sco il bab e giuvens ruzauns e 
testards. 

La familia dels Codains haveva bler da patir dalla rusticitad 
et avarizia del Augustin Saragn e ses figls, fratant che l'intéra 
familia Codain se convegniva fitg bein cun donna Lidia e sias 
treis figliettas. Donna Saragn conoscheva pür memia bein siu 
mariu et improvava semper da remediar il tort che quel voleva 
far a siu mezzari, cur ne s'offeriva gli ün' occassiun. Codain 
haveva gia alla fin del prim ann voliu dissolver il contract de 
mezzaria cun il Saragn, sche donna Lidia non il havess supplicau 
cun las larmas nels ógls da restar mezzari er per l'ann sequent. 
Essend Lidia e Victoria intimas amitgas, il reussit a quest’ ultima 
da stimular sin mariu Simon da restar mezzari del Saragn, al- 
meins per l’ann sequent. Il contract de mezzaria era stau fatg 
be verbalmein. Tenor quel eran ils Saragns obligai da tenor lur 
forzas assister il mezzari nellas lavurs campestras la primavèra 
durant l’arar e l’estad durant il fenar. Per inconter il mezzari 
recevet be üna terza dalla rendita del funds e del muvel e na la 
metad, sco que aschiglioc generalmein era usitau in simils con- 
tracts. Quest contract de mezzaria era dunque fitg favureivel al 
Saragn; ma quei non l’impediva da semper rinfaciar a siu mezzari, 
che quest ultim gaudi la grama de sia facultad e stetti bler 
meglier che il patrun della rauba. 


Codain, conoschend siu patrun, non badava questas bader- 
ladas del ranvèr, fageva in tots rapports siu dover e se resolvet 
da far fin a quest brunclar, remettend alla fin del ann l'intéra 
historia al rustic patrun. Ma Codain haveva er ses buns motivs 

da voler dissolver il contract. L'agüt che il Saragn e sia familia 
gli prestavan durant la primavera e durant il fenar, non era 
grand. Saragu, il bab, era mendus e non saveva prestar bler 
nella lavur causa sia camba zoppa e mendusa che gli doleva amó 
semper; ses dus figls eran dus mats mezcreschii, a proporziun 
grands e ferms, ma havevan picen anim da lavurar per lur mez- 
zari; els fagevan be quei che els stovevan, e lur bab non ils 
stimulava fitg alla lavur, ils volend plütost spargnar per che lur 
forzas s'augmentien et els daventien tant plü prest habels da 
subsituir il mezzari et il far superflua. Ils dus Saragns giuvens 
non tractavan fitg bein ils treis frars Codains, cumbein che els 
eran circa della medema posa et ün havess podiu supponer, che 
els fagessen da compagns cun ils figls de lur mezzari, cun ils 
quals els durant l'estad stovevan suvent lavurar sün la campagna. 
Il spirt dell’ avarizia et üna certa superbia ils fagevan rustics 
et insurportabels visavi a lur compagns, ils quals stovevan adüna 
far las plü grevas lavurs, cur quels giuvens havevan da lavurar 
insembel sün il funds. Er credevan ils Saragns giuvens, che ils 
Codains hagien d'obedir, cur els comandien inzatgei. In questa 
maniera naschet negüna amicizia tranter quels giuvens, et ils 
Codains spetgavan cun impazienzia il di, cur lur bab dissolvi il 
contract cun il patrun Saragn. 


In ün pau meglieras relaziuns stavan las donnas e las figlias 
de quellas duas familias; quellas s'agüdavan tranter pér in tot 
las lavurs che ellas havevan da far insembel, sco serclar, inserdar, 
e donna Victoria, calculand che iina mezzaria, cumbein compigliada 
cun blers disgusts, procureschi totiina iina fixa occupaziun a siu 
mariu et a ses figls e rendi alla fin plii che la cacia e pescaria, 
haveva podiu stimular siu mariu da restar circa 6 anns mezzari 
del Saragn, e tgi sa, sche non la fuss reussiu da far far ün nov 
contract siu mariu cun il patrun, sche üna spropositad de quest 
ultim non havess affruntau il pacific Codain in robusta maniera 
et il caciau al extrem. Havend nel September manau a casa sün 
ils curvetts il pulment (schelbgia) dall’ alp, se recattavan tranter 
las magnuccas intgiinas che eran fessas e gia mez miischas. 
Partind il pulment cun il mezzari, Saragn pretendeva, che el 
possi, tenor il contract, scheglier duas terzas dellas magnuccas a 
siu plascher; el voleva prender tot las magnuccas bellas e laschar 
a siu mezzari be las nauschas e fessas. Quei pareva totüna me- 
mia imprudent et impertinent al mezzari Codain, et el s'opponet 

ad üna tala procedura del avid ranver. Ils dus humens vegnittan 
in dispüta e stovettan recurrer al offici, il qual decidet, che scodün 
dels dus contrahents hagi da prender Jas magnuccas defectas a 
proporziun.de sia part. Quei faget il Saragn furibund, et el ra- 
murava sco üna bestia; ma el se stovet render et obedir alla 
sentenzia del offici, aschi nuides (invides) che el quei faget. Codain 
se profittet de questa occasiun da dissolver il contract cun Saragn 
e renunciet alla mezzaria del ranvér. La brava donna Lidia 
Saragn stovet desister da volver da novamein stimular ils Codains 
da salvar la mezzaria, savend che zieva úna tala contesa il fussi 
inutil da voler pacificar et acqiuetar ils dus humens. Il contract 
de mezzaria füt dunque dissolt, e Simon Codain stovet improvar, 
da in autra maniera alimentar honorificamein sia familia. 

Fratant che questa vehementa lita haveva divis ils members 
masculins dellas duas familias in duas parts hostilas, regnava amó 
semper la plü intima amicizia e concordia tranter las donnas e 
figlias dels dus litigants, schi, las figlias del Saragn frequentavan 
suvent la casa dels Codains, cur lur bab e lur frars eran inzanua 
absents, et ils Codains las recevevan er adúna cun plascher e 
cortesia, savend che quella excellentas mattas e lur buna mamma 
.portavan zun negüna culpa dels displaschers portai als Codains. 
Inua ils Codains savevan esser agüdeivels allas bunas femnas de 
lur nauschs adversaris, els spargnavan negúna lavur e stenta. 
Quella cortesia dels Codains fagevan bein a donna Lidia Saragn 
et a sias figlias, las qualas havevan bler da patir dal bab e dals 
figls. Ils humens de questas duas familias restettan esters ils 
üns als auters; els mai non se conversavan plü insembel, cumbein 
che els eran cantunés. Ils Codains deploravavan questa perma- 
nenta disamicizia e havevan diversas gadas provau da s'avicinar 
a lur vischins, sentind che üna tala vicinanza sei inchristianeivla; 
ma totas tentativas da lur vart da' voler reconsiliaziun eran in- 


vanas, Els stovettan dunque remetter al temps da müdar questas 
disagreablas relaziuns. 


II. 


Simon Codain haveva, zieva haver remessa la mezzaria al 
Augustin Saragn, stoviu far da totas sorts lavurs per poder ali- 
mentar sia familia e viveva suvent in stretgas; d'intant non duret 
questa perioda blers anns; ses infants eran ussa aschi grands, 
almeins dus figls et üna figlia, che els savevan sustener lur geni- 

turs. Un dels figls serviva a Baiva sco famegl, l'auter fageva il 
pastur a Marmoréra e la figlia plü veglia füt plazzada a Conter 
pro ün parent benestant. In questa maniera la familia era redu- 
cida e non custava plü tant sco avant. Supra de quei ils infants 
absents remettevan lur pagaglias a lur geniturs fin al ultim qua- 
trin. Ma Codain non fageva perquei il poltrun, anzi el restet la- 
. vurus e diligent sco avant e ses dus infants plü giuvens, ils quals 
eran amó in familia, sustenevan lur geniturs in tot quellas lavurs 
che els eran habels da prestar. Aurell, il plü giuven figl, accom- 
pagnava il bab, cur quel mava a cacia, u cur el pescava nella 
Giulia, e haveva er sez iin grand plascher, schi iina granda passiun 
da s'occupar cun la cacia e cun la pescaria. Cun il temps il 
giuven Aurell daventet ün dels plü ardits caciadurs et il plü fin 
pescadur della vallada. La rendita della cacia da quel temps iin 
non saveva quintar in moneida; pertgei ultra dellas pells savevan 
ils caciadurs yender pauc; ma la carn de camucs e muntanellas 
ún saveva conservar, la fiimentand, et ella era iina buna vivanda 
per l'intéra familia. Durant il temps d'inviern Codain fageva er 
vaschella da lenn, e cumbein cle el non era giust ün striun in 
quest mastregn (manster), sche gli portava sia lavur totüna qualche 
guadagn, il che gli era fitg serviu. El instruit er siu figl Aurell 
in quellas lavurs d'ün vaschellér, e quel, havend in tot ün bun 
talent, daventet in curt temps plü adester che siu bab in quellas 
lavurs. El era ün giuven fitg adester e tot quei che el pigliava 
a mauns, gli reussiva. El haveva er intgüna phantasia e capiva 
d'ornar qua e lá sia vaschella u cun tina steila, u cun üna flur 
e simils ornaments. 

La mamma Victoria non vezeva bugen, che siu Aurell s'oc- 
cupava tant cun la cacia; ella gli haveva consigliau da far il 
pastur sco siu frar; ma ad Aurell la vita lischenta de pastur non 
plascheva; el stoveva, tant sco possibel, adiina haver moviment, 
et il giascher sün ün pascul al solegl sper ün muvel pasculant 
gli fuss quasi stau la mort. Plü ault che el vegniva sün ils 
munts e plü periculusas che las pizzas eran, tant plü grand 
plascher il gli fageva d'ascender las. Alla mamma il: mava 
grandas snavurs, cur Aurell dopo iina cacia la raquintava da sias 
cursas nellas muntagnas, e zieva ella era adüna in tema et an- 
guscha, cur il figl bandunava la casa per ir alla cacia. Ella im- 
provava bein d'impedir tant sco possibel era quellas excursiuns 
del figl, ma quel cattava suvent occasiun da s'allontanar da casa, 

et era el iina gada nel hber, el non fuss stau da retener plii. 
Ma quella vita ambulanta pareva da far fitg bein al fresc giuven; 
el era ils dus ultims anns creschiu extraordinariamein e haveva, 
cur el quintava sedesch anns, la grandezza de siu bab, il qual 
era ün grand hum. Ill giuven era proscherus e grad sco iina 
candeila, haveva bellas vistas cocnas et ina stupenda cavellèra 
ciurra (ricia), nera sco in carbun; ses bels ógls ners eran flam- 
mants e vivs. In summa il giuven Aurell fageva ina stupenda 
comparsa et era in ogni cass la flur dels mats a Sur. El se 
distingueva er trars üna autra qualitad, nempe tras sia propertad, 
da tot ils mats da Sur. Sia vestimenta non era fina e megliera 
che quella dels auters giuvens da Sur, ma el la teneva adüna 
netta, e sia mamma Victoria guardava er adüna che ella era la- 
vada e cunciada (pinada); pertgei la propertad de siu figl la 
plascheva. Il dat amò tina caussa che custa nagut e che serva 
ad imbellir il human, nempe l’aua. Aurell se lavava mintga da- 
maun cun aua fresca et er beinduras durant il di, cur el haveva 
fatga ina labur plü u meins ascra. Aschia Aurell saveva servir 
a tot il giuvens da Sur per in exempel in propertad, sche quels 
havessen voliu imitar ün tal bun exempel. Ma in noss vitgs 
grischuns il dat. qua e là mats e mattas, grands èe piçens tgi 
paran da temer laua e sun beinduras in cass da discreditar ün 
intêr vitg et ina intêra contrada tras lur impropertad. 


Ils frars, Gian e Giacum Saragn, consideravan cun invilgia 
lur vischin Aurell; els eran intgüns anns plü vegls çhe quel, et 
essend plü richs che il figl de lur vegl mezzari, els mai non se 
conversavan da Domengias cun quel, anzi provavan plütost da 
discretitar il giuven avant ils auters mats del vitg. Aurell haveva 
bein accort quei, non se defendet però dals giuvens ruzauns per 
non dar occasiun a dispütas. El evitava tant sco possibel las 
compagnias, inua ils frars Saragn se recattavan e restava plü 
bugen a casa cun sia sora e ses geniturs. Meins aversiun mussava 
Aurell vers las soras dels Saragns; cun quellas el viveva amó 
adüna in buna harmonia e se conversava cun ellas, cur ils humens 
non eran presents. Las treis soras Saragn admiravan il bel Aurell 
causa sia buna conduita, sia lavurusitad et adestrezza, e che la 
bella figura del giuven non las displascheva, ün po er comprender. 
Da quels giuvens sco Aurell Codain il dava negüns auters a Sur, 
et ün bel giuven, sche el eis amó brav, eis adüna beinvis dallas 
mattas. Las treis bunas soras disapprobavan il sdesch che lur 

frars mussavan avertamein vers Aurell; ma miidar ellas savevan 
nagut; lur frars havevan memia düras testas per se laschar 
persvader, che lur contener vers il pacific Aurell sei indecent e 
fitg rustic. Lur bab, il Saragn vegl, non se degnava da dar 
ün’ ögliada sün il figl de siu cantunés; ma quei Aurell gli per- 
dunava, stante che Saragn non haveva senn per auter che per 
linteress da maniera che negün saveva discurrer cun el sur 
qualunque caussa che non tanscheva nella bursa. 


Que era l'ann 1494; la primavèra era stada humida e favo- 
reivla per il pasc, e lestad ün faget üna granda fenada. L'aura 
era consecutivamein caulda, e durant 1 Avust il det blers tempo- 
rals et aurizzis nellas muntagnas, e diversas gadas iin era stau 
in tema, che quest ann podessi amó portar üna inundaziun tras 
noss flums alpins. Il Ragn a Sur haveva durant l'estad dal 
temps d'auradis diversas gadas mess in tema quels da Sur tras 
sia ramur che el fageva, aschi prest sco l'aua comenzava a vegnir 
ün pau plü düra e pesanta dalla glera e crappa che el manava 
alla bassa. Üna burasca vegnit er durant il September. Ils con- 
tadins fagevan resdiv, e vezend che l'aura era ün dü dubiusa, ün 
se festinet per aunc vegnir avant la sera cun il pavel sut tetg. 
Aurell Codàin era quel di ju a cacia sün la muntagna; ma ve- 
zend laura sminacianta, el prendet las treis muntanellas che el 
haveva clappadas e vegnit conter casa. El era a peina sut l'alp 
che il comanzet a plover extravagantamein, e tandem il comenzet 
er aunc a Camegiar et a tunar. Er il Ragn comenzet a ramurar 
et a portar material, et Aurell se festinet da passar il piogn, 
avant che quei sei memia tard. El erà uss arrivau sün la prada 
süsom la cultura e mava cun pass rapids vers casa. El non era 
lontan da casa e stovet passar ün auter piogn; ma avant che el 
arrivi a quel, el audit iin sbratg, e guardand vers il piogn, el 
vezet che quel era slogau e stava per crodar nell’ aua, la quala 
batteva cun vehemenza alla trav sura, che portava las aissas del 
piogn. Sün il piogn stava la persuna, la quala haveva proferiu 
il sbratg. Ün terribel sagl et il fresc giuven stet al piogn che 
mintga moment sminaciava da crodar nell’ aua. Senza ditg re- 
flectar il giuven faget ün auter sagl, pigliet la persuna periclitada 
e saglit allura vi sur l'aua e liberet aschia la giuvna — Emerita, 
la figlia del Augustin Saragn. La giuvna tremblava dalla tema 
et a peina che ella era liberada dal pericul e sün terra franca, 
ella crodet in svaniziun. Aurell era in ün terribel imbrugl e non 

saveva, tgei che el dovess iuniraprender. D'intant la giuvna re- 
vegnit prest e recuperet sias forzas, da maniera che ella, sustenida 
d' Aurell, savet continuar la via vers casa.  Aurell la manet fin 
alla casa dels Saragns e jet allura er, blec sco ün gat, a 
casa sia. 

Ma la nova della bravura d' Aurell era gia arrivada avant 
in casa dels Saragns. Duas femnas las qualas eran stadas ün toc 
plü bass alla riva del Ragn, havevan vis il pericul, nel qual 
Emerita era stada et er, co Aurell la haveva salvada, riscand 
sia propria vita. Una de quellas femnas haveva portadas quellas 
novas in casa dels Suragns et il bab et ils figls bandunettan la casa 
nel moment, cur Aurell arrivet là cun la matta liberada; ma ne 
il bab, ne ils frars havettan ün plaid d'ingraziament al liberatur 
de lur figlia e sora. Tant plü grand ingraziament gli rendet 
donna Lidia Saragn e sias figlias; quellas vegnittan, in absenza 
de lur humens, in casa dels Codains ad ingraziar al curaschus 
Aurell per sia bravura. Revegnida dalla tema e sgrischur surstada, 
er Eremita vegnit ün di plü tard in casa dels Codains ad ingraziar 
a siu liberatur, il qual haveva riscada sia propria vita per la 
liberar. Per cass Aurell era quest moment, cur la timida giuvna 
intret, solet a casa, et el la beneventet cun tota cortesia. Emerita 
S'inrossit, porschend il maun a siu liberatur, il qual il strenschet. 
La giuvna s'incuraschet et ingraziet cordialmein al giuven ardit 
per sia liberaziun. Zieva quest inconter che haveva durau be ün 
pér minutas, Aurell accompagnet la giuvna fin avant casa, et ella 
bandunet siu liberatur cun üna ógliadia aschi carina, che il giuven 
non la saveva imblidar plü. Cun quest moment in Aurell se 
desdet ün sentiment che el fin ura mai non haveva conoschiu. 
Semper el vezeva la bella Emerita in pericul, et in ses sómis et 
in sias phantasias el semper l'intessiva cun sia sort futura. 


Er Emerita s'occupava in sias phantasias, plü che necessari 
era, cun siu bel liberatur. Ella haveva adiina estimau quest . 
stupend giuven, haveva gia da ditg innà üna inclinaziun per il 
bun vischin, cun il qual ella da picna haveva suvent tramagliau; 
ma da plii che il giuven haveva riscau sia propria vita per la 
liberar dad üna següra mort, s'ingrandit sia admiraziun per el e 
se müdet in üna tenera amur. Sia mamma Lidia s'inaccorschet 
de quei, ma non blasmava sia cara figlia causa quels sentiments, 
anzi ella giavüschava be, che er Aurell amassi sia figlia e la po- 
dessi cun il temps manar al altar per sia spusa; ma ella zupet 

ses impissament da siu robust hum e da ses dus rustics figls, ils 
quals havessen fatg sfraces, sche els havessen conoschiu ils sen- 
timents de lur sora. 

Aurell s'occupet cun la cacia fin tard nel autun e haveva 
fatg üna bella provisiun de carn per sia familia; er cun pescs el 
la haveva provista, ils quals ün sechentava e saveva conservar 
durant l’inviern. El haveva er agüdau al bab da far üna suff- 
cienta provisiun de lenna e sternüm; ma cur che tot quellas la- 
vurs eran finidas, el bandunet Sur e jet in Engiadina, inua el 
cerchet ün servec per linviern. El cattet er ün tal a Silvaplana 
pro ün hum, tgi negoziava cun vin. Aurell stoveva ir cun in- 
tgüns cavalls da soma a Clavenna per vin e fit conoschent ` 
nell Engiadina sura sut il nom ,il bernier da Sur.“ El s'adat- 
tava fitg bein per quest mastregn, pertgei el era grand, ferm, 
adester e curaschus, e siu patrun il stimava fitg causa sia lavu- 
rusitad, sveltezza e probitad. Cur il giuven non era in viadi cun 
ses cavalls, el stoveva far autras lavurs; el stoveva pavlar ils 
cavalls e la muvaglia de siu patrun, resgiar e tagliar lenna. 
Beinduras el stoveva er far il vetturin, et el haveva diversas 
gadas manau vin sün schliusas fin a Lavin et a Scuol. Arrivand 
la primavéra, siu patrun il voleva er finar (pladir) per ils proxims 
meins e per l'estad; ma Aurell declaret, che el stoppi ir a casa, 
essend che sia familia hagi da bisógn de siu agüt durant il temps 
dellas lavurs campestras. Ma el impromettet totüna a siu patrun 
da returnar pro el alla fin del proxim autun, sche non succedi 
inzatgei in sia familia, che il podessi impedir da bandunar casa. 
El partit da Silvaplana vers mez Matg. 


Aurell era stau circa ún mez ann in siu servec e haveva 
durant tot quest temps recertas negiinas novas da casa. A Cla- 
venna el haveva diversas gadas hagiu occasiun da discurrer cun 
berniers da Sursés tgi passavan il Septimer; ma negiins de quels 
gli havevan saviu rapportar qualche novitad da Sur, et Aurell 
pensava: ,Negünas novitads non sun nauschas novitads.^ El passet 
il Giulier ün di dad üna vehementa burasca; ma el era ferm e 
fresc et arrivet zieva cinc stensusas uras de viadi a Baiva, inua 
el cattet siu frar che el bevrentava il muvel de siu patrun. Il 
frar il beneventet e gli savet er dar intgünas notizias da casa, 
nempe che ils geniturs e fradegliuns a Sur seien sauns; peró lur 
vischin, Augustin Saragn, stavi avant ün emda per morir; aschia 
gli hagi ün hum dels Molins raquintau avant intgüns dis. Il frar 

invitet allura l’ Aurell da pernottar questa sera pro el nella casa 
de siu patrun, essend la sera gia fitg avanzada, che el non possi 
arrivar avant la notg a casa; ma Aurell ingraziet al frar per 
linvitaziun e declaret, che el vógli aunc ir questa sera a casa 
pro ils geniturs. Zieva haver pres ün refresc, el det comgiau al 
frar e partit. 

I] comenzava gia ad esser fitg brün, cur Aurell bandunet 
Baiva; ma el era ün fresc pedunz, conoscheva in questa contrada 
mintga trutg e jet dunque rapidamein vers casa. El se recattava 
in üna certa alteraziun, la quala el non se saveva declarar. Que 
era la prima gada che el era stau aschi ditg absent da casa, et 
el sentiva ün viv desideri da ver ses cars geniturs e fradegliuns. 
El pensava er als Saragns e postut alla bella Emerita e haveva 
granda miraviglia, co quella hagi passentau il temps durant sia 
absenza a Silvaplana. Plú da vicin che el vegniva a Sur e plü 
che siu cor batteva. Tandem observet el intgiinas gliischs che 
ardevan amó nel vitg et in paucas minutas arrivet el allura alla 
casa paterna. In quella ardeva negüna glüsch, et el se fermet 
ün moment avant intrar. El guardet ün pau inturn e vezet allura 
che la stüva dels Saragns era illuminada et audit er üna curiosa 
ramur sco da vuschs. Els s'avicinet ün pér pass alla casa del 
vischin e podet prest distinguer, che ün orava il rosari in casa 
dels Saragns. Subit il gli vegnit indament, che il Saragn vegl 
podessi forsa esser mort; ma intrar nella casa dels vischins el 
non voleva per questa sera, el era memia staunchel; perquei el 
se volvet et intret nella casa paterna. (Quella era averta, ma 
negün se recattava a casa, et Aurell capit subit, che ils ses de 
casa seregien in casa Saragn pro la bara. El faget üna glüsch 
in stüva e jet allura in cuschina a mirar, sche el cattassi inzatgei 
da far üna ceina; pertgei el haveva fam e seit. El cattet in iin 
caum d'ün bügl farina e sün tina coruna tina coppetta cun piaun. 
El faget allura fóc cun l'intenziun da far üna suppa cun farina; 
ma avant che el vegnit da rostir la farina, arrivettan la mamma 
e las soras in casa; ellas pigliettan üna granda tema, audind 
sfraccar il fóc in cuschina, et ellas a peina as-chettan intrar per 
mirar, sche forsa inqual lader sei intrau in lur casa per involar, 
ne sche inzatgi havessi malignamein quidada la casa in lur ab- 
senza. Pigliand curascha ellas avrittan l'isch della cuschina et 
observettan lur Aurell Cun allegrezza e cun tota cordialitad ellas 
il beneventettan. 

Aurell declaret alla buna mamma, tgei che el volevi far, e 
la mamma det allura subit il comand allas figlias da far üna buna 
suppa al frar, manet allura il fig] in stüva e gli portet subit carn 
e caschöl et ün pau paun ner per che el possi dostar ün pau la 
fam, fin che las soras cuschinien la suppa. Durant la çeina che 
gli gustava fitg bein, el raquintet alla mamma et allas soras da 
ses patruns a Silvaplana, da ses viadis a Clavenna e tras l’ Engia- 
dina e remettet allura, zieva haver cenau, alla mamma tot la 
moneida che el haveva guadagnada in Engiadina. La mamma e 
las soras gli raquintettan er tot las novitads da Sur e specialmein 
dalla malattia e dalla mort del Augustin Saragn. Quel era stau 
tot inviern iin pau malsanic e haveva allura l’emda passada pigliau 
üna vehementa pungia (malcostas) alla quala el stovet succumber. 
Sentind che ses dis seien alla fin, el haveva ina sera fatg clamar 
siu vischin Simon Codain per se reconsiliar cun quel avant sia 
mort. El demandet per perdun a Codain per tots affrunts che el 
haveva fatgs a quel durant blers anns, e Codain gli perdunet da 
cor, essend let che siu adversari sei almeins alla fin de sia vita 
vegniu alla persvasiun da haver fatg tort a siu vischin e mezzari. 
Codain strenschet il maun del vegl Saragn e gli schet, che el 
gli hagi gia da ditg innà perdunau tots affrunts sofferts. Donna 
Lidia Saragn e sias bravas figlias ingraziettan cun larmas nels 
ógls al vischin Codain per sia visita al infirm, il qual zieva questa 
visita era daventau bler plü quiet e pazient. Meins sensibels se 
mussavan Gian e Giacum, ils figls del Saragn moribund; els 
fagevan pauca attenziun del bab ammalau, il laschavan schemer ' 
in siu letg de sofferenza e pisseravan be per las fagendas de lur 
interess. 


I] di sequent füt fatga la sepultura del vegl Saragn. Tot 
ils habitants del vitg prendettan part de quella, sco quei era usit 
in quels vitgs pigens. Er Aurell comparet in stüva dels Saragns 
cun siu bab per mussar sia participaziun alla familia; ma ils dus 
frars Saragn fagettan, sco sche els non il vezessen e non l'invi- 
tettan da vegnir cun els nella processiun funerala. Ils Codains, 
bab e figl, jettan allura ils ultims nel conduct et assistettan a 
totas funeziuns de morts. Ils dus figls Saragn spandettan gnanc 
üna larma per lur bab; els sequitavan alla bara aschi indifferenta- 
mein, sco sche els accompagnassen üna carga fein. Quei faget 
generalmein üna penibla impressiun sün tot il póvel che era pre- 
sent, e bein inqual Surasc squassava il tgau, vezend quels dus 

mats aschi indifferents alla fossa de lur bab. Zieva las funcziuns 
che eran gia finidas avant las novs, ils dus frars jettan aunc 
avant mezdi ad arar, sco sche fuss success nagut in lur familia. 
La mamma ils haveva bein admoniu, da dedicar quella urella 
avant mezdi alla memoria del bab; ma ils rustics mats insistettan 
d'aunc avant mezdi ir alla lavur, els hagien aschiglioc ils ultims 
dis stoviu negligir blera lavur per nagut, e non volend la mamma 
provocar üna dispüta in casa, ella stovet ceder a ses figls testards 
e.stovet er aunc trametter duas dellas figlias cun els sün il funds. 


Gia la prima sera, zieva haver orau cun ils vischins e pa- 
rents ün rosari per il defunct, . els discurrettan cun la mamma e 
cun las soras da voler partir la rauba del bab. La mamma se 
dostet de quei, schend, ün stoppi totüna laschar serrar la fossa 
sur ün mort avant da discurrer da partir sia facultad; la partida 
ün sappi far l'emda proxima. Ils figls stovettan quella gada ceder 
alla mamma, ma quei daventet cun granda malavüglia. Il defunct 
Saragn haveva relaschau, a proporziun, üna bella facultad; ma 
quella apparteneva per la granda part a sia donna Lidia. Er la 
casa, nella quala la familia habitava, apparteneva alla donna Lidia. 
Augustin Saragn haveva bein er hagiu ün pau rauba, circa per 
linvernadüra da 2 fin 3 vaccas; ma sia muglier era vegnida in 
matrimoni cun ün muvel dad otg animals bovins e bleras cauras 
e nursas. Ussa possedeva la familia sett vaccas, ün pér trimas 
e mugias e blera sterlamenta. Da quella facultad appartenevan 
almeins duas terzas alla donna, e perquei eran ils figls plü u 
meins necessitai da riguardar l’ordinaziun della mamma. Ils figls 
eran nempe intenzionai dad er partir la rauba della mamma cun 
quella del bab e d'allura alimentar la mamma, la fagend girar 
dad ün infant pro lauter. Ma quella gada els havevan fatg il 
quint senza l'ostier. Cur zieva ün’ emda dovet esser fatga la 
partida cun assistenza d'ün giudisch, la mamma declaret curta- 
mein, ma francamein, che sia facultad ella non laschi partir avant 
che ella mori. Ella conoscheva il significat del proverbi: „Non 
te disvestir avant te metter a dormir!“ Ils figls provettan in 
totas manieras, alla buna e cun sminacias, da far conceder la 
mamma la partiziun dell’ intéra facultad della familia; ma tot lur 
tentativas eran invanas, la mamma non concedet la partiziun de 
sia rauba e declaret er aunc, che aschi ditg sco ella vivi, ella 
cedi, a negün la casa, la quala sei sia, e sche ün u lauter de 
ses infants fussi intenzionau da fondar üna propria öconomia, 

sche stoppi el mirar per ün' autra habitaziun. Fin che ella vivi, 
sappien tot ses infants, aschi ditg sco els seien nubils, habitar 
cun ella; ma sche ün u l'auter volessi maridar, sche dovei el 
ad uras procurar per ün' autra habitaziun; ella non sei intenzionada 
da prender in sia familia ne nuras (brits, brüts) ne schenders. 
Quella resolutezza della mamma iritet ils figls, ma els non save- 
van far inzatgei conter la mamma, la quala non müdet in negüns 
punets sia categorica declaranza. 


Ils figls se stovettan contentar da provocar la partiziun 
della facultad del bab e havend ogni ün recerta sia ierta, els se 
separettan dalla familia e manettan üna propria óconomia in üna 
camanna che els subit affittettan. Nella casa dels Saragns habi- 
tava dunque ussa be la mamma cun sias treis figlias. Non ha- 
vend negün hum in casa tgi havess saviu far las lavurs grevas, 
la vidua stava mal e non saveva tgei intraprender. Che ses figls 
testard non seien intenzionai d'assister la mamma nellas lavurs, 
era da preveder, e la mamma non ils voleva supplicar per lur 
assistenza. Ella era dunque in grand imbrugl e non saveva, tgei 
che ella dovess far. Il meins de Matg era passau et il temps da 
fenar s'avicinet. Ella se volvet per consegl a siu bun vischin 
Simon Codain, e quel la impromettet da sustener la familia Saragn 
nellas lavurs campestras. Ils Codains eran da present cinc per- 
sunas a casa, bab e mamma, las duas figlias et il figl Aurell, e 
non havend tant bler funds, els podevan facilmein agüdar la fa- 
milia Saragn. Las condiziuns, sut las qualas ils Codains lavu- 
rettan per la vidua Saragn, eran convenablas tant per l'üna 
sco per l’autra familia. Codain se contentet cun la quarta part 
del fein e resdiv e cun la quinta part dels auters früts de cam- 
pagna; pertgei quests ultims eran gia semnai et ils Codains ha- 
vevan be da far la raccolta de medems. La convenziun era stada 
fatga be per il temps dal Sercladur fin al prim da December. Per 
il regulament del muvel recevet Codain ün fix quantum de pul- 
ment, il qual era fitg discret. Durant il fenar e far resdiv, sco 
er durant la raccolta era la familia Saragn obligada, da tenor 
sias forzas assister ils Codains in totas lavurs da femnas. Questa 
convenziun era stada fatga be verbalmein, se fidand üna familia 
della probitad dell' autra. 

Il temps del fenar arrivet, et üna bella damaun jettan Simor 
Codain e siu figl Aurell or a Tgacuro e segettan ün bel prau 
grass della vidua Saragn. Quei vezettan ils dus frars Saragn, 


s'approximettan als Codains e comenzettan üna dispüta cun quels. 
Els volevan scaciar ils Codains dal prau de lur mamma, schend 
che els segien quest prau, ils Codains hagien pers nagut nels 
frusts della familia Saragn. Al principi ils pacifics Codains laschet- 
tan furiar ils dus rustics compagns; ma tandem Simon Codain 
perdet la pazienzia e declaret als dus imprudents giuvens, che el 
segi quest prau et er ils auters praus de lur mamma; els dus 
non hagien da commendar zun nagut in quella caussa e sche els 
non cedien alla buna, sche adovri el la forza, el non se laschi 
qua affruntar da dus giuvens ruzauns, ils quals hagien bandunau 
lur propria mamma, cur quella hagi hagiu bisógn de lur agüt. 
Schend quels plaids, Simon Codain, ün hum grand e ferm sco 
ün. fierr, alzet sia faulc e s’avicinet per intgüns pass als dus 
nauschs frars, et Aurell sequitet al bab cun ógls flammants, ogni 
moment prompt d'attaccár ils nauschs adversaris de siu bab. 
Vezend ils dus Saragns, che ils Codains non eran intenzionai da 
se laschar afíruntar, els s'allontanettan bruncland e returnettan 
immediat nel vitg per comenzar üna nova dispüta cun lur mamma; 
ma quella als det curtas respostas: ,Vus me haveis bandunada nel 
moment, cur jeu haveva il plü grand bisógn de vos agüt; ussa 
jeu hai reguladas mias facendas a miu plascher. Nos bun vischin 
Simon Codain ha surpres nossas lavurs; el eis ün hum del qual 
jeu me pos fidar e jeu non vógl, che vus il molesteies u affrun- 
teies. In summa vus haveis da commendar gnanc la minima 
caussa in mia óconomia; in mia casa jeu sun patruna et er habla 
d'administrar mias facendas senza vos agút.* 


Ils figls s'absentettan a bruncland e mai non visitettan plü 
lur mamma durant J'intéra estad. Lur soras eran compleinamein 
d'accord cun la mamma, et ils dus frars se stovettan remetter. 
Els non cedettan però da discreditar qua e là ils Codains, schend 
che quels improvien d’ingannar lur mamma; ma ils Suracs conosche- 
van ils ugells; tot saveva, che ils Codains eran humens probs e 
galants, als quals negün saveva renfaciar nagut del mal in negüns 
rapports; ma che ils dus frars Saragns seien ranvérs e giuvens 
ruzauns, quei era er conoschent nel intér vitg. Ils Codains lavu- 
rettan dunque d'uss invia ils funds della vidua Saragn e sias 
figlias, senza esser molestai dals Saragns tgi se stovettan conten- 
tar d'odiar be secretamein ils bravs Codains. Ma tant plü eran 
quels estimai da donna Lidia e sias figlias, las qualas fagevan . 
tot lur possibel per agüdar ils Codains in lur grevas lavurs, 

Emerita postut fageva quest ann fitg bugen l'inserdunza. Que 
incontret suvent, che ella lavurava üna gada u l'autra soletta 
cun quel, il qual se haveva acquistau il prim post in siu cor, 
nempe cun Aurell, il liberatur de sia vita. La conversaziun cun 
quel la era ün deletg, et er il giuven preferiva la conversaziun 
cun Emerita a scodüna autra. Il det qua e là üna occasiun, che 
els savevan cianciar insembel senza testimonis, et els se profit- 
tavan de quels moments per avrir ils cors vicendeivlamein. Donna 
Lidia, la mamma d' Eremita, observet prest l'nclinaziun de sia 
figlia per il brav Aurell; ma ella non mettet negüns impediments 
a questa avicinaziun de quels dus cors giuvens, anzi ella gia- 
vüschava, che Aurell podessi cun il temps spusar sia brava figlia, 
cumbein che el non era ün giuven rich. 


Cur las lavurs del funds eran glivradas e che füt mess a 
cadeina il muvel della vidua Saragn, Aurell stovet pavlar quel 
sün il primaran et ogni di portar la brenta cun latg in casa della 
vidua. Quei el non fageva nuides, havend aschia quasi ogni di 
occasiun da ver sia amanta e da se conversar cun medema. Da 
maridar però Aurell non pensava amò; el era amò giuven; ma 
nella vita del human il dat suvent situaziuns che il fan miidar 
opiniun et il necessiteschan a far miidadas in ses plans. Quei 
era er il cas pro Aurell. Sias duas soras, Giulia e Catharina, 
maridettan alla fin del autun, la prima cun in giuven da Sur e 
Pautra cun ún da Conter, et era dunque la mamma la soletta 
femna in casa dels Codains. Ma la buna mamma non era plü 
giuvna e podeva be cun stenta far las bleras lavurs che toccan 
da far ad üna femna. Vers l'inviern la mamma Victoria s'ammalet 
seriusamein; ella haveva pigliau ün periculus sfredament e daventet 
absolutamein inhabla da far qualunque lavur in casa. Bab e figl 
eran in grand imbrugl. Els havevan amò da pavlar il muvel 
della vidua Saragn et er da far lenna per lur adöver. Un dad 
els stoveva adüna restar a casa pro la mamma e non saveva ir 
alla lavur. La figlia tgi era maridada a Sur, vegniva bein suvent 
a visitar la mamma infirma, ma la cura per ella ella non podet 
surprender, havend a casa sia er da far tot las lavurs de femnas. 
Zieva esser stada quatter emdas in letg, la malattia cedet ün pau 
e la buna veglia podeva levar ogni di; ma da far las lavurs de 
casa la era impossibel. Nels plü urgents cass, cur lagüt d'üna 
donna era absolutamein necessari, ils Codains clamavan la donna 
Lidia Saragn, la quala era adüna prompta d'agüdar ils dus Codains, 

u ella sezza, ne da trametter üna de sias figlias, cur ella sezza 
era impedida da vegnir. Donna Victoria ingraziava allas bunas 
vischinas cun larmas nels ógls per ils buns servecs che ellas la 
presiavan. Postut la bella et adestra Emerita era fitg beinvegnida 
pro la veglia infirma, stante che la giuvna haveva üna particulara 
habilitad da tractar la malsauna. ,O sche jeu havess ina tala 
figlia in mia casa!“ suspiret donna Victoria ün di avant siu hum 
e siu figl. Aurell s'inrossit; ma cur il bab se haveva absentau 
per ün moment, el schet alla mamma: ,Mamma, quei sa forsa 
daventar, sche vus et il car bab mi voleis dar il permess da 
maridar questa stupenda giuvna. De sia affecziun jeu sun segür, 
e jeu podess forsa er sperar, che sia mamma Lidia acconsentiss 
che sia figlia me maridass. Reflectei quei, buna mamma e discurri 
de quei cun il bab, e vus mi podeis allura dir, sche jeu dovei 
far ils pass necessaris per quella caussa in casa de nossa buna 
cantunésa.^ In quest moment il bab intret eun üna bevranda 
per la mamma, et Aurell s'elevet per ir nel primaran a pavlar il 
muvel de donna Saragn. 


Aurell haveva a peina dau la buna notg a ses geniturs, che 
la mamma comenzet a relatar al bab Codain il discurs fatg avant 
ün moment dal Aurell. Simon faget ógls gross da quella novitad 
e non saveva tgei respunder a sia muglier; ma la mamma prendet 
il plaid sezza, schend: ,Mira miu car Simon, jeu sun fitg debla 
e be Deus sa, sche jeu pos puspei recuperar tanta forza per 
poder manar nossa óconomia; perquei jeu giaviischa d’ obtener iin 
agüt, che jeu hai da bisógn. Nossas duas figlias non san vegnir 
pro nus, havend ellas da pisserar per lur familias, e da tener tina 
fancella non nus conven. Perquei fuss jeu fitg contenta, sche nos 
Aurell maridass e vegniss cun sia consorta in casa nossa a star, 
per che jeu havess in tots cass de bisógn ün' assistenza.  Aurell 
eis er prompt d'obedir a miu giavüsch e mi ha declarau, che el 
speri d'acquistar il maun dell' Emerita Saragn; la giuvna ama 
nos figl e donna Lidia será cert contenta da laschar maridar sia 
figlia cun nos Aurell. Il dependa dunque uss be aunc da tiu 
consentiment, e jeu spera, che tü non seregies inconter alla for- 
tuna de tiu figl e che tü prendies er qualche riguard de mia 
debolezza.“ | | 

Simon Codain stava qua cun bucca averta e non saveva, 
tgei che el dovess respunder a sia buna muglier. Che siu figl 
Aurell duvess maridar .amò aschi giuven, quei non gli voleva 

plascher e quei non era mai stau la moda in questa contrada; 
d'intant ils motivs allegai da sia donna el stovet approbar, e ha- 
vend sgratau ün' urella il tgau, el schet: ,Sche tü creias, che 
quei sei üna combinaziun avantagiusa per nus e per l Aurell, 
sche non me vögl jeu opponer a tes plans, cumbein che la caussa 
non mi plascha del tot. L’ Emerita eis tina brava matta, quei 
eis ver; ella arta er cun il temps iina decenta facultad da sia 
mamma, e quei fuss tot indretg; ma tgei diran allura ils frars 
dell' Emerita, il Gian et il Giacum? Jeu hai tema, che nos pauper 
Aurell havess tina continua guerra cun quels dus schanis e fuss 
sia intéra vita molestau da quels dus ruzauns. Er non mi plascha 
üna tala maridaglia tempriva, jeu sto quei confessar; d'intant jeu 
vógl dar miu concess in consideraziun, che til has absolutamein 
de bisógn d'üna buna assistenza la quala certamein 1' Emerita 
ti savess prestar. Fai dunque, cara Victoria, quei che tii tens 
per il meglier.* 

La mamma dilucidet quella caussa amó meglier al mariu, 
et ils dus conjugals se consigliettan de quei che sei da far, in 
cas che questa caussa se realisass. Simon Codain tgi non discur- 
reva bugen davart üna tala materia, remettet l'intéra historia a 
sia muglier, savend che quella sei plú habla d'arranschar úna 
tala caussa che el sez. Donna Victoria era leta da aschi facil- 
mein il haver podiu persvader della opportunitad de quest arran- 
schament et era intenzionada da discurrer da quella caussa cun 
sia amitga, donna Lidia Saragn. L'autra damaun, cur |’ Aurell 
vegnit a casa dal primaran, ella gli communichet il pareri che il 
bab haveva dau in quella caussa, e la mamma et il figl tenettan 
uss üna conferenza secreta, nella quala füttan tratgas in con- 
sideraziun totas circumstanzias che podevan forsa esser d'influenza 
in questa caussa. Il prim voleva la mamma discurrer cun donna 
Lidia e pür zieva il figl doveva demandar da quella il maun 
dell’ Emerita. Aurell stava sco da star sün spinas; pertgei el 
non era del tot segür de sia caussa. Cur el zieva gentar jet in 
casa della vidua Saragn per la brenta, el havet ün moment occa- 
siun da çiançiar ün pèr plaids cun Emerita, ladvertind da quei - 
che doveva succeder ils proxims dis. La giuvna stet tot perplexa 
avant siu amant, pertgei ella non haveva imaginau, che sia for- 
tuna dovess esser aschi vicina; ma lögliada -carina della giuvna 
laschet sperar l Aurell, che ella non faregi opposiziun, cur il 
moment decisiv arrivi. 

Ün dels proxims dis donna Lidia vegnit in casa dels Codains 
a visitar sia amitga Victoria. Ils humens eran absents, et aschia 
las duas donnas havevan la megliera occasiun da discurrer insembel 
senza esser disturbadas. Donna Victoria se profittet dell' occasiun 
per discurrer cun sia amitga davart ils plans che ella haveva 
fatgs davart siu Aurell e l Emerita. Il prim ella descrivet 
all’ amitga, co ella stetti mal da non haver üna de sias figlias a 
casa e co ella plü u meins stoppi negligir sias lavurs de casa. 
Ella sei suvent inhabla da cuschinar e stoppi allura molestar ses 
humens dad ir in cuschina, e co quels non capischien indretg il 
cuschinar; er sappi ella quest ann filar ne glin, ne launa e sei er 
memia debla da teisser; in samma donna Victoria descrivet a sia 
amitga tot sia disagreabla situaziun. Donna Saragn la deplorava 
da cor e s'offerit dad ella vegnir in cass d'urgent.bisógn a güdar 
all amitga, ne che ella vógli trametter üna de sias figlias; ellas 
seien femnas avunda in lur casa, che ellas possien bein uspir da 
laschar lavurar üna or da casa. Donna Victoria la pigliet per il 
plaid, schend, che quei la fussi suvent fitg serviu. Ella schet 
allura: ,Tü mi podesses ceder üna de tias figlias del tot. Tgei 
pensasses tü, sche miu Aurell demandass da tei il maun de tia 
Emerita? Tü sas, mes infants e tias figlias se pon fitg bein e, 
sche jeu non me sbaglia, non eis tia Emerita indifferenta vers miu 
Aurell. Reflectescha quella caussa, cara amitga, e mi dai prest 
üna reposta.“ 

Donna Lidia non havet ditg da studiar, ella subit respundet: 
,Jeu sun fitg contenta da dar mia Emerita a tiu Aurell; quel eis 
in tots rapport ün excellent giuven tgi mi plascha, e jeu creia er, 
che |’ Emerita sei prompta d'acceptar il maun d' Aurell. Tú ascas 
dunque incuraschar tiu brav figl da far ils pass necessaris, e jeu 
sun allura persvasa, che tot va sco til giaviischas.* 


Las duas donnas discurrettan ussa aunc ditg e bein sur 
l’eventualitad d’iin matrimoni del Aurell cun l’ Emenitta, fagettan 
insembel da totas sorts plans e se sentittan sezzas ingiuvenidas, 
discurrend dal avegnir de lur amai infants. Quella conferenza 
dellas duas bravas donnas haveva durada passa duas uras e donna 
Lidia jet pür a casa sia, cur il comenzet a far notg. Las figlias 
la havevan aspectada cun impazienzia; pertgei ellas eran adiisadas 
da laschar commendar la mamma, tgei sei da cuschinar per ceina. 
La mamma commendet allura all' Emerita tgei ella dovei cuschi- 
nar, e durant che las autras duas figlias filavan, la mamma jet 

adascusamein in cuschina per aunc far ün curt examen cun sia 
Emerita. Fagend la mamma menziun del Aurell Codain e che 
ella creigi che ella, I’ Emerita, sustegni relaziuns intimas cun 
quest giuven, Emerita s'inrossit e laschet valer tot alla mamma, 
schi ella la confesset, che ella ami quest excellent giuven. Havend 
la mamma audiu quest confess, ella schet: ,Non temer, mia cara 
figlia! Tü non has offert tiu cor ad ün giuven indign, seies be 
quieta, mia cara Emerita!“ E schend quels plaids ella returnet 
in stüva pro sias duas autras figlias. Durant la ceina las soras 
observettan üna certa perplexitad pro lur sora Emerita e non sa- 
vevan, tgei quei havess da muntar. La mamma era questa sera 
d'üna extra buna vóglia, da maniera che la probabilitad e possi- 
bitad, la mamma podessi forsa haver dau qualche reprimandi alla 
sora Emerita, non era acceptabla. Ellas speravan d'intant, che 
Emerita las vegniregi voluntariamein a dir, tgei la mancavi 
ch' ella eri questa sera da çeina aschi distracta e confusa. Ma 
ellas non arrivettan per questa sera a lur intent; cur ellas la 
sera nel dormitori demandettan ad Emerita, sche la mamma la 
hagi forsa corregida pervia de qualche caussa, che ella sei stada 
tota sera aschi perplexa, Emerita non voleva confessar nagut, 
anzi ella schet, la mamma sei stada fitg curteseivla cun ella e 
non la hagi censurada in negüns rapports. 

La domengia proxima Aurell vegnit zieva gentar in casa 
dellas Saragnas; el era vestiu cun siu meglier habit e fageva 
üna stupenda comparsa. Donna Lidia supponeva bein, tgei quella 
visita del giuven hagi da muntar et il beneventet fitg cordialmein 
per allevgiar gli il cor e gli dar curascha da s'externar sur la 
caussa che doveva oz esser tractada in familia. Aurell però, il 
qual conoscheva aschiglioc negüna tema nellas plü criticas situa- 
ziuns, cur el sün la caçia haveva da batter cun las furiusas 
bestias rapaces e cur el sagliva cun pericul della vita sur ils 
sgrischeivels precipizis dellas muntagnas, stava oz qua alla meisa 
cun il cor in maun e non saveva, co el havess da comenzar il 
discurs. Tandem però el pigliet curascha et explichet a donna 
Lidia, in presenza de sias treis figlias, il scopo de sia hodierna 
visita. „Vus saveis, donna Lidia,“ schet el, ,che nus havein de 
bisign in’ assistenza per mia buna mamma tgi eis uss in con- 
sequenza de malattia memia debla da manar nossa öconomia. 
Mias soras sun maridadas e non pon vegnir in casa nossa ad 
agüdar la mamma; üna buna fancella non eis in quest moment 

da cattar; perquei jeu me resolvet, cun il consentiment de mes 
geniturs, da cercar üna muglier tgi fuss habla da manar nossa 
picna óconomia e havess er affecziun per mia mamma, de cui cura 
ella stovess surprender. Miu cor ha gia da ditg inná fatg la 
schelta: vossa figlia Emerita eis. la giuvna, la quala jeu gia- 
vüschass per mia spusa, e jeu sun oz vegniu pro vus, donna Lidia, 
per rogar da vus il maun dell' Emerita, sperand che quella non 
refuseschi mia proposta d'ün matrimoni." 


Vezend donna Saragn, che il giuven stava qua sco da star 
sün spinas, ella se festinet da dar gli üna calmanta resposta. 
„Car Aurell“, ella schet, jeu non m’oppona conter il matrimoni 
de mia Emerita cun tei, anzi jeu sun fitg contenta d'üna tala 
alleanza de nossas familias. Jeu conoscha gia da blers anns innà 
tes geniturs, ils quals jeu semper hai estimai causa lur probitad 
e lur senn pacific, e jeu sai er che l'astella ven dal lenn e sup- 
pona che tü, Aurell, hagies il character de tes geniturs. Tú has 
gia dau provas de quei, e mia cara Emerita ba d'ingraziar a ti, 
che ella amó viva; la receva dunque da mes mauns per tia 
muglier, sche ella sezza acconsenta e vol acceptar tiu maun.* 
Havend pronunciau quests plaids, ella se volvet vers |’ Emerita 
e la schet: ,Tü has audiu, tgei nos bun Aurell ha dit e has er 
sentida mia resposta; la decisiun giascha uss in tes mauns, hagies 
dunque la buntad da nus externar tes sentiments senza retegn." 


Emerita s'inrossit e stava qua sco da star sün spinas; ma 
tandem ella pigliet curascha e schet cun vusch tremblanta: ,Sche 
vus, buna mamma, essas dunque contenta, allura jeu accepta la 
proposta del Aurell.^ Da plü ella non podet dir, pertgei ella era 
commossa, e larmas implenivan ses bels ógls. Aurell la strenschet 
il maun per ingraziament e cun quest act era il patg sün vita e 
mort tranter ils dus amants fatg. Donna Lidia demandet allura 
ad Aurell, cur el vógli celebrar sias nozzas, ma Aurell respundet . 
che el remetti quei ad ella et a sia mamma; ellas duas doveien 
decider quella caussa; tot quei che ellas concludien da far, gli 
sel indretg. 

Zieva ün' urella Aurell s'alzet e det comgiau all' intéra fa- 
milia; pertgei el stovet uss aunc ir a culm a pavlar nel primaran. 
Arrivau a casa, el raquintet amò a sia mamma il bun success 
che el havet in casa dellas Saragnas, se vestit cun siu habit da 
pavlunz, det la buna sera alla mamma e jet cun sia brenta alla 

rein a culm, il che el faget bler plü bugen, che dad ir a deman- 
dar iina spusa. O quant let che el era da haver fatg quest pass 
e quant content cun il success de medem! Il pisser per l'ar- 
ranschament dellas nozzas e tot quei che eis complicau cun üna 
tala festivitad el remettet a sia mamma et a sia sira (sóra) in spe. 
Quellas duas surpigliettan bugen questa caussa e tenettan diver- 
sas conferenzas, fin che tot era pinau e preparau per il di della 
festa. Ellas havevan pisserau per ün habit da nozzas, se havevan 
convegnidas da tener iin past in casa dels Codains, al qual se 
dovevan participar be ils members dellas duas familias. Tot quei 
ellas havevan fatg in megliera harmonia e tandem arrivet il 9 da 
Schanér, il di fixau per las nozzas. Las nozzas fiittan stadas 
publicadas dalla scancella et ils Surascs s'allegrettan de quellas, 
pertgei Aurell et Emerita eran ün pèr sco ün da rar ün tal 
cattava. Be ils dus frars d' Emerita, il Gian e Giacum, non eran 
contents cun quella maridaglia. A peina sortii da baselgia, els 
jettan in casa dalla mamma e comenzettan a far scandal, schend, 
che la mamma hagi dada l' Emerita ad ün menditg (murdieu, roga- 
dur) che: possedi a peina üna camischa; els non seien contents 
de quei e non vóglien, che lur sora maridi in üna familia dellas 
miserias; in summa els proferittan da totas sorts ciancias e 
sminacettan, che els vóglien bein cattàr vias per impedir quest 
matrimoni. 


La mamma ils haveva al principi laschau furiar a lur 
plascher, tandem ella s'elevet cun tota dignitad et als schet cun 
seriusitad: ,Mes figls, in questa caussa haveis vus da commendar 
nagut; Emerita vol l'Aurell e jeu, sco sia mamma, la hai dau 
miu consentiment a quest matrimoni, savend che l' Aurell eis ün 
excellent giuven tgi merita tota confidanza, et ussa eis qua nagut 
da müdar. A vus dus jeu dun il bun consegl dà vus er deportàr 
aschi bein sco l Aurell e dad imprender ad esser plü gentils e 
. meins ruzauns e postut da frenar vossa sgrischeivla ranveria 
(avarizia) che vus ha stimulai da bandunar la casa paterna e dar 
ün vergognus exempel d'ün ner interess al intér vitg. Sche vus 
non mi haveis da dir nagut auter, sche saveis vus bandunar mia 
casa. Jeu vus hai oz aspectai qua, ma jeu sperava, che vus 
vegnisses per gratular a vossa sora de sia fortuna; ma in pe 
d’agir sco vers frar e figls, vus compareis qua sco inimitgs della 
familia; perquei jeu giavüscha che vus banduneies nossa casa, 
inua vus be voleis semnar dispüta e discordia. Havend vus mussau 

quest moment ún tal spirt hostil vers vossa sora e siu spus, jeu 
non vus invita a nozzas, il che jeu aschiglioc havess fatg cun 
plascher, sche vus havesses demussada üna fraterna participaziun 
alla fortuna de vossa sora; ma conoschend ussa voss sentiments 
hostils, jeu non vógl riscar da vus invitar e manar in üna com- 
pagnia, la 4uala vus cun vossa rusticitad savesses be disgustar 
e disturbar.“ 

Ils dus ruzauns s'alzettan e bandunettan la casa, proferind 
da totas sots sminacias. In lur rabia els non se podettan retener 
da zieva mezdi discreditar lur quinau in spe in iina compagnia 
d'intgúns mats tgi avant vesperas eran radunai sün üna solegliva 
plazza avant la casa del assistent Doschign; ma tot ils mats 
presents pigliettan partida per il modest Aurell e dettan üna 
capitulada als dus imprudents giuvens, aschia che els eran lets 
da tascher e da bandunar la societad. Un conoscheva fitg bein 
a Sur quels dus rustics giuvens, e negün se conversava bugen 
cun els, essend els semprer prompts a comenzar dispütas. Er las 
mattas da Sur non ils estimavan; il frar vegl, il Gian, haveva er 
cercau da maridar, ma tot las bellas da Sur, allas qualas el se 
haveva voliu avicinar cun propostas de spusalizis, il havevan 
refusau; tin havess a Sur cattau gnanc tina matta tgi havess 
riscau d'unir sia sort ventura cun quella d'ún dels frars Saragns. 


Il di de nozzas arrivet, e tot la giuventiina del vitg com- 
paret in baselgia per assister al servec divin et alla copulaziun 
del Aurell Codain cun |’ Emerita Saragn. Bandunand la nozza 
la baselgia, era tot la giuventiina postada nella stradetta, dalla 
quala la nozza stoveva passar, et iin dels mats retenet per iin 
moment in nom de tot la giuventiina ils nozzadurs e recitet iin 
curt discurs per augurar fortuna e la benedicziun del cel alla 
spusa et al spus. In questa societad della giuventüna mancavan 
be ils dus frars della spusa; quels non volevan esser presents 
ala copulaziun de lur sora et eran perquei ii quella damaun a 
Tinizun. In casa dels Codains fiit teniu ün simpel past, del qual 
be las duas familias dels giuvens conjugals se participettan. Il 
di sequent las soras Saragn portettan in casa del Codains la cassa 
de lur sora Emerita e tot quei che la buna mamma Lidia haveva 
destinau per dota a sia figlia maridada. Emerita prendet er subit 
a mauns las clavs in casa de siu giuven mariu e havet la plü 
tenera cura per sia sóra malsanicia. Ella mai non la laschava 
sortir da stüva per far qualche lavur, ella fageva totas lavurs 

soletta e quei a compleina satisfacziun de donna Victoria. Quest 
bun ruaus che la buna veglia haveva e l'attenta cura da part 
della nura la faget fitg bein, et ella revegnit aschia, che la 
familia sperava da vér la guarida totalmein per la primavéra 
proxima. 


Aurell e siu bab Simon continuettan er quest ann da lavurar 
il funds de donna Saragn, sco lann passau; totas duas familias 
havevan cattau bun quint da lur convenziun fatga per rapport a 
questas lavurs. Aurell et Emerita vivevan nella plü perfetga 
harmonia, et Aurell era aschi bein vis in casa Saragn sco l’ Eme- 
rita in casa Codain. Aschia ils dis passettan fitg agreablamein. 
Be ils dus frars Saragn preparavan beinduras qualche disgust e 
displascher a totas duas familias; pertgei els non cedevan da per- 
sequitar l'Aurell, inua els savevan e podevan. Ma Aurell non 
ils temeva; el fuss stau ferm avunda per dominar tot dus in ina 
gada. Quei savevan ils Saragns bein avunda, e perquei els non 
ris-chettan da far üna baruffa cun lur quinau. 


III. 


Aurell Codain haveva celebrau sias nozza nel meins da 
Schanér anno 1498. Il temps era inquiet e dovet er disturbar il 
giuven Aurell in sia fortuna. Ün haveva gia da ditg innà sentiu 
in Germania la necessitad, da prender plü rigurusas mesüras 
conter las permanentas agitaziuns che sminaciavan alla terra et 
impedivan la prosperaziun de medema. Cumbein che l’imperatur 
german da quel temps non haveva granda possanza, stante che 
‘ ils auters princips non stavan in stretgas relaziuns cun lur suveran, 
sche cercava quel totüna da remediar questa inconvenienza. L'im- 
peratur füt principalmein susteniu in sia intenziun e ses plans 
dallas citads, de cui commerci et industria fiit periclitada e dan- 
negiada il plü dalla insegürtad. Aschia il reussit al imperatur 
Maximilian I, il qual per auter era ün excellent regent, da far che 
l'alleanza della noblezza dal scud de St. Georg se unit cun 22 citads 
imperialas della Germania meridionala sco aunc cun auters dynasts 
territorials, formand l’alleanza della Suevia. Allura l’imperatur 
Maximilian invitet ils Confederai, ils quals da quel temps appar- 
tenevan, sche er be pro forma, al imperi german, da se unir cun 
questa cofederaziun sueviana. A quest agir el fiit principalmein 
Stimulau e necessitau tras la circumstanzia da voler segiirar sias 

terras artadas nell' Austria e dall' autra vart per destruir la buna 
harmonia tranter la Francia et ils Confederai, la quala gli dis- 
plascheva; ma ils Confederai non eran intenzionai da renunciar a 
lur privilegis che els havevan acquistai cun tantas stentas. Cun 
questas circumstanzias se unit amó ün' autra, per la quala l'im- 
peratur se resolvet alla guerra. Anno 1490 cedet Sigmund, il 
Del del archiduca Frideric, tgi dal consili a Constanza füt stau 
proserit, siu territori al imperatur Maximilian. Havend il men- 
zionau archiduca Sigmund durant la guerra de Burgund fatg cun 
ils Confederai ün' alleanza offensiva e defensiva, l'imperatur Maxi- 
milian invitet ils Confederai da renovar uss cun el questa alleanza, 
essend el uss il possessur del medem territori. In questa maniera 
l'imperatur sperava da saver stimular ils Confederai d'intrar nel- 
lalleanza sueviana; però er da questa proposta ils Confederai 
non volevan saver nagut. Non volend ils Confederai se sutta- 
metter ad intgüns conclus della dieta imperiala, la guerra daven- 
tet inevitabla. La dieta imperiala a Worms concludet da decretar 
üna imposiziun per saver pagar ils custs per üna guerra. Ma ils 
Confederai non volevan saver inzatgei d'üna imposiziun, fagend 
valer lur vegls privilegis, tenor ils quals els eran libers d'im- 
posiziuns. 


Las negoziaziuns, che principalmein füttan tentadas dalla 
dieta a Lindau, per evitar il plü extrem, restettan senza negün 
resultat. La guerra era ussa üna caussa decisa. Er ils Grischuns 
füttan complicai in questa guerra, havend els anno 1490 fatg 
ün' alleanza cun ils Confederai. La prima attacca da part del 
imperatur e della confederaziun sueviana succedet nella Vall- 
müstair, che füt occupada cun 10,000 humens. Ma il reussit als 
Grischuns da scaciar l'inimitg dalla vall e d'occasionar gli üna 
granda perdita de guerriers. Prest zieva ils Grischuns assaglittan 
in uniun cun ils Confederai da notg (14 Fevrér 1499) il pass da 
s. Luci, e scacettan ils Tyrolès dalla muntagna; il di sequent 
els ils battettan da novamein a Trisa. Ils Grischuns marschettan 
allura directamein avant la fortezia de Vaduz, la quala els con- 
quistettan durant las tractativas davart la capitulaziun. Er Magia 
(Maienfeld), curt temps avant crodau in mauns del inimitg tras 
tradiment, fiit medemamein reconquistau. Ils 20 da Fevrèr bat- 
tettan 8000 Confederai, manai dal barun de Sax dalla Rházia 
sper Hard al lae de Constanza 10,000 guerriers imperials, dals 
quals plü che la quarta part eran crodai nel combatt. Sün questa 

expediziun era tina partiziun dels Confederai stada completamein 
duas uras nellas undas del Rhein fin alla schuvella senza brunclar 
(murmignar), continuamein se dostand cun las piccas dalla nume- 
rusa toccamenta de glac che il Rhein manava da quel temps, il 
che comprova l'excellenta disciplina militara che regeva da quel 
temps nell' armada federala. Immediatamein zieva devastettan 
auters 10,000 Confederai plü che 20 citads e vischnauncas nella 
Hegavia e Sungavia, e giust tants Confederai battettan ün treis 
gadas plü numerus inimitg sün la silvusa collina nella vicinanza 
da Basilea. Quei daventet ils 23 da Mars. Maximilian raspet uss 
da novamein iin’ armada a Constanza. Una partiziun guerriers 
imperials da 7000 humens surprendet 250 Svizzers, tgi se ha- 
vevan fortificai sün il sonteri da Hallau e battettan cun tala 
valorusitad, che l'armada populara da Schaffsausa cattet temps da 
se raspar e da scaciar l'inimitg (2 d' Avril). Ad Ermatinga fút 
Vinadvertenta occupaziun dels Confederai inaspectadamein attac- 
cada da 15,000 inimitgs e perdet 100 humens. II rest fugit senza 
vestimenta et inarmau. Però al Schwaderloch, na da lontan da 
Constanza, se radunettan sut Rudolf Haas da Lucern et Oswald 
Rotz d'Obwalda 2000 humens. Quels giurettan: ,Vendetga, u 
mort!“ Per zupentar lur picen numer postettan els qua e là nella 
selva schumbraders (tambuis), ils quals cun lur sgrischeivla ramur 
dovevan far crér l'inimitg, che aunc plúra truppa s'avanzi. Allura 
ils Confederai se precipitettan cun sgrischus sbragizzi sün l'ini- 
mitg, il mettettan in compleina fugia e mazzettan 1400 Suevs 
(14 April). Tranter la preda quels da Lucern cattettan ils dus 
canuns che els havevan pers ad Ematinga. Nel medem temps ils 
Confederai battettan sut l'excellent commando da Heinric Wolleb 
dad Uri tgi peró in quest combatt perdet la vita, l'inimitg a 
Frastens. 

Ma il plü sanguinus combatt nell intéra guerra era bein la 
battaglia da Chalaveina, la quala succedet il 22 da Matg. L'intér 
Grischun se recattava da quel temps in üna februsa agitaziun. 
Pleins dal desideri de vendetga causa la devastaziun e spogliaziun 
dell Engiadina bassa da part dels Tyrolés, se radunettan tot ils 
Grischuns sut las bandéras dellas treis ligias a Coira e marschet- 
tan sur il munt Albula nell Engiadina e da là daven sur il pass 
del Furn nella Vallmüstair. Tot quels tgi eran habels da portar 
armas füttan obligai da se participar de questa expediziun guer- 
rila. Il se tractava uss da conservar la libertad che füt pericli- 

tada tras ún ferm e numerus inimitg. Ils humens d'ogni vallada 
eran raspai nel capolóc della vall, et allura els se havevan rendii a 
Coira a s'unir cun l'intéra armada. In Sursés ils humens se 
raspettan a Tinizun per se metter sut il commando de lur officials. 
Er ils humens da Sur fiittàn advertii da comparer lura fixada a 
Tinizun. Tranter quels se recattavan ils treis frars Codain et er 
ils frars Gian e Giacum Saragn. Un po fitg bein comprender, . 
cun quals sentiments quels bandunettan lur pacifica vischnaunca 
et in quala anguscha las femnas eran, stovend laschar partir lur 
marius e figls per s'exponer all' insegüra sort della guerra. 
Tristezza era intrada in scodüna casa, e postut la veglia donna 
Victoria, tgi era amó ün pau infirma, e sia nura Emerita volevan 
quasi se desperar. Er al vegl bab Simon Codain currevan las 
larmas in fila, stovend laschar partir tot ses treis figl nella guerra; 
el conoscheva fitg bein ils periculs della guerra, er el haveva im- 
provau ils strapazzs de medema. 


Ils humens da Sursès se havevan unii cun ün' autra par- 
tiziun da guerriers a Filisur e passettan immediatamein |’ Albula 
e marschettan directamein nella Vallmüstair in dus dis. Las di- 
versas partiziuns dell armada arrivettan in curt temps al lóc 
destinau. L'inimitg se haveva fatg fermas fortificaziuns nella 
stretga da Chalaveina e las haveva er armadas cun canuns. 


Il di della sgrischeivla attacca arrivet. Una partiziun dels 
Grischuns havevan ascendida la muntagna per inaspectadamein 
saver attaccar l’inimitg in costas u nella rein. Il conductur de 
quest exercit era Benedict Fontana da Sursés. Arrivai sin la 
muntagna, els quidettan in edifici da lenn per dar ün signal alla 
partiziun principala dell’ armada, la quala doveva attaccar l’ini- 
mitg nella fronta. Quest exercit stava sut il commando da 
Teodoric Freuler. Fontana manet siu exercit all’ attacca che era 
fitg periculusa, stante che l’inimitg se defendeva davos fermas 
fortificaziuns; ma ils Grischuns, pleins da furia e curascha, non 
badettan las plominas e las bellas de canuns; sco üna lavina els 
se precipitettan sün il fitg numerus inimitg, il qual non podet 
resister a questa terribla attacca. El se volvet e fugit, laschand 
sias fortificaziuns nels mauns dels vinciturs Grischuns. 4000 
inimitgs cuvrivan il camp de battaglia, ils auters fugittan in 
sgrischusa tema. Ma er ils Grischuns havettan 200 morts e 700 
vulnerai, ils plürs fitg grevamein. Questa granda perdita dels 

Grischuns füt attribuida alla negligenza da Teodoric Freuler, il 
qual haveva tardau memia ditg da vegnir in agüt a Fontana. 

Tranter ils crodai dels Grischuns se recattava er Benedict 
Fontana, il qual, havend reçerta üna plomina nel venter che la 
böglia sortiva, tenet cun ün maun la bóglia e pallet cun l'auter 
la spada et animet cun plaids curaschus ses guerriers. Er ün 
figl del Simon Codain da Sur, il qual batteva cun siu frar Aurell 
nella vicinanza del conductur Fontana, era crodau mort a terra. 
 Aurell haveva, vezend che Fontana s'impallidit e vacilet, portau 
quel or dalla folla per il salvar; ma il heroe morit prest. Aurell 
haveva er vis crodar siu frar e se precipitet da novamein nella 
folla per vegnir in agüt a quel. Pür zieva üna urella el cattet 
il cadaver del frar, il qual haveva üna sgrischeivla vulneraziun 
nel venter et ün’ autra nella testa. El il portet dad üna vart 
e pertgüret ün moment il mort. El sentit üna immensa dolur per 
siu pauper frar, il qual el semper haveva amau cun granda 
tenerezza. El bandunet la bara del frar per ün moment per ir 
a cercar l’auter frar et ils compagns da Sur. Audind dad in 
Surasc, che il frar persequiteschi l'inimitg, el ciiffet sia arma per 
sequitar als persequiturs dels Tyrolès. El curret sco tin desperau 
giu per la vall et azievet prest ils Grischuns tgi battevan amó 
cun l’inimitg fugint, cur quel provava da far frunt als persequiturs. 
Vezend siu frar nella prima recia dels combattants, el penetret la 
pli granda folla dels litigants e stet prest sper siu frar tgi era 
tot in üna sanganada, ma batteva amò sco in liun cun ils ini- 
mitgs. Aurell pigliet granda tema, cur el vezet siu frar in ün 
tal stadi, credend che quel sei grevamein vulnerau; ma quei non 
era il cas, il frar haveva be portau intgüns blessai tgi sanguina- 
van, dad üna vart et era in questa maniera vegniu coluriu da 
saung. 

Tandem ils persecuturs desistettan dalla persecuziun e retur- 
nettan, et Aurell communichet a siu frar la perdita del terz frar. 
Els jettan insembel pro il cadaver del frar crodau et il visitettan. 
Els cattettan che sias blessuras eran aschi fermas e grandas, che 
il giuven era probabilmein mort paucs moments zieva che el era 
crodau. L'exercit raspet tot ils morts per quels sepulir; ma ils 
dus frars Codains non savettan esser presents a quest act, stante 
che els füttan commendai alla guardia, la quala haveva d'observar 
ils moviments del inimitg. Questa guardia peró haveva nagut da 
temer dal inimitg, pertgei quel era fugiu fin a Meran, inua el 

commettet ün act barbar; el mazzacret lá 400 preschuniers Grischuns, 
la plü part humens dell Engiadina bassa, per far vendetga als 
valorus Grischuns. 

Zieva questa terribla battaglia füttan fatgas diversas expe- 
diziuns da rapina e spogliaziun da part dels Svizzers, sco da part 
dels imperials. Tandem füt fatga l'ultima battaglia in questa 
vehementa guerra. Comt Heinric de Fiirstenberg marschet cun 
iin exercit da 15,000 humens avant Dornach et obsidiet il casté. 
Non credend che ils Svizzers seien da vicin, -l’exercit negligit 
totas mesüras de precauziun e se surdet als divertiments. A mez 
sia inadvertenza l’exercit hostil fiit assagliu da 1500 Bernès e 
Turigès sut il commando da Nicolaus Conrad e Rudolf Erlach. 
Quei daventet il 22 da Fenadur. Ma ils Confederai vegnittan in 
üna periculusa situaziun, stante che ils inimitgs se raspettan 
spertamein e fagettan üna desperada resistenza als Confederai; 
ma inaspectadamein arrivet iin succurs da 1200 Lucernés e humens 
da Zug pro ils Confederaj, e quels acquistettan ün compleina 
victoria. Cun questa battaglia finit allura quella sgrischeivla 
guerra, essend totas duas parts litigantas unfisas de questas 
hostilitads. 20,000 humens eran crodai in questa guerra e passa 
2000 citads e vischnauncas füttan devastadas dal fóc. Nella pasch, 
la quala füt allura fatga zieva quels grevs combatts, füt confirmau 
il domini dels Confederai nella Thurgovia. 


Il dann che iina similia guerra occasiunescha, eis in- 
calculabel; ultra ils danns, fatgs tras las devastaziuns de cam- 
pagnas, vischnauncas e citads e la perdita de humans, eis la 
granda sfrenatezza che se derasa tranter ils humans, in dels plii 
sgrischeivels mals, et il drova ün grand temps, fin che quels, er 
be per part, sun reparai. Er questa guerra era stada accom- 
pagnada da tot quellas sgrischurs che sun ordinariamein nella 
suita d'ün tal combatt sün vita e mort. Er il Grischun haveva 
patiu bler da questa guerra, specialmein la Vallmüstair e l’ Engia- 
dina. Una bella roscha de humens havevan pers la vita nels 
combatts, auters eran vulnerai grevamein e morittan pür zieva, u 
restettan per lur intéra vita invalids et inhabels alla lavur. Tras 
la mancanza del necessari nutriment e las nauschas habitaziuns 
provisoricas che stovettan esser erigidas per almeins haver ün 
tetg sur l’inviern, errumpettan qua e là nauschas malattias con- 
tagiusas et ingrandittan amò la miseria che era gia granda 
avunda. 

Tandem eran tot ils humens tgi eran stai nella battaglia 
da Chalaveina, returnai a casa; be l'Aurell Codain era il solet 
dels Suracs tgi se recattava amò in Engiadina. El haveva fatg 
la conoschenza d’iin official da Lavin, il qual füt stau blessau 
nella battaglia. Essend quel ün hum rich, el cerchet ün hum per 
sia cura, et il qual il doveva plaun a plaun remanar a casa sia. 
Quest official haveva vis batter il giuven Codain et impres a 
conoscher sia curascha, sia adestrezza et arditezza. El impro- 
mettet ad AurelP üna bella paga, sche el l accompagni fin a casa 
sia. Aurell Codain se musset prompt d’acceptar l'offerta del La- 
vinasc. El laschet dunque partir siu frar et ils auters humens 
da Sur per casa e restet cun siu nov patrun a Valcava per circa 
treis emdas, fin che quel havet recuperada la necessaria forza per 
intraprender il return a casa sia. Tandem els se mettettan in 
viadi e passettan cun immensa stenta il Furn et arrivettan la sera 
del quart di de lur viadi a Lavin. Havend impres a conoscher 
sin quest viadi il bel e bun character del giuven Codain, el provet 
d'acquistar quest hum giuven per sia óconomia; el il voleva pren- 
der per famegl; ma refusand Aurell questa plazza, il Lavinasc 
gli offerit da il prender per mezzari per la metad de siu funds. 
Aurell declaret al official, che el non se possi resolver d'acceptar 
questa offerta senza se consigliar cun sia muglier e cun ses 
geniturs; sia mamma sei veglia e hagi da bisógn dell' assistenza 
de sia muglier; el non vógli dunque metter in imbrugl ses buns 
geniturs; per auter gli plaschessi l'offerta fatga. El végli d’ in- 
tant discurrer a casa sia cun la familia de quella caussa et allura 
dar gli üna definitiva resposta. Havend allura reposau qualche 
dis a Lavin, Aurell det comgiau al official e partit per casa. 


Que era stau temps per Aurell d'arrivar a casa, sche el 
voleva amò vêr viva sia cara mamma.  Mancand durant il temps 
della granda lavur l'agüt d'Aurell, e non podend acquistar iin 
auter agüt per las lavurs campestras per mancanza da humens 
da lavur, la buna donna Victoria se sforzet e voleva agüdar a 
siu hum sün il funds. In consequenzia de quests sforzs la buna 
veglia s'ammalet da novamein e plü seriusamein che l'ann passau. 
Il pauper Simon Codain era in grand imbrugl; el haveva lavur 
plii che avunda siin la campagna per se e per la buna Emerita. 
Per sia fortuna se porschettan la mamma e las soras d’ Emerita 
d’ agiidar in casa e siin la campagna al Codain. Ma üna dellas 
femnas stoveva semper star cun l'infirma e non saveva lavurar 

siin il funds. Tandem arrivet il figl vegl del Simon Codain dalla 
guerra et era fitg bein vegniu in casa paterna. El havess bein 
subit doviu returnar a Baiva in siu vegl servec, ma sut las pre- 
sentas circumstanzias el faget a saver a siu patrun, che el ad 
interim stoppi restar pro ses geniturs e non possi assumer siu 
servec. Ma cun il return de quest figl era intrada la dolur in 
casa dels Codains. La mamma e la muglier del Aurell eran in- 
confortablas, primo sur la perdita del second figl Caspar e secondo 
che lur Aurell non era returnau a casa cun ils auters guerriers 
da Sur. In consequenzia de questa tema la mamma s'ammalet 
amó pir, da maniera che la familia stovet temer per la vita della 
buna veglia. 

Cur Aurell tandem arrivet a casa, el cattet la mamma mez 
morta in letg, sia muglier in larmas et il bab e frar in profunda 
tristezza. Siu arriv portet apparentamein qualche surlevgiament 
alla infirma, ma quel non era da longa durada; in paucs dis se- 
quitet üna reacziun e la buna donna Victoria morit. L'intéra 
familia era inconsolabla dalla perdita della buna mamma, postut 
er la buna Emerita tgi amava sia sóra (sira) sco sche quella fuss 
sia propria níamma.  Passada la sepultura e finii ils usitai suf- 
fragis per la cara defuncta, la familia tenet consegl, tgei sei ussa 
d'intraprender. Aurell relatet al bab, tgei buna occasiun el ha- 
vessi da se colocar a Lavin sut fitg bunas condiziuns. Ma il bab 
squasset la testa e gli schet: ,E me vol er tü, car Aurell, ban- 
dunar? Tgei dovessen jeu e tiu frar far senza tina femna in casa, 
sche tii sortas da casa cun tia buna Emerita, la quala mi eis tina 
cara figlia?“ Aurell gli respnndet: ,Car bab, jeu non vus banduna 
senza vossa contentezza e vossa lubienscha. Sche jeu non me 
sbaglia, sche haveis vus ils megliers aspects da prest cattar 
ün' autra buna figlia; pertgei il frar eis intenzionau da maridar 
mia quinada Margretta, e quella será cert prompta da substituir 
mia muglier in nossa casa. Vus conoscheis la Margretta e saveis, 
che ella eis prompta et er habla da manar vossa óconomia giust 
aschi bein sco mia Emerita?^ Il bab stava qua tot perplex e non 
saveva tgei respunder; dall amicizia de siu figl cun la Margretta 
Saragn el saveva nagut e mai non haveva accort inzatgei d'üna 
tala. Il frar Gudegn s'inrossit e confesset al bab, che el sei in- 
tenzionau da cun il temps spusar la Margretta, e che el sei 
prompt da casar cun il bab e haver cura por el. Allura il bab 
se volvet vers Aurell e gli schet: ,Sut talas circumstanzias jeu 

non me vógl opponer a tiu plan da bandunar Sur, cumbein che 
jeu non te perda bugen. Fai dunquei quei che ti plascha e che 
ti creias plü avantagius per tiu avegnir. La Margretta havrà in 
ogni cas pisser per mei e per nossa óconomia, de quei jeu sun 
persvas. Ma tü, car Aurell, mira bein tgei tü fas! Ils avantatgs 
che ün creia da cattar in ün lóc ester, suvent non sun aschi grands 
sco ün imaginescha. Ils serà in ogni cas er necessari, che tü 
tegnies ils ügls averts avant che tü acceptas üna mezzaria in ün 
lôc ester; ün sto haver ün' idea della rendita d'üna tala, avant 
far ün tal contract.* 


Zieva haver ponderadas totas. circumstanzias la familia con- 
cludet, che Aurell sappi ir in Engiadina cun sia muglier, et il 
frar Gudegn impromettet da habitar cun il bab e da haver cura 
de quel. Nel meins da Schanér Aurell faget in tota fredaglia ün 
viadi a Lavin per far ün contract cun l'official tgi il haveva 
giavüschau per siu mezzari. El faget l'accord cun quel et im- 
promettet al patrun.d'arrivar a Lavin nella prima metad del Mars. 
Allura el returnet puspei a Sur pro sia familia. Durant l'inviern 
el agiidet al bab et al frar in totas lavurs, e sia Emerita manava 
l'óconomia in casa, filava, cunciava, cuschinava, fageva vestimenta 
et era activa dalla damaun fin alla sera tard. Al principi da 
Fevrér il frar Gudegn faget nozzas tot alla quieta cun la Mar- 
gretta, la quala vegnit allura in casa dels Codains per substituir 
sia sora Emerita. Aurell et Emerita partittan allura al principi 
del Mars per Lavin. La partenza da Sur fageva mal a tots dus 
conjugals, pertgei els amavan tots dus lur geniturs e lur frade- 
gliuns. Zieva ün stentus viadi sur la muntagna, transibla be per 
humens robusts, els arrivettan ils second di a Lavin e füttan 
recerts lá dal signur Mansan, il patrun d'Aurell, cun tota curtesia 
et el als musset subit lur habitaziun, üna casetta nauscha che stava 
da vicin alla casa del patrun. Questa habitaziun non plascheva 
giust tant bein alla propera Emerita, pertgei las treis stanzas e 
la cuschina non eran properas e l'intér mobiliar che se recattava 
in casa, era defect e per part nauschissim. La paupera Emerita 
laschet pender la testa, vezend il disurden in questa casa che 
ella doveva habitar. Aurell et il patrun Mansan jettan allura in 
stalla e laschettan 1’ Emerita soletta. Per stracca che ella era, 
ella comenzet totiina a far iin pau urden nellas stanzas. Ils dus 
dis proxims Aurell et il patrun havevan da far l'inventari dels 
utensils e del muvel e da stimar tot quellas caussas, che il 

patrun haveva da remetter a siu nov mezzari. Durant quest temps 
Emerita lavet las stanzas e faget tot siu possibel per metter la 
habitaziun in urden. Zieva in pèr dis Emerita recevet las duas 
cassas che contenevan lur vestimenta e las plü necessarias caussas 
in casa, .sco letgs, cuvertas, vaschella da cuschinar e da quellas 
caussas. | 

In curt temps comenzettan allura las lavurs campestras, et 
Aurell e sia giuvna consorta havevan da lavurar plü che avunda 
cun lur nova óconomia. Il patrun Mansan se musset fitg content 
cun siu nov mezzari, cumbein che quel non conoscheva amó la 
maniera da cultivar *il funds dels Lavinascs. Cumbein che l ann 
non era stau tant friiteivel, Aurell cattet totiina alla fin del autun, 
che el non stava mal cun sia mezzaria e quei gli det curascha 
da far tot siu possibel per promover siu propri interess sco er 
quel del patrun. L’avanzament che Aurell faget il prim ann, 
montet alla summa da 50 renschs, da quel temps üna fitg im- 
portanta summa; supra de quei el haveva da totas sorts victua- 
lias in abundanza per ele sia muglier. Durant l'inviern el pavlava 
siu muvelet e fageva la necessaria lenna dad arder per il patrun 
e per sia propria casa. Quellas lavurs gli dettan occupaziun 
avunda per tot ils temps, da maniera che el mai non haveva peda 
dad ir alla cacia, per la quala el era fitg passionau. El se con- 
fortet però, vezend che sias finanzas non stavan mal. Ma üna 
caussa il contristava, nempe che sia muglier non gli haveva amó 
regalau infants. Er donna Emerita sentiva iina certa tristezza, 
che Deus non haveva amó benediu lur matrimoni cun infants; 
essend peró aunc giuvna, ella sperava che Deus adempliss cun il 
temps il cauld giaviisch de siu hum e siu propri. 


Cun ils contadins da Lavin Aurell se convegniva fitg bein; 
tot estimava l'adester e brav hum giuven, il qual semper era 
prompt da far qualche servec a ses vischins, cur quels giavüscha- 
van dad el inzatgai, sco üna manadüra, ün utensil e da quellas 
caussas. Er las relaziuns nellas qualas el stava cun siu patrun, 
eran agreablas; il patrun era ün hum giudicius e saveva d'appre- 
ziar la diligenza e probitad de siu mezzari. Perquei comenzet 
Aurell cun curascha il second ann de sia mezzaria e faget er quel 
ann bunas facendas; essend l’ ann pli fructuus, siu avanzament 
creschet per 30 renschs e quei contentet il giuven Codain. El era 
intenzionau da continuar cun sia mezzaria e haveva zieva il terz 
ann de medema renovau il contract cun siu patrun per treis auters 

anns. Ma durant l'estad del quart ann siu patrun tgi era nubil, 
s'ammalet e morit, e sia facultad jet allura in mauns da parents 
laterals; il contract eun il mezzari Codain füt cun la fin del quart 
ann dissolt, et Aurell stoveva ussa mirar, tgei che el voleva in- 
traprender. La summa che el in quests anns haveva spargnada, 
montet a circa 300 renschs; ultra de quei el haveva augmentau 
l'inventari che el haveva recert da siu patrun, et er il muvel 
valeva ussa cirea 200 renschs da plü che quel che el haveva 
recert dal patrun al principi de sia mezzaria. In questa maniera 
siu avanzament intér montet alla summa da 480 renschs. Aurell 
e sia muglier comenzettan a far calenders, co els vóglien applicar 
lur danérs spargnai. Lur prima idea era quella da cercar in 
Engiadina ün' autra mezzaria; ma gia il second moment els pen- 
savan da returnar a Sur e comprar lá funds cun lur -blera moneida. 
Ma els savevan fitg bein, che ün non saveva mintga di comprar 
funds a Sur. Da quel temps negün vendeva il funds artau auter 
che nel plü extrem cas de bisógn. Els concludettan tandem, che 
Aurell dovei far üna visita a Sur per mirar, sche als s'offeriss 
üna buna occasiun da se colocar là in üna maniera convenienta. 


Al principi del December Aurell partit per casa. Sia muglier 
voleva er far quest viadi a Sur cun el; ma Aurell non concedet 
quei, essend la nevada sün las muntagnas memia granda e laura 
memia trida e freida. Arrivau a Ponte, el se resolvet da passar 
l'Albula, cumbein che l'ostier da Ponte gli disconsigliet da pren- 
der questa via causa il pericul da lavinas. El arrivet fortunada- 
mein alla cima del pass; ma cur el vezet la trida cera che fa- 
geva la part septentrionala della muntagna, el pigliet tema e 
reflectet, sche el non dovessi returnar a Ponte. lls nüvels stgürs 
pendevan fin bass nella vallada e sur ils munts sufflava tin Boreas 
mordent, che fageva sventular la neiv smulusa in sgrischeibels 
turnigels. Aurell podeva a peina flatar, el vezeva er a peina la 
via che el haveva da passar; per tocs el la perdeva totalmein e 
mava inavant be all’ aventura. Tandem el audit ina brunsina 
e prest zieva el incuntret üna caravana da berniers tgi returnavan 
da Bravuogn a Ponte cun lur cavalls. Quels humens communi- 
chettan ad Aurell, che el possi azievar (suatir) intgüns auters 
berniers tgi seien in via vers Bravuogn, sche el se festini dad ir. 
Aurell faget tots sforzs possibels per prest azievar questa com- 
pagnia, e cumbein che el era staunchel del grand strapazz fatg 
quest di, el vegnit ün pau plü spert inavant, stante che ils berniers 

intupai havevan battida ün pau la via, che el non la perdet plü. 
Tandem el arrivet al löc, inua ils berniers se havevan incuntrai, 
et il gli pareva, sco sche el audiss alla bassa üna brunsina; el se 
festinet amó plü per prest azievar la caravana. El non havet 
fatg blers pass, che el audit üna sgrischeivla ramur, et in ün curt 
moment l'aria s'implenit cun ün nüvel da neiv smulusa, che el se 
stovet fermar per tin moment. Aurell non era ün noviz nellas 
muntagnas; el saveva bein avunda, tgei che quella ramur e la 
neiv svolanta hagi da muntar; qua stoveva in ogni cas üna la- 
vina esser passada alla bassa, et Aurell haveva granda tema, che 
quella podessi haver cuverts il berniers et ils manai nella pro- 
funditad della vallada. -Cun cor battent el jet inavant et arrivet 
in curt temps pro il lavinèr; l’intéra spunda era cuverta cun ina 
granda massa de neiv, la quala el stovet surmontar per saver 
continuar sia via. La lavina haveva üna ladezza da circa cent 
pass, et el la stovet traversar, sche el non voleva returnar a Ponte. 
El reflectet ün moment e comenzet allur da traversar la nevada 
in brauncas. Essend la neiv smulusa, questa lavur era fitg dif- 
ficila, et el vegniva be plaunin inavant. El sfundrava qua e là 
profund nella neiv, da maniera che el stoveva impunder tot sia 
forza per da novamein arrivar alla surfacia della neiv. Tandem 
el haveva be amó paucs pass da far per arrivar alla fin della 
lavina; ma sfundrand puspei (darcheu) nella neiv, quella vegnit 
da novamein in moviment et Aurell füt manau ün toc alla bassa. 
El se dostet cun tota forza, battend cun peis e mauns, e per sia 
fortuna el restet sün la surfaçia della neiv moventa. Ma cur 
quella se fermet, el era talmein spossau, che el üna granda urella 
non podet mover sia membra. Recuperand tandem in pau forza, 
el se deliberet dalla neiv e se ruschnet (struozchet) fin al ur della 
lavina. Là el pauset ün moment e tadlet, sche el audiss forsa 
ün elam de qualche human tgi havess bisógn d'agüt. El sentit 
nagut, ma guardand alla bassa, il gli pareva, sco sche giaschess 
inzatgei ner sur la neiv. El jet intgüns passa a vall per mirar, 
tgei object che quei sei; peró que era gia aschi stgür, che el non 
savet distinguer la caussa, e dad ir plü da vicin el non ris-chet, 
pertgei quei era fitg perigulus. Supra de quei el probabilmein 
non havess podiu portar agüt ad ün disgraziau, non havend negün 
utensil pro se, ne badil ne zappa. Cun granda stenta el revet sü 
per la spunda fin al trutg per il qual ils berniers stovevan esser 
passai. 

Zieva treis uras Aurell arrivet a Bravuogn mez mort dal 
strapazz e communichet lá al ostier, che sei ida a vall üna granda 
lavina sún la muntagna e che el temi, intgiins berniers tgi seien 
la damaun partii da Ponte per ir à Bravuogn, possien esser cüffai 
dala lavina. Ma la nova de quest eveniment era arrivada a 
Bravuogn avant Aurell, e l'ostier musset ad Aurell üna roscha da 
humens armai cun badils, zappas, zapins e segürs, ils quals jettan 
cun laternas vers la via della muntagna. Er Aurell se havess 
bugen participau de questa expediziun, ma el era da tala maniera 
spossau, Che el fuss stau inhabel da sequitar als humens. El 
stovet restar dus dis a Bravuogn per recuperar. las forzas da 
poder continuar siu viadi a Sur. Dals berniers tgi füttan surpres 
dalla lavina stin 1’ Albula, havevan dus pers la vita e dus auters 
havevan ils humens da Bravuogn podiu spendrar a temps. 

Il quart di da siu viadi Aurell arrivet a casa pro siu bab. 
El füt reçert cun granda curtasia et allegrezza dall intéra fa- 
milia, dal bab, dal frar e dalla quinada Margretta, sco er in casa 
de sia sóra e sias quinadas nubilas. Havend raquintau il scopo 
de sia visita a Sur, las duas familias tenettan insemblamein con- 
segl, in quala maniera ün savessi realisar il giavüsch d'Aurell 
e sia muglier Emerita. Quest moment non era negün funds vanal 
a Sur, et ün haveva er negüns aspects da saver comprar tal nel 
proxim temps, il che displascheva fitg ad Aurell et a sia familia. 
Non savend Aurell restar ditg in visita a Sur a motiv che el 
haveva aunc lavur a Lavin e non voleva laschar sia cara muglier 
soletta 1a, el remettet circa 300 renschs a siu bab Simon cun la 
supplica, da comprar per el il prim funds che seregi vanal a Sur 
e d'agir in quella facenda, sco sche el havessi da far per se sez. 
I| bab impromettet da far quei, et Aurell era persvas, che il bab 
faregi tot siu possibel per conservar l'avantatg de siu figl. 


Donna Lidia Saragn era in quels anns er daventada veglia 
et ün pau debla, et ella bramava fitg da vér sia cara figlia Eme- 
rita, la quala ella ussa passa treis anns non haveva vissa. Aurell 
la impromettet da laschar vegnir la primavèra proxima l’ Emerita 
a Sur in visita, et ella possi allura restar pro la mamma, fin che 
el hagi cattada üna nova mezzaria u ün' autra occupaziun fixa. 
De questa impromessa eran fitg ledas donna Lidia e sias figlias, 
las soras d' Emerita. Paucs dis plü tard Aurell bandunet Sur per 
returnar a Lavin. Sin siu return el havet megliera aura, e siu 
viadi non gli portet negiina aventura. A Lavin el cattet sia 

muglier sauna e fresca; ella haveva bein passentau dis lungurus, 
la mancand la compagnia de siu car mariu; ma havend da lavur 
plú che avunda, ella non haveva peda da se surdar alla melan- 
cholia; ella ogni di se confortava, che Aurell returneregi prest, 
savend che quel brami er sez da prest arrivar pro sia muglier. 


IV. 


La proxima primavèra arrivet a bun' ura in nossas contradas 
alpinas et era fitg agreabla, stante che l'aura era consecutivamein 
bella e sereina. Gia a mez Avril ils pasculs eran cuverts cun 
magnificas flurs, et ün saveva caçiar la muvaglia a pasc, il che 
era fitg serviu als contadins tgi temevan quest ann üna scartezza 
de fein. Las lavurs campestras füttan quest ann fitg prest finidas, 
essend che l'aura mai non haveva impediu ils contadins in lur 
lavurs. Quels eran dunque fitg contents cun il temps e nutrivan 
gia la speranza, che l'ann seregi fructuus; els non laschavan 
vegnir indament, che dal di, cur ün remetta il sem al sein della 
terra, fin al di della raccolta possien succeder divers cambiaments 
nella natura che san facilmein far perder las speranzas. Ma 
aschia sun ils humans. In dis da fortuna els non pensan, che 
quella als podessi forsa volver la rein; anzi els creian, che la 
fortuna mai non pigli üna fin e mai non se preparan da far frunt. 
ad üna eventuala disgrazia, er sche els han exempels avant lur 
ögls, che üna tala se presenta suvent inaspectadamein. In ogni 
cas sun quels humans ils plü prudents ils quals in dis da fortuna 
modereschan lur extravagantas speranzas et in dis da disgrazia 
non perdan del tot la curascha. 


Quest ann ils contadins non se havevan ingannai in lur 
speranza. Las culturas eran gia alla fin del Matg cuvertas cun 
Dn gross fein, et er ils érs eran fitg avanzai, e l'aura semper 
continuava ad esser bella e favureivla alla vegetaziun. Er a Sur 
stava la campagna fitg bella, e gia al principi del Sercladur ün 
podet cargar las alps. Ils érs eran gia serclai a mez Sercladur 
e prosperavan veziblamein. Ün sperava er, da quest ann saver 
fenar per ün mez meins plü prest che d'ordinari. A peina era 
passada la festa de s. Gian, celebrada il 24 da Sercladur, ils 
contadins se pinettan da comenzar la raccolta del fein. Il prim 
di, cur Simon Codain e siu figl eran a segar in ün prau sper la 
via che meina in vischnaunca da vart dels Molins, els füttan 

agreablamein surpres dad üna viagiatura tgi s'avicinava al vitg. 
Quella era negüna autra che ]' Emerita, la muglier de lur Aurell. 
Ella era in viadi vers casa, ma observand siu bun sór (sir) e siu 
quinau, ella s'approximet als dus pradérs et ils salüdet. ,E d'inun- 
der vens tü, mia cara Emerita?^ la demandet il sór cun vezibla 
allegrezza; ,tü te has müdada in Engiadina da tala maniera, che 
nus non te havessen conoschida, sche tü non nus havesses salüdai.^ 
Emerita se fermet per ün moment e schet: ,Jeu arriva giust 
quest moment da Lavin e sun in via per vegnir a visitar mia 
mamma e vus parents. Il prim jeu vus vógl relatar ün cordial 
salüt del bun Aurell tgi eis saun e fresc.“  ,Tü seras stauncla, 
mia cara Emerita,“ schet il Codain vegl; „va tü Gudegn cun ella 
fin a casa e porta siu fagott!“ Emerita declaret, ella possi bein 
aunc far quels paucs pass fin al vitg senza agüt; ma il bab 
Codain insistet, che siu figl accompagni a casa sia quinada, e 
Gudegn obedit promptamein al giavüsch del bab. El prendet il 
fagott della viagiatura e la conduit lentamein vers la casa della 
mamma Lidia Saragn. In meins che ün quart d'ura els arrivettan 
là e portettan üna grandissima allegrezza in casa. Ma Gudegn, 
zieva haver salüdada sia sóra, returnet pro il bab alla lavur. 


La sera zieva la lavur ils Codains e la Margretta jettan in 
casa dellas Saragnas per discurrer cun Eremita e receiver novas 
da lur bun Aurell Et Emerita relatet il sequent: ,Cur Aurell 
quest ultim inviern era returnau da casa a Lavin, nus havevan 
amó da far cun nossa mezzaria plü che avunda; ma pür al prin- 
cipi del Mars creschet nossa lavur, stovend remetter als artavels 
de nos signur tot l'inventari recert; er il muvel stovet esser 
stimau. Allura comenzet il quint cun ils artavels, e que era gia 
Avril, cur tot quellas caussas eran glivradas. Durant la prima- 
vèra Aurell, non havend cattada iin’ autra mezzaria che gli con- 
vegniva, faget il diurnalier per non restar senza occupaziun. La 
casetta che nus fin ussa havevan habitada, iin. nus laschet per iin 
minim ceins, e nus concludettan da restar a Lavin, fin che Aurell 
 hagi cattada üna occupaziun convenienta. Avant ün meins circa 
el faget ün viadi in Pratenza (Partenza, Portenza) per cercar 
qualche lavur fixa durant l'estad e per plü tard. El returnet a 
Lavin pür zieva duas emdas e portet las novas, che el speri da 
se poder colocar a Serneus in Pratenza; el sei gia in tractativas 
per comprar lá iina casetta. Sche la compra possi esser effectuada 
lemda proxima, sche intenzioneschi el da s'occupar cun la pescaria 

durant l estad e l'autun; d'intant s'offerischi forsa üna occasiun 
d'acquistar ün auter affar. Havend passentai amò otg dis a 
Lavin, nus partittan da lá insembel, jeu per vegnir in visita pro ` 
vus, el per ir a Serneus. Aurell m'accompagnet fin a Filisur e 
se volvet allura vers Tain per passar Tavau (Davo) et arrivar in 
Pratenza. Vers l’autun Aurell vegnirà allura per mei e jeu gli 
sequiterà in Pratenza, sche ses plans se realiseschan.“ 


L'intéra parentela, radunada in casa da donna Lidia Saragn, 
se miravigliet de quellas novellas, et il vegl bab Codain squassava 
sia testa grischa e non voleva capir, co siu car Aurell preferischi 
da se collocar in iina vallada estra in pe da vegnir a habitar a 
Sur cun ses parents. Bab Simon non voleva crér, che ün vischin 
da Sur sappi habitar in iin lòc ester senza pigliar il mal dell’ in- 
creschentúna. El sez era sia intéra vita stau a Sur e credeva, 
che la stretga strivla del firmament, la quala cuvriva la stretga 
vallada da Sur, sei la pli bella e la plii fortunada part del . 
Grischun e del mund intér. Della medema idea eran er il frar 
d'Aurell e sias quinadas e la sóra; ma da far era qua nagut; 
Aurell haveva probabel gia comprada la casetta, della quala 
Emerita haveva fatg menziun. 

Vers la fim del Avust succedet ün eveniment allegreivel in 
casa della donna Lidia Saragn. Emerita parturit ün infant, üna 
bellissima matta. L'allegrezza era granda in casa dels Codains 
e pro la mamma Lidia e sias figlias. L’infant fit battigiau la 
sera del prim di e recevet il nom Victoria, sco la tatta Codain. 
La domengia proxima fiittan tenidas in casa della tatta Lidia las 
vaschdaglias (pastaglias), allas quala ultra del padrin e la ma- 
dricia ün haveva er invitau il rev. sigr. plevan, sco que general- 
mein era usitau a Sur. Ma Emerita era quel di fitg trista, stante 
che siu mariu Aurell mancava pro questa festa familiara. Ella 
non haveva hagiu occasiun da dar part ad Aurell della naschitad 
del infant, e da trametter extra iln mess in Pratenza iin desistet, 
stante che ün tal probabilmein non havess cattau l’ Aurell tgi fin 
ura non haveva üna dimora stabila in quella vallada. Quei era 
er il solet motiv per il qual il frar Gudegn non intraprendet quest 
viadi. Emerita sperava, che il bab de siu carin infant comparegi 
prest a Sur per la manar cun se in Pratenza. Ma in quest rapport 
ella se haveva sbagliada. 1 September passet, senza che l'Aurell 
detti novas da se; piir conter ils 20 d' October arrivet il bramau 
e desiderusamein aspectau a Sur, inua el fiit supres dall’ allegreivla 

nova che gli sei nata üna prosperusa matta in sia absenza. L'al- 
legrezza nellas duas familias Codain e Saragn era granda et 
Aurell passentet üna agreabla emda cun ses parents. Ma el stovet 
pür memia prest pensar alla partenza. El haveva in verdad com- 
prada quella casetta a Serneus cun ün pau funds dasperas e ha- 
veva er gia prepau tot per comenzar in quella sia nova óconomia. 
El communichet dunque a sia Emerita sia resoluziun da ils proxims 
dis partir cun ella e cun lur car infant a Serneus, et Emerita se 
musset subit prompta da sequitar a siu car mariu. 

Donna Lidia Saragn non voleva questa gada laschar partir 
sia buna figlia Emerita cun mauns vóds. Ella la det üna bella 
dotetta consistenta in panns de letg, teilas da linzól e da launa 
per vestimenta, havend ella in casa sia üna granda provisiun de 
similas caussas. Emerita recevet cun ingraziament questas caussas 
dalla mamma e las impactet in duas cassas vedras. Er il bab 
Simon Codain haveva pinau ün bel fagott cun da quellas raubas 
a siu Aurell. Quest ultim era arrivau a Sur cun ün cavallot che 
el haveva comprau per il transport de sia muglier in Pratenza; 
‘ma havend el ussa da transportar tants effects, che el non ils 
havess podiu cargar sün ün bast a siu cavagl, siu bab gli det 
amó ün carrett veder che el non adovrava plü, et Aurell il mettet 
in ün stadi adovrabel per il transport de sia bagascha.  Essend 
fatga la necessaria reparatura del carr, Aurell il carget cun tot 
quella rauba che el voleva prender cun se a Serneus. 


Il di della partenza arrivet. In casa della mamma Lidia e 
del Simon Codain era granda tristezza, dovend quellas duas fa- 
milias laschar partir lur infants e fradegliuns, probabilmein per 
long temps; er la perdita della picna Victoria, la quala prosperava 
aschi avantagiusamein sut la cura de sia tatta Lidia, fageva fitg 
mal a tots, ma specialmein alla tatta. Il viadi jet be fitg plaun 
inavant; las vias eran nauschissimas da maniera che l'Aurell 
haveva da far plü che avunda per vegnir inavant cun siu carr e 
cavagl, et Emerita stoveva portar la pigna Victoria tgi era gia 
ün pau pesanta. Ils viagiaturs passettan Casti et arrivettan il 
prim di be fin a Lansch, inua els stovettan pernottar. L’ auter 
di els arrivettan fin a Coira, e pür la sera del terz di de lur 
stentus viadi els vegnittan a Serneus e prendettan posses da lur 
casetta. Ils proxims dis els havettan lavur avunda cun |’ in- 
drizament della casa, che non plascheva tant mal alla giuvna 
muglier. La casetta stava giudüm il vitg, ün pau dad üna vart 

et era vicina al flum che ramurava tras la vallada in rapida cursa. 
Aurell haveva gia avant comenzau a fabricar ün clavazol (picen 
clauvau) da sper la casetta e finit ussa questa lavur del tot, da 
maniera che el savet gia ils proxims dis plazar siu cavallott e 
sias cauras e nursas nella stalletta. Emerita haveva er lavur 
avunda, per part cun la cura del infant e cun cuschinar, per part 
cun filar. Ella laschava frescamein svolar il fridéal et era activa 
dall’ alva fin la sera tard. 

Il funds che Aurell haveva acquistau cun sia casetta, non 
era da granda importanza, ma gli era fitg commod, giaschend im- 
mediat inturn la casetta. Tranter sia tasetta e siu clavauet el 
faget ina pigna bargia cun üna palangella che conduiva sut tetg 
in clavau. Sut la palancella se recattava la curt da lenna cun 
ün grand cep (tagliola) in mez. Questa curt serviva er ad Aurell, 
cur el haveva da far pignas lavurs da mastregn, sco regiar aissas, 
splanar, pinar biers et amó bleras autras bagatellas. In casa 
Aurell haveva er hagiu fatg intgünas reparaturas per la far plü 
commoda a sia muglier; cun speciala attenziun el haveva amegliu- 
rada la picna cuschina, savend che quei sei il plü necessari per 
contentar la muglier tgi ha da manar il scepter in quella. Per 
auter la casa era extremamein simpla e conteneva fitg paucs 
members; ma Aurell haveva er pagau be 70 renschs per quest 
edifici. Il funds inturn la casa non era grand e valeva circa per 
l’invernadira d’iina vacca et intgiinas cauras. 


Aurell Codain comenzet sia dimora a Serneus na sut auspicis 
del tot favureivels. L'ultima estad el haveva guadagnau a pro- 
porziun pauc; el haveva stoviu far divers viadis, fin che el vegnit 
in possess della casa a Serneus, e quei haveva impediu sia lavur 
e sminuiu siu guadagn. L'acquista dels effects a Serneus e la 
compra dels animals domestics che el uss possedeva, havevan 
custau in tot circa 320 renschs; aschia ses danérs respargnai eran 
ii fitg a cantun, et el possedeva uss be amó circa 60 renschs che 
stovettan dunque tanscher per l'alimentaziun de sia familia, fin 
che el era in cas da saver guadagnar inzatgei. Uss stava Pin- 
viern avant la porta, e quel non eis ün amitg de quels tgi ston 
viver dalla lavur de lur bracia. Cun la pescaria el saveva per 
quest ann far pauc u nagut del tot; ma cun la cacia el haveva 
acquistau intgüna provisiun da carn che gli era fitg servida du- 
rant ils longs meins de fredaglia. Cun autras lavurs el non savet 
fadigiar bler, stante che ün non il conoscheva amó indretg in 

Pratenza. La signuria la quala habitava ils castells e las casas 
della noblezza nels vitgs, consideravan tot ils esters cun ógls 
disfidus e non dava lavur e guadagn a schenta inconoschenta 
(non conoschenta). Aurell sentit questa penibla situaziun, ma non 
se laschet strementar da quella, sperand che la primavéra la 
müdarvegi. 

La buna Emerita se sentit er ün pau isolada in sia nova 
dimora, et üna certa increschentüna voleva prender possess de 
siu cor. Per sia fortuna la picna Victoria tgi prosperava e se 
svillupava zun favureivlamein, la scacet la melancholia che la 
voleva surprender. La bella poppa era la superbia de ses geniturs 
e la compagnia, nella quala donna Emerita imblidava tot quei che 
la havess podiu affliger et attristar. Da speras ella filava e cu- 
seva diligentamein e mai non era inactiva. Sco estra che ella 
era in questa vischnaunca, ella conoscheva negünas societads e 
non cercava talas. Sia casetta che stava ün pau distanta da tot . 
las autras casas del vitg, non la det suvent occasiun da vegnir 
in contact cun autras femnas; ma Emerita non deplorava quei; 
ella non apparteneva a quella classa da donnas tgi lavuran be 
cun la bucca e çercan adüna la compagnia dellas comars; ella 
conoscheva il proverbi: „Donna baderlunza, nauscha filunza.* Il 
plü bugen Emerita stava in compagnia de siu Aurell e de siu 
infant. Cur ils dus conjugals sesevan las longas seras d'inviern 
alla meisa, Emerita occupada cun filar u cuser (cusir) et Aurell 
facendau cun tagliar e dular qualche lavuretta da lenn, els se 
regordavan da Sur, da lur parents, amitgs e conoschents, et il 
temps als passava fitg agreablamein. Aurell tgi s'inaccorschet, 
che la creschentüna sminaciava da voler surprender sia cara 
muglier, se det tota stenta possibla per preservar la de quest 
mal che beinduras po haver nauschas consequenzias per la sa- 
nadad d'ün human. Aschia els passentettan agreablamein il long 
inviern, e la primavéra che intret al principi d'Avril zieva ün 
grand combatt cun il nausch invierp, portet er nova vita nella 
picna familia. 

Da quel temps las relaziuns nella Pratenza eran plü u meins 
criticas. Il domini austriac e la noblezza della vallada protegeva 
principalmein ils Tudescs; cumbein che da quel temps la granda 
part della populaziun era amó romanscha. L'affluenza germana 
crescheva ann per ann; ils nobels se circumdavan cun schenta de 
lur nazionalitad; ils implojai eran per la granda part Tudescs, et 

ils Romanschs stovevan temer da cun il temps esser supprimii 
dals esters. Quei faget ün nausch saung tranter la populaziun 
oriunda u primitiva, la quala sentiva il pericul che la sminaciava. 
Il haveva gia dau diversas baruffas tranter quellas duas nazio- 
nalitads, principalmein in occasiuns de nominas nellas auctoritads 
della vallada. Las partidas eran quasi adualas in numer e fer- 
mezza e be al tradiment dels Romanschs eis d'attribuir, che ils 
Tudescs tandem acquistettan il surmaun. Que era in Pratenza 
tin temps, sco nus il havein da present in diversas valladas ro- 
manschas, nellas qualas principalmein ils grands discurran cun 
plù u meins disprez da lur lingua materna per motiv, che els mai 
la han impresa, stovend applicar tot il temps de lur studis per 
imprender linguas estras. Aurell Codain era fitg circumspectus 
e mai non se participava dellas dispiitas, contesas e litas che 
suvent succedevan in in lòc u l'auter; el preferit a restar neutral 
in quellas caussas. La lingua tudesca el conoscheva pauc, el in- 
telligeva a peina il plü necessari de quella per se far intes dals 
Tudescs, cun ils quals el vegniva in contact. 

Cur tandem arrivet la primavéra, Aurell comenzet a bun' ura 
cun la cultivaziun de siu picen funds; el urbariset ün toc de siu 
terrén per saver semnar ün pau órdi (üerdi, graun); l'auter toc 
el ledet (biaget) per far ün pau da plü fein che l’ann passau. 
Emerita il susteneva diligentamein in questas lavurs; ella in- 
drizet er ün picen ort sper la casetta per saver plantar ils plü 
necessaris legums per l'estad et intgünas flurs, dellas qualas 
ella era granda amatura. Aurell faget allur’ amò üna seiv inturn 
lort per che ils urteis e giabuss seien segürs dellas cauras. Non 
havend Aurell sufficienta occupaziun be cun siu pigen funds, el 
cercava aunc autra lavur e s'occupava allura er fitg suvent cun 
la pescaria nella Lanquart. Beinduras el fageva er viadis cun 
siu cavallott dad ün vitg al auter; il plü el mava a Crusch 
(Grüsch) per vin al convent da Claustra (Klosters) u er ad inqual 
ostier e magnat. Aschia el guadagnava durant la primavéra 
stentusamein siu paun. El füt plaun a plaun meglier conoschent 
cun la vallada e cun la schenta et acquistet er causa sia adestrezza, 
fermezza e probitad la confidanza da tot quels tgi havevan bisògn 
d'agüt ester in lurs affars. Fratant che il mariu era absent, Eme- 
rita era activa in casa, serclava e pertgürava lur picnas culturas; 
ma sur tot ella s'occupava er cun sia picna Victoria tgi prosperava 
e se svillupava extraordinariamein. Cur Aurell la sera returnava 

a Casa da ses viadis u da siu gir sper la Landquart, Emerita gli 
mava incunter cun la fresca poppa et accompagnava a casa il 
mariu, raquintand gli co sei passau il di e tgei la poppa hagi 
fatg durant sia absenza. 

Üna dellas ultimas domengias del Matg füt allura tenida a 
Claustra la ,mistralia* (centada, común), et Aurell era curios dad 
er vér üna gada ün tal act in questa vallada. Nel ultim temps 
las litas tranter ils Romanschs e Tudescs eran in quella contrada 
fitg frequentas. L'actual mistral era ün Romansch, ma ils Tudescs 
volevan quest ann çerner ün dels lur per mistral e fagevan tot 
lur possibel per arrivar a lur scopo. Tras maridaglias tranter 
Romanschs e Tudescs la mesculanza del püvel era gia üna granda. 
Humens romanschs havevan donnas tudescas, e blers Tudescs 
mugliers romanschas. Ils infants discurrevan ordinariamein la 
lingua della mamma, essend che lezza s'occupescha plü cun l'edu- 
caziun dels infants. Ils Tudescs eran principalmein favurii e 
sustenii dals officials austriacs tgi vezevan fitg. bugen la denazio- 
nalisaziun de quest póvel montagnard. "Tras üna denazionalisaziun 
els speravan da nuvar il póvel plü ferm cun l'Austria e da nel 
medem temps l'alienar dals Romanschs dellas autras vallada che 
non eran subditas all’ Austria. Quest ann dunque ils Tudescs 
volevan far ün desperau sforz per acquistar la pluralitad et eleger 
ün Tudesc per mistral; els spargnavan ne buns plaids ne magari 
er bottas per arrivar a lur scopo. Perquei regeva questa prima- 
véra nella part sura della Pratenza üna granda agitaziun et alte- 
raziun tranter il póvel. Ils Romanschs conoschevan bein avunda 
il pericul che als sminaciava e provavan da raspar et unir ils 
Romanschs tant sco possibel era. Serneus era amò quasi tot 
romansch, et ils humens de quest vitg eran intenzionai da se de- 
fender cun tota curascha per che la vallada non crodi nels mauns 
dels Tudescs et Austriacs. Aurell haveva sün ses viadis vis et 
audiu tot quels scandals nellas diversas vischnauncas e voleva er 
esser testimoni da questa battaglia politica il di fixau per la 
mistralia. 

Havend gentau, el se rendet cun auters humens da Serneus 
a Claustra, inua el arrivet a bun' ura; la plazza de mistralia era 
amó quasi vóda; ils humens tgi arrivavan qua in diversas roschas, 
havevan, tenor lur partida, er divers locs, inua els se raspavan 
per receiver dals capos de partida lur ultimas ordras, co els se 
hagien da contener durant la centada. Er ils humens da Serneus 

se havevan rendii in üna casa, inua els eran aspectai; Aurell peró 
non se volet participar de questas preradunanzas, essend el ün 
ester in questa contrada, e jet perquei directamein vers la plazza 
della mistralia. Zieva las duas traversettan intgüns schumbraders, 
battend ün uniform marsch tras las stradas per dar l'insenna che 
ils humens se doveien raspar sün la plazza della mistralia; els 
eran accompagnai da treis piccolists tgi sunavan lur schüvlots da 
gust. Questa musica füt accompagnada dalla giuventüna, la quala 
haveva siu plascher de quest fracass barbar. Tamburs e musicants 
havevan testas cocnas, caliiradas dal vin e fagevan üna tala cera 
seducenta, che l'aspectatur facilmein podeva preveder qual anda- 
ment la hodierna mistralia prenderegi. Prest zieva quest gir dels 
schumbraders tras las stradas del vitg ils humens comenzettan ad 
arrivar in roschas sün la plazza della centada. Là els se divi- 
dettan in duas partiziuns, üna visavi all' autra, e parevan da 
voler mesürar mintgüna siu adversari cun ils ógls. Ün singular 
brunclar resunava tras las canellas sco il ramurar d'ün avicinant 
aurizzi. Tandem ün audit da novamein il fracass dels schumbers 
et il schüvlóz dels piccolos, et ün observet da part del convent 
il tir festiv del tribunal s'avicinar alla plazza publica della mistra- 
lia. Il magistrat era accompagnau da diversas bandéras, manadas 
dalla bandèra austriaca. Essend quest tir arrivau sún la plazza, 
il magistrat occupet il post destinau per ils humens d'offici. Là 
era erigiu ün temperament in forma d'üna scancella, destinau per 
il mistral e per auters oraturs tgi volevan tener discurs avant il 
póvel. 


Alla testa del magistrat stava il prefect austriac, tgi habi- 
tava nel Castell da Puz e doveva rappresentar il domini austriac. 
Cun il comparer del magistrat era intrau ün grand silenzi sün la 
plazza. Tandem ascendet il prefect austriac la scancella e tenet 
ün curt discurs, nel qual el faget indament al póvel il domini 
austriac in questa vallada. Las geras che fagevan ils humens de 
totas duas partidas, mussettan evidentamein, che els non seien fitg 
importai per quest domini ester; d'intant restet tot quiet, savend 
che ün in quest moment non sappi müdar nagut in quellas rela- 
ziuns cun l' Austria. Havend il prefect finiu siu discurs, ils tam- 
burs comenzetian üna sgrischeivla schumbrada e fiittan accom- 
pagnai dal sbragizzi dels schüvlots dels piecolists. Cessada questa 
ramur barbara, il mistral cas tgi haveva da remetter siu offici 
nels mauns dels electurs, ascendet la scangella per tener ün curt 

discurs et allura diriger la radunanza dels electurs. Essend il 
mistral ün Romansch et adherent della partida romanscha, el fa- 
vellet romansch ad onta dellas ceras bruttas e dellas rusticas 
acclamaziuns da part della partida tudesca. El comenzet: „Hu- 
mens della vall, electurs, nus essan oz radunai qua per far la 
cerna de nos magistrat, ün act serius et important che ha dad 
esser fatg cun dignitad e madüra ponderaziun. Ogni electur ha 
in prima linea da consultar sia conscienzia in questa caussa. Dad 
üna buna çerna del offici dependa la manutenziun della giustia e 
del dretg nella terra, fratant che elecziuns, fatgas be per con- 
venienzas e per amicizia privata, san portar grand dann e noscher 
al beinstar general. Perquei, mes humens, non vus laschei manar 
ne da pregiudicis de razza ne dad autras passiuns che se podessen 
voler far valer. Ils humens tgi han dad esser çernii, ston (stüglian) 
esser humens independents, humens da character e dad ün senn 
imparzial. Els han da haver in ôgl be il general beinstar, ston 
nella sphera de lur activitad officiala far tascher lur inclinaziuns 
personalas e l'attractiva de lur propri interess. Scodün giudicius 
electur tgi vol far siu oblig, capirà er, che be las elecziuns, fa- 
tgas in harmonia senza badar instigaziuns da fracziuns, sun las 
veras e san promover la vera prosperitad del dretg e della giustia. 
Proveien nus er dad oz far talas nominas che comprovien nos 
senn per dretg e giustia e nus musseien digns de noss buns ante- 
nats tgi nus han acquistau il dretg, da nus sezs poder far quellas 
importantas. cernas.^ j 


Fagend il mistrál üna picna paussa per reflectar, tgei 
che el vógli amó aggiunger a quests plaids serius, ün gigant hum 
tudesc tgi stava in üna canella da vicin della scancella, clamet 
cun vusch barbara in sia lingua: „Tascha, tü baderlunz, nus ha- 
vein negün plascher da tadlar tia baderlada romanscha, nus volein 
uss far ün nov mistral tgi sa discurrer che er nus auter podein 
intellir, nus volein ün mistral tudesc.* A quests plaids, proferii 
cun sgrischeivla irritaziun, sequitet ün ,bravo^ da part dels Tu- 
descs e la canéra comenzet a daventar üna generala, stante che 
er ils Romanschs comenzettan ad alzar lur vuschs in defensiun de 
lur mistral. Las canellas hostilas che stavan üna visavi all' autra, 
comenzettan a se mover, e probabilmein la baruffa fuss stada 
inevitabla, sche il prefect austriac non havess provau da calmar 
il póvel. El comendet als tamburs et als sunadurs da sunar il 
ratanplan e tandem la canéra cesset ün pau.. Il prefect ascendet 

da novamein la scancella et animet ils humens cun plaids serius 
da restar quiets, in cas contrari el fussi necessitau da dissolver. 
la radunanza. Uss intret ün profund silenzi, ma las ceras che 
ils electurs fagevan, mussavan plü che avunda, che quei era be 
il silenzi avant la burasca. Il mistral ascendet da novamein la 
scancella per dar il principi allas cernas; el schet be paucs plaids 
calmants al póvel et invitet allura il póvel da far la proposta per 
la nomina del mistral. 


Il mistral havet a peina finiu quest curt discurs, che üna 
nova ramur s'alzet tranter ils electurs; intgüns 'ludeses sbragit- 
tan, tin sustenend l'auter, in lur lingua: ,Nus volein il Giacum 
Meier da Claustra per nos mistral!“ „Il Giacum Meier sei nos 
mistral!“ repetet la folla dels Tudescs cun ün sbragizzi de liuns. 
Cur la canéra era cessada ün pau, ün hum gigant da Serneus 
eun non Gudegn Fiot intret nel circul e clamet cun la vusch 
d'ün Stentor: ,E nus Romanschs proponin il Gian Florin da Ser- 
neus per mistral!“ A questa nova proposta sequitet l'errupziun 
d'ün nov sbragizzi da vart dels Tudescs. Ils Romanschs non 
restettan debiturs la resposta; l'intéra folla clamet: „Gian Florin!“ 
e ,Giacum Meier!“ respondettan ils Tudescs. Il det uss in fra- 
cass sco in in molin; ün intelligeva be aunc ils noms: ,Florin, 
Meier, Florin, Meier!“ ils quals sequitavan :ün al auter sco ils 
colps da sés scudadurs in ün iral. Il prefect faget da novamein 
batter ils tamburs, ma senza success; las duas partidas se move- 
van üna vers l'autra, sbragind quei che la gula podeva tener. 
La distanza tranter las duas partidas füt semper plü piçna e 
tandem ellas vegnittan alla cavella. Ils pugns s'alzettan e cro- 
dettan sco da scuder sün las testas. Per fortuna la canella dels 
litigants daventet aschi compacta, che la bragia et ils pugns non 
se podevan mover plú cun la dretga forza. Tandem però il reussit 
als Romanschs, de cui partida era ún pau plii numerusa, da stum- 
plar (stuschar) inavos ils aggressurs tudescs tgi sentivan la su- 
periuritad dels Romanschs e comenzavan a se retirar voluntaria- 
mein. Il mistral se profitet d'ün moment plü quiet per metter in 
cerna las duas propostas. Per non iritar ils Tudescs amo plii fitg, 
el mettet il prim il Giacum Meier in cerna, et tin bella quantitad 
de humens alzettan cun grand sbragizzi lur maun per quel. Al- 
lura sequitet la cerna per il Gian Florin, et ils Romanschs non 
fagettan meins fracass pro quella che lur convischins tudescs per 
lur Meier. Uss haveva il prefect austriac insemblamein cun il 

magistrat da decider, quala cerna hagi la pluralitad. Zieva tina 
curta consulta del magistrat, il mistral cas ascendet da novamein 
la scancella e declaret in nom del prefect e del magistrat, che 
Gian Florin hagi la pluritad e sei dunque elet per mistral. 


A quests plaids del mistral sequitet ina sgrischeivla ramur 
nella canella dels Tudescs; els non volevan laschar valer, che 
Gian Florin hagi hagiu la pluralitad dellas vuschs; els sbragivan 
sco bestias e s'avanzettan in massa vers il Romanschs ad üna 
nova aggressiun. Vezend ils Romanschs, che els be cun la forza 
possien acquistar lur dretg il qual els non volevan ceder, els se 
preparettan cun curascha all’ attacca. La prima pugnada che iin 
Tudesc det ad ün Romansch, füt il signal d'üna generala baruffa. 
Ils Romanschs attacchettan in massa lur adversaris e non spar- 
gnettan las pugnadas che crodavan giu per las testas sco tem- 
pesta. Ils Tudescs füttan semper plü stumplai dad üna vart e se 
stovettan retirar. Intgüns Tudescs commettettan l'imprudenza da 
s'armar cun pals d'üna seiv vicina e da far adóver da quest' arma. 
Vezend ils Romanschs quei, els fagettan il medem. La vehementa 
baruffa se müdet in üna formala guerra, e prest giaschevan in- 
tgüns humens a terra per morts; auters sanguinavan sgrischeivla- 
mein. Ma questa terribla scena sfredentet totüna tin pau las 
testas; l'aspect dels humens tgi giaschevan per morts a terra, 
laschet pensar ils instigaturs de questa mazzacra alla respon- 
sabilitad de lur agir. Els comenzettan a calmar lur adherents e 
da sdrapar ils plü rabbiai de medems dad üna vart. In quest 
moment il prefect faget da novamein batter ils tamburs, e la bat- 
taglia cesset. Il prefect austriac et intgüns de ses accompagna- 
turs montettan a cavagl e provettan da cavalcar tranter la folla 
per spartir quels tgi aunc litigavan.: In quella maniera il reussit 
da restabilir intgiina quietezza. Ils humens tgi giaschevan per 
terra in lur saung, füttan allontanai, e las elecziuns dels giudischs 
dovevan ussa sequitar; ils Tudescs peró, vezend che els eran in 
minoritad, bandunettan la plazza de mistralia e se retirettan nella 
vischnaunca. Ils Romanschs peró finittan totas cernas che eran 
aunc da far. Els eran però stai aschi prudents, dad er eleger 
nel magistrat humens dell’ autra partida e na be della propria 
fracziun. L'act dellas elecziuns era uss finiu, et ils electurs tgi 
eran aunc presents alla conclusiun della mistralia, accompagnettan 
il veg] et il nov magistrat fin al convent e se mettettan allura 
in viadi vers casa in grandas roschas, stante che humens tgi 

fussen ii solets, havessen stoviu temer dad esser attaccai dals 
Tudescs. 

Aurell Codain tgi quel di era iu cun quels da Serneus a 
Claustra be per assister a questa festa sco aspectatur, eva in- 
nocentamein er stau complicau ün' urella nella battaglia dellas 
duas partidas hostilas. El stava sün la plazza della mistralia 
tranter quels da Serneus, ma se contenet neutral in totas cernas. 
Cur la baruffa comenzet, el se retiret per non prender part da 
medema; vezend peró che ün Tudesc haveva pigliau ün hum da 
Serneus et il maltractava na be cun ils pugns, dimperse er cun 
ils peis, el saglit in agüt a quel da Serneus e separet ils dus 
litigants. Il Tudesc s'iritet de quei e cüffet l'Aurell cun vehe- 
menza; ma quella gada el haveva fatg il quint senza l'ostier. 
Aurell pigliet siu aggressur e l'alzet ad ault sco dad alzar ün 
infant. Ün auter Tudesc vezet quei e vegnit cun rabbia vers 
Aurell per l'attaecar; ma Aurell cüffet er quel e tenet ussa ferm 
tots dus che els non se podettan mover. El als det amò üna 
strenschida che lur ossa quasi sfracchet; allura el ils laschet 
libers et als det üna stumplada nella rein, che els sagittettan üna 
longa distanza e crodettan cun il nas a terra. Els s’alzettan e 
s'allontanettan subit; els non havevan la curascha d'attaccar da 
novamein ün adversari tgi haveva üna tala forza. Aurell era stau 
present all intéra battaglia dels electurs; pertgei el non voleva 
bandunar Claustra avant quels da Serneus. Durant la baruffa el 
se haveva diversas gadas se stentau da separar ils combattants 
e da quels animar alla pasch. La sera el jet allura in compagnia 
cun ils auters da Serneus a casa sia. Negiin ils haveva molestai 
sün lur via, tots arrivettan sauns a casa; ma intgüns portavan 
nodas blauas in facia, il che comprovava che els se havevan par: 
ticipai activamein della baruffa. 


Emerita haveva aspectau cun impazienzia et anguscha il 
return de siu Aurell; ella temeva, che podessi esser success 
qualche disgrazia cun el et era diversas gadas ida cun la picna 
Victoria üna bella tenda vers Claustra per incontrar il mariu. 
Audind allura la ramur et il fracass che fagevan ils Tudescs tgi 
returnavan da Claustra da vart da Mezzaselva, ella fugit a casa 
cun sgrischur. Cur Aurell tandem arrivet saun e fresc a casa, 
la paupra donna era contenta. Aurell la raquintet, co era passada 
la mistralia a Claustra, et Emerita, audind da quellas barbarias, 
roget Aurell cun larmas nels ógls, schend: ,Neve, cur Aurell, 

tü mai non frequentas plü üna tala festa in questa vallada! Nus 
non havein in Sursés tots humens tgi sun aungels, ma ils humens 
della Pratenza mi paran totüna aunc plü selvadis, postut quels 
Tudescs tgi han manieras ün pau da rusticas.“ Aurell la respun- 
det, che el sez non hagi negün plascher da se participar ün’ autra 
gada da talas radunanzas e dad esser testimoni da talas scenas 
e supra de quei esser in pericul, da sez esser complicau in litas 
similas. 

L’alteraziun che regeva ussa in Pratenza in consequenza della 
mistralia, era fitg granda e laschava temer novas disgrazias, sche 
humens dellas diversas partidas se dovessen incontrar qua u là 
per ina via. Il prefect austriac prevedet quella caussa et era 
resolt da metter terms a quellas agitaziuns. Il prim di zieva la 
mistralia, el faget citar tot ils cauvitgs dellas diversas vischnaun- 
cas in sia residenza, nel casté da Puz, e quei sut sminaçia da 
greva peina, sche els non dovessien comparer exactamein all' ura 
fixada. Ils humens comparettan, et il prefect als communichet, 
els doveien far public in lur vischnauncas, che quels tgi pro- 
vocheschien u se pariticipeschien da qualunque baruffa pervia 
della mistralia cun humens della contrapartida, hagien d'aspectar 
il plü rigurus castitg; el ils laschi subit metter in fermanza et ils 
teneregi in stretg arrest in sia tur, fin che els seregien guarii da 
lur spirt de rebelliun. Questa sminacia non manchet a far im- 
pressiun siin il póvel; pertgei il prefect austriac haveva amó 
granda possanza in Pratenza e possedeva er ils mezs d'exsequir 
sias sminacias. Che la tur nel casté da Puz non sei üna fitg 
agreabla habitaziun, quei havevan gia diversas testas quadras tgi 
non se volevan suttametter al urden et allas leschas, experimentau. 
In questa maniera il reussit al prefect tgi in quest rapport füt 
susteniu dal intér magistrat, da restabilir exteriurmein il ruaus 
et impedir acts da violenza. Il dava bein amó qua e là qualche 
discrepanza tranter ils humens, ma plütost tranter quels della me- 
dema nazionalitad. Cun ils Romanschs havevan er intgtins Tudescs 
votau, e cun ils Tudescs qualche Romanschs; quels füttan con- 
siderai per traditurs de lur nazionalitad e persequitai, cur els se 
laschavan vér pro lur adversaris politics. 


Aurell Codain faget il ferm propóst da mai plü se parti- 
cipar d'üna mistralia in Pratenza e restet er fidel a quel. Quellas 
baruffas in occasiun della mistralia se repetettan amó blers anns; 
Pann 1489 l’archiduca Sigmund faget publicar üna ordinaziun 

davart l'elecziun del mistral a Claustra, tenor la quala ils proxims 
. anns l'elecziun d'ün mistral romansch haveva d'alternar cun quella 
d'ün tudesc. Plü tard ils Tudescs acquistettan la pluralitad et il 
mistral romansch da Claustra füt mess in fossa per adüna, cum- 
bein che la lingua romanscha se ha amó in diversas vischnauncas 
della Pratenza mantenida fin nel 17 avel secul. Serneus e Sevenes 
sun stadas las ultimas vischnauncas che han imblidada lur lingua 
romanscha. 


V. 


L'estad del ann 1521 era bellissima et abundusa; üna con- 
tinua bell’ aura regeva in nossas bellas muntagnas rháticas, su- 
vent interrutta da fructifers aurizzis che bagnavan la terra e 
fagevan prosperar la vegetaziun in maniéra pauc vissa. La rac- 
colta del fein era stada richissima, et er ils èrs fagevan üna stu- 
penda comparsa. Nella seconda metad del Avust cuvriva gia in 
bel resdis la prada, et ils contadins eran in blers locs in imbrugl, 
co metter sut tetg quella quantitad de pavel, havend els quasi 
implenii lur clavaus be cun il fein. Er nellas alps ils muvels 
stavan fitg bein, havend pasc plü che avunda; perquei regeva er 
üna generala contentezza tranter il póvel, vezend quel remuneradas 
sias lavurs e stentas. Ils animals de cacia, las selvaschinas, eran 
quest ann fitg numerus e percurrevan las muntagnas in bellas 
scossas, et ils caciadurs s’allegravan e speravan da far quest ann 
ina buna cacia. Er ils flums eran da quel temps bler plii pescus. 
che da present; ils pescadurs non possedevan da lez temps aschi 
blers et aschi adattai utensils de pescaria sco ils pescadurs de 
nos temps e non savevan dunque far talas devastaziuns tranter 
ils habitants dell’ aua. 

La sera d'ün bel di d' Avust se recattava tina viagiatura in 
via da Serneus a Claustra; ella portava ün canasteret al braç e 
passava cun lev et elastic pass per la senda da vart sinistra della 
ramuranta Lanquart. La viandanta era üna fitg plascheivla figura ; 
ella era da granda statura e proscherusa. Sia facia era bellissima, 
ses ógls grands d'üna magica colur blaua; siu tgau era invelau 
dad üna stupenda cavelléra brüna, bein regulada et ornada tenor 
la moda del temps. Sia vestimenta era simpla, ma propera e fatga 
da pann, sco portavan ils contadins della vallada. Sia schuba 
(sehocca) da cadisch brün coçen era ün pau curta e gnanc arrivava 

fin alla nuschella del pe. Alla part superiura del corp ella por- 
tava ina forma de corset da colur nera, fermau davant al sein 
cun cordas cocnas. Sia bracia era cuverta fin al cumbel dalla 
bellas mangias alvas della camischa. La viagiatura era amò fitg 
giuvna, cumbein che ella fageva la comparsa d'üna persuna svil- 
lupada. Sia vista mussava l’aspect da tristezia e la det ina cera 
melancholica che la fageva amò plü interessanta. 


La viagiatura era a peina ün quart d'ura distanta da Claustra, 
inua ella voleva ir, cur la incontrettan dus cavaliers tgi cavalcavan 
a val vers Serneus. Observand la giuvna ils cavalcants, ella 
passet sün tin cespet sper la senda per ils laschar passar. Arri- 
vai pro la matta, il prim dels cavaliers fermet siu cavagl e schet 
a siu compagn: ,Mi disch, tgi eis quella bella flur sper la via, 
quella fina rosetta sco jeu mai non hai vissa üna simila in questa 
vallada?^ I] second cavalier se stgüset che el non sei in cas da 
saver respunder a questa demanda, stante che el non conoschi 
questa plascheivla viola. Quest curt discurs ils cavaliers havevan 
fatg in lingua tudesca e la giuvna, non intelligend quels plaids, 
restet perplexa, vezend che ils cavaleants non volevan continuar 
lur cavalcada; ella se volvet vers las caglias per penetrar quellas 
et untgir als cavalcants; ma avant che ella podet exsequir siu 
plan, il prim cavalier la demandet inzatgei in lingua tudesca. 
La giuvna squasset la testa per far capir l'interrogatur, che ella 
non capischi tgei el vógli. Ma quest cavalier era negún auter 
che il prefect austriac tgi habitava nel casté a Puz. Siu accom- 
pagnatur tgi subit havet observau, che la giuvna non capiva tu- 
desc, la schet in ün romansch ün pau corrupt: ,Co has tú nom, 
bella matta, et inua vol tü ir?^ La giuvna se volvet vers il ca- 
valeant e respundet cun vusch sonora: „Jeu vom a Claustra.“ 
„E tiu nom?“ „Ün me nomna Victoria,“ era la curta resposta 
della viagiatura. „Quei eis giust il dretg nom per tei; tü fas il 
prim moment che ün te vezza, conquistas; ma inua es tü da casa?“ 
Miu bab dimorescha a Serneus.“ „E tgi eis tiu bab?“ „Miu bab 
. se nomna Aurell Codain.* | | 

Il cavalier relatet quest discurs al prefect in lingua tudesca, 
e quest ultim faget demandar siu accompagnatur alla giuvna, cun 
tgei che siu bab s'occupeschi. Victoria gli respundet frescamein, 
siu bab fetgi il contadin, sei peró er pescadur e caciadur. Il ca- 
valier giuven la schet, zieva haver discurs ün pér plaids cun il. 
prefect: ,Quest signur, il prefect nel casté a Puz, giavüscha, che 

tiu bab gli dovei er portar qualche buna selvaschina et inqual 
bun pesc, el pagi bein per da quellas delicatezzas.^  Havend dit 
quels plaids, ils cavalcants cavalchettan inavant e la Victoria con- 
tinuet sia via vers Claustra; ella haveva in siu canasteret ün bel 
scarun da circa quatter crennas et intgünas litgivas che ella do- 
veva portar nel convent. Sias facendas Victoria havet prest fini- 
das, et ella se festinet da returnar a casa e saver raquintar a 
siu bab siu inconter cun ils dus cavaliers. Il bab piegliet tema, 
audind da sia figlia, che il prefect giavüschi da comprar da ses 
pecs e sias selvaschinas. Il prefect mava sez suvent alla cacia 
e non haveva bisógn da comprar selvaschinas dad auters. Er 
pescs el haveva in ogni cas in abundanza; pertgei ses servients 
pescavan suvent e gli savevan furnir pescs avunda per sia tavla. 
Aurell laschet vegnir indament che quest signur podessi forsa 
voler ingivinar sia Victoria in siu casté per auters motivs. El 
conoscheva memia bein ils ucells dels castells; perquei el mai non 
haveva tramessa sia figlia in quels cun pescs e selvaschinas e la 
haveva adüna tenida, tant sco possibel era, a casa; be a Claustra 
nel convent el la trametteva beinduras cun selvaschinas e pescs. 
Haveva el da vender plü bler, sche mava el sezs pro la signuria 
dellas vischnauncas vicinas cun siu canaster. 


El haveva sez fatg tristas experienzas avant quindesch anns 
cun da quels signurs. Ün tal era üna gada vegniu in sia ca- 
manna sut il pretext da comprar ün cavrül e haveva in sia ab- 
senza fatg tals affrunts a sid muglier Emerita, che ella s'ammalet 
dalla tema e dalla vergogna e mai non podet plü recuperar sia 
completa sanadad. Zieva dus anns da sofferenza Emerita morit 
dal mal tisic, occasionau dalla tema et anguscha pro quest in- 
conter cun quel hum dissolut. La tristezia d'Aurell era stada 
grandissima; el era ussa solet cun sia picna Victoria tgi era pauc 
plii che quatter anns veglia. Tgi doveva pertgiirar et educar la 
fresca mattella, cur il bab era absent in sias lavurs? El non sa- 
veva, prender siu infant cun se alla cacia et a pescar; e cur el 
haveva dad ir cun siu guadagn nellas diversas vischnauncas del 
conturn, el non saveva laschar siu infant solet a casa. Il prim 
moment el se resolvet da vender sia casetta e siu funds a Serneus 
e returnar a Sur cun siu infant; ma el non cattet in quest mo- 
ment ün solid compradur et er negün affittatur. In quest imbrugl 
el se decidet da manar sia picna Victoria a Sur pro sia sóra Lidia 
igi amó viveva. El exsequit er quest plan e viaget cun siu infant 

a casa. A Sur iin recevet Aurell e sia mattella cun bracia averta, 
e la sóra e la familia Codain era prompta da pisserar per il pauper 
orfan. Aurell haveva saviu star be paucs dis a Sur e returnet 
allura puspei a Serneus per manar là üna vita solitaria sco ün 
eremit. Otg anns era el stau solet in sia casetta e manau üna 
trista vita. Allura el recevet novas da Sur che sia sóra stetti 
per morir, et el se rendet subit a Sur per remanar sia figlia in 
Pratenza, stante che el non haveva mai cattada üna occasiun da 
saver vender ses effects a Serneus. ; 


Cur el arrivet a Sur, sia sóra era gia morta e sepulida; sia 
figlia Victoria el cattet gia granda e ferma; la tatta la haveva 
er bein educada et instruida nellas lavurs de casa. La familia 
Saragn partit uss la facultad della mamma, et Aurell prendet pos- 
sess dalla part tocca a sia Victoria. La casa della vidua Lidia 
Saragn haveva toccada a Victoria. Aurell remettet tot sias caus- 
sas a Sur a siu frar e returnet a Serneus cun sia Victoria tgi 
era ussa habla da pisserar per las plü necessarias lavurs del- 
l'óconomia. Ussa Aurell Codain manava üna vita bler plü agreabla 
che durant ils anns, cur el habitava qua sco ün hum abbandunau 
da tot il mund. Sia figlia era siu plascher, siu mund ; ma quella 
fageva er tot siu possibel per esser digna della immensa amur che 
il bab la demussava. Ma il bab se stoveva miravigliar, cun quala 
adestrezza sia figlia manava sia pigna óconomia; ella saveva 
cuschinar pulitamein, saveva filar, cuser e far caciols quasi sco 
üna femna creschida. Sia buna tatta la haveva nel ultim temps 
er instruida ün pau nel teisser, cumbein che questa lavur sur- 
passava quasi la forza d'üna figlia da be dodesch anns. Per che 
sia figlia se perfeczioneschi ün pau meglier in quest' ultima lavur, 
il bab la tramettet intgüns meins pro üna tessunza conoschenta 
tgi habitaba in lur vicinanza. Zieva ün ann Aurell compret ün 
talèr a sia Victoria, e quella era ussa habla da teisser tot quei 
che era necessari per lur óconomia. Filar e teisser eran ussa las 
principalas lavurs della giuvna, havend il bab durant ils ultims 
anns laschau far be paucas teilas, stante che el stoveva far tot, 
il filar e teisser, cun cust. Tras constanta diligenza que era 
reussiu alla giuvna Victoria da far üna bella provisiun da linzól 
e da teilas da launa.: Er il picen funds che era inturn la casa, 
lavurava Victoria quasi tot soletta, cun excepziun dellas lavurs 
plü grevas, et aschia il bab haveva buna peda da s'occupar cun 
la cacia e pescaria e da cercar auter guadagn. In questa maniera 

Aurell Codain fageva progress in sias finanzas; el non daventet 
ün richun, ma faget totüna ogni ann ún picen avanzament in sia 
óconomia. 

Victoria se svillupet ann per ann miravigliusamein, e cun 
sedesch anns ella era üna matta creschida e fageva üna comparsa 
sco iina da ventg anns. Ella era in ogni cas la flur dellas mattas 
da Serneus, e plü che ün mat da Serneus haveva siu ógl sün la 
bella giuvna; ma Victoria viveva da totafatg retratga e non 
frequentava compagnias, non stovend. Era il'bab a casa, ella gli 
fageva compagnia, era el absent, non bandunava ella mai la 
casa, anzi ella era semper occupada cun üna lavur, e la lavur 
mai non eis üna nauscha compagnia. Da domengias e firaus zieva 
gentar ella accompagnava il bab siin sias excursiuns che el fageva 
per spiunar qualche lòc adequat per sia cacia nellas muntagnas; 
ma il plii bugen ella accompagnava il bab, cur el mava a pescar; 
ella sezza haveva plascher da pescar. Essend lur casetta na da 
lontan della Lanquart, ella era adüsada alla ramur del flum e ha- 
veva er siu plascher da mirar nel viv góc dellas undas. Era ella 
occupada be cun lavurs manualas, ella seseva suvent sün üna 
platta alla riva del flum e laschava svolar siu fridéal, fratant che 
ella cun plascher considerava la rapida cursa dell' aua. Tgi la 
observava, la havess podiu tener per üna nympha. Ma cur Vic- 
toria vezeva s’avicinar qualche ester al léc, inua ella se recattava, 
ella subit se retirava in sia casetta. Quei ella fageva per untgir - 
alla importunitad de giuvens tgi la diversas gadas havevan mo- 
lestada, cur ella era iina matta da a peina quindesch anns. 


Paucs dis zieva l’inconter de Victoria cun il prefect e siu 
accompagnatur, il prefect tramettet ün servient pro l’ Aurell Codain 
cun la supplica, da voler gli furnir per la domengia proxima ün 
pér crennas pescs della megliera qualitad per iin convivi nel casté 
da Puz. Non essend giust quest moment a casa il bab, Victoria 
respundet al servient, che il seregi probabel impossibel a siu bab 
da saver furnir ils pescs desiderai; el hagi gia impromess intgünas 
. erennas als conventuals da Claustra, e stante che il bab sei amó 
occupau cun autras lavurs d'óconomia e non hagi suvent peda dad 
ir a pescar, sche fetgi il signur prefect meglier d'impostar quels 
pescs pro tin auter pescadur; il sei incert sche siu bab sappi 
furnir er be tina crenna de quels. Il servient s'absentet, ma 
lauter di gia comparet il cavalcant tgi cell di haveva accom- 
pagnau il prefect, in casa d’ Aurell Codain in nom del prefect per 

supplicar quel, da voler servir questa gada al prefect cun quels 
pescs impostai. Essend il bab quel di giust a casa, Victoria ban- 
dunet là stüva e jet giu in ort per aunc far üna lavuretta. Ha- 
vend il mess del prefect externau il giavüsch de quest ultim, 
Codain respundet, che el non possi imprometter da servir al signur 
prefect; sche el pegli blers pescs, sche vógli el portar tants nel 
casté sco gli vanzien, zieva haver serviu al Convent da Claustra, 
al qual el gia avant ün' emda hagi impromess da quel proveder 
cun pescs er sin próxima domengia. Imprometter et allura ultima- 
mein non saver star da plaid, quei el non possi far. Sche il 
signur prefect vógli esser segür dad esser provist cun questa 
mercanzia, el gli consigli da quella impostar ad uras pro ün auter 
pescadur. Tot supplicar da part del mess del prefect era invan; 
Aurell sinceret che el non possi far autras impromischuns. Il 
mess s'absentet. 


Bandunand la casa, el observet la bella Victoria nel ort, 
occupada cun regular ün' eretta cun flurs; el se fermet avant 
l'ort e consideret cun plascher la stupenda giuvna. ,O mia bella 
matta,^ schet el, stand alla seiv del ort, ,non mi voleis vus fa- 
vurir ün. matg de vossas bellas flurs? Jeu vus roga, mi dei ün 
pér de quellas magnificas flurs che mi paressen amó plü bellas e 
plü caras, sche jeu las recevess da vos maun!^ Victoria s'alzet e 
. consideret s'inrossind il giuven tgi pareva da travunder la cun 
sia ógliada; senza far. plaid ella raccogliet intgüna bellas flurs, 
las liget in ün matget e las porschet al supplicant tgi faget ün 
grand inclin avant la matta, exprimend siu ingraziament alla 
giuvna. El voleva continuar cun sia adulaziun vers la giuvna; 
ma in quest moment il bab sortit da casa e s'avicinet al ort, et 
il mess del prefect preferit da s'absentar; el non voleva leventar 
nel bab della giuvna disfidanza. Observand peró il bab il matg 
de flurs che il giuven teneva amó in maun, el admonit Victoria 
da non esser ün' autra gada aschi liberala cun sias flurs; postut 
a simils signurs ella mai non dovei plü regalar üna flur. Victoria 
se stgüset, schend che ella non hagi ascau snegar quellas flurs 
a quest hum Lei la hagi supplicau per medemas. - 


Ma il bab la schet: ,Ma nel futur tü non faras plü quei, 
sche tii vol obedir al bun consegl de tiu bab tgi ha fatg tristas 
experienzas cun da quella sort de signurs.^ Victoria sbasset ils 
ügls, sentind che il bab haveva raschun. 

Aurell Codain se facendet ils proxims dis specialmein cun la 
pescaria e, non obstant che il temps era disfavureivel a quella, 
el faget üna richa preda. Cur arrivet la samda, el tramettet sia 
figlia Victoria a Claustra cun ils pescs impostai, et el sez se 
rendet nel casté da Puz amò cun treis crennas dellas plü bellas 
litgivas che la Lanquart furniva. Sia accoglienza nel casté da 
Puz non era ina tant agreabla; il cuschinunz, al qual el remettet 
ils pescs, voleva comenzar a mercadar quels e non voleva pagar 
la taxa usitada. Aurell sminacet, che el vomi a casa cun sia 
mercanzia, sche tin non la vógli pagar sco d'ordinari. Durant 
che Aurell era in cuschina pro il‘ cuschinunz, il prefect passet per 
il corridor, et Aurell prendet la libertad da quel plidentar e se 
lamentar del cuschinunz tgi non gli vógli pagar per ils pescs 
impostai tant sco el recevi da pertot per quels. Il signur prefect 
il demandet, tgi el sei, e nomnand Aurell siu nom, el stet tot 
perplex, schend, el hagi cret, che el trametti sia figlia cun ils 
pescs, la quala el havessi conoschida. El dovei perdunar, che il 
cuschinunz non il hagi conoschiu. Allura el det l'ordra al cuschi- 
nunz da pagar ad Aurell Codain quei che el demandi per ils pescs. 
A quest ultim el schet: ,Sche vus haveis üna gada u l'autra 
abundanza de pescs, sche tramettei vus be vossa figlia cun quels 
in miu casté; pescs savein nus adüna adovrar, er cur nus non 
havein ün convivi.^ Il prefect jet in sia stanza e Codain ban- 
dunet il casté cun la resoluziun da mai plü zappar in quel et 
amó da bler meins tramettter sia giuvna figlia in üna tala tauna. 


Fratant che il bab se haveva rendiu a Puz, sia figlia era 
ida a Claustra cun ils pescs per il convent. Havend fatgas sias 
facendas, ella sortit dal convent per se render a casa. Se volvend 
in strada vers la senda che manava da Claustra a Serneus, ella 
incontret iin giuven il qual se fermet e la salüdet. Victoria co- 
noschet subit il giuven tgi era negün auter che il cavalier, tgi 
haveva accompagnau il prefect quella gada, cur ella haveva in- 
tupau quels dus cavaliers. Ma oz il giuven portava tot autra 
vestimenta; el era bein vestiu, ma be alla moda dels contadins 
della contrada. El era il figl del benestant contadin Gian Ramèr 
da Claustra, oriund dalla Engiadina bassa; quel haveva maridau 
üna giuvna tudesca a Claustra et allura acquistau il dretg de 
vischin in questa comunitad. Sia familia non era numerusa; el 
haveva be dus figls et üna figlia. Cumbein che il bab era ün 
Romansch, ils infants füttan educai nella lingua tudesca, stante 

che la mamma non saveva romansch. Un pau romansch ils in- 
fants havevan impres in strada dad auters infants romanschs; ma 
els discurrevan be. ün dialect rutt e non havevan, essend plü 
grands, negün plascher da favellar la lingua de lur bab. Al prin- 
cipi de siu domicili a Claustra Gian Ramér era stau ün adherent. 
della partida romanscha; ma essend tot la parentela de sia muglier 
tudesca, el daventet indifferent vers ils Romanschs, e plü tard el 
votava allura cun ils Tudescs, vezend che ses infants eran de- 
nazionalisai e non mussavan negün interess per il romansch. Il 
giuven, del qual havein fatg menziun, stava nell' etad da 24 anns, 
et essend Dn pau ambizius, el s’occupava gia cun caussas d'elec- 
 ziuns et era ün grand e vehement inimitg dels Romanschs. Ro- 
man, aschia se nomnava il giuven Ramér, haveva godida iin pau 
scola nel convent da Claustra e se haveva bein svillupau in tots 
rapports; el era tin giuven da bellissima comparsa .e capiva er 
fitg bein da se conversar cun auters, cur el haveva la buna luna; 
ma dasperas el era d'ün temperament sanguinic e saveva suvent 
daventar fitg vehement. Haveva el üna gada fatga sia opiniun 
sur üna caussa, sche era el testard e non se laschava instruir, 
gnanc da humens tgi havevan plü granda experienza che el sez. 
Haveva el üna gada concept ün plan, üna idea, el non desisteva 
aschi facilmein de quella. Il prefect austriac tgi era suvent a 
Claustra, haveva vis ün di quest giuven là; el s'informet della 
familia de quel, et audind che Roman Ramér hagi frequentada 
intgüns anns la scola del convent, el cerchet da prender il giuven 
Ramér in siu servec. ll bab, Gian Ramér, acconsentit da laschar 
intrar siu figl Roman in serveg pro il prefect a Puz. Avant dus 
anns era Roman vegniu nel casté da Puz e stoveva quasi adima 
accompagnar il prefect, cur quel fageva excursiuns u visitas nellas 
diversas vischnauncas della Pratenza; schi, el il haveva diversas 
gadadas accompagnau a Coira et iina gada fin a Briganza. Essend 
però il prefect iin hum superbi e despot tgi conoscheva zun negiin 
riguard vers ses servients, Roman Ramèr fiit stuffi (unfis) da star 
sut quella rigurusa disciplina, et el aspectet be ina buna occa- 
siun da prender sia dimissiun. Finind il second ann de siu ser- 
vec avant paucs dis, el comparet avant il prefect e gli declaret, 
che el non sei intenzionau da servir gli plú ditg, el vógli ir a 
casa sia. 1l prefect faget tot siu possibel per retener il giuven 
in siu casté, ma invan, Roman bandunet l'ultim di de siu servec 
Puz e returnet a Claustra pro ses geniturs. Quels s'instupittan 

da vér aschi inaspectadamein lur figl in lur mez, ma non s'oppo- 
nettan a sia voluntad da restar a casa. Il ver motiv, per il qual 
Roman haveva bandunau siu servec, el paleset a negiin, el il 
tenet zupau in siu cor; ma nus l'as-chein tradir: Victoria Codain 
era la principala culpa che il giuven Ramér haveva aschi inaspec- 
tadamein bandunau il casté da Puz. Da quel di innà, cur el e 
siu signur la havevan intupada tranter Serneus e Claustra, se 
desdet im siu cor ina ardenta inclinaziun per questa superba 
matta la quala el fin ussa mai haveva vissa. Ils discurs che 
faget il prefect cun el zieva quest inconter cun la bella giuvna, - 
il laschet supponer, che il prefect hagi nauschas intenziuns vers 
la matta, et el pigliet subit la resoluziun da proteger la giuvna 
dad eventualas persecuziuns da part del prefect e da sez acquistar 
questa bella flur, sche ella appertegni ad üna familia decenta. 


El haveva quel di vis passar Victoria tras Claustra et intrar 
nel convent e se postet allura in strada per incontrar la giuvna, 
cur ella sorti dal convent. El era resolt d’accompagnar la matta 
a Serneus per cattar iin’ occasiun da discurrer cun ella. Havend 
salüdada la giuvna, el la schet, che el viageschi er a Serneus, 
e sche ella gli permetti, el la vógli accompagnar. Victoria s'in- 
rossit e non savet, tgei che ella dovei respunder al giuven; ma 
zieva üna curta reflecziun, se regordand del advertiment de siu 
bab, ella respundet, che ella non hagi da bisógn d'ün accom- 
pagnatur, ella conoschi sezza fitg bein la senda e non hagi motivs 
da temer inzatgei sün sia via. Ma il giuven Ramér non se laschet 
strementar dals plaids della giuvna, et essend quella iin picen toc 
sut il vitg, el la sequitet e l'azievet prest. ,Vus non stoveis 
prender in mala part, mia bella matta, che jeu vus sun sequitau; 
jeu sto ir a Serneus in facendas, e questa via ün fa plü bugen 
in compagnia, postut cur ün ha occasiun da proteger üna bella 
matta tgi passa dalla medema via. Sche jeu non me sbaglia, jeu 
vus hai avant curts temps incontrada sün questa via ün di, cur 
vus mavas a Claustra e jeu accompagnava il prefect a Serneus. 
Vus essas bein la Victoria del pescadur Codain a Serneus? Il mi 
fa grand plascher da haver occasiun da discurrer cun vus. Tenor 
vos nom de familia vus non essas da Serneus; jeu mai non hai 
audiu quest nom a Serneus, cumbein che jeu sun fitg bein co- 
noschent a Serneus.“ 

Jeu non sun da Serneus,^ respundet Victoria timidamein, 
dimperse da Sur in Surmeir. Miu bab ha comprau ün picen funds 

et üna casetta a Serneus, e nus habitein ussa gia divers anns in 
quest vitg.^ „Vos bab s'occupescha er cun la cacia e cun la 
pescaria, mi haveis vus l’auter di dit; ma tgei fa vossa mamma?“ 
demandet il giuven. ,Mia mamma eis gia morta avant blers 
anns,^ respundet la giuvna. ,Allura stoveis vus manar l'ócono- 
mia de vos bab, sche vus non haveis soras plü grandas,^ con- 
tinuet il curios giuven.^ Jeu hai negüns fradegliuns,^ replichet 
la giuvna. ,Pertgei non haveis vus portau pescs nel casté da 
° Puz, sco il signur prefect cell di haveva giavüschau?^ interroget 
il mat. Victoria gli respundet, che siu bab non la hagi voliu 
laschar ir nel casté, el la hagi tramessa a Claustra e sei allura 
sez iu a Puz. Il giuven Roman Ramér faget aunc diversas de- 
mandas alla giuvna, e quella las respundet cun tota ingenuitad, 
vezend che il giuven se deportava decentamein. Il bel giuven 
tgi haveva iina bella maniera da se conversar, faget qualche im- 
presiun sin l’innocenta giuvna. Siu viadi da Claustra a Serneus 
non la haveva mai pariu pli curt che oz in compagnia de quest 
giuven tgi ella non conoscheva. Ella il havess bugen demandau, 
co el hagi nom, ma ella era amò memia timida da far quei e sup- 
primet la demanda che ella diversas gadas haveva gia siin la 
lingua. Arrivand ils dus viagiaturs nella vicinanza da Serneus, 
il giuven det comgiau alla giuvna et ascendet üna nova senda 
che il conduiva plü prest a Serneus. 


Cur Victoria arrivet a casa, ella era fitg pensusa et abstracta; 
per sia fortuna il bab non era amó arrivau a casa, aschiglioc el 
cert havess accort l'abstracziun de sia figlia e la havess exami- 
nada. Cur il bab arrivet pür tard, Victoria se haveva ün pau 
calmada, ma sentiva in siu cor üna pressiun; pertgei ella stava 
oz per la prima gada in sia vita in precint da celar inzatgei da 
siu car bab. Ella gli relatet, tgei facendas ella hagi fatg nel 
convent a Claustra cun la mercanzia de pescs, ma da siu inconter 
cun il giuven Ramér ella non faget menziun, calmand siu scrupel 
cun la vercla, che ella non conoschi siu accompagnatur e non sappi, 
co el hagi nom. Il bab era strac e se mettet prest a ruaus, e 
Victoria se mettet er in letg, ma na per dormir, d’imperse per 
sómgiar da siu viadi da Claustra a Serneus. Er ils proxims dis 
la giuvna haveva da totas sorts phantasias e girava inturn sco 
üna sómgiatrizza; ella sezza non saveva veramein, a tgei ella 
hagi d'attribuir üna tala distraeziun che beinduras la laschava 
far tot il contrari da quei, che ella era intenzionada da far. Ella 

non saveva, che quellas agitaziuns eran las burascas et ils com- 
batts che precedan all’ aurora della naschenta amur. Uss il bab 
comenzet ad accorscher, che mancava inzatgei a sia figlia; el 
credeva che ella sei indisposta e la consigliet da se spargnar nella 
lavur per che ella non daventi infirma del tot. Che sia innocenta 
Victoria tenessi celau dad el iina caussa che podessi aggrevar sia 
conscienzia, da quei el gnanc pensava. 


La domengia proxima, cur füt celebrada a Serneus üna festa 
ecclesiastica, Victoria accompagnet siu bab in baselgia sco d'ordi- 
nari. Arrivand bab e figlia sün quadruvi avant baselgia, stava 
üna intéra roscha de mats avant la porta della baselgia, e 
tranter quels Victoria observet er il giuven tgi la haveva accom- 
pagnada da Claustra a Serneus. Sortind zieva il serveg divin 
dalla baselgia, Victoria se fermet ün moment sün quadruvi per 
aspectar siu bab. Ella observet er prest quel avant la porta, 
inua el discurreva cun ún contadin conoschent. Ella se volvet 
allura per far ün pér cass et incontret siu accompagnatur Ramér 
tgi fageva, sco sche el havess d'aspectar inzatgi. Il giuven la 
salüdet cun intgüns plaids, pronunciai tot adascusamein, ma evitet 
da laschar accorscher ils circumstants, che el conoschi la giuvna. 
Victoria se festinet dad ir inavant per zupentar dad auters sia 
agitaziun che havevan occasionada quels paucs plaids del giuven. 


Tandem ella se volvet per guardar, sche il bal vegni prest, ob- 
servet peró, che il giuven discurreva cun ün' autra giuvna tgi 
ella conoscheva. Siu bab vegnit allura prest, et ella jet cun quel 
a casa. Zieva gentar il bab se mettet a dormir, essend el fitg 
staunchel dallas stentusas lavurs che el haveva fatgas ils ultims 
dis; ma Victoria schet al bab, che ella vógli ir a vesperas e ban- 
dunet la casa, cur ils zens havevan sunau la seconda gada. Arri- 
vand alla baselgia, ella incuntret là casualmein la matta, cun la 
quala il giuven Ramér haveva hagiu discurs zieva la messa. 
Victoria la salüdet, essend ella fitg bein conoschenta cun questa 
giuvna, e la demandet, tgi quel giuven sei, cun il qual ella hagi 
favellau zieva la messa siin quadruvi. La giuvna la respundet, 
che quei sei siu parent, il Roman Ramér da Claustra. Victoria 
era ussa contenta della informaziun recerta, essend uss in cas da 
s'informar del giuven in tin auter Joe, Arrivada a casa sia, il 
bab era gia in pei e declaret, che el vógli amó far üna pas- 
segiada, sche ella il vógli accompagnar; Victoria peró declaret, 

che ella vógli oz plü bugen star a casa, et il bab partit allura 
solet per far ün gir nella muntagna. 


I] bab de Victoria non era partiu da ditg, cur il giuven 
Roman Ramér comparet in casa d'Aurell Codain sut pretext da 
‘voler ciangiar inzatgei cun quel; ma veramein el voleva visitar 
Vietoria indisturbadamein, havend el vis passar il bab de quella 
tras il vitg e prender la via vers la muntagna. El bandunet 
allura subit la casa de ses parents per far la tentativa, sche el 
arrivi pro la giuvna tgi occupava sia phantasia di e notg. Vezend 
Victoria intrar il giuven in sia stüva, ella s'inrossit e pigliet üna 
granda tema. Il giuven la salüdet gentilmein et externet siu 
giavüsch da discurrer cun il bab. Victoria gli schet, che il bab 
sei absent e probabilmein non returnaregi avant la sera, essend 
intenzionan da far ün gir nellas muntagnas. Il giuven faget, 
sco sche quei gli displaschess fitg, musset peró negüna prescha 
da bandunar la stüva, dimperse consideret intgünas armas de 
cacia che pendevan allas pareits della stiiva. Havend considerau 
in’ urella ün bel arc et intgiinas frizzas (paliets), el se volvet 
vers la giuvna e la demandet: ,Tgi furnischa a vos bab quellas 
bellas frizzas de cagia?^ Victoria gli respundet, che Parc e las 
frizzas hagi il bab sez fatgas; el mai non compri da quellas 
caussas. „Fa el er similas caussas ad auters per pagament?“ 
continuet Roman il discurs. ,Schi,^ respundet Victoria, ,pür avant 
paucs dis el ha fatg ün arc e diversas frizzas al castellan da 
Solaver.^ Il giuven laudet sur mesüra quellas bellas armas, e 
Victoria se sentit felicitada, audind laudar la lavur de siu bab, 
et ella se musset ussa meins timida vers il giuven. Quel observet 
quei e comenzet a dir, che el hagi audiu in divers locs, che 
l' Aurell Codain sei il meglier caciadur e pescadur dell” intéra 
vallada et amò da speras ün hum galant tgi non surtaxeschi sia 
mercanzia, cur el hagi da vender pescs e selvaschinas. Cun üna 
tala clav, cun il laud del bab, Ramér avrit il cor della figlia. El 
liaveva gia la prima gada, cur la giuvna il vezet, fatg impressiun 
siin ella, ma uss, discurrind el cun tal respect e tala reconoschenza 
dal bab, Victoria il prendet per ün bun amitg e l'invitet da 
s'accommodar alla meisa, et il giuven obedit subit a quest invit. 
El se profitet della buna occasiun da tender ses lacs alla inno- 
centa matta. Il discurs se movet dad üna caussa all’ autra, et il 
giuven non imblidet da qua e là intessir inquala lusinga vers 
la giuvna. Cur el tandem s'alzet per s'allontanar, el porschet il. 

maun alla giuvna e strenschet il maun de quella cun granda 
familiaritad; Victoria stava qua senza saver far resistenza; tot 
quei che il giuven scheva, penetrava in siu cor et il scaldava 
miravigliusamein. In tot siu far e discurrer il giuven era restau 
nels limits della pliù rigurusa decenza, da maniera che Victoria 
haveva negün dubi, Roman Ramér sei in tots rapports ün giuven 
galant. Bandunand la giuvna, el la supplichet da voler impostar 
in siu nom ün arc e treis frizzas dal bab e da dir a quel, che el 
giavüschi quellas caussas in termin da duas emdas, essend el in- 
tenzionau dad ir il proxim meins alla cacia de camucs. Victoria 
accompagnet il giuven fin allà porta della casa e restet allura lá, 
fin che il giuven era svaniu da vista; ella returnet allura in 
stüva per dedicar ün moment a dulces sentiments ch’ implenivan 
siu cor. 

La sera a bun' ura il bab arrivet a casa, e Victoria gli 
communichet, che ün cert Roman Ramér da Claustra sei stau qua 
e hagi impostau ün arc e treis frizzas, e che l'impostatur gia- 
vüschi da haver questas caussas in duas emdas. Il bab schet, 
che el vögli bugen far quei, el fetgi bugen quella lavur che non 
sei greva e porti a proporziun bun guadagn. Cumbein che Vic- 
toria se haveva dada tota stenta da restar tranquilla et indifferenta 
al relatar de questa impostaziun, il bab s’inaccorschet totiina, che 
sia figlia se recattava in üna certa alteraziun; el schet peró nagut, 
ma se resolvet da far attenziun sün sia figlia tgi gli parevava 
da se haver müdada. El jet gia il di sequent alla lavur e faget 
ün bellissim arc, et il di sequent el faget las treis frizzas cun pizs 
acuts, sco ün' aguila. Havend finida quella lavur, el schet a sia 
figlia: „Sche il caçiadur vala inzatgei, sche sa el cert toccar ils 
camuçs cun quellas armas.“ 


Las duas emdas non eran amò passadas, che Roman Ramèr 
arrivet üna sera a Serneus per quellas. Per cas il bab de Vic- 
toria non era quest moment a casa, e quella stovet sezza remetter 
quellas al impostatur. Quel las consideret cun tota attenziun e 
declaret, che ellas gli plaschien fitg bein. Demandand a Victoria, 
tgei che ellas custien, questa schet che ella non sappi quei; el 
sappi regular quella caussa ün’ autra gada, cur il bab sei a casa. 
Roman Ramèr se profitet puspei (darcheu) dell’ occasiun e se con- 
verset ditg e bein cun la giuvna tgi era fitg beada da vér siu 
bun amitg, per il qual ella teneva il fresc giuven da Claustra. 
Lur conversaziun daventet semper plü intima, e cur il giuven. 

tandem bandunet la casa d'Aurell Codain a Serneus, el era 
persvas da haver conquistau il cor della giuvna Victoria. 


Zieva paucs dis Roman Ramér comparet üna sera da nova- 
mein in casa d'Aurell Codain sut pretext da pagar las armas 
recertas. Codain faget iin prezi discret, et il giuven paget quel 
senza far questiun. El raquintet allura al Codain, che el sei in- 
tenzionau dad ir alla cacia de camugs, e Codain tgi conoscheva 
quella cacia da ‘fundament, gli communischet sias experienzas 
fatgas sin quella cacia. Ramèr gli ingraziet per ses buns con- 
segls, l'assegürand, che el vógli observar quels. Bandunand la 
casa, il giuven Ramér squasset il maun d' Aurell e strenschet quel 
della Victoria. Codain schet a sia figlia, cur il giuven era sortiu: 
„Quei mi para dad esser ün brav giuven, e sche jeu non me 
sbaglia, el eis da buna familia. Siu bab eis üna gada stau elet 
nel magistrat e gauda buna stima a Claustra. Ma quei non mi 
plascha, che el ten cun la partida dels Tudescs, cumbein che el 
sez eis ün Romansch. Sche jeu non me sbaglia, sun quels Ramérs 
da Claustra parents dels Josts qua a Serneus. Quest giuven Roman 
eis stau ün temps in serveç pro il prefect austriac a Puz e 
sto pür da curt haver bandunau quel; pertgei el ha fatg quei, 
vol negün saver. Nel casté a Puz el era teniu quasi sco ün 
signur e haveva suvent occasiun da far bels viadis a cavagl cun 
il prefect.* Victoria taschet e non laschet accorscher siu bun 
bab, che Roman haveva discurs cun ella de siu soggiorn nel 
casté da Puz. 


Ils proxims dis bab Codain jet alla caçia de camuçs e faget 
fitg buna preda. El havet in paucs dis clapau quatter bels ca- 
mucs. El era intenzionau dad ir aunc qualche dis alla caçia, ma 
inaspectadamein laura se müdet; ün vehement favugn comenzet 
a ramurar tras las muntagnas et il firmament füt cuvert dad üna 
nera nüvléra pesanta che ogni moment sminaciava da trametter 
plóvia. L'ultim di Codain s'occupet cun pescar e faget buna rac- 
colta. Il di sequent il comenzet a plover strementusamein, e tan- 
dem il comenzet er aunc a tunar fitg vehementamein. Codain tgi 
conoscheva fitg bein las insennas dell’ aura, prevedet üna plóvia 
continua che facilmein. podeva occasionar qua e lá nellas mun- 
tagnas qualche catastropha: bovas, ruviers, aquaziuns e similas 
calamitads. Et in verdad, Codain havet raschun; la Landquart 
comenzet a ramurar, sia aua daventet nera e pesanta e creschet 

e s'alzet rapidamein. Ils vischins da Serneus temevan, che las 
rabbiusas undas del flum savessen destruir lur punt. Els se 
radunettan alla punt, armai cun segiirs, zapins, zappas e zapuns 
per in cas de bisógn salvar lur punt nauscha. Er Aurell Codain 
jet cun ils auters alla riva del flum per guardar, tgei sei da far 
per salvar la punt. La furia dell aua era granda e las duas 
pütgas (püttas) stremblavan dalla peisa dellas rapidas undas. Co- 
dain tgi conoscheva forsa il meglier la Lanquart da tots quels da 
Serneus, consigliet d'aggravar la punt cun crappa per che ella 
plü facilmein possi resister als stumpels (stauschs) dellas undas, 
et ils contadins dettan raschun a Codain. Els comenzettan a por- 
tar crappa sün la punt; ma quella füt squassada da tala maniera 
dallas undas, che els temevan da passar sün la punt. Tandem els 
havettan totüna stumplau ün bel montun da crappa sün la punt, 
ma be dalla vart da Serneus e quella peisa pareva da noscher 
alla punt da vart da Mezzaselva. Negiin voleva riscar da passar 
la punt per l'aggravar er dall autra vart. Il flum comenzet uss 
er aunc a portar lenna, granda e pigna, e quei era per la punt 
il plü periculus. Perquei la granda part dels humens se postettan 
ün toc sur la punt alla riva del flum per trar (trer) cun arpiuns 
da flottar las plantas e travs alla riva, avant che ellas arrivien 
alla punt. Tandem arrivet in mez il flum üna granda planta ra- 
musa, et ils contadins provettan da trar la alla riva; ma lur 
forzas non eran sufficientas, els la stovettan laschar miiciar. La 
planta se volvet in mez il flum e fit manada da vart dretga de 
quel. Tot era in tema, che la squassada da quella planta seregi 
la perdiziun della punt. Codain cun intgiins auters humens tgi stavan 
cun el sper la punt, observettan vegnir la planta e capittan er su- 
bit, che quella savessi ruinar là punt. Codain schet: ,Sche nus non 
essan in cas da trar a riva questa planta, sche eis la punt persa. 
Tgi ha curascha, me sequiteschi!^ Schend quels plaid el pigliet 
siu zapin e passet la punt. El era a peina arrivau a mez la 
punt, che la planta tocchet la piitga da vart dretga. L'aua se 
scufflentet, la planta se solvet vers l'autra pütga; uss il det ün 
sgrischeivel sfracc, e la punt cupitget nellas furiusas undas. Tot 
quei daventet in ún curt moment et avant che Codain podet arri- 
var alla riva opposta; el cupitget cun la punt nellas undas e non 
füt vis plü. Ils humens stavan cun sgrischur alla riva dretga e 
non savevan intraprender inzatgei per salvar l'ardit Aurell Codain. 
Dus dis plü tard siu cadaver füt cattau sün üna grava tranter 

Crusch e Sieris (Schiers) e cun granda stenta manau a Serneus 
alla sepultura. 


Questa disgrazia faget granda sensaziun nell’ intéra vallada, 
e tot deplorava la figlia del Codain la quala se voleva quasi despe- 
rar della perdita de siu car bab. Ella non saveva, tgei ella do- 
vess comenzar in sia immensa miseria e dolur. Ella se sentiva 
aschi abbandunada, che ella giaviischava da saver morir. Las 
dolurs della paupera giuvna eran aschi profundas, che ella non 
era habla da pensar e pigliar tina resoluziun, tgei che ella végli 
far, sche ella végli restar qua a Serneus, ne sche ella dovei im- 
mediatamein returnar a Sur pro ses parents. Da bandunar Ser-. 
neus la fageva mal; ma er da habitar soletta in sia casetta non 
era consiglieivel. Passentadas las plü vehentas dolurs, la returnet 
er tandem la reflecziun. Ella sentit, che ella hagi da bisógn d'üna 
assistenza e jet dunque pro il vegl plevan da Serneus per prender 
da lez (quel) consegl. Ella gli raquintet tot sias relaziuns e fa- 
cendas d'óconomia. Il plevan, zieva haver reflectada la caussa, 
la consigliet da vender ses effects a Serneus e d'allura prender 
sia dimora a Sur, inua ella possedi dretgs da vischina; ma fin 
che ella sappi realisar quest plan, ella dovei cercar da star qua 
a Serneus in tina decenta familia. Sche ella affitteschi sia casetta 
e siu funds a qualche paupera familia, sche crodi tot in decadenza, 
ils edificis et il funds, e ses effects perdien bler dalla valur che 
els hagien da present. Ella fetgi dunque meglier da sezza cul- 
tivar siu picen funds che rendi allura cert tant, che ella hagi da 
viver cun ils products raccolts. Victoria ingraziet al plevan e se 
resolvet d’obedir al consegl de medem. Ella jet subit pro la 
tessunza tgi la haveva instruida nel teisser, per quella supplicar 
d’acceptar la in sia casetta, u da voler vegnir a habitar cun ella 
in sia casa. La tessunza se musset subit prompta da bandunar 
sia presenta habitaziun che non era sia propria, e da vegnir in 
casa da Victoria e habitar cun quella. Ellas se convegnittan su- 
bit davart las condiziuns, co ellas volevan unir lur óconomia, e 
dus dis plü tard la tessunza comparet cun siu urdein in casa 
Codain. Victoria la recevet cun curtasia et era fitg contenta da 
haver inzatgi sper se in sia casa paterna. Ella fageva bugen ún 
servec alla buna veglia, cur quella haveva bisógn d'agüt; aschia 
cur Victoria haveva giust buna peda, ella incannellava per la tes- 
sunza, da maniera che quella mai non stoveva perder temps cun 
quella lavur. | 

Essend la tessunza üna scorta femna, ella saveva dar blers 
buns consegls a Victoria. Ella haveva in sia giuventüna serviu 
ad ün barba vegl tgi era stau plevan a Conter, e quel la haveva 
instruida nel leger, et ella nels anns sequents se haveva perfec- 
zionada in quest art, havend plascher da quel. Victoria conoscheva 
nagut da quellas scienzias, e cur ella vezeva, co sia amitga saveva 
ingivinar plaids da signs dels quals ella haveva zun negüna idea, 
ella füt disposta dad er imprender quella caussa. La buna veglia 
s'offerit d'instruir la aschi bein sco ella sezza sappi, e quei ralle- 
gret Victoria. Da domengias e firaus stavan la magistra e sia 
diligenta .scolara grandas pezzas occupadas cnn leger. La caussa 
era bein ün pau difficila, ma Victoria haveva iina buna testa e 
capiva prest ina caussa. Cun perseveranta diligenza il reussit 
alla giuvna da superar las primas difficultads, e havend ella üna 
gada ün bun principi, ella s'exercitava fitg suvent nel leger: et 
acquistet cun il temps intgüna habilitad in quest art. o 


Victoria e sia tessunza havevan passentau ün quiet inviern 
insembel e se havevan fatgas amitgas; la tessunza era üna femna 
tgi non fageva granda canéra, ma era scorta in blers rapports. 
Vezend che Victoria l'amava et estimava, ella la det blers buns 
consegls per la vita practica e non laschava er mancar saluteivels 
advertiments alla giuvna, co ella se hagi da deportar visavi ad 
auters humans, per in tot rapports conservar la decenza. Cur 
arrivet tandem la primavéra, Victoria s’occupet suvent cun siu 
picen funds e cun siu ort. Il return della primavèra ha granda 
influenza sin il human; la speranza d'üna nova vita se sveglia 
in el, de cui existenza eis plü u meins dependenta dalla produc- 
ziun della natura. Er Victoria cattet uss nella libra natura plü 
granda distracziun. La perdita de siu bun bab l'attristava bein 
amò fitg, ma non l'impleniva plü cun aschi amars sentiments e 
plants. Questa quietezza ella haveva per part d'ingraziar a sia 
amitga, alla tessunza, tgi la haveva consolada cun plaids con- 
fortants della religiun christiana, ils quals Victoria tadlava aschi 
bugen. La giuvna haveva üna granda affecziun per questa simpla 
femna tgi sut pauca apparescenza zupava ün spirt da richa ex- 
perienza e da nobel character. Sco vischina da Serneus ella co- 
noscheva tot la schenta del lóc e dellas vischnauncas limitrofas. 
A Claustra ella era sco da casa, havend suvent da teisser per 
las familias richas da quella comunitad. Ün di arrivet ün donna 
da Claustra a Serneus cun la filischun per üna teila. Non cattand 

la tessunza in sia veglia habitaziun, ella füt conduida dad üna 
mattella in casa della Victoria. Ella discurreva be tudesc, e 
Victoria non capit quei che ella schet alla tessunza; quest’ ultima 
però intelligeva almeins tant del tudesc per se far capida in caus- 
sas de siu mastregn. Havend la donna tudesca remessa sia fili- 
schun alla tessunza e la communicau quei che ella giavüschava, 
ella s'absentet. Victoria haveva considerada questa. donna cun 
intgún interess, essend che la phisionomia de medema la pareva 
dad esser conoschenta. A peina che la donna era sortida da casa, 
ella non se podet retener da demandar la tessunza, tgi quella donna 
sei; ella recevet la resposta che questa femna sei la muglier del 
rich Gian Ramér da Claustra. La tessunza relatet allura a Vic- 
toria diversas caussas de questa familia, la quala ella laudava; 
be in üna caussa ella blasmava il vegl Ramér e ses figls, nempe 
che quels seien ils plü grands inimitgs dels Romanschs e fetgien 
tot lur possibel per opprimer quests ultims; postut il figl Roman 
tgi sei ün pér anns stau in servec pro il prefect austriac, sei ün 
vehement persecutur dels Romanschs. Questas informaziuns re- 
certas dalla tessunza, attristettan fitg Victoria, et ella se resolvet, 
da mai plü discurrer eun il giuven Ramér, cumbein che quel 
giascheva amó profund in siu cor. 


Ma questa resoluziun stet sün deblas cambas. Ün di, cur 
la tessunza era ida in üna casa a Serneus cun üna teila, arrivet 
inaspectadamein il giuven Roman Ramér in casa de Victoria sut 
pretext, che sia mamma gli hagi dau il comand, che el dovei dir 
inzatgei alla tessunza davart la teila, essend che el sei oz vegniu 
per autras facendas a Serneus. Zieva la disgrazia del bab della 
Victoria, el la haveva bein salüdada da lontan ün pér gadas, ma 
mai se haveva avicinau alla giuvna e discurs intzatgei cun ella. 
Observand che el hagi oz la megliera occasiun da s'avicinar alla 
giuvna, el impundet tot sia eloquenzia per restabilir sia favu- 
reivla posiziun che el credeva da haver acquistada l'autun passau nel 
cor della bella giuvna. Per sia honur nus stovein confessar che eran 
sias intenziuns realas; el amava la stupenda giuvna et era inten- 
zionau da maridar la cun consentiment de ses geniturs. El fit 
oz fitg carin e familiar; vezend però che la giuvna era ün pau 
freida e meins attenta de sia adulaziun, el se resolvet da far üna 
fin a tots dubis. Havend cun teners plaids explicau alla giuvna 
Sia intima inclinaziun et affecziun per ella, el la demandet per 
spusa, la sincerand, che el fussi extremamein infelice, sche ella 

non acceptassi siu maun e siu cor. Quels plaids non manchettan 
a far üna granda impressiun sün la giuvna, et ella non havet la 
curascha da dar üna resposta negativa al giuven, dimperse im- 
promettet da reflectar questa honorifica offerta; ma ella declaret, 
che oz ella non sei in cas da dar üna resposta definitiva. Per 
fortuna della giuvna la tessunza arrivet a dretg moment a casa 
e disturbet il discurs dels dus amants. Roman faget uss amò sez 
la commissiun de sia mamma alla tessunza e s'allontanet allura, 
ma na del tot content cun siu success pro la Victoria. 


La tessunza capit prest, che Victoria et il giuven Ramèr 
stoppien haver tenida üna singulara conferenza; pertgei tots dus 
eran stai fitg alterai, cur ella era intrada in stüva; ma ella schet 
nagut a Victoria, non volend offerir sias exhortaziuns e ses con- 
segls a tgi non ils haveva demandai. Victoria se turpeget avant 
la veglia; ella non haveva fatg nagut del mal; ma ella sentit, 
che ella haveva laschau mancar la confidanza vers sia materna 
amitga, çeland a quella las relaziuns nellas qualas ella stava cun 
il giuven Ramér. Ella se resolvet da communicar conscienziusa- 
mein alla veglia ses inconters cun il giuven menzionau et er da 
confessar ses sentiments che ella sentiva in siu cor per quel. 
Ella comenzet er subit a raquintar alla amitga tot quei, che era 
success, senza retenziun, sco sche la tessunza fuss sia propria 
mamma. Quella squasset la testa, schet però nagut; pür la sera 
ella consigliet a Victoria dad esser circumspectusa. Il Ramèr 
giuven, schet ella, sei d'ün character ün pau furius e testard; el 
sei er ambizius e s'occupeschi beinduras cun caussas che dovessien 
amó esser esteras a sia etad. El sei in special er ün inimitg et 
adversari dels Romanschs, sprezi postut er la lingua romanscha 
e vógli, che quella dovei esser bandida dalla Pratenza; perquei 
fetgi el er be beffas cun la lingua romanscha. Quels plaids della 
veglia amitga fagettan fitg mal alla Victoria. Ella prevedet che 
ella, s'unind cun quest giuven, fussi necessitada d'imprender tudesc 
e da far tascher sia favella romanscha. In cas che ella havessi da 
haver üna descendenza, aschia ella pensava, ella stovessi müdar 
la dulcia ninna de sia mamma, impressa aschi profund a siu cor. 
E plü che la giuvna pensava, e plü mal che il cor la fageva. 
Dad üna vart ella se vezeva congiunta ad ün hum tgi godeva 
credit e stima nella contrada, la saveva preservar d'ogni miseria 
e la saveva proteger in ogni occurenza; dall” autra vart però ella 
sentiva, che ella tranter la parentela de quest spus stassi isolada 

e fussi tractada sco estera, non conoschend. ella la lingua de siu 
spus e ses parents. Quels e simils pensiers occupettan ussa la 
giuvna di e notg et il duret plürs dis, fin che ella arrivet ad üna 
definitiva resoluziun. Sco Victoria haveva previs, il di del com- 
batt che doveva rumper siu cor, arrivet. 


La domengia proxima a bun' ura zieva mezdi Roman Ramér 
comparet a Serneus in casa -da Victoria. La veglia tessunza volet 
bandunar la stiiva per non disturbar il giuven; ma quel la roget 
da restar presenta a lur discurs; quei che el hagi oz da discurrer 
eun la giuvna Victoria Codain, as-chi er ella audir. Il giuven 
era in üna vezibla alteraziun e non se podet retener da subit 
palesar il scopo de sia hodierna visita. El demandet formalmein, 
in presenza della tessunza, la giuvna Victoria per sia spusa, la 
sincerand, che el fetgi quest pass per pura amur et estima per la 
giuvna. Victoria s'impallidit e tremblet dall' agitaziun; ma questa 
debolezza duret be ün curt moment, allura ella respundet al giuven 
. eun vusch franca: ,Tü me honoreschas fitg cun tia offerta, Roman, 
ma jeu non pos dar ti miu maun, er sche miu cor dovess rumper 
e sche continua tristezia consumass la flur de mia vita. Mi creia, 
Roman, questa resposta me conduischa ad üna solitaria via spinusa 
e dolorusa fin alla sera de mes dis; ma jeu non la sai e non la 
pos miidar.* | 

Audind questa resposta, Roman stet qua sco impedriu; el non 
saveva capir questa resistenza da part della giuvna, alla quala el 
saveva garantir üna següra existenza. Sia granda surpresa prest 
se müdet in üna certa sensibilitad, et el demandet alla giuvna: 
» E pertgei refusas tú miu maun, cara Victoria? Mi indica il mo- 
tiv che ti dictescha questa inaspectada resposta negativa!“ E 
schend quests plaids, el fixet la superba giuvna cun ün' ógliada 
nella quala era concentrada la plü ardenta amur. Subit Victoria 
s'alzet e, s'apusand cun siu maun sinister alla meisa, ella palpet 
cun il dretg ein cor battend e schet cun vusch tremblanta: ,Ro- 
man, jeu sun üna Romanscha, üna Romanscha tgi mai non ban- 
duna sia mamma!^ Roman pigliet tema, pertgei, considerand la 
stupenda giuvna tgi stava avant el bagnada da larmas, ma cun 
ógls flammants, el capit, che el non possi haver speranza da müdar 
il senn della matta, et intret üna immensa dolur in siu cor; el 
sentit quala granda disfortuna il hagi tocc, stovend perder üna 
giuvna da tal ferm character nel moment, cur el credeva da 
haver la acquistada. „Eis quei tiu ultim plaid, Victoria!“ el la 

demandet, müdand sia colur. ,Miu ultim, car Roman!“ respundet 
la giuvna, se tenend alla meisa per non cupitgar. Roman s’alzet, 
porschet siu maun alla giuvna e bandunet la stüva cun larmas 
nels ógls: siu senn brutal era rutt. | 


I] giuven haveva a peina bandunada la stanza, che Victoria 
crodet in tina profunda lethargia; quest terribel combatt de siu cor 
la haveva sfraccada da tala maniera, che ella era sco morta. La 
buna tessunza tgi era stada presenta a questa penibla scena, 
s'avicinet alla paupera giuvna per la confortar e la prestar agüt; 
ma il duret üna granda pezza, fin che Victoria revegnit ün pau 
e se regordet de quei che era success. Ad onta dels plaids con- 
fortants della veglia amitga ella crodet da novamein in üna relas- 
saziun che non la laschet dar oreglia allas amieivlas exhortaziuns 
de sia veglia amitga. „O cara amitga,“ ella schet tandem cun 
in profund suspir, ,mia primavéra eis passada zieva üna curta 
aurora! Mai plü il solegl poderà rescaldar las solitarias sendas de 
mia vita, e trista abbandunanza serà la sort de mes dis!“ La 
buna tessunza capit, che sei in quest moment invan ogni plaid 
consolant e non se stentet da voler confortar la giuvna. Victoria 
stava alla meisa, apusand siu tgau sün ils mauns, tras ils quals 
las larmas fluivan in fila. Zieva üna longa pezza ella s'alzet, 
aschügentet sias larmas e schet alla tessunza: „Vegni, buna 
amitga, nus volein ir nel ort per ün moment!^ La veglia era 
subit prompta d'accompagnar la; ellas intrettan nel ort e sesettan 
là sün ün simpel baunet che stava sper l'éra dellas flurs. Victoria 
era ussa tranquilla, ma pallida sco la mort e pauc disposta da 
discurrer. Havend contemplau ün' urella ün bel rosér che por- 
tava üna quantitad dellas plü bellas rosas, ella se volvet vers sia 
amitga veglia e schet: ,Vezeis, o buna amitga, quellas bellas 
figlias della primavèra? Oz ellas fan üna stupenda parada, ma 
gia damaun bleras s'impallidischan, perdan lur fóglia, s'impassi- 
schan e daventan la preda dellas burascas. Ma ellas returnan 
lann futur per puspei goder per ün moment ils vivificants radis 
del solegl et allura da novamein svanir. Ellas nus dan ün imatg 
de nossa propria vita cun la soletta differenza, che nossa seconda 
primavéra eis d'eterna durada e nus sa recompensar per las bu- 
rascas soffertas in nossa primavèra terrestera. Quei eis mia con- 
solaziun!^ Vezend la tessunza, che Victoria haveva cattada la 
dretga via per guarir l’afflicziun de sia olma, ella non det üna 
resposta alla giuvna, ma provet da comenzar ün auter discurs 

cun ella per la svolver da quels pensiers che l'occupavan aschi 
intéramein. Que la reussit; e returnand ellas zieva ün' ura circa 
in casa, Victoria pareva dad esser quieta e resignada. 

Ils proxims dis las duas amitgas in casa Codain eran fitg 
facendadas cun lurs affars d'óconomia; la tezzunza era tot il di 
davos siu talér e tesseva cun tota possibla diligenza; Victoria 
peró lavurava in siu ort e sün siu pigen funds e se musset fitg 
taciturna vers sia veglia amitga. Quest’ ultima non la voleva 
disturbar in ses pensiers e se contentet da be observar adascusa- 
mein tot quei che ella fageva. Ün di tandem Victoria schet alla 
veglia: ,Cara amitga, jeu vus sto communicar, tgei jeu sun in- 
tenzionada da far. Jeu sun resolta da bandunar Serneus e da 
returnar a Sur, inua jeu posseda mia propria casa et üna modesta 
facultad per poder viver senza vegnir a molesta ad auters. Jeu 
vógl ussa vender mes effects, casa e funds, a Serneus; ma non 
conoschend mezza da quels affars, jeu vógl incaricar miu barba a 
Sur cun la vendita. Vus, buna amitga, saveis habitar qua in mia 
casa gratuitamein per aschi ditg sco jeu sun possessura de me- 
dema; ma jeu vus supplichescha da in mia absenza voler pisserar, 
che las lavurs de miu funds vegnien fatgas indretg. Jeu hai gia 
remessas a Luregn Fiott tot las lavurs de miu picen funds conter 
üna correspondenta bonificaziun et er gia ordinau, igei el hagi da 
far cun la raccolta. Inzacura arriverà miu barba a Serneus per 
regular tot mias facendas. Jeu hai supplicau il Luregn Fiott, da 
zieva mia partenza da Serneus far public in vischnaunca, che jeu 
sei intenzionada da vender la casa et il funds, et essend quels 
dus effects in bun stadi, jeu spera che non mancaregi in com- 
pradur. In otg dis jeu partirà e vus remetterà las clavs de mia 
casa e tot las mobilias che jeu posseda.“ 


Alla buna tessunza saglittan las larmas, audind quels plaids 
da Victoria; ma ella non provet da voler far desister la giuvna 
da quest plan; ella era sezza persvasa, che Victoria sappi far 
nagut meglier, che da bandunar il löc il qual la fageva mintga 
moment indament l'object de siu cordöli. Il di della partenza 
arrivet. Victoria haveva impostau ün hum cun ün cavagl per 
far transportar intgünas dellas plü necessarias caussas che ella 
voleva prender cun se in Sursès, fin a Coira. Havend fatga la 
soma, il hum partit cun siu cavagl, et ün’ urella plü tard ban- 
dunet er Victoria, zieva haver dau ün dolorus comgiau a sia 
amitga, sia picna casa per mai plii returnar a Serneus. Al principi 


— 387 — 


del autun comparet allura il barba della Victoria a Serneus per 
vender ils effects della nezza. Ün contadin da Serneus s’annun- 
ciet per compradur, e demandand il Codain in prezi fitg discret 
per la pigna, ma bella possessiun, il contadin compret casa e 
funds cun tots animals che Victoria possedeva. La granda part 
della summa füt pagada in moneida comptanta, et il rest il com- 
pradur impromettet da remetter alla venditura in dus anns. 


* * 
ue 


Quaranta anns eran passai, sco blers auters avant, cun lur 
allegrezzas e plaschers, cun dis da tribulaziuns e miserias. Il 
temps era inquiet e critic, essend che il principi della reformaziun 
portet novs disturbis a nossa patria. Il póvel era divis in duas 
parts hostilas; ils üns acceptettan la reforma, auters la combat- 
tevan, e la lita non füt portada be nellas diversas valladas e 
vischnauncas, dimperse er nellas singulas familias. Il meins ex- 
postas a quels combatts eran la picnas vischnauncas isoladas in 
nossas muntagnas. A Sur in Sursés tin audiva pauc u nagut da 
quels eveniments che mettevan il mund in moviment. Ils simpels 
habitants vivevan sco avant seculs in lur simplicitad; er il vitg 
se haveva manteniu nel medem stadi che nus havein deserit al 
principi de quest raquint. Surprendenta peró era la circumstanzia, 
che la giuventüna da Sur pareva dad uss esser plü bein educada 
e meins sfrenada e rustica che avant ün mez secul, e quei ella 
haveva d'ingraziar specialmein ad üna persuna — alla Victoria 
Codain. Arrivada dalla Pratenza a casa sia, ella prendet possess 
dala casa artada da sia buna tatta Lidia Saragn. Ella non jet 
a habitar cun ses parents, dimperse ella preferit da star, soletta 
e da zupentar dad auters il profund cordóli che amó tormentava 
siu cor. Ella non era giust richa, possedeva d'intant il necessari 
per saver viver independentamein. Il funds che ella haveva, ella 
laschet lavurar siu barba Codain, et ella sezza s'occupava be cun 
cuser, filar e teisser et autras lavurs de femnas. Las longas 
seras ella legeva codeschs d'oraziuns e la doctrina christiana, e 
havend ella üna stupenda memoria, ella saveva recitar intérs 
capitels da quei che ella haveva let. Ils infants pigens de siu 
barba Codain la visitavan suvent, e Victoria daventet lur vera 
educatura. Beinduras vegnivan allura er auters infants cun quels 
del Codain in casa da Victoria, e tractand ella tots cun üna tenera 
amieivlezza, se raspettan amó plürs auters infants in sia stüva, 

et ella füt prest üna mamma da tots infants da Sur. Siu operar 
era ün fitg beneficent; ella instruiva tot quella giuventüna nella 
doctrina christiana cun üna grandissima pazienzia. Non savend 
ils infants leger, ella als stoveva recitar bleras gadas quei che 
ella voleva instruir, fin che tots savevan a memoria la caussa. 
Ma ella non instruiva quellas verdads be cun las far imprender 
a memoria, dimperse ella las explicava er e las imprimeva nels 
cors dels infants. Sia influenza pro la giuventiina creschet dad 
ann per ann, et ella füt nomnada da tot l’anda Victoria.“ 


Durant l'estad Victoria ascendeva suvent la collina da Cicr 
sur la baselgia per goder l'aria fresca et il liber aspect sur la 
contrada. Appartenend questa collina a siu prau, ella faget fa- 
bricar siu barba üna picna camanna sün la cima della collina. 
In questa camanna ella era quasi semper circumdada dad infants 
del vitg tgi comparevan lá, aschi prest sco els vezevan ascender 
Victoria la senda che conduiva alla camanna. Er qua ella con- 
tinuava cun sia instrucziun della giuventúna; ma cur ella era üna 
gada u l'autra soletta, ella pensava del temps passau, e bein su- 
vent la batteva amó il cor, cur ella laschava repassar il temps de 
sia giuventüna avant siu ógl intern. In da quels moments de 
tristas regordanzas ella suspirava, ma senza amarezza. 

Ün di durant la raccolta del fein comparet ün vegl hum 
ester a Sur e demandet ün contadin tgi era giust arrivau nel 
vitg cun üna carga de fein, inua habiteschi üna certa Victoria 
Codain. Il contadin gli musset la casa de Victoria, schet però, 
che quella non sei a casa; el la hagi vissa in sia camannetta sin 
la collina da Cicr. E schend quei, el musset cun siu maun al 
ester la camanna et er la senda, per la quala ün arrivava alla cima 
della collina. L'ester ingraziet al contadin e se mettet in movi- 
vent per ascender la collina. El mava be lentamein inavant, sco 
sche el portass cun se iina greva peisa. Tandem el arrivet alla 
camanna et observet in quella üna femna attempada tgi era giust 
occupada cun iina lavur da stgeina (s-chaina) e non haveva ob- 
servau arrivar l’ester avant sia camanna. Quel s'avicinet tandem 
al üsch avert e se fermet avant quel, considerand la femna veglia 
cun ógls larmants. Victoria pigliet tema, vezend tin hum ester 
avant sia camanna, et il consideret attentamein.  L'ester passet 
siin la sava della porta e schet: , Victoria, mia Victoria!“ Victoria 
s'alzet, trembland dalla agitaziun e respundet cun debla vusch: 
„Roman!“ E schend quest plaid, ella porschet il maun al vegliurd 

e l'invitet da s'accommodar sper ella, e quel obedit al met, Circa 
ün' ura duret questa visita del Roman Ramér nella camannetta 
da Cicr; ma in tgei consistet la conversaziun dellas duas persunas, 
non füt conoschent a negün. Victoria manet siu hosp in sia casa ' 
per porscher gli avant sia partenza da Sur ún refresc, et allura 
Roman s'absentet senza esser accompagnau da Victoria. Roman 
Ramér era er el restau nubil; sia amur per la Victoria Codain 
era stada aschi profunda e constanta, che el in sia intéra vita 
non s'avicinet plü ad üna giuvna, cumbein che el suvent havess 
hagida occasiun da far bunas partidas, sco la schenta sola da dir. 
Tot teneva il Roman Ramér per ün hum fortunau; ma in siu 
intern che el zupava dad auters, ruiva ün profund cordóli, e pür 
nella etad da prest settanta anns il viv desideri d'amó vér üna 
gada in vita sia Victoria, il haveva stimulau da far quest stentus 
viadi a Sur. i 

L'autun, cur la fóglia se colurit, Victoria Codain s'ammalet 
seriusamein. Ella haveva pigliada la cholera da Sur, nempe la 
pungia, e morit, bein preparada alla mort e resignada nella volun- 
tad divina, il settavel di da sia vehementa malattia. L'intér vitg 
da Sur füt mess in profunda tristezza de questa granda perdita; 
pertgei quasi duas generaziuns dels Surascs havevan d’ingraziar 
alla decessa lur educaziun. La fossa della brava matta veglia 
füt ogni ann ornada cun bellas flurs, et ün picen rosér che füt 
implantau sün quella, füt conservan serupulusamein dalla populaziun 
in regordanza della generala benefactura. — 

Poesias. 


La Ferrovia del Scaletta. 

Stredas d'fier in abbondanza 
Avains nus in nos Chantun, 
Ma pürmemma, in sostanza 
Auncha pochas in funcziun, . 
Quasi tuottas sun be stedas 
Sco ch’iin disch concessionedas ; 
Col Vapur viaggiains svelt 

Be da Coir’ a Mayenfeld! 


Progettedas fiittan priima 
Splügen, con il grand tunnel; 
Sant Murezzan — Pontresina 
L'usché dit grand Caroussel 
Della Banca d' Winterthur. — 
— Coira — Thusis — Filisur; 
Poi vain quella chi da Lec 

As unir gess con Landeg ! 


Motiver stuvains eir quia 

La pü bella, in varded, 

Da Badrutt gran ferrovia !) 
Pels tourists in temp da sted. 
Alp Languard e Pontresina ; 
Sant Murezzan e 1 Alpina. ?) 
Tuottas sun, sco ch'ün soul dir, 
Stredas d'fier del avegnir! 


1) La ferrovia ellettrica. 
2) Ferrovias funiculeras. 

Ma bain bod, sch’ inguott’ arriva, 
E con la favur dels vehts, 
Vzarons la Locomotiva 

Ir tres tuot la Val Partenz 

E da ló, scha tuot vo bain 

Schi giaro'lla l'an chi vain, 

Sco per sgür vain asgüro 

Sü sboffand fin a Tavo! 


Lò allur üna pezzetta 

S' fermero'lla per posser 

Onde poi tres il Scaletta 

Plaun a plaun s'inchaminer 
Traversand tuot |’ Engiadina 
Da Chapella fin Schlarina! 

— Qh! che bel stupend proget 
Be ch’el giaja in effet! 


Che dscharon quels da Salsana 
Vzand ün di gnir galoppand, 
Our dall' alp dit la Fontana, 
I] nair Kohli — chi fümand 
E tschüvland vo as fermer 
Our spér l' acla ex Rascher, 
Els dscharon, que scomettess, 
Viv' il Secol del Progress! 


Ed a S-chanf eir prepareda 
Bella festa sgür saró, 

Cur là prüma grand' charreda 
A Vapur arriverò! 

Vegls e giuvens ed infaunts 
Tuots saron fichun containts, 
Eir scha' Kohli ho rovino 

Co e lò qualche bel pro. 


Quels da Zuoz, granda canéra 
Sco contschaint, nun soulan fér, 
Ma tuottüna trida tschéra, 

O d’affatta criticher 

Il sistem da viagger spert, 

Que nun faun els sgiir e tschert; 
Fors' eir els dscharon allur: 
„Viv il secol del Vapur !“ 

Kir la Punt, quetaunt s’inclegia, 
Camogask e Madulein, 

Del Vapur la priim’ intredgia 
Saliid’ron sco chi convain. — 
Na da main, fors’ eir da pü, 
Faró Bever, — vzand gnir sii 
Dad Arvins ed as fermer 

Quel convoglio singoler! 


A Samedan grandiusa 

Saró fatta recepziun, 

Cur là prüma, maestusa, 
Entreró nella Staziun 

Lungia fila da Vaguns, 

Con la Vappas dels Grischuns, 
Con banderas e con fluors 
D'ogni gener e coluors! 


E l'intera Engiadina, 

Que ais pü co sgür e clér, 

Da Malóggia fin Martina, 

Gnaró tiers a festeggier 

Il grandius avenimaint 

Chi an's renda uoss' ardaint 
L’inter Muond — dal quel serros 
Fin acco essans restos.  — 


Ah! pudess il vegl Landamma 
Darcho allura ressiister, 

Quel fess ógls! — uzand la chamma 
Un l'udiss sgür exclamér, 

Sco quel di sül Piz Bernina: 

„Füss pür co eir ma Chattrina !“ 

E nus dschains: Stupend proget 

Be ckel giaja in effet!“ 


S. Caratsch. 

Lármas da cocodrill interottas. 


(Dialect da Baiva.) 





Bragaéstga capricciusa 

Ho spusé ün om tastérd; 

Gliógna prüma, vita prusa, 

Ma discordia vegn pü térd. 
Painsa l'om cun totta péda, 
Pains’ er ella: „l'è sbagliéda. 


El as era maridè 

Sainza fer co bler partratg; 

Quella viiglia al è saltò, 

E ’1 dì zîva ’l ho `l sis fatg. 
Ma ci memma prest vot ir, 
Taimp ho ziva da 's pentir. 


Ella poi da foravia 

Ho l'anzagna per spusér! 

El, ci ho quel tant capia, 

Vegn tel di la dumandér. 
Ma ci spusa sól anzagna, 
Taimp ho ziva da fer pagna. 


Dis ed ons dal pár fale 
Passan vi an noschadet ; 
Obligès a ster liè, 
'Lessan ossa libertet. 

Ma sôl „i* èfmess al tichel; 


Cása fatga ho testa e pichel. 


Ziva lunga melavitta, 

Pitga Pangel de la mórt; 

Tira scu la calamitta 

L'om davent an migl-ra schórt; 
Ma ’n altar co dal dulur 
Ho bitg Vangel dell’ amur. 

Üna bara sól santira 

Vegn depósta gió la fossa; 

Üna dona crida e plüra, 

Lárma a làrma croda grossa. 
Ma ci *ls vivs nu so amér, 
Ziva *ls morts nu sto cridér. 


E la fossa vegn quatéda, 

La plüranta 's angianüia; 

Ün' urtiglia subantreda 
Sot la rassa fo da gúia. 

= Ma Purtiglia fo la sia, 

Scovra spért l'ipocrisia. 


Salt ’an pais la dona e squassa: 

Mórsa as craia per dispèt 

Dal si om aint sot la rassa, 

E eun vusch da clarinét: | 
„Già, ün diàvul viv tü 'err...a 
Issa diàvul er sot terr .. a.* 


R. Lanz. 


Ingiuvinéra. 





Jeu sun be pigna, ma pesanta, 
E cur me vezzas, non pos vér. 
Naschend dal mal, sun confortanta, 
Sai surlevgiar l'amar dolér. 

Tot tgi eis nat cun sentiment, 
Eis stau la preda d'ün torment, 
Quel cert me sa d'appreziar, 
Per mei a Deus er d'ingraziar. 
Suvent me ha la giuventüna 

In sia vita fitg moventa ; 

Ma er ad aulta vegliadüna 

Tgi l'afflicziun suvent tormenta, 
Jeu stógl il cor afflict levgiar 

E la consolaziun portar. 

Treis canzuns de Anton Huonder. 


Auctur della canzun: ,A Trun sut igl ischî.“ 
— te ——— —— — 


Notizias. A. Huonder ei naschius a Muster ils 18 de No- 
vember 1824, ha studiau ella scola cantonala catolica da gliez 
temps a Muster en la claustra, epi a S. Gagl ed absolviu ses 
studis de giurisprudenzia allas univertitats de München e de 
Paris. Il Matg 1849 ha el maridau ina giuvna Amstad de Beggen- 
ried, ha lù sededicau alla hotelleria, ei staus ustier ad Altorf, 
Glion (hotel Oberalp) e Cuera, ed ei morts sco pedell della scola 
cantonala a Cuera ils 18 de Mars 1867. Sco sia vita, pauc fa- 
vorida dalla ventira, ein èra sias poésias per la gronda part idas 
a piarder ni straschadas. Per tont pli cartein nus d'esser obligai, 
de publicar cheu questas pintgas restanzas dina viarva romontscha 
veramein poética. 


ll pur suveran. 


Quei ei miu grepp, quei ei miu crapp, 
Cheu tschentel jeu miu pei. 

Artau hai jeu vus de miu bab, 

Sai a nagin marschei. 


Quei ei miu prau, quei miu clavau, 
Quei miu regress e dretg. | 

Sai & nagin perquei d'engrau 

Sun cheu jeu mez il retg. 


Quei mes affons, miu agien seun, 
De miu car Diu schenghetg; 
Nutreschel els cun agien peun 
Els dormen sut miu tetg. 


O libra, libra paupradat, - 
Artada da mes vegls — 
Defender vi cun taffradat 
Sco popa de mes egls! 


Gie libers sundel jeu naschius; 
Russeivels vi dormir, 

E libers sundel si carschius 

E libers vi morir! 

Il pur Surselvan. 1864, 


Jeu sun e stun russeivel cheu, 
Lavur' e fetsch miu fatg; 
Engrazia nuot ne vi ne neu, 
Jeu vivel de miu fatg. 


Jeu regulescha tgeuamein 
Miu far e demanar. 

Bugien lavurel pruamein 
De stgir sco er' de clar. 


Hai (pauc) marveglias de vus gronds, 
Naschi, nutri sin thron, 

Nutrescha mo de mes affons, 

Vestgi cun agien pon! 


Sefutra pauc dil traficar 
Dils speculants dil mund. 
E suenter miu puril maniar 
Ei tutt il mun rodun. 


Termetta gie da mia vall 
Schi schuber e serein 
Sco liber — sco vasall 
A vus giudo dil Rhein. 


Perquei tadlei vus gronds signurs 
De quellas, tschellas valls, 

Ei creschi eunc adina purs 

Cun bratscha, pugns e pals! 


GI’ ischi. 1864. 





In pauper Grisch vegn uss tier vus 
Giudo della Cadi; 

De libertat sun staus il spus, 
Haveva num Ischi. 


Bia mellis onns hai vigilau, 
Udiu cametg e tunn; 

O eon bia Grischs han salidau 
Il vegl Ischi a Trun! 


Sun paupers uss (e) senza tetg 
O! dei en in cantun 

A mi solet mo in sut-tetg 

En casa dil cantun! 


++ 

Ingiuvinéra. 


Jeu vom e mai non ven a fin! 
Sunand, cantand, battend perfin, . 
Jeu penda e non pos morir, 
Stógl semper al human servir, 
Da di, da notg, damaun e sera, 
D’ inviern et er la primavèra. 
Beinduras tü me cattas granda, 
Las donnas piçna jeu incanta; 
Suvent ti sun vicina fitg, 

Suvent alzada sur il vitg. 

Sün mei sto tot il mund mirar, 
Sch’ el viver vol e prosperar. 

A mes comands negün resista, 
E quel tgi in quest mund exista, 
M’ exactamein sto obedir, 

Sch'el vol fortuna far flurir. 
Conereta tü me pos comprar; 
Sun jeu abstracta, stos mirar 
Da mai non me laschar surir, 
Ne che tü cert te stos pentir; 
Pertgei dall’ urna pür seappada, 
Mai pli da tei serà cattada. 


Noms locals 


collectos in diversas comunitads. 


tel — 


1. Calfreisen. 


Aris: pros dasper la vischnanca. 

Arnos: ers erts cun terratsch da sablun. 

Augschberg: ena part dell” alp Urden. Il nom dareiva d'ena 
. fama sur da Donat de Vaz. | 

Badunien: pros fritgevels dasper la vischnanca. 

Bülnettis: pastgira bela e planeiva cun aclas. 

Barpitschen: pros da culm sot igl Montolin. 

Bürenfalle: pastgira. 

Bleisen: culms sur las aclas. 

Calcüris: pastgira e god. 

Canáli: ena part dils culms d' Egga. 

Candischier: pastgira. 

Dreigi: pros da culm. 

Egga: complex da culms dena vart della veia. 

Eichwald: god, tgi s'extenda giu cunter la Plessur. 

Furklis: culms umids all' entschatta dena val. 

Gadenstadt: pros sot las aclas. 

Gartingg: pros da culm umids. 

Groms: culms tgi s'extenden anfignan segl feil. 

Jochmari: pro setg e spondiv. 

Lamaliz: pros cun pumera. 

Lüssi: bagns carschis aint per part. 

Megernen: prada igl ple maira sur vischnanca. 

Montolin (Montalin): pros e culms sella costa digl piz Montalin. 

Ochsenberg: ena part d'Urden; pastgira dell' alp. 

Parschilliás: pastgira d'alp cun creplas. 

Planzülüers: prada grassa e buna sen culm. 

Platta: pros anzi setgs. 

Rübland: god e pastgira. 

Ruitland: pastgira e god. 

Schirischils: pros erts e crappous. 

Schlossrain: pastgira anturn en ot. noua tgi secatava pi bot 
en casti. 

Tanzboden: pro planiv, noua tgi las streias saltavan. 

Urden: l'alp cumegna dellas comunitads Calfreisen, Castiel e 
Lüen. 

Vals: complex da bagns cunter la val da Maladers. 

Zazüs: ena partida d'ers pittost crappous. 


2. Fanas. 


(Siva Sererhard er Fanus e Fainus). 


Aegerte: pibot ers, ossa pro, determinaziun per geirs (gicrs). 
Aldur: pros sen en ot (Altura). 

Brühl o Brül: fons. 

Cafraisna: alp da nuorsas. 

Calans (Calons): bagn stagn dasper la vischnanca. 
Calzarang: 

Caniev: fons. (canova?) 

Carlitsch o Garlitsch: alp d'armainta, pi bot da tgavals. 
Casallas-Casellas: fons cun ena tgesetta. 

Cavadürli: culmet, diminutiv da cavadura? 

Cresta: en gop da terra ainten igl god. 

Curtinal: hof alla fegn dena part da vischnanca. 

Cuc: fons. 

Dar: bagn sen ena bella terassa sur vischnanca. 

Daiz: ers e pros. 

Dalvazza: bagn dasper igl god. 

Fadur: alp da vatgas, retga da d'erva. 

Falmetta: bagn da situaziun sen dar. 

Fatans: pro. 

Fatjuras: pros ed aclas da primaveira. 

Flarainas: pros sot Salcrosch. 

Foppa: bagn ainten ena foppa. 

Forms: fons. | 

Forz: pros (recte Forts dasper la val forza). 

Fraischa: terragn cun bler' ava. 

Furner: sponda teisa cun ples tgamons. 

Gaua o Caua: veia soura da vischnanca, Cava? 

Gaulas: culms ainten vals profondas (Gulas-Schluchten?). 

Glauters: pro glisch. 

Güger: acla sen en crest. 

Haita o Heita: pastgira cun bleras flours d'got ed izungs. 

Huoba: aclas segls confegns dil god. 

Liesna: nom d'en bagn. 

Ludera: alp da vatgas (gronda foppa). 

Lumadun: pros sot igl god. | 

Malinas (Molins?): part ‘da vischnanca. Avant pacs onns stava 
lò en mulegn. | 

Mumblutt: god. Pi bot pro circumdo da god, ossa carschi aint. 

Munt: culms dasper la veia da Ludera. 

Padergrossa (Pedra grossa?): ers e pros. 

Pajols: pro. 

Pajós: bagn. 

Palwurst: pro glisch. 

Pardiel: bagn (Pradiel?): 

Pardatsch: fons sen terragn setg da sablun. 

Pfüwi: piz da montogna; forma da pyramida. 

Picardie: piz da montogna, dena vart precipitous, dell’ otra vart 
combel. 

Plagaur: pro planeiv dasper vischnanca; ena part da chella. 

Plamaria: fons (plan Maria ?). 

Plandafanatsch: bagn aintigl god, terratsch humid. 

Plandadein (t): fons davos oter (Plan dafora n’exista betg ple). 

Plandadavals (Plan da vals): pastgira d'alp; antgerna circum- 
dada da vals. | 

Planstorna (Plan d'storna): pastgira d'alp. Terragn d'ena viglia 

, bova da Montogna. La fama rachinta, tgi nel intern della 
montogna secata en stermentous ,drac“ scheschont culla 
testa sot il ,kraz^ da Pussarein e culla coua sot Planstorna, 
dolzal la testa, schi levaintal la bova giu pig] ,kratz‘; 

26 

dolzal la coua, schi levaintal la bova a Planstorna. En eda 
ho’l semuento, daco dereivan las dus bovas. 


Plansantjann: pros sen ena terassa da montogna. 

Póschis-Bóschis: fons. 

Pravalaus: en bagn ainten ena val foppa), 

Punt: pibot en punt sot la val (Puntner-Tobel). 

Pussanal: part da vischnanca (post-signal ?). 

Quaderis: ers e pros dasper vischnanca. 

Raal: pros. | 

Raditsch: bagn (Có compara savens ,Leontodon Taraxacum*; 
raditsch ?). 

Rossnas: culms ainten ena val profonda. 

Ruofa o Ruova: bagns damanevels della vischnanca. 

Sagettis: piza. 

Salcrosch : 

Salkina: alp da biestga pitschna sot Fadur. 

Saussana: piz da montogna. 

Scaminieras: pastgira per part carschida aint cun god. 

Soles: dasper l'aquaduct digl ual da Mulegn. 

Tarnals: pros. 

Tarsana: pro da culm aintigl god (terra sana? terzana?) 

Taschinjas-Taschignas: la part teisa dena val carschida aint 
cun god. 

Traja: veia o trotg da biestga. 

Valatscha: ena treida val. 

Valcas (Valcavas ?) pro. 

Valcup: en crest culla foppa dasperas. 

Valvalagna: dasper ena val teisa. 

Valschinar: ena colina da sablun. 

Wall-Val: pro ainten ena foppa. 

Züschgels: fons. 

Zuzendial: (siva Sererhard derivont da Sut Signal). 


NII NI NINOS NST SZ OT 


Remarca. Ils noms locals da Fanas en nias collectos da 
Sigr. Flor. Davatz. La publicaziun dils noms locals dellas otras 
vischnancas niro continuada nellas proximas annalas. 


J. F. 


50. 


51. 


52. 


53. 


54. 


Donaziuns pigl archiv della Societad. 


(Continuaziun.) 

Codeschs recerts dall’ Academia Romana a Bucarest (Bucuresci): 


Documente privitòre la Istoria Románilor da Eud. de Hurmuzaki. 
Suplement I. Vol. III. Fasc. II (1795—1803). Documente cu- 
lese de 4. J. Odobescu. Bucuresci 1889. 

Psaltirea Scheiana (1482). Publicata de Prof. J. Bianu. Tom. I. 
Bucuresci 1889. e 

Nunta la Románi. Studiu istorico-etnograficu comparativu de 
Elena Sevastos. Bucurescì 1889. 


Analele Academiei Romane. Seria II. Tom. X. 1887—1888. 
Partea administrativa. Bucuresci 1889. 


Analele Academiei Romane. Seria II. Tom. X. 1887—1888. 
Memoriile sectiunei istorice. Bucuresci 1889. 


Rapport finanzial. 


——— tropo ——— 


Entradas. 


In cassa dal 1888 . . . . Fr. 

Incassau 496 contribuziuns da commembere à | Fr. 5 : 

Vendiu a libraris cun 2 Fr. provisiun 12 Exemplars 
à (1—2 5 Fr. wa 

Vendiu à non commembers 3 Exemplars à Fr. 7 

Indannisaziun per portis 


Regal da Sigr. Staub à Bucarest . . . . . . , 
Fr 
d . | 
Sortidas. 

Saldo per la stampa dellas annalas 1888  . . Fr. 
À conto , , ; 7 1889 . . , 

Spaisas da liacudeschs Dor ZE p e 
colportar . . . . 5 


Restituziun alla posta per A refüsai e mi tis e 
Inserats, stampa circulars, faschas, couverts, per 


319. 
2480. 


60. 
21. 
. 39 
90. 


. 2916. 


699. 
1000. 


181. 
941. 


82. 
2503. 


palperi, cudeschs, producziuns e diversi . . , 
Fr. 

Bilanz. 
Entrada . . . . . . . Fr. 2916. 43 
Sortida . . . . . . . » 2503. 55 
Fr. 412. 88 


ADA A 


04 


43 


30 


25 
55 


Register dels commembers. 


— fil 


Comité. 


President : 


J. A. Bühler, prof. 


Vicepresident: Chr. Brügger, Dr. prof. 


Actuar : 
Cassier : 
Archivar : 
Assesuors : 


J. A. Muoth, prof. 
Th. 
J. Farrer, avvocat. 
H. Caviezel, major. 


Gross, major. 


C. Poult, prof. 


IN» SSIS 


Albertini, Rud., president, Punt. 
Albertini, Tomas, cus. guv., Punt. 
Albin, Gian Modest, agent, Rappers- 
wyl. 
Albrici, P., ingenieur, cant., Cuera. 
Alexander, O., Trieste. 
Alexis, Ernest, Samedan. 
Alig, Chr. Ant., scolast, Lumbrein. 
Ambry, G., neg. Mathys, Bruxelles. 
Andreossi, Gaud., imp. d. posta, 
St. Murezzan. 
Andrea, J., command. d. ‘circond, 
Andeer. 
Andry, figl, hotelier, Mustair. 
Arquint, Dr. med. Alb., Splügen. 
Arquint, Conradin, hotel Belvedere, 
Scuol. 
Arquint, Gisep. uffiz. da posta, Cuera. 
Auer, Henri, Cours Lafayette 104, 
Toulon. 
Augustin, Val., Casale Monferrato. 
Badrutt, Alf., hotelier, St. Murezzan. 
+t Badrutt, Joh., hotel Kulm, , 
Badrutt, Peter, cuvih, * ds 
Balaster, J. P., Zuoz. 
Balzer, Jacob, magister, Scuol. 


Balzer, Jac. M., registr. vescovil, 
Brienz, Brienzouls. 
Balzer, Pablo, hotel del Norte, 
Passeo de Julio, Buenos-Ayres. 
Balzer, Paul, capitani, Cuera. 
Barblan, Otto, prof., Direct. d. music., 
Ginevra. 
Barblan, Ludwig, hotel Alpenrose, 
. Segl. 
Barblan, Gaud., magister, Sent. 
Bardola, Chasp., president d. circ., 
Vnà, Ramosch. 
Battaglia, Nic., supl. guv., Bravuogn. 
Battaglia, scolast,. Valzeina. 
Batz, Georg, Lavin. 
Bass, Rudolf, tenent d'artigl., Turin. 
Bass, Victor, banquier, Turin. 
Bass, Amadeo, negoz., 
Freund, Ballor € Cie., Turin. 
Bavier, S., minister, Roma. 
Bazz, Ferrara. 
Bazell, Gian, negoz., Mantova. 
Bernhard, Oscar, Dr. med., 
Pontre-ina. 
Bernhard, Hans, librari, Cuera. 
Bergamin, Luzi, pres. circ., Obervaz. 


sage 


Beeli, Chasp., presid., Celerina. 
Beeli, Giac., selvicultur, Bravuogn. 
Berry, Dr. med., St. Murezzan. 
Berther, Gion, Mustér. 
Berther, Baseli, P. O. S. B., Mustér. 
Bezzola, Andr., cus. naz., 
Cuera-Zernez. 
Bezzola, R. Dom., Zernez. 
Bezzola, R. R., ustèr del uors, Zernez. 
Bezzola, Nicol., presid. circ., , 
Bezzola, Nicola, negoz., Livorno. 
Biart, Ulr. Vig., Caplan, Rabius. 
Biveroni (Bifrun), Andr., Brail. 
Biveroni, N., Bevers. 
Bisatz, Floriano, Trieste. 
Blumenthal, Jac., uffiz. posta, Cuera. 
Blumenthal, supl. guv., Surcasti. 
Boringhieri (Büergna), N., 
Corso Vinzaglio II, Turin. 
Bonorand, Gaud. (Maurizzio & Cie.), 
Elbing. 
Bonifazi, Gian, ministro, 
Casal Maggiore. 
Bornháuser, architect, Buenos- A yres. 
Bosio (Buosch), Aug., Turin. 
Bosio, P., Silvaplana. 
Bosio & Cie., Reggio (Emilia). 
Bossi, Dr. med., Conters (Surset). 
Branger, Mich., negoz., Samedan. 
Brügger, C., Dr. phil, prof., Cuera. 
Brügger, Fried., Dr. jur., major, 
Cuera. 
Brügger, Fr., negoz., Frauenfeld. 
Brügger-Jochberg, Dr. med., Cuera. 
Brügger, inspectur da scola, 
Churwalden. 
Brunner, conditoria Mathis, Bruxelles. 
Brunner, G. E., Piazza Independ., 
| Firenze. 
Brunias, Luzi, Cinuos-chel. 
Buchlin, Gian, magister, Herisau. 
T Buck, Dr. med., Ehingen, Württemb. 
Bühler, Chr., prof., Cuera. 
Bühler, Georg, directur d. musica, 
Calle Meyico 1829, Buenos-Ayres. 
Bühler, J. A., prof., Cuera. 
Bühler, Dr., M., redactur „Bund‘, 
Bern 
Buol, Paul, cus. guv., Bravuogn. 
‘ Biirgerbibliothek (Schiffmann), 
Luzern 
Cadalbert, Jul, pres. circ., Rueun. 

Cadegg, Casp., Turin. 
Caderas, G. F., nudér, Samedan. 
> Julius, Cuera. 
e Albert, Zuoz. 
Cadisch, J., prefessur, Bern. 
; Rich., presid. circ., Schnaus. 
Cadonau, J. J., nudèr, Glion. 


; Leonh., pres. e deputau, 
Uorz. 
> Martin, presid. circ., Uorz. 


Michel, pres. circ., Uorz. 
Caduff, M., hotel d' Interlaken, Nice. 
Caflisch, Alfred, Schlarigna. 

Martin, negoz., Zúrich. 
Cahannas, J. A., dep. nudér, Dardin. 
Cajacob, Alois, "ustór, Breil. 
Caminada, scolast, Lumbrein. 
Camathias, J. B., Cuera. i 

> Florian, , 
Camenisch, J. A., mag., 
Brail-Cinuos-chel. 


; J., Liverpool. 
e Rich., advocat, Cuera. 
Candreja, J., professur, $ 


Candrian, Chr., Rvdo., Flem. 
; M., deputau, Flem. 
» Murez., magister, Samedan. 
E Walther, presid., Sagogn. 
Capadrutt, J., secretari, Dalin. 
Capaul, Gion Bistg., presid., 
Lumbrein. 
Capeder, Gion Bistg., presid., 
„ Math., cus. guv., Cuera. 
Caprez, Gion, impressari, Davos. 
» Balth., impressari, 
Pontresina. 
Caratsch, J. negoz., Filiale Schenker, 
Braila (Rumenien). 
á Simon, negoz., 
Via Fabro 3, Turin. 
> Fleuri, negoz., 
81 Corso principe Odone, Turin. 
Carli de Cl. a., relojero, 298 Calle 
Buen Orden, Buenos-Ayres. 
Carisch, Lorenz, Reams. 
Casanova, Josef, stamparia, Cuera. 
à Martin, comm. da pass., 
Cuera. 
Casparis, Giac., caffé dell' Europa 
felice, Trieste. 
Castelberg, Gion P., Revdo, Scharans. 
; Th., Artill.-Oblt., Glion. 


Castelberg, Dr., Balth., Vicar, Schaan. 
Casty, Richard, negoz., Cuera. 
1 Casura, J., cus. guv., 
Fallera-Cuera. 
Cavelti-Brunner, C. J., negoz., 
Napoli. 
„ Q. Rud., Revdo., Domat. 
Cavegn, Revdo., Seglias. 
Caviezel, Gian, magister, Segl-Maria. 
» -Castelmur, Luz., Cuera. 
» -Hartmann, major, , 
, caffé Nazional, » 
» -Faller, J., hotelier, 
St. Murezzan-Cuera. 
J., negoz., Kornpl., š 


Chistel, Peter, stud. theol., e 
Christoffel, Felix, chapitani, e 
si Martin, major, > 
à scolast. real., Roveredo. 


Claglüna, P., presid., Ardez. 
Cloetta, Bernhard, presid., Bravuogn. 
»  Gisep, selvicult., Silvaplauna. 
» Otto, Revdo., Schlarigna. 
„ P. ingenieur, Bravuogn. 
» Christoffel, consul svizzer, 
Koppenhagen. 
n Peter Th., presid., Bravuogn. 
» Theodor, Bravuogn. 

Nuot, pastic. Gilli, Firenze. 
Cohen, Eduard, Kulm, St. Murezzan. 
Collemberg, Murezzan, cavalier, 

Paris e Morissen. 
Comello, Evasio, prof., Reale Liceo, 
Casale di Monferrato. 
Condrau, Fidel, Mustér. 
» A., Dr. med., Muster. 
$ Placid., redactur, Muster. 
j Jos., tenente d' artigl., 
Mustèr. 
Conradin, J., Revdo., 
Punt-Chamues-ch. 


s Fritz, colonel, Zürig. 
» Georg, chem., Offenbach, 
Germania. 


Corradini, Carlo, negoz., Livorno. 
i Andre, Sent. 
e Giac., Livorno. 
e ingenieur, Cuera-Sent. 
^ & Mathieu, negoz., Napoli. 
j Michele, Pisa. 
Coray, P., negoz., Cuera. 
Courtin, A., Dr. med., Segl. 

Courtin, Gian, Segl. 
Crastan, Valentin, negoz., Livorno. 
` Felice, fabric., Pontedera. 
2 Lodovico, negoz., , 
Curò, Anton, ingenieur, Bergamo. 
Danz, G., magister, Samedan. 
Darms, Revdo., Glion. 
Dazzi, Ambros., chapitauni, S-chanf. 
Decasper, Luz., conduct. d. posta, 
Cuera. 
Decurtins, Dr., C., cus. guv., Truns. 
Decurtins, architect, Cuera. 
Dedual, J. J., cus. guv., Cuera. 
Defilla, Giac. G., Sent. 
Degiacomi, Dr., privat docent, 
Bárenplatz, Bern. 
Denoth, Offiz. d. posta, Samedan. 
Denoth, Casp., Sent. 
Denoth, Matteo, Carrara. 
Denz, B., Dr. med., Churwalden. 
Derungs, Gion Ant., scolast, 
Vignogn. 
Derungs, J. B., scolast, Mesocco. 
Domenig, Thomas, negoz., Cuera. 
Dorta, Pietro, Udine. 
Dosch, Mat., uffiz. d. posta, , 
Eggenberger-Schaffner, Guastallo. 
Eggenberger, Alfr., Reggio (Emilia). 
Eisenhut, J. J., negoz., 
Calle piedad 1226, Buenos-Ayres. 
Ellerhorst, Aug., comerc., 
Buenos-Ayres. 
Engler, Gaud., stud. theol., Milaun. 
Elvedi, Gion Maur., pleivan, Surcuolm. 
Elvert, Paul, hotel Lukmanier, Cuera. 
Fallet, J., Bernina-Suot. 
Farrèr, J., advocat, Cuera. 
Fass, Dr., Seesen a. H., Braunschw. 
Fasciati, Andrea, Sassuola. 
Felix, Friedr., tenent d'artigl, 
geometer, Frauenfeld. 
Fent, Clot A., Sent. 
Fetz, president, Rházüns. 
Fetz, Thomas, spiritual, Müstair. 
Frizzoni, Carlotte, Cresta-Celerina. 
t Fingg, Dr., Alois, Kazis. 
Florinet, Ulrich, Filisur. 
Fontana, A., pres. district, Flem. 
t Fontana, Justus, Dr. med., 
Buenos-Ayres. 
Foppa, J. J., pres. circ., Vignogn. 
Fravi, Peter, Im. tenent, Seglias, 


Frizzoni, Nicola, San Pier d'arena 
Genua. 
Furger-Háhl, Alois, negoz., Cuera. 
Ganzoni (Giansun), Dr. Ant., Turin. 
1 Ganzoni, Eduard, pres. district, 
Celerina. 
Ganzoni, Rob., pres. circ., Schlarigna. 
Gartmann, B., pres. circ., 
St. Murezzan. 
Geer, Simeon, Zuoz. 
Genelin, Dr. prof., Trieste. 
Gengel, Flor., cus. d. stadis, Cuera. 
Giamara, Nicol., magister, Zernez. 
Gianelli, Rud., Bravuogn. 
Gichilli, Plac., actuar, S-chanf. 
Gilli, Ambr., Peider, Zuoz. 
Atschél (A chil), Reggio (Emilia.) 
Gian, negoz., Modena. 
Gian, ingenieur, Cuera. 
Hermann, negoz., St. Gallen. 
» Luigi, negoz., Firenze. 
Giorgio, Leon, telegraph., Cuera. 
Giovanoli, Heinr., V. D. M., Malans. 
Gottschalk, Peider, negoz., Sent-Pisa. 
Grand, Florian, banquier, Samedan. 
Gregori, Hans, magister, Bravuogn. 
Gregori, Paul, Bravuogn. 
Gredig, frars, Pontresina. 
Gregori, pres. district., Zuoz. 
z A., Via Lagrange 3, Turin. 
> H., Turin. 
Gross, Thomas, direct. d' arsenal, 
Cuera. 
Gross, Paul Adom, St. Maria. 
Guidon, Giac., cassier, Latsch. 
Guetg, hotel Piz Michel, Savognin. 
Haig, M. R., major general, 
hotel d’ Angleterre, Davos-Platz. 
Hartmann, St. Murezzan. 
Hartmann, Dr. Gottfried, 
Amalienstr. 50, Miinchen. 
Heer, Eugen, vegoz., Buenos-Ayres. 
Heinz, P., z. wilden Mann, 


3 3 3 33 


Silvaplana. 


Hess, J., librari, Ellwangen. 
Hitz, L., major, librari, Cuera. 
Hof- & Staatsbibliothek (Dr. Laub- 
mann), München. 
Hoffmann, Revdo., St. Murezzan. 
Hôrrmann, Dr. C., prof., Cuera. 
Huder, Jac., impressari, : 
Hylti, major, Sevelen. 

Jüger, Jon., negoz., Sotto Borgo, Pisa. 
Janett, Cla. Z., Pisa. 
f „  Peider, Bravuogn. 
» Gian Gióri, presid., 
Seewis i. P. 
Jann, P., magister, Schlarigna. 
Jehli, C., negozi Meisser, Cuera. 
Jeklin, Dr. Constant, prof., Cuera. 
Jeklin, Hermann, Guarda. 
Jenatsch, Sim., uffiz. post., Cuera. 
Jenatsch, colonel, Cuera. 
Jenal, Joh., Dr. jur., 
Haag (Nied.-Oester.) 
Jenal, J. C., daziari, Punt Martina. 
Jenni, N. P., Pontresina. 
Joneseo, prof. (commember honorari), 
minister de Ruminia, Jassi. 
Joos, Sixtus de flem patisiere Gaspare, 
rue du Change à Chartres. 
t Jörg, Peter, scolast, Haldenstein. 
Jörimann, Abram, St. Murezzan. 
Jórimann, Fritz, Cuera. 
Jost, Alex., professur, Cuera. 
Josty, Gian, impiego federel, 
bureau statistic, Bern. 
Josty, Piet., neg. corradini, Livorno. 
Juon, Simon, 3 Piazza St. Nicolo 
caserine, Roma. 
Justinian, O. C. P., Sup. Lombardin, 
Müstair. 
Juvalta, Caspar, Bravuogn. 
Juvalta, Nicol., Revdo., Bravuogn. 
Kaiser, Dr., archivar federal, Bern. 
Kamm, Nic., negoz., Calle Piedad 263, 
Buenos-Ayres. 
Kauz, Juan, talabarter, Malabrigo, 
Provinz St. Fé, Argentina. 
Keller, magister cantonal, Cuera. 
Keller, directur banca, Winterthur. 
Kessler, Math., Pension Tell, Vulpéra. 
Kienast, Ant., Hotel Central, Genova. 
Killias, Ed., Dr. med., Cuera. 
Kindschi, serg. maggior, neg., Cuera. 
Klainguti-Moggi, Giorgio, Samaden. 
Klainguti-Curtin, Andr., Genova. 
Klainguti-Fratelli, negoz., Genova. 
Kobel, Giac., negoz. Lansel, Pisa. 
Kónz, Otto, Susch. 
Kónz, J. U., cus d. stadis, Guarda. 
Kónz, J. P., presid., Piz Campatsch, 
Scuol. 
Kónz, Peider R., negoz., Arezzo. 

Kratzer, Piet., caffé la Rosa, Firenze. | Mattli, Flor., chapitauni, Reichenau. 


Kiing, T. G., Schlarigna-Turin. 
Kuoni, Mich., Chef bureau telegr., 
Cuera. 
Largiadèr, Dr. Ph., prof., Basel. 
Laim, Vinc, stud. teolog., Cuera. 
Lanicca, C., negoz., S 
Lanieca, Joh. capit. selvicult., , 
Lanieca, Rich., Bundesg. 6 II, Bern. 
Lanieca, Chr., ten. colon., 
Langenargen. 
Lansel-Stoppan, pres. circ., St. Gallen. 
Andri, negoz., Pisa-Sent. 
Andri de A., student, Pisa. 
Menn de J., negoz., e 
Peider de A., negoz., , 
Tóna, porta fiorentina, , 
Lanz, R., magister, Baiva. 
Lanz, sruors, Cuera. 
Latour, Chasp., deputau, Breil. 
Lechner, E., decan, Tusaun. 
Lendi, R., Dr. med., Samedan. 
Lyss, privatier, Cinuos-chel-Cuera. 
Lorenz, P., Dr. med., 5 
Lorenz, Lozi, Filisur. 
Lorenz, Pol Andrea, Filisur. 
Lorenz, Paul, Filisur. 
Lorsa (L’uorsa), Constant., 
Cuera-Zernez. 
Lutta, M. G., Revdo., Zuoz. 


3 3 d d 3 


Lutta, Mor. Traug., pleivon, Pitasch. 


Luzio, Andres, restaurateur, 
Buenos-Ayres. 
Luzzi, G., V. D. M., via Serragli 51, 
j Firenze. 
Macchiachini, Luigi, artista, Cuera. 
Mader, Dr. J., professur, $ 
Maggi, liacod., Gliont. 
Malloth & Steiner, negoz., Viareggio. 
Manatschal, Fritz, cus. guv., Cuera. 
Manella, Th., uffiz. post., Schlarigna. 
Mani, Chr.,. Inspect. forestal, Cuera. 
Marchion, Francesc, ingenieur, , 
Marugg, Luzi, magister, Bravuogn. 
Marx, E. F., Bath (Ingilterra). 
Mathieu, Giov. (Corradini & Mathieu), 
Napoli. 
Mathis, Giov., Via Lomellini, Genova. 
Matossi, Andrea, Turin. 
Matossi, M., Piazza d. Statuto, Turin. 
Matossi-Beeli, E., Avenue de la Ser- 


Meisser, Andr., chapitauni, Cuera. 
Meyer, Alb., neg., Calle Cangallo 102, 
Buenos-Ayres. 
Melcher, fratelli, Vicenza. 
Melcher, Andrea, Champfèr. 
Melcher, G., S-chanf. 
Mengiardi, Dom., caffé Parlamento, 
Firenze. 
Menni, Janet, V. D. M., 
Samedan-Genua. 
Menni, Gian, negoz.,  , 
Menoud, Fernando, fabr. bordados, 
Calle Lorea 93, Buenos-Ayres. 
Michel, J., cassier d. banca, Cuera. 
Michel, J., Revdo., Samedan. 
Minar, L., Offelleria alla Loggia, 
Udine. 
Mischol, Ludw., registr. cant., Cuera. 
Mohr, V. D. M., Greifensee. 
Mohr, Ulr., supl. guvern., Susch. 
Moggi, Francesco, negoz., Ferrara. 
Monsch-Risch, S-chanf. 
Monsch, fratelli, birraria, Genova. 
Morell, Otto, presid. circ., Guarda. 
Müller, J., Hotel Julier, Champfer. 
Müller-Mayni, consul. svizz., Nizza. 
Müller, Andr. 4 place St. Domenique, 


Nizza. 
Muos-cha, Men, Hotel Helv., Firenze. 
n Cla, n n n 
5 Nicol., , » 
: Jon, negoz., Siena. 


Muoth, J. Casp., professur, Cuera. 
Muoth, Eduard, pleivon, Tujetsch. 
Nelson de, Ignacio, direttur banca, 
Buenos-Ayres. 
Nett, Dr., cus. guv., Cuera. 
Niemeyer, Marx, librari, 
per Universitad Halle. 
Nicolaj, Jon., magister, Bravuogn. 
Nicolaj, H., magister, S-chanf. 
Nicolaus, Stef. Ant., professur, 
Müstair-Zug. 
Nodèr, Claud., caffé Letruria, 
| Firenze. 
Nold, J. P., president, Pitasch. 
Nussio, Jach., negoz., Fl. Schaffner, 
Reggio i. E. 
Olgiati, Gaud. (com. honorari), 
tribunal federal, Lausanne. 


vette, Ginevra. | Olgiati, Ludw., major, Cuera. 


Oen, bibliotheca da mag. (Biert), 


Scuol. 
Padrun, Sebastian, Hotel St. Marco, 
Venezia. 


Padrun, Christ., Spitalerstrasse 67, 


Hamburg. 


Pajarola-Berther, J. Fr., Hotel, 


Truns. 


Pajarola, Cosé, confittero, Calle 


Cangallo, Buenos-Ayres. 


Pally, G., Medels-Platta. 


Pallioppi, E., V. D. M., Pontresina. 


Parli, P., major, Cuera. 
Parli, Ulr., daziari, St. Maria. 


Parmentier, general, rue du cirque 5, 
Paris. 


Perini, Andrea, nudér, S-chanf. 

Perini, Curo, Samedan. 

Perini, Peter, , 

Peterelli, Rem., cus d. stadis, 
Savognin. 

Peterelli, Fr., cus. guvern., Cuera. 

Pernsteiner, J., prof., Roveredo. 

Perl, Giorgio, Casale Monferato. 

Perl, Clau, St. Maria. 

Pernisch, Dr. med., S-chanf. 


Picard, Alph., librari per universitad, 
Paris. 


Pidermann, Emil, chapitauni, 


St. Murezzan. 


Pidermann, Franz, Pontresina. 
Pidermann-Barblan, » 

Pitschen, Nicol., 
Pitschen, B., Via del Corso 23, 


Firenze. 


Pirani, Don Carlos, caffé suizo, 


Bilbao, Espagna. 


1 Planta, Dr. A. R., cus. naz., 


Samedan-Ziirich. 


‘ Jaques, chapit., Tánikon. 


x Rud., major, Ziirich. 
7 Lieut., cavallerie, Russhof, 
Landquart. 


» De., Samedan. 
; -Wildenberg, Susch. 
š -Fürstenau, P., 


Hotel Gibbon, Lausanne. 
Otto, rue Fabert 10, Metz. 


Plouda, Stef., Königsberg. 


Plouda, Jach., Albrechtsg. 4, Graz. 


Ponte del, Clement., direttur da 


musica, Buenos-Ayres. ! 

negoz., Pontedera. 


Po, Gasparo, Trieste. 
Po, Lodovico, Sent. 
Po, Balthasar, caffé del amor patrio, 
Firenze. 
Poltera, Jac. Jos., negoz., Cuera. 
Poult, Constant, professur, , 
n Gasparo, Sestri Ponente, 
Genua. 
„ (Pult), Ruet, A., Sent. 
(Pult), Ant., pastic. Gilli, 
Firenze. 
Ragettli, P. P., negoz., Cuera. 
Ragazz, L., cus. cautonal, Andeer. 
Raschein, Paul, advocat, Malix. 
Rauch, Gisep., pres. circ., Scuol. 
Regi, Duosch, negoz., Zernez. 
Riatsch, G. B., Corradini «€ Cie., 
Firenze, 
Riedi, Martin, junior, Castrisch. 
Riedi, L., impressari, Cuera. 
Rich, librari, 
Risch, B., Revdo., Sax, St. Gallen. 
Rischatsch, Fidel, prof, Schwyz. 
Ritz, Jac., Jon., Guarda. 
Y Ritz, consul, Basel. 
Robbi, Alfred, nudér, St. Murezzan. 
n  Bmj. rue du Rhóne 15, 


Ginevra. 
»  Rud., Segl. 
„ Sruors, St. Murezzan. 
„ Madame, á 
„ B. bachèr, ; 
» Paolo, Principe Amadeo, 
Milano. 
Ródel, P. (Muglin, Engiadinais), 
Silvaplauna. 


„ Franz, Pisa. 
„ d instructur, capitani, Zuoz. 
, Gian Andrea, Casale 
Monferato. 
Romedi, G. Elias, Dr. juris, 
Madulein. 
Romedi, P. C., colonel, cus. d. stadis, 
Madulein. 
Rossler, E., Susch. 
Ronzi, Singer, caffé Piazza Colonna, 
Roma. 
Rothenberger, Giac., magister, Punt. 
Roussette, Emil, pres. circ., St. Maria. 
Roussette, Jul., primtenent, Turin. 
Rudolf, J., lieutenant, Cuera. 
Rudolf, C., posta, Flem. 


Rudolf, Theodor, Flem. 
Ruinatscha, G- B., selvicultur, 
Müstair. 
` Salomon, Gaud., caffé Panone, 
Firenze. 
Saluz, Giac-, Steiner, Saluz & Cie., 


St- Remo- 


» ingenieur federal, Bern. 
»  -Sehucan, ÀÁndr., Kopenhagen. 


Sandri-Olgiati, J. B., negoz-, Quera. 


» Ernest, Turin. 
Saratz, B. C., chapitauni, Pontresina. 


» P., Actuar, i 
» Gian, V. D. M., n 
” A. B., n 


Sartea, Giac., Vicenza. 

Sauppe, H. Dr. prof, Geheim Rath, 
Góttingen. 

Scatpatetti, J., Dr. med., Báretsweil, 


Kt. Zürich. 


Schaffner, Andrea, Piazza nuova, 


. Genua. 


Sehlatter, Daniel, negoz., 


calle Artes 109, Buenos-Ayres. 


Schlegel, Ant., cassier, circ. posta, 


Cuera. 


Schmid, Georg, Filisur. 
$ Dr. prof., canzl. vescovil, 


Cuera. 
s Giac-, Piazza del Ponte, Pisa. 


» Rich., stud. phil, Elisen- 


strasse 51, Leipzig. 
7 Eduard, Dr. med., Andeer. 
: Secundarlehrer, Frauenfeld. 


Conrad, mag. sec., Cuera. 
Schrüpfer, Ricard, supl. guvern., 


Chamues-ch. 
Schucan, ingen. direttur d. via d'fier, 
Küblis. 


Schucani, Ant., banquier, Napoli. 
Seeli, Geronas, Bern. 
Senti, Chr, stampadur, Cuera. 


Sievi, Josch., caffé Panone, Firenze. 
Silvester, B., rue du Rhóne, Ginevra. 


Simeon, Hermenegild, Domkustos, 


Cuera. 


» Dr. med, Reichenau. 
n Jac. Ant., Cuera. 
Simonet, J. J., 
s Christ., ingen., St. Gallen. 
> Christoffel, Ziraun. 


Spiller, Ad., Castelnuovo-Garfagnano. 

Steffani, St. Murezzan. 


Spinas, Giavanni, Baiva. 
Solér, Christian, capitani, Vrin. 
Spórri, Enrico, librari, per bibliot. 
d'università, Pisa. 
Societé Neucháteloise de geographie, 
Locle. 
Sprecher, Th., colonel, Majenfeld. 
Squeder, Giac., Samedan. 
Stalvias, Bald., caffé del popolo, 
Firenze. 
Staub, J., consul general (commember 
honorari), Bukarest. 
Steckli, Chr., negoz., Lung Arno, 
Pisa. 


Steiner, O., adj. forest., Cuera. 


» - Tumasch, Steiner, Saluz 
e Cie, St. Remo. 
» Abram Flurin, Gebr. Steiner, 
Kónigsberg. 


Steinhauser, À., cus. naz., Cuera- 

Stewart, J. W., Lord street 25, 
Liverpool. 

Stiefenhofer, poliz-, Luzern. 

Stifler, Mart. (Villa Kiew), Cuera. 


Stoppani (Stuppan), Cla, Sent. 
» Giac-, Sent-Pisa. 
" Leva & Cie, Piazza 


Garibaldi, Ancona. 
Stecchetti, P. Julius, prefect 
d. mis., Savognino. 
Sutter, J. C., selvicultur, Küblis. 
n J. Casp, magister, Samedan. 
n `V. D. M., Hotel Languard, 
i Pontresina. 
Surber, E., offiz- d. posta., Zürich. 
Swartz, Dom., rue du Lac, Morges. 
Tanner, stamparia del ,Fógl”, 
| Samedan. 
Tgetgel, Christ, mag., Pontresina- 
Theus, J., p. da gara, Cuera. 
Tester-Moggi, H- A., Samedan. 
Thom, Giovanni, Panicale. 
Tobler, professur, Zürich. 
Tobler, Rud., negoz., A- Rübel, 
Zürich. 
Toggenburg, J- R, cus. naz, Laax. 
Toggenburg, instructur, primtenent, 
Herisau, St. Gallen. 
Tognoni (Tignum), Fl, St. Murezzan. 
Tóndury, G., agentur e banca, 
Scanfs. ` 


Tóndury-Zehnder, J., pres. circ., 

Vieli, Peter, chapitauni, Cuera. 


Samedan. | Vital, Andrea, supl. guv., Fetan. 


Tóndury, Giov. ÀÁnt, Turin. 
Tóndury, consul, Zürich. 
Tónet, Jon Ramoschin, tenent, Ardez. 
Tónet, Armon D., Ardez. 
Tóni, Giachem, Scandolera « Cie., 
Modena. 
Tóni, Domenic daziari, Cuera. 
Tramér, Joh. B., V. D. M., S-chanf. 
Tramér, Dom., Dr. med., Florastr. 16, 
| Basilea. 
Tramér, Ulr., ingenieur, Zernez. 
Trippi, Adolf, direttur fabrica, Pisa. 
Tsehumpert, Revdo., Baiva. 
Tuor, A., supl. guvern-, Cuera. 
Tuor, Christ., archivar episcopal, 
Cuera. 
Universitad Basel (Dr. L. Sieber). 
$ Strassburg- 
5 Góttingen. 
5 Montpellier. 
> Heidelberg. 
e Königsberg. 
T Valèr, Flor, major, Cuera-Zürich. 
Veraguth, Chr., Hotel Veraguth, 
St. Murezzan. 
Vemosi, fratelli & Cie., Orvieto. 
Vieli, Balth, supl. guvern-, Cuera. 


telai o 


Vital, Ludwig, commandt. circondari, 
Cuera. ` 
Vital, A., S-chanf. 
Vollmóller, Carl, Dr., ord. Prof., 
Göttingen. 
Voneschen, J. P., scolast, Cuera. 
Walin, Giorgio, selvicultur, S-chanf. 
Walser, Eduard, advocat, Cuera. 
Wather-Lorsa, Philip, Cen. 
Weinzapf, Joh. Ant., negoz., Cuera. 
Weisskopf, uster a. Rhätia, 5 
Wiget, prof., Leipzig. 
Willi, Stef. Bart., Prof., presid., 
| Domat. 
Willi, Jac. Ant, fabrica puolvra, 
Cuera. 
Willi, Jon, architect, Cuera. ° 
Willi, Jos., Mechanist, , 
Willi-Vinzens, J-, primtenent, Cuera. 
Zambail, Gaud., Hotel Roseg, 
Pontresina. 
Zanoja, Ulr., Susauna. 
Zappa, Ant., negoz-, Cuera. 
Zarn, Christ, bachér, , 
Zuan, Paul, Hotel Edelweiss, Segl. 
Zuoz, societed da lectura. 
Zuoz, pr. societ- lect. (Jäger, mag). 





Nus avains da deplorar la perdita da divers commembers chi 
morittan nel ann scuors. 


Badrutt, Joh., Hotel Kulm, St. Murezzan. 

Buck, Dr. med. à Ehingen (Würtemberg). 

Casura, J., cusglier guvernativ, Fallera e Cuera. 

Fingg, Dr. Alois à Cazis. 

Fontana, Justus, Dr. med. à Buenos-Ayres. 

Ganzoni, Ed., presid. district. e direttur dels bagns à St. Murezzan. 
Jórg, Peter, scolast à Haldenstein. 

Janett, Peider, uster e negoziant à Bravuogn. 

Planta, Dr. Andrea R., cusglier nazional, Samedan-Zürich. 
Ritz, J., consul, Basilea. 


Valér, Florian, major e negoz., Cuera-Zürich. 

